
ELŐSZÓ 


E tankönyvnek az a célja, hogy megkönnyítse a korszerű őslénytani alapismeretek 
elsajátítását. 

Az őslénytan (paleontológia) a rokon tudományokkal állandó kölcsönhatásban álló 
nyitott, de szerteágazó és az utóbbi évtizedben robbanásszerűen fejlődő tudomány. Ne- 
héz, de nem ezoterikus. Az új eredmények áttekintésére mindig szükség van. 

Egyes országokban a paleontológia nagyon népszerű. A fosszíliák gyűjtése már-már 
divat. Magyarországon még nem érte el ezt a szintet. A jelenlegi középiskolai oktatás 
— ellentétben az általános külföldi gyakorlattal — nem sokat foglalkozik az élet múlt- 
jával. Nem állíthatnánk, hogy a hazai természettudományos műveltséget áthatotta vol- 
na a dinamikus történeti szemlélet. E munka talán nemcsak a geológusnak nyújthat 
alapismereteket, hanem a biológusoknak is. 

A könyv megírásakor számolni kellett az érdeklődők várható felkészültségével. Egy- 
re kevesebb azoknak a száma, akik görög, illetve latin nyelvi ismeretekkel rendelkez- 
nek. Márpedig az őslénytan nemzetközi tudomány, nemzetközi szakkifejezésekkel. A 
nehézségek áthidalására az idegen szavakat kiejtésük szerint írjuk, követve az Akadé- 
miai Kiadó gondozásában megjelent Biológiai lexikon gyakorlatát. Szintén kiejtés sze- 
rint írjuk azoknak a fosszilis csoportoknak a nevét, amelyek már átmentek a köztudat- 
ba. Kezdő fokon talán megtehető ennyi könnyebbítés. 

A növényrendszertan tárgyalásánál, a magyar tankönyveken kívül, figyelembe vet- 
tem STRASBURGER kézikönyvének 31-ik kiadását (1978). Az állatrendszertan esetében 
pedig tekintettel voltam REMANE et al. (1976), HENNIG (1979), valamint a ,, The Encyclo- 
pedia of Paleontology" (1979) stb. rendszerére. 

A tankönyv magja az az egyetemi jegyzet, amelyet a Tankönyvkiadó 1977-ben adott 
ki, és amely azóta három kiadást ért meg. Köszönettel tartozom a Kiadónak, hogy lehe- 
tővé tette azt, hogy munkám nagyobb terjedelemben és az újabb adatok figyelembevé- 
telével, teljesen átdolgozott formában láthasson napvilágot. 

A tankönyv több mint három évtizedes oktatómunka eredménye. Ha használható, 
nemcsak az Őslénytani Tanszék oktatóinak tartozom köszönettel, hanem azoknak a 
hallgatóknak is, akik az előadások és vizsgák során kérdéseikkel sok megírandó részlet- 
re vetettek fényt. 

Őszinte köszönettel tartozom a lektoroknak DR. BáLDi TAMÁS és DR. HÁMOR GEZA 
professzoroknak gondos munkájukért. Kedves kötelességemnek teszek eleget, amikor 
itt mondok köszönetet a Tankönyvkiadó részéről AMBRUS FERENC főszerkesztőnek, LE- 
ONHARDT ILDIKÓ szerkesztőnek, ZEIKFALVI LENKE grafikai és VARA TIBOR műszaki szer- 
kesztőnek, továbbá TóTH PÁL rajzolónak és PÉTERFI ISTVÁN fényképésznek. A fekete- 
fehér felvételekért DR. GALÁCz ANDRÁSnak tartozom köszönettel. 

Budapest, 1981. szeptember 1. A szerző 

ÁLTALÁNOS RÉSZ 


AZ ŐSLÉNYTAN LÉNYEGE 


Az őslénytan (paleontológia) a földtörténeti múlt életének tudománya. Talán az 
egyetlen kifejezetten történettudomány a természettudományok között. 

Az őslénytan nem csak a kihalt szervezetek tudománya. A mai élet csak pillanatképe 
az élet több milliárd éves fejlődésének. Az őslénytan nagyrészt a mai szervezetek múlt- 
jával foglalkozik, hiszen vannak köztük olyanok, és ezt éppen az őslénytan mutatta ki, 
amelyek 600 millió évre tekintenek vissza. 

Az őslénytan nem a fosszíliák (ősmaradványok) tudománya. A paleontológus nem 
, kövületvadász" , aki összegyűjti a fosszíliákat, nevet ad nekik, majd elhelyezi őket a 
gyűjtemény fiókjaiba. A fosszília a paleontológus számára nem több, mint a cserépda- 
rab a régésznek vagy az oklevél a történésznek. A kútfők, források becsülése, a szöveg- 
hűség természetes követelmény minden történész számára. Ugyanez érvényes a paleon- 
tológiában is. Az eszköz azonban más, mint a cél; a paleontológus a fosszíliákat csak 
felhasználja, hogy az oksági összefüggésekkel telített múltat a maga egyszeri történésé- 
ben ragadja meg. A paleontológus feladata: az egykori élet minél gazdagabb rekonst- 
ruálása a fosszíliák segítségével. Ez a célkitűzés szükségképpen korlátozott. A paleon- 
tológia a megközelítések tudománya (1., 2. ábra). 

A paleontológia önálló tudomány. A biológiától, pontosabban a neontológiától el- 
különíti anyagának történetisége, a geológiától pedig a biológiai tárgyköre, mégis szo- 
ros és elválaszthatatlan kapcsolatban áll mindkettővel. A paleontológia , két lábon 
áll" : a geológián és a biológián. Egyensúlya forogna kockán, ha lemondana bármelyik 
támasztékáról. 

Az őslénytan és a földtan kapcsolata nem merül ki abban a közhelyben, hogy a 
fosszíliák a , földben"? vannak, sőt olykor maga a , föld" is szerves eredetű. Elég itt 
utalni a kőszénre vagy a kovaföldre. A bioszféra egy része a földtörténet során beépül a 
litoszférába. Nagyon szoros a kapocs az őslénytan és a kőzettan között is. 

Sokkal fontosabb a fosszíliák anyagiságánál a térbeliségük és időbeliségük. A kréta- 
időszaki dinoszauruszok nem a krétakori rétegekben éltek, hanem a krétaidőszakban, 
adott környezeti feltételek között. A bioszféra története szétválaszthatatlanul fonódik 
össze a földtörténettel, és nagyon korai időtől kezdve vezérfonalát adja annak. Ezért 
már a bevezetőben elengedhetetlenül szükséges megismernünk a földtörténeti időtáblá- 
zatot, és nagy vonásokban tájékozódnunk az eltelt évmilliókról. Ami az idők és idősza- 
kok nevét illeti, abban kevés a , logika". Ezt ugyanúgy meg kell tanulnunk, mint aho- 
gyan a matematikusnak ismernie kell pár képletet, a vegyésznek pedig a vegyjeleket. 

Fontos tudnunk, hogy a földtani időtáblázat léptéke nagyon torzított. Szinte belát- 
hatatlanul hosszú időről lévén szó, talán indokolt a beosztást hasonlattal szemléltetni. 
A Föld szilárd kérge hozzávetőleg 4500 millió éves. Ennek alapján a földtörténet olyan 

Vg VA Mi 


ségi DINMIÉS 


I. ábra. Kihalt őspatás (Brontops) rekonstrukciója a csontváz (7), az izmok (2), majd a szőrtakaró (3) elhe- 
lyezésével. OSBORN (1929) nyomán 

2. ábra. Krokodilszerű hüllő (Protosuchus) rekonstrukciójának különböző szakaszai: a csontváz felül- (1), . 
illetve alulnézetben (2), a rekonstruált oldalnézet (3), és a teljes állat (4). STAHL (1974) nyomán 

9 kötetes sorozatnak felelne meg, amelyben mindegyik könyv 500 oldalas, és minden 
oldalon Í millió év eseménye került leírásra. Az első 8 kötet tartalmazza a proterozoi- 
kumot. Itt sok kötet megsemmisült vagy legalábbis a lapok megperzselődtek. Az utol- 
só, kilencedik kötet 70 oldallal vastagabb, mint a többi. Ezt a kötetet osztjuk három 
részre: földtörténeti ókorra, középkorra és újkorra. Amint a jelen felé haladunk, az 
egyes időszakok átlagos időtartama egyre rövidebb lesz. Az események ,  felgyorsul- 
nak", és jelentősen bővül a híranyag. A paleozoikum 345, a mezozoikum 160, a kaino- 
zoikum 65 millió éven át tartott. A paleozoikumban az egyes időszakok átlagosan 56, a 
mezozoikumban 54, a kainozoikumban mindössze 33 millió éven át tartottak. Tovább 
élve a hasonlattal, a rétegek megfelelnek a könyvek lapjainak, a fosszíliák a betűk, 
amelyek segítségével az egykori történetek olvashatók. Az utolsó két oldalon található 
az ember története. 

Talán az eddigiekből is kitűnt, hogy az életet a maga fokozódó fejlettségében a Föld 
jellemzőjének, karakterisztikumának tekintjük. 

Modern hasonlattal élve, a protonnak még nincsen múltra utaló tulajdonsága. Az 
atommag történetére már halványan következtetni lehet, a kristályokéra még inkább. 
Az ember megjelenése előtt viszont az élőlények a legjobb , emlékező struktúrák", és 
, emlékezőképességük" fokozódik a bonyolultságukkal. Minél összetettebb, fejlettebb 
a szervezet, annál több tájékoztatást nyújt koráról és az egykori környezeti viszonyok- 
ról. Az élőlények ugyanis állandó és különböző fokú dinamikus kapcsolatban vannak 
környezetükkel, alkalmazkodnak hozzá és átalakítják azt. A korallzátonyok megvál- 
toztatják a tengeráramok irányát, a vízmélységet, a víz hőmérsékletét, sótartalmát stb. 
A növényvilág, miután kialakította a levegő összetételét, egyensúlyban tartja a Föld 
légkörének oxigénmennyiségét. Tovább sorolhatnánk a példákat. Mivel a tankönyv a 
földtudományi alapképzés céljaihoz készült, indokoltabb az értékelés sokrétűségét a 
fosszíliák földtani jelentőségének keretében vizsgálni. Ami számunkra a legfontosabb : 
a fosszília sokat tükröz vissza azokból a környezeti feltételekből, amelyekben az egyko- 
ri szervezet élt. A fosszilis kagyló nemegyszer többet mond a paleontológusnak, több 
tájékoztatást nyújt a koráról és környezetéről, mint egy kavics. Az őslénytan összetett- 
ségével segíti a földtani kutatást. 

Annak ellenére, hogy a fosszíliákkal foglalkozó paleontológiát csak 1822-ben külö- 
nítették el a , szedimentekkel", azaz a bezáró kőzetekkel foglalkozó geológiától, az ős- 
lénytan tárgyát tekintve mégiscsak a biológiai tudományok közé tartozik, még akkor 
is, ha ez a felismerés csak a XX. században kezdett tudatosulni a paleontológusok kö- 
rében. A paleontológusok érthetően nagyon sok időt és munkát fordítanak a mai szer- 
vezetek tanulmányozására. Különösen érvényes ez az ősnövények és a fosszilis gerince- 
sek kutatóira. Indokolja a paleontológusok biológiai érdeklődését az a tény is, hogy a 
mai biológiai kutatás fő iránya eltér attól az ismeretanyagtól, amire szüksége van a pa- 
leontológusnak. A biológust jobban érdekli az életműködés, mint a szilárd váz, és ha 
foglalkozik is az állatok viselkedésével, keveset törődik pl. azokkal a nyomokkal, ame- 
lyeket az állat maga után hagy. Az elhalt szervezetek sorsa : szétesés, betemetődés stb. a 
paleontológusnak izgalmas kérdés, ugyanez aligha köti le a biológus figyelmét. A bio- 
lógus kísérletezhet. A dinoszauruszt sajnos ma már nem lehet ketrecbe zárni. A bioló- 
gus számára az egyed többé-kevésbé érdektelen, a paleontológus sokszor kénytelen 
megelégedni az egyed kis vázrészével is. 

16 


A különbségek ellenére a két tudomány kapcsolata kétségtelen. A biológia nagyon 
sok olyan csoporttal foglalkozik, amelynek hosszú történeti múltja van, és ugyanakkor 
az őslénytan nagyon sok mai biológiai jelenségnek világítja meg a történeti hátterét. A 
mai biológia vezérgondolata az evolúció. Ennek dátumaival, az időrendbe csoportosí- 
tott történeti anyaggal egyedül az őslénytan rendelkezik. A paleontológusok több olyan 
szempontból az őslénytani kutatások eredményei nemcsak mennyiségi szempontból 
szélesítették ki az ismereteket, hanem megmásították a mai szervezetek rokonságára 
vonatkozó biológiai értékeléseket is. Több csoportot jóval korábban ismert már az Ős- 
lénytan, még mielőtt a zoológus a ma élő példányokra rábukkant volna, és ami fonto- 
sabb, a paleontológus a fosszilis anyag alapján egyértelműen ki tudta jelölni a csoport 
helyét a rendszerben, amit később a zoológus igazolt. Talán mindennél többet mond a 
következő példa. A csontos halak rokonságába tartoznak a bojtosúszós halak. Ennek 
az alosztálynak kivételes a törzsfejlődési jelentősége, mert ezektől származtak a száraz- 
földi gerincesek, áttételes értelemben tehát az ember is. Az utolsó leletek a bojtosúszó- 
sokból krétaidőszakiak. Úgy hitték, hogy ezután a bojtosúszósok kipusztultak. A kré- 
taidőszaki leleteket a paleontológusok pontosan leírták, és amikor 1938-ban előkerült 
az első élő példány, könnyű volt azonosítani a ma élőt a fosszilis alakokkal. Érdeke- 
sebb, hogy a fosszilis anyag alapján már 1927-ben kimutatták, hogy a bojtosúszós ele- 
venszülő volt. Az anyaállat testében ugyanis megtalálták két kis bojtosúszós csontvá- 
zát, olyan helyzetben és olyan kitűnő megtartásban, ami kizárta a kannibalizmus lehe- 
tőségét. 1938-tól a bojtosúszósok felkutatására több expedíciót szerveztek. Ennek elle- 
nére csak 1974-ben került elő olyan példány, amelyik egyértelműen igazolta, hogy a 
maiak is elevenszülők ! 

A paleontológia kimeríthetetlen ismeretanyagot és csiszolt módszertant kap a bioló- 
giától, amit természetszerűen részben és áttételesen tud hasznosítani, de többet tudna 
nyújtani a biológiának, mint amennyit az eddig általában felhasznált. Az őslénytan 
együtt fejlődött a földtannal, és várhatóan szorosabbá válik kapcsolata a biológiával. 

Nagyon egysíkúan értékelnénk az őslénytant, ha nem hangsúlyoznánk világnézeti je- 
lentőségét. Az őslénytan egyik fő célja, hogy történeti oldaláról vizsgálja az élet és az 
ember keletkezésének kérdését. Mindkettő alapvetően fontos a természettudományos 
világkép kialakítása szempontjából. Természetesen mindkét kérdés számos tudomány 
összmunkáját igényli, amelyben fontos szerepe van a filozófiának is. 

AZ ŐSLÉNYTAN TÖRTENETE 


Az őslénytan történetét két, nehezen elhatárolható egységre osztjuk. Az első, nagyon 
hosszú időszak a bronzkortól a XVIII. század végéig tartott. Erre az időre az jellemző, 
hogy az őslénytant nem művelték intézményszerűen. Ezért ezt a szakaszt kénytelenek 
vagyunk tudománytalannak tekinteni még akkor is, ha egyes — koruk színvonalát 
messze meghaladó — természetbúvárok helyesen ismerték fel az ősmaradványok ter- 
mészetét. A másik, a tudományos szakasz a XIX. és XX. századot foglalja magába, 
amikor az őslénytani kutatás már szervezett, intézményes keretek közt folyt. 


AZ ŐSLÉNYTAN ELŐTÖRTÉNETE 


A fosszíliákat előbb kezdték el gyűjteni, mint leírni, és előbb írták le, még mielőtt he- 
lyesen értékelték volna a maradványokat. 

Nem tudjuk, mi késztette a bronzkor emberét, hogy összegyűjtse és sírjába helyezze 
a fosszilis csigákat, kagylókat vagy ammoniteszeket. Mindenesetre 75—100 000 éves 
múltra tekintenek vissza az első paleontológiai gyűjtemények. Valószínű, hogy kultikus 
célokat szolgálhatott az a hatalmas, megkövesedett nyitvatermő toboz, amelyet egy 
4300 éves etruszk sírban találtak. Lehetséges, hogy a mágikus jelentőség mellett a 
fosszíliák szépsége is megragadta az egykori ember figyelmét. Az első, mai igényeknek 
i5 megfelelően , cédulázott" fosszília több évszázaddal az időszámításunk előtti korból 
származik. A heliopoliszi ásatásoknál találtak egy megkövesült tengeri sünt, amelyre a 
szerencsés gyűjtő nemcsak a nevét írta fel, hanem a kőfejtő déli oldalát is följegyezte, 
ahonnét a lelet előkerült. Bár ezt tenné a XX. század valamennyi , kövületvadásza" . 

A középkorban még fosszíliának neveztek mindent, ami előkerült a , Föld gyomrá- 
ból" : ásványokat, szervetlen eredetű, változatos alakú konkréciókat és természetesen 
ősmaradványokat is. Az első, gazdagon illusztrált munka 1565-ben jelent meg a 
, fosszilis tárgyakról". Ebben az időben már sokasodtak a magángyűjtemények, a met- 
szetek bemutatják a sokfiókos szekrénykéket, amelyekben a fosszíliákat tárolták. Ettől 
az időtől kezdve egyre nagyobb értékük lett a fosszíliáknak. Talán mindennél jellem- 
zőbb a , Meuse gyíkjának" a Mosasaurusnak a története. A Mosasaurus 1 m hosszú ko- 
ponyájára először Maestrichtnél, Belgiumban bukkantak rá egy erőd közelében. Az 
erőd orvosa megvásárolta a koponyát. A kanonok, akinek birtokához tartozott a lelő- 
hely, követelte a zsákmányt. Híres per kezdődött, amiben a római jog szerint akartak 
eljutni az igazsághoz. Valószínű azonban, hogy a római jogászok még nem számoltak 
hasonló vitákkal. A kanonok mégis megnyerte a pert, és diadalittasan vitte haza a ko- 

ponyát. 1895-ben a francia csapatok megostromolták az erődöt, de szigorú parancsot 
kaptak, hogy kíméljék a paplakot. A kanonok gyanút fogott, és sietve elásta kincsét. A 
vár elfoglalása után 600 palack bort ígértek annak a gránátosnak, aki megtalálja a ko- 
ponyát. Másnap tucatnyi kérte az italt. A koponyát diadalmenetben vitték Párizsba, 
ahol bálnának, majd krokodilnak hitték a leletet mindaddig, amíg nem tisztázódott, 
hogy a koponya a Varanus rokonságába tartozó, 10 m hosszúságú tengeri gyik marad- 
ványa. A , leletmentésről" szép rézkarc is készült. 

A fosszíliák gyűjtése, ami — úgy látszik — örök szórakozása a természetkedvelő em- 
bernek, ma már nagyrészt szervezett keretek között folyik. Egyes országokban a gyűj- 
tést messzemenően az üzleti szempontok irányítják. 

A XVII. és XVIII. században már számos fosszíliát írtak le, és a leírások sokszor 
meglepően pontos megfigyelésekről tanúskodnak. Sőt, azok a nevek, amelyeket 1758 
után adtak a fosszíliáknak, és amelyek megfelelnek a LINNÉ-féle kétnevű nevezéktan 
(binominális nómenklatúra) követelményeinek, érvényesek még ma is, több mint 200 
év után. A sok évszázados gyűjtő- és leíró munka előfeltétele volt a tudományos őslény- 
tan kialakulásának. 

A fosszíliák értékelésének színvonala általában elmaradt a leírás technikájától. An- 
nak ellenére, hogy az állattanban a morfológia 2000 éves múltra tekint vissza, a fosszí- 
liákban legtöbben nem láttak tudományos vizsgálati tárgyat. A fosszíliákat általában 
statikusan szemlélték, nem pedig az ok és okozat összefüggésében (3. ábra). 

Az ókortól kezdve háromféle nézet alakult ki a fosszíliákról. A fosszíliák a természet 
játékai, a vízözön tanúi, vagy pedig egyszerűen egykori élőlények. 


3. ábra. Jellemző példa a korai 
rekonstrukció hibájára. Mam- 
mutrekonstrukció CUVIER korre- 
lációs elvének felismerése előtt, 
az 1700-as évekből. HÖLDER 
(1960) nyomán. 


Az a felfogás, hogy a fosszíliák a természet játékai, visszavezethető ARISZTOTELÉSZ fi- 
lozófiájára. ARISZTOTELÉSZ SZerint ősnemződéssel, az iszapból jöttek létre az alacso- 
nyabb szerveződésű állatok. A fosszíliák keletkezési helyükön, az iszapban maradtak 
meg. Ez a gondolat arab közvetítéssel kiszélesítette a lehetőségét a meseszerű teremtés- 
elemeknek. Így érthetjük meg a würzburgi , hazugságkövek? történetét. 

BERINGER würzburgi orvosprofesszor szenvedélyesen gyűjtötte a fosszíliákat, és egyik 
tanár kollégája munkásokkal együtt tréfából különböző álkövületeket faragott ki. Ga- 
lambok, pókok (pókhálóval!), érdemrendek, égitestek (üstökös a csóvájával), héber 
betűk stb. kerültek ki az , alkotóműhelyből? , hogy azután BERINGER gyűjteményét gaz- 
dagítsák. BERINGER 1726-ban egyik tanítványával kiadatta az álkövületek rajzait. A 
szerző szervetlen eredetűnek tekintette anyagát, és hangsúlyozta, hogy maga is érthetet- 
lennek, kétségesnek és ellentmondónak tartja keletkezésüket. A hamisításra hamar 
fény derült, és ma a beringeri , hazugságkövek" a múzeumok féltett kincsei. 

Nem ez volt az egyetlen hamisítás az őslénytan történetében. A British Museum tár- 
lójából is ki kellett emelni a ,,Piltdowni majomember"? leletét, amikor kiderült, hogy 
emberkoponya és orangután-állkapocs ügyes összeillesztéséről van csak szó ! 

Ami a természet játékának kérdését illeti, még a XIX. században is akadt ennek a fel- 
fogásnak híve. Másrészt a természet annyiból tényleg , játszik", hogy szervetlen ere- 
detű formákat hoz létre, amelyek fosszíliákhoz hasonlítanak. A réteglapok mangánki- 
válásait, a dendriteket először apró növényeknek nézték. Azután szervetlen eredetűnek 
tartották. Újabban tudjuk, hogy a mangánkiválásban a baktériumoknak is szerepük 
van, tehát a dendrit nem teljesen anorganikus képződmény. Az agyagban, homokkő- 
ben, löszben gyakran találunk ásványkiválásokat, konkréciókat. Ezek néha hasonlíta- 
nak a fosszíliára. A csáprágósok (ízeltlábúak) közé sorolt prekambriumi Protadelaideá- 
ról újabban derült ki, hogy konkréció ! 

Azok, akik nem hittek abban, hogy az ősmaradványok a természet játékai, a Biblia 
igazolására próbálták felhasználni a fosszíliákat. Először TERTULLIANUS tekintette az 
ősmaradványokat a vízözön tanúbizonyságának. Ez a hit széles körű visszhangra talált 
a XVII. és XVIII. században. 

Az özönvízelmélet lényegében két állítást foglal magában. Először is valamennyi 
fosszília egyidős, hiszen a Biblia szerint csak egy özönvíz volt. Másodszor pedig vala- 
mennyi fosszília rokona ma is él, hiszen NoÉ minden fajt felvett a bárkájára. Az 
özönvíz-magyarázatnak szintén megvolt a maga , beringere"? SCHEUCHZER személyében. 
SCHEUCHZER Orvos, zoológus, geológus, paleontológus és költő volt egy személyben. 
Először a , Halak sirámai" című művében panaszolta el a vízözönben elpusztult halak 
keserveit, azután 1731-ben leírt egy csontvázat, amelyet az , özönvíz szomorú tanújá"- 
nak nevezett el. Még versikét is adott a , vén bűnös?" szájába. Később derült ki, hogy az 
, ÖZÖnvÍZ szomorú tanúja" valójában óriásszalamandra volt. Maga SCHEUCHZER a 
fosszíliákkal azt akarta bebizonyítani, hogy a vízözön májusban pusztított, nem pedig 
novemberben ! i 

Már az ókorban akadtak olyan természetfilozófusok, akik friss szellemükkel minden 
misztikus értelmezés nélkül megtalálták a fosszíliák keletkezésének legegyszerűbb és 
legtermészetesebb magyarázatát. A fosszilis kagylók és csigák az egykori tengerekben 
élt állatok maradványai. XENOPHANÉSZ a pároszi dombokon gyűjtött ilyen leleteket, 

majd jó ezer évre rá LEONARDO DA VINci Monferrato hegyvidékén jutott el ahhoz a felis- 
meréshez, hogy az itteni fosszilis korallok és osztrigák nem lehetnek az özönvíz marad- 
ványai, hanem a területet egykor elborító tengerben keletkeztek (1505). Abban, hogy 
LEONARDO a fosszíliákat, sőt magát a fosszilizáció folyamatát pontosan felismerte, 
valószínűleg szerepet játszott páratlan vizuális érzékenysége, megfigyelőkészsége és 
minden előítélettől mentes kutatóösztöne. 

LEONARDO érthetően nem tette közkinccsé titkosírással írt megfigyeléseit. Kivételes 
felismeréseinek nem maradhatott nyoma több évszázadon át. LEONARDÓtÓl függetlenül 
PaAtissy, aki a reneszánsz kerámiaművészet kimagasló alakja volt, fölfigyelt az agyagba 
zárt egykori kagylókra és csigákra. Ezeket ő is egykori édesvízi és tengeri szervezetek 
maradványainak tartotta. 1563-ban először írt , elveszett" fajokról, amiken talán ki- 
halt fajokat értett. Műve ugyanolyan hatástalan maradt, mint APÁCzAI CSERE JÁNOS 
Magyar enciklopédiája (1653), vagy LoMmoNoszov (1763) fosszíliákra vonatkozó, elmé- 
lyült megfigyelései. 

Mint ahogyan a természettudományok történetében gyakran előfordul, az őslénytan 
esetében is a gyakorlati tapasztalat megelőzte az elméleti felismerést. A paleontológiai 
dokumentumokra alapozott rétegtan előbb született meg, mint maga a tudományos ős- 
lénytan. SMITH mérnök a dél-angliai, fosszíliákban gazdag juraidőszaki rétegek tanul- 
mányozásából leszűrte azt a következtetést, hogy minden rétegnek megvan a maga jel- 
legzetes fosszíliája. 27 éves volt, amikor ezeket a sorokat írta naplójába: 

, A fosszíliákat már régóta tanulmányozzák mint különleges furcsaságokat, nagy fá- 

radsággal gyűjtik, és igen gondosan őrzik, és éppen olyan gyönyörűséggel mutogat- 

ják és csodálják, mint ahogyan a gyermek, pajtásaival együtt mutogatja és csodálja 
csörgőjét és vesszőparipáját, mert az kedves neki és ezrével teszik ezt azok, akik soha 

a legkevesebb figyelmet se fordítottak arra a csodálatos rendre és szabályosságra, 

amellyel a természet elhelyezte ezeket a rendkívüli alkotásait, megszabva minden 

osztálynak saját rétegét" . 

SMITH 1796-ban írta ezeket a sorokat. Ettől az időponttól számítjuk a rétegtannak, a 
sztratigráfiának születését. SmirH azonban csak a fosszíliák gyakorlati hasznát ismerte 
fel, azt, hogy segítségükkel tájékozódhatunk a különböző rétegek között. A fosszíliák- 
kal maga SMITH sem foglalkozott részletesen. 

Az alkalmazott paleontológia önmagában még nem igazi paleontológia. 


A TUDOMÁNYOS ŐSLÉNYTAN 


SMITH felismerésével egy időben, 1796 januárjában Párizsban CuvIER kimutatta, 
hogy a fosszilis elefánt, azaza mammut más fajhoz tartozott, mint a ma élő két elefánt- 
faj. Ebből természetszerűen következett, hogy a fosszíliák olyan egykori élőlények, 
amelyek nem illeszthetők be a jelenlegi keretekbe. A paleontológia tehát más, mint a 
biológia. Önmagában mindez még nem jelentett döntő fordulatot. A paleontológia ak- 
kor kapta meg tudományos alapjait, amikor sikerült igazolni a fosszíliákból levont bio- 
lógiai következtetések jogosságát, magának a paleontológia módszerének helyességét. 

Erre az egykori gerincesek sokkal inkább alkalmasak voltak, mint azok a gerinctelen 
állatok, amelyeket SMITH csatornaásás során vizsgálhatott. Nem véletlen, hogy a pale- 
ontológiát az az ember alapozta meg, aki egyben az összehasonlító anatómia 
megteremtője volt : CuvIER. 

CuvIER, a kitűnő zoológus, sokak szerint a legnagyobb francia természettudós, főleg 
gerincesekkel foglalkozott; mélyrehatóan tanulmányozta a mai emlősöket. 1801-ben 
gazdag tapasztalatainak birtokában, látványos körülmények között igazolta a paleon- 
tológiai munka hitelességét. A montmartre-i gipszrétegekből előkerült egy emlősma- 
radvány, amelynek nagy részét még a beágyazó kőzet takarta el. Az állkapocs és a foga- 
zat alapján arra következtetett, hogy a lelet az erszényes patkányok közé tartozik. Tu- 
dóstársai előtt szabadította ki a teljes csontvázat a laza gipszből, és kiemelte a megjó- 
solt erszénycsontot. A , jelenségek előrelátása" a szervek közti összefüggésen, a korre- 
láción alapul. CuviER minden szervet a működésével együtt vizsgált, a szervezetet a 
funkciók szoros összességének tekintette. Ezért lehetett a részből, a fosszíliából követ- 
keztetni az egészre, a szervezetre. Lényegében CuvIiIER korrelációs elvét alkalmazza 
minden paleontológus munkája során, tudatosan vagy tudattalanul — de mindenek 
felett kellő kritikával! CuvIER még úgy hitte, hogy egyetlen csontból az egész állat re- 
konstruálható. Ha ez így igaz, akkor a paleontológusok mind a mai napig nem jöttek 
rá erre a , trükkre" , Talán túl szigorú volt KovALEvszKi) bírálata, aki szerint CUvIER ,,el- 
méletéből halála után mindent hamisnak találtak". Annyi azonban bizonyos, hogy az 
egyes szervek között nincs mindig olyan harmonikus, zárt rendszer, mint ahogyan azt 
CUVIER hitte, és a szerves élet történetében nagyon gyakran ismétlődik az alakhason- 
lóság. 

CuUVIER , fixista" volt, változatlannak tekintette a fajokat. Mint paleontológusnak 
azonban látnia kellett, hogy a különböző rétegekben más-más fosszíliák vannak, azaz a 
különböző korokban különböző faunák éltek. Az ellentmondást CuvIER úgy hidalta át, 
hogy a nyugalmi szakaszok után nagyobb területre kiható forradalmi faunaváltozások- 
ra következtetett. A fosszíliák nagy számát tehát tömeghalál idézte elő. CUuvIER szemé- 
lyéhez kapcsolódik a korrelációs elven kívül a katasztrófaelmélet is. 

Elgondolkoztató, miért éppen Párizsban született meg a katasztrófaelmélet, ahol az 
eocénkori rétegek oly zavartalanul települnek egymásra . Miért nem inkább az Alpok- 
ban, ahol a gyűrt formák sokkal szembetűnőbben tanúskodnak a Föld dinamizmusá- 
ról? A magyarázat egyszerű. CuvIER a Nagy Francia Forradalom árnyékában élt, és 
kortársaival együtt magával hozta a forradalom gondolatát. CuviER azonban a forra- 
dalommal nem az új teremtését igyekezett megmagyarázni, hanem inkább a kihalást 
megindokolni. A fajok keletkezése helyett a fajok pusztulására adott példát, amelyet 
részlegesnek hitt. A katasztrófa után az új fauna bevándorlás útján jön létre, nem pe- 
dig többszörös újrateremtődéssel, mint ahogy CuvIiER iskolája tanította. CuvIER böl- 
csebb volt tanítványainál. 

CuUvVIER úttörő, összehasonlító módszerét alkalmazták a kortársai a paleobotanika 
megteremtésekor BRONGNIART fosszilis növények történetéről írt műve (1828) gazdagsá- 
gában és szemléleti felkészültségében versenyezhet CuvIER gerincesekről írt monográ- 
fiáival. BRONGNIART több volt, mint rendszerező. A fosszilis növények történetében fel- 
ismerte a szakaszosságot és az egyes szakaszokon belül a lassú fejlődést. Felismerte azt 

is, hogy az egymásra következő szakaszokban fokozódik a növények sokfélesége és 
összetettsége. Először a harasztok népesítették be a Földet, azután a fenyők és más 
nyitvatermők, végül a kétszikűek. BRONGNIART-nak ez a megállapítása lényegében érvé- 
nyes másfél évszázad után is. Figyelemre méltó, hogy BRONGNIART már 1820-ban össze- 
függést keresett a karbonidőszaki mocsárerdők oxigéntermelése és a szárazföldi gerin- 
cesek elterjedése között. Nehéz megállapítanunk, milyen mélyre nyúlnak a paleontoló- 
gia egyik legmodernebb résztudományának, a paleoökológiának gyökerei ! 

A XIX. század első felében már több kutató kételkedett a fajok állandóságának a hi- 
tében. Közülük kiemelkedő helyen áll LAMARCK, az evolúciós elmélet megalapítója. 

LAMARCK Szöges ellentéte volt CuviERnek, nemcsak azért, mert az idősebb generáció- 
hoz tartozott, és növényekkel, majd gerinctelen állatokkal foglalkozott, hanem mivel 
nem hitt sem a fajok állandóságában, sem pedig a katasztrófákban. LAMARCK kutatása 
a gerinctelenek rendszerezése terén ugyanolyan alapvető volt, mint CuviER munkássága 
a gerincesek tanulmányozása során. Mindketten ugyanazzal a módszerrel dolgoztak, az 
összehasonlító anatómia felhasználásával. Mindketten figyelembe vették az őslénytani 
anyagot. LAMARCK azonban nem a különbségekre figyelt fel, amely a kihalt csoporto- 
kat a maiaktól elválasztja, hanem a hasonlóságra. Különösen sok figyelmet szentelt a 
kagylók tanulmányozásának, amelyekre lassú törzsfejlődési tempó és nagy változé- 
konyság jellemző. Megfigyeléseiből két következtetést vont le: a természetben nincsen 
faj, és az élővilág fejlődik. LAMARCK szerint a fejlődés lassú tökéletesedési folyamat, 
amely csaknem beláthatatlan földtörténeti időt igényel. Messze állt már a Bibliától, 
amely mindössze 5000 évre engedett következtetni a Föld múltjával kapcsolatban. LA- 
MARCK nem évezredekben, hanem százmillió években számolt, akárcsak a modern geo- 
lógia. A hosszú idő során fokozatosan fejlődtek az egyszerű szervezetekből az összetet- 
tek. A rendszer elején tehát nem az ember áll, mint ahogyan azt korának természetbú- 
várai állították, hanem az egysejtűek, amelyeket korábban azért neveztek véglények- 
nek, mert a rendszer végén foglaltak helyet. LAMARCK Szerint az ember a majomtól 
származott, és a két lábon járás megelőzte az agy fejlődését. LAMARCK azt is felismerte, 
hogy a fejlődés nem egyszerű, egyirányú tökéletesedési folyamat, hanem a törzsfa ol- 
dalágai vakon végződnek. A fejlődés átalakulás (transzformáció), de nem állandó tö- 
kéletesedés (perfekció). LAMARCK nem tartozott a derűlátó természetbúvárok közé. Az 
embert a természet pusztító tényezőjének tekintette, és számlájára írta a nagyemlősök 
kipusztítását. Szerinte az önzés és a meggondolatlanság az ember pusztulásához vezet. 
Az ember kiirtja a talajt védő erdőket, a termőföldek idővel meddővé válnak, a forrá- 
sok kiszáradnak. Az örök háborúskodás során a sűrűn lakott területek meddő, lakat- 
lan sivataggá válnak, és az ember, miután a Földet lakhatatlanná változtatta, arra van 
rendelve, hogy magát is kipusztítsa. Az ökológiai egyensúly megbontása és a környe- 
zetvédelem gondolata már LAMARCKban felmerült. 

LAMARCK úgy él a köztudatban, mint a szerzett tulajdonságok öröklődésének apos- 
tola. Valójában a kérdés összetettebb. Igaz ugyan, hogy szerencsétlen példája szerint a 
zsiráf lába azért nyúlt meg, hogy elérhesse az ágakat. Ez a példa azonban a XIX. szá- 
zadban széles körben elterjedt közhely szemléltetése volt. LAMARcKnak a szükség és az 
idő fontosabb tényező volt, mint a környezet, amelyhez a szervezet alkalmazkodik. A 
környezet a fejlődési folyamatot befolyásolja, szabályozza, de nem irányító tényező. 

LAMARCK természetesen hibázott, amikor kétségbe vonta a fajok létezését. Ugyanek- 
kor jelentős lépést tett a helytelen, típusokban gondolkozó, merev rendszertan elítélésé- 
ben. Több törzs önállóságát ismerte fel, és új alapokra helyezte az eddig nagyon elha- 
nyagolt gerinctelenek rendszerét. LAMARCK rendszertani műveit azok is nagyra becsül- 
ték, akik elítélték forradalmi evolúciós elméletét. 

LAMARCK fő hibája az volt, hogy nem ismerte fel a természetes kiválogatódás jelentő- 
ségét. A fejlődésnek ezért nem adhatta meg a materiális magyarázatát. Elméletét meg- 
győző érvekkel kellett volna alátámasztania. Ehelyett megelégedett néhány — rosszul 
megválasztott — példával. Talán igazságtalanság ezért elmarasztalni. LAMARCK 1800 
tavaszán ismerte fel, hogy a természet halad, hogy annak is van története. Főműve 
1809-ben jelent meg. Ekkor a biológia még gyermekcipőkben járt. Előtte a XVIII. szá- 
zad filozófusai és természetbúvárai a létezők láncában, a ,,scala naturae" gondolatában 
hittek. Az ásványok és a növények közt az azbeszt, a növény és az állat közt a hidra, a 
halak és a hüllők közt az angolna, a halak és a madarak közt a repülő hal, a madarak és 
az emlősök közt a denevér, a majom és az ember közt a hottentotta volna az átmenet. 
LAMARCK elutasította ezt a felfogást, és hangsúlyozta, hogy áthatolhatatlan űr választja 
el az élőt az élettelen anyagtól. A biológia kifejezés is LAMARCKktól származik. A bioló- 
giának azonban még hiányzott a pontos szakkifejezéstára, és nem utolsósorban a pale- 
ontológia sem érte el azt a fejlettségi fokot, hogy LAMARCK elméletét erre építhesse. 

LAMARCK vénségére megvetetten és kigúnyoltan halt meg, és csak a XIX. század vé- 
gén kezdték felismerni nagyságát. Egészen más feltételek között élt és alkotott DARWIN, 
aki felbecsülhetetlen érdemeket szerzett az evolúciós elmélet megalapozásában. 

DARWIN orvosnak, majd lelkésznek készült, de kitűnő tanárai megtanították a földta- 
ni kutatás alapjaira. Szerencséjére fiatalon körülutazhatta a világot. Megismerte az 
Amazonas környéki élővilág páratlan alakgazdagságát, Dél-Amerikában ásatások so- 
rán győződött meg a kihalás tényéről, és járt a Galápagos-szigeteken, ahol minden kis 
szigeten más-más, egymással szoros rokonságban álló faj él. Utazása lehetővé tette a 
fajok térbeliségének vizsgálatát, és felismerte a fosszilis és élő csoportok közt a rokon- 
ságot. Így Dél-Amerikában hatalmas, kihalt tobzosleletekre bukkant, amelyeknek ki- 
csiny rokonai ma is ugyanazon a területen élnek. DARWIN kapcsolatot keresett a két 
tény között. Felháborította az a feltevés, hogy az óriás emlősök azért pusztultak ki, 
mert nem fértek fel Noé bárkájára. 

DARWIN sokat köszönhetett a modern földtan megalapítójának, LYELLnek. LyYELLnek 
mint geológusnak két nagy érdeme volt. Mindenekelőtt ragyogó szintézisbe foglalta 
össze az előző geológus nemzedék megbízható kutatási eredményeit, és azt számos kitű- 
nő megfigyeléssel egészítette ki. Ami talán ennél is fontosabb, kidolgozta a maiság el- 
vét. Az aktualizmus szerint a jelen a múlt kulcsa. A múltban ugyanolyan erők tartották 
állandó változásban a Földet, mint amilyenek ma is szüntelenül hatnak. Mivel a termé- 
szet törvényei térben és időben változatlanok, a jelenből visszakövetkeztethetünk a 
múlt eseményeire. Ugyanúgy, mint ahogy a fizikában a nehézségi erő kivetíthető a vi- 
lágmindenségre, a jelen is kivetíthető a múltba és a jövőbe. Mivel a jelenben ható erők 
pontosan megfigyelhetők, ebből kiindulva törvényszerűen következtethetünk a múltra. 
Így vált az aktualizmus alapján a földtan egzakt természettudománnyá, túllépve az ed- 
digi leíró-megfigyelő szakaszt. 

LYELL, akárcsak LAMARCK, a változásokat lassúnak és állandónak tartotta. Ugyan- 
úgy, mint ahogy NEWTON Földje változatlanul és céltalanul forog az űrben, ugyanúgy 
szüntelen mozgásban van a Föld felszíne. A szárazföldek kiemelkednek, majd a tenger 
szintje alá süllyednek, változik az éghajlat stb. anélkül, hogy a Föld dinamikus egyen- 
súlyi állapota megváltozna. LYELL ugyanúgy tagadta a katasztrófákat,mint LAMARCK. 

Természetesen az aktualizmus elve a Föld múltjában csak kellő kritikával alkalmaz- 
ható. A Föld kialakulása után más volt az óceánok kémiai összetétele, más volt az ős- 
légkör stb. mint a jelenben. Ezeket a tényeket azonban csak a XX. század geológusai is- 
merték fel. 

DARWIN első földtani-őslénytani munkája LYELL elvének kitűnő alkalmazása volt a 
korallzátonyok keletkezésére. A tengerészek régóta ismerték a korallzátonyokat. A 
tenger alatti szirtek veszélyeztették hajóikat. Tudták azt is, hogy a zátonyokat parányi 
mészvázú szervezetek építik fel, de nem tudtak magyarázatot találni az atollok gyűrű- 
szerű alakjára. Fokozta a nehézséget az atollok elterjedése is. Az óceáni területeken 
fordulnak elő, ahol a tenger nagyon mély. Márpedig a zátonyépítő korallok nagy fény- 
igényük miatt 40—50 m mélységben elpusztulnak. DARWIN egyszerű és megkapó ma- 
gyarázata szerint a korallok lassan süllyedő vulkánok szegélyére települtek, és növeke- 
désük lépést tartott a vulkán süllyedésével. Ezért marad a zátony élő, épülő része a ten- 
gerszint közelében. Az atollok a zátonyépítés befejező szakaszát jelzik. Először a vul- 
kán peremén szegélyzátonyok alakulnak ki, majd a belső lagúna kiszélesül, és a sze- 
gélyzátony átalakul sánczátonnyá. Amikor a vulkáni kúp a tenger szintje alá süllyed, 
kialakul az atoll, amely , sírköve és koszorúja" az egykori vulkánnak. 

DARWIN elméletének helyességét a geológusoknak 1952-ben sikerült igazolniuk, ami- 
kor a fúró az Eniwetok-atoll korall építőanyagán áthatolva 1500 m mélységben elérte a 
bazaltvulkánt. DARWIN részben LYELL elméletének alkalmazásával, részben saját megfi- 
gyelése alapján felismert egy hegységszerkezeti mozgást, a lassú süllyedést. Ha munká- 
ját ezzel lezárta volna, a tudománytörténet akkor is úgy tartaná számon, mint a XIX. 
század egyik kiemelkedő geológusát ! 

DARWIN azonban több volt, mint megfigyelő, több volt, mint geológus. Sikerült vi- 
lágkörüli útjának tapasztalatait összhangba hoznia korának botanikai, zoológiai, tár- 
sadalomtudományi és filozófiai eredményeivel. Így válhatott a , Fajok eredetének? 
lángeszű szerzőjévé. 

DARWIN fiatalabb volt LAMARCcKnál. Akkor született, amikor LAMARCK késői főműve 
megjelent. (1809). Időközben az őslénytan sokat fejlődött. Egyre világosabbá vált, hogy 
a múltban visszafelé haladva egyre egyszerűbb szervezetek népesítették be a Földet. 
Már 1841-ben a fosszíliák alapján három nagy időegységre osztották a Föld történetét. 
A paleozoikumot a gerinctelenek és a halak, a mezozoikumot a hüllők, a kainozoi- 
kumot az emlősök felvirágzása jellemezte. Ez a ma is használatos beosztás lényegében 
az élővilág fejlődésére, a progresszióra alapul. Azt is tudták, hogy a három időegység 
élővilága lényegesen eltér egymástól. Ez a katasztrófák és a kihalás gondolatát támasz- 
totta alá. Mindez ellentétben állt LyELtL aktualizmusával és CuvIER azon felfogásával, 
hogy a katasztrófák nem változtatják meg lényegesen az élővilág alaptípusait. 

A fosszíliák nagy száma a kihalás fontosságára és az élővilág gazdagságára hívta fel a 

figyelmet. Már LAMARCKnak sem sikerült az élővilágot egyetlen fejlődési sorba állítani. 
A fosszíliák alapján ennek kialakítása még inkább elképzelhetetlen volt. 

DARWIN már a ,, Fajok eredete" első mondatában utalt arra, hogy a paleontológia fel- 
fedezéseinek is fontos szerepük volt elméletének kialakításában. Pedig ekkor még nem 
ismerték a nagyobb, ma önálló csoportok összekötő láncszemeit. Nem ismerték az ős- 
madarat (Archaeopteryx) és a halak és a szárazföldi négylábúak közti átmenetet. DAR- 
WIN az összekötő láncszemek hiányát utólagos tényezőkkel magyarázta, és jogosan 
utalt a fosszíliaanyag hézagosságára. Nagyon sokat várt viszont az őslénytan fejlődésé- 
től. Az utókor DARWINt igazolta. 

Az evolúciós elmélet kialakításában fontos szerepet játszott a Galápagos-szigetek 
élővilágának tanulmányozása. A híres , darwin-pintyek" közel állnak a Dél-Ameriká- 
ban élő csoportokhoz, de teljesen eltérnek a hasonló éghajlatú Zöldfoki-szigetek mada- 
raitól. Hiszen akkor nem az éghajlat, hanem a földrajzi elszigetelődés a fajképződés 
kulcsa. Ezért élhetnek a szomszédos szigeteken más és más, közelrokon teknősök és 
madarak. Mint ma már tudjuk, a Galápagos-szigetek .alig kétmillió évesek. Ez alatt az 
idő alatt a Dél-Amerikából bevándorolt hüllők és madarak sajátosan alkalmazkodtak a 
megfelelő környezethez. A fajok térbeliségének vizsgálata eredménnyel járt. A galápa- 
gosi fauna magyarázatához kevés lenne a fajok változékonyságát segítségül hívni. Itt, 
az evolúció , természetes laboratóriumában" a szétkülönülés, elszigetelődés és alkal- 
mazkodás sokrétű folyamatával állunk szemben, amelyet ugyanúgy nehéz lenne a fajok 
állandóságának hitében magyarázni, mint ahogyan a fajok létezésének tagadása sem 
vezethetne megnyugtató magyarázathoz. 

A diverzitás, az élővilág sokfélesége sokkal döntőbb élmény lehetett DARWIN számá- 
ra, mint a változékonyság, amellyel már a modern nevezéktan megteremtője, LINNE is 
számolt. 

Ami a változást illeti, DARWIN jól ismerte korának növénynemesítőit és állattenyész- 
tőit. Tudta azt, hogy a mesterséges kiválogatódás új fajták kialakulásához vezet. De hi- 
szen akkor nincs kizárva, hogy a természet is domesztikál! A fajfejlődés hasonló mó- 
don megy végbe, mint ahogyan az ember keresztezéssel vagy háziasítással új fajtát hoz 
létre. Az aktualizmus elve így kiterjeszthető a biológia múltjára is. 

DARWIN úgy szállt fel világ körüli útjának hajójára, hogy az élettelen és az élő világot 
Isten teremtette, és minden tökéletes harmóniában van egymással. Miután olvasta 
lannak hitte. Amikor azután a korallokkal foglalkozott, ráébredt, hogy a szerves lé- 
nyek is részt vesznek a fizikai világ történésében. A fizikai világ változásával megvál- 
toznak az élőlények is. Létrejön az alkalmazkodás, az adaptáció. Ezután már csak egy 
lépésre van szükség, és 1838-ban felismerte, hogy a biológiai világ ugyanúgy fejlődik 
mint a fizikai. A Teremtő — ha egyáltalán létezik — nem tud beleavatkozni a kölcsön- 
hatások zárt dinamizmusába. 

Ami a fejlődés motorját illeti, DARWINt MALTHUS művének olvasása ébresztette rá a 
létért folyó harc fontosságára. MALTHUS angol közgazdász volt, aki szerint a népesség 
mértani, az élelem viszont csak számtani arányban nő. Ezért a lakosság egy részének el 
kell pusztulnia. A gyér táplálékért állandó harc folyik, amely dinamikus egyensúlyi ál- 
lapotot eredményez, hiszen a túlnépesedéssel lépést tartva fokozódik a halandóság. 

MALTwHusnál a harc nem jár fejlődéssel. Pusztán a fölösleges emberanyag eltűnését von- 
ja maga után. Amikor viszont DARWIN elolvasta MALTHUS művét, a már nagyon jól is- 
mert tények új összefüggésben tárultak a szeme elé. A túlnépesedést a természetben ő is 
megfigyelte. Kézenfekvő volt a megoldás. A természetes kiválogatódás (szelekció) a 
változékonysággal együtt alkotja az evolúció motorját. 


A , Fajok eredete" c. munkájának alapeszméjét könnyű összefoglalni : 
— az utódok száma több, mint amennyi fennmaradhat ; 
— az utódok nem egyformák, hanem kissé eltérnek egytnástól és a szüleiktől ; 
— az utódok közt szükségszerűen elindul a létért folyó harc; 
— a harc során a legkedvezőbb változatok maradnak meg; 
— a kiválogatódás következményeként a szervezetek alkalmazkodnak kör- 
nyezetükhöz. 


A létért folyó harcot DARWIN átvitt, széles értelemben használta. Példaként említette 
a sivatagi növényt, amely viszontagságosan küzd fennmaradásáért. A kiválogatódás 
DARWIN számára több volt mint túlélés. Ha csak az lett volna, akkor az egész létért fo- 
lyó harc körkörös okoskodáshoz vezetett volna : a legalkalmasabb maradt fenn, mert a 
fennmaradó volt a legalkalmasabb. Vagy egyszerűbben a túlélő a túlélő! DARWIN ennél 
messzebbre látott. A túlélőnek nem egyszerűen a túlélés a jellemzője, hanem azoknak a 
bélyegeknek kialakulása, amelyek elősegítették a fennmaradást. A kiválogatódás tulaj- 
donképpen helyi alkalmazkodás mindenféle tökéletesedési gondolat nélkül. A jégkor- 
szak hideg éghajlatához az ormányosok közül a mammut sűrű, hosszú szőrű bundájá- 
val alkalmazkodott. Így vezetett a kiválogatódás az alkalmazkodáshoz, védve és irá- 
nyítva a kedvező, adott esetben hosszú szőrű változatok fennmaradását. Azt jelentené 
ez, hogy a mammut tökéletesebb volt mint az elefánt? Semmi esetre sem. A mammut 
szőre abszolút értelemben nem jelent fejlődést. Ki tudná megmondani, hogy a ló 
tökéletesebb-e vagy a tehén? A természetbúvár csak az alkalmazkodás, a specializáló- 
dás fokának megállapítására hivatott. DARWIN nem volt progresszionista. Szerinte az 
evolúciónak nincs programja, amely irányítja vagy ellenőrzi a fejlődést. DARWIN óva- 
kodott leírni a tökéletes — nem tökéletes kifejezést, mert ezt önmagában értelmetlen- 
nek tartotta. A létért folyó harc és a kiválogatódás költői és antropomorf kifejezés, 
DARWIN azonban nagyon óvakodott attól, hogy a természetet emberközpontúan vizs- 
gálja. DARWIN idejéig a természet kutatói általában a teremtés koronájának tartották az 
embert, aki mintegy az élővilág piramisának csúcsán áll. DARWIN viszont azt írta, , ab- 
szurd arról beszélni, hogy az egyik állat magasabb rendű, mint a másik. Mi tekintjük 
úgy, hogy az agy szerkezete, az intellektuális képessége a legfejlettebb, a legmagasabb 
rendű". A fejlettség megítélésekor tehát nem az embert tekintette mércéül. Korábban 
minél közelebb állt egy szervezet az emberhez, annál inkább tökéletesnek hitték. A mo- 
dern rendszertani munkák általában nem az emberrel fejezik be az állatrendszertant, 
hanem a patásokkal. Miért? Természetesen ezek a rendszerezők is elismerik, hogy az 
embernek kiemelt helye van a természetben. Mégis a főemlősök sokkal közelebb állnak 
az ősi egyszerű rovarevőkhöz, mint a patások, amelyek végtagja és fogazata messzeme- 
nően specializálódott. 

DARWIN ugyanazt a szerepet töltötte be a biológiában, mint KOPERNIKUSZ a csillagá- 

szatban. KoPERNIKUSZ igazolta, hogy a Föld kering a Nap körül és nem megfordítva. 
DARWIN tagadta, hogy a fejlődés célja az ember. Az ősmaradvány-anyagban nem a 
progressziót kereste, hanem a szétkülönülést, a divergencia bizonyítékait, amelyet a 
nem kell szükségszerűen fejlődéshez vezetnie, érthető, hogy egyes csoportok nagyon ál- 
landó környezeti feltételek között, hosszú földtörténeti időn keresztül is változatlanok 
maradhatnak. Ezeket keresztelte el találó kifejezéssel élő kövületeknek. Az élő kövüle- 
tek tényével sem a katasztrofisták, sem a progresszionisták nem tudtak megbirkózni. A 
fejlődés sokirányúságát már LAMARCK felismerte, most DARWIN megadta a folyamat 
természetes magyarázatát. 

DARWIN — tévesen — tagadta az ugrásszerű fejlődés lehetőségét. A lassú és fokoza- 
tos evolúcióban hitt, ezért az ember és a majom közti alapvető különbséget nem ismerte 
fel. Nem tett lényeges különbséget a majom és az ember között. Szerinte az ember és az 
állatok között levő értelembeli hézag nem ugrásszerű. Az ember nem kivétel, birtoká- 
ban van bizonyos ösztönöknek és bizonyos érzelmeknek, amelyek ugyanazok mint az 
állatokéi. Valószínű, hogy DARWIN az ember társadalmi tudatának fontosságát elha- 
nyagolta. Kétségtelen viszont, hogy — életének legalábbis bizonyos szakaszában — mé- 
lyen materialista volt. 

Gradualista, azaz a lépésszerű fejlődésben hivő felfogásából következett, hogy 
hosszú földtörténeti idővel számolt. Az ember és a majom elkülönülését 15 millió évvel 
ezelőtt lejátszódott folyamatnak tartotta. A modern paleoantropológiai leletek bizo- 
nyítják, hogy igaza volt. A kainozoikumot viszont már 300 millió évre becsülte, amely- 
ről tudjuk, hogy túlzás (67 millió év). Az élet fejlődéséhez sok időre volt szükség, ezt vi- 
szont korának fizikája tagadta. Kortársa THOMSON, ismertebb nevén KELVvIN lord, a 
klasszikus termodinamika megteremtője először próbálta a Föld korát kísérleti úton, 
vasgolyó lehűtésével megállapítani. E szerint a Föld 20, legfeljebb 40 millió éves lett 
volna. Tévedésének természetesen az volt a magyarázata, hogy nem vette figyelembe a 
radioaktív anyagok bomlásából keletkezett hőt. A XX. század fizikája már helyesbí- 
tette adatát. DARwiNnak viszont sok gondot okozott, hogy elmélete nem egyeztethető 
össze korának , egzakt" fizikai eredményével. 

.. További nehézséggel járt a szerzett tulajdonságok öröklődésének kérdése, amelyet 

DARWIN elfogadott. Hiszen hiába jelenik meg egy-egy példányon a kedvező bélyeg, ez 
előbb-utóbb el fog tűnni az utódok között. A fennmaradás szempontjából előnyös tu- 
lajdonságú egyed általános egyeddel fog párosodni. Az utódban tehát már csak felerész- 
ben öröklődik a kedvező sajátság. A további nemzedékekben végül is teljesen elmosód- 
nak a hasznos tulajdonságok, ugyanúgy, mintha a borba állandóan vizet öntenénk. En- 
nek az ellenvetésnek megcáfolásához ismerni kellett volna a mutáció lényegét, azt 
ugyanis, hogy a mutáció nemzedékeken át állandóan fennmarad, és MENDEL (1865) 
munkáját, amely az öröklődés viszonylagos állandóságára és érintetlenségére vonatko- 
zott. Jóllehet a , Fajok eredete" világsikert aratott, és DARWIN tudóstársai tiszteletétől 
övezve halt meg, elmélete csak a XX. században (,, szintetikus evolúciós elmélet", ,, te- 
remtő darwinizmus") nyer egyértelmű igazolást. 

DARWIN műve nagy lendületet adott az eddig inkább leírásokra korlátozódó paleon- 
tológia kutatási területének kibővítéséhez. A paleontológusok módszeresen kezdték 

kutatni az evolúciós sorokat és az evolúció elágazási helyeit, a hiányzó láncszemeket. 
Úttörő volt e téren KovaLEvszkiJ munkássága (1873), aki először követte nyomon a pa- 
tások törzsfejlődését. A végtagok ujjredukciójában funkcionális alkalmazkodást lá- 
tott, amelynek elméleti, mechanikai alátámasztását a jövő matematikájától várta. Ko- 
VALEVSZKIJ az evolúciót a környezeti kölcsönhatással együtt vizsgálta és felismerte, hogy 
a patások törzsfejlődésében végbement változás kapcsolatban van a növényvilág meg- 
változásával, a pázsíitfűfélék elterjedésével. Ma már elképzelhetetlennek tűnik őslény- 
tani munka evolúciós , kicsengés" nélkül. 

Természetesen az evolúciós elmélet nem tette fölöslegessé a leíró-megfigyelő munkát. 
A fosszíliák gyűjtése és meghatározása továbbra is előfeltétele marad a paleontológiai 
kutatásnak. A forrásmunkákat nem lehet lezárni, márpedig a paleontológus számára a 
fosszília annyit jelent, mint a történésznek az oklevél. A múlt dokumentumanyagának 
növelése és állandó vizsgálata elavulhatatlan része minden történettudománynak. Enél- 
kül nem kerülhetett volna elő a hüllők és a madarak hiányzó láncszeme, az ősmadár, 
még kevésbé az előember maradványai. Az utóbbi évek kutatásai vetettek fényt a 
kambrium kihalt állattörzseire. Az őslénytan útjai beláthatatlanok. Hiszen csak na- 
gyon kis részét ismerjük a meglevő fosszíliáknak. Túlnyomó többségüket még sohasem 
látta emberi szem. A paleontológia távlatai ebből a szempontból sokkal szélesebb kö- 
rűek, mint pl. a régészeté. 

A paleontológia fejlődését messzemenően befolyásolta két rokontudományának, a 
földtannak és az élettannak a fejlődése. A XIX. században e két tudomány közt még 
nagyon szoros volt a kapcsolat. DARWIN magát geológusnak vallotta, jóllehet evolúciós 
elmélete fordulópontot jelent a biológia történetében. Jelenleg a tudományok termé- 
szetes szétkülönülése során a geológia elvált a biológiától. A jövő abba az irányba mu- 
tat, hogy a geológia és a biológia egyre szorosabb kapcsolatba kerül. A mélyebb tér- és 
időbeli összefüggések feltárása mindkét tudomány érdeke. 

Földtani szempontból csupán két eredményt emelnénk ki, amelyeknek felbecsülhe- 
tetlen az őslénytani jelentősége: az ún. abszolút időszámítást, azaz pontosabban a 
geokronometriát és a lemeztektonikát. 

A Biblia hagyományát követve az emberiség nagy része a Földet 5000—6000 évesnek 
tartotta hosszú évszázadokon át. Még a XIX. század második felében is — mint THOM- 
SON esetében láttuk — mindössze 20—40 millió évesre becsülték a Föld korát. A század- 
forduló híres magyar csillagásza, KÖVESLIGETHY ugyanilyen értékkel számolt. A döntő 
változás akkor következett be, amikor a radioaktív anyagok bomlásából a felezési idő 
felhasználásával következtettek a Föld korára. A geokronometria egyre finomodó eljá- 
rásainak eredményeként ma már nemcsak a Föld 4,6 milliárd éves korát ismerjük, ha- 
nem több-kevesebb pontossággal az egyes földtörténeti időszakok évmilliókban kifeje- 
zett időtartamát is. Ezzel a paleontológia, különösen pedig az evolúciós kutatások 
olyan mértékrendszerhez jutottak, amelynek segítségével felbecsülhetők a különböző 
rendszertani egységek (osztály, család, nemzetség, faj) kialakulásának időtartamai. En- 
nek segítségével az evolúció dinamizmusa, a különböző csoportok evolúciós tempója, 
gyorsulása vagy lassulása nemcsak egymáshoz viszonyítva értékelhető, hanem behe- 
lyezhető egy évmilliókat kifejező keretrendszerbe. Az időskála birtokában nyílott lehe- 
tőség például arra, hogy az ember származásával kapcsolatosan felbecsülhették a nem- 

zedékek számát, amelyek egymásra következése szükséges volt ahhoz, hogy végbemen- 
jenek a megfigyelt bélyegváltozások. 

A lemeztektonika a kontinensvándorlás igazolásával vagy méginkább a korábbi sta- 
tikus földtani szemlélet széttörésével új utat nyitott az ősföldrajznak, és ezzel együtt 
olyan folyamatok megértését segítette elő, mint a faunavándorlás, elszigetelődés, faj- 
képződés vagy kihalás. A paleobiogeográfia tárgyalásakor ismertethetők ezek az ered- 
mények, bár éppen ezen a területen még javában folynak a kutatások. 

A biológia oldaláról két tudományág fejlődése hatott legmélyebben az őslénytanra. 
Az egyik az örökléstan volt, amely részint kísérleti vizsgálataival egyértelmű magyará- 
zatát adta a változékonyságnak, másrészt az egyed helyett a populációt tekintette az 
evolúció alapegységének. A populációs genetika a rendszertanban a merev statikus tí- 
pusfogalom átértékeléséhez vezetett. Ennek eredményeként a paleontológiában is előtér- 
be kerültek a mennyiségi módszerek, a változékonyság pontosabb kifejezése céljából. 

A biológia másik rohamosan fejlődő ága az ökológia. Az ökológia — az örökléstan- 
hoz hasonlóan — nem annyira az egyedet vizsgálja, mint inkább a közösségek közti 
kölcsönhatások feltárását tűzi ki célul. Az ökológia eredményeinek nagy részét alkal- 
mazni tudja a paleontológia. A szervetlen és szerves tényezők közt fennálló kölcsönha- 
tás tanulmányozása talán egyike az őslénytan leggyorsabban fejlődő ágának. 

A paleontológia a XX. században számos új kutatási irányra tagolódott, illetve to- 
vábbfejlődött. Szorosan a földtanhoz kapcsolódik a mikropaleontológia, amely a fúró- 
magokban gyakran előforduló mikroszkopikus kicsinységű szervezetek rendszerezését 
és tér-, valamint időbeli elterjedésének meghatározását tűzte ki feladatul. A mikropale- 
ontológia nélkülözhetetlen segítőtársa a földtörténet eseménysorának tisztázására hiva- 
tott biosztratigráfiának, illetve a távolabbi összefüggéseket feltáró kronosztratigráfiá- 
nak. Úgy tűnhet, hogy az életnyomok kutatására hivatott paleoichnológia közelebb áll 
a biológiához, mint a geológiához. Valójában azonban több segítséget nyújt az üledék- 
képződéssel foglalkozó szedimentológusnak, mint a biológusnak. Az életnyomok ke- 
letkezési lehetőségeit részben az aktuopaleontológia vizsgálja, amely a mai élőlények 
életműködését, elhalását és betemetődését úgy vizsgálja, hogy mindez hogyan tükrö- 
ződhet a fosszilis anyagban. Az aktuopaleontológia módszere az őslénytani célú megfi- 
gyelés. A kísérleti paleontológia modellek segítségével közelíti meg az egykori szerveze- 
tek életműködését. A kísérleti paleontológia szoros kapcsolatban áll a biornechanikával 
és a paleofiziológiával. Ezek segítségével derült fény pl. a repülő hüllők mozgására. 

Magának az egykori szervezet fosszilizálódásának vizsgálata, az elhalás, beágyazó- 
dás és az utólagos változások feltárásával a tafonómia területére tartozik. Az egykori 
szervezetek kémiai összetételével és az utólagos kémiai változásokkal a paleobiokémia 
illetve a geomikrobiológia foglalkozik. A biomineralógia a szilárd váz szerkezeti vizs- 
gálatát tűzi ki feladatául. Mindkettő figyelembe veszi a betemetődést követő változáso- 
kat. A lemeztektonikával kapcsolatosan már szó esett a paleobiogeográfia fokozódó 
jelentőségéről. Ehhez kapcsolódik a fosszília és az üledékes kőzet kapcsolatának, a bio- 
fáciesnek a tanulmányozása. Ez az alapja a paleoökológiai és az őskörnyezettani érté- 
kelésnek. A biofáciesek elemzésében elsősorban a földtani szempont érvényesül. A pa- 
leoökológiai kutatásokat pedig jobban áthatja a biológiai szemlélet. Az egykori szerve- 
zetek szilárdságtani felépítésével és a szervezetek mozgásműködésével a paleobiome- 

szervezetek életműködését, a paleopatológia a szervezetek sérüléseit és kóros elváltozá- 
sait, a paleogenetika az egykori populációk örökléstani összefüggéseit, a molekuláris 
paleontológia az élet keletkezésének paleontológiai bizonyítékait kutatja stb. Nehéz 
lenne a modern őslénytan valamennyi kutatási ágát felsorolni... 

Gyakran szembeállítják a biológiai célkitűzésű általános őslénytant (paleobiológia) a 
földtani jellegű, alkalmazott őslénytannal frétegtani őslénytan). Ez a szembeállítás az 
őslénytan egysége szempontjából veszélyes és fölösleges. Az általános őslénytan med- 
dő, ha nem támaszkodik közvetlen fosszíliaanyágra. A rétegtani őslénytan művelői 
mindig is többek voltak , vezérkövület-vadászok"-nál. A múlt század nagy őslénytani 
monográfiáinak elkészítői biológiai szempontból is kiállták a próbát. Messzemenően 
számoltak a fajok változékonyságával, és nagyon sok megfigyelésük ma is értékes az 
, általános őslénytan" számára. A részletek kutatóit mindig is csak egy lépés választja el 
az általánosítástól. Ezt a lépést a paleontológia klasszikusai megtették, és az őslénytan 
mai, elmélyült kutatóitól ugyanez várható el. 

A XX. század paleontológiájának egyik jellemzője a résztudományok gyors fejlődé- 
se, a másik oldalon a paleontológia egyre több tudománnyal került kapcsolatba : az ás- 
ványtantól a kőzettanig, a meteorológiától a csillagászatig, a genetikától az etológiáig 
stb. Az analizáló és a szintetizáló elem egyaránt jellemzi a mai őslénytant. 

Ha mérleget akarnánk készíteni az évszázad legjelentősebb őslénytani eredményei- 
ről, bizonyos, hogy a prekambriumi élet feltárása lenne az első helyen. Még a második 
világháború utáni időkben is akadtak olyan neves paleontológusok, akik kétségbe von- 
ták a többsejtűek létezését a prekambriumban. Az élet határai azóta 570 millió évről 
több mint hárommilliárd évre tágultak ki. Paleobotanikai és paleozoológiai vizsgálatok 
alapján sikerült tisztázni a szárazföldi élet kialakulásának összetett kérdését. Végül és 
nem utolsósorban nagy vonásokban tisztázódott az emberré válás folyamata. Mindhá- 
rom kérdés jelentős világnézeti szempontból is. 

A paleontológia nyitott tudomány. Nemcsak abból a szempontból befejezetlen, hogy 
még nem tárta fel az összes, múltra vonatkozó dokumentumot, hanem sokkal inkább 
azért is, mert értékelési módszerei még fejleszthetők. A paleontológus kínzó érzése : 
több, sokkal több ismeretanyag, információ van , bezárva" a fosszíliába, mint 
amennyit eddigi tudásukkal , kiolvashatunk" belőle. A XXI. század — immár oly kö- 
zel — talán a teljes, holopaleontológia korszaka lesz. 

Az őslénytan hazai tudományos fejlődése nem tartozhat a tankönyv anyagához, de 
azt azért hangsúlyoznunk kell, hogy az őslénytannak Magyarországon sikerekben gaz- 
dag múltja van. A kérdést az oktatás körére szűkítve ki kell emelni, hogy az őslénytan 
művelésére már 1882-ben megalakult az Őslénytani Tanszék. Európában — Bécs után 
— ez volt a második önálló Őslénytani Tanszék, amelynek centenáriumát 1982-ben ün- 
nepeltük meg. A tanszék élére a Földtani Intézet volt igazgatója, HANTKEN MIKSA bá- 
nyamérnök került, aki a kőszénkutatással kapcsolatosan úttörő mikropaleontológiai 
munkásságot fejtett ki. Személye jól példázza, hogy összeegyeztethető a gyakorlati 
földtani kutatás az elmélyült őslénytani vizsgálatokkal. HANTKEN az Őslénytani Tanszé- 
ken őrzött előadás-kéziratai szerint oktatását korszerűen és magas színvonalon végezte. 
Ugyanez mondható el a Tanszék másik volt professzorára VADÁSZ ELEMÉRTre, aki a Ta- 

nácsköztársaság idejében látta el a tanszékvezetői munkakört. A Tanácsköztársaság 
bukása után az evolúciós gondolattól irtózó HokRrwHY-rendszer nem nevezett ki a Tan- 
szék élére új professzort, de a Tanszék önállóságát nem szüntette meg. A felszabadulás- 
nak köszönhető, hogy a Tanszék új gazdára talált TELEGDI-ROTH KÁRoLY személyében, 
akinek a bauxitkutatásban és az infraoligocén denudáció, azaz az alsóoligocén lepusz- 
tulás felismerésében jelentős földtani érdemei vannak. TELEGDI-RorHnak köszönhető 
az első önálló Ősállattan tankönyv (1954) megírása. Tulajdonképpen nem ez az első 
magyar nyelvű őslénytani tankönyv. BöcKH Hucó 1909-ben Geológia néven hatalmas 
munkát tett közzé, amelyben a ,, Paleontológiai áttekintés" 273 oldalt tesz ki. A maga 
idejében nagyon korszerű művet 396 ábra illusztrálta. Az ezt követő rétegtani rész is 
nagyon sok ősmaradvány rajzát közölte. TELEGDI-ROTH tankönyvével egy időben jelent 
meg ANDREÁNSZKY GÁBOR ,, Ősnövénytan? című kézikönyve. A tankönyvek sorába tar- 
tozik BocscH LÁszLó ,, Általános őslénytan? című műve (1968). BoGscH TELEGDI-ROTH 
halála után az Őslénytani Tanszék tanszékvezető professzora volt. 

Természetesen az őslénytani kutatás nem korlátozódott az Őslénytani Tanszék intéz- 
ményes hatáskörébe. Az általános munkák közül meg kell említeni STRAusz LÁSZLÓ 
(1928) fáciestanát (,, Geologische Fazieskunde") és TASNÁDI KUBACSKA ANDRÁS ,, Palaeo- 
pathologia" c. művét (1960). 

Hiányos lenne minden visszatekintés anélkül, hogy meg ne emlékeznénk Nopcsa FE- 
RENCről, a Földtani Intézet egykori igazgatójáról, aki a dinoszauruszok kutatásával 
szerzett a magyar őslénytannak világhírnevet. Nopcsa ugyanolyan zsenije volt az ős- 
. lénytannak mint elődje, HANTKEN. Ami az őslénytan népszerűsítését illeti, ebben LAMB- 
RECHT KÁLMÁN szerzett kimagasló érdemeket. 

A FOSSZÍLIÁK 


A fosszíliák az egykori élet dokumentumai. Keletkezésük megértése kulcsfontosságú 
a bioszféra múltjának rekonstruálásához. 

A fosszíliák nagyon sokfélék, és történeti értékük is nagyon különböző. Kezdetben 
ide soroltak minden ritkaságot, ami csak előkerült a rétegekből: ásványokat, konkré- 
ciókat és természetesen az ősmaradványokat is. Azután a fosszília fogalmát a szilárd 
vázú testfosszíliákra szűkítették, a , kövületekre?", mint amilyen a csigaház vagy a 
kagylók teknője, illetve az egykori szervezetek lenyomataira. A kövület, azaz megköve- 
sedett fosszília csak egy része a múlt dokumentumainak. A szibériai mammut nem kö- 
vesedett meg, hanem jégbe fagyva változatlanul maradt meg, mégis fosszília. A mai ér- 
telmezésben a fosszília gyűjtőfogalom, magába foglalja az egykori élet valamennyi 
megnyilvánulását, a kövületektől a szerves eredetű, de alaktalan kémiai fosszíliákig, 
vagy az egykori életműködésre utaló életnyomokig. A dinoszaurusz lábnyoma ugyan- 
úgy fosszília, mint az üledékes kőzetben levő szerves anyag. : 

Maga a fosszília biológiai, földtani és történeti folyamatok eredménye. Önmagában 
tükrözi azt az összetettséget, ami az őslénytant általában jellemzi. Ahhoz, hogy az egy- 
kori élőlények fennmaradását, fosszilizálódását megértsük, szét kell bontanunk a törté- 
neti folyamatot, kiindulva az élő anyagtól, végigkövetve annak változásait. 

A bioszférában viszonylag kevés a jellegzetes, biofil elem. Ilyen a H, C, N, O és P. 
Alárendeltebb mennyiségben találjuk a Na, Mg, S, CI, K, Ca, Fe, B, F, Mn, Cu és I ele- 
meket, valamint a nyomelemeket. A biofil elemek közül a szén kőszénként dúsulhat 
fel, és fő alkotóeleme a kőolajnak is. 

A fosszilizálódás szempontjából a legfontosabb ásványi anyagok a kalcium-karbo- 
nát, a kalcium-foszfát és a kova. Fontos hangsúlyoznunk, hogy a szervezetek szilárd 
váza különböző arányban, de együtt tartalmazza az ásványi és a szerves anyagot. Ez az 
összetétel már eleve befolyásolja a szervezetek fennmaradását. A gerinctelenek nagy ré- 
szénél a váz kalcium-karbonátból áll, aragonitból vagy kalcitból. Aragonit vázuk van a 
koralloknak, az ammoniteszeknek és sok csigának. Kalcit vázúak egyes foraminiferák, 
a mészszivacsok és különösen a tüskésbőrűek. Egyes kagylók váza aragonit, másoké 
kalcit anyagú, sőt olyan kagylót is ismerünk, amelynek teknője együtt épül fel arago- 
nitból és kalcitból. A mészmoszatok váza magnéziumot is tartalmaz a kalcium mellett. 
A kalcium-foszfát a gerincesek csontanyagának fontos alkotója. Kova az ásványi alko- 
tóelemük a kovamoszatoknak, radioláriáknak és a kovaszivacsoknak. A szerves anya- 
gok közül különösen a kitin fontos (rovarok), valamint a szkleroprotein (graptoliták). 
A szkleroproteinek közé tartozik a konchiolin, ami különösen a puhatestűek vázára jel- 
lemző. 

A szilárd váz önmagában még nem teszi lehetővé a fennmaradását. Az a természetes, 

ha az élőlény, mint a bioenergetikai ciklus láncszeme, nyom nélkül tűnik el az élet kör- 
forgásában. A növények elkorhadnak, az állatok felbomlanak és elfogyasztják tetemei- 
ket a ragadozók vagy a mikroorganizmusok. Természetesen azoknak a szilárd vázú 
szervezeteknek, amelyek nagy tömegekben, nagy elterjedési területen, hosszú földtörté- 
neti időszakon keresztül éltek, nagyobb az esélyük a fennmaradásra, mint a váz nél- 
küli, ritka, szűk térre szorítkozó és rövid életű csoportoknak. Ilyen értelemben a ,,sok- 
ból sok, kevésből kevés fosszilizálódik" elvnek van valami jogosultsága. A biológiai 
adottságok azonban csak megkönnyítik a fennmaradást, de nem biztosítják azt szük- 
ségszerűen. 

A fosszilizálódáshoz szerencse kell. 

Szerencse alatt a gyors betemetődést értjük. A betemetődés védi meg a szervezetet a 
fizikai, kémiai és biológiai pusztítástól, a hullámverés vagy a vízmozgás őrlő hatásától, 
a váz kioldásától vagy az idegen szervezetektől. Ami a paleontológus számára szeren- 
cse, az gyakran katasztrófa volt az egykori élőlény számára. Ebben az értelemben Cu- 
VIER közel járt a valósághoz. A legtöbb szervezet úgy maradt meg, hogy hirtelen zárta el 
a külvilágtól az idegen anyag : a tengerben iszapcsúszás, a szárazföldön hegyomlás vagy 
vulkáni hamuszórás stb. , Pompeji pusztulása" sokszor ismétlődött a földtörténet 
során. Oregonban, akárcsak Pompejiben, láva temette be az egykori életet. Egy orr- 
szarvú teteme üreg formájában maradt meg, néhány elszenesedett csontdarabbal. IZ- 
landban ugyanígy öntötte el a láva az egykori erdőt. A fatörzsek helyét üregek jelzik. 
Máskor szökőárak öntötték el a partközeli mocsárerdőket. Erdőtűz elől fejvesztetten 
menekülő csordák zuhantak mély szakadékokba. A tartós aszály a kiszáradó mocsarak 
felé terelte a dinoszauruszokat, amelyek tömegesen pusztultak el és temetődtek be. 
Mongóliában homokviharok földelték el a dinoszauruszok tojásait. Tufaszórás temette 
be az ipolytarnóci életteret. Az ősember üldözése elől rohant az aszfalttóba a gyapjas 
orrszarvú. Kardfogú tigris kergette mély mocsársírjába a kaliforniai mammutot, 
amellyel együtt szánalmasan pusztult el az üldöző is. Lápokban süllyedtek el az írorszá- 
gi óriásszarvasok. Apró egyedi katasztrófának tekinthetjük az egykori gyantákba ra- 
gadt rovarok pusztulását, amelyeknek 50 millió év óta őrzi utolsó , sóhaját", kis légbu- 
borék alakjában a borostyánkő. 

A katasztrófák nem állandóak és nem világméretűek. Múló epizódjai a bioszféra tör- 
ténetének. A betemetődés tehát térben foltszerű, időben epizodikus. Mindenesetre in- 
kább jellemzi a tengeri környezetet, mint a szárazföldit, hiszen általában a tenger a fel- 
halmozódás, a szárazföld a lepusztulás területe. A kivételek kölcsönösen erősítik a sza- 
bályt. A szárazföldi üledékes kőzetekből, tavakból, barlangkitöltésekből gazdag flórá- 
kat és faunákat ismerünk, ugyanekkor a tengernek is vannak olyan részei, ahol az üle- 
dékképződés hosszú időn át szünetel. A fosszíliák mégis nagyobb számban találhatók a 
tengeri üledékes kőzetekben, mint a szárazföldiekben, ami a tengeri üledékek nagyobb 
földrajzi elterjedéséből is következik. 

A tömeges felhalmozódás nem mindig tömeghalál eredménye. A szervezetek ritkán 
temetődnek be elhalási helyükön. Általában a fosszíliáknak már az elhalástól a beteme- 
tődésig is megvan a maguk sorsa, amivel külön tudományág, a biosztratinómia foglal- 
kozik. A biosztratinómia része a tafonómiának, amely a fosszilizációt a maga teljes 
időrendiségében vizsgálja. 

Az eredeti élethelyen történő, helybeni beágyazódást autochtonnak nevezzük. Ilye- 
nek a megkövesült erdők függőlegesen álló fatörzsei, a korallzátonyok, sziklára cemen- 
tált szervezetek, az osztrigapadok vagy azok az élőlények, amelyek a tenger alatti mész- 
kőbe fúrták be magukat. Az iszapban élő szervezetek egy részén a váz helyzetéből kö- 
vetkeztethetünk arra, hogy a betemetődés egybeesett az állat élethelyével. A mozgó 
szervezetek többségénél csak akkor biztos az autochton beágyazódás, ha megmaradt a 
nyoma az állat haláltusájának is. Az életnyomok mind autochtonok. 

A legtöbb szervezet az elhalás után kisebb vagy nagyobb szállítódást szenved. A szál- 
lító közeg lehet a levegő (pl. virágpor),a víz vagy a vízzel együtt sodort üledék. A szállí- 
tódás során a szervezetek egyes részei és a különböző szervezetek elkülönülnek, szelek- 
tálódnak egymástól. Szétesés, oldás, koptatódás, osztályozódás, irányítódás a velejá- 
rója a szállítódásnak. A szállítódás mértékét a szállító közeg (pl. tengeráram) sebessé- 
ge, a szervezet lebegőkészsége és a szállítás akadálya szabja meg. A könnyű virágpor 
akár többször is körülrepülheti a Földet, és az uszadékfák is keresztezhetik az óceáno- 
kat. A nagy dinoszauruszok tetemeit messze sodorhatják a folyók. 

Amikor a betemetődést szállítás előzte meg, allochton beágyazódásról beszélünk. Az 
allochton beágyazódás esetén a szervezet különböző fizikai, kémiai és biológiai válto- 
zásokon megy keresztül, még mielőtt betemetődne. Ennek fokából következtethetünk 
a szállítódás időtartamára. Az allochton beágyazódás gyakran kelti azt a látszatot, 
mintha a szervezetek tömeghalál áldozatául estek volna. Amikor egy-egy rétegben 
nagyon sok kagylót vagy csigát találunk, az mindenekelőtt arra utal, hogy az egykori 
térségben ezek a szervezetek nagy tömegben éltek, de lehetséges, hogy a víz utólag mos- 
ta össze vázaikat az egykori mélyedésekbe anélkül, hogy katasztrófáról beszélhetnénk. 

A betemetődés után a fosszília sorsa szorosan összefonódik a beágyazó kőzet törté- 
netével. A fennmaradást általában alak- és anyagváltozás kíséri. A fosszilizálódás lé- 
nyegében fennmaradás és átalakulás. Ennek során a fosszília egyre többet veszít eredeti 
biológiai információs anyagából, ugyanakkor viszont új, földtani, geomechanikai és 
geokémiai adatokat tárol magában. 

Leggyakrabban az üledékanyag tömörülése okozza a fosszíliák alakváltozását. Ilyen- 
kor az alakváltozás térfogatcsökkenéssel jár. Az elméletileg gömb alakú test a felülről 
ható nyomás hatására kétsugarú ellipszoiddá alakul át. Az alakváltozás, deformáció 
során összepréselődnek a növények sejtjei, az állatok vázai vagy kőbelei, anélkül, hogy 
megváltozna az eredeti körvonaluk. Az alakváltozás jelentős abban az esetben, ha a vé- 
kony szilárd váz már kioldódott, de a kőbél és a beágyazó üledékanyag még nem telje- 
sen szilárdult meg. Az agyagpalából gyűjtött kőbelek általában deformáltak. Maga az 
alakváltozás mindaddig tart, ameddig csak a kőzet összenyomható. 

Utólagos hegységszerkezeti mozgások okozzák az alakváltozások másik csoportját. 
Ilyenkor már megszilárdult az üledék. A nyomás irányát a tektonikus erők szabják 
meg. Az eredetileg gömb alakú testből háromsugarú ellipszoid keletkezik, anélkül, 
hogy a térfogat lényegesen változna. A szervezetek nagy része szigorúan geometriai tör- 
vények szerint építi meg a vázát. Mivel a váz eredeti alakját többnyire ismerjük, a 
fosszílián megfigyelt alakváltozásokból visszakövetkeztethetünk az utólagos kőzetkép- 
ződési és hegységszerkezeti folyamatokra. 

A fosszilizáció során bekövetkezett anyagváltozások vizsgálata tulajdonképpen már 

a paleobiokémia tárgyköréhez tartozik. A paleobiokémia szoros kapcsolatban áll az 
üledék kőzettéválását vizsgáló geokémiával, bár az utólagos kémiai folyamatok más- 
képp hatnak a fosszíliára, mint magára az üledékre. 

Érdemes hangsúlyozni, hogy a betemetődés és ezzel együtt a beágyazó üledék meg- 
maradása kőzet alakjában egyszeri történést tükröz. Ekkor lép be a fosszília — az üle- 
dékkel együtt — a , litológiai környezetbe?" . Ettől az időponttól kezdve a , diagenetikus 
környezetek?" sorozatosan hatnak a kőzetre és a fosszíliára. Ezeknek a folyamatoknak 
semmiféle kapcsolatuk sincs azokkal az egykori környezeti, üledékképződési viszonyok- 
kal, amelyek eredményeként végbement a betemetődés. 

Kivételesek azok a szerves anyagok, amelyek lényegében több száz millió éven át vál- 
tozatlanok. Ide soroljuk a proteineket, különösen az aminosavakat, amelyek kutatása 
új fejezet a biokémiában. Nagyon ellenálló a növények felületét bevonó, zsírszerű ku- 
tin, valamint a spórák és a pollenek külső fala is. 

A növényeknél a leggyakoribb változás a szénülés. A levegőtől elzárt közegben a nö- 
vényben levő szén feldúsul, csökken az oxigén és a hidrogén mennyisége, felszabadul a 
metán, a víz és a szén-dioxid. Nagyobb nyomáson és magasabb hőmérsékleti feltételek 
között tiszta, alaktalan kőszén keletkezhet. A szénült maradványok közé soroljuk azo- 
kat a fosszilis leveleket, amelyek színe sötétebb, mint a beágyazó kőzeté. Ilyenkor — 
bár összepréselt sejtszerkezettel — megmarad magának a levélnek az anyaga 15. Szenes 
hártyaként néhány olyan állatcsoport lágyteste is megőrződhet, amelyek nem választa- 
nak el szilárd vázat. A medúzák és a férgek mellett ilyenek a graptoliták is. Ezek fenn- 
maradásához azonban különleges üledékképződési feltételek szükségesek, mindenek- 
előtt nagyon finom szemcséjű, szerves anyagban gazdag iszap, amely gyorsan temeti be 
az elhalt szervezetet. Az elszenesedést természetesen itt is alakváltozás kíséri : az erede- 
tileg háromdimenziós testek , kétdimenzióssá" válnak. Szerencsére előfordul, hogy a 
fosszilizálódási folyamat bizonyos idő múlva befejeződik. Ezután több száz millió év 
múlhat el anélkül, hogy az elszenesedett maradvány lényegesen megváltozna. Ez azon- 
ban kivételes eset. A szerves anyag sorsa a megsemmisülés. Ez alól még a borostyán- 
kőbe zárt rovar sem kivétel. Az egykori gyanta ugyanúgy fogja körül a rovart, mint a 
kanadabalzsam, az állatnak mégis csak a külső kitinváza maradt meg, a belső lágytest 
viszont elpusztult. 

A szilárd vázú szervezeteknél az anyagváltozás leggyakoribb módja az átkristályoso- 
dás. Ilyenkor megmarad az eredeti kémiai összetétel, de a szerkezet megsemmisül. Az 
instabil, polimorf állapotú aragonit bizonyos földtörténeti idő után átalakul kalcittá, és 
maguk a finom kalcit vázelemek is összenőhetnek egyetlen nagy kristállyá. Az átkristá- 
lyosodásnak ezt a módját a biomineralógia vizsgálja, amelynek munkáját megkönnyíti 
az a tény, hogy a folyamatnak nemcsak a végeredményét ismeri — az átkristályosodott 
fosszíliát — hanem a kiindulópontját is, hiszen sok olyan szervezetet vizsgálhat, amely- 
nek ma is élnek az utódai. 

Az átkristályosodáshoz hasonló folyamat a , kövesedés", amikor a váz eredeti üre- 
geit oldatokból kiváló ásványi anyagok (mész, kova, vasvegyületek stb.) töltik ki. Ezért 
súlyosak a fosszilis csontok, és ezért válnak általában sötét színűvé. 

A fosszilizálódás összetettebb módja az anyagkicserélődés. Ilyenkor molekuláról 
molekulára helyettesíti az eredetit az oldatokból kiváló új ásványi anyag. A kicserélő- 

dés leggyakoribb módja a kovásodás. Kovásodáskor a növények sejtfalának cellulóz 
anyagát amorf kvarc váltja fel, és ugyancsak kvarc tölti ki a sejtüregeket is, az eredeti 
szerkezet azonban sértetlenül megmarad. Mivel a kovásodott növények ellenállóbbak 
az elszenesedett maradványoknál, nem véletlen, hogy hazánkban is a permtől kezdve 
valamennyi időszakból ismertek kovásodott fatörzsek. Utólagosan a mészváz is elko- 
vásodhat, vagy megfordítva, alkalikus közegben a kovavázat cseréli fel a mészváz. 
Ezekre a lehetőségekre figyelnünk kell a mikroszkopikus méretű kicsiny anyag vizsgá- 
lata során is. Néha pirit vagy markazit épül be az eredeti anyag helyére. 

Különböző fajtája lehet a bekérgezésnek is. Már az átkristályosodáskor előfordul- 
hat, hogy a kristályok növekedése nem áll meg a váz felületénél, hanem túlnyúlik azon. 
Gyakoribb eset azonban, amikor a szervezetet vagy annak vázrészét kéregszerűen bur- 
kolja be az idegen anyag. Az eredeti szervezet utólag megsemmisülhet. A bekérgezés 
ilyenkor átvezet a kioldás és a kőbél kérdéséhez. Különösen gyakoriak a mésszel bevont 
növénymaradványok az egykori hőforrások területén. Vértesszőlősön — a világhírű 
ősemberleleten kívül — mésszel bevont rovarmaradványok is előkerültek az édesvízi 
mészkőből. Sekélytengeri környezetben a mész gyakran egysejtűek vázát burkolja be, 
ooidokat alkotva. 

Sajnos az utólagos anyagváltozások döntő többsége kedvezőtlen a fosszilizálódás 
szempontjából. A különböző szemcséjű kőzeteket átjáró oldatok nagyrészt megsemmi- 
sítik a fennmaradásra alkalmas vázrészeket. A kioldásnak először a törékenyebb szer- 
kezetű, kisebb méretű, aragonit vázú szervezetek esnek áldozatul, azután a kalcit, 
kalcium-foszfát és végül a kovavázú maradványok. A durvaszemcsés kőzetben a kiol- 
dás erősebb, mint a finomszemcsésben. Kioldáskor az eredeti váz külső felülete lenyo- 
matként marad meg, a lágytestet kitöltő kőzetanyag kőbélként. A kőbelet vagy a kiol- 
dott vázanyagot később más ásványi vagy üledékanyag helyettesítheti. 

A fosszilizálódás folyamatát nagy vonásokban ismerve három fő csoportba sorolhat- 
juk a fosszíliákat. 

Az első csoportba tartoznak azok a fosszíliák, amelyeknél az anyag és az alak rész- 
ben vagy egészen, többé-kevésbé megváltozva, de megmaradt. Ide soroljuk a legtöbb 
, testfosszíliát" : az egysejtűek vázait, a héjas kagylókat és csigákat, a gerincesek csont- 
jait és fogait stb. A megtartás minősége nagyon különböző lehet. Kivételes példa a be- 
rezovkai mammut, amelyet teljes épségben , szőröstől-bőröstől" találtak meg 1901- 
ben. Ez az állat is katasztrófa áldozata lett: sikertelenül igyekezett kiszabadulni a rá- 
omló föld alól. Szájában még megmaradtak azok a növények, amelyekkel táplálkozott 
és a húsa alkalmas volt a vérvizsgálatokra! Talán ez a lelet a legjobb bizonyítéka an- 
nak, hogy a paleontológia és a biológia közt nem a vizsgálati tárgy minőségében, vagy a 
vizsgálati módban, hanem a történetiségben van a döntő eltérés. Tulajdonképpen a 
testfosszíliák közé sorolhatjuk az életnyomok közül a fosszilis ürülékeket, a koprolito- 
kat is. 

A fosszíliák másik csoportjának csak az alakja maradt meg, az eredeti anyag meg- 
semmisült. Ebbe a csoportba tartoznak a kőbelek és a lenyomatok, a kovásodott fatör- 
zsek java része, sőt esetleg a borostyánkőbe zárt rovarok is. A lenyomatok , informá- 
ciós értéke? vetekedhet a testfosszíliákéval. Az ősmadár tolla, a repülő hüllők szőre le- 


37 


nyomat alakjában maradt meg, talán értékesebb tájékoztatást nyújtva az állatról, mint 
amit a csontváz adhatott. 

Végül vannak olyan szerves maradványok, amelyek nem őrizték meg az eredeti alak- 
jukat. Ide tartoznak azok a szerves eredetű, biogén kőzetek, amelyek eredeti szerkezete 
az utólagos átalakulás során megsemmisült. Ilyen kőzet a kőszén, a dolomit vagy a tűz- 
kő. Ide tartoznak továbbá a kémiai fosszíliák, azok a szerves anyagok, amelyek az üle- 
dékes kőzetben általában a fosszíliák közelében dúsulnak fel. A bitumenes palába zárt 
ammoniteszek lakókamrája közelében több a szerves anyag, mint a bezáró kőzetben. 

A fosszilizációt és a fosszíliák fő típusait áttekintve fel kell tennünk az ismeretelmé- 
leti szempontból döntő fontosságú kérdést: mennyi és milyen minőségű múlt maradt 
meg fosszíliák alakjában? 

Nem tudjuk pontosan, mennyi állat- és növényfaj él a Földön. Még a kisebb csopor- 
tok fajszámával kapcsolatban is megoszlanak a vélemények. Általában 1,5—4,5 millió- 
ra becsülik a jelenleg élő növény- és állatfajok számát. A fosszília formájában ismert 
fajok száma 150 000 lehet, tehát mindössze 3—109o-a a ma élő fajoknak ! Ezek a fajok 
pedig az utolsó 600 millió év különböző korú rétegeiből kerültek elő. Nyilvánvaló te- 
hát, hogy csak elenyésző töredékei az egykori életnek. Természetesen nem vállalkozha- 
tunk arra, hogy az összes múltban és jelenben élő faj számát felbecsüljük. Annyi bizo- 
nyos, hogy a fosszíliák története nem azonos az élet történetével. Az élet gazdagabb 
volt, sokkal gazdagabb volt annál, mint amennyi belőle fennmaradt. A fosszíliák szá- 
ma sokkal kisebb, mint ahogyan azt a paleontológus kívánná, és sokkal nagyobb, mint 
ahogyan a biológus gondolná (4. ábra). Szerencsére van ugyanis bizonyos összefüggés a 
fosszilizálódás és a fejlettség között. Az természetesen nem állítható, hogy a fejlettebb 
zárvatermők jobban fosszilizálódnak, mint a karbonidőszaki erdőalkotó harasztok. Az 


4. ábra. A különböző törzsek fajszám szerinti megoszlása A : a mai és B: a fosszilis anyag alapján. ZIEGLER 
(1972) nyomán 

viszont kétségtelen, hogy a jelen felé 
közeledve fokozódik a múltra vonat- 
kozó dokumentumok száma. A pleisz- 
tocén vegetációjáról sokkal pontosabb 
képet alkothatunk az ősnövénytani 
anyag alapján, mint pl. az eocénkori 
növényvilágról. Az állatvilágban még 
szerencsésebb a helyzet. Sajnos, van- 
nak törzsek — különösen a régi érte- 
lemben használt , férgek" csoportjá- 
ban — amelyek teljesen ismeretlenek a 
fosszilis anyagban, jóllehet, a többi 
törzshöz hasonlóan, hosszú és változa- 
tos múltjuk lehetett. Ugyanekkor más 
törzsekre általában jellemző a szilárd 
váz, és így több száz millió éven át kí- 
sérhetjük nyomon fejlődésüket a 
fosszilis anyag alapján. Mindenekelőtt 
érvényes ez a puhatestűekre, és a szá- 
munkra legfontosabb gerincesek fejlő- 
désére. Mindkét törzsben vannak osz- 
tályok, amelyekről a paleontológusok 
nagyon részletes tájékoztatást nyertek 
annak ellenére, hogy ezek a csoportok 
már kihaltak. Ilyenek az ammonite- 
szek a puhatestűek, és a dinoszauru- 
szok a gerincesek között. A későbbiek- 
ben ezekkel a csoportokkal részleteseb- 
ben foglalkozunk. 

Ami a fosszíliák minőségét illeti, itt 
csoportonként nagy az eltérés. A mik- 
roszkopikus kicsinységű szervezetek- 
nek általában, a  gerincteleneknek 
többnyire megmarad a teljes vázuk. A 
gerinces csontváz hiánytalan fosszilizá- 
lódása azonban ritkaság. A lófélék ró- 
ka nagyságú ősének fogait és állkap- 
csait tízezerszámra gyűjtötték Észak- 
Amerikában. Ez egyike a leggyakoribb 
patásleleteknek. 1838 óta — amikor az 
első lelet előkerült — a paleontológu- 
sok legfőbb vágya, hogy hozzájuthas- 
sanak egy teljes csontvázhoz. A rend- 
szeres gyűjtések ellenére ez a vágy 


5. ábra. A fosszíliák preperálása általában laboratóriu- 
mi munka, amely gondos gyűjtést feltételez. Fosszilis 
gerinceslelet természetes feltárásban (7), kiszabadítása a 
beágyazó közetből (/2—3) és előkészítés az elszállításhoz 
(4— 6). BEAUMONT (1973) nyomán 

"mindmáig beteljesületlen maradt. A lófélék ősének négy csontvázát őrzik a múzeumok, 
de mindegyik hiányos ! 

Természetesen különbséget kell tennünk a fosszíliák egykori életére vonatkozó doku- 
mentációs anyag hiányossága és a fosszíliákra vonatkozó ismereteink hiányossága kö- 
zött. Több-kevesebb szerencse kellett ahhoz, hogy Grönlandon megtalálják azt a réte- 
get, amelyből a halak és az első szárazföldi négylábúak közti átmeneti alak előkerült. 
Több körülmény segítette elő az ősmadár felkutatását. Kevesebbet tudnánk a mam- 
mutról, ha a berezovkai leletet pár száz évvel korábban találták volna meg, és többet, 
ha a mostani, fejlett gyűjtéstechnikával preparálnák ki a fagyott földből. Nem ismer- 
jük az összes lelőhelyet ! Nem ismerjük az összes fosszíliát! A paleontológia lehetőségei 
az új fosszíliák feltárásával szinte kimeríthetetlenek. 

A fosszíliák értékelését gyűjtő-, feldolgozó és rendszerező munka vezeti be. Gyakor- 
lati feladat a természetes vagy mesterséges feltárások ősmaradványanyagának begyűj- 
tése és preparálása, azaz a fosszíliák mechanikai vagy kémiai úton való kiszabadítása a 
beágyazó kőzetből. A preparálás sokféle módját bőséges irodalom tárgyalja, elsajátítá- 
sukra pedig lehetőség nyílik az őslénytani gyakorlatok keretében. Az előkészítési folya- 
matokkal tehát a tankönyv nem foglalkozhat. Néhány szempontra azonban mégis ér- 
demes felhívni a figyelmet. 

A gyűjtőmunka visszafordíthatatlan, bizonyos értelemben , helyrehozhatatlan" fo- 
lyamat. Ezért nem lehet eléggé hangsúlyozni a földtani és az őslénytani tájékozottság 
fontosságát terepi munkában. Utólag nem pótolhatók azok a megfigyelések , amelyek a 
fosszíliák térbeli helyzetére, irányítottságára stb. vonatkoznak. A korszerűtlenül gyűj- 
tött, hiányosan cédulázott anyag esetében sokszor jobb lett volna, ha később fedezik 
fel a fosszíliákat. A szakember értesítése, a leletmentés gyorsasága növeli a fosszília ér- 
tékét, és kiszélesíti azokat az információs lehetőségeket, amelyek az ősmaradványból 
leolvashatók (5. ábra). 

Ami a preparálást illeti, ennek módját a beágyazó kőzet anyaga és a fosszília megtar- 
tási módja szabja meg. Az eredmény az eljárás megválasztásán kívül függ a preparáló 
türelmétől, ügyességétől és szaktudásától is. 


KIVÉTELES FOSSZÍLIA-LELŐHELYEK 


Mint az előző fejezetből kitűnt, a fosszilizációhoz szerencse kell. A szerencsés körül- 
mények kivételes összjátéka lehetővé teszi olyan szervezetek fennmaradását, amelyek 
különben sohasem fosszilizálódnak. A továbbiakban három kivételes fosszília-lelőhely 
ismertetésére kerül sor, bár korántsem a teljesség igényével. Az egyik paleozoikumi, a 
másik mezozoikumi, a harmadik kainozoikumi. Az egyik lelőhely mélytengeri, a másik 
sekélytengeri, a harmadik szárazföldi. Tértől és időtől függetlenül a fosszilizálódási fel- 
tételek rendkívül szerencsések lehetnek. 

Kétségtelen, hogy a gerinctelenekkel foglalkozó őslénytan számára a legfontosabb 
fosszília-lelőhely Brit Kolumbiában (Észak-Amerika) a Sziklás-hegység területén van, a 
Burgess-hágó közelében. A hágóról nevezték el a fosszíliatartalmú rétegeket Burgess- 
palának. A pala nagy vastagságú algazátony közelében, a kontinentális küszöb lábá- 
nál, több mint száz méternél nagyobb vízmélységben keletkezett. A Burgess-pala fau- 
nája áthalmozott. Tenger alatti csúszás sodorta a medencébe az eredetileg kisebb víz- 
mélységben, az átvilágított övben (70—80 m mély tengerfenéken) élő szervezeteket. Az 
iszapfolyás következtében a fosszíliák nem a réteglappal párhuzamosan találhatók, ha- 
nem különböző szögben metszik azt. A lelőhely ősmaradványokban nagyon gazdag. 
Az első fosszíliát 1909-ben találták, és 1917-ben már 40 000-re emelkedett a kövületek 
száma. Újabban további 10 000 példánnyal egészítették ki a gyűjteményt. Nincs még 
egy lelőhely a kambriumból, amely az élővilág hasonló gazdagságáról tanúskodna. 

A Burgess-palában a fosszíliák kitűnő állapotban maradtak fenn. Az izmok és a bél- 
cső, az idegpályák mind fosszilizálódtak ! Pontosan nem ismeretes, minek köszönhető 
ez a megtartás. Bizonyos, hogy nem speciális faunáról van itt szó, hanem speciális 
fennmaradási körülményekről. Maga a beágyazó kőzet nagyon finom szemcsés, és a 
betemetődés hirtelen katasztrófaszerűen mehetett végbe. A szállítódás mindössze pár 
kilométer távolságra történhetett. Mivel a finomszemcsés iszappal együtt sodródtak a 
szervezetek, nem estek szét és nem koptatódtak. A betemetődés helyén élettelen, anoxi- 
kus, feltehetően H.S-ben gazdag környezeti feltételek uralkodtak. Ezért a szervezetek 
nem estek áldozatául az utólagos biológiai pusztításnak. Természetesen a lágytest anya- 
gi összetétele megváltozott, és ma a szervezetek kalcium-alumínium-szilikát hártya for- 
májában találhatók a palában. A lágytest hamar fosszilizálódott, de a szilikát hártya 
keletkezésének pontos időpontja tisztázatlan. — 

A kontinentális lejtő nyílt tengerre néző oldalán nagyon sok Burgess-faunához ha- 
sonló közösség élhetett, de egyik sem maradt ránk. Maga a fauna trópusi környezetre 
utal. A faunából eddig 119 nemzetség 140 faját írták le. 

A nemzetségek százalékos aránya a következő : 


ízeltlábúak (kivétel : 7rilobita) 23,5 970 
trilobiták 10,09o0 
ízelttábúakhoz hasonló gerinctelenek 3,59/0 
tüskésbőrűek 3,5 970 
puhatestűek 2,5 9/9 
gyűrűsférgek 4,09/9 
elő-gyűrűsférgek 5, 8 9/0 
elő-gerinchúrosok és gerinchúrosok 3,5 970 
tapogatókoszorúsok (pörgekarúak kivételével) 1,5 970 
pörgekarúak 4,09/9 
különböző férgek 9,2970 
csalánozók 4,09/9 
szivacsok 25,0970 


Ebben a faunában feltűnő a szivacsok és a háromkaréjú ősrákoktól eltérő ízeltlá- 
búak nagy száma. Feltűnő továbbá a puhatestűek ritkasága, és a mai lándzsahalhoz kö- 
zel álló gerinchúrosok jelenléte. Ma tenger alatti lejtőkön egészen más arányban for- 
dulnak elő a közösségekben a különböző csoportok. 

A Burgess-pala evolúciós szempontból rendkívül értékes. Több olyan törzs van, 
amely fosszilisan csak a Burgess-palából került elő, de ma is él. Ezeknek hosszú föld- 
történeti múltjára a Burgess-pala vetett fényt. A fauna egyértelműen a gerinctelenek 
kambriumi alakgazdagságáról tanúskodik. Fokozza a fauna evolúciós jelentőségét 
azoknak a nemzetségeknek a jelenléte, amelyek egyetlen mai törzsbe sem illeszthetők 
be. Közülük megemlíthető a Hallucigenia, amelynek neve is utal különlegességére. A 
Hallucigenia mindössze 2 cm hosszú állat volt keskeny cső alakú törzzsel, gömbölyű, 
függelék nélküli fejjel és fölfelé hajló végbélnyílással. Ugyancsak fölfelé irányult a hét 
mozgatható tapogató. A tapogatók végén nyílás, a hasi oldalon hét pár hosszú, kihe- 
gyesedő, mozgatható tüske volt, ezekkel az állat mászni tudott a megszilárdult üledé- 
ken. Valószínű, hogy az állat helyhez kötött szervezetekkel, esetleg szivacsokkal táplál- 
kozott. A mai állatvilágban a Hallucigeniához hasonló állat nincsen. A Hallucigeniáról 
azt sem tudjuk, hogy az állat melyik törzscsoportba tartozott. A háti tapogatók a tapo- 
gatókoszorúsok rokonságára utalnának, a szervek ismétlődése az ízeltlábúak szelvé- 
nyezettségére emlékeztet, a hasi oldal végtagjai viszont a tüskésbőrűek rokonságára 
vallanak. Kétségtelen, hogy a Hallucigenia kihalt törzsbe tartozik. A kambriumban 
több állattörzs élt, mint ma, de a természetes kiválasztódás időközben kiselejtezte eze- 
ket a , kísérleteket" , 

A Burgess-pala kora középsőkambriumi, ami hozzávetőlegesen 530 millió évnek felel 
meg. 

Sokkal fiatalabb a felsőjura korú solnhofeni litográf pala (140 millió év). Solnhofen 
Bajorország területén van, a Duna közelében. A litográf pala ellenálló, világosszürke 
vagy sötét, kékesszürke megkövesült mésziszap (mikrit), ahol a szemcsék mérete 5 um 
alatt van. A rétegvasfagság 1 mm—300 mm között változik, és egyes rétegek tekintélyes 
távolságig (egészen 8 km-ig) követhetők nyomon. A rétegek felülete tökéletesen sík, ki- 

véve a víz alatti csúszás nyomait. A vastagabb rétegek 95—989o-ban tiszta mészkőből 
vannak. A nagyon vékony köztes rétegek mésztartalma csekélyebb (8590), több agyag- 
ásvánnyal, bitumennel és széltől behordott homokszemcsékkel. 

A litográf pala lagúnaüledék. A lagúna a Tethys-óceán északi peremén alakult ki, 
úgy, hogy zátonyépítő korallok települtek a korábbi szivacs-alga zátonyokra. A lagú- 
nába időnként viharok sodorták be a lebegő anyagot és a nyílttengeri élőlényeket. A 
, viharos" epizódokat őrizte meg a litográf pala. A viharok közt eltelt időben keletkez- 
tek a , normális" bitumenes rétegek. A trópusi területen levő lagúna vize bepárolódott 
és a sótartalom megnövekedett. Gipsz- és sótelepek ugyan nem képződtek, de a környe- 
zet az élőlények számára alkalmatlanná vált. Itt is, akárcsak a Burgess-pala képződési 
helyén, a tengervíz , mérgezett", oxigénben szegény lehetett. Ezért itt sincsenek hulla- 
dékfaló szervezetek, amelyek elpusztították volna a lagúnába besodort szervezetek ma- 
radványait. A sűrű, mozdulatlan, magas sótartalmú víztömegben kitűnően rétegzett 
üledékek rakódtak le. A lagúna átlagos mélysége 60 m körül lehetett. Időnként a szá- 
razföldről a kiadós trópusi záporok édesvizet hordtak be, szárazföldi rovarok, dino- 
szauruszok, madarak stb. tetemeivel. Ezek természetesen nem a lagúnában éltek, ha- 
nem a közeli partvidéken. 

Tulajdonképpen a litográf pala kövületekben meglehetősen szegény. A kitűnő, 
könnyen fejthető építőkövet már a rómaiak bányászták, és a litográfia felfedezése a 
XVIII. század végén a fejtésnek új lendületet adott. Jelenleg is számos bánya üzemel. A 
nagyarányú fejtésnek és a munkások szakértelmének köszönhető, hogy szinte minden 
egyes fosszíliapéldány, amely a litográf palából előkerült, végül is köz- vagy magán- 
gyűjteményben talált otthonra. A leletek muzeális példányok ! 

A litográf pala fosszíliáinak megtartása függ a szervezet eredeti anyagától. A mész- 
anyag legtöbbször kioldódik, és az ammoniteszeknek csak a lenyomata marad meg. 
Egyes esetben az üres házat kalcit tölti ki. A kitines vagy apatitból álló váz általában jól 
megmarad, míg a proteinben gazdag anyag, mint a szaru vagy a toll elpusztul. Szeren- 
csére lenyomat formájában a tollazatnak is marad nyoma. Az izomszövet foszfátosod- 
hat. A halak és a fejlábúak izomszövetén az izmok sávozottsága is megfigyelhető. 

A litográf palában növénymaradványok is vannak. Különösen a bitumenes vékony 
réteg tartalmaz kokkolitokat. Nyitvatermőket is besodort a szél a lagúnába. Az állatok 
közt gyakoriak a tengerben úszó-lebegő csoportok, így a lábasfejűek, a halak, a lebegő 
életmódhoz alkalmazkodott tengeri liliomok, sőt a medúzák is, amelyeknek átmérője 
elérheti a 32 cm-t. Néha a lagúnába tévedt egy-egy tőrfarkú ízeltlábú (Limulus). A ré- 
teglapon a tőrfarkú haláltusájának a nyoma is megmaradt. Ez egyike azoknak a ritka 
eseteknek, amikor egy mozgó, vagilis szervezet helyben temetődött be. A Limulus má- 
szásnyomait korábban madárlábnyomnak tekintették. A rovarok közül figyelemre 
méltók a szitakötők, fátyolkák, sáskák, darazsak. Az egyik fátyolkának kiterjesztett 
szárnyai 25 cm szélesek voltak, és a lenyomat megőrizte a szárnyakon a szemfoltokat ! 

Evolúciós szempontból a litográf pala legértékesebb lelete az ősmadár, az Archaeo- 
pteryx. Több teljes példányán a tollak lenyomata is megmaradt. A hüllők és a madarak 
közti hiányzó láncszem egyedül erről a lelőhelyről ismert ! 

Sokáig a solnhofeni lagúnát időnként kiszáradónak tartották. A szél sodorta volna a 
még nedves iszapra az ízeltlábúakat, és ezeket csipegette volna fel az ősmadár. Újabban 

általánosan elfogadott az a feltevés, hogy a lagúnát állandóan elborította a víz. Az ár- 
apályövre jellemző üledékes kőzetek (pl. , madárszem" mészkő) és szerkezeti formák, 
valamint a szárazföldi állatok életnyomainak hiánya arról tanúskodik, hogy a kőzet az 
árapályöv szintje alatt keletkezett. 

Solnhofenből mintegy 400 fajt írtak le a paleontológusok. A fajok nagy része egyet- 
len genusba, egyetlen családba és az ősmadár esetében egyetlen alosztályba tartozik. 
Mindez nem jelenti azt, hogy ebben az időben csak ezek az állatok éltek volna. Solnho- 
fen különböző, részben tengeri, részben szárazföldi életközösségek általános és speciá- 
lis képviselőinek nagy temetője maradt. 

Az ópaleozoikum kivételes lelőhelye kihalt gerinctelen törzsekre vetett fényt. A me- 
zozoikumi lelőhely két gerincesosztály szoros rokonsági kapcsolatára utalt. A kainozoi- 
kumtól nem várható hasonlóan rangos leletanyag. Mégis akadnak olyan lelőhelyek, 
amelyek fosszíliáinak megtartása vetekszik vagy inkább felülmúlja a korábbiakét. Ide 
tartozik Geiseltal, Halle közelében a Német Demokratikus Köztársaságban. Geiseltal 
barnakőszén-medence a Geisel patak partján. A külszíni fejtéssel bányászott barnakő- 
szén helyenként eléri a 120 m vastagságot. Részben erre a kőszénre épül Halle vegyipa- 
ra. A geiseltali fosszíliák magában a kőszénben vannak. Ezeket a fosszíliákat viszony- 
lag későn fedezték fel (1908) és csak 1925-ben kezdtek a leletek sokasodni. Jelenleg kü- 
lön múzeum mutatja be az egykori élővilág gazdagságát. Pusztán a gerincesmaradvá- 
nyok száma meghaladja a 10 000-et ! Az egykori kőszénláp időnként kiszáradt, és ilyen- 
kor az itatók körül megsokasodtak az állatok. A szárazság katasztrofális méreteket ölt- 
hetett. Ebben az esetben nagy tömegben pusztultak el a vízhez kötött állatok : halak, 
teknősök, krokodilok. Hasonló hullamezőket ismerünk jelenleg Texasban. 

A geiseltali fosszíliák kivételesen jó állapotban maradtak meg. Így a szénmedencéből 
olyan levélmaradványok kerültek elő, amelyeknek sejtszerkezete elroncsolódott ugyan, 
alakjuk és a klorofilltartalmuk viszont megmaradt. Ezek a levelek több mint negyven- 
millió éven át megőrizték üde zöld színüket, ami általában már ősszel, a levelek sárgu- 
lásával eltűnik. Élmény a múzeum rovarait szemlélni, amelyek eredeti színeikben (zöld, 
kék, aranysárga stb.) pompáznak. Pusztán a bogarak 35 nemzetségét írták le. Ezenkí- 
vül itt is megvannak a szitakötőfélék, a termeszek stb. A rovarok szárnyfedőjében elő- 
ször sikerült kimutatni fosszilisan a kémiai kitint (C.H,5O5N). A lápot időnként halak 
lepték el. A lazacok rokonságába tartoztak és piros úszóik voltak. Akadnak olyan 
édesvízi halak, amelyekről kevesebbet tud a zoológia, mint a kihalt geiseltali fajokról. 
Geiseltal a világ leggazdagabb békalelőhelye. Az eocénből mindössze 4 békafajt ismer- 
tek, Geiseltalban viszont 14 új nemzetséget írtak le. A békák bőrében megmaradt a sejt- 
mag, megmaradtak az izmok, színsejtek, mirigyek stb. Sok kígyó és krokodil található 
a kőszénben. A madarak tolla is fosszilizálódott. Az emlősöket denevérfélék, kihalt pá- 
ratlan ujjú patások, erszényesek stb. képviselik. 

A növények és az állatok meleg, szubtrópusi klímára utalnak. A bányászok majom- 
szőrnek nevezik az elroncsolódott fák fosszilis, vörösesbarna tejjáratait. Meggyújtása- 
kor égett gumiszag érződik, hiszen természetes kaucsukról van szó. 

Egyetlen kőszéntelep sem adott Geiseltalhoz fogható fosszíliákat. Kérdés, mi ad ma- 
gyarázatot a kivételes megtartásra ? Egyelőre nem adható végérvényes felelet a kérdés- 

re. Az egykori láp közelében triászidőszaki , kagylósmészkő" volt a felszínen, és innen 

mésztartalmú víz szivároghatott a medencébe. Ez kilúgozhatta az egyébként roncsoló 
humuszsavakat. A kőszénösszlet vastagsága, az esős és a száraz évszakok váltakozása 
gyors betemetődésre utal. Ez védhette meg a láp iszapjába süllyedt szervezeteket a bak- 
tériumoktól és más biológiai pusztító tényezőtől. Végeredményben itt is szerencsés vé- 
letlenek összjátéka vezetett a kivételes fosszilizálódáshoz. 

A PALEOÖKOLÓGIA ALAPJAI 


Nem ér véget a paleontológus munkája a fosszíliák gyűjtésével és rendszerezésével. 
Még az élőlények rekonstruálásának is csak alárendelt szerepe van az őslénytanban. A 
szakember számára általában fölösleges a rekonstrukció. Ezzel inkább a laikusok ér- 
deklődését elégíthetjük ki. A paleontológus fő feladata: minél több információt kiol- 
vasni a múlt dokumentumaiból. Ez az értékelő munka biológiai és földtani irányú le- 
het. A két szempont gyakran szorosan kapcsolódik egymáshoz. A paleoökológia talán 
inkább biológiai, a tafonómia, a faciológia és a biosztratigráfia inkább földtani szemlé- 
letet igényel. 


A PALEOÖKOLÓGIA CÉLJA ÉS MÓDSZERE 


A jogosan népszerű ökológia a szervezet és a környezet kölcsönhatását vizsgálja. 
Pontosan ismeri a szervezetet, laboratóriumi feltételek közt tanulmányozhatja élet- 
módját, és ismeri azokat a környezeti feltételeket, amelyek kihatnak a szervezet életmű- 
ködésére. A két ismert tényezőből kiindulva kutatja a fennálló kapcsolatot. 

A paleoökológia nincs olyan szerencsés helyzetben, mint az ökológia. Magát az egy- 
kori szervezetet nem teljesen ismeri. A legelső dinoszauruszokat nem lehetett lencsevég- 
re kapni. A fosszília alapján kell tehát , megközelíteni" az egykori szervezetet. Ami a 
környezetet illeti, sokszor éppen ezt keressük : a környezeti feltételek tisztázását várjuk 
a paleoökológiától. A részben ismert szervezet és a részben ismert környezet feltétele- 
zett kölcsönhatását vizsgálja a paleoökológus, akinek sokkal több nehézséggel kell 
megküzdenie, mint az ökológusnak. 

A paleontológus számára , fekete doboz"? minden fosszília. 

Szerencsére legtöbbje már az , első ránézésre" utal arra a környezetre — esetleg arra 
a korra is — amelyben az eredeti szervezet élt. Elég egy korall vagy egy ammonitesz-váz 
ahhoz, hogy a réteg tengeri eredetét rögzíthessük, elég egy mészmoszatgumó, hogy az 
egykori vízmélységet megállapíthassuk, elég egy elszenesedett pálmalevél, hogy meleg 
éghajlatra következtethessünk. Nagyobb gyűjtéssel és behatóbb elemzéssel az egykori 
környezetre vonatkozó eredmények messzemenően finomíthatók. 

A paleoökológia lényegében háromféle módszerrel elemezheti az egykori szervezetek 
és egykori környezetek kölcsönhatását: 

— az aktualizmus elvének alkalmazása, 
— a forma-funkció-környezet hármas egységének feltárása, 
— a fosszília és a beéágyazó kőzet kapcsolatának vizsgálata. 

A három módszer közül az első kettő kifejezetten biológiai, a harmadik földtani ku- 
tatást tételez fel. Ez utóbbival külön fejezetek foglalkoznak. 

Csoportonként és időegységenként változhat a módszer felhasználhatósága, és telje- 
sen megnyugtató eredményhez csak akkor jutunk, ha a különböző megközelítéssel elért 
következtetések összhangban vannak egymással. 

A maiság elve szerint a jelen a múlt kulcsa. A földtani erők működése a múltban ha- 
sonló volt a maihoz. Annak ellenére, hogy az aktualizmust eredetileg túl szigorúan ér- 
telmezték, és feltételezték azt, hogy a múltban a tényezők ugyanolyan hatásfokúak vol- 
tak, mint jelenleg (uniformitariánizmus), mégiscsak a maiság elve adta meg a földtan 
természettudományos alapját. Talán nem szükséges hangsúlyozni, hogy az aktualizmus 
elvének eredeti értelmezése összeegyeztethetetlen a törzsfejlődés tényével. Mivel pedig 
az élet fejlődése visszahatott a Földre és megváltoztatta a kölcsönhatásokat, a lényegé- 
ben történetellenes, merev aktualisztikus szemlélet alkalmatlan a múlt teljes megértésé- 
re. Mindez nem lehet akadálya annak, hogy a múltat ne a jelen felől közelítsük meg. 

A maiság elve a ma élő növények és állatok életmódjának és környezeti kapcsolatá- 
nak ismeretét előfeltételezi. A biológiának nagyon sok az ismeretanyaga egyes állatcso- 
portokról. Különösen sokat tudunk a gerincesek, így a madarak viselkedéséről. Jófor- 
teteit figyelmesen olvasta, annak feltűnhetett, hogy mennyi még a fehér folt a jelen ku- 
tatási területén is. Ez elsősorban a tengeri gerinctelenekre vonatkozik. Itt még nagyon 
sok a tennivaló, és őslénytani szempontból éppen ezektől az eredményektől várunk leg- 
többet. 

A zoológusok nagyon korán felismerték, hogy a Lingula eltér a többi pörgekarútól. 
Ezért már 1797-ben önálló nemzetségbe sorolták a Lingula-fajokat. Évszázadokon át 
úgy hitték a biológusok, hogy a Lingula hosszú, izmos nyelével ássa be magát a tenger 
iszapjába. Végül is az elmúlt évtizedben, pontosabban 1975-ben sikerült tisztázni a kér- 
dést. Az akváriumi megfigyelések szerint a Lingula teknőivel ássa be magát az iszapba. 
Feltehető az aktualizmus elve alapján, hogy ősei ugyanígy a teknőket használták fel az 
ásásra. 

A Lingula az ordovíciumtól máig él. A sokoldalú paleoökológiai elemzések szerint 
mindig ugyanolyan környezetben található, mint jelenleg. 4 Lingula , élő kövület". 
Élő kövületnek tekintjük azokat a szervezeteket, amelyek több száz millió éven át alaki 
bélyegeiket tekintve lényegesen nem változnak. Azt szokás mondani, hogy a legjobb kö- 
vület az élő kövület. Úgy tűnne, hogy az ökológiai megfigyelések ilyenkor áttétel nélkül 
vetíthetők ki a múltra. Sajnos más a helyzet. Az élő kövületek közé olyan csoportok is 
tartoznak, amelyek egykor világszerte elterjedtek, és nagy alakgazdagságban éltek, ma 
viszont szűk elterjedési területen csak egy-egy fajuk él. Ilyen a növények között a mam- 
mutfenyő, és az állatvilágban a Nautilus. Nagyon kérdéses, vajon ezeknek virágkoruk 
idején a tűrőképességük ugyanolyan volt-e, mint jelenleg, vagy inkább a környezeti tű- 
rőképességük változott-e meg a földtörténeti idők során ? Az aktualisztikus módszer al- 
kalmazási köre — még az élő kövületek esetében is — korlátozott ! 

Azt, hogy a szervezetek környezeti feltétele megváltozhat, három ma is élő kagyló 
tanúsítja. A juraidőszakban Európa sekély és meleg tengerében nagyon elterjedt volt a 
Trigonia, az Astarte és a Pholadomya. Általában e három nemzetség egy rétegben 

együtt található, és ebből arra következtethetünk, hogy ezek együtt éltek egymással. Je- 
lenleg a Trigonia Ausztrália sekély és meleg tengerére korlátozódik. Az Astarte főleg a 
hidegvízi boreális területeken él, a Pholadomya nagy része pedig lehúzódott a mélyten- 
gerbe. Ha az aktualizmus elvével próbálnánk a jura leggyakoribb kagylóinak környe- 
zeti feltételeit tisztázni, alaposan tévednénk ! 

A solnhofeni litográf palában gyakoriak a tízlábú rákok közé tartozó Eryonok. A li- 
tográf pala, mint láttuk, sekélyvízi lagúnában képződik. Az Eryonok a jurában még a 
partok közelében éltek. Ma már mind mélytengeri. Szemüket is elvesztették, és látó- 
szervük helyett fejlett tapogatóikkal érzékelik a külvilágot. Az élethely megváltozásá- 
val adott esetben az alaki felépítés is megváltozik. 

A mezozoikumban az evolúciós szempontból oly fontos bojtosúszós halak szintén a 
sekélytengerben éltek. Maradványaik gyakoriak a solnhofeni litográf palában. Jelenleg 
viszont egy speciális környezeti fülkében, a mélytengerben élnek. 

Természetesen minél szorosabb a rokonság a fosszilis és a ma élő csoport között, és 
minél fiatalabb a fosszilis csoport földtörténeti szempontból, annál inkább valószínű, 
hogy az egykor élt szervezetek életmódja és környezeti igénye hasonlított a jelenleg élő- 
kéhez. Így a mai kisemlősfaunák környezeti igényét ismerve pontosan következtethe- 
tünk a pleisztocén éghajlatváltozásaira, hiszen ebben az időben már a ma is élő fajok 
éltek. Más a helyzet a krétaidőszak végén kihalt óriás őshüllők, a dinoszauruszok eseté- 
ben, amelyeknek nincsenek mai megfelelőik. Még nehezebb a helyzet egyes kihalt ópa- 
leozoikumi vagy éppen prekambriumi szervezet életkörülményeinek megállapításakor. 

A kihalt csoportok esetében csak áttételesen alkalmazható az aktualizmus elve. Ek- 
. kor hívjuk segítségül az összehasonlító anatómiát és a forma és funkció kapcsolatára 
vonatkozó korrelációs elvet. A vízben élő madaraknak csőrük van. A csőrös dino- 
szauruszok, az Anatosaurusok nem voltak kacsák, mégis hasonló életmódot folytat- 
hattak, mint a mai vízimadarak. 

Tulajdonképpen a forma és a funkció kapcsolatát a múlt század elején már CuvIER 
felismerte. Az egykori formák tanulmányozásában szinte beláthatatlanok a paleonto- 
lógia lehetőségei. Hiszen tulajdonképpen minden bélyeg a működés és a környezet 
összefüggésében érthető. A fatörzsek évgyűrűi (forma) keresztmetszetben azonnal fel- 
ismerhetők, és szakaszos növekedésre (funkció) utalnak. Ebből pedig évszakonként 
változó (hideg, illetve száraz és meleg illetve csapadékos évszak) környezetre következ- 
tethetünk. A lófélék csontvázából (forma) következtethetünk táplálkozási módjukra 
(funkció) és az egykori növényzetre (erdő, majd füvespuszta), amelyben éltek. A há- 
romkaréjú ősrákok szemfelépítéséből rekonstruálható az eredeti látómező, és maga a 
szem utal arra, hogy ezek az alakok a tenger átvilágított övében éltek stb. 

Az alaki bélyegek értékelésénél a paleontológus nagyon sokféle módszert alkalmaz- 
hat. Mivel a fizika és a kémia törvényei alól az élőlények sem kivételek, a váz fizikai 
vagy kémiai tulajdonságai (paleobiokémia) felvilágosítást nyújthatnak az egykori kör- 
nyezetről. A hőmérséklet és a tengervíz kémiai összetétele befolyásolja a mai tengeri 
szervezetek vázának stroncium-, magnéziumtartalmát, az !§$0/1§O arányát, valamint az 
aragonit/kalcit viszonyát. Ezek az adatok visszavetíthetők a földtörténeti múltra is, a 
paleotemperatúra rekonstruálásával. A váz felépítésében biomechanikai törvények is 
érvényesülnek. A négylábúak végtagszáma genetikailag rögzített, de a végtagok meg- 

1. tábla 
A legfontosabb tengeri szervezetcsoportok a mozgás szerint és a tengerbe sodort idegen szervezetek vázlatos 


ábrázolása (A rajz nem lépték szerinti). AGER (1963) nyomán 

2. tábla 

A tengeri gerinctelenek különböző csoportjai: / — szivacs; 2 — medúza; 3 — csiga; 4 — kagyló; 5 — ásó- 
lábú; 6 — fejlábú; 7 féreg; 8 — tízlábú rák; 9 — tengeri sün; 10 — tengeri csillag; 1/ — tengeri uborka. 
RAUP et STANLEY (1978) nyomán 


kontinentális szegély 


3. tábla 


A: Mai kontinentális perem leegyszerűsített tömbszelvénye. RAUP et STANLEY (1978) nyomán 


B: Kambriumi életközösség trilobitákkal (7) hyolithákkal /2) és brachiopodákkal. Balra a tanatocönózis. 
McKERROW (1978) nyomán 


Pteropsida Dicotyledonopsida Ginkgopsida 


Monocotylenopsida Cycadopsida 


Sphenopsida 


Coniferopsida 

hazon 


Bennettitopsida 


4. tábla 
A legfontosabb szárazföldi növények időbeli elterjedése 


nyúlása elősegíti a gyorsabb mozgást stb. A váz mechanikai szerepe kísérleti úton köze- 
líthető meg, modellek segítségével. A kihalt repülő hüllők óránkénti sebességét légcsa- 
tornába helyezett modellek segítségével állapították meg, sőt tovább következtettek az 
egykori légáramlásokra is. Az ilyen irányú vizsgálatokban a számítógépek is felhasznál- 
hatók. A fontosabb paraméterek programozhatók, és különböző feltételek között 
játsszák végig a lehetőségeket. Ezek közül egyesek megfelelnek a fosszíliában megvaló- 
suló alaknak. 

A forma, a funkció és a környezet összefüggésének elemzésekor nem hagyható fi- 
gyelmen kívül az a tény, hogy az adott szervezetben nemcsak fizikai és kémiai törvény- 
szerűségek érvényesülnek, az élőlény nemcsak alkalmazkodik a környezeti feltételek- 
hez, hanem vannak a törzsfejlődés során kialakult történeti adottságai is. Ugyanabban 
a környezetben sokféle szervezet él, és ugyanazt a , feladatot" — pl. úszás vagy repülés 
— a különböző csoportok más-más módon , oldják meg" . 

Sajnos, tehát nem mindig egyértelmű az a következtetés, amelyet a formából von- 
tunk le. Adott formának különböző funkciója lehet. Egyes kihalt hüllők hátán hatal- 
mas taréj volt. Mi lehetett ennek a funkciója? Védekezésül használta-e vagy hőszabá- 
lyozást végzett vele? Esetleg másodlagos ivari bélyeg lehetett, mint a szarvasok agan- 
csa? Nehéz pontos feleletet adni ezekre a kérdésekre. A forma mennyiségi úton ponto- 
san leírható, a következtetéskor azonban más tényezőket is figyelembe kell venni. A ge- 
rinctelenek körére térve, mintegy fél évszázada végeznek kísérleteket áramló folyadék- 
ba merített ammonitesz-házakkal, hogy az alakellenállást, illetve az úszás sebességét 
megállapíthassák. A halak keresztmetszete és gyorsasága közt fennáll bizonyos össze- 
függés. Itt azonban maga az úszó állat mérhető, az ammoniteszek esetében viszont csak 
az üres ház. Márpedig úszáskor az állat lágytestének bizonyos mértékben ki kellett 
nyúlnia a házból. A mérések értékelésekor ezzel a többlettel számolni kell. 

Minél jobban ismerjük az egykori szervezet életműködését, annál megbízhatóbb kö- 
vetkeztetést vonhatunk le életmódjára és feltételezett környezeti kölcsönhatásaira vo- 
natkozóan. Ezért paleoökológai szempontból is lényeges a szervezet paleofiziológiai 
vizsgálata. 


PALEOFIZIOLÓGIA 


A paleofiziológia az egykori szervezetek életműködését vizsgálja, felhasználva azt a 
segítséget, amelyet az aktualista módszer és a forma-funkció elemzése nyújtott. A paleo- 
fiziológia szoros kapcsolatban áll a paleobiokémiával és előfeltétele minden további 
paleoökológiai kutatásnak. A paleofiziológia általában kitűnően tanulmányozható a 
magasabb fejlettségi fokot elérő szervezeteknél: kevesebb támpontot adnak az egysze- 
rűbb szervezetek. 

A továbbiakban elsősorban három — paleofiziológiai szempontból lényeges — kér- 
dés vizsgálatára kerül sor: a mozgásra, táplálkozásra és a szaporodásra. 

Mozgás szempontjából a minket közelebbről érintő tengeri szervezeteket négy nagy 
csoportba osztjuk : 

— szesszilis, — nektonikus, 
— vagilis, — planktonikus. 

A szesszílis szervezetek helyhez kötöttek. Az aljzat minőségének megfelelően más- 
más módon rögzítődnek az aljzatra. A laza aljzathoz gyökerekkel, lábbal, bisszusszal, 
nyéllel stb. kapcsolódnak. A szilárd aljzaton gyakran ránövéssel, cementálással tapad- 
nak meg vagy befúrják magukat a sziklába. A fúró szervezetek közt egyaránt találunk 
moszatokat, gombákat, foraminiferákat, szivacsokat, férgeket, puhatestűeket, tüskés- 
bőrűeket stb. A nagyobb szervezetet saját súlya rögzítheti az aljzathoz (7. tábla). 

A szesszilis szervezetek bizonyos értelemben kiszolgáltatottjai a helyi környezeti vi- 
szonyoknak. Általában csak megfelelő környezeti feltételek között települnek az aljzat- 
ra, pl. laza vagy szilárd üledékre. A szaporodás a helyhez kötött életmód esetében sok- 
szor gondot jelent. Ezért gyakori a telepképződés, és előfordulhat az önmegterméke- 
nyítés. További hátránya a szesszilis életmódnak, hogy a szervezetre vagy esetleg ennek 
üregére más szervezet települhet. Kárpótlás viszont — különösen a fúró szervezeteknél 
— a nagyfokú biztonság. A növények döntő többsége szesszilis, és az állatvilágban még 
a gerinchúrosok között is találunk helyhez kötött életmódúakat. 

A vagilis szervezetek vagy a tengerfenéken fepibentosz) vagy az üledékben (inben- 
tosz) mozognak. Természetesen az epibentoszba szesszilis szervezetek is tartoznak, ép- 
pen úgy, mint ahogyan az inbentoszban is élnek szesszilis szervezetek. Maga a mozgás 


csillókkal, ostorokkal állábakkal, a test (perisztalzis) vagy a láb hullámzó mozgatásá- 


val, tapogatókkal, vízedényrendszerrel, úszókkal, végtagokkal mehet végbe. 
A nektonikus szervezetek úszó életmódot folytatnak. Mivel a test sűrűsége na- 


gyobb mint a vízé, az úszáshoz aktív izommunkára van szükség. A kagylók teknőik 
összecsapásával, a lábasfejűek tölcsérük segítségével úsznak. A halak testük kígyózó 
mozgásával haladnak előre, a páros úszóknak inkább csak az egyensúlyozásban van je- 
lentőségük. A vízi életmódhoz alkalmazkodott négylábúak páros végtagjai úszólapát- 
szerűek, az ujjak sokszor bőrhártyát feszítenek ki. 

A planktonikus szervezetek a szabad léggömbhöz hasonlóan lebegő életmódot foly- 
tatnak. Tömegüket vékony, áttört házzal, gázhólyagokkal, olajcseppekkel ellensúlyoz- 
zák. Alakjuk fokozhatja a súrlódást. A kisebb mérettel növekedik viszonylagos felü- 
letük. 

Egy köbcentiméteres kocka felülete hat négyzetcentiméter. Ha ezt feldaraboljuk 1 
mm élű kockákra, a felület 60 cm? lesz ; 0,1 mm-nél már 600 cm?. A planktonikus szer- 
vezetek nagy része kicsiny (mikroplankton). Különösen érvényes ez a növényvilágra (/i- 
toplankton) ahova a kovamoszat, a kokkolit, valamint a kékeszöld, zöld- és barnamo- 
szatok egy része tartozik. A lebegő állatok (rzooplankton) között találunk nagyméretűe- 
ket (pl. medúzák), ezek azonban aktív mozgással tartják fenn magukat a vízben. A me- 
dúzákon kívül a foraminiferák, radioláriák, tintinninák, férgek, tengeri pillangók, 
egyes fejlábúak, ízeltlábúak, tengeri liliomok stb. folytathatnak lebegő életmódot. 

Nagyon fontos megjegyezni, hogy számos tengeri állatcsoport, amely a szesszilis 
vagy a vagilis bentoszba tartozik, egyedi fejlődésének korai szakaszában lárvaállapotát 
a vízben lebegve tölti el. A lárvák időszakos összetevői a planktonéletnek. Lárvaállapo- 

tuk van a szivacsoknak, koralloknak, férgeknek, puhatestűeknek, ízeltlábúaknak, ta- 
pogatókoszorúsoknak és a tüskebőrűeknek stb. Különösen gyakori a lárvaállapot az 
alacsony szélességi körön élő melegtengeri bentoszformák esetében. A hideg égövi 
bentosz-szervezeteknél a lárvaállapot általában hiányzik. A lárvák a meroplanktonba 
tartoznak. 

A hideg tengervíz viszkózusabb mint a meleg. A melegvízi lebegő szervezeteknek job- 
ban kell védekezniük a süllyedés ellen. Ezért gyakran vékonyabb a faluk és hosszabbak 
a tüskéik a meleg tengerben élőknek. Az egysejtűek közé tartozó egyik foraminiferának 
(Globigerina) megvastagszik a házfala, amikor idősebb korában a melegvízi felszínhez 
közel eső övből lehatol a mélyebb vízbe. 

Természetesen, mivel a plankton a mélytengerbe is lehatol, ez a Föld legkiterjedtebb 
élettere. 

Tulajdonképpen szesszilisek azok a szervezetek is, amelyek élő vagy élettelen úszó 
vagy lebegő testre nőnek (pszeudoplankton). A kacslábú rákok gyakran nőnek rá a bál- 
nákra vagy az uszadék fákra. A pszeudoplankton-szállítás gyakran ad magyarázatot az 
idegen élettérben található fosszíliákra. Így pl. sekélytengeri szervezetek mélytengeri 
környezetbe kerülhetnek, vagy a kénbaktéridmoktól eltekintve életmentes, kén-hidro- 
génben gazdag üledékek is idegen elemként tartalmazhatnak pszeudoplanktonikus 
szervezeteket. 

A nekroplanktonba azokat a szervezeteket soroljuk, amelyek elhalásuk után lebeg- 
nek a vízben. A lábasfejűek közé tartozó Nautilus lágyteste az állat elhalása után ha- 
mar kiesik a házból, és a gázzal töltött kamrázott váz hosszú nekroplanktonikus útra 
indul. Megtörténhet, hogy a ház több mint ezer km-re sodródhat el az eredeti élet- 
helytől. 

Igaz ugyan, hogy az izmok csak kevés esetben (pl. Geiseltal) őrződnek meg, mégis 
több csoport (kagyló, pörgekarúak) mozgásmechanizmusára az izombenyomatokból 
következtethetünk. A vizsgálatok modellkísérlettel egészíthetők ki. A magyarországi 
juraidőszaki fosszíliák közt gyakori kagyló a Bositra. Ez a kagyló különböző kőzetek- 
ben található, mélyvízi mészkőben vagy bentosz-élőlényektől mentes bitumenes palák- 
ban is. Ezért pszeudoplanktonikus szervezetnek tartották mindaddig, amíg alumínium 
modellekkel nem sikerült kimutatni, hogy a teknők tágra nyitásával az állat úszhatott a 
vízfelszín közelében. Ugyancsak modellekkel igyekeztek megközelíteni több kihalt pör- 
gekarú (Richthofenia, Pygope) teknőinek mozgásmechanizmusát. 

Kitűnően rekonstruálhatók az izmok a gerincesek esetében. A csontokon izommeg- 
tapadási felületek vannak, amelyekből az egykori izomkötegek elhelyezkedésére követ- 
keztethetünk. Összefüggés van a csontok keresztmetszete és az igénybevétel között is. 
Különösen fontos a gerincesek esetében a rágóizmok fejlődésének nyomon követése az 
állkapocs és a fogazat átalakulásával kapcsolatosan. Ez a kérdés már átvezet a táplál- 
kozáshoz. — 

Figyelmen kívül hagyva a növények anyagcseréjét, az állatvilágban a fő táplálkozási 
típusok a következők : 


— szuszpenziószűrők, — ragadozók, 
— üledékfalók, — élősdiek, 
— legelők, — mindenevők. 

A szuszpenziószűrők a vízben lebegő mikroszkopikus kicsinységű szervezeteket fo- 
gyasztják anélkül, hogy a táplálék legyőzésére vagy feldarabolására szükségük lenne. A 
táplálékot csillókkal, tapogatókkal, nyálkával, ostorokkal stb. szerzik. A szuszpenzió- 
szűrők nagy része az epibentoszba tartozik, de az iszapba fúródó szervezetek is táplál- 
kozhatnak szuszpenzióval. Ilyenkor vagy az üledék felszínére jönnek táplálkozás vé- 
gett, vagy járataikba vezetik a táplálékot tartalmazó vizet (2. tábla). 

Az üledékfalók szerves tápanyagot tartalmazó törmelékkel táplálkoznak. Vagy válo- 
gatás nélkül minden anyagot átpréselnek az emésztőrendszerükön (pl. gyűrűsférgek, 
tengeri uborkák), vagy kiválasztják a törmelékből a megfelelő táplálékot (pl. csigák, 
rákok). A megemésztett táplálék általában csak kis hányada a felhasználtnak. 

A legelők növények feldarabolásával, reszelésével vagy rágásával jutnak megfelelő 
táplálékhoz. A rágás erős igénybevételt jelent. A puhatestűek sajátságos rágószervén 
(radula) nagyon sok fog lehet. A fogváltáson kívül a fejlett gerincesek a kopással szem- 
ben különböző úton (pl. cement) erősíthetik meg a fogukat. Szerencsés esetben, mint 
pl. a berezovkai mammutnál, a fogak közt a táplálék is megmaradhat. 

A ragadozók élő zsákmányt fogyasztanak. Vagy üldözéssel aktív módon szerzik be 
táplálékukat, vagy passzív módon várják be az alkalomszerűen odakerülő állatot. A 
zsákmány gyomortartalom formájában sokszor megmarad. Az Ichthyosaurus gyomrá- 
ban lábasfejűek (Belemnites) karkampóit találták meg, anélkül, hogy a rosztrum meg- 
lett volna. Valószínű tehát, hogy az állat nem az egész lábasfejűt nyelte le, hanem a ke- 
mény részt kiköpte. A szárazföldi hüllők gyomorköve 15 megmaradt. Pikermiben (Gö- 
rögország), a lófélék őseinek (Hipparion) és az orrszarvúaknak a csontjain megtalálták 
a hiéna harapásának a nyomát. Találtak az eocénkorból olyan halat is, amelyik éppen 
lenyelt egy másik halat, amikor elpusztult. A ragadozó szájából még kiállt a másik hal 
farokrésze. A tágabb értelemben vett ragadozók közé sorolhatók a dögevők, amelyek 
elhalt állatokkal táplálkoznak. 

Általában a ragadozók csak kis részét alkotják az élelempiramisnak. Az arány néha 
megváltozhat. Az észak-amerikai aszfaltmocsarakban feltűnően sok a kardfogú tigris. 
Itt a süllyedő zsákmányállatok (óriás lajhár) csalogatták a mocsárba a ragadozókat. 

Az élősdiek (paraziták) a gazdaállat testnedveivel vagy szövetével táplálkoznak. 
Vizsgálatuk már a paleopatológia területére tartozik. 

A mindenevők két- vagy többféle táplálékot fogyasztanak. Ilyenek pl. a főemlősök. 

A szaporodás lehet ivartalan vagy ivaros, és a kettő válthatja egymást. Az ivartalan 
szaporodás gyakran telepképződéshez vezet. A szaporodással kapcsolatban a paleofi- 
ziológia a szaporítószervekre, az ivari kétalakúságra, a gamétákra, és az egyedi fejlő- 
désre vonatkozóan kaphat felvilágosítást. 

A szaporítószervek kivezető nyílása egyes csoportok (pl. tüskésbőrűek) szilárd vázán 
megfigyelhető. A pörgekarúak teknőjének belső oldalán az ivarmirigyek benyomata 
szintén megmaradhat. A kivételes lelőhelyek rovarain is megfigyelhetők a szaporító- 
szervek. A borostyánkő gyantájába merültek el kopuláció közben is rovarok. Nagyon 
ritkán a virág is fosszilizálódik. 

Az ivari kétalakúságra (Szexuális dimorfizmus) a gerinctelenek és a gerincesek között 
egyaránt találunk példát. Különösen feltűnő ez a jelenség egyes kagylósrákoknál és az 
ammoniteszeknél. De ezenkívül az ivari kétalakúságot megfigyelték a kagylóknál, há- 


52 


romkaréjos ősrákoknál, csáprágósoknál, pörgekarúaknál, tengeri sünöknél stb. A má- 
sodlagos ivari bélyegek alapján általában megkülönböztethető a hím és a nőstény. Ne- 
hezebb a helyzet a kihalt kétéltűek és hüllők esetében. Itt egyrészt a méretek, másrészt 
sajátos bélyegek (taréj, szarv stb.) utalnak az ivari kétalakúságra. Az emlősöknél in- 
kább a méretben mutatkozik meg a hím és nőstény közti különbség, mintsem minőségi 
bélyegekben. 

Ami a gamétákat illeti, a növények spórája, pollenje, magja fosszilizálódhat. Az ál- 
latvilágban a csigák, háromkaréjos ősrákok, rovarok, cápák, dinoszauruszok és mada- 
rak fosszilis petéi, illetve tojásai maradtak ránk. 

Nagyon sok csoport egyedi fejlődését sikerült tisztázni. A rovarok lárváit főleg szov- 
jet paleontológusok vizsgálták. Kivételesen a kagylósrákok és a rákok lárvái is fosszili- 
zálódtak. A csigáknál és a lábasfejűeknél az embrionális váz búb, illetve kezdőkamra 
formájában maradt meg. Ezek alakja rendszertani szempontból is lényeges. Fontosabb 
azonban a teljes egyedi fejlődés menetének tisztázása. Erre a legjobb példák a három- 
karéjos ősrákok. Itt mintegy 30 nemzetségnek teljes egyedi fejlődését ismerjük, a kü- 
lönböző nagyságú levedlett páncélok összehasonlítása alapján. Megemlíthető, hogy az 
egyedfejlődés számos csoportnál (korallok, csigák, ammoniteszek stb.) vizsgálható so- 
rozatcsiszolattal, a kamrák lefejtésével, azaz a belső kanyarulatok kiszabadításával. 

Természetesen a mozgáson, a táplálkozáson és a szaporodáson kívül más életjelensé- 
gekre is következtethetünk a fosszíliák alapján. A gerincesek központi idegrendszere az 
agykoponya sorozatcsiszolatával, illetve az agyüreg kitöltésével vizsgálható. A tágabb 
értelemben vett halaknál még az értékelést zavarhatja, hogy az agytok nincs mindig 
aggyal kitöltve. A madaraknál és az emlősöknél már nincs agyon kívüli térség. Ismer- 
jük az ősmadár agyát és ugyanígy sok harmadidőszaki emlős agya is vizsgálható. Ebből 
az , intelligencia" sok ágon végbemenő fejlődésére következtethetünk. 

Az érzékszervekkel kapcsolatosan itt is megemlékezhetünk a háromkaréjos ősrákok 
szeméről és a pörgekarúak érzékelő tüskéiről. Újabban sok figyelmet szentelnek egyes 
gerincescsoportok belső hőszabályozásának. A dinoszauruszok és az emlősszerű hüllők 
hőszabályozására különböző bélyegek utalhatnak. 

Az életmóddal kapcsolatos megfigyelések kapcsolatba hozhatók az egykori környe- 
zettel. 


EGYKORI KÖRNYEZETEK 


A hagyományos beosztás fizikai környezet szerint három nagy egységre osztja az élő- 
világot : 
— geobiosz, 
— limnobiosz, 
— halobiosz. 
A geobiosz a szárazföldi élőlényeket foglalja magába. A szárazföldi környezetre a fi- 


zikai feltételek (hőmérséklet, napfény, szél, nedvesség) jelentős változósága jellemző, 
nemcsak évi hanem napi eloszlásban is. Különösen fokozott mértékben jelentkezik 
mindez a szélsőséges éghajlatú területeken. Érthető tehát, hogy a szárazföldi élet vi- 

szonylag későn alakult ki a Földön, és a szárazföldnek ma is vannak olyan területei, 
amelyek lényegében lakatlanok (pl. magashegység, sivatag). A szárazföld nagyon kü- 
lönböző környezeti adottságaihoz a szervezetek általában speciális módon alkalmaz- 
kodtak. Más növény- és állatvilág él a trópusi esőerdőben, mint a szavannákon vagy a 
sivatagban. Más az örökzöld mediterrán bokrok között, mint a mérsékelt övi lombhul- 
lató erdőben vagy a füvespusztákon. Más a sark körüli fenyőerdőkben és más a tundrá- 
kon. A szárazföldön sokkal nagyobb a környezet elterjedést szabályozó hatása, mint a 
tengerekben. A sivatagok és a magashegységek útját állhatják az elterjedésnek. A szá- 
razföldi élőlények közt alig akad kozmopolita. 

A szárazföldön a fosszilizálódás feltételei kivételesek. Különösen vonatkozik ez a ki- 
emeltebb térszínre, pl. magashegységre. Lényegében a vulkáni tufában, löszben, boros- 
tyánkőben és a barlangi üledékekben találunk nagyobb számban fosszíliákat. A száraz- 
földi növények és állatok nagy része nem eredeti életterében fosszilizálódott, hanem fo- 
lyóvízi, ártéri üledékekbe, tavakba, mocsarakba, esetleg partközeli lagúnákba besod- 
ródva maradt ránk. A jégtakaróra hullott pollenek szintén megőrződhetnek. 

A fosszíliák szempontjából elsősorban a növénymaradványoknak van paleoökoló- 
giai jelentőségük. A növények érzékenyebben alkalmazkodtak a sajátos környezeti fel- 
tételhez, mint az állatok. A növényeket a múlt hőmérőinek szokás nevezni, de nemcsak 
az egykori hőmérséklet olvasható le róluk, hanem a csapadék mennyisége, a fagyos na- 
pok száma stb. A kihalt szárazföldi állatcsoportokról már nem mindig egyértelmű a pa- 
leoökológiai következtetés. 

A limnobiosz az édesvízi környezet élővilágát foglalja magába : tó, folyó és mocsár 
növény- és állatvilágát. Két fontos tényező befolyásolja az édesvízi életet : a vízmozgás, 
a vízfelület és a vízmélység aránya. A vízmozgás az oxigén és a szerves tápanyagok el- 
oszlását szabályozza, a felülethez viszonyított vízmélység kihat az oldott oxigén eloszlá- 
sára. A sekély és kis tavak általában jól szellőzöttek, és ennek megfelelően gazdag fló- 
rájuk és faunájuk van. A mély és rosszul szellőzött tavaknak csak a felszínhez közel eső 
része jut elegendő oxigénhez, a mélyebb részben a felhalmozott kén-hidrogén megaka- 
dályozhatja az életet. Megemlíthető, hogy ugyanez elzárt tengerekben is előfordulhat 
(pl. Fekete-tenger). 

Általában az édesvíz élővilága szegényesebb a tengerénél. A fennmaradásra alkalmas 
szervezetek közül csak a csigáknak, kagylóknak, rákoknak és a gerinceseknek van paleo- 
ökológiai jelentőségük. Az édesvízi kagylók általában vékony héjúak és alig díszítettek. 
A csigák közt találunk erősen díszített édesvízi csoportot is. A gerincesek közül a halak, 
a kétéltűek, a teknősök és a krokodilok, a delfinek, egyes ragadozók (pl. vidra), egyes 
rágcsálók (pl. hód) és egyes patások (pl. víziló) és a szirének (pl. Halitherium) tartoz- 
hatnak a limnobioszba. 

Fosszilizálódás szempontjából a mocsári környezet nyújthat legtöbb felvilágosítást 
az egykori környezetről. A fosszilis kőszéntelepek közül Geiseltalról a kivételes lelőhe- 
lyekkel kapcsolatban már volt szó. Az ozokerit és aszfalttavak ingoványába nagyemlő- 
sök süllyedtek el, és nagyon gazdag élővilágról tettek tanúságot. A forrásvízi mészkő 
szintén megőrizheti az egykori élet nyomait (Vértesszöllős). A mocsár és a tó általában 
tűnékeny epizód a Föld történetében. Jelenleg a kontinensek felületének mindössze 

1909-át borítja tótükör; az élet fejlődésére vonatkozóan nem nyújt olyan összefüggő 
képsort, mint szerencsés esetben a tengeri környezet. 

tenger, kontinentális küszöb, kontinentális lejtő) geofizikai értelemben még a konti- 
nensekhez tartozik (3. tábla, 1. kép). Kérgének geokémiája és sűrűsége alapján elkülö- 
nül ugyanis az óceáni medencéktől és a középóceáni hátságtól. A pelágikum maga a 
tengeri víztömeg. Ezen belül a kontinentális rész feletti víztömeget neritikusnak, az óce- 
áni medencék fölött levő víztömeget óceáninak nevezzük. Természetesen mindkét kör- 
nyezetben planktonikus és nektonikus szervezetek élnek. A neritikus öv alsó határa vál- 
tozó. A kontinentális küszöb 100—200 m mély. Maga a kontinentális párkány (self) ha- 
sonlít a szegélyező szárazföld felszínéhez. Ha a part sziklás, úgy a self is tagolt topográ- 
fiájú, a lapos part pedig általában tenger alatti sikságban folytatódik. A kontinentális 
küszöb hirtelen vált át kontinentális lejtőbe. Ennek viszonylag meredek a fala, és álta- 
lában 2000 m mélységig terjed. Itt végződik el a kontinentális kéreg. A Földnek 719/0-át 
borítja tenger. Ebből mintegy 119 a selfre és a kontinentális lejtőre jut. A kontinentá- 
lis lejtőbe mély tenger alatti árkok (kanyon) vágódhatnak be (6. ábra). Innét időnként 
zagyáramok ffturbidit) zúdulhatnak le a mélytengeri medencébe. Az óceáni medencék 
általában 4000—6000 m mélyek. A kontinens és az óceáni medence határán árkok hú- 
zódhatnak. Ma a legmélyebb óceáni árok 11 000 m mély (Mariana-árok). Az óceánból 
szigetív emelkedhet ki. 

Környezeti szempontból az édesvíz és a tenger között az esztuárium az átmenet. Az 
esztuárium nagy tölcsér alakú folyótorkolat, amelybe időnként behatol a tenger és 
visszanyomja az édesvizet, majd lezúdul a tengerbe, magával sodorva a meg nem szilár- 
dult üledéket. Ezért az esztuárium üledékében együtt találhatók a szárazföldi és tengeri 
fosszíliák. 

Az esztuáriumhoz hasonlóan nagyon változatos sekélyvízi környezet a lagúna, amely 


6. ábra. Főbb tengeri élettájékok. LAPORTE (1968) nyomán 

az éghajlat és a beömlő folyó vízhozama szerint csökkentsósvízi (brakk) vagy túlsós (hi- 
perszalin) lehet. A folyódelták üledéksora szintén változatos. 

Az árapályövet /itorális övnek nevezzük. A litorális öv felett van a szupralitorális Öv. 
Ez csak időnként jut tengervízhez. Az árapályövön belül megkülönböztethető a dagály 
és az apály szintje, valamint az átlagos tengerszint. 

Maga az árapályöv a Földön nem egységes kihatású, és az elzárt medencékben, mint 
pl. a Földközi-tengerben gyakran elhanyagolható. Az árapályövben naponként és év- 
szakonként változó környezeti feltételek uralkodnak, és az üledékképződést messzeme- 
nően befolyásolják a helyi környezeti tényezők. 

Az árapályöv alatt egészen a kontinentális lejtőig a szublitorális öv terül el. Ennek 
felső részében még a hullámverés jelentős. Ez alatt, mintegy 25 m mélységig, a környe- 
zeti feltételek (fény, tápanyag stb.) nagyon kedvezőek az élőlények számára. Az ennél 
nagyobb mélységben a hullámverés szerepe alárendelt. Az üledékes kőzet minőségét 
földtani tényezők szabják meg. 

A kontinentális lejtő (batiális öv) területén az élet számára a feltételek sokkal kedve- 
zőtlenebbek, mint a litorális és szublitorális övben. 

Az abisszikus övbe az abisszikus, mélytengeri síkságok és a mélytengeri árkok (hadá- 
lis öv) tartoznak. Az üledékképződés általában nagyon lassú, és a környezeti feltételek, 
a mélytengeri árkokat kivéve, nagyon állandóak. Fény nincs, ennek megfelelően foto- 
szintetizáló szervezetek sincsenek. A sótartalom állandó és a hőmérséklet 2 "C körül 
mozog. A mai tengerek 839/0-a az abisszikus övbe tartozik. Mivel azonban a lemeztek- 
tonikai mozgások általában az óceánok megsemmisülésével járnak, az egykori mély- 
tengeri környezetről viszonylag keveset tudunk. 

Az abisszikus öv jellegzetes üledékei : a globigerinás iszap, diatomás iszap, radiolá- 
riás iszap és a vörösagyag. 


PALEOAUTÖKOLÓGIA 


Az autökológia az egyed vagy a faj ökológiai viszonyait vizsgálja. A paleoautökoló- 
gia ugyanezt kutatja a múltban élő fajra vonatkoztatva. A cél a szervezet környezeti tű- 
rőképességének (folerancia) megállapítása és annak a vizsgálata, hogy miként hat a 
környezet az alaki bélyegekre, az életműködésre és a viselkedésre. Az autökológia elha- 
nyagolja a vizsgált faj kapcsolatát a vele együtt élő fajokkal, sokat nyer viszont a pon- 
tos tájékozódással. A paleoautökológia szoros kapcsolatban van a paleofiziológiával. 

A szervezet környezeti tűrőképességét ökológiai valenciának nevezzük. A sztenök 
szervezetek szűk határok közt élnek, tehát a környezetváltozásra nagyon érzékenyek, 
az euriök szervezetek tág határok között élnek. Egy tényező különböző hatásfokának 
megfelelően megkülönböztethető a legkedvezőbb feltétel (optimum) (7. ábra). Ha a 
környezeti tényező az optimumtól az alacsonyabb érték felé távolodik, pl. a hőmérsék- 
let csökken, minimumról vagy pesszimumról beszélünk. Ellenkező esetben a tűrőképes- 
ség felső határát maximumnak, illetve szintén pesszimumnak nevezzük. Ezek az élethez 
szükséges nélkülözhetetlen előfeltételek. Ha az intenzitást haranggörbével ábrázol- 

7. ábra. A zátonyépítő koral- sótartalom, 99 

nánk, az optimum a harang felső részén lenne, a minimum és a maximum a görbe fel- 
szálló és leszálló ágán. A tűrőképesség nem a szervezet rövid ideig tartó fennmaradásá- 
ra vonatkozik, hanem egész életciklusára. Egyes szervezetek számukra kedvezőtlen fel- 
tételek között is élhetnek, de már képtelenek a szaporodásra. Természetesen más az op- 
timum az állat lárvaállapotában és más felnőttkorban. Természetesen lehetséges az is, 
hogy az optimális feltételek megvannak, ennek ellenére az adott közösségben a faj hi- 
ányzik, vagy csak kis egyedszámban fordul elő. 
A szervezet életműködését és elterjedését szervetlen (abiotikus) és szerves (biotikus) 
tényezők szabályozzák. Az abiotikus tényezők közül a legfontosabbak : 
— a szárazföldek és a tengerek eloszlása, 
— a fény, 
— a hőmérséklet, 
— az áramlások, 
— a csapadék, 
— a sótartalom, 
— az oxigén, 
— az aljzat, 
— a vízmélység. i 
A szárazföldek és a tengerek térbeli eloszlása döntő módon befolyásolja a különböző 
szervezetek életlehetőségét. Így pl. a paleozoikumban a szárazföldek a Déli-sark körül 
csoportosultak, jelenleg többségük az Északi-félgömbön terül el. A kontinensek egy ré- 
sze tenger alá süllyedhet, más része kiemelkedhet, befolyásolva a szárazföldi, illetve 
tengeri életet. 
A napsugár nélkülözhetetlen energiaforrása az életnek. Általában a napenergiát ál- 
landónak tekintjük, a beesési szög, a légkör elnyelőképessége, illetve a visszaverés befo- 

lyásolja a beérkező fénymennyiséget. A legkedvezőbb hullámhossz mindenesetre 
400—500 nm (kéktől zöldig) és 650 nm (vörös) között van. A rövidhullámú, ibolyántúli 
sugarak a magashegységben és az alacsony földrajzi szélességen jelentősek. Mivel a rö- 
vidhullámú sugárzás károsan hat a szervezetre, az ibolyántúli sugaraknak kitett terüle- 
teken a növényzet alacsonyabb, de a mutációk száma magas. 

A fényre elsősorban a növények érzékenyek. Különösen a napi fénymennyiség lénye- 
ges. Sok növény csak akkor tud virágzani, ha megfelelő mennyiségű fényt kap. A növé- 
nyekkel szimbiózisban élő állatok számára a fény meghatározó tényező. 

A vízben a fény csak kis mélységbe tud lehatolni. A sekély víz elnyeli a vörös hullám- 
tartományt, de a spektrum kék színtartományába tartozó sugarak nagyon tiszta tenger- 
vízben 800 m-re is lehatolhatnak. Vörösmoszatok bekérgező tevékenységét 400 m mély- 
ségben is megfigyelték, mégis a legtöbb moszat 150 m mélység felett él. A fénytartalom 
szerint a tengert felosztjuk három övre: 

— eufotikus öv, 
— oligofotikus öv, 
— afotikus öv. 

Az eufotikus öv általában 50 m mélységig tart, de szélső értéke —20-tól —120 méte- 
rig terjedhet. Jóllehet a fény intenzitása már ebben az övben is 190-ra csökken, mégis 
itt még lehetséges a fotoszintézis. Az eufotikus öv alsó határa megfelel az oxigén kom- 
penzációs szintjének. Ez alatt a növények nem termelnek oxigént, és az élőlények csak 
az , importált" oxigénből élnek. 

Az oligofotikus öv alsó határát —500 m-ben szokás kijelölni. Ebben az övben csak 
vörös pigmentű növények élnek (pl. egyes kokkolitoforidák). 

Más felsorolás szerint csak fotikus (eufotikus és oligofotikus), valamint afotikus 
övet különböztetnek meg. A fotikus öv egybeeshet a kontinentális küszöb mélységével 
(—200 m). Az elhatárolásban mutatkozó különbségnek az a magyarázata, hogy a foti- 
kus öv alsó határa nem állandó. Az Egyenlítő körüli tiszta vizű területen sokkal mé- 
lyebbre hatol a fény, mint a mérsékelt övi, sok lebegő anyagot tartalmazó tengerben. A 
partközeli vízben a fény kisebb mélységbe hatol be, mint a nyílt tengeren. 

A tenger fény nélküli területe az afotikus övbe tartozik. Itt legfeljebb a világító álla- 
tok bocsátanak ki némi fényt. 

A Föld hőmérséklete csaknem kizárólag a napenergiából ered. A szervezetek vagy 
csak szűk hőmérsékleti határok közt élnek, azaz sztenotermek, vagy elviselik a szélsősé- 
gesebb éghajlati hatásokat, azaz euritermek. Általában a szervezet tágabb hőmérsékleti 
határok közt tud élni, mint amennyi hő szükséges számára a szaporodás idején. 30 "C 
fölött a fajok nagy része terméketlenné válik, jóllehet a 35 "C-ot is elviselik. A baktéri- 
umok, különösen a kékmoszatok, magasabb hőmérsékleten is élhetnek (pl. gejzírek- 
ben). A hőmérséklet kihat az állatok mozgására és az anyagcseréjükre. A melegebb ég- 
hajlaton általában gyorsabb az anyagcsere, és a planktoni lárvaállapot időtartama is 
csökken. Az egysejtűek gyorsabban osztódnak és gyakran kisebbek maradnak. A hő- 
mérséklet süllyedése méretnövekedéshez vezethet. Kivételek erősítik a szabályt. A 
nagyforaminiferák és a vastagvázú kagylók és csigák meleg tengerre jellemzők. 

A tenger hőmérséklete évszakonként, a földrajzi szélességnek megfelelően, illetve a 
vízmélység szerint változik. A legmelegebb tengervíz az Egyenlítő körüli sekély övben 

található, a minimum a sark körüli területen (—1,9 9C). A tenger hőmérséklet-változá- 
sának szélső értéke mintegy 30 "C. A szárazföldi hőmérséklet-ingadozással összeha- 
sonlítva ez az érték csekély. A tengerre a kiegyenlített és a mérsékelt hőmérséklet jel- 
lemző. 

A szervezetek kémiai úton válaszolnak a hőmérséklet változására. Az egysejtűek és a 
gerinctelenek nem tudják szabályozni a hőmérsékletüket, ezért közöttük kitűnő hőmér- 
sékletjelzők akadnak. Az egysejtű foraminiferák közül melegkedvelő a G/loborotalia 
menardi, hidegkedvelő a G/lobigerina bulloides. Mindkettő lebegő életmódot folytat, és 
egyértelműen jelzi a környező tengervíz hőmérsékletét. Lehűléskor a G/oborotalia me- 
nardi száma megfogyatkozik, a Globigerina bulloides gyakoribb lesz. A pleisztocén- 
kori eljegesedések és fölmelegedések ennek alapján pontosan nyomon követhetők. Ter- 
mészetesen ilyenkor a tengerfenékre hullott üres házakat használják fel mélyfúrással a 
vizsgálatra. 

Mivel az Északi-sark és a Déli-sark körül ugyanolyan hideg a víz, mint a mélytenger- 
ben, ezért egyes hidegkedvelő fajok a cirkumpoláris területeken az árapályövben vagy 
egészen sekély tengeri környezetben élnek, de az egyenlítői övben lehatolnak a mélyten- 
gerbe. 8 

A fejlettebb szervezetek hőszabályozással fendotermia) védekeznek a hőmérséklet- 
változással szemben. A szárazföldi gerinceseken gyakran megfigyelhető, hogy a hide- 
gebb területen élők nagyobbak, mint a meleg égövben élő rokonaik (BERGMANN-sza- 
bály), függelékeik viszont kisebbek (ALLEN-szabály). 

Az állatok az évszakos hőmérséklet-változással szemben vándorlással (rnigráció) 
vagy téli álommal (hibernáció) védekezhetnek. 

A meleg tenger élővilága sokkal gazdagabb, mint a hideg tengeré. Az Atlanti-óceán 
kontinentális szegélyén az állatfajok száma É-ról D felé haladva fokozódik : 


Grönland 180 faj, 
Maine-öböl 277 faj, 
Cardina-öböl 305 faj, 
Florida 681 faj. 


A tenger alatti küszöb két oldalán jelentős hőmérséklet-különbség lehet. A Shetland- 
szigeteknél 1100 m mélységben tenger alatti hátság húzódik. Ennek déli oldalán a hő- 
mérséklet 4-6 "C, az északi oldalon mindössze —0,4 "C. A teljes fauna 385 fajból áll, 
ebből mindössze 48 faj közös. A hőmérséklet a tengerben is jelentős tényező, a száraz- 
földön pedig a mikro- és mezoklíma színezheti az élőlények elterjedését. 

Több úton következtethetünk az egykori hőmérsékletre, a paleotemperatúrára. A 
szárazföldi növényekből pontosan megközelíthető az egykori éghajlat. A tengeri szer- 
vezetek esetében kissé más a helyzet. A tengeri gerinctelenek váza általában kalcitból 
vagy aragonitból épül fel. Vannak olyan puhatestűek, amelyek mindkét anyagot fel- 
használják a vázépítésre. Ezek hideg évszakban kalcitot, meleg évszakban aragonitot 
választanak el. Így ugyanazon a teknőn kijelölhető a téli vagy a nyári réteg. A hőmér- 
séklet az oxigénizotópok alapján is megállapítható. Izotópnak az azonos rendszámú, 
de különböző tömegszámú atomokat nevezzük. Ezek kémiai szempontból csaknem 
azonosak, de magtulajdonságuk eltérő, bár az elemek periodikus rendszerében ugyan- 
oda kerülnek. A vízpára molekulái !O-izotópot tartalmaznak, (8 proton és 8 neutron) 

vagy ritkán stabil !§O-izotópot. Létezik "O izotóp is, de ez gyakorlatban elhanyagol- 
ható. Mivel a szervezet vázának izotóp-összetétele megegyezik az adott tengervíz 
izotóp-összetételével, speciális tömegspektrométerrel ki lehet mutatni az $0/O arányt. 
Általában az !O értéke ott magas, ahol magas a bepárolgás és a sótartalom. A sark kö- 
rüli tengerben viszont az olvadt édesvíz csökkenti az OO mennyiségét. A paleotempera- 
túra vizsgálatakor figyelembe kell venni az utólagos átkristályosodás lehetőségét, a 
nyílt óceán vagy az elzárt medence közt levő különbséget és az esetleges évszak válto- 
zást. E korrekciók elvégzése után számszerű értékhez juthatunk. Természetesen az ér- 
ték arra a környezetre vonatkozik, ahol az állat a vázát elválasztotta. A planktonikus 
vagy nektonikus szervezetek esetében ennek megfelelően arra a vízmélységre, amelyben 
az állat élt. Oxigénizotóp-vizsgálatokkal mutatták ki, hogy a mai Nautilus embrionális 
állapotában meleg, azaz sekély tengerben él, és csak később vándorol le a mélyebb óce- 
ánba. Újabb megfigyelések igazolták a mérés adatait. A paleoökológusok különösen a 
mezozoikumi belemniteszek rosztrumát és a harmadidőszaki foraminiferákat használ- 
ták fel paleotemperatúra-mérésre. 

Az áramlások a folyadékok mozgástörvényét követik. Ezzel egyenlítődnek ki a Föl- 
dön uralkodó hőmérséklet-különbségek. Az áramlásrendszert a Föld forgása, a széljá- 
rás és a tengervíz hőmérséklete és sűrűsége között fennálló különbség idézi elő. A me- 
dencék alakja az áramlásokat jelentősen befolyásolhatja. Az óceánokban a felületi ára- 
mok iránya teljesen eltérhet a kontinentális lejtők alsó szegélyén végighaladó kontúr- 
áramok és a mélytengeri áramok irányától. A hideg sark körüli vizek általában az 
Egyenlítő felé mozognak a mélyben, és felszálló hideg áramokban felszínre , törhet- 
nek" a kontinensek nyugati partjainál, az alacsony földrajzi szélességi körök mentén. 
Ezért részaránytalan az egyenlítői hőmérsékletöv a tengerekben. Az áramlások sótarta- 
lom-változást okozhatnak. 

Az áramlás sebessége nagyon változó, az óránként 2 km gyakori érték, de elérheti az 
óránkénti 7 km-es sebességet is. A szigetek fékezhetik az áramlás sebességét. Rendkívül 
sebesek lehetnek a zagyáramok. Ilyenkor az iszapban gazdag víztömeg mélyebb meden- 
cerészbe zúdul le. A turbidit áramokkal sekélytengeri szervezetek kerülnek mélyvízi 
környezetbe, és jellegzetes, osztályozott rétegsorokat hoznak létre. A durva törmelék 
ugyanis korábban rakódik le, mint a vízben lebegő apróbb szemcsék. Ez a jelenség is- 
métlődhet az újabb és újabb zagyáramok hatására (pl. flis). Hangsúlyozni kell, hogy 
nem minden osztályozott rétegzettség turbidit jellegű és nem mindegyik mélytengeri. A 
turbidit áramok különösen a kontinentális lejtőn jelentősek, és a tenger alatti kanyo- 
nok kialakításában játszanak fontos szerepet. A turbidit áramok sebessége elérheti az 
óránkénti 20 km-t ! 

A mezozoikumban a kontinensek elrendeződése más volt, mint jelenleg. A nagyjából 
észak—déli elterjedés helyett kelet-nyugati irányban terült el Laurázsia (Észak-Ameri- 
ka és Eurázsia), illetve a déli földrészeket magába foglaló Gondwana. A két nagy kon- 
tinens között — az Egyenlítő közelében — tágas világtenger húzódott. Ezt a cirkumek- 
vatoriális óceánt nevezzük Tethysnek. A Tethysben a nyugat felé irányuló áramok vol- 
tak az uralkodók, szemben pl. a ma észak felé tartó Golf-árammal. 

A tengeráramok paleoökológiai szempontból azért jelentősek, mert elősegítik a lebe- 
gő életmódot folytató szervezetek földrajzi elterjedését. Különösen vonatkozik ez a lár- 

vák szállítódására. Az áramlások az élőlényeken kívül tápanyagokat is hordhatnak a 
helyhez kötött életmódú szervezeteknek. 

A csapadék elsősorban a szárazföldi szervezetek számára lényeges. Nem annyira az 
összcsapadék számít, mint inkább a csapadék és az elpárolgás viszonya. Száraz (aridj) 
éghajlaton a növényzet sokkal szegényebb, mint a nedves (Ahurnid) területeken. A szá- 
razság ellen a növények az elpárolgás csökkentésével és víztárolással védekezhetnek. 
Még trópusi esőerdőkben is megfigyelhető a legmagasabb fák lombkoronáján a száraz- 
ságtűrő berendezkedés az erős sugárzás ellensúlyozására. A csapadék az állatok számá- 
ra is lényeges a vízfelvétel és a bőr nedvesen tartása szempontjából. 

A sótartalom változására az állatok többnyire érzékenyek. A tengervíz sótartalmá- 
ban a CI (55,299/79) és a Na (30,599/0) játssza a döntő szerepet. A sótartalmat általában 
ezrelékben mérik és a természetes vizek sótartalom szerint a következő módon csopor- 
tosíthatók : 


édesvíz 0—0,5990, 
csökkentsósvíz 0,5 30900, 
tengervíz 30—4090o, 
túlsósvíz 40— 80900. 


A csökkentsósvizet brakkvíznek, a túlsósvizet hiperszalin víznek is nevezik. Az óceá- 
nokban a sótartalom állandóbb, mint a hőmérséklet. Ahol a vízáramlás korlátozott, a 
száraz és meleg időszakokkal jellemzett területeken a tengervíz bepárolódik, a csapadé- 
kos területen viszont kiédesedés léphet fel. 

A sótartalom-változásra érzékeny szervezetek sztenohalinok, a sótartalom-változás 
tág határait az eurihalin szervezetek viselik el. A legtöbb tengeri szervezet sztenohalin. 
Ugyancsak sztenohalin a tavakban és folyókban élő állatok nagy része. A sztenohalin 
szervezetek testfolyadékának ozmotikus nyomása többé-kevésbé azonos a környező 
tengervízével. Ha a sótartalom megváltozik, a testhártyán át ozmotikus áramlás indul 
meg. Ha a sejtek sótartalma kisebb, mint a környező vízé, a folyadék kifelé irányul a 
sejtből. Amikor a sejt sótartalma a nagyobb, a víz befelé áramlik a sejtbe. Az édesvízi 
halak sejt- és testszövetének sókoncentrációja magasabb, mint az édesvízé. A hal ko- 
poltyúja elnyeli a sót, és a fölösleges mennyiséget kiválasztószervével kiüríti. A tengeri 
hal testfolyadékának sótartalma alacsonyabb, mint a környezetéé. Ezért a kopoltyújá- 
val nem elnyeli, hanem kiválasztja a fölösleges sómennyiséget. A sztenohalin szerveze- 
tek a sótartalom-változáskor egyszerűen beengedik a vizet a testükbe vagy kilökik ma- 
gukból, hogy az egyensúly helyreálljon. A sótartalom csökkenésekor az állat a beha- 
toló víztől megduzzad, amikor viszont a sótartalom nő, az állat térfogata csökken. Az 
állatok egy része függetleníteni tudja magát a környezetváltozással szemben. Ezek az 
ozmoreguláló szervezetek. Az ozmoreguláló szervezetek nagy része esztuáriumokban 
él. Egyes férgek, tízlábú rákok, csontoshalak (pl. viza) és emlősök ozmoregulálók. 

Azok a tengeri szervezetek, amelyek elviselik a sótartalom csökkenését, általában 
kisebbek, vékonyabb vázúak és csökkentebb díszítésűek lesznek, amilyen mértékben a 
tenger kiédesedik. A brakk-vízben az édesvízi szervezetek nem érik el teljes nagyságu- 
kat. A méretcsökkenést jelenleg különösen a Keleti-tengerben lehet megfigyelni, amint 
az Északi-tenger felől a Finn-öböl felé közeledünk. A méretcsökkenés kapcsolatban 
van a rövidebb élettartammal és a lassúbb növekedéssel. Az édesvíz sűrűsége kisebb, 

mint a tengervízé. Ezért sem kedvező a vastag váz az édesvízben, ahol ezenfelül a mész- 
elválasztás is körülményesebb. 

A sótartalom csökkenése szükségképpen maga után vonja a fajok számának csökke- 
nését. A tengeri szervezetek sok százmillió éven át alkalmazkodtak a változatlan sótar- 
talomhoz, és csak egyes csoportjaik tudtak behatolni a változó sótartalmú vagy csök- 
kent sótartalmú élettérbe. A sótartalom és a fajszám összefüggését a következő összeál- 
lítás szemlélteti : 

sótartalom fajszám 


Földközi-tenger 35000 7000 
Fekete-tenger 19990 1200 
Azovi-tenger 12990 100 


A szervezetek számára az ásványi són kívül a vas is szükséges építőanyag. Ritka, de a 
tengeri környezetben mindig fellelhető elem a bór. Ez általában az illit kristályrácsába 
épül be. Ha az illit az üledékben megmarad, ennek bórtartalmából következtethetünk 
az egykori tengerre. 

A szabad oxigén lényegében a növények fotoszintézisének a terméke. A száraz levegő 
0O.-tartalma 21979. A tengervíz felső része literenként 6—790o szabad oxigént.tartalmaz. 
Általában —50 m-nél van az oxigénkompenzációs mélység, eddig tart a növények oxi- 
géntermelése. Jelenleg a sarki hideg vízáram sok oldott oxigént visz le a mélytengeri 
medencébe, és így az óceán teljes mélységében lakott. A közepes mélységű és elzárt me- 
dencékben a szellőzetlen víz a szerves anyag bomlástermékének (H.5S) feldúsulásához 
vezethet, megakadályozva a bentoszéletet. Az anaerob baktériumok számára viszont ez 
a környezet kedvező. Általában az oxigénnel ellátott és az anaerob környezet határfelü- 
lete az üledék és a fölötte levő vízoszlop között húzódik. Az inbentosz-szervezetek an- 
aerob környezetben is élhetnek, ha a vízoszlop oxigénjéhez jutnak. Számos szervezet az 
időszakos oxigénhiányt úgy viseli el, hogy glikogén anyagokat használ fel az oxigén 
pótlására, vagy átmenetileg , téli álomba" vonul, azaz nem mozog és nem táplálkozik. 

Jelenleg a Fekete-tenger a mérgező, kén-hidrogénben gazdag tenger példája. A geo- 
lógia amellett szól, hogy a földtörténeti múltban sokkal nagyobb kiterjedésben borítot- 
ták a Föld felszínét rosszul szellőzött tengermedencék. A bitumenes palák különösen a 
paleozoikumra jellemzők, de előfordulnak a mezozoikumi rétegsorokban is. 

Az aljzat (szubsztrátum) minősége a bentosz-szervezetek részére nagyon fontos té- 
nyező, még abban az esetben is, ha a szervezet maga formálja az aljzatot. A szárazföl- 
dön a talaj kémiai összetétele és áteresztőképessége nagymértékben befolyásolja a nö- 
vénytakarót, azaz a vegetációt. A növényzet pedig visszahat a talajra, annyira, hogy az 
inkább a bioszférához, mintsem a litoszférához tartozik. i 

A tengerben a laza, konszolidálatlamüledéket a növények köthetik meg. Így alakul- 
hat ki pl. a tengerifű-közösség. A laza talaj szemcsenagysága változhat a vízmozgásnak 
megfelelően (kavics — homok — iszap). Általában amilyen mértékben nő a fenékára- 
mok sebessége, olyan mértékben fokozódik az aljzat mozgatottsága, és ezzel együtt 
csökken az üledékek szervesanyag-tartalma. Ennek megfelelően csökkenni fog az üle- 
dék faló szervezetek száma és a bentoszban főként vagilis szuszpenziószűrők és azok ra- 
gadozói jutnak fokozódó szerephez. A szemcsék mozgatottságának mértékében csök- 

ken a növényzet is, ezzel együtt apad a növényevők száma. Az állandóan mozgásban 
levő homokpadok a tenger sivatagjai. A Bahama-pad oolitos övében szinte kizárólag 
csak vagilis szuszpenziószűrőket találunk. A szuszpenziószűrők gyakoriak a homok- 
ban, ahol az áramok elegendő mennyiségű oxigént és táplálékot szállítanak a szervezet- 
nek. A nyugodt vizű, apró szemcséjű üledékben az üledékfalók jutnak fontosabb sze- 
rephez, hiszen itt a szerves törmelék jól felhalmozódhat. A szemcseméreten kívül ter- 
mészetesen a tápanyag mennyiségének is fontos szerepe van a szervezetek elterjedésé- 
ben. Ezzel magyarázható, hogy sokszor megvan a megfelelő üledék, de hiányzik a kü- 
lönben ebben a környezetben gyakori szervezet. Általában azonban arra következtet he- 
tünk, hogy a hasonló jellegű üledéknek hasonló élővilága van. 

Sokkal határozottabb a faunaeltérés a sekély tengerben egymás mellett levő szikla és 
homok esetében, mint a különböző vízmélységű homokos aljzat élővilágában. Az alj- 
zat esetében a szemcseméreten, a mozgatottságon, a szervesanyag-tartalmon és az ásvá- 
nyi összetételen kívül a pórustérfogat is jelentős lehet, különösen az inbentosz-szerveze- 
tek számára. Í 

Mivel a meghatározott szervezetek lárvái csak bizonyos üledéken települnek meg, a 
véletlenszerű hatásnak a helyválasztásban csak nagyon kis szerepe lehet. Ha a lárva 
nem jut megfelelő aljzatra, akkor az átalakulást , elhalasztja" és ismét lebegni kezd. Itt 
tehát a minden vagy semmi elve érvényesül. Ez egyaránt vonatkozik a korallok, puha- 
testűek, férgek és tüskésbőrűek lárváira. A megtelepülés után a szervezet befolyásol- 
hatja az aljzatot. 

A sziklás aljzatra általában heves vízmozgás (turbulens áramok), sok oxigén, sok le- 
begő tápanyag, gazdag bentosz-flóra, sok növényevő és ezek ragadozói jellemzők. Az 
epifauna sajátos úton tapad a sziklákhoz: oda cementálódik vagy gyökérrel horgo- 
nyozza le magát. Az infauna fúró szervezetekből áll. A durvahomokos aljzaton az üle- 
dék mozgása miatt a gyorsan ásó szervezetek uralkodnak szuszpenziófalókkal. A fi- 
nomszemcsés üledék több szerves anyagot tartalmaz, kisebb a vízmozgás, és az üledék 
gazdag epifaunát tud fenntartani. Az iszapban csak olyan epifauna-elem tud megma- 
radni, amelyik fenn tudja magát tartani a felszínen. Ebben az övben az üledékfalók 
uralkodnak. A rögzítésen kívül a szervezetek az üledék megmozgatásával (bioturbáció) 
is átalakíthatják környezetüket. 

Az egykori környezet sok tényezője közül talán a vízmélységet a legnehezebb megál- 
lapítani. Ennek az a magyarázata, hogy a vízmélység nem elsődleges környezeti ténye- 
ző. Nagyon sok szervezet vertikális elterjedése több ezer métert ölel fel. A vízmélység- 
nek kevés hatása van a szilárd vázra. Igaz ugyan, hogy ugyanaz a lebegő foraminifera- 
faj vastagabb vázat választ el mélyebb vízben, mint a sekélyben, ennek az oka azonban 
az alacsony hőmérsékletben kereshető. A sark körüli területeken a vastagvázú alak már 
a felszín közelében él. A morfofunkcionális elemzés a paleobatimetrikus kérdésekben 
gyakran csődöt mond. 

Az ökológusok korán felismerték, hogy a tengeri szervezetek alakgazdagsága a part- 
tól távolodva csökken. Ebből tévesen arra következtettek, hogy a mélytengerben nin- 
csen élet. Amennyire újat hozott a földtörténetben a prekambriumi életre utaló sok 
adat, ugyanúgy az utóbbi évtizedek nagy zoológiai felfedezései közé tartozik az a felis- 

merés, hogy a mélytengeri élettér is lakott, méghozzá viszonylag változatos élővilággal. 
Sok sekélytengeri fajnak sikerült megtalálni a mélytengerben élő példányát. 

A vízmélységre egyértelműen csak a szesszilis növények elterjedése alapján követ- 
keztethetünk. A mészmoszatok mind sekélytengeriek. Ugyanez vonatkozik azokra az 
állatokra, amelyek moszatokkal élnek együtt, ilyen moszatok a zooxantellák, amelyek 
a zátonyépítő korallok társai. A zátonyépítő korallok ezért csak a fénnyel átjárt felső 
vízrétegben élnek, viszonylag szűk környezeti feltételek között. A zátonyépítő korallok 
tehát sztenobatok, ellentétben a többi euribat korallal, amelyek nagyobb vízmélységbe 
is lehatolnak. 

A legfontosabb abiotikus tényezők ismertetése után hangsúlyozni kell, hogy ezek a 
természetben együttesen, kölcsönhatásban lépnek fel. Ezért nem mindig tudjuk ponto- 
san megállapítani az elterjedés természetes magyarázatát. A kagylók közé tartozó My- 
tilus általában az árapályövben él. A Fekete-tengerben viszont 20 m alatt levő mélység- 
ben tartózkodik. A magyarázatot a Fekete-tenger alacsony sótartalmában kereshet- 
nénk, de a Mytrilus a Keleti-tengerben — ahol a sótartalom szintén alacsony — az ár- 
apályövben található. 

Természetesen nem hanyagolhatók el a biotikus tényezők sem az adott szervezet kör- 
nyezeti kölcsönhatásának vizsgálata során. Ebből a szempontból a legfontosabb a táp- 
lálék és a verseny (kompetíció). Mindkettő átvezet a szinökológia területére. 


PALEOSZINÖKOLÓGIA 


A szinökológia flórák és faunák kölcsönhatását vizsgálja. A paleoszinökológia 
ugyanezt közelíti meg a fosszíliák alapján. Az ökológiai egységeknek egyrészt meghatá- 
rozott rendszertani összetételük van (biotikus tényező), ezek között a fajok közt és az 
abiotikus környezet között kölcsönhatás, energiaáramlás megy végbe (species inter- 
akció) meghatározott környezeti paraméterekkel. Az adott egység térben és időben el- 
határolható (8. ábra). 

Magát a szinökológia alapegységét életközösségnek (biocönózis, kommunitás) ne- 
vezzük. Az életközösség meghatározott térben él. Ez az élőhely a biotóp. A biotóp az 
abiotikus és biotikus tényezőivel együtt alkotja az életközösség környezetét. 

Az életközösségben a különböző fajok az egyedek bizonyos csoportjaival (populá- 
ció) vesznek részt. A populációnak a közösségben megvan a maga jellemzője: A popu- 
láció egyedei egyenletesen, csoportosan vagy véletlenszerűen terjedhetnek el, gyakori- 
ságuk időszakosan vagy véletlenszerűen ingadozhat, a születés és elhalálozás, valamint 
a hím és nőstény aránya jellemző lehet, ugyanúgy mint a méret is a közösségen belül. 
Ez utóbbi a biomassza meghatározása szempontjából lehet fontos. A biomasszán adott 
időpontban az életközösség összmennyiségét értjük térfogatban vagy tömegegységben 
kifejezve. A szinökológus a biomasszát mérheti, a paleoökológus csak kivételes esetek- 
ben következtethet rá. Szerencsére az életközösségeknek megvan a meghatározó (domi- 
náns) populációjuk. A dominancia szempontjából nem az egyedszám számít, hanem az. 
a funkció, amelyet az adott populáció az életközösségben betölt. A szavannák domi- 

8. ábra. Ökoszisztéma energiaáramlásának egyszerűsített vázlata. VALENTINE (1973) nyomán 


náns állatai a kérődzők, nem pedig a sokkal nagyobb számú royarok. Amelyik életkö- 
zösségnek nincs domináns tagja, annak a jellemzéséről örök vita folyhat. 

A populációk tehát meghatározott feladatot töltenek be az életközösség szerkezeté- 
nek fenntartásában. Általában a populációk sajátos működési körét környezeti fülké- 
nek (niche) nevezzük. Egyesek helytelenül a fülkét a biotóppal azonosítják. A ponto- 
sabb megkülönböztetés szerint a niche a , foglalkozást" tünteti fel, a biotóp a , lakci- 
met". Különbséget kell tenni a lehetőségként létező potenciális és a tényleges, reális ni- 
che között. A potenciális niche tulajdonképpen az a legnagyobb elterjedés, amelyet a 
faj elérhet. A reális fülkét a faj ténylegesen lakja. Egy faj csak olyan niche-:t foglalhat 
el, amely üres, vagy olyan faj lakja, amely onnét kiszorítható. A versenytárs, a konkur- 
rens faj a potenciális niche-t leszűkítheti, illetve ennek hiánya a niche-t kitágíthatja. 
Minél közelebb áll két faj funkció szempontjából egymáshoz — például azonos táplálé- 
kot fogyasztanak —, annál kiélezettebb köztük a közösségen belül folyó versengés. Ha 
mindkét fajnak azonos a környezetigénye, előbb-utóbb az egyik faj el fog tűnni a kö- 
zösségből (kizáró kompetíció). Ugyanazon a területen élhetnek közelrokon (szimpatri- 
kus) ikerfajok, de ezek más-más niche-be tartoznak. Így pl. más madarak élnek a fatör- 
zseken, mint a lombkoronán. 

Az életközösségekre jellemző, hogy térben és időben ismétlődhetnek és hosszú éle- 
tűek lehetnek. Ugyanekkor dinamikusak lehetnek, szerkezetükben változás állhat be, 
pl. bevándorlás vagy környezetváltozás esetén. Az életközösségek nem osztályozhatók 
méret vagy földrajzi terület alapján. A mélytengerek egyhangú iszapjából kiemelkedő 
kis tenger alatti sziklának saját életközössége van, amelyet nem térképezhetünk. 
Ugyanez vonatkozik a sivatagokban élő specializált növényekre (pl. Welwitschia), ame- 
lyek szintén kis közösséget tartanak el. Az életközösségben a meghatározó fajokon kí- 
vül ismétlődő járulékos, véletlenszerű (akcidentális) stb. elemek fordulhatnak elő. 

Azt a legmagasabb egységet, amelybe az életközösségek tartoznak, biomának nevez- 
zük. A szárazföldön az erdő, füvespuszta, sivatag és a tundra ugyanolyan bioma, mint 
a vízi közegben az édesvíz, a sekélytenger vagy a mélytenger. 

Az életközösségeket a leíró szinökológia statikusan szemléli, megfigyelve a különbö- 
ző populációk elterjedését, gyakoriságát, hűségét a közösséghez, vitalitását és évszakos 
változásait. 

A funkcionális szinökológia az életközösség dinamizmusának a vizsgálatát tűzi fel- 
adatául, különös tekintettel a közösség időbeli fejlődésére. A funkcionális szinökológia 
elsősorban az életközösségek egymásutánjával, ökológiai szukcessziójával foglalkozik. 
Először a pleisztocén eljegesedés után kiszáradt tavak esetében figyelték meg, hogyan 
népesítik be a pionír növények az üres medret, és hogyan adják át helyüket az egyre fej- 
lettebb növényeknek. A pionír életközösségek tagjai általában euriök szervezetek f(op- 
portunisztikus kommunitás), gyakran kis méretűek és rövid egyedi élettartamuk van, 
sok ivadékkal, de speciális alkalmazkodás nélkül. A pionírok inkább nagyarányú sza- 
porodásukkal tűnnek ki, mintsem az egyedi létért folyó harc fejlettségével. Ha a kör- 
nyezet nem változik, az opportunisztikus életközösséget felváltja az érett (rnaturus) kö- 
zösség. Itt már nem a fizikai környezethez való alkalmazkodás játssza a döntő szerepet, 
hanem a biológiai alkalmazkodás lép az előtérbe. Sok sztenök szervezet található, és a 
közösség sokkal többféle populációból, niche-ből áll, mint a korábbi. Így alakul ki a 
klimax, az érett ökoszisztéma egyensúlyi állapota, ahol szinte minden energia felhasz- 
nálásra kerül a bonyolult és magasabb szintű szerkezet fenntartásában. Az előbbi pél- 
dában a pioníroknak elsősorban a talajképzés volt a feladatuk, a később helyükbe lépő 
érett közösség — az erdő — már a klimaxot jelzi. A tengerben hasonló folyamat megy 
végbe a tenger előrenyomulásakor : először a stresszhatást tűrő kicsiny euritop szerve- 
zetek jelennek meg, majd a transzgresszió és regresszió közt levő egyensúlyi állapotban 
a sztenök szervezetek jutnak jelentősebb szerephez. A regresszió, azaz a tenger vissza- 
húzódásának kezdetekor először ezek a sztenök szervezetek hagyják el az életközössé- 
get, és egy érett-reliktum kommunitásnak adják át a helyet, amelyben ismét a szélesebb 
tűrőképességű euriök szervezetek jutnak túlsúlyra. Ilyenek hazánkban a felsőmiocén 
korszakú (szarmata) kagylók és csigák. 

Az életközösség háromféle kölcsönhatásban lehet a környezettel. A szervetlen (fizi- 
kai és kémiai) tényezők hatását az életközösségre akciónak nevezzük. Erről az autöko- 
lógia keretében már esett szó. A szervezetek hatása a környezetre a reakció. Ilyenkor a 
közösség hozzáad vagy elvesz az eredeti anyagból vagy energiából, illetve megváltoz- 
tatja azt. A szervezetek közt létrejött kölcsönhatást koakciónak nevezzük. 

A koakció három fő típusba tartozhat : 
— hátrányos, 
— közömbös, 
— előnyös. 

A hátrányos koakciót antagonisztikus kapcsolatnak tekintjük. Az antagonisztikus 
kapcsolatnak vagy mindkét fél a szenvedő alanya, vagy csak az egyik szenved és a má- 
sik ennek hasznát látja, vagy a károsodás a másik félre nincsen kihatással. A verseny- 
ben (kompetíció) mindkét fél károsodhat. Az élősdi (parazita) egyoldalúan húz hasznot 
a másik kárából. Az antibiózis esetében az egyik fél úgy pusztíthatja el a másikat, hogy 
ebből előny nem származik számára. A kovamoszatok tömeges elszaporodása a halak 
pusztulásához vezethet. 

A szervezetek között fennálló közömbösséget toleranciának nevezzük. Minden kö- 
zösségben sok olyan szervezet él, amely nincs közvetlen kölcsönhatásban egymással. 
Tolerancia fajon belül is létezhet. 

Az előnyös, szimbiotikus kölcsönhatás esetleg mindkét félnek kedvező (mutualiz- 
mus). Ennek példája az a remeterák, amely tengeri rózsát telepít lakására, az elhagyott 
csigaházra. A rákot védi a rózsa csalánozó sejtje, viszonzásul pedig kap a ráknak jutó 
táplálékból. A kommenzalizmus csak az egyik félnek kedvező, a másik számára kö- 
zömbös. Erre a ránőtt szervezetek nyújtanak példát. A mai osztrigát nem zavarja, ha 
házára más szesszilis szervezet, például mohaállat, települ. A ránövést (epökia) a 
fosszilis anyagban gyakran megfigyelhetjük, kérdés azonban, hogy a megtelepülés ak- 
kor ment-e végbe, amikor még mindkét állat élt. A szesszilis szervezetek lárvái ugyanis 
üresen hagyott vázrészekre is települhetnek. 

A paleoszinökológia elsősorban a paleokommunitásokat használja fel az egyk"ri 
kölcsönhatás, illetve az egykori környezet rekonstruálásakor. Már a tenger ökológiai 
vizsgálatakor felmerült annak a lehetősége, hogy az egyes életközösségeket kér külön- 
böző rendszertani egységbe tartozó domináns csoporttal jellemeznek. Főleg puhates- 
tűeket, tüskebőrűeket, ízeltlábúakat és gyűrűsférgeket választottak jellemzőül, és meg- 
figyelték az eloszlásukat adott 1 m-es felületen. Eredetileg a munka e gerinctelenekből 
álló tápanyagmennyiség megállapítására vonatkozott, a halak táplálkozásának tisztá- 
zására. Tulajdonképpen nem a teljes életközösséget vették alapul, hanem annak csak 
egy feltűnő részét. Pontosabban nem a kommunitást vizsgálták, hanem csak az asszo- 
ciációt. Ezek az asszociációk különböző életközösségekben is előfordulhatnak, mégis 
bizonyos környezeti feltételekre lehet belőlük következtetni. Ugyanígy adott életközös- 
ségekben különféle (pl. foraminifera, puhatestű) asszociációk lehetnek. A paleokom- 
munitás vagy pontosabban a paleoasszociáció az eredeti életközösséget képviseli, anél- 
kül, hogy megőrizné annak eredeti szerkezetét. Alkalmas tehát ökológiai és környezeti 
következtetések levonására, anélkül, hogy pl. a tápláléklánc felépítését megállapíthat- 
nánk belőle. Különösen azoknak az egykori közösségeknek a megközelítésére nyílhat 
lehetőség, amelyek összetételét és elterjedését elsősorban fizikai tényezők szabályoz- 
zák, nem pedig biológiai kölcsönhatások. Ez elsősorban a sekélytengeri asszociációkra 
vonatkozik, de kellő kritikával kiterjeszthető a mélyebb vízi és a szárazföldi közösségek 
jellemzésére is. 

Az életközösség és az asszociáció közt fennálló különbséget szemlélteti néhány példa. 

Dél-Kaliforniában a kontinentális szegély bentosz-közösségeiben 1473 gerinctelen faj 
él, nem számítva az egysejtűeket. Ennek 2/3 része nem választ el szilárd vázat. A fajok 
közül 408 tartozik a puhatestűek közé. Ha a fajokat előfordulásuk csökkenő sorrendjé- 
szempontjából a hetvenedikek. Kedvező a helyzet Georgia selfjén. Itt a parttól —15 m 
vízmélységig hatolva 268 gerinctelen faj van. Ebből 90 puhatestű. Egyedszám szerint a 
puhatestűek itt is alárendeltek (3,59/0), viszont a dominancia szempontjából két fajuk 
(Donax variabilis, Tellina texana) az összes puhatestű 889o-át alkotja. Kézenfekvő, 
hogy ezt a két fajt választanánk a paleoasszociáció jellemzésére, hiszen mindkét kagy- 
lónak szilárd váza van. 

Minden paleoökológiai értékelésnek természetesen a később tárgyalásra kerülő tafo- 
nómiai vizsgálat az előfeltétele. 

A magyarországi kainozoikumi rétegekben különösen a kagylók és a csigák asszociá- 
cióit használták fel értékes ökológiai következtetések levonására. 

A szárazföldi környezet rekonstruálásakor elsősorban a vegetációtípust kell tisztáz- 
ni. A négy legfontosabb bioma, az erdő, a füvespuszta, a sivatag és a tundra fosszilis 
állapotában is felismerhető. Az erdei környezeten belül jól elkülöníthető a trópusi eső- 
erdő a mérsékelt övi erdőtől, illetve a nagyon alacsony alakgazdagsággal jellemzett er- 
dőktől, mint amilyen a tajga, a pálmaerdő, a törpefenyőöv stb. A füvespusztának szin- 
tén számos változata lehet, a szavannától a sztyeppig. A sivatagi biomába tartoznak a 
parti dűnék, a szárazságtűrő kaktuszerdők, a sivatagok stb. A tundra növényzete ha- 
sonlít a magashegységi növényzethez. A palinológia segítségével, az egykori spórák és 
pollenek megoszlása alapján a biomák tovább tagolhatók. 

Az édesvízi közösségek általában könnyen megkülönböztethetők a tengeri életközös- 
ségektől. Jóllehet a földtanban a negatív bizonyíték sohasem bizonyíték, itt mégis fel- 
használható a tavi és folyami környezet jellemzésére a korallok, fejlábúak, tüskésbő- 
rűek teljes hiánya. Az édesvízi életközösségek egyszerűbbek, mint a tengeriek. A puha- 
testűeket néhány csiga- és kagylócsalád képviseli, eltérő vázszerkezettel és kémiai össze- 
tétellel. Az édesvízi puhatestűek geokémiai alapon könnyen elkülöníthetők a tengerben 
élőktől, még akkor is, ha külső alak szempontjából vannak is hasonló alakúak. 

Az édesvízi életközösségek egyszerűségét átmeneti természetük, földtani rövidéletű- 
ségük és a különböző kémiai niche-ek hiánya magyarázza. Más a helyzet az esztuá- 
riumokban és a lagúnákban, ahol már többféle életközösség élhet egymás mellett. Itt az 
éghajlat és az árapályöv hatásfoka a legfontosabb szabályozó tényező. Amikor az ár- 
apály jelentéktelen, a csapadékviszonyoknak megfelelően az életközösségek a csök- 
kentsósvízi vagy túlsósvízi környezeti feltételekhez alkalmazkodnak. Ha a lagúna a ten- 
ger felé nyitottabb, és az árapályöv magas, akkor a lagúna faunája keveredhet a tengeri 
faunával. 

A lagúnára általában finomszemcséjű üledék jellemző. Az árapályövben az aljzat 
nagyon változatos lehet (gránit, korallzátony stb.), és ennek megfelelően számos öko- 
lógiai niche nyújt lehetőséget a speciális alkalmazkodáshoz. A szervezeteknek egyaránt 
védekezniük kell a hullámverés és a kiszáradás ellen. Apály idején a hőmérséklet-inga- 
dozás is jelentőssé válhat. A növényeknek erős, kámpószerű gyökerük van, az állatok 
pedig vagy ránőnek a szilárd sziklára, vagy apály idején a homokba ássák be magukat. 

Sok a növényevő az árapályövben, és gyakran vaskos vázzal védekeznek a hullámverés 
hatásával szemben (pl. osztriga). Egyetlen nagyobb sziklának más lehet az életközössé- 
ge a védett és a hullámverésnek kitett felületen, a szikla felső vagy alsó részén, a sima 
vagy az érdesebb felületen. Homokos parton sok szikla lehet. Ezeknek viszont hasonló 
életközösségeik vannak. A homokban élő közösségek jellegét a homok anyaga, a szem- 
csék felülete, a likacstér, a szemcseméret, a pórusvíz hőmérséklete, sótartalma, oxigén- 
tartalma, szervesanyag-tartalma és egyéb kémiai tényezők határozzák meg. 

A sekélytengerben az üledék, a hullámzás és az áramlásviszonyok, a parttól való tá- 
volság és a vízmélység határozza meg az életközösségek elrendeződését. Általában az 
életközösségek a partvonallal párhuzamosan övekben helyezkednek el. A nagy energiá- 
jú hullámveréses övbe csak kevés szervezet tud eredményesen behatolni, ezek azonban 
annál nagyobb egyedszámban élnek ott. A hullámtörés szintje alatt rendkívül nagy a 
közösségek száma és nagyon gyakoriak az élőlények. Itt az energia minden formája 
(fény, kémiai és fizikai hatás) kedvező az élet számára, különösen a homokos aljzaton. 
Talán itt vannak a legkönnyebben felismerhető és legjobban fosszilizálódó közösségek. 
Ezek a part felől is sokféle tápanyagot kapnak. 

Mintegy 26 m mélység alatt a hullámzás szerepe már általában alárendelt az üledék 
lerakódásában. A bentosz-növények száma megfogyatkozik, és a gerinctelenek egyfor- 
mább életközösségeket alkotnak. A finomszemcsés üledékben üledékfalók élnek, a ho- 
mokon epifauna sok puhatestűvel és tüskésbőrűvel. Mivel erre a területre kihat az év- 
szakos hőmérséklet-változás, a fauna is ennek megfelelően fluktuálhat. A mélyebb self- 
területen agyag és iszap az aljzat, sok lágytesű gerinctelennel és kevés, kicsiny és szegé- 
nyes alakgazdagságú puhatestűvel. A szesszilis növények erről a területről már hiá- 
nyoznak. A trópusi területen a self külső peremén hatalmas zátonyrendszerek alakul- 
hatnak ki, mivel a felszálló áramok sok tápanyagot szolgáltatnak a koralloknak és a ve- 
lük együtt élő zooxantelláknak. : 

A szublitorális és az abisszikus öv között átmenet a batiális öv. Általában az üledék 
szárazföldekről származó, terrigén eredetű, emellett nagy számban tartalmaz lehullott 
pelágikus elemeket. Az Egyenlítő közelében a bentosz-faunák az abisszikus életközös- 
ségekkel élnek rokonságban, a sark körüli területeken inkább a self-faunák rokonságá- 
ba tartoznak. A fauna tehát, akárcsak a vízmélység, a hőmérséklet és az üledék, átme- 
neti jellegű. A vízmélység szerint a batiális övbe sorolhatók azok a tenger alatti hátsá- 
gok, amelyek mélyebb víziek, mint a selfterület. Ilyen például a nagy kiterjedésű Blake- 
plató az Atlanti-óceán nyugati részén. A Golf-áram hatása miatt ide nem jut terrigén 
anyag, és a mésziszap képződésében foraminiferák, tengeri pillangók, tengeri liliomok 
és alárendelten nem zátonyépítő korallok vesznek részt. 

Az állandósággal jellemzett abisszikus mélytengeri övben kevés ugyan a táplálék, és a 
lebontott szerves anyag esőjéből áll, de a szervezetek sajátosan alkalmazkodni tudtak a 
hosszú földtörténeti idők során ehhez a táplálékforráshoz. Alakgazdagság szempontjá- 
ból a faunák megközelítik a self-faunákét. Feltűnően kevés a szűk területre korláto- 
zódó endemikus faj, eltekintve egyes speciális élethelytől (pl. tenger alatti hőforrás). A 
fauna kapcsolatban van a kalcium-karbonát kompenzációs mélységével. A kompenzá- 
ciós mélység alatt a pelágikus kokkolitok, foraminiferák és a tengeri pillangók váza ki- 
oldódik. A kompenzációs mélység térben és időben változó, függ a hőmérséklettől, a 

mészvázú szervezetek gyakoriságától (biológiai produktivitás), a mészváz ellenálló-ké- 
pességétől. A nagyon elterjedt vörösagyag viszonylag gyér faunát tartalmaz. 

A mélytengeri árkok faunái eltérnek az abisszikus síkság életközösségeitől. Ide a se- 
kélytengerből sok szerves és szervetlen törmelék hull be. A fajok száma a nagyon válto- 
zó környezetben lecsökken. A fauna összetétele megváltozik, és a szakállasok (Pogo- 
nophora) és a tengeri uborkák gyakoribbá válnak. A halak és a mohaállatok megritkul- 
nak. A rákok és a pörgekarúak pedig általában hiányzanak. Egyes csoportokra a nagy 
méret, másokra az endemizmus a jellemző. A viszonylag kevés fajt számláló közösség- 
ben egy-egy faj nagy egyedszámban vesz részt. 

Igaz ugyan, hogy a mélytengerben is akadnak élő kövületek (Monoplacophora), álta- 
lában azonban nem mondható, hogy a mélytenger a paleozoikumi csoportok menhe- 
lye, aziluma lenne. 


PALEOPATOLÓGIA 


A paleopatológia az egykori élőlények betegségeivel foglalkozó tudomány. Általá- 
ban a betegség szót a paleontológus — helytelenül — tágabb értelemben használja, 
mint az orvostudomány. Az orvosok jogosan tekintik egészségesnek a rendellenes (pl. 
öt helyett hatujjú) alakokat. Az őslénytan ezekkel a paleopatológia keretében foglal- 
kozik. A paleopatológia lényegében a paleoökológiához tartozik. Itt is kölcsönhatások 
megnyilvánulásáról van szó. Az élősdiek működése például nem rekeszthető ki a koak- 
ció keretéből. 

Az első élősdiek nyomait kambriumi háromkaréjos ősrákokban mutatták ki. Az or- 
dovíciumból és a szilurból graptolitákon találtak élősdiek okozta hólyagszerű képződ- 
ményeket. Az első szárazföldi élősdieket devonidőszaki növényeken fedezték fel (gom- 
bák). A karbonban megjelentek az élősködő fonálférgek, a permben pedig a rovarok 
gubacsait is megtalálták. A magyarországi triászból írták le az első igazgyöngymarad- 
ványt, amelyet vastaghéjú kagylóban (Megalodon) találtak. A jurától ismerjük az első 
élősdi rákokat, a krétától az élősdi kagylósrákokat. A harmadidőszakban különösen a 
geiseltali szénmedencéből kerültek elő értékes élősdinyomok. Tulajdonképpen minden 
időszakban éltek élősdiek mint az élelemlánc és az alkalmazkodás szerves részei. 

Az élősdiek nyomain kívül a gerinctelen anyagban gyakori a sérülések nyoma. Süme- 
gen a felsőkrétakori magános korallokon (Cyc/olites) a sérüléseknek és a regenerálódá- 
soknak sokféle nyoma maradt. A korallokon a lágytest és a szilárd váz között szoros a 
kapcsolat, és az egykori ragadozók okozta sérülést az állat — a vázából ítélve — gyak- 
ran ki tudta heverni. Alighanem tízlábú rákok vagy halak csíptek ki egy-egy darabot a 
korallból, és a hiányzó részt a sérült állat pótolni tudta. Hasonló regenerációs jelensé- 
get eocénkori nagyforaminiferán (Nummulites) és miocénkori tengeri sünökön is meg- 
figyeltek a hazai kutatók. 

Változatos paleopatologikus jelenségek figyelhetők meg az ammoniteszek vázain. A 
ház külső taraja vagy a külső árok oldalra tolódhat, vagy a bordák lefutásában mutat- 
kozik a hirtelen változás. Ilyenkor az állat köpenye sérült meg a lakókamrarészen. Mi- 

vel a gázkamrák sértetlenek maradtak, az állat tovább élhetett, és új mészváz elválasz- 
tásával jól-rosszul pótolta a sérülést. Valószínű, hogy genetikai rendellenesség okozza a 
belső felépítésben mutatkozó rendellenességeket. Ilyenkor a ház belső szilárdító eleme, 
a szeptum nem szimmetrikusan ráncolódik fel, hanem a lóbavonal egyes elemei eltolód- 
nak a szimmetriasíkból. 

Az ammoniteszek között gyakran találkozunk , törpékkel" vagy , óriásokkal". Ha 
ezek önálló fajok, létük nem igényel különösebb magyarázatot. Az óriás- vagy a törpe- 
növés esetleg környezeti feltételekre vezethető vissza. Amikor elszigetelten találunk a 
faunában egy-egy óriási példányt, valószínűnek látszik, hogy a szaporító, ivarérettséget 
szabályozó hormonokat támadta meg az élősdi. Ezért a szervezet növekedése az ivar- 
érettség hiányában nem állt le, hanem tovább folytatódott. Ebben az esetben az óriás 
nem jelez optimális életfeltételt. 

A Zirci-medence területén olyan Brachiopoda-fosszíliákat gyűjthetünk, amelyeken 
harapásnyom látható. Valószínű, hogy a ragadozó hüllők hiába próbálták letépni a 
nyéllel sziklához tapadt állatokat, azok kicsúsztak fogaik közül és életben maradtak. 

Sajnos, nagyon kevés a paleopatologikus jelenségek mennyiségi eloszlására vonatko- 
zó megfigyelés. A paleontológusok sokszor megelégszenek a gyűjteményben talált 
rendellenes vagy sérült példányok leírásával. Magyarország nagyon gazdag fosszíliák- 
ban. Több ezer Cyclolites és több tízezer ammonitesz került elő az utóbbi évtizedekben 
a Bakony-hegységből. Így össze lehetett hasonlítani a két csoportban a sérülések ará- 
nyát. A szesszilis bentoszba tartozó korallokon sokkal több volt a sérülések nyoma, 
mint az ammoniteszeken. A korall nem tudott elmenekülni támadója elől, , kárpótlá- 
sul" nagy volt a regenerálóképessége. Az ammoniteszek között sokkal kevesebb volt a 
sérülések száma vagy a sérülést azonnal pusztulás követte. 

A paleopatológia legkidolgozottabb ága a gerincesek: sérüléseivel és betegségeivel 
foglalkozik. Gyakoriak a fogrendellenességek, a túlzott számú fog, a ferdén nőtt vagy 
rosszul képződött fog stb. A fogszuvasodásnak nyomai sokszor kétségesek, lehetséges, 
hogy a fogban az üreg utólagosan képződött. A csonttörésnek és a természetes gyógyu- 
lásnak sok nyoma maradt. Az első paleopatologikus megfigyelés is a barlangi medve 
törött combcsontjára vonatkozott 1774-ből! A törött csont összenövéskor megrövidül 
és kiszélesedik. A csontkinövés ilyenkor jelentős lehet. A csigolyák rendellenes össze- 
növésére is sok példa akad. Észak-Amerika oligocénjéből írtak le egy ragadozót, 
amelynek homlokcsontján áthaladt a kardfogú tigris szemfoga. A csontkinövés alap- 
ján az állat túlélte a támadást. 

Magyarországon különösen a pleisztocénkori barlangi üledékek ősmaradványanyaga 
(barlangi medve, barlangi hiéna, rénszarvas stb.) tartalmaz paleopatológiai szempont- 
ból értékes anyagot. A törések elemzésével olyan kérdés is felmerült, hogy jobbkezes 
volt-e a nagyemlősökre vadászó ősember?... 

Nehéz, bár izgalmas kérdés : milyen szerepük lehetett a paleopatologikus tényezők- 
nek, így a járványoknak, az egyes csoportok kihalásában ? Azoknak a csoportoknak, 
ahol más versenytárs nemigen jöhetett szóba, a hirtelen eltűnése talán ezzel magyaráz- 
ható. Így ezzel magyarázzák az oligocénkorú patások közül a Brontotheriumok kihalá- 
sát, és a dinoszauruszok eltűnésénél is felmerült a stresszhatás lehetősége, amelynek 
rendellenesen vastag falú tojások voltak a következményei. 

A PALEOICHNOLÓGIA ALAPJAI 


A paleoichnológia (palichnológia) azokkal az életnyomokkal foglalkozik, amelyeket 
az élőlény az élettelen aljzaton hagyott maga után. Az életnyomkutatás szoros kapcso- 
latban áll a paleoökológiával. Hiszen ennek a hatáskörébe tartozik a visszahatás (reak- 
ció) kutatása, amellyel a szervezetek megváltoztatják környezetüket. Mégis érdemes 
különválasztva tárgyalni a paleoichnológiát, mivel ennek a feladata azoknak a nyo- 
moknak ez elemzése is, amelyeket a már elhalt szervezet passzívan hagyott maga után. 
Így például a puhatestűek közé tartozó ammoniteszek elhalásuk után az aljzatra 
süllyednek. Az üledék felszínére merőlegesen elhelyezkedő ház hullámzáskor többször 
súrolhatja az aljzatot, még mielőtt oldalt fordulva véglegesen be nem ágyazódik az 
iszapba. Ezeket a nyomokat — mivel nem az élő szervezet hagyta őket maga után — 
már nem tekinthetjük a szűkebb értelemben vett ökológia kutatásához tartozóknak. 
Többször nehéz eldönteni, hogy az életnyomot a szervezet fizikai erőkifejtése okozta-e? 

Életnyomnak nevezzük mindazt a jelleget vagy szerkezetet az üledékben, amelyet élő 
szervezet hagyott hátra maga után. A nyomfosszíliák könnyen elkülöníthetők a többi 
fosszíliától (testfosszíliák). A nyomfosszíliák (bioglifák) viszont sokszor nehezen külö- 
níthetők el a szervetlen eredetű mechanoglifáktól. A bioglifát és amechanoglifát együtt 
hieroglifának is nevezik. A régi irodalom az életnyomokat gyakran mint problemati- 
kumot írta le. A fosszilis nyomokat lényegében három nagy csoportba oszthatjuk : 

biogén struktúrák, 
elhalás után keletkezett nyomok, 
szervetlen eredetű nyomok (pszeudoéletnyomok). 

A pszeudoéletnyomok vagy mechanoglifák elemzése kívül esik a paleontológia terü- 
letén. A biogén struktúrák a legelterjedtebbek. Ezeken belül megkülönböztethetünk 
biogén üledékes. szerkezeteket, bioeróziós szerkezeteket és az életműködés egyéb nyo- 
mait. A biogén üledékes szerkezetek (biogén szediment struktúra) lehetnek rétegzettek 
mint pl. a srromatolit, vagy éppen ellenkezőleg, az eredeti rétegzettséget megzavaró 
formák fbioerózió). Az ásás- és mászásnyomok, legelési nyomok stb. a bioerózió köré- 
be tartoznak, és esetenként a rétegződés teljes megsemmisítéséhez vezetnek. A bioeró- 
ziós szerkezetek körébe tartoznak a fúrásnyomok, marásnyomok, dörzsölésnyomok 
stb. Az életműködés egyéb nyomai közé tartoznak az egykori ürülékek (koprolit) és a 
kisebb méretű (0,2—0,6 mm) pelletoidok, amelyek részben szintén iszapfaló szerveze- 
tek ürülékének tekinthetők. A pelletoidok minden környezetben nagy mennyiségben 
keletkeznek, de csak különleges körülmények között maradnak meg. Általában a lagú- 
nák árapályöv alatti részében halmozódnak fel, és fennmaradásukat valószínűleg az se- 
gíti elő, hogy baktériumhártyával vannak körülvéve. A bioturbáció eredménye szintén 
életnyom. 

Az életnyomok értékelésekor mindenekelőtt számolnunk kell a következő ténye- 
zőkkel: 

— Különböző élőlények hasonló nyomot hagyhatnak maguk után. Így a há- 
rom legfontosabb ásó szervezetcsoport : a puhatestűek, a gyűrűsférgek és 
az ízeltlábúak gyakran ugyanolyan alakú járatot készítenek. 

— Ugyanaz az állat különböző alakú nyomokat hagyhat maga után. Lehet- 
séges, hogy egy U alakú járatban élő szervezet táplálékszerzés végett mé- 
lyebbre hatol, és a járat Y-szerű lesz. Természetesen el fog térni egymástól 
a lakócső és a koprolit. 

— Az életnyomok alakját messzemenően befolyásolja az üledék minősége. 
Más járatot váj ki az állat laza, illetve kemény aljzatban, és messzeme- 
nően függ az életnyom a meg nem szilárdult üledék vastagságától. Egé- 
szen más járat keletkezik homokban mint iszapban, és az üledék 
szervesanyag-tartalma is befolyásolja a járat alakját. 

— Az életnyom alakja függ a tágabb értelemben vett környezettől, így a víz- 
mélységtől, hullámveréstől stb. 


Mindezek figyelembevételével érthető, hogy az életnyomokat mesterséges rendszer- 
tani egységekbe kell foglalni, és nagyon óvatosan kell őket értékelni. A hagyományos 
rendszer az életnyomok alaki bélyegeiből indult ki. Méret, felület, irányítottság és alak 
szerint sokféle életnyomot írtak le. Megkülönböztették a rétegfelületen a kerek, csillag 
alakú, görbült, szögletes, elágazó stb. formákat. A rétegben pedig elkülönítették az U, 
J vagy egyéb alakú életnyomokat. Ezeket azután genusokba csoportosították, és a ki- 
sebb eltérések alapján fajokat különböztettek meg. 

A réteghelyzet szerinti osztályozás mindig a keményebb réteget veszi alapul. Ehhez 
viszonyítva az életnyom keletkezhet a kemény réteg feletti lazább rétegben, magán a ré- 
teglapon vagy a rétegben, illetve a réteg alatt. Ez az elkülönítés az üledékképződés me- 
netének megközelítését segíti elő. 

Osztályozhatók az életnyomok fiziológiai szempontból is. Ez esetben megkülönböz- 
tetjük a nyugalmi nyomokat a lakásnyomoktól, az anyagcsere (legelésnyom, pelletoid, 
koprolit) nyomait a mozgásnyomoktól. Sajnos a rendszer ebben az esetben is hagy ma- 
ga után kívánnivalót. A mászásnyomot sokszor nehéz elkülöníteni a legelési nyomtól 
stb. (9. ábra). 

Az életnyomok minden esetben helyben keletkeztek, tehát autochtonok. Földtani 
szempontból egyrészt ezért jelentősek. Másrészt olyan közegben is előfordulhatnak, 
amelyek különben nem tartalmaznak fosszíliát. Ilyen pl. a prekambriumi üledékes kő- 
zetek egy része, vagy a flis, mint pl. a kárpáti homokkőösszlet. A nagy vastagságú egy- 
hangú rétegsorok tagolásakor az életnyomok felhasználhatók. Akad az életnyomok 
között vezérkövület is, annak ellenére, hogy , szerzője" ismeretlen. 

A paleoichnológia mégis a szedimentológia számára a leghasznosabb. Egyrészt az 
életnyomok szoros kapcsolatban állanak az egykori környezettel, így a vízmozgás, a 
vízmélység, a tápanyagmennyiség, az üledékképződés sebessége, az üledékszemcsék 
megtapadási foka és az oceanológiai helyzet (pl. mélytengeri árkok) befolyásolják az 
életnyomok alakját és gyakoriságát. Másrészt az életnyomok közvetlenül meghatároz- 

9. ábra. Az életnyomok osztályozása életműködés szerint. ZIEGLER (1972) nyomán (4), és a legfontosabb se- 
kélytengeri életnyomok (23). 

hatják az üledék szerkezetét. Így sok szer- 
vezet úgy ássa be magát a laza üledékbe, 
hogy járatának falát nyálkával cementál- 
ja. Ha a víz elmossa a járat felső részéről 
az üledéket, a lakócső kéményszerűen ki- 
áll az üledékből, majd letörik. A letört 
csődarabok hosszából következtethetünk 
a lehordott üledék vastagságára. Jóllehet 
az életnyom a paleontológia területéhez 
tartozott, a megfigyelés szedimentológiai 
és földtani szempontból lényeges. 

Általában vízi környezetben maradnak 
meg az életnyomok. A kivétel itt is erősíti 
a szabályt. Nebraska (Egyesült Államok) 
miocénjéből már a múlt században leírták 
a több méter magas spirális csöveket, 
amelyek függőlegesen helyezkedtek el a 
rétegben. Először növénynek tartották a 
sajátos képződményt, amelyet az , ördög 
dugóhúzójának" (Daimonelix) neveztek 
el. Az újabb vizsgálatok szerint a járatot 
füvespusztákon élő hódféle (Palaeocas- 
tor) építette, metszőfogai segítségével. A 
metszőfogak nyoma a , dugóhúzó" belső 
falán látható. A járatok elkovásodott nö- 
vénygyökereknek köszönhetik fennmara- 
dásukat, amelyek részben kitöltötték az 
üreget. Maga a Daimonelix bioeróziós 
szerkezet, és a lakásnyomok közé tarto- 
zik. A járat ugyanis lakóüregben ér véget 
(10. ábra). 

Magyarországon Ipolytarnócról isme- 
rünk gazdag szárazföldi életnyomanya- 
got, Vértesszöllősön pedig az ősember 
lábnyoma maradt meg. A paleoichnoló- 
gia az őslénytan állandóan új leletekkel 
bővülő, nagyon gyorsan fejlődő ága. 


10. ábra. Az , ördög dugóhúzója" nevű életnyom 
keletkezése a Palaeocastor ásó, kaparó munkájának 
eredménye nyomán. MARTIN et BENNETT (1972) nyo- 
mán 

A PALEOBIOGEOGRÁFIA ALAPJAI 


A biogeográfia a növények (fitobiogeográfia) és állatok (zoobiogeográfia) földrajzi 
elterjedésével foglalkozó tudomány. A paleobiogeográfia a múltban élő szervezetek 
térbeli kapcsolatait kutatja. Amíg a paleoökológia — legalábbis jelenlegi állapotában 
— inkább az elemző, analizáló periódusát éli, a paleobiogeográfia kifejezetten összesíi- 
tő, szintetizáló tudomány. A paleobiogeográfia a rendszertani, élettani, paleoökoló- 
giai, éghajlattani, óceánológiai, tafonómiai, geológiai és evolúciós ismeretek összessé- 
gét feltételezi. 

A paleobiogeográfiának háromféle vizsgálati iránya van: 

— leíró, 
— összehasonlító, 
— oknyomozó. 

A leíró (deszkriptív) paleobiogeográfia arra a kérdésre igyekszik választ adni, hogy 
mi hol élt? Az összehasonlító (Xomparatív) paleobiogeográfia már úgy teszi fel a kér- 
dést, hogy milyen szervezetek hol éltek? Végül az oknyomozó (genetikai) paleobio- 
geográfia arra a kérdésre keres választ, hogy miért éltek ott az egykori szervezetek ? 


LEÍRÓ PALEOBIOGEOGRÁFIA 


Minden paleobiogeográfiai munka az egykori elterjedési terület, az área megközelií- 
tésével kezdődik. Az adott rendszertani egység legszélső előfordulásait összekötő vonal 
zárja be az elterjedési területet, amely folyamatos (kontinuus), vagy megszakított (disz- 
kontinuus) lehet. Ha több kis áreára oszlik a csoport elterjedése, szétszórt (diszperz) el- 
terjedésről beszélünk, ellentétben az elválasztott (diszjunkt) áreával. 

Tulajdonképpen minden fajnak megvan a maga sajátos elterjedési területe. Biológiai 
értelemben igazán csak az ember tekinthető , kozmopolitának". A biogeográfia mégis 
ide számít néhány nagyon nagy földrajzi elterjedésű szervezetet (pl. nád, gyomnövé- 
nyek). A nagy elterjedési területű szervezetek ubiguisták. Ezek nagyon eltérő környe- 
zeti feltételek között élő euriök szervezetek. Az ubiguisták áreája gyakran szétszórt. A 
szűkebb áreájú csoportokat endemikusnak nevezzük. 

Az endemikus alakok százalékos aránya szerint különböző biogeográfiai egységeket 
különíthetünk el. 

A legmagasabb biogeográfiai egység a birodalom. Ennek a belső endemizmusa nagy- 
fokú, általában meghaladja a 7590-ot. Ide tartoznak a kontinensek és a tengerek. Ön- 
álló birodalom a Csendes-óceán vagy az Atlanti-óceán, és önálló birodalom volt a Tethys 

is. A faunaterület vagy régió 50—759/9-ban tartalmaz endemikus alakokat. Általában 
fizikai, illetve klimatikus határai vannak, pl. Észak-atlanti és Dél-atlanti régió. A régió- 
kon belül provinciák, vidékek különíthetők el. Ezeknek belső endemizmusa mintegy 
25—509o0. A határok itt is klimatikusak, esetleg biológiai tényezők szabják meg a szer- 
vezetek elterjedését. Ide tartozik pl. az Észak-atlanti régió tropikus és szubtropikus ré- 
sze. Az endemikus centrumban 5—109/9 a belső endemizmus. Ez a provincia kisebb 
egysége, mint pl. a Tanganyika-tó, vagy a Vörös-tenger. 

A paleogeográfiai egységek elhatárolásakor először az egyes alkotóelemek elterjedé- 
sét kell tisztázni. Minden fajnak megvan a sajátos elterjedési területe, ennek a határait 
azonban nehéz pontosan megvonni. A zoológusok a lakóterületet és a szaporodási te- 
rületet veszik figyelembe. A költöző állatoknál a vándorlás területét figyelmen kívül 
hagyják. A gólyának Európa az elterjedési területe, de Afrika nem. Minden kivételesen 
idegen területre vetődött példányt az áreatérkép szerkesztésekor figyelmen kívül hagy- 
nak, a szerkesztett térkép még így is sok bizonytalanságot rejt magában. 

Fokozódik a nehézség, amikor fosszilis dokumentumok alapján próbáljuk összeállí- 
tani az adott csoport elterjedési térképét. A nehézséget a rendszertani bizonytalansá- 
gok, a földtani dokumentáció szegényessége és a földtörténeti idő okozza. 

A fosszíliák meghatározása bizonyos szubjektivitást rejt magában. A második világ- 
háború előtt a mongóliai híres dinoszaurusz-lelőhelyeken amerikai, orosz, lengyel, 
mongol és kínai expedíciók gyűjtötték össze a csontokat. A paleontológusok egymástól 
függetlenül határozták meg ugyanannak a lelőhelynek a faunáját, a közölt faunalisták 
azonban eltértek egymástól. A különböző ősföldrajzi egységek kutatási szintje nagyon 
változó, és a kutatók iskolázottsága sem egyforma. Vannak széttagoló típusú paleonto- 
lógusok és vannak összevonók. Az előzőek faunalistája hosszú, az utóbbiaké rövid. A 
nehézség bizonyos mértékben csökkenthető, ha idő és lehetőség nyílik arra, hogy 
ugyanaz a specialista határozza meg vagy tekintse át a különböző területről származó 
anyagot. A paleontológiában a genus nincsen annyira kitéve a rendszerező szempont- 
jainak mint a faj. A családok még inkább állandóak. Amikor adott család elterjedési 
térképét szerkesztik meg, az kevesebb hibát fog tartalmazni, mintha a faj elterjedését 
vennénk alapul. 

Ma egy adott faj elterjedési térképén az egyes előfordulási pontok általában sűrűn 
helyezkednek el egymás mellett. A paleobiogeográfiai térképeknél általában más a 
helyzet. A fosszíliáknak megvan a maguk sorsa. Lehetséges, hogy két egymás mellett 
egymástól, és közelségük utólagos hegységszerkezeti mozgásokra vezethető vissza. 
Másrészt lehet az is, hogy ma távol eső lelőhelyek eredetileg közel egymáshoz terültek 
el. A triászidőszaki hüllők közé tartozó Coelurosauridákat kizárólag az északi-fél- 
gömbről ismerték. Újabban megtalálták Dél-Afrikában és Dél-Amerikában is. A rho- 
désiai lelőhelyen a képzett paleontológus több hónapon át hiába ásatott, végül is a di- 
noszauruszt tanulmányi kirándulás során egyik diákja találta meg. Az alsójura egyik 
ritka kagylóját (Wevla) először Peruból és Argentínából írták le. Akkor endemikusnak 
hitték a kagylót. Amikor a Sziklás-hegységből is előkerült, diszjunkt áreáról beszéltek. 
Később előkerült a kagyló Kelet-Afrikából, Madagaszkárból és Marokkóból. Ekkor 

már diszperznek tekintették az előfordulásukat. Ha Európában is megtalálnák, ubi- 
guistává módosulna az újabb kutatások tükrében. 

A térképnek elvben egy időpillanat állapotát kell tükröznie. Márpedig a Föld nö- 
vény- és állatvilága 10 000 év alatt is sokat változott. A pleisztocén mintegy 2 millió éves 
időtartamát nagy hiba lenne egyetlen térképen bemutatni. Ehhez legalább négy térkép- 
re lenne szükség a jeges és az eljegesedések közti szakaszok kiválasztásával. Amikor pl. 
az alsókréta paleobiogeográfiai térképéről beszélünk, nem felejthetjük el, hogy ez több 
mint 30 millió év sűrített történetét próbálja ábrázolni egyetlen lapon. 

Fölöslegesnek tekinthetjük-e a paleobiogeográfiai térképeket ? 

Semmi esetre sem. 

A felhalmozódott ismereteket össze kell foglalni, és törekedni kell az áttekinthető áb- 
rázolásra. A fejlődést csak a publikációk és helyes bírálatuk segíthetik elő. Az utóbbi 
évtizedek nagy eredményeként az egykori kontinensek és tengerek helyzetét megközelí- 
tő pontossággal sikerült a paleomágneses méréseket folytató geofizikusoknak, a geoló- 
gusoknak és a paleontológusoknak tisztázniuk. Ma már a paleontológusnak, ha meg- 
határozásának eredményét térképen akarja ábrázolni, megfelelő atlaszok állnak a ren- 
delkezésére. Nehézségek inkább az egykori partvonalak kijelölésében mutatkoznak, 
mivel ezek általában nagyon gyorsan változó részei a Föld felszínének. 

Az eddigi paleobiogeográfiai adatok szerint a múlt élővilágának elterjedése nem 
mindig felelt meg a maiakénak. Egyes szervezetek gyakorisága és elterjedési területe 
felülmúlja a mai kozmopolitákét. A triászidőszak egyik brachiopodája (Halorella) az 
Antarktisztól eltekintve valamennyi kontinensen megtalálható: Indonéziától Észak- 
Szibériáig, Törökországtól Nevadáig elterjedt. Feltűnő módon a nevadai alfaji szinten 
megegyezik a Keleti-Alpok példányaival. Igaz viszont, hogy ebben az időben még csak 
egyetlen szuperkontinens létezett (Pangea) viszonylag egyforma self-faunával. A 
kambriumi háromkaréjos ősrákok, a juraidőszaki Gryphaea kagylók gyakoriságára és 
széles elterjedésére nincs pontos magyarázatunk. 

Ami az ubiguista elterjedést illeti, a paleontológia erre is szolgáltat elgondolkoztató 
példát. Az alsókrétában élt egy pörgekarú, amelyet , vándorocskának" (Peregrinella) 
neveznek. Ez az Alpok franciaországi területén egyetlen kőtömbből került elő, ugyan- 
így Lengyelországban és Csehszlovákiában is csak egy-egy lelőhelyről, valamint várat- 
lanul Kaliforniából. Valószínű, hogy ez a nemzetség speciális környezeti feltételekhez 
alkalmazkodott. A Bakony-hegység juraidőszaki ammoniteszei közül az egyiknek (7ri- 
lobiticeras) 1972-ig mindössze 8 példányát írták le. Az egyik Lókútról származik, a töb- 
bi Angliából, Olaszországból és Nyugat-Alaszkából. Újabban a lelőhelyek és a példá- 
nyok száma növekedett, azt azonban aligha várhatjuk, hogy ez a gyakori ammonitesz 
csoportba fog tartozni. 

Az egyetlen előfordulásra, a szélsőséges endemizmusra egy állkapocs nélküli gerinces 
nyújthat példát (Palaeospondylus), amely kizárólag Északkelet-Skócia egyetlen kőfej- 
tőjében fordul elő. A máltai és a krétai törpeelefánt egy-egy sziget területére korlátozó- 
dott. 

ÖSSZEHASONLÍTÓ PALEOBIOGEOGRÁFIA 


Miután sikerült több-kevesebb pontossággal tisztázni az egykori csoportok földrajzi 
elterjedését, sor kerülhet a különböző területeken élő flórák vagy faunák összehasonlí- 
tására. Ezt a korábbi rendszerező munkák legtöbbször úgy végezték el, hogy a dolgozat 
végén listába vették a leírt rendszertani egységeket, ezután külön oszlopokban jelölték 
az egyes lelőhelyeken való megjelenésüket. Ennek a módszernek az előnye a pontosság 
volt, hátránya az áttekinthetőség hiánya. Ezért újabban különböző koefficienseket 
használnak fel a hasonlóság (szímilitás) kifejezésére. A SimPson-féle koefficiens 


C 


Ni 


ahol C a közös rendszertani egységek száma, N, pedig a kisebb flóra vagy fauna taxon- 
száma. Elterjedtebb a JAccARD-koefficiens : 


ERGNESENSS  ZERENRRENTEBBB 
Npc.tN,—C 


Ebben a képletben NM, a gazdagabb együttes taxonszámára vonatkozik. Például ha egy 
40 és egy 3 taxonból álló faunát hasonlítunk össze és a közös formák száma 3, akkor a 
JACCARD-kofficiens 0,075 lesz. A SimpsoN-koefficiens jobban kifejezi a hasonlóságot, a 
JAccARD-féle pedig a különbséget (disszimilitás). A minta méretére a JACcARD-koeffi- 
ciens érzékenyebb. Természetesen akkor kifejezőek a koefficiensek, ha biztosak lehe- 
tünk abban, hogy ugyanolyan szempontok szerint történt a határozás. A paleontoló- 
gusnak a közfelfogással ellentétben sokat kell utaznia, hogy minél szélesebb körű és 
megbízható összehasonlításokkal alapozza meg paleobiogeográfiai ismeretét. 

Értékes összehasonlításra nyílott lehetőség a jurakori pörgekarúak esetében. A Du- 
nántúli-középhegység Brachiopoda-faunája megegyezik az Appenninek, Szicília és az 
Északi-Mészkőalpok, valamint a spanyolországi Bétikus-Kordillerák és a Hellenidák 
faunáival. Kevesebb rokonságot mutat a Nyugati-Kárpátok, Krím, Törökország és a 
Dinaridák faunáival. Feltűnő módon különbözik a Mecsek, Erdély, Elszász-Lotharin- 
gia, Marokkó és a Pireneusok faunáitól. A jelenség magyarázata már nem az összeha- 
sonlító paleobiogeográfia keretébe tartozik. 


OKNYOMOZÓ PALEOBIOGEOGRÁFIA 


Az oknyomozó paleobiogeográfia a miért kérdésére igyekszik választ adni. Végered- 
ményben egy szervezet földrajzi helyét háromféle tényező határozza meg : 
— a szervezet ökológiai valenciája, 
— a szervezet elterjedőképessége, 
— történeti tényezők. 
A szervezet környezeti tűrőképességéről az autökológia keretében szó esett. Az elter- 

jedés (diszperzió) lehet passzív, szél, áramló víz vagy állatok útján, illetve aktív, úszás, 
mászás, vándorlás formájában. 

A szárazföldi növények többnyire a szél útján terjednek el, bár az állatok (pl. mada- 
rak) szintén elősegíthetik áreájuk kiszélesítését. 

A tengeri gerinctelenek részben úszó tárgyakon (moszat, fatörzs, horzsakő, esetleg 
üres Nautilus-ház stb.) terjedhetnek el. Leggyakrabban azonban a lebegő lárvaállapot 
az elterjedés fő oka. A lárvaállapot kivételesen egy éven túl 15 tarthat. A mérsékelt övi 
self területén azonban átlagosan 2—6 héten át lebegnek a lárvák. A sark körüli övben 
az állatoknak nagy és súlyos petéik vannak, amelyek átalakulás nélkül fejlődnek ki. 
Ezért a sarkoktól az Egyenlítő felé haladva a lárvaállapot időtartama általában nő. A 
hosszú életű lárvák százalékos aránya ennek megfelelően a következő : 

arktikus területeken 59, 
mérsékelt övieknél 55—65 9 , 
trópusiaknál 80—859o-a a lárváknak hosszú életű. 
Lényeges, hogy a lebegés időtartama alatt a lárva megfelelő növényi tápanyaghoz jus- 
son. A lárva letelepülésekor általában a fényigényt (pozitív fototropizmus) felváltja a 
, földigény" (pozitív geotropizmus). 
Az úszó szervezetek (lábasfejűek, halak, delfinek stb.) elterjedése nem igényel külö- 


nösebb magyarázatot. 
A megtelepülés sikere az új egyed genetikai alkalmasságától és az új lakóhely ökoló- 


giai alkalmasságától függ. Minél inkább hasonlít az új élettér a populáció eredeti lakó- 
helyéhez, annál nagyobb a valószínűsége annak, hogy a letelepülés eredményessé válik. 
Ha az egyed képes az önmegtermékenyítésre vagy az ivartalan szaporodásra, úgy a lete- 
lepülés szempontjából ez szintén eredményesnek számít. 

Az elterjedésnek többféle oka lehet. A biológiai tényezők széles köre, mint amilyen 
az új anyagok (pl. kutin, mészváz stb.) felhasználása, illetve új szervek megjelenése (pl. 
trachea, szállítószövet, coeloma, hőszabályozás stb.), továbbá a szaporodás intenzitá- 
sával előállott túlnépesedés elindíthatja az inváziót. A paleobiogeográfiai változásnak 
nagyon sokféle összetevője lehet. Egyes csoportok helyben maradnak, mások egyik 
vagy másik irányban vándorolnak, új csoportok keletkezhetnek, egyes csoportok ki- 
halhatnak, illetve törzsfejlődési változáson mennek át. Tulajdonképpen minden bio- 
geográfiai egységnek rétegzettsége van. A legidősebb rétegnek azok a szervezetek felel- 
nek meg, amelyek legkorábban lakták az illető területet; ezek gyakran a legnagyobb 
átalakuláson mentek át, hiszen volt idejük a széles körű alkalmazkodásra. Általában 
ezek a legősibb szervezetek éppen speciális alkalmazkodásuk miatt a legkevésbé hason- 
lítanak az újabban jött csoporthoz, azaz a legendemikusabbak. Az újonnan jött szerve- 
zetek viszonylag még keveset változtak, és hasonlítanak az eredeti területen élt roko- 
naikra. Végeredményben az egy időben egy területen élő szervezetcsoportok, annak el- 
lenére, hogy ökológiai szempontból egységet alkotnak, történeti szempontból nagyon 
heterogének. 

Földtani tényezők az elterjedést elősegíthetik vagy hátráltathatják. A biogeográfu- 
sok általában folyosónak (korridor) nevezik azt a területet, amelyen mindkét irányból 
szabadon történhet a flóra- vagy a faunavándorlás. Folyosó volt pl. a Bering-szoros 
Eurázsia és Észak-Amerika között a kainozoikumban. A tenger visszahúzódása kiszé- 

lesítheti a folyosót, a transzgresszió pedig útját állhatja az elterjedésnek. Természetesen 
a tengeri élet szempontjából az eredmény fordított. Az áreaváltozásnak paleoklimati- 
kus, paleoóceanográfiai, orográfiai stb. okai lehetnek. Az áreaváltozás lehet kitáguló 
(expanziós). Ekkor, minél fiatalabb földtörténeti szempontból egy faj, annál nagyobb 
az elterjedési területe. Az ősi csoportok az elterjedési kör központjában élnek. Az 
összehúzódó fregressziós) áreánál az elterjedési kör fokozatosan összeszűkül a részleges 
kihalások miatt. Ebben az esetben minél hosszabb a csoport története, annál kisebb az 
elterjedési terület. A kitáguló áreára a kultúrnövények nyújtanak példát, az összehúzó- 
dó áreára pedig az ormányosok. Az elefántok ősei az oligocénben Észak-Afrikában je- 
lentek meg. Először a rend expandált. Az alsómiocénben betöltötte Európát és elterjedt 
Afrika délibb területei felé. A felsőmiocénben eljutott Ázsiába, majd az alsópliocénben 
Észak-Amerikába. Az ormányosok a pleisztocénben elérték Dél-Amerikát. A pleiszto- 
cén végén még elszigetelten éltek Amerikában, de jelenleg csak Afrikára és Dél-Ázsiára 
korlátozódnak (711. ábra). Az éghajlatváltozás az ormányosok elterjedésére messzeme- 
nő kihatással volt. ( 
Az élettér beszűkülése vagy a populáció számának csökkenése reliktum flórához 
vagy faunához vezethet. Reliktum növény a Ginkgo, reliktum állat a hidasgyik. Ezek 
ősi, paleoendemikus formák. A Galápagos-szigetén élő Darwin-pintyek viszont az új 
környezeti feltételekhez gyorsan alkalmazkodó, még szűk elterjedésű neoendemikus 
csoportok. A földrajzi elszigeteltség nem mindig azonos a reliktummal. A szigeteknek 
általában endemikus flórájuk és faunájuk van. Új-Zélandban a virágok 8090-a, az 


11. ábra. A masztodon fokozatos elterjedése az oligocéntól, és kihalása a pleisztocén végén. ZIEGLER (1972) 
nyomán 

ízeltlábúak 9090-a endemikus. Az ember későn jelent meg a szigeten, de elég ideje volt 
ahhoz, hogy a strucchoz hasonló moát kiirtsa. Ha a sziget nagyobb szárazfölddel ke- 
rülne összeköttetésbe, az újonnan létesült folyosón keresztül megindulhatna a fauna-, 
illetve flórakicserélődés. 

Mivel a szigetek és kontinensek méretét földtani tényezők szabják meg, kérdés, mi- 
lyen összefüggés állapítható meg a terület nagysága és az élővilág gazdagsága között? 

A szigetek faunája a kontinenstől távolodva csökken. Új-Guineában 520 szárazföldi 
madárfaj él, az Új-Hebridákon már csak 51, ettől keletre a Samoa-szigeteken 33 és vé- 
gül a Henderson-szigeten mindössze 4. Ugyanekkor a nagyobb szigeteknek gazdagabb 
az élővilága. 

A földrajzi egységek területe és elrendeződése kihat az élővilág alakgazdagságára, a 
diverzitásra. Természetesen nem egyszerű aritmetikai összefüggésről van szó. Kétszer 
akkora kontinensen nem pontosan kétszer annyi faj él, mint az eredeti méretűn. Vala- 
milyen összefüggés azonban fennállhat az área és a diverzitás között. A Pangea szuper- 
kontinensét egyetlen self vette körül, viszonylag egyhangú faunával. Maga a Pangea 
azonban tagolt volt, beltengerekkel, jelentős térszíni és éghajlati eltérésekkel. Így érthe- 
tő, hogy a hüllők sokirányú alkalmazkodása (adaptív radiáció) ugyanolyan jelentős 

Maga a diverzitás az élővilág egyik legfeltűnőbb sajátossága. A diverzitás a fajszám 
és az egyedszám logaritmikus viszonyával mérhető, bár például az előző esetben a hül- 
lőrendek és emlősrendek számát hasonlították össze a diverzitás megállapításakor. Je- 
lenleg a tengeri gerinctelenek 140 000 faja él, és ebből több mint 100 000-nek van fosszi- 
lizálódásra alkalmas szilárd váza. Fosszilisan 190 000 fajt írtak le. Ennek 429o-a paleo- 
zoikumból, 28970-a mezozoikumból és 3090-a kainozoikumból került elő. A ténylegesen 
élt, de még le nem írt fosszilis fajok számát 4—10 millióra becsülik. 


12. ábra. Sokirányú alkalmazkodás (adaptív radiáció) a törzsfejlődés során. A vonalak a fejlődéssorokat, a 
pontok az clfoglalt környezeti fülkéket jelölik. A fejlődés stagnálhat (/) vagy progresszív lépcsőkben (2, 3) 
megy tovább, illetve regresszív lehet (4). DRuscsic (1974) nyomán 

A diverzitás a legtöbb napenergiát kapó trópusi területeken a legnagyobb. A diverzi- 
tás messzemenően függ a földrajzi szélességtől. A diverzitás csökken a trópusoktól a 
pólusok felé, és csökken a meleg, sekély tengertől a hideg tenger felé. Különösen a ma- 
gas és egyenlő hőmérséklet játszik fontos szerepet a diverzitás fokozásában. Bizonyos 
különbséget kell azonban tenni a szárazföld és a tenger között. A szárazföld gyorsan 
melegszik fel, és gyorsan leadja a kapott hőt. A tengerben a napenergia csak részben 
nyelődik el, viszont az áramok elszállítják a kapott hőenergiát. A sarkok körüli víztö- 
meg télen melegebb, mint a szárazföld. Ha a pólus az óceáni területen fekszik, télen és 
nyáron viszonylag kiegyensúlyozott a hőmérséklet, és az éghajlat Új-Zéland és Alaszka 
hőmérsékletéhez hasonlítható. Amikor a pólus a kontinens közepén fekszik, az éghaj- 
lat szélsőséges, meleg nyárral és hideg téllel. A középső részen jéghegyek lehetnek, de a 
nyári olvadás és a csapadékhiány miatt a nagy eljegesedés valószínűtlen. 

Az állandó mérsékelt vagy trópusi környezetben nagy a diverzitás, állandó, de nem 
túl nagy a populációsűrűség, a szaporodóképesség általában csekély, kivéve a könnyen 
zsákmányul ejthető csoportokat. A fajok meghatározott táplálékforráshoz alkalmaz- 
kodtak, szűk élethelyük van, és a környezetváltozást nehezen viselik el. A tápláléklánc 
hosszú, az energiafelhasználás egyenletes. A mélytengerekben azért nagy a diverzitás, 
mert a környezeti feltételek itt is állandóak. 

A szélsőséges kontinentális klímával jellemzett területen a diverzitás kicsi. A szerve- 
zeteknek nagy a tűrőképességük a táplálékkal szemben, így bizonyos mértékben füg- 
getleníteni tudják magukat annak ingadozásától. Szaporodóképességük nagy, hiszen 
gyorsan kell felhasználniuk az időnként feldúsuló táplálékot. Az élelemlánc gyakran 
hiányos. A tengerben a populáció sűrűsége az élelem elsodrásával kapcsolatban inga- 
dozik. Mivel a szervezetek nem tudnak teljesen alkalmazkodni a plankton felvirágzásá- 
hoz, sok lesz a szerves törmelékanyag, és megnövekszik az üledékfaló vagy hulladékon 
élő szervezetek száma. 

Végeredményben a diverzitás a legmagasabb az alacsony földrajzi szélességen, az 
óceáni hatás alatt álló szigetíveken, a kis kontinensek selfjén, illetve a self óceánra nyíló 
részén. A diverzitás a legalacsonyabb a magas földrajzi szélességen és a nagy kontinen- 
sek selfjén. Természetesen ezenkívül más fizikai vagy biológiai tényezők (pl. csökkent- 
sósvíz, mérgező anyagot kiválasztó szervezetek feldúsulása) stresszhatáshoz és a diver- 
zitás csökkenéséhez vezethetnek. Ezek azonban helyi és általában rövid földtörténeti 
időtartamra korlátozódó tényezők. 

Mivel a kontinensek és az óceánok vándorolnak, a diverzitás megváltozhat. Ha az 
adott földrajzi egység a földrajzi hosszúság irányába, tehát kelet-nyugat vagy nyugat- 
keleti irányban mozog, a diverzitás állandó marad, hacsak helyi tényezők ezt nem befo- 
lyásolják. Amikor azonban a terület földrajzi szélessége változik meg, a diverzitás is 
megváltozik. A trópus irányába , úszó" földrészen a diverzitás megnövekedésével lehet 
számolni, az ellentétes irányú mozgáskor a flóra vagy a fauna összetételében elszegé- 
nyedik. A flóra- vagy faunaváltozásnak globális okai lehetnek. 

A diverzitás vizsgálatát ajánlatos különböző rendszertani szinten (rend, család, nem- 
zetség) elvégezni, és az értékelés során a helyi adottságokat is figyelembe venni. 

Magyarországon a Bakony-hegység mezozoikumbeli faunáit nagy alakgazdagság jel- 

lemzi. Ez feltehetően azzal magyarázható, hogy a terület az Egyenlítővel nagyjából 
párhuzamosan mozgott, úgyhogy mindig a trópusi övön belül maradt. 


A diverzitás állandósága természetesen nem jelenti az evolúció megállását. Ugyanab- 


ban a tengeri környezetben különböző családok váltották fel egymást. Ami a rendek 
számát illeti, ez a kambrium óta a tengeri gerinctelenek körében csak nagyon keveset 
változott. Fajszám szempontjából a mai tengerek diverzitása az átlagosnál nagyobb. 
Ennek a sok kontinens és az ezekhez csatlakozó változatos selfterület adja részben a 
magyarázatát. Az elszigetelt selfeken más-más irányba indulhatott meg a fejlődés, 
amely faji szinten a magas fokú diverzitásban nyilvánul meg. 

Az elszigetelődés vizsgálata lényegében az área határának magyarázatára való. A nö- 

aj 13. ábra. A harmadidőszaki emlősök sokirányú alkalmazkodása Dél-Amerikában és Afrikában. KAY, CoL- 
BERT (1970) nyomán 

vények és állatok elterjedését különböző sorompók f(barrier) akadályozhatják meg. A 
klimatikus sorompók általában fokozatos átmenetekkel nehezítik meg az elterjedést. A 
földrajzi sorompók (pl. hegységek, tengermedencék, földszorosok, tengeráramok) egy- 
értelműen megakadályozhatják az élőlények diszperzióját. Biotikus sorompónak szá- 
mít pl. az állatok számára szükséges meghatározott növények hiánya, vagy az erősebb 
versenytárs jelenléte. A történeti elemek szintén szerepet játszanak az elterjedés meg- 
akadályozásában. Mivel a különféle rendszertani csoportok különböző módon reagál- 
nak a környezeti hatásokra, ezért általában a sorompó csak kivételesen jelenthet min- 
den szervezet számára áthatolhatatlan akadályt. A szárazföldi állatok számára pl. az 
óceánok barriert jelentenek, de a változó kiterjedésű beltengerek még nem. Észak- 
Amerikának és Európának az alsókrétában egyforma [guanodon- és Hypsolophodon- 
faunái vannak. Ezek a dinoszauruszok nem tudták átúszni az óceánt, de az időnként 
egyes területekről visszahúzódó tenger már nem jelentett számukra áthághatatlan aka- 
dályt. 

A paleobiogeográfusok szűrőnek (/ilter) nevezik azokat az elterjedési lehetőségeket, 
amelyek viszonylag kevés csoportnak engedik meg a bevándorlást. Egy erdei állat szá- 
mára sorompó vagy szűrő lehet a füvespuszta, és ugyanígy a sztyepp állata sem hatol- 
hat át az erdőn. 

Néha kivételes körülmények segítik elő az elterjedést. Ez , szerencseútnak " nevez- 
hető. A levegőben repülő madaraknak az óceáni szigetek , postaállomásul" kínálkoz- 
nak. A trópusi esőerdők nagy folyamai úszó szigeteket sodorhatnak a tengerbe, adott 
növény- és állatvilággal. Korábban , szerencseúttal" próbálták megmagyarázni a kü- 
lönböző kontinensek flóra-és faunaegyezéseit a kézenfekvő lemeztektonikai megoldás 
helyett. Tévedésük mentségére szolgál, hogy a XX. század geofizikusai egészen az 
1960-as évekig tagadták a kontinensvándorlás lehetőségét. Így kétségbe vonták WEGE- 
NER paleontológusok körében érthetően népszerű elméletét. A sors iróniája, hogy ez- 
után éppen a geofizika szolgáltatta a döntő bizonyítékokat a , lemezek" mozgásáról. 

A sorompó és a folyosó történetének klasszikus példája Észak- és Dél-Amerika em- 
lősfaunájának története. Észak-Amerika a jurában vált le a Pangeáról, Dél-Amerika a 
felsőkrétában különült el Afrikától. A krétaidőszakban a két kontinens még kapcsolat- 
ban állt egymással. Ez a szárazföldi összeköttetés a harmadidőszakban megszűnt. 
Mindkét kontinensen az emlősök különböző módon alkalmazkodtak a környezeti fel- 
tételekhez (/3. ábra). Mivel Észak-Amerika a Bering-szoroson át többször kapcsolatba 
került Eurázsiával, faunája bizonyos értelemben fejlettebb volt, mint Dél-Amerikáé, 
hiszen sokkal nagyobb területet hódítottak meg a különböző emlőscsoportok. Észak- 
és Dél-Amerika közt szigetsor volt, amelyen mint , szerencseúton" csak a kisebb emlő- 
sök jutottak át: a rágcsálók a felsőeocénben és a majmok a középsőoligocénben. Az 
észak-amerikai rágcsálóknak sikerült kiszorítaniuk a helyükről az ősi, dél-amerikai 
rágcsálókat, de amikor a szárazföldi összeköttetés létrejött, a beérkező új rágcsálók a 
régi rágcsálók közül is sokat kipusztítottak. A két kontinens között a szárazföldi híd — 
a Panama-földszoros — a pliocén végén jött létre. A kapcsolatot földtani, lemeztekto- 
nikai tényező (Karib-lemez) hozta létre. Ami földtani szempontból szükségszerű volt, 
az biológiai szempontból véletlennek mondható. Ennek a véletlennek azonban gyöke- 
res változás volt a velejárója. A pilocénben Észak-Amerikában 27 emlőscsalád élt, Dél- 

Amerikában 29. A közös családok száma mindössze kettő volt. Amint , felnyílt a so- 
rompó", mindkét terület faunája megváltozott. Először Dél-Amerikából rövid időre 
szétterjedtek a lajhárok Észak-Amerikában, majd megjelent egy ragadozó Dél-Ameri- 
kában. Később az Észak-Amerikában honos emlősök nagyobb sikerrel tudtak behatol- 
ni Dél-Amerika területére. Mindez mintegy 3-tól 1 millió évig terjedő időintervallum- 
ban történt, tehát földtörténeti szempontból nagyon rövid idő alatt. A folyamatot fo- 
kozta az északi kontinens időnkénti eljegesedésének a hatása. Észak-Amerikában a 
hegyláncok észak-déli irányúak, ellentétben az eurázsiai kelet-nyugat irányú hegyrend- 
szerrel. Érthetően az eljegesedések hatása sokkal nagyobb volt, mint Európában, és a 
lehűlések idején a faunák délre menekültek. Az eljegesedés közt levő időegységekben a 
flóra és fauna akadálytalanul foglalhatta vissza elhagyott lakóhelyét. 

A szárazföldi híd lehetőségét a különböző csoportok különböző módon használ- 
ták ki. 

Egyes csoportok megőrizték eredeti élethelyüket, és , otthon"? maradtak. Az észak- 
amerikai bölény és a medve nem járta végig a Panama-földszorost. Ugyanígy a dél- 
amerikai emlősök nagy része sem (pl. patások). Voltak olyan csoportok, amelyek úgy 
vándoroltak az új területre, hogy régi élethelyükön is jelentősek maradtak. Ezek közé 
tartozott az észak-amerikai ragadozók nagy csoportja és a szarvasfélék. Egyesek beha- 
toltak az új területre és ott tovább éltek, de ősi területükön kihaltak. Ez lett a sorsa az 
eredetileg Észak-Amerikában élő tapírnak és a lámának. Más csoportok a híd létrejöt- 
tekor kiszélesítették elterjedési területüket, jelenleg azonban csak ott élnek, ahol koráb- 
ban is éltek. Ilyen például a vendégízületesek közé tartozó övesállat Dél-Amerikában. 
Egyesek behatoltak az új területre, azután ott is, régi területükön is kipusztultak (masz- 
todon, Glyptodon). Azoknak a csoportoknak, amelyeknek a törzsfejlődése hanyatló- 
ban volt, a szárazföldi kapcsolat és az újonnan jöttek fejlettsége elősegítette a kihalá- 
sát. Így haltak ki Dél-Amerika ragadozó erszényesei, amelyek nem tudták felvenni a 
harcot az észak-amerikai ragadozókkal szemben. Ugyanígy lépésről lépésre húzódtak 
vissza a dél-amerikai patások, amelyeknek csökkenő nemzetségszáma arányban áll az 
észak-amerikai patások előretörésével. A faunakicserélődés tehát jelentős volt, és sok 
közös családhoz vezetett. A pleisztocénben kettő helyett 22 család Észak- és Dél-Ameri- 
kában egyaránt megtalálható. A kizárólag Észak-Amerikára korlátozódó családok szá- 
ma 9, a csak Dél-Amerikában élő családok száma 17. A közös családok közül az észak- 
amerikai eredetűek száma 14, a dél-amerikaiaké mindössze 7. Egy család származása 
tisztázatlan. Végeredményben az észak-amerikai családok közül több faj használta fel 
a folyosót, kevesebb maradt otthon és kevesebb halt ki. 

Jelenleg az észak-amerikai emlőscsaládok száma 9, a dél-amerikaiaké 15, és mind- 
össze 14 a közös családok száma. A pleisztocén után részint az éghajlatváltozás, részint 
az ember jelentős pusztítást vitt végbe mindkét kontinensen. 

Az említett példa azt bizonyítja, hogy szárazföldi összeköttetés esetén nagyon rövid 
idő alatt nagyon jelentős faunaváltozás állhat be. Bizonyos, hogyha a folyamat a rég- 
múltban játszódott volna le, a paleontológusok katasztrófára gyanakodtak volna, jól- 
lehet erről nincsen szó. 

Érdemes megemlíteni, hogy Közép-Amerika két partján a tengeri gerinctelenek (rá- 
kok, tüskésbőrűek) és a halak viszonylag keveset változtak a szárazföldi sorompó ki- 

alakulása miatt. Fajszinten sok, de már nemzetségszinten kevés endemikus alak jött lét- 
re, és ez arra utal, hogy a szárazföldi emlősök fejlődési tempója gyorsabb volt, mint a 
tengeri szervezeteké. 

Végeredményben éghajlatváltozás adta a magyarázatát a Délkelet-Ázsiában megfi- 
gyelt rendellenes faunamegoszlásnak. Nyugat-Borneó édesvízi halfaunájának 759o-a 
egyezik Szumátra halfaunájával, Kelet-Borneó halfaunája viszont ettől teljesen eltérő. 
Abban az időben, amikor a pleisztocén eljegesedés a tenger vízmennyiségének jelentős 
részét jég alakjában halmozta fel, a két szigetnek egységes vízhálózata volt. A holocén- 
ben a jégsapkák részleges olvadása után a tenger elöntötte a folyórendszert, de a fau- 
nák még őrzik az eredeti kapcsolatot. 

A pleisztocén végén az eredetileg egységes eljegesedés körül elhelyezkedő periglaciális 
öv egységes faunája ma a Pireneusokban, az Alpokban, a Kárpátokban stb. elszigetel- 
ten él tovább. A magashegységek megőrizték a hideg és szélsőséges klímát, otthont ad- 
va a hidegkedvelő növényeknek és állatoknak. 

A biogeográfia nem nélkülözheti a paleobiogeográfiát. A régi aktuális mondás, ,,a 
jelen a múlt kulcsa", megfordítható, sok esetben, a múlt adja meg a jelen magyará- 
zatát. 

Minél inkább haladunk visszafelé a múltba, annál nehezebb feladat az egykori paleo- 
biogeográfiai folyamatok tisztázása. Egy-egy állatcsoport elterjedése alapján különbö- 
ző faunaprovinciák jelölhetők ki, ezek azonban mindig az adott rendszertani egységre 
(pl. nagyforaminiferák, háromkaréjos ősrákok stb.) vonatkoznak. 

A földtani folyamatokat az élővilág nem azonnal jelzi. A Vörös-tenger kialakuló 
óceán, mégis mindkét partja ugyanabba a faunaprovinciába (etiópiai) tartozik. A mai 
szárazföldi faunaprovinciák legjobban magukkal a faunákkal definiálhatók, nem pe- 
dig a földrajzi adottságokkal. A növényvilággal kissé más a helyzet. A növényzet job- 
ban tükrözi az éghajlati övet, de a növényvilág minőségi összetétele, a flóra már nem. 
Más fajok élnek az Amazonas őserdejében, mint Kongó vidékén, jóllehet mindkét terü- 
let az esőerdők övébe tartozik. 

Amikor a szétválást (riftesedés) elkülönülés (driftesedés) kíséri, kialakulhatnak az 
önálló provinciák. 

Az utólagos lemeztektonikai folyamatok nagyon összetettek lehetnek. Mivel az óceá- 
ni kéreg súlyosabb, mint a kontinensé, két kontinens közeledésekor az óceán az aszte- 
noszférába süllyed. A kontinensek és a hozzájuk tartozó selfterületek összetorlódhat- 
nak. Így jöhet létre a kollízió, amely a tengeri élettérben ugyanúgy faunakiegyenlítő- 
déshez vezethet, mint ahogyan azt a szárazföldön Amerika esetében láttuk. A kollíziót 
azonban horizontális eltolódások is kísérhetik, akár több száz km-es nagyságrenddel. 
Ezek felismerésére a paleontológia, a geológia és a geofizika egységes összműködésére 
van szükség. A paleontológus az egykori provinciákat igyekszik rekonstruálni, földraj- 
zi egységnek tekintve az azonos faunával jellemzett területeket. 

Magyarországon a paleontológusok már 1972-ben felismerték, hogy a Dunántúli-kö- 
zéphegység jurája annyira különbözik a Mecsek és a Villányi-hegység jurájától, hogy a 
mai elterjedés utólagos lemeztektonikai mozgások következménye lehet. A , Dunán- 
túli-középhegység eredetileg a Tethys déli peremének karbonátos platformjához tarto- 
zott, a Mecsek és a Villányi-hegység viszont a tágabb értelemben vett északi perem- 

komplexumhoz. A mai fordított elrendeződés a stabil afrikai és európai lemezek közti 
kisebb lemezrészek utólagos vízszintes eltolódásából adódik". Ezt a feltevést támasz- 
totta alá a bakonyi juraidőszaki brachiopodák hasonlósága a többi mediterrán elő- 
fordulással, és eltérése a szomszédos mecseki terület brachiopodáitól. Az eltelt évtized 
során a kollíziót követő lemeztektonikai mozgások feltevését a paleomágneses vizsgála- 
tok, a fácieselemzések és a más csoportok faunisztikai vizsgálata jelentősen kiegészítet- 
ték és módosították. 

A paleogeográfia nem állhat meg egy-egy eredménynél, hanem részben az új adatok 
figyelembevételével, részben a korábbi ismeretek átértékelésével mindig újabb szinté- 
zisre törekszik. 

A paleobiogeográfia a geofizikai eredményekkel összhangban következtet az egykori 
kontinensek és óceánok elhelyezkedésére, az Egyenlítő és a sarkok helyzetére, az ural- 
kodó tengeráramok irányára, az éghajlati övekre stb. Érthető, hogy az őslénytannak 
jelenleg talán ez az ága fejlődik a leggyorsabban. 


sd 

A TAFONÓMIA ALAPJAI 


Az eddigiekben a szervezet környezeti kölcsönhatásával és földrajzi elterjedésével 
foglalkoztunk. Az utólagos változások lehetőségét a paleobiogeográfia keretében sem 
mellőzhettük. Az elhalást követő folyamatokkal azonban az őslénytannak önálló tudo- 
mányága foglalkozik : a tafonómia. A tafonómia két részre oszlik : 

— biosztratinómia, I 
— fosszilizációs diagenezis. 

Mindkét folyamat megértése fontos a paleoökológiai és paleobiogeográfiai értékelés 

számára. 


BIOSZTRATINÓMIA 


A biosztratinómia (biostratinomia) a szervezet elhalásától a végleges beágyazódásig 
tartó folyamatokat vizsgálja. A jelenlegi szervezetek biosztratinómiájával az aktuopa- 
leontológia foglalkozik. Maga az elhalás belső és külső tényezők eredménye lehet. 

Abiotikus és biotikus tényezők tömeghalált idézhetnek elő. Tömeghalálhoz vezethet- 
nek a vulkáni kitörések, a szökőár, a gyors hőmérséklet-változás, különösen a hosszan 
tartó száraz évszak, illetve a sótartalom-változás. A felszálló hideg áramok elő- 
segíthetik az egysejtű növények elszaporodását, amely megmérgezheti a környezetet 
(, vörös ár"). Kalifornia miocénkori diatomaföldjében több mint egymillió 15—20 cm 
hosszúságú hering fosszilizálódott, tömeghalál következtében. A haláltusa nyomai ki- 
vételesen fosszilizálódhatnak (pl. borostyánkőbe zárt rovar, berezovkai mammut stb.) 

Az elhalás után először a szerves anyag bomlik el. Mivel a fejlettebb növényeknek 
nincs fennmaradásra alkalmas szilárd szövetük, ezért általában gyorsan pusztulnak el, 
és nem hagynak nyomot maguk után. Ugyanez vonatkozik a tengeri gerinctelenek 
mintegy 309/9-ára. Egyed és fajszám szempontjából mintegy 709o-uknak van fennma- 
radásra alkalmas szilárd váza. 

Más a szerves anyag lebomlása az üledék felett, és más az üledékben. A szabad oxi- 
génnel érintkező szerves anyag többnyire nyomtalanul tűnik el. Lehetséges, hogy a 
szerves anyag bomlásából keletkezett gázok fölemelik a vázat (/4. ábra), amely elsod- 
ródhat. Ezt a jelenséget csigaházakon is megfigyelték. Az üledékkel fedett tettem bom- 
lásakor keletkezett gázok megemelhetik a fedőréteget, vagy csatornákon át távoznak a 
felszínre. A csatornák a rétegfelszínen kis kiemelkedésben és tölcsér alakú nyílásban 
végződnek. A szilárd vázú szervezetek esetében (pl. Brachiopoda) a teknők felső dom- 
borulatában összegyűlő gáz megakadályozhatja azt, hogy az üledék teljesen kitöltse a 
két teknőt. Így jöhetnek létre a , paleolibellák?, amelyek kijelölik a később összemo- 

14. ábra. A csontos halak felbomlási folyamata (7), az állat sorsa az elhalás után (a—d). A vérteshal ellenál- 
lóbb pikkelyei miatt jobban megmarad (2), mint a fejlettebb szálkás halak (3). ZIEGLER (1972) nyomán 


sott pörgekarúak eredeti helyzetét a még meg nem szilárdult üledékben. Ha ezek az üre- 
gek mind felül helyezkednek el, a paleontológus tudja, hogy a végleges beágyazódást 
nem előzte meg összemosódás és a réteg , orientálható". Látszólag a megfigyelés jelen- 
téktelen, mégis jelentős lehet a hegységszerkezeti mozgásoknak nagyon kitett területe- 
ken, ahol a takarók, az átbuktatott rétegek lehetősége felmerül. Az elhalt szervezetek 
lágytestével ragadozók és ragadozó madarak, dögfaló rákok, lábasfejűek stb. táplál- 
koznak. Megfigyelték az ammoniteszek házát, hogy úgy van szétvágva, mintha papír- 
vágó ollóval darabolták volna fel. Valószínű, hogy a pusztítást a rákok vagy esetleg a 
halak végezték el, hogy hozzájussanak az elhalt állat lágyrészéhez. 

Kivételes esetben a szerves anyag vagy annak másolata múmia vagy pszeudomorfóza 
alakjában megmaradhat. Az eljegesedett területeken a megfagyott mammuttetemek a 
mumifikálódás legjobb példái. Alaszkában a mammutszőr olyan tömegben halmozó- 
dott fel, hogy az aranyásókat zavarta munkájukban. Az elmúlt évtizedben két fiatal 
mammutot is találtak mumifikált állapotban. A megtartás kitűnőségét legjobban az a 

tény bizonyítja, hogy a farkasok és kutyák táplálkozni tudtak a felszínre került mam- 
mut hullájából. A hidegen kívül a tartós szárazság is megakadályozhatja a szerves 
anyag elbomlását. A baktériumok csak megfelelő nedvesség mellett tevékenyek. Kiszá- 
radáskor a szárazföldi gerincesek nyaka visszafelé hajlik, és a koponya a törzs fölé ke- 
rül. Így fosszilizálódott az ősmadár (Archaeopteryx) és több patás (pl. Palaeotherium) , 
jóllehet a szerves anyag már nem maradt meg. 

A szilárd váz sorsa részben a vázfelépítéstől függ. A tűkből összetett váz, hacsak a 
tűk végei nem nőnek össze, az elhalás után szétesik. Ugyanez a sors vár a sok lemezből 
összetett vázú szervezetekre (pl. tüskésbőrűek). Az egységes váznál mint amilyen a csi- 
gaház vagy a kagylók teknője, a váz ellenálló-képessége függ a mérettől, a falvastagság- 
tól, az alaktól és a mikroszerkezettől. Az ívelt váz általában ellenállóbb, és a válaszfa- 
lak is fokozhatják az ellenállást. A bekérgező szervezetek váza az alakellenállástól és az 
aljzat minőségétől függ. A sziklára tapadt mohaállatok váza inkább fennmarad, mint a 
moszatokra vagy a homokos aljzatra települőké. Az elágazó vázak fennmaradása függ 
az eredeti mérettől és a vízmozgástól. A tömör, nagy és félgömb alakú vázak (pl. mész- 
moszat, korall) ellenállása a mérettől és a mikrostruktúrától is függ, mégis általában 
ezeknek van a legtöbb esélyük a fennmaradáshoz. 

A váz szétesése általában a legkülsőbb és legvékonyabb testrészek felaprózódásával 
kezdődik. A tengeri liliomok karjai leválnak a kehelyről, majd a kehely a nyélről. Az 
emlősöknek először az alsó állkapcsa válik le a koponyáról, azután a végtagjaik. 

A szétesés akkor is bekövetkezhet, ha a szervezet az élethelyén temetődik be (autoch- 
ton beágyazódás). Ez viszonylag ritka. Főleg a szesszilis szervezetekre és a csökkent 
mozgáskészségű alakokra korlátozódik. Az iszapban ásó életmódot folytató kagylók 
közül a felszín közelében élők nagy valószínűséggel meg tudnak fordulni akkor, ami- 
kor hirtelen iszapár megnöveli felettük az üledéket. A mélyebbre ásó formák ilyenkor 
elpusztulnak. A kagylóteknők esetében különösen a szifó réteglapra merőleges irányá- 
ból következtethetünk a helyi katasztrófákra. 

Az allochton beágyazódásnál az elhalás és a beágyazódás közé szállítódás (transzpor- 
táció) iktatódik (715. ábra). 

Maga a szállítódás akadálytalan lehet, ha meghatározott közegben (szél, víz, iszaptö- 
meg) megy végbe. Az akadályozott szállítódásnál mozgó és mozdulatlan közeg határfe- 
lületén megy végbe a szervezet transzportációja. 

Mindkét szállítódás esetében az elkülönülés, szétesés, oldás, koptatódás, súrlódás, 
irányítódás különböző foka figyelhető meg. 

A durva törmelékben való szállítódás a vázak felmorzsolódásához vezet. Homokban 
gyakori a koptatódás, az iszapárral elsodort szervezetek azonban kitűnő megtartásúak 
lehetnek, mint ahogyan ezt a Burgess-pala esetében láttuk. 

A test lebegőkészsége egyenesen arányos a felület méretével, fordítottan a tömege 
négyszeresével: 

F 
4G " 


ahol L a lebegőkészség; F a felület; G a test grammban kifejezett tömege. A nagy lebe- 


L 

15. ábra. Az áramlás ugyanúgy mozdítja el az üres ammonitesz-házat, mint a szél az anemométert. BRENNER 
(1976) nyomán 


16. ábra. Hullámzó vízmozgás hatására utólagosan irányított triászidőszaki csontoshalak. ZIEGLER (1972) 
nyomán 


irányiítódás 

gőkészségű testek gyakran a vízben szállítódnak, a kis lebegőképességűek pedig az üle- 
dékkel együtt mozognak. 

A szállítódás időtartama függ a szállító közegtől és a szállító test lebegőképességétől. 
A csekély lebegőképességű szervezetek gyakran az aljzaton maradnak, és itt sokkal job- 
ban ki vannak téve a mozgó közeg koptató hatásának, mint a szállított vázak (16. 
ábra). 

A szállított váz minden irányban koptatódik, ellentétben a lehorgonyzott szerveze- 
tekkel, amelyek az áramlás irányának megfelelően koptatódnak. A puhatestűek kopta- 
tódásánál először a szerves réteg (periosztrákum) pusztul el, azután a váz kiálló elemei, 
mint a tüskék, fogak stb. Gyakran megfigyelhető, hogy aljzatra került kagyló jobb és 
bal teknői különböző helyen ágyazódnak be. Ennek az a magyarázata, hogy a fogazat 
még az egyenlő teknőjű csoportok esetében is eltér egymástól, és az erősebb fog, külö- 
nösen pedig a ligamentum megtapadására való kanálszerű mélyedés horgonyként szol- 
gálhat. Mozdulatlan közegben az aljzaton élő kagylók teknői az elhalás után szétnyíl- 
nak, és domború oldalukkal lefelé irányulva fekszenek. Ebből az ingatag helyzetből a 
vízmozgás hamar átfordítja a teknőket, és a réteglapon már domború oldalukkal fölfe- 
lé elhelyezkedve találjuk a kagylókat. 

A váz már a szállítódás során megrepedezhet, illetve összetörhet, különösen a durva- 
szemcsés törmelék áramlása esetében. A töréshálózat függ a váz rétegzettségétől és 
domborúságától, a váz vastagságától és viszonylagos méretétől, különösen pedig a fi- 
nomszerkezeti felépítéstől. Az erősen sugaras bordákkal díszített kagylók a bordákkal 
párhuzamos irányban törnek szét, a viszonylag sima felületűek törésvonalai többé- 
kevésbé párhuzamosak a növedékvonallal. Az Ostrea-fajoknak a peremi részei törnek 
le, a ligamentumrész általában sértetlen marad. A csigaház legellenállóbb része a belső 
oszlop, a kolumella. Dudaron (Bakony-hegység) a nagy csigáknak (Campanile) általá- 
ban csak az oszlopuk maradt meg. Leghamarább a csigák szájadéka semmisül meg. 
Vannak olyan nagyon gyakori csigák (pl. Potamides), amelyeknek csak a legritkább 
esetben marad meg az ép szájadékuk. Sajnos hasonló a helyzet az anmoniteszek eseté- 
ben is, ahol pedig a szájadék sok esetben másodlagos ivari bélyeg. 

A mai kagylókon végzett megfigyelések szerint a normális sótartalmú tengervíz már 
10 hónap után oldó hatásával károsítja a kagylóteknőt. 

A csontokon, sőt a fogakon is megfigyelhető a kémiai hatás. Minél kisebb a szervezet 
váza, annál nagyobb a valószínűsége annak, hogy a kémiai oldás áldozatául esik. A fia- 
tal példányok hiánya meghatározott üledékes kőzetekben gyakran ezzel magyarázható. 

A magyar őslénytani irodalomban is találunk példát az irányítottságra. Különösen 
alkalmasak az irányítódásra a hosszú, kúp alakú vázak, így a magas spirájú csigaházak 
vagy az egyenes vázú fejlábúak (Orthoceras, belemnitesz). Csigaházak esetében a ház 
csúcsa az áramlás irányával szembe néz. A kitöltött lakókamrájú és gázzal töltött kam- 
rázatú csoportoknál a kúpcsúcs az áramlás irányával ellentétes irányba fordulhat. 
Mindenesetre az irányított vázakból következtethetünk a vízáram irányára (17. ábra). 

Az autochton és az allochton beágyazódás szelektív folyamat. A teljes életközösség 
sohasem marad és nem is maradhat meg fosszilisan. A növények és a szilárd váz nélküli 
szervezetek megsemmisülése, lebomlása és a szervetlen anyagok visszakerülése az éle- 
lemláncba előfeltétele a közösség továbbélésének. 

17. ábra. Belemnitesz-, csatatér" ; összemosott rosztrumok. Az áramlás valószínűleg balról jobbra irányult. 
GEYER (1973) nyomán 


18. ábra. Triászidőszaki Brachiopoda-fajok (7) és juraidőszaki kagylók (2) tömeges előfordulása rétegfelszí- 
nen. GEYER (1973) nyomán 


19. ábra. Fosszíliák kőzetalkotó mennyiségben fordulhatnak elő. Vasoolittal összecementált juraidőszaki 
ammoniteszek és belemniteszek tömeges előfordulása. GEYER (1973) nyomán 


A biocönózis fosszilizálódott — általában szilárd vázú — elemeinek összessége a /a- 
natocönózis. A tanatocönózis sokkal szegényebb, mint az eredeti biocönózis. A tengeri 
tanatocönózisból általában hiányzanak a növények és a lágytestű szervezetek. A jelen- 
legi sekélyvízi tengerifű-közösség nagyon gazdag élővilágából többnyire csak a csigák 
és kagylók maradnak meg, kivételesen a mohaállatok és a rákok páncélja is (7/8., 19. 
ábra). 

A végleges beágyazódás előtt a különböző élethelyekről származó tanatocönózisok 
összemosódhatnak és sírközösséget alkotnak. Ezt nevezzük tafocönózisnak. Az előző 
példánál maradva a tengerifű-közösség felett a lebegő és úszó szervezetek más közös- 
ségbe tartoznak. Ennek a közösségnek is növények a fenntartói (fitoplankton) és lehet- 
nek benne szilárd vázú szervezetek (pl. Foraminifera, Radiolaria). Amikor a felszín kö- 
zelében élő közösség szilárd vázú tagjai elpusztulnak, vázuk esőszerűen hullhat le a 
tengerifű-közösség tanatocönózisába. Előfordulhat az is, hogy a tengerbe ömlő folyók 
szárazföldi állatok tetemeit sodorják be a sekélytengerbe. Ezek ismét egy másik tanato- 
cönózis tagjai. A szél még távolabbi területről hordhatja be az erdő és a rét virágporát. 
Ez tulajdonképpen a negyedik tanatocönózis-rész. A sírközösség tehát idegen biocönó- 
zisokhoz tartozó, de együtt betemetődő vázak összessége, amelyben lehetnek autoch- 
ton és allochton elemek. 

FOSSZILIZÁCIÓS DIAGENEZIS 


Fosszilizációs diagenezisen értjük a tafocönózisban bekövetkezett változásokat a 
végleges beágyazódás kezdetétől a jelenlegi állapotig. Maga a diagenezis az összes bio- 
lógiai, fizikai és kémiai változás, amely az üledékben a lerakódás után végbemegy. 

Az iszapba ásó szervezetek bioturbációs tevékenységükkel összekeverhetik a tafocö- 
nózis tagjait. Fontosabbak azonban azok a változások, amelyek a tömörüléssel (kom- 
pakció) és a cementálódással, valamint a rétegen belül fellépő kioldással (szolúció) kap- 
csolatosak. i 

Tömörüléskor a rétegre nehezedő nyomás hatására a pórustérfogat csökken és a víz 
eltávozik az üledékből. A tömörülés függ a betemetődés fokától, az üledék minőségétől 
és a cementációtól. A tömörülés során a szilárd váz a réteggel együtt alakváltozáson 
(deformáció) mehet át (20. ábra). A deformáció lehet töréses és lehet plasztikus. Töré- 
ses alakváltozáskor a váz teljesen ellapulhat. Különösen a finomszemcsés üledékekben 
lehet jelentős a tömörülés. Az iszapba ágyazott üres házak úgy törnek össze, hogy ere- 
deti körvonaluk megmarad, de a váz teljesen összepréselődik. Ilyenek pl. a holzmadeni 
(alsójura) ammoniteszek, és ugyanitt így fosszilizálódott az /chthyosaurus lágyteste is. 
A plasztikus alakváltozás elsősorban a kőbelekre hat, és különösen akkor jelentős, ha 
az üledék még nem szilárdult meg teljesen. 

A legfontosabb cementálóanyag a kalcit, a dolomit, a vas-oxid és a szilícium-dioxid. 
A cementálóanyag gyakran szervezetek vázelemének kioldásából keletkezik (pl. kova- 


20. ábra. Fosszíliák utólagos alakváltozása üledéktömörülés (kompakció) miatt. ZIEGLER (1972) nyomán 

szivacs). A cementáció korán bekövetkezhet, vagy évmilliók hosszú során át az üledék 
laza marad. 

A rétegen belül fellépő kioldás megváltoztatja az eredeti ásványi összetételt és a pó- 
rustérfogatot. A vékonyabb vázú és kisebb szervezetek jobban ki vannak téve az oldás 
hatásának, mint a vastagabb vázú, nagyobb szervezetek. Ezért egyes kőzetekben hiány- 
zanak a fiatal példányok, és a közösség látszólag csak felnőttekből állt. A kioldás gyak- 
ran részleges. Az ammonitiko rosszo típusú juraidőszaki vörös mészkőben gyakran 
megfigyelhető, hogy az ammoniteszeknek csak az alsó felük maradt meg, a felső össze- 
olvad a réteggel. Az ammonitesz kőbelét összetörve megfigyelhető, hogy a belső vázele- 
: mek pl. a kamraválaszfalak még megmaradtak. Tehát a kioldás felülről hatolt lefelé, és 
kívülről befelé. A fosszíliák kémiai összetételéből következtethetünk a diagenezis kü- 
lönböző állapotára. 

A már litoszférához tartozó fosszília idővel felszínre kerülhet a tengerparton a reg- 
resszió vagy a folyóvízi erózió során. Ilyenkor a tafocönózis összemosódik az új, fiata- 
labb tafocönózissal (21. ábra). Így jön létre az oriktocönózis, azaz a végleges flóra- 
vagy faunaegyüttes. Az oriktocönózis tagjai közt jelentős időhézag lehet. Jelenleg a 
normandiai tengerparti életközösségekbe a meredek partfal juraidőszaki agyagjából 
ammoniteszek, növénymaradványok stb. kerülnek be. A fosszíliák kitűnő megtartá- 
súak, és csak a szakember tudja megkülönböztetni az iszapba zárt mai puhatestűek vá- 


21. ábra. A különböző korú rétegek fosszíliáinak kimo- 
sódása, koptatódása és összemosódása. A kevert fauná- 
val jellemzett üledékes kőzetben a legfiatalabb (felső) 
fosszíliák a legkopottabbak. BABIN (1971) nyomán 

22. ábra. Különböző biocönózisok /7) átalakulása tanatocönózissá (2), majd további elszegénycsedés és 
összekeveredés után tafo- (3), illetve oriktocönózissá (4). ROGER (1974) nyomán 


23. ábra. A fosszília-lelőhelyből az egykori életközösségek rekonstruálásának folyamata. THENIUS (1973) 
nyomán 

zait a mintegy 180 millió éves fosszilis vázaktól. Magyarországon a Tisza kimossa az 
agyagból a pleisztocén eljegesedés nagy emlőseinek csontjait. Tulajdonképpen ez is 
oriktocönózisnak tekinthető (22. ábra). 

A felszínen levő fosszíliák ki vannak téve a mállás pusztító hatásának. Nemegyszer 
tévesen új faj elkülönítéséhez vezetett ennek a szempontnak az elhanyagolása. Az , at- 
moszferíliák" általában a díszítés lesimításához vezetnek. 

A paleontológus és a paleoökológus, amikor a természetes vagy mesterséges feltárás 
fosszíliáit megtalálja, oriktocönózist vizsgál. Ebből kell szétválogatnia az esetleg kü- 
lönböző korokból származó csoportokat, azután rekonstruálni azok tafonómiai hely- 
zetét, majd a tanatocönózisok elkülönítésével következtetni az egykori biocönózisokra. 
A következtetés menete tehát éppen ellentéte az átalakulás tafonómiai folyamatának 
(23. ábra). 

Az értékeléskor mindig figyelembe kell venni az üledékképződési folyamatokat, 
amelyek a diagenezis során hatottak. 

A FACIOLÓGIA ALAPJAI 


A fácies kifejezés széles körben elterjedt a földtudományok körében és többféle érte- 
lemben használják. Az ásványfácies, vulkáni és metamorf fácies a kőzettan keretébe, a 
tektonikai fácies a hegyszerkezeti mozgásokat tanulmányozó földtan körébe tartozik. 
Figyelmen kívül hagyva a geológiai és ökológiai fáciesfogalmat, a rétegtanon belül 
nyolcféle fácies különíthető el, a különböző értelmezések szerint. Indokolt tehát a fá- 
ciest eredeti értelmében vizsgálni. 


A FÁCIES 


Noha a fácies szó már STENOo 1669. évi munkájában felmerült, nála még a kifejezés 
inkább a nagyobb földtörténeti egységek megjelölésére szolgált. STENo ugyanis a föld- 
felszínt hat fáciesre osztotta a megjelenési sorrend szerint. 

A fácies ma is érvényes értelmezése GREssSLY (1838) érdeme, aki a svájci juraidőszaki 
rétegek tanulmányozása során felismerte, hogy minden nagyobb rétegtani egységben 
vízszintes irányban jól nyomon követhető módosulások mutatkoznak különösen ,, kő- 
zettani és őslénytani" bélyegek alapján, amelyek jellemzőek az üledék kőzetképződésé- 
re és eltérnek a másik fácies jellegétől. A kőzettani és őslénytani fácieseket vízszintes 
irányban az üledékképződésben bekövetkezett helyi tényezők hozzák létre, éppen úgy, 
mint ahogyan a mai nemzetségek és fajok is függenek a tengerben uralkodó környezeti 
viszonyoktól. Így a rétegtani egység leírásakor megjegyzendő, hogy ez inkább partkö- 
zeli, sekélytengeri vagy pelagikus, nyílttengeri fácies-e. A különböző rétegtani egysé- 
gekben nagyon hasonló fáciesek fordulhatnak elő és azonos fáciesek számos időegysé- 
gen keresztül nyomon követhetők. 

A fácies, eredeti értelmezésében, a kőzetnek , arculata" , látványa", tehát közvetlen, 
kalapáccsal elérhető tulajdonsága, aspektusa a vizsgált rétegnek. GRESSLY még szoros 
egységben látta a kőzetjelleget (litofácies) az öslénytani sajátossággal (biofácies). Felis- 
merte azt is, hogy egy rétegtani egységbe különböző fáciesek tartozhatnak, de azonos 
fácies keresztezheti a rétegtani határokat és több rétegtani egységen keresztül kitarthat. 

A faciológia tehát nem azonos a rétegtannal, a sztratigráfiával. A földtörténet során 
ugyanaz a fácies többször ismétlődhet. A rétegtani egységek mind egy-egy szeletét ké- 
pezik a képzeletbeli , ideális" földtani szelvénynek, és ennek megfelelően egyediek. A 
fáciesek tanulmányozása azonban elengedhetetlen előfeltétele a rétegtani egységek vizs- 
gálatának. 

Másrészt a fácies nem paleoökológiai fogalom. A réteg őslénytani arca tulajdonkép- 

pen oriktocönózis. A tafonómiai vizsgálatok alapján lehet ebből a tafocönózisra, tana- 
tocönózisra, illetve az egykori biocönózisokra következtetni. A fácies kiindulási alapja 
minden paleoökológiai vizsgálatnak anélkül, hogy a kettőt azonosnak tekinthetnénk. 

A lito- és biofácies tükrözi az egykori környezeti viszonyokat, de a környezet nem 
azonosítható a fáciessel. A fácies pusztán az egykori környezet eredménye. 

A fácieseknek lehet leíró (deszkriptív) jellege. Ilyen például az olajpala vagy az am- 
monitiko rosszo megjelölés. Ez utóbbin azokat a vörösmészköveket értjük, amelyek- 
ben gyakoriak az ammoniteszek. Lehet azonban a fáciesnek értelmező (genetikai) jelle- 
ge is, mint pl. deltafácies vagy pelágikus mészkő fácies. 

A fáciesek általában kőzettani (pl. vöröshomokkő, glaukonitos homok, pirites 
agyag, mészmárga stb.) , vagy őslénytani (pl. nummuliteszes mészkő, globigerinás már- 
ga, bryozoás márga, korallos mészkő, aptychuszos márga stb.), jellemzőjük után kap- 
ják a nevüket. A gyakorlatban előfordul a fáciesek megjelölésénél a földrajzi név is (pl. 
urgoni-fácies) ez azonban félreértésekre adhat alkalmat, mivel a földrajzi nevek a li- 
tosztratigráfia számára vannak lefoglalva. Végül lehet a fáciesnek hagyományos — ál- 
talában kőfejtőmunkások által használt — neve is (pl. slir, molassz, majolika, flis 
stb.). 


BIOFÁCIESEK 


Miután ember járt a Holdon, és fényképfelvételek készültek a Marsról, könnyű el- 
képzelni, milyen lenne a Föld felszíne, ha nem lenne rajta élet. Kietlen porsivatag, kő- 
zettörmelék stb. agyagos és karbonátos kőzetek nélkül. Az utolsó negyedszázad egyik 
nagy földtudományi eredménye az a felismerés, hogy milyen nagy a jelentősége a bio- 
szférának az atmoszféra és a litoszféra módosításában. Az élet egyértelműen befolyá- 
solja az üledékképződést a Földön ! Más lenne a mállás, ha nem burkolná a Földet oxi- 
génben gazdag légkör. Más lenne a szállítódás a talaj és a növénytakaró védelme nél- 
kül; és más lenne az üledék lerakódása is, ha abban nem vennének részt szerves té- 
nyezők. 

Az élet és az üledékképződés kapcsolata nem meríthető ki azzal a közhellyel, hogy a 
fosszília anyag, és így az anyagvizsgálat tárgykörében helye van a paleontológiának is. 

Vannak biogén kőzetek, vannak kőzetalkotó fosszíliák. 

A biofáciesek közé tartoznak mindenekelőtt a biogén kőzetek, amelyek nagyrészt 
vagy teljesen szerves eredetűek. Ezeket gyűjtőnéven biolitoknak nevezzük, és aszerint, 
hogy növények vagy állatok voltak-e a kőzetalkotók, fitobiolitról vagy zoobiolitról be- 
szélünk. Más felosztás szerint a biolitok feloszthatók éghető (Xausztobiolit) és nem ég- 
hető (akausztobiolit) szerves eredetű kőzetekre. 

A kausztobiolitok közül a humuszkőzet (humulit) általában fejlettebb szárazföldi 
növények tömeges felhalmozódásából keletkezik, mocsári, lápi feltételek között. A 
korhadás megakadályozódása a vízi környezetnek köszönhető. Az ellenálló bitumenes 
anyagokon kívül a könnyen bomló lignin és cellulóz humuszanyag formájában marad 
meg. A lápok vagy a szárazföldek peremi területein jönnek létre (paralikus medencék), 
vagy a szárazföld belső, lefolyástalan medencéjében (/irnnikus medencék). A paralikus 

medencéket időnként tenger öntheti el. Ezért a kőszenes sorozatokat időnként tengeri 
rétegek szakítják meg. Erről a paralikus kőszénmedencék könnyen felismerhetők. A ki- 
terjedt kőszénmedencék általában a paralikus típusba tartoznak. 

A kőszénképződés tőzegesedéssel indul. Az elbontott növényanyag még laza szövetű 
és sok vizet tartalmaz. A tőzegből szénülés során keletkezik barna- illetve feketekőszén. 
A tőzeg nedvességtartalma 9097 lehet, a barnakőszéné 5099, a feketekőszéné mindössze 
590. A szénülés víz- és szén-dioxid-veszteséggel, valamint a szén fokozatos feldúsulásá- 
val jár. A nyers fa széntartalma mintegy 50979 , a tőzegé 57970 , abarnakőszéné 75979 és a fe- 
ketekőszéné 909/9. A barnakőszénben találhatunk olyan növénymaradványokat, ame- 
lyek megőrizték fás szerkezetüket. Ezeket nevezzük xilitnek. A szénülés és a földtörté- 
neti kor között fennáll bizonyos kapcsolat. A tőzegek nem idősebbek a pleisztocénnél. 
A barnakőszenek legtöbbje harmadidőszaki, bár kivételesen a karbonból is maradt 
meg barnakőszén. Magyarországon harmadidőszaki barnakőszén pl. a Dorog-tokodi 
szénmedence, a bakonyi szénmedencék Ajka kivételével, amelynek a szene krétaidősza- 
ki. A legértékesebb (juraidőszaki) feketekőszén hazánkban a Mecsek-hegység területén 
(Komló) fordul elő. 

Gyors oxidáció útján faszén (fuzit) keletkezik. A faszénből különösen az ősember tü- 
zelőanyagára következtethetünk, mivel a nagyon morzsalékony fuzitok nem halmo- 
zódhatnak át, és ezért az egykori tűzhelyen maradnak. : 

A kausztobiolitok másik fontos csoportjába a rothadó iszap (szapropelit) tartozik. A 
rothadó iszap sötétszürke vagy fekete színű, és gyakran sok piritet tartalmaz. Az iszap 
szerves eredetű zsírok és fehérjék bomlásával jön létre, általában nyugodt vizű, rosszul 
szellőző medencében, ahol az oxigén hiánya miatt a baktériumok az O0.-mennyiséget a 
bomló szerves anyagból nyerik. A folyamat során a szénhidrogén feldúsul. Az iszap 
nagy mennyiségben tartalmazhat spórát és pollent, amely a szárazföldről kerül az üle- 
dékbe. Aszerint, hogy a szapropél anyag milyen üledékkel keveredik, különböző szap- 
ropelites kőzet keletkezhet (bitumenes mészkő, bitumenes pala) mint meghatározott li- 
tofácies. A szapropél iszap természetes desztillációjából kőolaj keletkezik. A kőolajat 
sokáig szervetlen eredetűnek tartották. Újabban azonban megtalálták benne azokat a 
baktériumokat, amelyek a szerves anyag lebontását jelzik. A kőolaj tehát folyékony 
kausztobiolit, amely szerves alapanyagában a spórákat és polleneket is megőrizte. A 
kőolaj utólagosan átitathat nagy likacstérfogatú üledékes kőzeteket, amelyek így tároló 
kőzetté válnak. 

Éghető kőzetek, bár kisebb földtani jelentőségűek, a /iptobiolitok, amelyek elsősor- 
ban magasabb rendű szárazföldi növények kémiailag legellenállóbb részéből képződ- 
nek (gyanta, viasz stb.). 

Másodlagos liptobiolitok a tőzeg vagy a kőszén felszínre kerülésekor a humuszelegy- 
részek bomlásával jönnek létre, és ennek megfelelően a kőszéntelepek fedőjében talál- 
hatók. A gyantatartalom miatt a liptobiolitok sárgás színűek. A liptobiolitok közé tar- 
tozik a bakonyi felsőkrétában gyűjthető ajkait. 

Az éghetetlen akausztobiolitok közé növényi eredetű kőzetek is tartoznak, A baktéri- 
umok vas-mangán-oxidos bevonatot alkotnak. A kékmoszatok az ún. síromatolitok 
képződésében játszanak jelentős szerepet. A kovamoszatok tömeges felhalmozódása a 
diatomaföldet alkotja. A kokkolitok, a zöldmoszatok és a vörösmoszatok a tengeri 

mészkőképződésben jelentősek. Több olyan kőzetről, amelyet korábban vegyi eredetű- 
nek hittek, újabban bebizonyosodott, hogy fitogén eredetű. A kőzetalkotó kokkolito- 
kat csak a térhatású elektronmikroszkóp tudta kimutatni. Ez elsősorban a pelágikus 
mészkövekre vonatkozik, mint amilyen az ammonitiko rosszo fácies. 

Az állatvilág csak a szapropelit képződésében játszhat szerepet. A zoobiolitok külön- 
ben mind akausztobiolitok és túlnyomórészt tengeriek. Közülük leggyakoribbak a 
fosszíliák allochton tömeges felhalmozódásából keletkezett bioklasztikumok. A bio- 
klasztikum a teljes fosszíliákon kívül nagy számban tartalmaz váztöredékeket és szer- 
ves eredetű törmeléket, biodetrituszt. Klasztikumok általában karbonátos kőzeteket al- 
kotnak. Lümasellának nevezzük a főleg puhatestűek (kagylók, csigák) vázából felhal- 
mozódott törmeléket. A lümasella általában selymes fényű, csillogó kőzet. Ha a köőzet- 
nek több mint 5090-a 1] mm-nél nagyobb váztörmelékből áll, biokalciruditról beszé- 
lünk. A törmelék általában finomszemcsés anyagba (matrix) van beágyazva. A krinoi- 
deás mészkő fácies vagy a szárazföldi csontbreccsa biokalcirudit. A biokalkarenit 
összecementált mészhomok 0,062—1 mm-es szemcsemérettel. A nagyon finom szem- 
csés (0,004—0,062) mésziszap megszilárdulásából biokalcilutit keletkezik. A lutitot 
szokás mikritnek is nevezni. 

A sekélytengeri biogén fáciesek közé tartozik a nummuliteszes mészkő, a bryozoás 
márga, az édesvízi charás mészkő stb. A nyílttengeri pelágikus fáciesek sorából a globi- 
gerinás márgát, a radiolaritot, az ammonitiko rosszót és a graptolitás palát emelhet- 
jük ki. 

Sokszor az eredeti élethelyen, vagy kisebb-nagyobb szállítódást szenvedve, a fosszí- 
liák padokat alkothatnak. Az ilyen előfordulás általában sekélytengeri környezetre 
utal. Padokat formálhatnak a kagylók közül a Megalodon- és az Ostrea-fajok, a 
pörgekarúak közül pl. a Coenothyrisek stb. 

Helyhez kötött, szesszilis szervezetek törékeny vázának felhalmozódásából keletkez- 
nek a biostrómák, amelyeknek nincsen keretszerkezet-építő alkotóelemük. Mohaálla- 
tok vázából vagy a férgek lakócsöveiből (szerpulit) keletkezhet biostróma, bár összefo- 
gazódhat a zátonyokkal is. A zátonyok vagy biohermák az egykori tenger alatti kör- 
nyezetből kiemelkedő karbonátos tömegek, amelyeket szesszilis mészvázú szervezetek 
hoznak létre (24. ábra). A zátonyalkotók között vannak keretszerkezet-építők (pl. tele- 
pes korallok, Hippurites-fajok), vannak cementálók (pl. vörösmoszatok) és vannak tö- 
mítők (pl. zöldmoszatok). Mivel a zátonyépítők egy része a moszatok közé tartozó 200- 


24. ábra. Karbonátos kőzetbe ágyazott bioherma (1) 
és két kiékelődő biostróma (2). GEYER (1973) nyo- 
mán 


25. ábra. Letális  pantósztrátumos biofácies. ya. 
SCHAFER (1962) nyomán 


26. ábra. Vitális pantosztrátumos biofácies. pa 
SCHÁFER (1962) nyomán 

27. ábra. Vitális liposztrátumos biofácies. SCHAFER (1962) nyomán p 


xantellákkal él együtt, a zátony önfenntartó, autark ökológiai rendszer. A törzsfejlő- 
désnek megfelelően a zátonyépítő szervezetek a kambrium óta többszörösen kicseré- 
lődtek, mégis a zátony mint biogén kőzettest a legkülönbözőbb korú üledékekben meg- 
található. 

A biofácieseket a vízmozgás figyelembevételével több típusba sorolhatjuk. 

A jól rétegzett életmentes fácies (letális pantosztrátum) jellemzője, hogy a tengerfe- 
néken nincs vízmozgás és bentoszélet (25. ábra). Az üledékképződés teljes, azaz nincsen 
elhordás. Az üledékképződés menete általában lassú. A bentosz-szervezetek ugyan hi- 
ányzanak, de a szapropél iszapba úszó és lebegő szervezetek süllyedhetnek el. Minden, 
ami elsüllyedt, meg is marad. A rétegzettség , kalendáriumszerű", ahol minden , lap" 
megőrződik. A ragadozók hiánya miatt az elhalt szervezetek kitűnően fosszilizálódnak. 
A tafocönózisban koptatódásnak, bioturbációnak, osztályozódásnak, irányítottságnak 
nincs nyoma. A jól rétegzett életmentes fácies példája Holzmaden vagy Solnhofen. 

A jól rétegzett, lakott biofáciesben (vitális pantosztrátum) a megfelelő kis vízmozgás 
elősegíti a bentoszélet felvirágzását (26. ábra). A jelentősebb elhordás hiánya miatt az 
üledékképződés itt 15 hézagtalan, és állandó a bentoszélet. A sírközösségbe úszó és lebe- 
gő szervezetek vázai is bekerülhetnek. Jellemzőbbek azonban az inbentosz-szervezetek 
járatai, és a felszínen mozgó állatok életnyomai. Ez a biofáciestípus elsősorban a batiá- 
lis és abisszikus övre jellemző, de előfordulhat az árapályövben is. 

A lakott, rosszul rétegzett biofácies (vitális liposztrátum) jellemzője az erős vízmoz- 
gás, amely különösen kedvező oxigénellátást nyújt a tengerfenéken élő szervezeteknek 
(27. ábra). A vízmozgás miatt gyakori a keresztrétegzettség, illetve a lencseszerű közbe- 
település, a hullámfodor és az elhordás útján keletkezett üledékhézag. A tengerfenéken 
élő szervezetek vázai gyakran áthalmozódnak, helyenként azonban megmaradhatnak a 
kagylók, gyűrűsférgek és tengeri sünök járatai. Ez a biofácies gazdag faunájú, és az 
időnként gyors betemetődés kitűnő fennmaradási feltételeket teremthet. Különösen jel- 
lemző a sekélytengeri árapályövhöz közel eső területekre. Ebbe a biofáciestípusba tar- 
tozhat a természetvédelmi területnek nyilvántartott várpalotai Szabó-bánya. 

A lakatlan, rosszul rétegzett biofáciesre (letális liposztrátum) a heves vízmozgás jel- 
lemző, amely a gyors üledékképződéssel együtt megakadályozza a bentoszélet kialaku- 
lását (28. ábra). A nektoni és planktoni szervezetek vázai változatos tafocönózisokat 
alkothatnak, de általában koptatottak, irányítottak és töredékes megtartásúak. Ez a 
biofáciestípus ugyanúgy előfordulhat árapályövben, mint a kontinentális lejtő terüle- 
tén. Ebbe a típusba általában faunaszegény rétegek tartoznak. 

Gazdagon lakott, de rétegzetlen biofáciestípusba tartozik (vitális asztrátum) a zátony 
(29. ábra). A vízmozgás itt is erős, de a durvaszemcsés törmelék hiánya lehetővé teszi a 
bentoszéletet. A vízmozgás miatt a rétegződés hiányzik, a mészvázakból viszont hatal- 


28. ábra. Letális liposztrátumos biofácies. SCHAFER (1962) nyomán p 

7 2 
NVASzzzs 


mas tömeg gyűlhet össze (bioakkumuláció). Hazánkban a miocénből is leírtak kisebb 
foltzátonyokat (pl. Visegrád, Fekete-hegy). 

Ezek között a fő típusok között számos átmenet lehet. 

A legfontosabb fáciestípusok jellemzése után térhetünk át a fáciest alkotó fontosabb 
szervezetcsoportok áttekintésére. 

Fáciesfosszíliának nevezzük azokat a szervezeteket, amelyek mindig vagy rendszerint 
meghatározott fáciesben fordulnak elő. Ezek általában szűk környezetigényű, sztenök 
csoportok, amelyek a szesszilis vagy a vagilis bentoszba tartoznak. A fáciesfosszíliák — 
különösen az autochton beágyazódási viszonyok között — jellemezhetnek és megértet- 
hetnek bizonyos fácieseket. 

Alighanem a növények a legjobb fáciesjelzők. Egyértelműen utalnak a vízi vagy szá- 
razföldi közegre, a hőmérséklet- és a csapadékviszonyokra, illetve a vízmélységre. Érté- 
kelésükkor azonban számolni kel! az allochton beágyazódás lehetőségével. 

Az egysejtű állatok között a foraminiferák a sótartalom-változást nehezen viselik el. 
A fajok túlnyomó többsége a bentoszban él, érzékeny a hőmérsékletre és az aljzat mi- 
nőségére. Az idegen szemcsék felhasználásával agglutinált vázat építő csoportok általá- 
ban a hidegebb vizet kedvelik, amely egyaránt lehet , boreális" klímára utaló, vagy 
nagyobb vízmélységet jelző fácies. A lebegő életmódot folytató csoportok elsősorban a 
hőmérsékletre érzékenyek. 

A radioláriák tömeges felhalmozódása általában a trópusi övre jellemző. Alkalom- 
szerűen lagúnákban is felhalmozódhatnak, de nagy kiterjedésű, tömeges előfordulásuk 
a kalcium-karbonát-kompenzációs szint alatt levő mélyvízi környezetre utal. 

A szivacsok közül az édesvíziek nem választanak el szilárd vázat, és ezért nem fosszi- 
lizálódnak. A mészszivacsok és a marószivacsok sekélytengeriek. Általában tömeges 
felhalmozódásuk a korallzátonyok mélységét meghaladó (80—200 m) övre jellemző. A 
kovaszivacsok egy része a mezozoikumban sekélyebb vízben élt, mint jelenleg. 

Annak ellenére, hogy a kihalt 4Archaeocyatha-fajok rendszertani helye tisztázatlan, 
egykori előfordulásukból és a kísérőfaunából egyértelműen arra következtethetünk, 
hogy meleg- és sekélytengeri zátonyépítők voltak. 

A csalánozók közül a zátonyépítő vagy zátonylakó (hermatipikus) korallok kitűnő 
fáciesjelzők. Mind a trópusi sekélytenger átvilágított, jól szellőzött vizében élnek. Azok 
a korallok, amelyek nem élnek együtt a moszatokkal, mélyebb tengerbe is lehúzódhat- 
nak. A szilárd vázat építő csalánozók tengerben élő sztenohalin szervezetek. A paleo- 
zoikum végén kihalt korallok is egyértelműen tengeriek, lehetséges azonban, hogy hő- 
mérsékletigényük eltért a maiakétól, és hidegebb vízben is alkothattak telepeket. Mint a 
telepes szervezeteknél, általában az alakból is következtethetünk az egykori környezet- 
re. Nagyon erős vízmozgás esetében a telep lapos bekérgezést formál. Erős vízmozgás- 
nál a telep alakja kupolaszerű, nyugodt vízben bokrosan elágazó vagy gyertyatartó ala- 
kú telep képződik. 

A puhatestűek közül a vastagvázú, erősen díszített csoportok a trópusi sekélytenger- 
re jellemzőek. A vékony, díszítetlen váz vagy hűvösebb éghajlatot jelez, vagy inben- 
tosz-életmódra utal. 

A csigák közül sok az eurihalin csoport. Ezek csökkentsósvízben is élnek. Egyaránt 
megtalálhatók a sziklás, a homokos, illetve az iszapos aljzaton. A növényevő csigák a 

29. ábra. Vitális asztrátumos biofácies. SCHAFER (1962) nyomán 


tenger átvilágított övére korlátozódnak. A tengeri pillangók felhalmozódásából na- 
gyobb vízmélységre következtethetünk. A szárazföldi csigák kitűnően jelzik az egykori 
éghajlati viszonyokat. 

A kagylók kitűnő fáciesjelzők. Közöttük is vannak eurihalin csoportok, sőt olyanok 
is, amelyek elviselik a túl sós tengervizet (pl. Megalodon). A kagylók nagy része megha- 
tározott aljzathoz alkalmazkodott. A szilárd sziklákba fúródó kagylók mind sekélyten- 
geriek. Üregeik elterjedése alapján az egykori sziklás part körvonalai rögzíthetők. Az 
iszapban élő kagylók, ha eredeti élethelyükön pusztulnak el, utalnak az üledék minősé- 
gére. A pelágikus kagylók (pl. Bositra) nyílttengeriek. Az uszadékfára tapadó vagy fá- 
ba fúró kagylók idegen élettérbe, esetleg letális pantosztrátumos biofáciesbe kerülhet- 
nek. A kagylók egyik csoportja (,, Rudisták"), mint amilyen pl. a Hippurites, zátony- 
építő. A különböző Rudista csoportok egymásra következéséből végignyomozható a 
zátony fejlődéstörténete a megtelepüléstől egészen a klimax állapotáig. 

A lábasfejűek kivétel nélkül normális sótartalmú tengerben élnek. A Nautilus-félék 
ősei sekélytengerben éltek és lebegőképességük korlátozott lehetett. Ma élő egyetlen 
képviselőjük (Nautilus) nem a legalkalmasabb arra, hogy a fosszilis csoportokra általá- 
nosítsuk életmódját és környezeti igényeit. Azt tudjuk róla, hogy az üres háza messze 
területre elsodródhat, de valószínűtlen, hogy utólagosan az elzárt tengermedencékbe 

kerülhetnek. A ház helyzete a réteglaphoz viszonyítva tanúskodik arról, hogy az üres 
ház sekélyvízben ért-e partot, vagy esetleg mélyvízi környezetben történt a , landolás" . 

Az ammoniteszek általában hiányzanak a litorális üledékes kőzetekből, a mészoolit- 
ból, az egykori korallzátonyokból és a partközeli homokkőből. Mint Solnhofen példá- 
ja bizonyítja, lagúnákba azonban bekerülhetnek. Mivel állkapcsuk (Aptychus) ellenál- 
lóbb anyagból épült fel, mint a külső aragonit váz, ott, ahol a kioldás kiválogató hatása 
érvényesül, csak az Aprychus marad meg. Az ammoniteszek nagy többsége sekélyten- 
geri, de éltek köztük mélyebb vízi batipelágikus alakok (Phylloceras-, Lytoceras-félék) 
is. Az ammoniteszek általában kisebbek az agyagos fáciesben és nagyobbak a mészkő- 
ben és a márgában. Lehet, hogy ennek oka az előnyös mészellátásban kereshető. Min- 
denesetre az anmoniteszek közt több a jó fáciesjelző, mint ahogyan azt korábban hit- 
ték, de kevesebb, mint a kagylók és a csigák körében. 

Mivel a belemníteszek jól úszó tengeri szervezetek voltak, ellenálló vázrészeiket a leg- 
különfélébb üledékes kőzetekből (homokkő, pala, mészkő stb.) gyűjthetjük. Hosszú- 
kás alakjuk miatt jól jelezhetik az egykori tengeráramok irányát. 

Az ízeltlábúak közül a háromkaréjos ősrákok kambriumi virágkoruk idején mészkő- 
ben, márgában, agyagban és homokkőben egyaránt előfordultak, később az agyagos 
kőzetekben csak szórványosan találhatók, és túlnyomó többségük meszes és homokos- 
márgás litofáciesből kerül elő. Valamennyi trilobita tengeri üledékben található. Nem 
mondható ez el a kagylósrákokról (Ostracoda), amelyek sikeresen tudtak alkalmazkod- 
ni az édesvízi feltételekhez is. Ezek, akárcsak a puhatestűek körében a csigák, kitűnő 
környezetjelzők. A kagylósrákok túlnyomó többsége a bentoszban él, és az úszó-lebegő 
csoportoknak sima, vékony teknőjük van. A pszeudoplanktonikus életmódot folytató 
paleozoikumi csoportok között akad olyan, amely tüskéivel tapadt a moszaterdőbe. Az 
üres tüskéjű csoportok valószínűleg lebegő életmódot folytattak. Az édesvízi csoportok 
teknője szintén sima. A tengerben a kagylósrákok főleg a sekély selfrégióra korlátozód- 
nak, de akad köztük mélytengeri is. Gyakran megfigyelhető, hogy az erősebben díszí- 
tett csoportok durvaszemcsés üledéken élnek. A rövid teknőjűek homokos aljzaton él- 
nek, a megnyúlt teknőjűek iszaplakók. 

A tapogatókoszorúsok közül a mohaállatok szilárd vázú csoportjai csaknem mindig 
tengeriek, kivételesen csökkentsósvíziek. Általában a selfterületen gyakoriak. A pörge- 
karúak kizárólag tengerben élnek. Egyedül a Lingula-félék viselik el az időnként csök- 
kentsósvízi feltételeket. Hosszú törzsfejlődésük során a brachiopodák nagyon külön- 
böző életfeltételekhez alkalmazkodtak. A paleozoikumban voltak közöttük zátonyal- 
kotók, és gyakran éltek együtt korallokkal. Jelenleg különböző vízmélységben fordul- 
nak elő. 

A fél-gerinchúrosok közül a graptoliták kizárólag tengerben éltek, és mint többnyire 
lebegő életmódot folytató szervezetek, különböző üledékes kőzetekből gyűjthetők. Fő 
elterjedési területük a parttól távoli medenceterületre korlátozódott. 

A tüskésbőrűek szintén tengeri szervezetek. A paleozoikumban és a mezozoikumban 
nagyon elterjedt krinoideás mészkövek sekélytengeri Crinoidea-erdők maradványai. A 
tengeri liliomok a kainozoikumban megváltoztatták eredeti élethelyüket és nagyobb 
mélységbe húzódtak vissza. A tengeri sünök azonban megőrizték sekélytengeri környe- 
zetüket. A szabályos tengeri sünök általában zátony közelében élnek, a szabálytalanok 

pedig beássák magukat az üledékbe. Ezek nagyon érzékenyek az üledék szemcseméreté- 
re, tápanyagtartalmára, mozgatottságára stb. 

A bizonytalan rendszertani helyű, kihalt konodonták kizárólag tengeri eredetű üle- 
dékes kőzetekből kerültek elő, és mivel nagyon különböző fáciesből írták le maradvá- 
nyaikat, valószínű, hogy elterjedésükben inkább a földrajzi tényezőknek jutott szerep, 
mintsem a tengeraljzatnak. A fokozódó vízmélységnek megfelelően alakgazdagságuk 
nő. Ezt a jelenséget több pelágikus csoportnál megfigyelhetjük, így az ammoniteszek 
esetében Is. 

A gerincesek közül a halak egy része sztenohalin. Devonidőszaki virágkoruk idején 
egy részük alkalmazkodott az édesvízi környezethez, ahonnét azután egyes csoportjaik 
visszavándoroltak a tengerbe. A szárazföldi négylábúak a növényekhez hasonlóan ki- 
tűnő környezetjelzők. 


FÁCIESVÁLTOZÁSOK 


Vannak nagy földrajzi elterjedésű és többé-kevésbé egyidejű fáciesek, amelyek sajá- 
tos, állandó környezetre utalnak. Ezek közé a perzisztens fáciesek közé tartozik például 
az írókréta, amely nemcsak Északnyugat-Európában terjedt el, hanem megtalálható 
Lengyelországban, Bulgáriában, a Szovjetunióban, Egyiptomban, Nyugat-ÁAusztráliá- 
ban és Texasban is. Mindenütt hasonló a faunája, amely a fácies viszonylagos egyidejű- 
ségére utal. Előfordulhat, hogy a külön- 
böző kontinensekre kiterjedő azonos fá- 
ciesnek az egyes országok geológusai más- 
más nevet adnak, megnehezítve a föld- 
rajzi tájékozódást. 

Egyes fáciesek hosszú földtörténeti 
időn keresztül változatlanok maradhat- 
nak, ha a környezeti feltételek nem vál- 
toztak. Ezek egyveretű, homogén magna- H1 
fáciesek, amelyek összefogazódhatnak 
kisebb, rövid életű parvafáciesekkel. A 
Csendes-óceán gyűrű alakú korallzáto- 
nyai több tízmillió éven át képződtek. Ha- 
sonló módon hosszú életű a Dél-Németor- 
szág területén elterjedt juraidőszaki sziva- 
csos mészkő. Mindkettő magnafácies. A 


30. ábra. Laterális fáciesváltozások : kiékelődés (1); 
összefogazódás (2); fokozatos átmenet (3). GEYER 
(1977) nyomán 

31. ábra. Különböző fáciesek kapcsolatai : intra- 
fácies (1); interfácies (2); szubfácies (3). GEYER 
(1977) nyomán 


velük egy időben, környezetükben lerakódott különböző üledékek és üledékes kőzetek 
parvafáciesek. 

Már GRESSLY megfigyelte, hogy oldalirányban különböző fáciesek kapcsolódhatnak 
egymáshoz (30. ábra). A fáciesek kiékelődhetnek, összefogazódhatnak más fáciessel 
vagy átmennek más fáciesbe. Ezeket /aterális fáciesváltozásnak nevezzük. A nagyobb 
fáciesen belül a kisebb, többé-kevésbé jól elhatárolt egységet intrafáciesnek nevezzük. 
Ilyen intrafáciesek a homokkőbe zárt agyaglencsék, amelyek növénymaradványokat 
vagy puhatestűek vázait tartalmazhatják. A nagyobb fáciesek között elhelyezkedő ki- 
sebb fáciest interfáciesnek nevezzük. A fáciesnek átmeneti, összefogazódó részét szub- 
fáciesként lehet elkülöníteni (3/. ábra). A zátonyfácieshez tartozó zátonylejtő lényegé- 
ben szubfácies is. A többé-kevésbé egyidejű, de különböző fácieseket heteropikus fá- 
ciesnek nevezzük. Ma az árapályövben, a sekélytengerben és a mélytengerben egy idő- 
ben különféle fáciesek keletkeznek. A durva kavicsnak heteropikus fáciese lehet a ho- 
mokkő vagy a parttól nagyobb távolságra lerakódott agyag. A tengeri üledékképződés 
esetében ezek a fáciesek földtani értelemben egyidejűek, de a szárazföldi üledékes réte- 
gek közé települő folyóvízi vagy tavi üledékes fáciesek egyidejűségének kimutatása már 
nehezebb feladat. A szárazföldi fáciesek egymásmellettisége inkább oldalirányú egyen- 
értékűségnek felel meg, mintsem pontos egyidejűségnek. 

A fáciesek nemcsak oldalirányban változhatnak, hanem függőleges kiterjedésükben 
is (32. ábra). Ez a vertikális fáciesváltozás. Folyamatos üledékképződés esetében a vál- 
tozás ritmikus vagy ciklikus ismétlődéssel járhat. Ritmikus üledékképződésnél pl. 
vastag- és vékonypados mészkőrétegek váltják egymást. Ha a ciklus minden tagja füg- 
gőlegesen követi egymást, szimmetrikus üledékciklusról beszélünk. Általában azonban 
a ciklus egy-egy tagja kimaradhat. Szimmetrikus fáciessor például, ha a konglomerá- 
tumra homokkő, agyag, mészkő, agyag, homokkő, majd ismét konglomerátum követ- 
kezik. Az egyirányú fáciesváltozást — pl. amikor a durvaszemcsés törmelékes kőzet a 
finomszemcsésbe megy át — fáciesevolúciónak szokás nevezni. 

A klasszikus geológia az üledékképződést lassú, állandó, esőszerű folyamatnak tar- 
totta. Egyre több bizonyítéka van annak, hogy az üledékképződés nem mindig folya- 

GENKENEKET NNEKSZN a 


32. ábra. Vertikális fáciesváltozások : ritmikus (1) és ciklikus (2) fáciesváltozás. Fokozatos fáciesváltozások 
(3, 4). A vertikális fáciesváltozás esetében a litosztratigráfiai határt ott lehet könnyebben megvonni, ahol az 
átmeneti rétegek vékonyak (a). A homokkő és a márga elhatárolása nehezebb feladat (b). BOULIN (1977) 
nyomán 


matos, hanem a fáciesek hézagosan következnek egymásra. A hézagos települést un- 
konformitásnak nevezzük (33. ábra). 

A hézagos településnek négy fő típusa van: 

— nonkonformitás, 
— szögdiszkordancia, 
— diszkonformitás, 
— parakonformitás. 

A nonkonformitás esetében az üledékes fácies teljesen idegen kőzetre települ, vulká- 
ni, plutoni vagy esetleg metamorfózist szenvedett kőzettestre. Az üledékképződést 
ilyenkor nagy eróziós szünet előzi meg. Az ősi kristályos tönköket időnként elborító 
epikontinentális sekélytenger fáciesei a nonkonformitás típusába tartoznak. 

A szögdiszkordancia esetében két üledékes kőzet érintkezik egymással, de a fekvő ré- 
tegek szöget zárnak be a fedő rétegekkel. A diszkordanciát hegységszerkezeti mozgások 
idézhetik elő (vetődés, gyűrődés), de lehetséges, hogy tenger alatti csúszás okozza a ré- 
tegek dőlésszögének változását. A szögdiszkordancia szintén jelentős időbeli eltérést 
feltételez a két különböző réteg között. A szögdiszkordancia nagyon gyakori földtani 
jelenség. Általában így érintkeznek az idősebb alaphegység üledékes kőzeteivel a fiata- 
labb fedőhegység rétegei. 

A diszkonformitás esetében a fekvő és a fedő rétegek dőlésszöge azonos, mégis a két- 
féle fácies keletkezése közt jelentősebb idő intervallum volt, amelyről a fekvő kőzet 
részleges lepusztulása tanúskodik. Az eróziós felületből következtethetünk a diszkon- 

33. ábra. Unkonformitástípusok: nonkonformitás 
(1); szögdiszkordancia (2); diszkonformitás (3); pa- 
rakonformitás (4). DUNBAR, RODGERS (1975) nyo- 
mán 


formitásra. A Dunántúli-középhegység 
területén az eocénkori rétegek helyenként 
diszkonformitással települnek a fekvő tri- ESETET TT 

ászidőszaki rétegekre. SS I 

A parakonformitás annyiban tér el a e. 
diszkonformitástól, hogy az üledékhézag- ES pe 
nak semmiféle látványos nyoma nincs. A 
fedő rétegek azonos dőlésszögben találha- 
tók, mint a fekvő rétegek, és az üledékhé- 
zagot csak gondos vizsgálattal lehet meg- 
állapítani. Erről sekélytengeri környezet- 
ben a szilárd aljzat , kemény felszínére" 
ránőtt vagy fúró szervezetek tanúskod- 
hatnak, nyilttengeri feltételeknél a vissza- 
oldás nyomaiból, és a vas-mangán-oxidos 
kéreg alapján következtethetünk üledék- 
szünetre. A rövid ideig tartó üledékszüne- 
tet diasztémának nevezzük. Azt, hogy a 
két réteg közt az időintervallum rövid 
volt-e vagy hosszú, legbiztosabban a fau- 
navizsgálat alapján lehet eldönteni. A Ba- 
kony- és a Gerecse-hegység jellegzetes vö- 
rös mészkőörétegeit folyamatos üledékképződéssel magyarázták. Annak ellenére, hogy 
a lito- és a biofácies teljesen azonos (ammonitiko rosszo) az ammoniteszek alapján szá- 
mos üledékhézagot sikerült kimutatni. Ezek között a hézagok között vannak kisebb 
diasztémák, amikor csak egy-egy fosszíliatartalmú réteg marad ki, vannak azonban je- 
lentősek, amikor már , emeletek" hiányzanak állandó tengeri feltételek között. 

A vertikális fáciesváltozásnak többféle típusa lehet aszerint, hogy a süllyedés és a fel- 
töltődés között milyen a kapcsolat. 

Amikor a süllyedés gyorsabb, mint a feltöltődés, a lehordási terület morfológiája 
alapján lehetséges, hogy csak kevés szárazföldről származó anyag keveredik a tengeri 
üledékhez. A tengeri üledéksor alján a terrigén anyag egyenlőtlenül szóródhat szét, és a 
lencseszerűen kiékelődő alapkonglomerátumra vagy homokkő közbetelepülésekre szá- 
razföldi törmelékanyag nélkül közvetlenül nyílttengeri mészkő következhet. Erre 
nyújthat példát a Villányi-hegység klasszikus juraidőszaki rétegsora, ahol a pliensbachi 
mészkőre 0—4 cm vastag bathi homokos mészkő következik. Ez a tengerelöntés csak 

34. ábra. A fácies , térben és időben vándorolhat" . 
A Jura-hegységben területenként eltérő korú az , ar- 
govi" ammoniteszes márga (1) a korallos mészkő (2) 
és a fedő ammoniteszes mészmárga (3) o — oxfordi; 
k -— kimmeridgei ; £ — tithon. GEYER (1977) nyomán 


helyenként hagyott nyomot. Többnyire az ammoniteszekben rendkívül gazdag kallovi 
mészkő közvetlenül a pliensbachira települ. 

Amikor a süllyedés üteme felülmúlja ugyan a feltöltődését, de a feltöltődés már nem 
elhanyagolható, a hullámzás és a tengeráram osztályozza a törmelékanyagot és általá- 
ban a partvonallal párhuzamos övekben rakja le. A part közelében durvaszemcsés üle- 
dék rakódik le, a parttól távolodva pedig egyre finomabb szemcsés az üledék. 

Ha a feltöltődés üteme meghaladja a süllyedését, a partvonal visszahúzódik és bekö- 
vetkezik a regresszió. Ilyenkor azt várhatnánk, hogy a tengeri rétegsor fölfelé fokoza- 
tosan megy át a szárazföldi fáciesekbe, valójában azonban a felső, durvaszemcsés ten- 
geri rétegek gyakran áldozatául esnek a lepusztulásnak, és a szárazföldi üledékes kőzet 
nem a tengeri fáciessor zárótagjára települ. A regresszió bizonyítékait az erózió teljesen 
elpusztíthatja, és a tengeri rétegekre újból tengeri fácies következhet. Ilyenkor gyakori 
a diszkonformitás, azaz a rétegsor hézagos. A regresszív rétegsor klasszikus példája a 
világhírű egri (Egerien) Wind téglagyár fáciessora. . 

A vízszintes és a függőleges fáciesváltozás kapcsolatait először WALTHER (1894) fog- 
lalta törvénybe. E szerint a térben egymás mellett levő különböző fáciesek szelvényben 
egymás fölött helyezkednek el, azaz csak olyan fáciescsoportok lehetnek egymás fölött, 
amelyek ma egymás mellett is megfigyelhetők. Ez a törvény folyamatos üledékképző- 
dés és lassú fáciesváltozás esetében érvényes. WALTHER idejében az óceánológia gyer- 
mekcipőkben járt. Nem ismerték az üledékképződés dinamizmusát. Nem vették figye- 
lembe a katasztrófaszerűen gyors és drasztikus fáciesváltozásokat, amelyeket a zagy- 
áramok íturbidit) okozhatnak, és nem számoltak az üledékhézagok gyakoriságával. A 
fáciestörvény így is értékes, hiszen a fáciesek tér és időbeli összehasonlítására serkent 
(34. ábra). 

FÁCIESVIZSGÁLAT 


Mivel általában a lito- és biofácies között nagyon szoros a kapcsolat, a fáciesvizsgá- 
lat szedimentológiai iskolázottságot feltételez. A biofáciesek esetében is terepi megfi- 
gyelésekkel kezdődik a munka, a kőzetösszetétel, a rétegvastagság, a rétegzettség mód- 
ja, a réteglap felszíni vizsgálata (életnyomok) és a fosszíliák (irányítottság, megtartás 
stb.) tanulmányozása alapján. A megfigyeléseket laboratóriumi munka követi, a szem- 
cseméret, az ásványi és kémiai összetétel, a szerkezet, a mikrofácies és a paleontológiai 
elemzés alapján. A mikrofácies-vizsgálat a fosszíliatartalmú iszapolhatatlan kőzet mik- 
roszkópos tanulmányozása felületi csiszolat vagy vékonycsiszolat alapján. Ilyenkor a 
kőzet alkotóelemeinek mennyiségi kifejezésére törekszik a fáciesvizsgáló, amelyből 
nagyon sok értékes következtetés vonható le a keletkezési és környezeti viszonyokra. 
Magyarországon a mikrofácies-vizsgálatok alapjait HANTKEN rakta le. 

A fáciesvizsgálat általában hasonlóság és ellentétpár kifejezésére alkalmas. Az azo- 
nos vagy többé-kevésbé hasonló fácieseket, függetlenül tér és időbeli elterjedésüktől, 
izopikus fácieseknek nevezzük. Izopikus fácies pl. a krinoideás mészkő. A triászban 
éppen úgy előfordulhat, mint a jurában vagy a krétában. Tengeri liliomok vázának tö- 
meges felhalmozódásából keletkezett és sekélytengeri környezetre utal. A mezozoikum 
során a tengeri liliomok törzsfejlődésen mentek át, tehát nem ugyanazok a fajok alkot- 
ják a különböző mészköveket. Ez azonban nem változtat azon a tényen, hogy a kőzet 
, arculata", aspektusa ugyanolyan. Az egy időben keletkező különféle fácieseket, mint 
láttuk, heteropikusnak nevezik. Általában könnyebb a vertikális fáciesváltozást észlel- 
ni, mint a laterális fáciesváltozásokat tisztázni. 

A fáciesek értékelésekor hasznos szem előtt tartani, hogy a jelenlegi környezet föld- 
történeti szempontból nem jellemző, atipikus. Az eljegesedések mindig is múló epizód- 
jai voltak a földtörténetnek. Jelenleg két jeges pólus van, amely tekintélyes mennyiségű 
vizet von el az óceánokból. Ezért a kontinensek magasabban helyezkednek el mint a 
múltban, amikor széles területeket önthetett el a tenger, majd visszahúzódhatott onnét. 
Annak, hogy a kontinensek kiemelkedőbbek, mint a múltban, az az előnye, hogy a 
fosszilis dokumentumanyag kedvezőbb feltárási körülmények között tanulmányozha- 
tó. Választ kapunk arra a kérdésre is, hogyan maradhatott meg annyi tengeri üledék a 
szárazföldeken, amikor ezek a lepusztulás területei. 

A fáciesvizsgálattal az a célunk, hogy az egykori üledékképződési viszonyokat, az 
egykori környezeti feltételeket minél behatóbban ismerhessük meg. A hegységszerke- 
Zeti elméletek alapjában összehasonlító fáciesvizsgálatokra épülnek. 

A fácieselemzés minőségétől függ az erre épülő paleoökológiai, paleobiogeográfiai és 
biosztratigráfiai szintézis eredményessége. 

A SZTRATIGRÁFIA ALAPJAI 


A sztratigráfiának az a célja, hogy a fosszíliák alapján kijelölje a réteg helyét az ideá- 
lis rétegoszlopban. A fáciesvizsgálat a kőzetek tér- és időbeli kapcsolatainak tisztázásá- 
val megkönnyíti a sztratigráfia feladatát. A rétegsorokat háromféle módon tagolhatjuk 
és sorolhatjuk be az ideális rétegoszlop megfelelő szakaszába : 

— litosztratigráfia, 
— biosztratigráfia vagy 
— kronosztratigráfia útján. 

A háromféle tagolás általában az ismeret különböző szintjét feltételezi. Ezért szüksé- 

ges külön foglalkozni mindegyik lehetőséggel. 


LITOSZTRATIGRÁFIA 


A litosztratigráfia kőzetjelleg alapján vizsgálja a kőzetek rétegtani helyét. Rétegtani 
szempontból a köőzettestek egyediek. A fáciesekkel. ellentétben nem ismétlődhetnek az 
ideális rétegoszlopban. A kőzetjelleg térben változó. A fáciesvizsgálatra épülő litosztra- 
tigráfia elsősorban a kőzetek térbeli kapcsolatait hivatott tisztázni. 

A litosztratigráfia alapegysége a formáció (35. ábra). A formáció olyan kőzetjellegek 
alapján elhatárolható egység, amely konkrét, tehát , kalapáccsal elérhető", egyedi, 
azaz a földtörténet során nem ismétlődhet meg, térképezhető, azaz nemcsak egy szel- 
vényben , fogható meg", hanem térbeli kiterjedése van (36. ábra). A formáció lehet 
egynemű és így tagolhatatlan, de lehet különböző egységekre (tagozat, rétegtag) bont- 
ható. A formáció néhány méter vagy akár több kilométer vastag lehet. Vízszintesen 
több országra terjedhet ki, bár ilyenkor a geológusok általában más-más névvel jelölik 
a formációt. 

A formáció nevét földrajzi fogalomról kapja. A Hárshegyi Homokkő Formáció 
hegyről, a Kiscelli Agyag Formáció helységnévről kapta a nevét. A korábbi irodalom 
ezenkívül más nevet is használt a formáció megjelölésére. A bryozoás márga neve alap- 
ján fácies lenne, valójában a hazai földtani irodalom formációként értelmezte. Ugyan- 
ez vonatkozik az olyan megjelölésekre mint , főnummuliteszes mészkő", , congeriás ré- 
tegek" vagy , contortás márga", illetve , wetzleris rétegek" . 

A formáció szót rétegtani értelemben először CUVIER és BRONGNIART 1811-ben hasz- 
nálta. Már 1839-ben MURCHISON és HALL egymástól függetlenül felismerte, hogy az ál- 
landóság céljából leghelyesebb a formációnak földrajzi nevet adni. Európában ebben 
az időben már ismerték a fácies fogalmát, Észak-Amerikában nem. Ezért Amerikában 

35. ábra. A legfontosabb rétegtani szakkifejezéseket 

a XIX. századtól használták következetesen és 

""( ZÓNA———, többé-kevésbé a mai értelemben. Érthetően előbb al- 

...l EMELET kalmazták a kőzetekre vonatkozó nagyobb rétegtani 

! egységeket felölelő kifejezéseket mint a szűkebb ré- 
tegtani egységeket. GÉCczY (1979) nyomán 

36. ábra. Ugyanazt a területet különböző módon lehet rétegtanilag tagolni. Új-Mexikó permi mészkövét és 
vöröshomokkövét (7) a térképező geológusok (2) két (1, 2) formációra és egy tagozatra (A), valamint három 
rétegnyelvre (a, b, c) osztották. Később az olajgeológusok egy formációcsoportot (1) és négy formációt (1—4) 
különítettek el. DONOVAN (1966) nyomán 


37. ábra. Példa különböző kőzettestek litosztratigrá- 
fiai tagolására. A—E formáció ; d és e a D és E for- 
máció tagozata. Az A, B és C formáció genetikai 
alapon (terrigén anyagfelhalmozódás) egy formáció- 
csoportba tartozhat (I) és D és E másikba (I). 
GEYER (1977) nyomán 


a fáciesek helyett az egymást helyettesítő kőzettesteket is formációknak nevezték el, és 
ez fölöslegesen felduzzasztotta és áttekinthetetlenné tette e rétegtant. Mindez nem je- 
lentheti a litosztratigráfia lebecsülését. A geológusnak, aki térképező feladatot tölt be, 
a terepen elhatárolható és felismerhető egységekkel kell dolgoznia. A jó litosztratigrá- 
fiai munka csak megkönnyíti a biosztratigráfus feladatát (37. ábra). 

BIOSZTRATIGRÁFIA 


A biosztratigráfia a kőzetek rétegtani helyét a fosszíliák alapján vizsgálja (38. ábra). 
Sokszor szorosan kapcsolódik a litosztratigráfiához, de nem azonos vele. Vannak fau- 
namentes rétegek, amelyek kőzetváltozás alapján jól tagolhatók. Vannak olyan réteg- 
sorok, amelyekben kőzettani változás nem figyelhető meg, mégis az ősmaradványok 
alapján elkülöníthetők a különféle rétegtani egységek (39. ábra). 

Az egykori Egyenlítő körül elterülő óceán, a Tethys nyíilttengeri üledékes kőzeteiben 
a jura/kréta határ általában csak mikrofácies-vizsgálatok után vonható meg, a plank- 
tonfaunában (Tintinnina) bekövetkezett változás alapján. Hasonló a helyzet Európa 
északnyugati részén, ahol a jura/kréta határt a csökkentsósvízi édesvízi rétegsorban 
szintén nem kíséri jelentősebb kőzettani változás. 

A kőzet litosztratigráfiai jellegei tehát függetlenek lehetnek a biosztratigráfiai jelle- 
gektől, azaz a fosszíliatartalomtól. Ebből következik az is, hogy a biosztratigráfiai egy- 
ségeknél hiba lenne követelményként kitűzni a térképezhetőséget. A Bakonyban és a 
Gerecsében kőzettani szempontból azonos fáciesben (ammonitiko rosszo) különböző 
vastagságú és különböző korú rétegek találhatók. Ezeket a paleontológus finoman tud- 
ja tagolni anélkül, hogy vizsgálatának eredménye térképen ábrázolható lenne. 

Mivel a fosszíliák elterjedése nem meghatározott, egyedi kőzettestre, hanem adott 


38. ábra. Fosszíliatartalmú rétegek jelkulcsai : / — alga, 2 — szárazföldi növénymaradvány, 3 — bentoszi és 
planktonikus foraminifera, 4 — tintinnina, 5 — szivacs, 6 — korall, 7 — kagyló, 8 — csiga, 9 — ammoni- 
tesz, 10 — belemnitesz, // — trilobita, /2 — pörgekarú, /3 — tüskésbőrű, /4 — graptolita, /5 — gerinces, /6 
a életnyom, 17 — bioklasztikum. GEYER (1977) nyomán 

1. lelőhely 2. lelőhely 3. lelőhely 


39. ábra. Egymástól távol eső földtani szelvények rétegazonosítása index fosszíliák alapján. A 2 sz. lelőhe- 
lyen a D réteg utólagosan lepusztult ; a 3 sz. lelőhelyen pedig a B réteg keletkezése idején nem volt üledékkép- 
ződés. STAHL (1974) nyomán 


földtörténeti időegységre korlátozódik, a biosztratigráfiában a típusszelvénynek nincs 
akkora jelentősége mint a litosztratigráfiában. A típusszelvény fontos szerepet tölt be a 
litosztratigráfiában, mert mint pontosan rögzített hivatkozási alap változatlan marad 
akkor is, ha az utólagos vizsgálatok kimutatták, hogy nem jellemző a formációra, azaz 
atipikus. A típusszelvény sem tartalmazza szükségszerűen a formáció összes kőzettani 
változatát. Kitűzése azonban mélyreható fácieselemzést feltételez, amely ösztönzője a 
terepi munkának. 

Van olyan felfogás, hogy a típusszelvény helyett a biosztratigráfia alapegysége a réte- 
geket jellemző index fosszília típushelye legyen. Ez azonban gyakorlatban keresztülvi- 
hetetlen feladat. Az, hogy a fajt először melyik lelőhelyről írták le, teljesen véletlensze- 
rű, és gyakran az első leírások nem adják meg a faj olyan pontosságú előfordulási he- 
lyét, amelyre a korszerű biosztratigráfiának szüksége lenne. 

Figyelembe véve a biosztratigráfia kiindulási alapjának, a fosszíliának tér- és időbeli 
elterjedését, az erre épülő rétegtan általában több a helyi (lokális) kőzettestek tér- és 
időbeli kapcsolatainak vizsgálatánál. A biosztratigráfia segítségével általában regioná- 
lis, kivételesen g/obális tagolást vihetünk keresztül. 

A biosztratigráfia vezérfonala az evolúció visszafordíthatatlansága, az irreverzibi- 
litás. I 

A fejlődés nem egyszerű, egyirányú tökéletesedési folyamat. Ha így lenne, könnyű 
feladat várna a biosztratigráfusra. Egyszerűen az adott flóra vagy fauna fejlettségi fo- 
kából meg tudná adni a réteg helyét az ideális rétegoszlopban. 

A valóságban a feladat nehezebb. Igaz ugyan, hogy a fejlődés visszafordíthatatlan, 
de nem , mindig minden" fejlődik. A fejlődés nem mechanikus, hanem dialektikus fo- 
lyamat. Vannak olyan csoportok, amelyek hosszú földtörténeti szakaszon keresztül 
változatlanok maradnak. Ezeket nevezzük perzisztens szervezeteknek. Olyan órákhoz 
hasonlíthatók, amelyeknek a mutatója áll. Ezek alkalmatlanok az adott réteg helyének 
kitűzésére. 

Nemegyszer csak később derült ki egy jó vezérkövületről, hogy perzisztens forma. A 
korábban említett Tintinnina-fajokat először a jura/kréta határon élő szintjelző szerve- 

zeteknek tartották. Már a múlt század végén megtalálták a maradványaikat a mezozoi- 
kumbeli koprolitokban, 1902-ben pedig leírták a felsőjura/alsókréta rétegekből. 1965- 
ben meglepetésre a Tintinnina-fajokat megtalálták a devonidőszaki kanadai kőzetek- 
ben. Kiderült, hogy a kitűnő vezérkövületnek hitt csoport a szilurtól máig él. Természe- 
tesen faji szinten a paleozoikumi és a mezozoikumi kőzetek Tintinninái közt van kü- 
lönbség. Mégis a csoport vizsgálata fokozottabb gondot igényel, mert esetleg jelentős 
rétegtani baklövésekre adhat alkalmat. 

Akkor is hasonlók lehetnek a különböző csoportokba tartozó szervezetek, ha nin- 
csen köztük szorosabb rokonsági kapcsolat. A paleontológiában homöomorfiának 
nevezzük azt a jelenséget, amikor ugyanabban a törzsben két — rendszertani szem- 
pontból egymástól különböző — szervezet hasonlít egymásra. A homöomorf formák 
lehetnek egyidősek. Ez a hornokron homöomorfia. Ma kívülről teljesen egyezik három 
különböző rendbe tartozó pörgekarú (A byssothyris, Neorhynchia, Notorygmia), a tek- 
nőkön belül azonban a lágytest és a váz belső felépítése eltérő. Mivel egyidejűségről van 
szó, ez a rétegtanban nem okozna zavart. Előfordulhat azonban a heterokron homöo- 
morfia is, amikor a hasonmások különböző korúak. A pörgekarúak körében maradva 
ezt az alakhasonlóságot figyelhetjük meg a triászidőszaki Tetractinellán és a juraidő- 
szaki Cheirothyrisen. A specialista a belső vázszerkezet alapján könnyen el tudja külö- 
níteni a két jellegzetes nemzetséget, de a térképezési munkával megbízott geológus eset- 
leg tévedés áldozata lehet. 

A homöomorfiához hasonló fogalom a konvergencia. Itt is alakhasonlóságról van 
szó, de már különböző törzsek között. A konvergencia összetartó evolúció eredménye. 
Általában azonos környezeti feltételekhez alkalmazkodva a különböző törzsbe tartozó 
szervezetek egyes csoportjai hasonló alakot öltenek. A jól úszó szervezetek torpedó ala- 
kúak. Bizonyos fokig hasonlít tehát a lábasfejű a halakra, az Ichthyosaurus a delfinre 
vagy a pingvinre. Ezeket azonban nehéz lenne összecserélni. 

A gerinctelenek esetében más a helyzet. A helyhez kötött életmód miatt sokféle szer- 
vezetnek a váza kúp vagy tülök alakú. A tengeraljzathoz tapadt szervezet szükségkép- 
pen fölemelkedik, hogy védekezzék a szesszilis szervezetek nagy veszélye, a betemető- 
dés ellen. Kúp alakú váza van a korallok közé tartozó Zaphrentisnek, amely devon- és 
karbonidőszaki, a permidőszaki pörgekarúak közé tartozó Richthofeniának és a kréta- 
időszaki kagylók közé tartozó Hippuritesnek. A Hippurites a krétaidőszak végén ki- 
halt. A harmadidőszakban azonban élt egy hozzá hasonló, kis termetű kacslábú rák, a 
Pyrgoma. Akadt olyan paleontológus, aki a Pyrgomát elcsökevényesedett Hippurites- 
utódként írta le, amíg ki nem derült a konvergencia ténye. Az evolúció összetett folya- 
mat, és gyakran próbára teszi a paleontológust. 

Az irreverzibilitás ténye nem zárja ki azt, hogy egyes szervek vagy vázelemek , ata- 
visztikusan?" ne üssenek vissza korábbi állapotokra. Az ammoniteszekre a fokozatosan 
bonyolódó kamravarratvonal jellemző. Kihalásuk előtt azonban egyes csoportjaiknál 
visszatér az ősi, egyszerűbb felépítésű kamravarratvonal. Ez természetesen nem azt je- 
lenti, hogy a szervezet is azonos lett volna a százmillió évvel korábban élt őssel. A re- 
verzibilitás mindig korlátozott. 

Vannak a szervezetnek olyan bélyegei, amelyeknek a változása nem a genetikai 
anyag módosulásától függ. A környezetváltozásra a szervezet megfelelő módon vála- 

szol, és ha visszatér az eredeti állapot, a szervezet visszanyeri korábbi alakját (/enotipi- 
kus változás). Ilyenkor természetesen az evolúció is csak látszólagos, és a faj lényegé- 
ben változatlan maradt. 

Az evolúció során az egyes bélyegek gyakran mozaikszerűen (mozaikevolúció) vál- 
toznak meg anélkül, hogy maguk után vonnák más bélyegek változását. Ennek megfe- 
lelően az ősi és a levezetett bélyegek együttesen fordulhatnak elő, és hiányos megtartás 
esetén nehéz pontosan megállapítani az adott fosszília törzsfejlődési helyét. Ezért tö- 
rekszik a paleontológus arra, hogy minél több teljes példányhoz jusson. Vannak pél- 
dául olyan ammoniteszek, amelyek a lakókamra nélkül nehezen határozhatók meg, 
márpedig ez nem minden esetben fosszilizálódik. 

Ahogyan a bélyegek fejlődése sem harmonikus, maga az evolúciós tempó sem állan- 
dó. Vannak lassú törzsfejlődéssel jellemzett braditelikus csoportok. Ilyenek általában a 
kagylók vagy a növények körében a zárvatermők. Viszonylag gyorsabb törzsfejlődési 
tempójuk van a horotelikus csoportoknak. Ilyenek például a pörgekarúak vagy a 
Nautiloidea-fajok. A gyors törzsfejlődési tempójú csoportok fachitelikusak. Ezek vi- 
szonylag rövid idő alatt jelentős törzsfejlődési változáson mennek keresztül. A tachi- 
telikus csoportokhoz soroljuk pl. az ammoniteszeket vagy a méhlepényes emlősöket. 

A különböző típusú csoportok evolúciós tempója sem állandó. Felgyorsulhat vagy 
lelassulhat egy-egy periódusban. A lassú törzsfejlődéssel jellemzett kagylók között is 
akad kitűnő vezérkövület (pl. Megalodon, Hippurites), és a gyors törzsfejlődésű 
ammoniteszek között is vannak lassan fejlődő csoportok, mint pl. a Phyiloceras- és 
Lytocerasfélék. Azt hogy egy csoportnak milyen az evolúciós tempója, a tapasztalat 
dönti el. 

Az evolúció menetében általában háromféle fejlődést különíthetünk el. Lehetséges, 
hogy az evolúció lassú, folyamatos. Az egyik faj az átmenetek széles sávjával érintkez- 
ve megy át a másik fajba. Az ormányosok közül az Elephas planifrons a pliocénben fo- 
kozatosan megy át az Elephas meridionalisba. Ilyenkor a fosszíliák alapján megvont 
biosztratigráfiai határ nem éles, és általában variációstatisztikai vizsgálatok szüksége- 
sek a fajok pontos elkülönítéséhez. A szakaszos ugrásokkal (punktuált ekvilibrium mo- 
dell) végbemenő fejlődés élesebb határokhoz vezet. Lehetséges azután, hogy az evolú- 
ció robbanásszerűen megy végbe, és hirtelen több ágon folytatódik a fejlődés. Ilyenkor 
vonható meg a legkönnyebben a biosztratigráfiai határ. 

Biosztratigráfiai szempontból a robbanásszerű fellépés többet ér a kihalásnál. A ta- 
pasztalat azt mutatja, hogy a kihalás térben és időben elhúzódó folyamat. Erre utalnak 
az élő kövületek is. A katasztrófaelmélet mindig visszatérő motívuma a földtörténet- 
nek, de általában nem a paleontológusok kezdeményezésére. 

A biosztratigráfia a kőzet viszonylagos korának meghatározására általában az index 
fosszíliát, azaz a vezérkövületet használja fel. Az index fosszíliával kapcsolatosan el- 
méleti követelmény a következő : 

— rövid időbeli elterjedés, 

— nagy földrajzi elterjedés, 
— fáciesfüggetlenség, 

— könnyű felismerhetőség, 
— nagy gyakoriság. 

A rövid időbeli elterjedéstől azt várnánk, hogy az index fosszília hirtelen jelenjék 
meg és hirtelen pusztuljon ki, lehetőleg átmeneti alakok nélkül. Szerencsére akadnak 
ilyen fosszíliák. 

Még nagyobb szerencse, ha a hirtelen fellépés nagy földrajzi elterjedéssel párosul. A 
szárazföldi faunakicserélődés lehetőségeire Észak- és Dél-Amerika emlősfaunáinak 
esetében a paleobiogeográfia keretében már láttunk példát. A tengerben, mivel a fizikai 
sorompók száma kisebb, az elterjedésnek nagyobb a lehetősége, különösen a pelágikus 
és a tartós lárvaállapottal jellemzett szervezetek esetében. A tengeráramok elősegíthetik 
a szétterjedést, a tengeri környezet pedig megkönnyítheti a fosszilizálódást. A pelági- 
kus szervezetek nagy része független az aljzat minőségétől és kevésbé érzékeny a helyi 
környezeti feltételekre. Az index fosszíliák tehát általában az úszó vagy lebegő életmó- 
dot folytató, fáciesváltozásokkal szemben érzéketlen szervezetek sorából kerülnek ki. 

A könnyen felismerhető alaki bélyegek elsősorban a terepi munkát könnyítik meg. A 
geológus állandóan visszatérő élménye, hogy ismeretlen kőfejtőben néhány gyűjtött 
fosszília alapján rétegtani szempontból már tájékozott, anélkül, hogy az előzetes iro- 
dalmat ismerné. Ez az érzés nem az országhatárokhoz kötött. A külföldön dolgozó geo- 
lógust sokszor zavarja a helyi formációnév, de segíti a fosszília abban, hogy a réteg ko- 
rát megállapíthassa. A felismerhetőség szempontjából a szilárd vázú, összefüggő váz- 
elemű, összetett alaki bélyegekkel rendelkező csoportok előnyben vannak a lágytestű 
vagy széteső, illetve egyszerű felépítésű csoportokkal szemben. Minél több a feltűnő 
alaki bélyeg, annál kisebb a valószínűsége annak, hogy alakhasonlóság lépne fel. 

A gyakoriság természetes követelménye az index fosszíliának. A ritka alakok réteg- 
tani helyét nehéz tisztázni. A tömeges előfordulás megkönnyíti a tájékozódást. 

A geológusok az index fosszíliákat különféle törzsek különböző csoportjaiból vá- 
lasztottak ki, empirikusan és eklektikusan. A rétegtan nem apriorisztikus tudomány. 
Az egyes vezérkövületek rétegtani értéke az újabb ismeretek birtokában fokozódhat 
vagy csökkenhet. Újabban ismerték fel a pleisztocénkori apróemlősök rétegtani jelen- 
tőségét. Magyarországon az utóbbi évtizedben vált jelentőssé a konodontakutatás, és 
alapvetően megváltoztatta a Bükk hegységről korábban alkotott képet. Az ellenkező 
esetre is akad hazai példa. A Clavulinoides szaboi néven leírt Foraminifera-fajt HANT- 
KEN 1875-ben a , budai márga" és a ,,kiscelli agyag" vezérkövületének tartotta. Majd- 
nem száz évvel később 1972-ben Maszonx kimutatta, hogy a faj már az alsóeocénben 
megjelent és a középsőoligocén végéig élt. 

Általában a földtörténeti időszakok tagolására más-más csoportot használunk fel 
(40. ábra). A kambriumban a háromkaréjos ősrákoknak jut a vezető szerep. Az ordo- 
vícium és a szilur legjobb szintjelzői a fél-gerinchúrosok közé tartozó graptoliták. A de- 
von, a karbon, a perm, a triász, a jura és a kréta legjelentősebb vezérkövületei az am- 
moniteszek sorából kerülnek ki. Mellettük a devonban a pörgekarúak és a konodon- 
ták, a karbonban a szárazföldi növények és a nagyforaminiferák, a permben a nagy- 
foraminiferák és a mészmoszatok, a triászban a mészmoszatok, a kagylók és a kono- 
donták, a jurában pörgekarúak és a Tintinnina-fajok, a krétában egyes kagylók és a 
tengeri sünök jelentősek. A kainozoikumban a foraminiferák és az emlősök a legfonto- 
sabbak (4/. ábra). Mellettük a csigák, kagylók, zárvatermők stb. fontosak rétegtani 
szempontból. 

40. ábra. A legfontosabb vezérkövületek időbeli elterjedése. Balra a tengeri, jobbra a szárazföldi szervezetek. 
A pontozott sávban a csoport jelentősebb, a fekete sávban különösen fontos. Balról jobbra egysejtűek, Ar- 
chaeocyathák és Tintinninák, korallok, Brachiopodák, Nautilus-félék, ammoniteszek, belemniteszek, kagy- 
lók, csigák, Ostracodák, Trilobiták, graptoliták, konodonták, növények, szárazföldi csigák és emlősök. 
GEYER (1973) nyomán 


A rendszertan alapegysége a faj, az ökológiáé az életközösség, a litosztratigráfiáé a 
formáció, a biosztratigráfiáé a biozóna. 

A rétegtanban a zóna fogalma 1858-ban akkor született, amikor az európai geológu- 
sok már felismerték az egyidejű különböző fácieseket, és az időszakokat nagyobb ré- 

41. ábra. Jelképes ábrázolása a harmadidő- 
szak két vezérkövületének, a szárazföldi gc- 
rinceseknek (háromujjú ősló : Hipparion), és 
fogai között egy mikroszkopikus kicsinységű 
egysejtű (planktonikus Globigerina) váza. 
Mindkettő hozzávetőleg 12 millió éves. 
BERGGREN ct COUVERING (1974) nyomán 


tegtani egységekre (emelet) tagolták. A paleontológiában azonban még fixista szemlélet 
uralkodott, hiszen DARWIN nagy hatású műve, a ,, Fajok eredete"? csak 1859-ben látott 
napvilágot. A sztratigráfusok tudták azt, hogy a múltban más fajok éltek, mint a jelen- 
ben, de az eltérést nem fejlődéssel, hanem katasztrófákkal magyarázták. A , rétegtan 
atyja" W. SMirH Szerint minden rétegnek megvan a maga jellegzetes fosszíliája és 
, minden fosszíliatartalmú réteget önálló teremtés eredményének kell tekintenünk? ! 

OPPEL ebben a szemléletben alkotta meg a zóna fogalmát. Szerinte a zóna az emelet 
része. Egy zónát több rövid életű faj jellemezhet, ezek közül az egyik lesz az index 
fosszília, amelyről a zóna a nevét kapja. Ugyanabba a zónába különféle fáciesek és kü- 
lönféle formációk tartozhatnak. Ugyanekkor egy litosztratigráfiai egység több zónára 
tagolható. OPPEL a zónába sorolt olyan fácieseket is, amelyekben a zónajelző faj nem 
fordult elő. Mivel a katasztrófaelmélet alapján állt, feltételezte, hogy a zónák közt 
nincs hézag, és nem fedhetik át egymást (42. ábra). 

OPPEL zónabeosztása adott időszak (jura) meghatározott területére (Anglia, Francia- 
ország, Németország) vonatkozott. Nem tekintette a beosztást a globális érvényűnek. 
Zónafogalma — amelyet pontosan nem definiált — részben konkrét biozónának, rész- 
ben elvont kronozónának tekinthető. 

Indokolt elkülöníteni a tényleges biozónát az elvont kronozónától. A biozóna azok- 
nak a rétegeknek az összessége, amelyben a zónajelző faj (esetleg több jellemző faj) elő- 
fordul. A biozóna pontos határait csak akkor tudnánk megállapítani, amikor az index 
fosszília valamennyi létező példányát begyűjtöttük. Ezt állítani természetesen képtelen- 
ség. A biozónák tér- és időbeli elterjedése az újabb leletek alapján változhat. Mivel — 
SMITH felfogásával ellentétben — nincsen minden rétegnek vezérkövülete, és a rétegek 
nem önálló teremtés eredményei, a biozónák fedhetik egymást, tehát az egyik index 
fosszília a másik, rákövetkező index fosszíliával együtt is megtalálható. Másrészt a bio- 
zónák között hézagok is lehetségesek, például a rétegsorba faunamentes tagok iktatód- 
hatnak (43. ábra). j 

Kérdésessé válhat a biozóna név használata, ha a rétegben a faj utólagosan megsem- 
misül diagenezis vagy metamorfózis útján. Hová soroljuk az index fosszíliát tartalma- 
zó réteg heteropikus fáciesét? Mit tegyünk akkor, ha az index fosszília az adott szel- 

42. ábra. A vezérkövületek tér- és időbeli elterjedésének leegyszerűsített és idealizált ábrázolása. A három zó- 
najelző faj (a, b, c) a tömbszelvényben (7) és a beágyazó kőzet elhanyagolásával (2) szabályosan követi egy- 
mást. GEYER (1973) nyomán 


43. ábra. A fosszíliák előfordulásának különböző lehetőségei : / — a fosszíliák szórványosan fordulnak elő, 
2 — egyes padokban a fosszíliák nagyon gyakoriak, esetleg az utólagos összemosódás hatására, 3 — a fosszí- 
liatartalmú rétegek közt levő homokkőből a fosszíliák hiányzanak, valószínűleg utólagos hátásra, mivel a 
homokkő kedvezőtlen a fennmaradás szempontjából, 4 — az utólagos kioldás hatására a fosszíliák egyes ré- 
tegekből hiányzanak, 5 — a fosszíliák egy része az utólagos átalakulás miatt felismerhetetlenné válik. GEYER 
(1973) nyomán 

vényből hiányzik, vagy ha a vezérkövület hiányzik ugyan, de a vele egyidős és egyenér- 
tékű másik vezérkövületet megtaláltuk az adott rétegben ? Nagyon sok esetben ugyan- 
azt a réteget más-más flóra- vagy faunaelem alapján különböző biozónába sorolhat- 
nánk (44. ábra). Hiszen a szervezetek nem vezényszóra jelennek meg és tűnnek el a réte- 
gekből! Ugyanaz a rétegsor a különböző index fosszíliák alapján különböző biozónába 
sorolható. Melyik ilyenkor az érvényes ? 

Ezek a kérdések rávilágítanak a biozónák felhasználásának elégtelenségére. 

A biozónán kívül a rétegtannak szüksége van az elvont kronozónára, amellyel már a 
kronosztratigráfia keretében foglalkozunk. 

Megemlíthető, hogy a biozónának megfelelő geokronológiai időegységet, más szóval 
azt az időt, amíg az index fosszília élt biokronnak nevezzük. 

A litosztratigráfiai egységeket feltűnő kőzetváltozás alapján határoltuk el, a bio- 
sztratigráfiában viszont ott vonjuk meg a határt, ahol feltűnő biológiai változás figyel- 
hető meg. Tulajdonképpen az index fosszília megjelenése a döntő. 

Az index fosszília fellépését paleoökológiai, paleobiogeográfiai tényezők késleltethe- 
tik. Ennek a lehetősége kisebb, ha a rétegek kőzetjellege azonos, folyamatos az üledék- 
képződés és nem változik a kísérőfauna. j 


44. ábra. Az index fosszíliák előfordulása a különböző szelvényekben. Az 7. és 2. szelvényben a közetjelleg 
azonos, a 3. és 4. szelvényben a fácies megváltozik, és a zónajelzők csak a rétegoszlop felső részében jelennek 
meg. A vékony nyilak faunakicserélődés, a vastag nyilak a bevándorlás irányát jelzik. GEYER (1973) nyomán 


45. ábra. Mediterrán juraidőszaki fáciesek ősföldrajzi-genetikai kapcsolatai a Bakony-hegységben. / — 
triászidőszaki karbonátos platform szétlazult és megsüllyedt tömbjei, 2 — hasadékkitöltés a peremi területe- 
ken, 3 — vas-mangán-oxidos kéreg a tenger alatti hátságon, 4 — hicrlatz típusú mészkő breccsával, 5 — am- 
monitiko rosszo mészkő a medencében. GALÁCZ, VÖRÖS (1972) nyomán 


46. ábra. Jellegzetes mediterrán mezozoós fáciesek : 
1] — sekélytengeri mészkő, 2 — ammonitiko rosszo 
mészkő, 3 — aptychuszos mészkő, 4 — szabálytala- 
nul rétegzett radiolarit, 5 — jól rétegzett radiolarit, 
AL—AK aragonitkioldási határ, CL—CK kalcitki- 
oldási határ. / — Szicília, // — Észak-Itália, ZIZI — 
Görögország, IV — Ausztria, V — Appenninek. 
FLÜGEL (1978) nyomán 


A feltűnő fáciesváltozás és a gyökeres flóra- vagy faunaváltozás — bármennyire is 
szembeszökő — rossz biosztratigráfiai határ ! 

A biosztratigráfiai tagolás kedvező feltétele a kőzettani szempontból egyhangú, de 
fosszíliákban gazdag rétegsor, kedvező feltárási viszonyok mellett. Magyarországon a 
Bakony és a Gerecse hegység ideálisnak tekinthető a mezozoikum biosztratigráfiai vizs- 
gálata szempontjából (45—47. ábra). 

A lehetőségekhez mérten igyekezni kell az index fosszíliákat adott evolúciós sor egy- 

47. ábra. Ősföldrajzi vázlat Európa felsőjurájá- 
ról. A Tethys (1) területén karbonátos kőzetek 
keletkeztek. Stabil Európa selfjén (2) és sziget- 
tengerén (3) a rétegsorok hézagosak. A boreális 
(4) területen sok a terrigén anyag és az ammoni- 
tesz. A nyilak a migráció irányát jelzik. FORSICH, 
SYKES (1977) nyomán 


ammonitesz 


másra következő láncszemeiből kiválasztani. Ilyenkor már kisebb alaki változás elégsé- 
ges lehet ahhoz, hogy a rétegeket ennek alapján tagoljuk. A vizsgálatot a földtani szel- 
vény fosszíliái alapján végezzük. Mindenekelőtt tisztázni kell, hogy a fosszília és a be- 
záró kőzet egyidejű-e. A tafonómia keretében szó esett a másodlagos lelőhelyről. Külö- 
nösen az ellenálló fosszíliák halmozódhatnak át a fiatalabb üledékes kőzetekbe. A ma- 
gyarországi vastag pleisztocénkori rétegsor krétaidőszaki polleneket tartalmaz, ame- 
lyek a kiemelkedő terület lepusztulási termékei. Az üledékszünet lehetőségéről a fácies- 
vizsgálatok keretében esett szó. A faunakeveredésen kívül azonban előfordulhat a kon- 
denzáció is, amely a fosszíliák feldúsulását eredményezheti. 

Heterogén kondenzáció esetében majdnem egyidős fosszíliák keverednek össze kü- 
lönböző — részben ép, részben töredékes — megtartásban, különböző kőzetkitöltéssel, 
részben koptatódási nyomokkal, részben üledékhézagra utaló bekérgezésekkel. Az ere- 
detileg keletkezett kőzet és az új üledékképződés között nincs jelentősebb időeltérés, és 
az üledékképződés tempója lassú. A heterogén kondenzáció klasszikus példája a villá- 
nyi ammoniteszes pad, amelynek rendkívül faunagazdag rétegében több zóna ammoni- 
teszei fordulnak elő. 

A homogén kondenzáció esetében az üledékképződés lassú, de az újrafeldolgozás je- 
lensége nem lép fel. Mivel kevés az üledék, közvetlenül egymás fölé kerülhetnek olyan 
index fosszíliák, amelyek a gyors üledékképződéssel jellemzett területeken több száz 
méter távolságban helyezkednek el egymás felett. Az üledékképződés lelassulhat a se- 
kélytengerben is a lehordás és az üledékfelhalmozódás határterületén, pl. tenger alatti 
hátságokon. Gyakoribb azonban a mélytengerben, ahol a szárazföldről származó tör- 
melékanyag hiánya miatt csak pelágikus üledékes kőzetek keletkeznek. A homogén 
kondenzáció azonos fáciesben gazdag faunát nyújthat. Erre példa a bakonycsernyei 
Tűzkövesárok juraidőszaki rétegsora. 

Általában a biosztratigráfia módszerével lehet kimutatni a rendellenes közbetelepü- 
lés nagyságát. Előfordulhat, hogy a már megszilárdult, litifikált kőzetbe hasadékok 
mentén fiatalabb üledékanyag nyomul be és ott megszilárdul. Amikor a kétféle kőzet 1i- 
tofáciese eltér egymástól, könnyű a rendellenes települést felismerni. Ez a helyzet a jo- 
gosan természetvédelmi területnek nyilvánított tatai Kálváriadomb esetében, ahol fehér 
felsőtriászkori mészkő függőleges hasadékaiba juraidőszaki vörös mészkő települ. A 

48. ábra. Fiatalabb, kondenzált rétegek az idősebb 
kőzetek hasadékaiban P — pliensbachi; 7 — toar- 
ci; A -— aaléni; Ha — bajoci; €C — kallovi; 
O - oxfordi; X - kimmeridgei; 8a-4t C — bath- 
alsókallovi. A felsőkallovi és az alsóoxfordi rétegek 
hiányzanak. AGER (1973) nyomán 


triászidőszaki mészkőben nagy termetű Megalodonok vannak. Ezeknek vastag teknője 
utólagosan kioldódott. A repedések mentén beszivárgott jurakori vörösiszap kitöltötte 
a héjnak megfelelő üreget és így a Megalodon kőbele triászidőszaki, de a , teknő" má- 
sodlagos anyaga alsójurakorú ! 

Előfordulhat a réteglappal párhuzamos üledékkitöltés is. Ilyenkor általában fino- 
man rétegzett üledék tölti ki a rétegek közt levő hasadékot. Ennek klasszikus előfordu- 
lása Szicíliában van (48. ábra), de újabban az ilyen típusú kőzetkitöltést felismerték a 
Bakonyban is. A hasadékokban több zóna vagy akár emelet faunája sűrítődhet. 

A földtani szelvény tüzetes vizsgálata után kerülhet sor a fosszíliák értékelésére. El- 
sősorban azokat a csoportokat vesszük figyelembe, amelyek leginkább megfeleltek a jó 
index fosszília követelményének. A fáciesfosszíliák biosztratigráfiai értéke alárendelt. 
Az index fosszília esetében is számolnunk kell azzal a ténnyel, hogy a vezérkövület nem 
egyetlen példány, hanem faj, amelynek megvan a maga változékonysági köre. Esetleg 
alfajai is lehetnek, amelyek eltérhetnek a nevezett alfajtól. Gyakran előfordul, hogy az 
index fosszília típusa nem tipikus, ezért lehetőséghez mérten az index fosszíliára vonat- 
kozó teljes őslénytani irodalmat figyelembe kell venni. 

Mivel a fajok földrajzi elterjedését földrajzi, éghajlati, biológiai tényezők hátráltat- 
ják, az index fosszília jelenléte még nem jelenti azt, hogy az adott réteg a teljes biozónát 
képviseli. A , teljes" rétegsorok hézagosságát ismerve a legtöbb feltárás zónái egysze- 
rűen , rész-zónák". A zónák tartalmára utalnak csak, nem pedig a határaira. 

A korai rétegazonosítás hibája többnyire abból adódik, hogy kevés a gyűjtött fosszí- 
lia, rossz megtartású, és vagy hiányzik belőle az index fosszília, vagy annak vertikális 
elterjedése még nem pontosan tisztázott. 

A biosztratigráfia másik buktatója a túlzott tagolás. Mint láttuk, SMirTH minden réte- 
get önálló teremtési aktus eredményének tekintett. A paleontológus is igyekszik a 
fosszília minden kis alaki változását az egymásra következő rétegekben rögzíteni, és be- 
lőle rétegtani következtetést levonni. A biozónákat így szubzónákra vagy ezen belül ho- 
rizontokra lehet tagolni. A tagolás előnye, hogy pontos gyűjtésre és intenzív elemző 

munkára serkent. Evolúciós szempontból jelentős lehet a bélyegváltozás aprólékos 
nyomon követése. A túltagolás hátránya viszont, hogy a rétegazonosítás távolabbi te- 
rületekkel már nehezebben vihető keresztül, hiszen, mint láttuk, nem minden változás 
rögzítődik az öröklődési anyagban. 

A fosszíliák alapján való réteg-összehasonlítást biosztratigráfiai korrelációnak ne- 
vezzük. A rétegtani korrelációnak semmiféle kapcsolata sincs a szervek közt levő kor- 
relációval. A korreláció a rétegtanban csak eszköz, technika, a rétegtan pedig tudo- 
mány, diszciplína. A korreláció szintje különböző lehet. Beszélhetünk lokális, regioná- 
lis és globális korrelációról. Általában az mondható, hogy a korreláció pontossága a tá- 
volsággal arányosan csökken. Ennek ellenére nem mondhatunk le a minél nagyobb tá- 
volságra érvényes korreláció igényéről. A biosztratigráfia alapjaiból következik, hogy 
a különböző csoportokkal foglalkozó paleontológusok korrelációs eredményei eltér- 
hetnek egymástól. 

Régi kérdése a biosztratigráfiának, vajon egyidejűnek tekinthetők azok a rétegek, 
amelyekben ugyanaz a vezérkövület kerül elő, vagy csak hasonló korúak. Az egyide- 
jűség (homokrónia) mellett is szólnak érvek, a hasonlókorúság (homotaxia) mellett 
szintén. 

Egy kis tengeri csiga (Littorina littorea) Észak-Amerika atlanti partvidékén 10 év 
alatt (1870—1880) 600 km távolságra terjedt el. 50 év alatt 1000 km-t vándorolt. A Lit- 
torináról az eljegesedés után levő 6000 évet felölelő időegységet neveztek el. Ez alatt a 
csiga hasonló elterjedési gyorsasággal számolva 160 000 km-es utat tehetett volna meg, 
azaz négyszer körüljárhatta volna az Egyenlítőt ! Egy biozóna átlagos időtartama a me- 
zozoikumban 1/2—1 millió év. Ennyi idő alatt a Littorina 500 alkalommal kerülhette 
volna meg a Földet. Evolúciós szempontból is sok szól az index fosszília faj gyors elter- 
jedése mellett. Az új faj fennmaradásának sokszor előfeltétele a gyors elterjedés. Végül 
a homokrónia mellett szól az is, hogy az evolúciós sorok sokszor megegyeznek a külön- 
böző területek szelvényeiben. 

A homotaxia hívei viszont joggal hangsúlyozhatják, hogy minden faj bizonyos érte- 
lemben fácieshez kötött, és elterjedését földrajzi és biológiai tényezők szabályozzák. A 
fajképződéshez hasonlóan az elterjedés gyorsasága is változó lehet. Észak-Amerikában 
elterjedőben van egy , élő kövület", az erszényes patkány. Ha csak szórványos lelet- 
anyag állna rendelkezésre, az oposszumot jó vezérkövületnek tartanánk, holott nem 
az. Elgondolkoztató a mai Perzsa-öbölben egy algaszőnyeg keletkezése. Ez vízszintes 
irányban 4000 év alatt 6,5 km-t terjedt. Tulajdonképpen egyetlen, összefüggő réteg, 
amelyet földtani értelemben egyidejűnek szokás tekinteni. Ha viszont a kiterjedését 
megsokszoroznánk, 6500 km elterjedés mellett ugyanazon rétegnek két szélső pontja 
közt már 4 millió éves különbség lenne, amely földtani szempontból is jelentős. 

A juraidőszakon belül a kallovi emeletre világméretű transzgresszió jellemző. OPPEL 
eredetileg ezt az emeletet 3 zónára osztotta. Jelenleg 6 zónát és 13 szubzónát különítünk 
el a kallovin belül. Megemlíthető, hogy korábban a kallovit 39 kisebb egységre (, heme- 
ra") tagolták, amelyekről bebizonyosodott, hogy csak helyi értékű , mikrozónák" , 
amelyek a biosztratigráfia szempontjából használhatatlanok. A kallovi emeleten belül 
újabban sikerült kimutatni, hogy egyes ammonitesz-csoportok először északon (Ang- 
lia) jelentek meg, és fokozatosan vándoroltak dél felé, amíg el nem érték Portugáliát. 

Ezzel egy időben egy másik ammonitesz-csoport délről észak felé terjedt. Ezeknél a cso- 
portoknál pontos homokróniáról regionális értelemben nem beszélhetünk, mégis emlé- 
keztetni kell arra, hogy a két csoport ellentétes irányú vándorlását biosztratigráfiai 
módszerekkel mutatták ki, és éppen az ilyen jellegű munkák jelentik a biosztratigráfia 
lényegét. 

Az egyidejű homokrón felületek kitűzésekor számításba kell! tehát vennünk annak a 
lehetőségét, hogy egyes csoportok más-más területeken más-más időpontban lépnek fel 
(heterokrónia), továbbá, hogy az egyes területeken kihalt szervezetek máshol tovább él- 
hetnek (azílum), sőt innét kiindulva visszafoglalhatják elvesztett területeiket (rekurren- 
cia). Végül figyelembe kell venni azt is, hogy a kihalás térben és időben elhúzódó folya- 
mat. Ezért a biosztratigráfiai határokat ott kell megvonni, ahol az új forma megjele- 
nik. Az index fosszília eltűnése gyakorlati szempontból keveset jelent. A , kihalási dá- 
tum" módszertani értelemben rossz dátum! 


KRONOSZTRATIGRÁFIA 


A kronosztratigráfia célja az azonos korú — ,, izokrón felületekkel határolt" — ré- 
tegtani egységek rendszerbe foglalása és elhelyezése az ideális rétegoszlopban. A kro- 
nosztratigráfiai egység integrált fogalom. Az egyidejűség bizonyítására különféle (li- 
tosztratigráfiai, biosztratigráfiai, magnetosztratigráfiai, geokémiai stb.) módszerek 
használhatók fel, és ezek eredményeit egyeztetni kell (49. ábra). 

A korreláció lokális és regionális lehetőségeit szem előtt tartva az , izokrón felület" 
elméleti követelmény, amelyet gyakorlatban csak megközelíteni lehet. A kronosztratig- 
ráfiai határ földtani értelemben pontos, fizikai értelemben pontatlan. 

A kronosztratigráfia alapegysége az emelet. Az emelet fogalmát DTORBIGNY 1852-ben 
vezette be, még mielőtt OPPEL a zóna kifejezést használta volna. D"ORBIGNY az emeletet 
globális rétegtani egységnek tartotta, amelyeket tektonikai forradalmak élesen határol- 
nak el. Az emelet tulajdonképpen két forradalom között levő nyugalmi, egyensúlyálla- 
pot, lényeges biológiai változás nélkül. Ezért minden emeletnek jellegzetes faunája van 
és a különböző emeletek faunái között nincs kapcsolat. Az emeleteket a jellegzetes fau- 
naváltozás alapján lehet elhatárolni, amikor a kihalást az új formák megjelenése váltja 
fel. Talán nem szükséges azt hangsúlyozni, hogy DYORBIGNY, mint CuvIER tanítványa, 
katasztrofista volt. Azt azonban felismerte, hogy az emeletek függetlenek a fáciestar- 
talmuktól. DTORBIGNY az emeleteket földrajzi névvel látta el, és az eredetileg jura rend- 
szerre kidolgozott emeletbeosztását az egész földtörténet tagolására alkalmazható 
módszernek hitte. Az eredeti emeletértelmezésben ellentmondások vannak. A földrajzi 
név litosztratigráfiai jellegű, és kérdés, van-e összefüggés a két hegységképződési sza- 
kasz időpontja és a feltételezett teljes biológiai változás között ? 

D"ORBIGNY a Jjuraidőszakot eredetileg 10 emeletre osztotta. Ezt követően a geológu- 
sok több mint 120 emeletnevet javasoltak a jura tagolására. Több nemzetközi kollokvi- 
um működésének hatására mindössze 11 emeletnevet fogadtak el, ebből 8 DYORBIGNY-é. 
Az emeletnevek megőrzésében a prioritás és a tradíció játszott szerepet, emellett azon- 

49. ábra. A litosztratigráfiai egységek (balra) határai nem esnek egybe a biosztratigráfiai egységek határaival 
(jobbra). Amíg csak kevés fosszíliát ismerünk, az előzetes , zónatagolásnál" figyelembe kell venni a litosztra- 
tigráfiai határokat is. A zónajelző fajok időbeli elterjedésének pontosabb ismerete után vonhatók meg az 
első fellépés alapján a pontos kronosztratigráfiai határok. A körök az egymásra következő zónajelző fajok 
példányait jelzik. GEYER (1973) nyomán 


ban a gyakorlatiság is arra késztette a geológusokat, hogy a széttagoló szakasz után a 
szintézisnek adjanak helyet. A 11-ik emeletnév (portlandi) nevezéktani helyzete bizony- 
talan, és nem teljesen tisztázottak ennek az emeletnek a korrelációs kapcsolatai sem. 

Minden emeletnek megvan a típus-előfordulási szelvénye, illetve területe, a szíratotí- 
pusa. A sztratotípusok nagy részét a múlt században tűzték ki, amikor a rétegtan in- 
kább tájékozódó jellegű volt, és távol állott a mai sztratigráfia pontossági igényétől. A 
sztratotípusok a kronosztratigráfiában részben jellegtelenek, részben hézagosak, rész- 
ben fedik egymást. Egyszóval nem felelnek meg a modern rendszertan követelményei- 
nek. A kronosztratigráfiában a sztratotípusnak más a szerepe, mint a litosztratigráfiá- 
ban a típusszelvénynek. A sztratotípus inkább jelképes utalás, mintsem a tényleges ré- 
tegtani tájékozódás pontos mércéje. Nagyon hiányos és ellentmondó lenne pl. az a ré- 
tegtani kép, amelyet a juraidőszaki emeletek sztratotípusai alapján alkotnánk meg. Hi- 
szen már az eredeti értelmezés is vitákra adhat okot, mivel a korabeli faunalisták pon- 
tatlanok voltak, a típusszelvények megsemmisültek, az elnevezéseket pedig nem mindig 
kísérte szerencse (50. ábra). 

A kronosztratigráfiai egységeket legegyszerűbb kronozónákkal határolni és tagolni. 
A kronozónák az emelet részei, többé-kevésbé függetlenül a zónajelző faj — esetleg fa- 
jok vagy fauna — tényleges időbeli elterjedésétől. Ellentétben a biozónákkal a krono- 
zónák nem fedhetik egymást, és nincsen köztük hézag. A kronozónák teljesen kitöltik a 
nagyobb kronosztratigráfiai egységet, adott esetben az emeletet. A kronozónák nem 

50. ábra. B emeletnek csak akkor lenne megfelelő sztratotípusa (T), ha itt minden zóna (1—6) hiánytalanul 
meglenne. A sztratotípustól távolodva a pontatlanságok nőnek. A római számok az emeleteknek megfelelő 
korszakokat jelzik. DONOVAN (1966) nyomán 


függnek a zónajelző faj gyakoriságától sőt előfordulásától sem. A kronozóna általában 
az új zónajelző faj megjelenéséig tart. 

Az alsójurában a toarci emeletet Thouars (Franciaország) városáról nevezték el. Az 
emeletnév még D"YORBIGNY-tól származik. A toarcit OPPEL két zónára osztotta. Az alsó 
toarcit ,, Posidonia Bronni" zónának nevezte el, a felsőt , Ammonites jurensis"? zóná- 
nak. A ,, Posidonia Bronni" pelágikus kagyló, amelynek élettartama túlnyúlik a toar- 
cin. Az , Ammonites jurensis" Lytoceras, amely egyrészt hosszú életű, másrészt csak 
Európa északnyugati részére korlátozódik. Ezen a területen OPPEL óta sikerült a toarcit 
továbbtagolni a következő kronozónákra : 

Pleydellia aalensis, 
Dumortieria pseudoradiosa, 
Hammatoceras insigne, 
Grammoceras thouarsense, 
Haugia variabilis, 
Hildoceras bifrons, 
Hildaites serpentinus, 
Dactylioceras tenuicostatum. 

Ezek közül a felső öt többé-kevésbé megfelel a régi értelemben vett Jurense zónának, 
az alsó három pedig a Bronni zónának. Thouars környékén a toarcit további 27 hori- 
zontra lehetett tagolni, bár mind ez ideig egyetlen olyan szelvényt sem sikerült találni, 
amelyben az összes horizont meglett volna. 

A toarci emeleten belül a Hildoceras bifrons kronozónát másként tagolják Angliá- 

ban és másként Franciaországban. Az angol beosztás szerint a szubzónák a követ- 
kezők : 

Catacoeloceras crassum, 

Peronoceras fibulatum, 

Dactylioceras commune. 

Ezzel szemben a sztratotípus területén a Bifrons kronozónába a következő szubzó- 
nák tartoznak : 

Hildoceras semipolitum, 
Hildoceras bifrons, 
Hildoceras sublevisoni. 

Az egyik beosztás a Dactylioceratidae család evolúciós menetét veszi alapul, a másik 
a Hildoceratidaekat. A második beosztásban feltűnhet, hogy a zónajelző faj csak a zó- 
na középső részére korlátozódik. Itt tér el a biozóna a kronozónától. A biozóna csak 
addig terjed, ameddig az index fosszília, adott esetben ameddig a Hildoceras bifrons a 
rétegben megtalálható. A kronozóna határai sokkal szélesebbek, és függetlenek a zóna- 
jelző faj tényleges előfordulásától. Azon lehet vitatkozni, hogy melyik szubzóna, eset- 
leg zónabeosztás a helyesebb. Azon azonban nem, hogy az adott rétegek a toarciba tar- 
toznak. Az emelet — legalábbis szerencsés esetben — globális fogalom. 

A kronozóna segítségével történő tagolás alapjában hierarchikus, és mindig a kisebb 
egység a határa a nagyobbnak. A mezozoikum a triásszal kezdődik, a triász pedig a szki- 
ta emelettel és így tovább. 

Vannak akik a magasabb kronosztratigráfiai egységek elhatárolásánál revolúciós 
fordulópontokat keresnek. Ebben az értelemben a magasabb kronosztratigráfiai egy- 
ség paleoökoszisztémának felel meg, amely periodikusan tektonikus-klimatikus evolú- 
ciós változáson megy át. Ez , természetes" úton határolódik el a másik paleoökosziszté- 
mától. : 

A kéregmozgást a földtani irodalomban általában diasztrofikus változásnak hívják. 
Lehet hegységképző orogenezis vagy lassú süllyedésben, illetve emelkedésben megnyil- 
vánuló epirogenezis. A diasztrofikus mozgások egyidejűsége kérdéses. A már említett 
világméretű kallovi transzgresszió egyes területeken (pl. Villány), már a bathban meg- 
kezdődött. Márpedig diasztrofikus szempontból a kallovi lenne a felsőjura ,,természe- 
tes" határa. 

A hagyományos diasztrofikus felfogást a lemeztektonikai elmélettel nehéz lenne 
összeegyeztetni. A lemeztektonikai mozgások hatása nem mindig érvényesül azonnal a 
bioszféra megváltozásában. Ezenfelül a lemeztektonikai mozgások nem egyidejűek. A 
jelenben is az egyes lemezek mozgása jelentős időeltérést mutat. Az orogenezisek egy- 
idejűsége nem bizonyított, és ha bizonyítanák, ez biosztratigráfiai úton történnék, 
amely elkerülhetetlenül körkörös okoskodáshoz vezetne. Vannak orogén üledékes kő- 
zetek, mint pl. a flis. Ezek a különböző területeken más-más korúak. 

Végül elhatárolhatjuk a kronosztratigráfiai egységeket ,, aranyszög" kitűzésével. (51. 
ábra). Az aranyszög a tér—idő dimenzióba elhelyezett kőzettest véglegesen rögzített ge- 
ometriai pontja. Az aranypontban — de általában csak ott — egybeeshetnek a litoszt- 
ratigráfiai, biosztratigráfiai és kronosztratigráfiai határok. Az aranyszög kitűzésének 
jelentősége elvi szempontból lényeges, mivel lezárhatja a meddő rétegtani határvitákat. 

51. ábra. A határsztratotípus (T) területén az izok- 
ron felület (i) meghúzható. Különben a formációk 
(1, 2) határai térben és időben változók. HOLLAND 
(1978) nyomán 


52. ábra. Két időszak elhatárolása , aranyszog" se- 

35 ETI gítségével. A klonki (SSERSZÍÓVAK KUT SZEÍRÉRY tengeri 
- rélegsorában a 20. sz. rétegben jelennek meg a 

Monograptus uniformis index fosszília példányai 

ETT et T ] (B). Alatta a Monograptus transgrediens a 14. sz. ré- 

tegig követhető nyomon. Az aranyszög a 20. sz. ré- 


tegnél van kitűzve. GÉczY (1979) nyomán 


20 heat E d 


Nem oldja meg viszont a korrelációs problémákat, hiszen pont és nem felület, és nem 
használható fel méterként a távolabbi területek korrelációjára. 

Aranyszöggel oldották meg a szilur/devon határ kérdését (52. ábra). Angliában, a 
szilur és a devon névadó területén, a tengeri felsőszilur rétegek fokozatosan mennek át 
szárazföldi devon rétegekbe. Az átmeneti rétegeket először egyik rendszerbe sem sorol- 
ták, később a szilurba helyezték. Ezután a határt hol a tengeri, hol a szárazföldi sorozat 
különböző pontján vonták meg. A vita lezárása végett 1972-ben a Nemzetközi Földtani 
Kongresszus azt javasolta, hogy a szilur/devon határt Klonkban (Csehszlovákia) a 20. 
sz. rétegnél tűzzék ki. Csehszlovákiában a szilur és a devon határán mindvégig azonos 
fáciesű tengeri rétegek találhatók. A 20. sz. réteg azzal tűnik ki, hogy hirtelen nagy tö- 
megben jelenik meg egy világszerte elterjedt index fosszília, a Monograptus uniformis. 
A geológusok tehát képletesen az aranyszöget a 19. és 20. réteg közé verték be. Kérdés 
azonban, mi fog történni ha a Monograptus uniformis egyik példányát a 19. sz. réteg- 
ben is megtalálják ? Természetesen az aranyszög helyén nem változtatnak, és ezt a vál- 
tozást a többi szelvényben sem vihetik keresztül. A geológus számára továbbra is a Mo- 

nograptus uniformis fellépése lesz a kiindulópont, amelynek segítségével a sziluridősza- 
ki rétegeket elhatárolják a devonidőszakiaktól. Természetesen változatlanul a 20. sz. 
rétegnél marad a határ akkor is, ha esetleg a Monograptus uniformis nevéről kiderülne, 
hogy érvénytelen. Maga a határ a tengeri rétegsorok tagolására alkalmazható. Másként 
húznák meg a határt pl. az édesvízi halak alapján. 


A BIOKRONOMETRIA LÉNYEGE 


Mivel a paleontológia történeti tudomány, és az üledékes kőzetek korának tisztázása 
megkönnyíti a nyersanyagkutatást, a fosszíliák időbeli elterjedéséből egyaránt vonha- 
tunk le elvi (törzsfejlődéstani) és gyakorlati (rétegtani) következtetést. Kétféle módon 
használhatók fel a fosszíliák korjelzésre. A biokronometria a lényegében visszafordít- 
hatatlan törzsfejlődés apró, ismétlődő mozzanatait használja fel az időmérésre. Ezzel 
szemben a biokronológia történeti tartalomra alapozott természetes időtagolás, az ese- 
mények egymásutánjának, a törzsfejlődés fordulópontjainak kitűzésével. A biokrono- 
metria szoros kapcsolatban van az ugyancsak években számoló geokronometriával. A 
biokronológia adatrendszere viszont független a geokronometriai skála mértékrendsze- 
rétől. A geokronometriában a mezozoikum és a kainozoikum közti határ 67 millió év- 
vel ezelőtt volt. A biokronológiai határt ott húzzuk meg, amikor a szárazföldeken a di- 
noszauruszokat felváltották az emlősök, a tengerekben pedig eltűntek az ammonite- 
szek, és a gerinctelen-fauna nagy része kicserélődött. A paleontológus számára elsősor- 
ban ez a fordulat a lényeges, és semmi sem változna a kronológiában, ha kiderülne, 
hogy a faunaváltozás nem 67, hanem 55 vagy 75 millió évvel ezelőtt ment végbe. A 
földtörténeti múlt teljes megismeréséhez végső fokon azonban szükséges mindkét adat- 
rendszer : az évmilliókban kifejezett , abszolút" skála és a biokronológiai beosztás. 

A biokronometria legkidolgozottabb munkaterülete a dendrokronometria (dendro- 
kronológia). A dendrokronometria a fatörzsek évgyűrűit használja fel időmérésre. Az 
évgyűrű a törzs szakaszosan ismétlődő növekedésének az eredménye. Kiegyenlítetlen 
éghajlati feltételek között (száraz vagy hideg évszak) a növekedés szünetel. Az első év- 
gyűrűk több mint 350 millió éves (devonidőszaki) fatörzsmaradványokon figyelhetők 
meg, ebből azonban legfeljebb csak az állapítható meg, hogy a növény hány évet élt, 
nem pedig az, hogy milyen korú. A dendrokronometria igazi munkaterülete a földtör- 
. ténet végső, mintegy 7000 évnyi szakasza. Elenyészően csekély idő a korábbi évmilliár- 
dokhoz képest. A dendrokronometria mércéjét több törzs vizsgálatának eredményéből 
összegezték. Mércéül a fenyőfélék a legalkalmasabbak, különösen azok a formák, 
amelyek több ezer éven át élnek. Ilyen a 4900 évig is élő szálkásfenyő, valamint a mam- 
mutfenyő. Ezek törzsén a központ felé haladva visszaszámlálható az eltelt idő. A törzs- 
ben az évgyűrűhatárok egymástól való távolsága ingadozik. Az ingadozás okát a nap- 
folttevékenység változására vezetik vissza, ami kihatott az egész földfelszínre, azaz a 
többi évgyűrűs fa növekedésére is. Ez az ingadozás az, aminek alapján a többi törzsma- 
radvány kora megállapítható, miután összehasonlították az évgyűrűk vastagságát a 

mérce megfelelő szakaszával. Mivel a ma élő növények belső évgyűrűi azonosak a már 
elhalt, idősebb fák külső évgyűrűivel, a dendrokronometria az elmúlt évek közvetlen 
visszaszámlálásán túl élhet az átfedések lehetőségével. A 7000 éves, szubfosszilis, azaz 
csaknem a jelenben élő leletek korának megállapítását ez tette lehetővé. 

A dendrokronometria hasznos segítőtársa a régésznek, de érthetően kevesebb szere- 
pet játszik a földtanban. Annál fontosabbak azok a biokronometriai adatok, amelyek 
egykori tengeri szervezetek vázaiból olvashatók le. Már LEONARDO DA VINCI felismerte, 
hogy a kagylóteknő növedékvonalaiból megszámlálhatók a növekedés évei. A legújabb 
kutatások megerősítették és árnyalták az évszázados meglátást. A korallok, kagylók, 
csigák, egyes ízeltlábúak és tengeri tüskésbőrűek külső vázán az ismétlődő környezeti 
változások jellegzetes növedékvonalakban tükröződnek. Lehet az ismétlődés napon- 
kénti, amikor a fényeloszlás szabályozza az élet ritmusát és a vázelválasztást. Vannak 
olyan változások, amelyek szinodikus hónaponként (jelenleg 29,53 Nap-nap, vagy 
28,51 Hold-nap), azaz két újhold között mutatkoznak és kapcsolatosak az árapály-je- 
lenséggel. Végül vannak évenként ismétlődő változások, amelyeket évszakos nyugalmi 
szakaszok idéznek elő. A növedékvonalakon megfigyelhető változás legfeltűnőbb az 
árapályövben vagy a sekélytengerben élő szervezeteken. Bizonyos napi életritmus azon- 
ban olyan korallok vázán is nyomot hagy, amelyek örök sötétségben élnek. Az életrit- 
mus nem kizárólag a külső környezet függvénye. 

A fosszilis korallok biokronometriai értékelése okozta a növedékvonalak vizsgálata- 
kor a legmeglepőbb eredményeket. Ezek a korallok csaknem 400 millió évesek. Magá- 
nos, tülök alakú vázukon a növekedés irányára merőlegesen gyűrűszerű kiemelkedések 
vannak, két vastagabb gyűrű közt 400 nagyon keskeny növedékvonallal. Egy-egy növe- 
dékvonal vastagsága nem több 0,4—0,05 mm-nél. Valószínű, hogy a növedékvonalak 


53. ábra. Devonidőszaki korall ráncolt felülete (4) a napi és havi növedékgyűrűkkel. A napok számának 
csökkenése a kambriumtól máig (B) az ismert (feketítve) adatok interpolálásával. GEYER (1973) nyomán 

naponként ismétlődő nyugalmi időszaknak felelnek meg. A 400 növedékvonal feltehe- 
tően egy év alatt keletkezett. A paleozoikumban tehát a napok száma több volt az év- 
ben, mint jelenleg, azaz a devonban a napok időtartama rövidebb volt. A különböző 
időszakokból vett minták alapján arra következtethetünk, hogy a paleozoikum kezde- 
tén az év 420, a mezozoikum kezdetén 385, a kainozoikum kezdetén 370 napból állt. A 
Föld forgása tehát az idők során lassult és a napok meghosszabbodtak. Ez az eredmény 
lényeges adat a geofizikusoknak és a csillagászoknak, akik a Föld tengely körüli forgá- 
sának csökkenését általában a Hold okozta árapály-jelenségekre vezetik vissza (53. 
ábra). 

Sajnos, még nem állíthatjuk, hogy minden fosszília biokronométer. A kagylók , év- 
gyűrűi" közt a finom, napi növedékvonalak számának eddigi vizsgálata például nem 
adott annyira egyértelmű eredményt, mint a korallok esetében. A biokronometria biz- 
tosan továbbfejleszthető, de nem versenyezhet a biokronológia őslénytani és földtani 
jelentőségével. 

AZ EVOLÚCIÓS ELMÉLET ALAPJAI 


j 
A természettudományos világkép kialakításában jelentős szerepe van a paleontoló- 


giának, mivel történeti dokumentumokkal hitelesíti az evolúciót. A fosszíliákat nem 
pótolhatja a mai élőlények megfigyelése, a feltevés vagy a képzelőerő. Puszta elmélet 
marad minden evolúciós magyarázat, amely figyelmen kívül hagyja a paleontológia té- 
nyeit. Mindez nem jelenti azt, hogy az őslénytan önmagában hivatott az evolúció feltá- 
rására. Talán egy munkaterület sincs az őslénytanban, amely ennyire igényli a rokontu- 
dományok, különösen a genetika, a biológia és a filozófia együttműködését. 

Az adott kereteken belül az evolúciónak csak a világnézeti szempontból legfontosabb 
kérdéseit érinthetjük : az élet keletkezését és az evolúció törvényszerűségeit. 


AZ ÉLET KELETKEZÉSE 


Több úton közelíthetjük meg az élet keletkezésének kérdését. A biológia aktualiszti- 
kus módszere adott esetben használhatatlan. Lényegesek viszont a geokémiai és bioké- 
miai kísérletek, amelyekhez a földtörténet adja a megfelelő időkeretet, az őslénytan pe- 
dig egy-egy megvalósult láncszemet. Lehetséges, hogy egyszer megfigyelhető lesz az élet 
keletkezése más bolygón is, és akkor a hasonlóságok értékelésével következtethetünk a 
földi élet keletkezésére. 

Egészen PASTEUR munkásságáig (1860) úgy hitték, hogy állandóan keletkezik élet a 
Földön. Ez a felfogás mechanikai folyamatra egyszerűsítette az élet keletkezését, nem 
ismerve fel annak magasabb minőségét. LAMARCK evolúciós szemléletében is bizonyos 
értelemben elmosódtak az élő és az élettelen közti határok. Ma már tudjuk, hogy jelen- 
leg a Földön élet az élők miatt sem keletkezhet. Az élővilág, azzal, hogy fokozatosan 
megteremtette a további fejlődéshez szükséges környezeti feltételeket, egyúttal kizárta 
az élet állandó keletkezésének lehetőségét. 

Az a tény, hogy az élet jelenlegi fejlettségében és a mostani környezetben nem kelet- 
kezik, nincsen ellentmondásban azzal a felfogással, hogy az élet a Földön — természe- 
tes úton — az élettelen anyagból keletkezett. Ezt támasztják alá a geokémiai kísérletek. 
Az élethez szükséges legfontosabb elemek (hidrogén, oxigén, szén, nitrogén, kén, fosz- 
for stb.) a naprendszer leggyakoribb elemei, amelyek megvoltak már a Föld megszilár- 
dulása idején is. Az élet tehát nem az élettelen anyagtól független, idegen elem a Föl- 
dön. Az élet keletkezését kémiai evolúció vezette be szerves makromolekulák keletkezé- 
sével. A kémiai evolúció kezdeti szakaszában a környezeti feltételek eltértek a maitól. 
Magas ammónia-, metán- és vízgőztartalom jellemezte az , őslégkört" ; energiaforrásul 

szolgáló sok elektromos kisüléssel, magas hőmérséklettel, napsugárzással, különösen 
ibolyántúli sugarakkal. Először aminosavak keletkeztek, ezekből alakultak ki — való- 
színűleg magas hőmérsékleten — a még szervetlen proteinek. Kémiai energiaforrás tette 
lehetővé a proteinből és nukleinsavból összetett szerves makromolekulák továbbfejlő- 
dését. A sejt megjelenése az, ami a kémiai evolúciót elhatárolja a biológiai evolúciótól. 
A különböző makromolekulákból álló első egysejtűek fotoszintézist még nem végez- 
tek, hanem fermentumokkal táplálkoztak. Az első egysejtűek sokkal fejletlenebbek le- 
hettek, mint a mai legegyszerűbb baktériumok vagy kékmoszatok, amelyek sejtje több 
száz vagy több ezer különböző proteint tartalmaz (54. ábra). 


54. ábra. Az élet keletkezésének főbb állomásai a kémiai evolúciótól a biológiai evolúcióhoz vezető úton. 
ERBEN (1975) nyomán 

A legidősebb szerves eredetű maradványok 3350 millió évesek. Feltehető, hogy az 
élet nem is lehet idősebb 3800 millió évnél, hiszen addig nem volt a Földön cseppfolyós 
állapotban víz, és túl magas volt a hőmérséklet. Az élet tehát hozzávetőleg 3,5 milliárd 
évvel ezelőtt alakulhatott ki a Földön. A fejlődés további lépését a még sejtmag nélküli, 
de már fotoszintézist végző növények kialakulása jelentette. Ezek már a napsugarat 
használták fel energiaforrásul, és kis , oxigénoázisokat" hoztak létre a szabad oxigéntől 
mentes ősatmoszférában. A fotoszintézisről tanúskodó legidősebb nyomok 3100 millió 
évesek. Földtani értelemben nem sokkal később jelenhettek meg az első sejtmagos nö- 
vények, az eukarióták. A legidősebb — gombák rokonságára utaló — nyomok 
2300—2700 millió évesek. Lehetséges, hogy ebben az időegységben éltek már ostoros 
zöldmoszatok is. A sejtmagos növények korai megjelenése összhangba hozható azzal a 
feltevéssel, amely az eukarióták kialakulását különböző, sejtmag nélküli prokarióták 
együttélésével, szimbiózisával hozza kapcsolatba. E felfogás szerint a heterotróf mó- 
don táplálkozó prokarióta házigazda fogadta volna be a fotoszintézist végző színtes- 
tecskéket (plasztid) és az oxigént hasznosító baktériumokat. 

Biztos, hogy az első állatok moszaterdőkben éltek és az , oxigénoázisokat" használ- 
ták fel a légzésre. Bizonyos az is, hogy a többsejtűség magasabb fejlettségi fokot jelent, 
hiszen kitágítja a növekedés lehetőségeit és megakadályozza azt, hogy egyetlen sejt 
pusztulásával az egész élő rendszer megsemmisüljön. A többsejtűek kialakulásával 
kapcsolatosan azonban megoszlanak a vélemények. Vannak, akik a lebegő életmódot 
folytató, heterotróf eukariótákat tekintik a többsejtű állatok őseinek. Eredetileg a 
többsejtű állatok szilárd váz nélküliek voltak, és csak később tértek át a bentosz-élet- 


55. ábra. Fiatalabb prekambriumi (vendi) , petaloid" szervezetek. PFLuG (1972) nyomán 

módra. Ebben a felfogásban az első egysejtű állatok 1100 millió évesek lehettek, és in- 
nét vezetett az út az Ediacara-faunához, amelyben egyaránt vannak planktoni és ben- 
toszban élő többsejtűek. Az Ediacara-fauna a legfelső prekambriumba tartozik. A má- 
sik felfogás szerint a többsejtű állatok együtt fejlődtek a többsejtű növényekkel, és ere- 
detileg a két csoport között nehéz megvonni az éles határt. A többsejtűek ősei vegyes, 
mixotrof táplálkozást folytató prokarióták lehettek. Ezekből alakultak ki azok a tele- 
pek, amelyek egyedei összetett falszerkezetű csövekben éltek. A többsejtű állatok már 
680 millió évvel ezelőtt megjelentek, tehát megelőzték az Ediacara-faunát. Főleg 
szesszilis életmódot folytató , petaloid" szervezetek voltak (55. ábra), majd mászni 
kezdtek a tengerfenéken, és szerves törmelékkel táplálkoztak. Az Ediacara-faunában a 
szilárd váz hiánya másodlagos vázredukció következménye lenne. 

Egyelőre kevés az adat ahhoz, hogy a kétféle felfogás között választhassunk. Ami fi- 
gyelemre méltó : a prekambrium fosszíliái közt számos olyan alakot ismerünk, amely 
sem a mai növény-, sem a mai állatvilágba nem illeszthető be. Mivel a prekambriumi le- 
letek csak nagyon szűk területről ismertek, és csak elszigetelt , pillanatfelvételei"? az 
ezer millió évet igénylő folyamatoknak, feltehető, hogy a felsőprekambriumi élet sok- 
kal gazdagabb és , idegenebb" lehetett, mint ahogyan azt korábban feltételezték. 


AZ EVOLÚCIÓ TÖRVÉNYSZERŰSÉGEI 


Azt követően, hogy a paleontológusok a fosszilis dokumentumok alapján felismer- 
ték az élet fejlődésének fő irányait, igyekeztek törvénybe foglalni a törzsfejlődés mene- 
tét. A DoLLo-törvénytől eltekintve egyik , törvény" sem általános érvényű, hanem vagy 
csak kutatási vezérfonal, vagy egykori folyamatok hasonlóságára alapozott , szabály". 
Az élet egyszeri történetisége sok vissza nem térő elemet tartalmaz. A múltat csak a je- 
len felől visszatekintve értelmezhetjük. Az evolúció törvényszerűségei sok véletlenszerű 
elemet tartalmaznak, ami megnehezíti azt, hogy a törvények alapján egyértelműen kö- 
vetkeztethessünk a bioszféra jövőjére. 

A DoLLo-törvény fejezi ki a leghívebben az evolúció történeti lényegét. DoLLo (1892) 
megfogalmazása szerint az evolúció visszafordíthatatlan, irreverzibilis. 

DoLLo törvényét a teknősök törzsfejlődésével igazolta. A földtörténeti középkor ele- 
jén a teknősök a szárazföldön éltek. A külső támadások ellen testüket erős páncél véd- 
te. A páncél a bordacsontok szétterülésével keletkezett, és szorosan összeolvadt a bor- 
dákkal, meg a csigolyákkal. A hasi teknő természetesen lapos volt, de a háti teknő erő- 
sen feldomborult. Amikor a szárazföldi teknősök egy része áttért a tengeri életmódra, a 
védőváz fölöslegessé vált. A háti teknő ellaposodott, és a páncél szélei beöblösödtek. 
Később a tengerekben olyan 2—3,5 m nagy óriásteknősök éltek, amelyeknek eredeti: 
páncélja már csaknem teljesen elcsökevényesedett. Ezek mind nyílttengeriek voltak. 
A tengeri teknősök egyik csoportja a földtörténeti újkorban visszatért a szárazföldre. 
A páncél újra szükségessé vált. Az új páncél azonban nem a régi csontelemek újranövé- 
sével keletkezett, hanem a korábbi csontpáncél roncsai felett bőrcsontokból jött létre. 
Amikor a szárazföldi teknősök egy része ismét a tengeri életmódhoz alkalmazkodott, a 
második csontréteg is fölöslegessé vált. A mai, 2 m nagyságot is elérő óriás tengeri 

teknősnek nincs szilárd páncélja. A bőrkéreg alatt azonban az egykori páncél csökevé- 
nyei még megtalálhatók. A törzsfejlődés során az alkalmazkodás ismétlődése nem je- 
lentette azt, hogy a szervezet visszatért volna korábbi állapotához (56. ábra). 

Lényegében a DoLLo-törvényen alapszik a biokronológia és a biosztratigráfia. Mivel 
a törzsfejlődés során a teljes visszatérés lehetetlen, minden csoportnak megvan az adott 
időtartama. 

Inkább szabálynak, mintsem törvénynek nevezhetjük HAEcKEL (1866) , biogenetikai 
alaptörvényét" : az egyedfejlődés fontogenezis) rövid és gyors megismétlése a törzsfej- 
lődésnek (/ilogenezis). Az egyedi fejlődés korai szakaszának vizsgálata sokszor alkal- 
mas arra, hogy a hasonló alakú, de különböző rendszertani egységbe tartozó csoportok 
alakhasonlóságát (konvergencia) felismerhessük és az egyes leszármazási ágak fejlődé- 
sét nyomon követhessük. A fosszilis korallok és ammoniteszek vizsgálatakor sikerrel 
alkalmazták a , biogenetikai alaptörvényt". Ugyanekkor HAEckKEL is felhívta a figyel- 
met arra, hogy az egyedi fejlődés korai szakaszában helyet kap az alkalmazkodás is. 
Vannak olyan csoportok a tengeri tüskésbőrűek között, amelyek biztosan külön osz- 
tályba tartoznak ; lárváik viszont — az alkalmazkodás miatt — hasonlítanak egymásra. 
Inkább a filogenezis alapján értjük meg tehát az ontogenezist, mintsem — a törvény al- 
kalmazásával — megfordítva. 

Sok vitára és sok tévedésre adott alkalmat a CopE-, törvény" (1887), amely a törzs- 
fejlődés során a fokozatos méretnövekedést hangsúlyozza. A nagyobb méretnek — bi- 
zonyos határok közt — előnyei vannak a természetes kiválasztódásban. Kétségtelen, 
hogy egyes evolúciós ágakon, általában faji szinten, jellemző a méret fokozatos növe- 
kedése. Mégis a méretet az szabja meg, hogy mennyire előnyös vagy hátrányos a popu- 
lációban vagy az életközösségben. Ezért sokszor vezet az evolúció méretcsökkenéshez, 
gyakran ugyanazon a nemzetségen belül is. Sokan úgy tekintik az evolúciót, mint egy 
megmásíthatatlan, egyirányú folyamatot, ami óriásnövésben és kihalásban végződik. 
Ez a felfogás téves. Nagyon sok csoportnál a kihalás és a méret közt nincsen összefüg- 
gés. A méretcsökkenés a növényvilágban egyértelműen igazolja azt, hogy a méret csak 
a környezettel együtt értékelhető. Jelenleg csaknem háromszor annyi lágyszárú növény 
él, mint fatermetű, mivel egyes területek (rétek, füvespuszták, tundra stb.) meghódítá- 
sára csak így nyíilhatott lehetőség. 

Az újabb vizsgálatok nem támasztották alá azokat a feltevéseket sem, amelyek egyes 
szervek túlfejlettségére vonatkoztak, és amivel a természetes kiválasztást igyekeztek cá- 
folni. Az ír óriásszarvasnak hatalmas agancsai voltak, egyes dinoszauruszok nehéz 
páncélt viseltek stb. Mégis a , túlfejlett szervek"-kel jellemzett csoportok több millió 
éven át éltek, hiszen az élet a szervezet teljes egységétől függ, nem pedig egyes szervek 
feltűnő méretétől vagy alakjától. Amennyiben a szervezet fiziológiai összadottsága 
kedvező, akkor tovább él úgy is, hogy egy-egy szerve látszólag kedvezőtlen a fennmara- 
dás szempontjából. Sok ártalmasnak tartott bélyegről mutatták ki, hogy a létért folyó 
harcban előnyös alkalmazkodás eredménye. 

Téves az a vitalista felfogás is, amely az egyes csoportok törzsfejlődését az egyedi fej- 
lődés mintájára képzeli el. Eszerint minden csoport fokozatosan válna alakgazdagabbá 
és fokozatosan terjedne szét, majd a virágkort szükségképpen követné a faj- és egyed- 
szám csökkenése, ami végül a kihaláshoz vezet. A paleontológiai adatok tanúsága sze- 

rint a legtöbb csoportra nem alkalmazható ez a leegyszerűsítés. A virágkor nem esik 
szükségképpen az időbeli elterjedés középső szakaszára. Még az egymással közeli ro- 
kon csoportok között is vannak olyanok, amelyeknek fellépését korai virágkor, majd 
fokozatos, apró fellendülésekkel tarkított elszegényedés követte. A lábasfejűek köré- 
ben ez jellemzi a Nautilus-félék törzsfejlődését. Az ammoniteszeknél viszont a helyzet 
fordított. Ezek lassan indultak fejlődésnek és a legnagyobb formagazdagságot közvet- 
lenül a kihalásuk előtt érték el. Vannak végül olyan csoportok is, amelyeknek jóformán 
sohasem volt virágkoruk, hanem mindig alárendelt szerepet játszottak az élővilágban. 
Az élő kövületek egy részének gazdag, változatos múltja volt, más részük viszont soha 
nem jutott jelentősebb szerephez. A növény- és állatvilág legkülönbözőbb csoportjai 
közt találunk élő kövületeket (57. ábra). 


57. ábra. Különböző törzsekbe tartozó élő kövületek : / — puhatestűek közé tartozó Monoplacophora (Neo- 
pilina), 2 — Pleurotomaria csiga, 3 — tőrfarkúak közé tartozó Limulus, 4 — levéllábú rák (7Triops), 5 — 
Brachiopoda (Lingula), 6 — bojtosúszós hal (Latimeria), 7 — hidasgyik (Sphenodon). ERBEN (1975) nyomán 

RENDSZERTANI RÉSZ 


AZ OSZTÁLYOZÁS MÓDSZERE 


Ami a rendszerezés módszereit illeti, egészen a huszadik századig a ripológiai vagy 
esszencialista osztályozási elv volt az uralkodó. Ennek értelmében minden csoportnak 
megvan a közös lényege, a típusa. A természet meghatározott számú alaptípus között 
változik. A tipológiai osztályozás gyakorlati hibája az, hogy nem határozza meg, me- 
lyik a szervezet lényegi (esszenciális) tulajdonsága. Egy csoportról sem állíthatjuk, 
hogy meghatározott számú, élesen elkülönült bélyege lenne. A tipológiai osztályozás 
alapja a változatlan, teremtés útján létrejött élővilág, ami összeegyeztethetetlen a kor- 
szerű evolúciós elmélettel. 

A tudományos osztályozás másik, számszerű, numerikus módszere igyekszik eltün- 
tetni azokat a szubjektív szempontokat, amelyek a típus meghatározásakor mutatkoz- 
nak. Ezért minden bélyeget egyenrangúnak tekint, és a rokonsági fok megállapításakor 
kiindulópontul a megegyező bélyegek számát veszi. Amíg a tipologikus osztályozás az 
esszencialista filozófiára épült, a numerikus osztályozás gyökereit a nominalista felfo- 
gásban kell keresnünk. A nominalisták szerint a természetben nincsen faj, család stb., 
csak egyedek léteznek. Ez a felfogás elméleti szempontból is téves, hiszen úgy tekinti a 
világegyetemet, mintha az egyforma atomokból épülne fel. Biológiai szempontból a 
numerikus osztályozás veszélye abban rejlik, hogy a tényleges oksági-filogenetikai kap- 
csolatokat egyszerűen a hasonlóság számszerű kifejezésével helyettesíti. A rendszertani 
egységek körülhatárolásakor a lényeges bélyegek azonossága (homológiája) játssza a 
döntő szerepet, nem pedig a hasonló (analóg) bélyegek száma. A delfin hasonlít a cápá- 
ra, mégsem porcos hal, hanem emlős. Az ősmadárnak (Archaeopteryx) az anatómiai 
bélyegek százalékos aránya alapján a hüllők között lenne a helye, mivel azonban tolla 
van — és adott esetben ez a döntő jelleg — egyértelműen a madarak közé tartozik. 
Mindez nem jelenti azt, hogy a számítógépes eljárásokat felhasználó numerikus taxo- 
nómia nem nyújtana segítséget a rendszerezőknek. Azokban a csoportokban, amelye- 
ket a zoológusok jól ismernek, amelyeknek sok, mennyiségekben jól megadható bélye- 
gük van, és ahol a fajgazdagság nagy, ott a számítógép , emlékezete" megbízhatóbb le- 
het, mint az emberé. Ez a helyzet például egyes rovarcsoportok esetében. 

Modern, de vitatott a kladisztikus rendszerezési elv. Eszerint minden ma élő csoport 
kategóriaszintjét keletkezésének, elkülönülésének időpontja szabja meg. Minél koráb- 
ban jelent meg egy csoport a földtörténet színpadán, annál magasabb kategóriába tar- 
tozik. A prekambriumtól vagy a kambriumtól máig élő szervezetek a törzsszintbe tar- 
toznak, az újpaleozoikumtól (devon, karbon) élők osztályokat, a permtől és triásztól 
élők rendeket, a krétaidőszaktól élő állatcsoportok családokat alkotnak. Minden kate- 
góriába csak szigorúan egy közös őstől származó, holofiletikus egységek tartoznak. A 
kladisztikus rendszerezők feltételezése szerint új fajok csak úgy keletkezhetnek, hogy a 

korábban élő faj két ikerfajra bomlik. Ez a kladogenezis. A kladogenezissel egy időben 
az eredeti faj megsemmisül. Az újonnan keletkezett fajok közül az egyik több ősi /p/e- 
siomorf) bélyeget őriz meg, mint a másik, fejlettebb bélyegekkel rendelkező (apomorf) 
faj. A szinapomorf csoportok minden egyes tagja magán hordja a közös őstől szárma- 
zás bizonyítékát, az új bélyeget. A toll és a csőr fejlett, apomorf bélyeg. Mivel minden 
madárnak van tolla és csőre, a madarak közös őstől származó holofiletikus egységet al- 
kotnak. A rendszerező feladata elkülöníteni az ősi és a levezetett bélyegeket, és ennek 
alapján kijelölni a csoport rendszertani helyét. 

A kladisztikus elemzés eredménye a kladogram : a mai állatvilág beható tanulmányo- 
zásából leszűrt elágazási séma, amely nem azonos az állatok törzsfájával. A kladiszti- 
kus rendszerezők szerint csak a létező állatok osztályozhatók, és az új fosszíliák fölfe- 
dezése nem befolyásolja a rendszert. Ez bizonyos mértékben ellentmond az eredeti fel- 
fogásnak, amely szerint az egység kategóriaszintjét a kladogenezis időpontja határozza 
meg. Ha a fejlődés egyenletes, egyirányú folyamat lenne, a ma élő állatok között levő 
eltérések fokából következtethetnénk elkülönülésük sorrendjére. E szerint a kevesebb 
közös bélyegű csoportok korábban különültek el egymástól, mint a több közös bélye- 
gűek. Valójában azonban az evolúció nem egyenletes és sok irányú folyamat. A klado- 
genezisek nem szabályos időközökben követik egymást. Nem bizonyított, hogy a kla- 
dogenezis szükségképpen együtt jár az eredeti faj eltűnésével. Nem állítható az sem, 
hogy a fajok mindig párosával jönnek létre. A kladogram csak dichotomikus elágazást 
ismer el. A genetikusok megfigyelése szerint azonban egy fajnak kettőnél több alfaja is 
lehet, amelyből elszigetelődés útján új faj keletkezhet. Nehéz eldönteni, hogy a bélye- 
gek közül melyik az egyértelműen ősi és melyik a levezetett. Hiszen az evolúció nem- 
csak egy primitív és egy progresszív ágat ismer, hanem sokkal többet. A szervezetben 
együtt vannak az ősi és a levezetett bélyegek, amelyek az evolúció során mozaikszerűen 
változnak meg. Ráadásul annak az eldöntésére, hogy melyik bélyeg az ősi és melyik a 
levezetett, részben a paleontológia hivatott. 

A kladisztikus osztályozás hívei szerint a közös ősi bélyegek a rendszerezés szem- 
pontjából lényegtelenek. Csak a fejlett apomorf bélyegek a lényegesek. Ebből az a 
meglepő következtetés adódik, hogy a bojtosúszós hal (Latimeria) közelebb áll a tehén- 
hez mint a pontyhoz. Hiszen a bojtosúszósnak belső orrnyílása van, tehát Choanata, 
akárcsak az emlős, a halaknak viszont nincsen choanájuk. Talán fölösleges hangsú- 
lyozni, hogy nem mindenki fogadja el a kladisztikus osztályozás szélsőségeit. Joggal 
vethető a kladisztikus rendszer szemére, hogy nem eléggé számol az evolúciós tempó 
váratlan. változásaival és a mozaikevolúcióval. Ennek ellenére formális-logikai szem- 
pontból a módszer egyértelmű és könnyen áttekinthető. Maga a kladisztikus elemzés 
pedig fontos része lehet a filogenetikus rendszerezésnek. 

A jelenleg legelterjedtebb filogenetikai osztályozási mód a tényleges rokonsági kap- 
csolatok kifejezésére törekszik, egyaránt figyelembe véve a zoológiai és a paleontoló- 
giai ismereteket. A kladisztikus iskola híveihez hasonlóan értékeli az egyes bélyegek ősi 
vagy levezetett, általános vagy speciális jellegét. Vizsgálja, hogy az adott bélyeg kiala- 
kulásában milyen szerepet játszott az alkalmazkodás, és számol az alakhasonlóság 
lehetőségével. A filogenetikai rendszerező figyelembe veszi a tipologikus, a numerikus 
és a kladisztikus elemzések eredményeit, de a spekulatív elemeknél többre tartja a ma- 

teriális tartalmat. A rendszertani egységek közös ősét nem adott fajra szűkíti le, hanem 
az alacsonyabb kategóriába tartozó csoportra. Az emlősök osztálya az alsóhalánték- 
ablakú (Synapsida) hüllők Therapsida rendjéből alakult ki. Az emlősök tehát , közös 
őstől" származó monofiletikus egységet alkotnak, anélkül, hogy közös fajról és holofi- 
logenezisről beszélnénk. A kategóriaszint megállapításakor — a kihalt csoportok eseté- 
ben különösen — számol az evolúciós sikerrel is. A rövid életű és kis földrajzi elterjedé- 
sű csoportokat lehetőséghez mérten alacsony kategóriaszinten kezeli, ellentétben az 
alakgazdag, nagy földtörténeti múltú csoportokkal. Nem esik viszont abba a hibába, 
hogy az elágazások száma vagy azok időpontja alapján határozná meg a rendszertani 
egységek kategóriaszintjét. Hiába keresnénk egyidejű , objektív alapot" a rovarok és az 
énekesmadarak családjai közt. Időpont szerint a madarak osztálya családszintű lenne, 
a kihalt csoportok pedig kívül esnének az osztályozás keretein. 

Kétségtelen, hogy a filogenetikai osztályozás szintetizáló jellegénél fogva nem annyi- 
ra , tiszta", mint az axiómaszerű kladisztikus módszer, információtartalma viszont 
sokkal nagyobb. A következőkben tehát a filogenetikai osztályozási elvet alkalmazzuk 
a növény- és állatvilág rendszerezésekor, előrebocsátva azt, hogy ez a rendszer csak 
egyike a lehetséges rendszereknek. 

Az egykori és a meglevő szervezetek rendszerezésének elvével és módszereivel a (axo- 
nómia foglalkozik. Maga a rendszertan (szisztematika) különböző fokú rendszertani 
egységeket, kategóriákat különít el, hierarchikus rendben. Ebbe tartoznak az egyes cso- 
portok, a (taxonok. Egy-egy kategóriába általában több taxon tartozik. A kategória el- 
vont fogalom, a taxon viszont bizonyos értelemben , objektív", mivel a korszerű rend- 
szerezési elvek szerint minden taxon önálló evolúciós egység. A taxonnak közös bélye- 
gei vannak, amelyek eltérnek a többi csoport jellegeitől. Amíg a kategóriák a könyv- 
szekrény polcaihoz hasonlíthatók, a taxonok maguk a könyvek, amelyeknek nem vál- 
tozik meg a tartalma, ha különböző meggondolások alapján az egyik polcról a másik 
polcra helyezzük át. Különösen érvényes ez a magasabb kategóriákban levő taxonokra. 
A sokféle lehetőség közül a fosszilis növény- és állatvilág rendszerezésénél igyekeztünk 
követni a legelterjedtebb gyakorlatot. 

A kategóriákat ugyanúgy szükséges ismerni, mint a földtörténeti egységeket. 

, Felülről lefelé", azaz a nagyobb gyűjtőkategóriától a szűkebb egységek felé haladva 
az alábbi — kötelező érvényű — kategóriák vannak : 


törzs (phylum) 
osztály fclassis) 
rend (ordo) 
család (familia) 
nemzetség (genus) 
faj (species) 


A növényeknél a törzs megjelölésére gyakran a ,, divizió" kifejezést használják ,, phy- 
lum" helyett. Minden élőlény adott fajba, nemzetségbe, családba stb. tartozik. Az em- 
ber (Homo sapiens) rendszertani helye a gerincesek (Vertebrata) törzsén belül az emlő- 
sök (Mammalia) osztályában, a főemlősök (Primates) rendjében az emberfélék (Homi- 
nidae) családjában a Homo nemzetségben van. 

AZ ÉLŐVILÁG RENDSZERE 


Hagyományos alapon az élővilágot növényekre és állatokra tagoljuk aszerint, hogy 
fotoszintézist végeznek-e vagy sem. Ez a megkülönböztetés elsősorban táplálkozásfi- 
ziológiai eltérésen alapul, és nem fejezi ki mélyrehatóan a rokonsági kapcsolatokat. A 
baktériumok túlnyomó többsége szerves anyaggal táplálkozik, mégsem tekintjük eze- 
ket állatoknak. Vannak olyan egysejtűek, amelyek nappal fotoszintézist végeznek, te- 
hát autotróf módon táplálkoznak, éjszaka pedig heterotróf életmódot folytatva szerves 
anyagot használnak fel. Ezeknek a csoportoknak a táplálkozásmódja nem döntő rend- 
szertani bélyeg. 

Pontosabb betekintést nyújt az élővilág felépítésébe az a rendszerezés, amely nem 
két, hanem öt birodalmat különít el: 

sejtmagnélküliek (Prokaryota), 
egysejtű sejtmagosak (Protista), 
többsejtű növények (Metaphyta), 
gombák (Fungi), 

többsejtű állatok (Metazoa). 

A sejtmagnélküliek (Prokaryota, Akaryobionta) örökítő anyaga nincsen maghártyá- 
val körülvéve. Az ide tartozó baktériumok és kékmoszatok genetikai, biokémiai és sejt- 
szerkezeti szempontból alapvetően eltérnek az összes sejtmagos szervezettől (Eukaryo- 
ta, Karyobionta). A Protisták birodalmán belül nehéz elkülöníteni a növényeket az ál- 
latoktól, azaz az autotróf szervezeteket a heterotróf táplálkozást folytatóktól. Ugyan- 
csak mesterséges a határ az egysejtű és a többsejtű növények között. A moszatok kö- 
zött ugyanis nemcsak többsejtűek vannak, hanem alacsonyabb fokon a sejtek differen- 
a többsejtűhöz. Ezzel ellentétben a Protisták és a többsejtű állatok között éles a határ. 
A gombák ugyanúgy heterotróf táplálkozást folytatnak, mint a baktériumok, anélkül, 
hogy ebből egyszerűen leszármazási kapcsolatukra következtethetnénk. A többsejtű 
növényeket természetesen könnyű elkülöníteni a többsejtű állatoktól. 

A NÖVÉNYVILÁG RENDSZERÉNEK VÁZLATA 


Hasadó növények (Schizophyta) 
Baktériumok (Schizomycetes) 
Kékmoszatok (Cyanophyceae) 


Moszatok (Al/gae) 
Ostoros moszatok (Euglenophyta) 
Sárgásmoszatok (Chrysophyta) 
Kovamoszatok (Diatomeae) 
Barázdásmoszatok (Pyrrophyta) 
Zöldmoszatok (Chlorophyta) 
Barnamoszatok (Phaeophyta) 
Vörösmoszatok (Rhodophyta) 


Gombák (Fungij) 
Zuzmók (Lichenophyta) 
Mohák (Bryophyta) 


Harasztok (Pteridophyta) 
Ősharasztok (Psilopsida) 
Korpafüvek (Lycopsida) 
Zsurlók (Sphenopsida) 
Páfrányok (Pteropsida) 
Progymnospermopsidák (Progymnospermopsida) 


Nyitvatermők (Gymnospermatophyta) 
Magvaspáfrányok (Pteridospermopsida) 
Cikászok (Cycadopsida) 
Bennettiteszfélék (Bennettitopsida) 
Gnetopsidák (Gnetopsida) 
Csikófarkfélék (Ephedropsida) 
Nyitvatermő ősfák (Cordaitopsida) 
Páfrányfenyők (Ginkgopsida) 
Fenyőfélék (Coniferopsida) 


Zárvatermők (Angiospermatophyta) 
Kétszikűek (Dicotyledonopsida) 
Egyszikűek (Monocotyledonopsida) 

A NÖVÉNYEK RENDSZERE 


Figyelembe véve az egyetemi tanszékek felépítését és a magyarországi tankönyveket, 
a továbbiakban a hagyományos rendszert követjük. Az egyik lehetséges rendszer sze- 
rint a növényvilágon belül nyolc törzs különíthető el : 

hasadó növények (Schizophyta), 
moszatok (Algae), 

gombák (Fungi), 

zuzmók (Lichenophyta), 

mohák (Bryophyta), 

harasztok (Pteridophyta), 
nyitvatermők (Gymnospermatophyta), 
zárvatermők (Angiospermatophyta). 

A nyitvatermők és zárvatermők magvas növények (Spermatophyta). Ezek a mohák- 
kal és a harasztokkal együtt száras növények (Cormobionta). 

A mai növényvilág legtöbb faja a zárvatermők közül kerül ki (226 000). A gombák 
fajszáma 50 000, a moháké 33 000, a zuzmóké 20 000. A harasztok fajszáma 12 000, a 
hasadó növényeké mindössze 3600, a nyitvatermőké pedig alig éri el a 800 fajt. 

A fajszámban mutatkozó jelentős eltérések genetikai és történeti tényezőkkel magya- 
rázhatók. 


HASADÓ NÖVÉNYEK 


A hasadó növények (Schizophyta) a legfejletlenebb szervezettségi fokon álló növé- 
nyek, amelyek egyszerű osztódással szaporodnak. A törzsbe két osztály tartozik: a 
. baktériumok és a kékmoszatok. 


BAKTÉRIUMOK 


A baktériumok (Schizomycetes, Schizomycophyta) mikroszkópos kicsinységű, főleg 
egysejtű, plasztid és valódi sejtmag nélküli szervezetek, amelyek, még ha fotoszintézist 
végeznek is, sohasem termelnek oxigént. Gömb vagy pálcika alakúak, és csoportokba 
rendeződnek. 

A legidősebb, Dél-Afrikából leírt (Fig Tree tűzkő) baktériumok 3,3 milliárd évesek. 
A szerves anyagban gazdag ősóceánban a baktériumok jelentős szerepet játszhattak, 
anélkül, hogy szabad oxigént termeltek volna. Annak ellenére, hogy a vasércekben, 

olajpalákban, mészkövekben, valamint a fejlettebb szervezetek fosszilis szövetében 
maradtak ránk baktériumok, törzsfejlődésükről keveset tudunk. Valószínű, hogy pre- 
kambriumi — általában fonál alakú — őseik belső felépítése nem teljesen egyezett meg 
a maiakéval. Jelenleg a baktériumoknak mintegy 1600 faja él. 


KÉKMOSZATOK 


A kékmoszatok (Cyanophyta, ,,  Cyanophyceae") túlnyomórészt kékeszöld színű, 
részben igen kicsiny, egysejtű vagy soksejtű moszatok, valódi sejtmag nélkül. Autotró- 
fok vagy szerves anyagokkal táplálkoznak. Többnyire mozdulatlanok, de a fonál ala- 
kúak nedves közegben csúszni tudnak az aljzaton. Mivel a kalciumtartalmú vegyületek- 
ből le tudják hasítani a Ca-iont, édesvízi mészkövek és cseppkövek kialakításában ját- 
szanak szerepet. A baktériumokkal együtt jelentősek az ún. szromatolitok képződé- 
sében. 

A stromatolitok meszes, dolomitos vagy kovás üledékszerkezetek, bioszediment 
struktúrák, amelyek kialakításában kékmoszatok, és/vagy baktériumok működtek 
közre. Mivel nem maga a szervezet fosszilizálódik, inkább az életnyomok közé tartoz- 
nak, mint a valódi fosszíliák közé. 

A stromatolitok alakja nagyon változatos. Általában kupola- vagy oszlopszerűek, az 
oszlopok zömökek vagy karcsúak, egyszerűek vagy elágazók. Gyakran gumószerű be- 
kérgezést hoznak létre. A belső lemezes felépítés minden stromatolit közös bélyege. A 
lemezesség ritmikus növekedésre utal, ahol az egyes rétegek néhány mikrométer és né- 
hány milliméter között változnak (58. ábra). 

Jelenleg a stromatolitokat formáló kékmoszatok legnagyobb része az árapályövben 
él. A stromatolit szerkezetét a környezeti feltételek, különösen az üledékanyag szállító- 
dása, a vízmélység és az áramlás sebessége messzemenően befolyásolják. Egyesek 150 
m mélységbe is lehatolhatnak. A mélytengerekben a mangángumók hasonló kérgét 
baktériumok és gombák idézik elő. 

A moszatszőnyegnek a sekélytengeri üledékképződés szempontjából többféle jelen- 
tősége van. Mindenekelőtt az üledékszemcsék megtapasztásával rögzít, stabillá teszi a 
tengerfenék üledékét, továbbá szabályozza a kalcium-karbonát kicsapódását és átala- 
kulását. Emellett az árapályövben és közvetlenül az árapályöv alatt élő szervezetek szá- 
mára táplálékot jelent, és végül részt vesz a sekélytengeri karbonátos kőzetek pusztítá- 
sában is. 

Igaz ugyan, hogy a stromatolitokban maguk a kékmoszatok általában nem fosszili- 
zálódnak, mégis a stromatolit jellegzetes szerkezetével közvetlen bizonyítéka a mosza- 
tok egykori működésének és a fotoszintézis meglétének. A stromatolit szerves anyag- 
ban gazdag, sötét és mészanyagban gazdag, világosabb rétegekből áll. A lemezes szer- 
kezet a moszatok ritmikus élettevékenységének az eredménye. Nappal a moszat fonalai 
felfelé nőnek és megkötik az algaszőnyegre kerülő idegen szemcséket. Sötétedéskor a 
függőleges növekedés megszűnik, és a fonalak vízszintes irányban terjednek szét. Egy 
nap alatt tehát két réteg keletkezik. A mai stromatolitok egynapi függőleges irányú nö- 
vekedése elérheti az 1 mm vastagságot is. Megfigyelték, hogy a napi ritmikusságon kí- 

58. ábra. Prekambriumi stromatoli- 
tok. KUHN—SCHNYDER (1967) nyo- 
mán 


vül a kriptozoikum stromatolitjain havi ciklusosság is mutatkozik. Minden huszadik 
mészlemez ugyanis vastagabb volt a többinél. Ezt a jelenséget a Hold hatására vezetik 
vissza. A nappalok és az éjszakák váltakozása mellett a lemezek építését az árapály-je- 
lenségek is befolyásolják. Az egykori stromatolitok szerkezeti felépítése tehát arra utal, 
hogy a Hold már 2800 millió évvel ezelőtt a Föld bolygója volt, és hatást gyakorolt a 
tengeri életre. 

A kékmoszatok, az ugyancsak sejtmag nélküli baktériumokkal együtt, a Föld legidő- 
sebb ismert élőlényei. Első, dél-afrikai tűzkőből előkerült maradványaik 3300 millió 
évesek, ez a fotoszintézis korai megjelenését jelzi. 

A kriptozoikum korai, de hosszú szakasza, amely 3000 millió évtől 1000 millió évig 
tartott, a kékmoszatok korszaka volt. Első képviselőik még magánosak voltak, de a 

középső prekambriumban (2500—1700 millió év) megjelentek a telepes alakok is, és a 
moszatok fokozatosan különböző csoportokra különültek el. Ezek közül sok kihalt, 
mások rokonai élnek ma is. A kékmoszatok a földtörténet leglassabban fejlődő szerve- 
zetei. 

A kékmoszatoknak köszönhető, hogy a légkörben a szabad oxigén kialakulhatott. A 
kékmoszatok ugyanis ellenállnak a fejlettebb szervezetek számára végzetes kozmikus 
sugaraknak. Abban az időben, amikor még nem védte ózonpajzs a Földet, az eredetileg 
heterotróf moszatok át tudtak térni a fotoszintézisre és az oxigéntermelésre. Ezt az oxi- 
gént részben maguk a kékmoszatok használták fel, ami elősegítette alakgazdagságukat, 
részben megteremtették a lehetőségét a fejlettebb életnek. 

Mintegy 700 millió évvel ezelőtt a stromatolitok oszlopformáinak száma csökkent, és 
a helyenként több ezer méter vastag zátonyok megfogyatkoztak. A kékmoszatok ha- 
nyatlása a paleozoikumtól máig tartó folyamat. Különösen a vörösmoszatok és a ko- 
rallok szorították ki ezeket eredeti életterükből, az árapályövből. Különösen csökkent a 
jelentőségük a földtörténeti újkorban, amikor a vörösmoszatok az édesvizek felé szorí- 
tották őket. 

A prekambriumban a stromatolitok Észak-Európa, Ázsia, Észak-Amerika, Afrika, 
Ausztrália és India területén egyaránt elterjedtek, olyan szerkezetformákkal is, ame- 
lyeknek mai megfelelői hiányzanak. További vizsgálatra vár annak eldöntése, vajon 
ezek a formák sajátos környezeti feltételek között keletkeztek-e, vagy esetleg különbö- 
ző kihalt kékmoszatcsoportok életműködésének eredményei? Figyelembe kell venni 
ugyanis, hogy a stromatolitot nem egy adott faj hozza létre, hanem több fajból össze- 
tett közösség, kommunitás, amelynek működése a környezeti feltételektől ; magának a 
kőzetnek fennmaradása pedig utólagos tényezőktől függ. A stromatolitok a kőzetté vá- 
lás során átalakulhattak. Rétegtani szempontból tehát lényeges, hogy azonos stromato- 
litok különböző korban keletkezhettek ugyanolyan környezeti feltételek között, az ere- 
detileg azonos felépítésű stromatolitok pedig az utólagos folyamatok következtében je- 
lenleg eltérhetnek egymástól. 


MOSZATOK 


A moszatok (Algae, Phycophyta) egy-vagy többsejtű különböző színű, autotróf vízi- 
növények, amelyeknek valódi sejtmagjuk (Eucaryota) és általában egysejtű gamétát 
vagy spórát képző szervük van. A két gaméta összeolvadásából keletkezett zigóta soha- 
sem a női ivarszerven fejlődik többsejtű embrióvá. A fejletlenebb moszatok mindkét 
szaporítósejtjének, tehát a gamétáknak és a spórának is egyaránt ostora van, a fejlet- 
teknek csak a hímgamétáik ostorosak. 

A moszatokat elsősorban plasztid színanyaguk szerint osztályozzuk : 


ostorosmoszatok (Euglenophyta), zöldmoszatok (Chlorophyta), 
sárgásmoszatok (Chrysophyta), barnamoszatok (Phaeophyta), 
kovamoszatok (Diatomeae), vörösmoszatok (Rhodophyta), 


barázdásmoszatok (Pyrrophyta), 
Egyes rendszerezők ezeket az osztályokat önálló törzseknek tekintik. 

OSTOROSMOSZATOK 


Az ostorosmoszatok (Euglenophyta, , Euglenophyceae") csupasz testű, ostorral 
mozgó moszatok, változatos alakú zöld színtestekkel és viszonylag nagy sejtmaggal. 
Jóllehet csak az eocéntől kezdve ismeretesek a fosszilis anyagban, törzsfejlődési szem- 
pontból fontosak, mivel a Protistákon belül valószínűleg itt húzható meg a határ az ősi 
növények és az egysejtű állatok között. 


SÁRGÁSMOSZATOK 


A sárgásmoszatok (Chrysophyta, , Chrysophyceae") sárgásbarna, sárgászöld szí- 
nükről kapták nevüket. Csupasz testűek vagy sejtfalasak. Sejtjükben soha sincs 
klorofill-b, hanem csak -a és -c, valamint sokféle karotinoid és xantofill. Ivartalanul és 
ivarosan szaporodnak. Asszimilációs termékük szénhidrát a vakuolumokban és olaj a 
plazmában és a vakuolumokban. Egyaránt élnek közöttük édesvíziek és tengeriek. A 
kedvezőtlen időszakokat vastagabb falú cisztákkal vészelik át. E falba kovasav épülhet 
(, chrysomonádok"), és így fosszilizálódhatnak. 

Őslénytani és rétegtani szempontból a sárgásmoszatok közül a mészpikkelyesek 
(Coccolithineae, Coccolithophoridacea) a legjelentősebbek. 

A mészpikkelyesek két ostorral úsznak. Harmadik, ostorszerű fonaluk a haptonema 
a rögzítésre való. A haptonema alapján a mészpikkelyeseket egyesek külön osztályba 
sorolják (Haptophyceae). A mészpikkelyesek rögzítőfonala rövid. A mészpikkelyesek 
legtöbbje tengerben él, de akad köztük csökkentsósvízi és édesvízi alak is. A rögzítettek 
nem választanak el meszes burkot, de az úszók vagy a mozdulatlan cisztaállapotban le- 
begők igen. A mészpikkelyek a sejt nyálkaburkában képződnek (kokkoszféra). A 
gömb alakú kokkoszférák 10—100 um átmérőjűek, ezeken vannak az 1—35 um ki- 
csinységű mészlemezek. Ezeket hívják kokkolitnak. A kalcit anyagú kokkolitok kis 
méretük miatt csak mikroszkóppal vizsgálhatók, részben polarizált fényben, részben 
térhatású elektronmikroszkóp segítségével. Mindegyik kokkolit vagy nagyon kis kal- 
citkristály (holokokkolit), vagy több kristályból (heterokokkolit) nőtt össze. A kokko- 
litok alakja nagyon változatos és fontos rendszertani bélyeg. Vannak köztük korong, 
tányér, gomb, pálca, csillag stb. alakúak (59. ábra). 

Valószínű, hogy a kokkolitok magát a sejtet védik és pajzsszerűen burkolják be a nö- 
vényt a napsugarak ellen. Mindenesetre a fotoszintézis fokozza a mészelválasztást. A 
mészpikkelyesek legtöbbje a víz felszíne közelében lebegő életmódot folytat, és a tör- 
peplanktonhoz fnannoplankton) tartozik. Csak a mély vízben élők táplálkoznak hete- 
rotróf módon, nem folytatva fotoszintézist. Legnagyobb tömegben a sark körüli vizek- 
ben találhatók. A norvégiai fjordok közelében 1 liter vízben számuk megközelíti a 14 
milliót. Fajszám szerint viszont a trópusi tengerekben a legalakgazdagabbak. 

A növény elpusztulásakor a sejtet burkoló vázelemek önállósulnak, és lehullanak a 
mélybe. Az oldásviszonyoknak jobban ellenállnak a több lemezből összetett hetero- 
kokkolitok, mint az egykristályból álló holokokkolitok. Ezért a mélytengerekben főleg 
a gyűrű- és lemezszerű alakok halmozódnak fel. A kioldási viszonyok miatt a kokkoli- 

palcovéen eocén miocén nliocén 


59. ábra. Jellegzetes kokkolit-fajok időbeli elterjedése a harmadidőszakban. REINHARDT (1972) nyomán 


tos iszap nem a sark körüli területekre jellemző, hanem az Egyenlítő körüli övre. Az 
Atlanti-óceán összüledékének 5—209o0-a kokkolitból áll. A kokkolitos üledékek 3000 
m tengermélységig gyakoriak, de az ellenállóbb vázú fajok mészlemezei 5000 m mély- 
ségben is megtalálhatók. 

Egyes kokkolitok már a jurában kőzetalkotók voltak. A kokkolitineák felvirágzása 
azonban a krétaidőszakban következett be. A fehér írókréta anyagának 7090-a kokkoli- 
tokból áll. 1 cm? írókréta 800 millió kokkolitot tartalmaz ! 

A kokkolítineák egy része jelentős földtörténeti időn át keveset változott. Vannak 
köztük a krétaidőszaktól máig élő fajok is. Az újabb vizsgálatok szerint, ami elsősor- 
ban a térhatású elektronmikroszkóp felhasználásának köszönhető, bebizonyosodott, 
hogy egyes fajok rövid életűek voltak, és így korjelzésre kitűnően felhasználhatók. 

Egy-egy mezozoós kokkolitzóna átlagos időtartama 3,8 millió év, a kainozoós zóná- 
ké viszont mindössze 1,1 millió évre becsülhető. A mészvázú fitoplankton zónabeosztá- 
sa tehát elsősorban a kokkolitok időbeli elterjedésére épül. 

A kokkolitineák érzékenyek a hőmérséklet-változásra. A pleisztocén eljegesedést a 
tengervíz lehűlése követte. Ekkor sok harmadidőszaki faj kihalt, és egyidejűen új fajok 
jelentek meg. A kokkolitok változása alapján a mélytengeri üledékekben jól kijelölhető 
a pliocén/pleisztocén határ. 

Valószinű, hogy a kokkolitok rokonságába tartoznak a Discoaster-félék. Ezek 5—40 
um kicsinységű kalcit anyagú mikrofosszíliák, amelyek segítségével a harmadidőszaki 
képződményeket szintezni lehet. Csillag alakú mészvázuk különösen a trópusi tenge- 
rekre jellemző. A lebegő életmódot folytató Discoaster-félék a paleocéntől a felsőplio- 
cénig éltek, több mint 250 fajjal. Egy-egy fajuk átlagos élettartama 5—6 millió év lehe- 
tett, de voltak köztük rövid életű (0,5 millió év) fajok is. Kivételesen hosszú életű fajaik 
30 millió éven át kísérhetők nyomon az üledékes kőzetekben. A Discoaster-félék külö- 
nösen az óceáni üledékek rétegtani tagolásához nyújtanak segítséget, mivel a meleg- és 
hidegkedvelő csoportokon kívül vannak köztük kozmopoliták is. A paleogén nanno- 
plankton alapján felállított zónákat NP-vel, a neogén nannoplankton zónákat NN-nel 
jelöljük. 


KOVAMOSZATOK 


A kovamoszatok (Diatomeae, ,, Bacillariophyceae") színtestecskéje és asszimilációs 
terméke egyezik a sárgásmoszatokéval, de a külső plazmarétegen belül kova anyagú vá- 
zuk van. A váz dobozszerű két részből áll. A nagyobb dobozfedő az epitéka, amely túl- 
nyúlik a kisebb hipotékán. A vázon hasíték lehet a plazma kilépésére. A sejtek átmé- 
rője általában 0,02—0,2 mm között változik, de elérheti a 2 mm nagyságot. Az ivarta- 
lan szaporodáskor a kovahéjak szétnyílnak, és a kettévált plazma mindkét félben új, 
kisebb kovavázat választ el. Az osztódások során a sejt mérete fokozatosan csökken. 
Az alsó határ elérésekor az ivartalan szaporodást felváltja az ivaros szaporodás, ami 15- 
mét létrehozza az eredeti sejtnagyságot. Így magyarázható az egy fajon belül is megfi- 
gyelhető jelentős méreteltérés. Legnagyobb mérete az ivaros szaporodással létrejött 
egyednek van. 

A kovamoszatoknak alaki szempontból két nagy csoportjuk van. A sugaras kova- 
moszatok felülnézetben kör, ovális vagy sokszög alakúak, és díszítésük — amely a ko- 
vamoszatok esetében mindig rendkívül finom — sugárirányú. A sugaras díszítésű ko- 
vamoszatok főleg tengeriek. A , tollas" kovamoszatok ezzel szemben csónak vagy pál- 
cika alakúak és díszítésük merőleges a hossztengelyre. Ezek a kovamoszatok túlnyomó- 
részt az édesvizekben élnek. 

A kovamoszatok közt egyaránt előfordulnak lebegő és fenéken élő, mozgó vagy 
helyhez kötött alakok. A tengerekben a felső 40 m mélységig a leggyakoribbak, de meg- 
találhatók az édesvizekben, a talajban, az időszakosan nedves köveken stb. A plankto- 
ni diatómák elterjedését elsősorban a sótartalom és hőmérséklet szabályozza. Elterje- 
désükből messzemenő következtetést vonhatunk le az egykori környezetre vonatko- 
zóan. A lebegő kovamoszatok nagy része sugaras felépítésű, a fenéken élők kétoldali 
részarányosak, és vagy helyhez kötöttek, vagy a váz hasítékán kilépő plazma áramlása 
segítségével mozognak. 

Egy liter tengervízben több millió kovamoszat gyűlhet össze. A plazmától védett váz 
nagyon ellenálló, és a növények elhalása után tömegesen halmozódhat fel. Így keletke- 
zik a porhanyós, könnyű, laza, fehér vagy krémszínű kovaföld (diatomit), amelyet kö- 
zömbös kémiai és sajátos fizikai tulajdonságai miatt széles körben használnak fel az 


160 


iparban (szűrés, derítés, szigetelés stb.). Ma elsősorban a hideg sark körüli tengerme- 
dencékben képződik kovaföld, de előfordulhat a beltengerekben, tavakban, lápokban 
és hévforrások közelében is. 

Az első kovamoszatok a jurában jelentek meg, tömegesen azonban csak a középső 
krétától ismeretesek. Igazi virágkoruk a kainozoikumban volt, ekkor helyenként ha- 
zánkban is jelentős szerepet játszottak. Magyarországon a miocénkorú sekélytengeri 
kovaföld-előfordulások közül a szurdokpüspöki a legjelentősebb. Újabban a Tapolcai- 
medence pliocén vulkáni területéről olajpalát kutattak fel, ahol a szerves anyag raktá- 
rozásában a kovamoszatok is szerepet játszottak. 


BARÁZDÁSMOSZATOK 


A barázdásmoszatok (Pyrrophyta, Dinoflagellatae) főleg egysejtű.és általában lebe- 
gő életmódot folytató moszatok, két különböző hosszúságú ostorral, sárgásbarna, zöl- 
des vagy vörösesbarna színtestecskékkel, amelyek sok klorofill-a-t és kevés c-t tartal- 
maznak nagy mennyiségű 8 karotinnal és kevés xantofillal. A tengeriek asszimilációs 
terméke olaj, az édesvízieké keményítő. A 20—350 um kicsinységű sejteket cellulózla- 
pok borítják (téka), amelyeket barázdák határolnak. A lemezek alakja, száma, elhe- 
lyezkedési módja csoportonként jellemző. A lemezeken kiemelkedések, lécek, tüskék 
lehetnek. A hosszanti és harántirányú barázdából a garatrésen át nyúlik ki a két ostor. 
A barázdásmoszatok az ostorok csapódásával úsznak a vízben. Néha nagy tömegben 
élve mérgező anyagokat termelnek (, vörös ár"), elpusztítva a környezet élővilágát (pl. 
halak). Mások egysejtű állatokkal (pl. foraminifera) vagy többsejtű korallokkal, csi- 
gákkal, kagylókkal élnek szimbiózisban (zooxantella). A mai tengerekben a barázdás- 
moszatok a kovamoszatokkal együtt döntő szerepet játszanak a tenger élelemláncának 
kialakításában. 

A barázdásmoszatok közül általában a mozdulatlan ciszta állapotban levők fosszili- 
zálódnak. A ciszták általában 60—120 um kicsinységű, gömb vagy tojásdad alakú kép- 
ződmények, tüskés fallal, amely elmeszesedhet vagy elkovásodhat. 

A barázdásmoszatok cisztáit a szilurtól kezdve ismerjük, de csak a felsőtriásztól 
kezdve válnak gyakoribbá. Kitűnő környezetjelzők, így a váltakozó partközeli rétegso- 
rokban pontosan jelzik a tengeri és az édesvízi beütéseket. 

Sokáig a barázdásmoszatok közé sorolták, újabban kihalt törzsnek tekintik az Acri- 
tarchákat. Az Acritarchák üres, szerves falú mikrofosszíliák, amelyek alakja a baráz- 
dásmoszatok cisztáira emlékeztet. Méretük 10—50 um között változik. Az Acritarchák 
a prekambriumban jelentek meg és a paleozoikumban volt a virágkoruk. Legidősebb 
maradványaikat a 2 milliárd éves kanadai , Gunflint" tűzkőből írták le. 

ZÖLDMOSZATOK 


A zöldmoszatok (CAhlorophyta) jellegzetes levélzöld színükről kapták nevüket, ame- 
lyet klorofill-a és -b, karotin és xantofill idéz elő. Szíinanyaguk, keményítő- és olajtar- 
talmú asszimilációs termékük egyezik a legfejlettebb növényekével, és sejtfelépítésük is 
azonos. Sejtfaluk túlnyomórészt cellulózból áll, és jellegzetes zoospóráiknak 2 vagy 4 
egyforma egyenlő hosszú ostoruk van. 

A zöldmoszatok rendkívül elterjedt, változatos környezeti feltételekhez alkalmazko- 
dott szervezetek, amelyek legnagyobb része nem fosszilizálódik. Azok azonban, ame- 
lyek mészvázat választanak el, földtani szempontból egyformán jelentősek mint kőzet- 
alkotók, környezetjelzők és időnként mint korjelzők. 

A mészvázas zöldmoszatok mind a tengerben élnek, de — ellentétben a kokkoliti- 
neákkal és a kovamoszatok döntő többségével — nem folytatnak lebegő életmódot, ha- 
nem gyökérszerű fonalakkal rögzítik magukat az aljzathoz. A legfeljebb néhány cm 
magas mészmoszat központi tengelysejtre és általában sugárirányban kiágazó oldalsej- 
tekre tagolódik. A tengelysejt változatos alakú, hengerszerű vagy nyeles gomba alakú, 
esetleg gyöngysorszerű vagy ernyő alakú. Az oldalsejtek az ősi formáknál szórtan ágaz- 
tak ki a tengelysejtből, később örvökben csoportosulnak. Az asszimilációt végző oldal- 
sejtek egyszerűek vagy elágazó fonalak. A spóratartó sprorangiumok eredetileg a ten- 
gelysejtben voltak, később kitolódtak az oldalsejtekbe. 

A zöldmoszatok elmeszesedése kívülről befelé megy végbe, először a külső sejtfalban 
a kalciumionok megkötésével, azután a kalcium-karbonát kicsapódásával. A tengely- 
sejt körül így vastagfalú cső keletkezik, amelyet áttörnek az oldalsejtek. Gyakran a nö- 
vény alsó része elhal. Ilyenkor csak a növény felső részén folyik asszimiláció, alul a 
mészköpenyen pórusok jelzik az elpusztult oldalsejtek helyét. Maga az elmeszesedés 
gyors folyamat. Egyetlen mészmoszat 6 hét alatt képes 14 gramm meszet termelni. A 
moszatok mészváza um kicsinységű aragonit tűkből áll. 

A mészmoszatok különböző módon vesznek részt a tengeri karbonátos kőzetek kép- 
ződésében. Az elhalás után a váz korán betemetődhet, és a beágyazó kőzetanyag kitölti 
a növény eredeti helyét. Szerencsés esetben a beágyazó kőzet színe eltér a mészváz Szí- 
nétől. Ilyenkor a kőbél alapján sorozatos csiszolatok segítségével rekonstruálható a tel- 
jes növény. Még kedvezőbb az az eset, amikor a beágyazó kőzet megszilárdulása után 
kioldódik az aragonit váz, és a kőbélből következtethetünk az egykori növényre. 
Leggyakrabban azonban a váz szétesik, még mielőtt betemetődhetne. A hullámverés 
könnyen felaprózhatja a törékeny vázakat. A feldolgozás különböző mértékű lehet. 
Sokszor a váz az elemi aragonit tűkre esik szét. A tengeráramok széles sávban teríthetik 
szét a vázelemeket az eredeti élethely közelében levő területeken. 

A helyben betemetett zöldmoszatok mint asszimiláló szervezetek egyértelműen se- 
kélytengeriek. A maiak általában a 15—20 m közti mélységet kedvelik. Főleg a nyugodt 
vízben élnek, különösen korallzátonyok védett lagúnáiban, de egyesek megtalálhatók a 
zátony homlokrészén is. 

A mészmoszatok többsége trópusi, bár vannak köztük szubtrópusi, sőt mediterrán 
területen élő formák is. A fosszilis zöldmoszat-előfordulásokból meleg és sekély tenger- 
re következtethetünk (60. ábra). 

60. ábra. Jellegzetes mezozoikumi mészvázú moszatok : / — zöldmoszat (Palaeocladus) oldal- és felülnézet- 
ben, 2 — vörösmoszat (Archaeolithothamnium) vékonycsiszolatos metszetben, 3 — zöldmoszat (Munieria) 
vékonycsiszolatos metszetben. POMEROL (1975) nyomán 

A mészmoszatok az ordovíciumban jelentek meg. A Bükk-hegységben a permben he- 
lyenként kőzetalkotók. Igazi virágkoruk azonban a triászban volt, amikor az Alpok, 
Kárpátok és a Dinaridák területén egyaránt elterjedtek. A Keleti-Alpokban 2000 m vas- 
tag dolomit sorozatok jelentős része zöldmoszatok vázából épül fel. Az egymást követő 
fajok felhasználhatók a különben faunaszegény rétegek tagolására is. Jellegzetes fel- 
sőtriászkorú nemzetség a Diplopora, amely a Budai-hegységben is előfordul (diplopó- 
rásdolomit). A mészvázas zöldmoszatok a harmadidőszakban megfogyatkoztak. Vi- 
szonylag kevés ma élő képviselőjük van, ezeknek azonban még mindig jelentős a szere- 
pük tengeri karbonátos üledékek képzésében. 

A fejlett zöldmoszatok közé tartoznak a csillárkafélék (Charophyta, ,, Charophy- 
ceae"). A csillárkák 60 cm hosszúságúra is megnőhetnek, és alakjuk a csomókra és cso- 
mók közti főtengelyre tagolt szervezettségével, valamint örvösen álló oldaltengelyeivel 
a zsurlókra emlékeztet, anélkül, hogy szöveti elkülönülésről beszélhetnénk. A csillár- 
káknak ivaros szaporodás útján keletkezett, megtermékenyített nőivarsejtjei (o0ogó- 
nium) az oldaltengelyek csomóin keletkeznek, és csavarmenetes köpenysejtek burkol- 
ják, a csúcsi részen koronasejtekkel. A köpenysejtek belső falában gyakran mész rakó- 
dik le és így fosszilizálódik. Ezeket a , chara-terméseket" (gyrogonites) a szilurtól kezd- 
ve ismerjük. Vannak köztük csökkentsósvíziek is, mégis elsősorban az édesvízi tavi üle- 
dékes kőzetek rétegtani besorolására használhatók. Mivel sok közöttük a kozmopolita 
és mikroszkopikus kicsinységűek, a kontinensek közti távkorrelációban is felhasznál- 
hatók. Különösen Nyugat-Európa, Észak- és Dél-Amerika tavi képződményeinek egy- 
idejűségét lehet segítségükkel kimutatni a krétában és a paleogénben. 

Törzsfejlődési szempontból kétségtelen, hogy a Clorophyták a legfontosabb mosza- 
tok, hiszen tőlük származott az összes fejlettebb szárazföldi növény, a gombák kivéte- 
lével. A zöldmoszatok és a száras növények szoros rokonságát a klorofill tartalmú szín- 
testecskék bizonyítják. 


BARNAMOSZATOK 


A barnamoszatok (Phaeophyta) barnászöld vagy barna színű moszatok, ahol a zöld 
a és c klorofillt elnyomja a karotinnal rokon fukoxantin. Valamennyi barnamoszat 
soksejtű, nagyon változatos telepfelépítéssel. Ide tartoznak a tenger leghosszabb, 
300—400 méteres növényei. Bár szilárd vázat nem választanak el, fosszilisan a szilurtól 
kezdve fordulnak elő. 

VÖRÖSMOSZATOK 


A vörösmoszatok (Rhodophyta) színe vörös, ibolyaszínű, ritkán barnásvörös vagy 
bíborvörös. Klorofilltartalmuk a, kevés b és egy részüknél d, amelyet elnyom az erős fi- 
koeritrin. Az asszimilációs termék majdnem mindig florideakeményítő, amely köze- 
lebb áll a glikogénhez mint a keményítőhöz. A legtöbb vörösmoszat többsejtű és a leg- 
fejlettebb moszatok közé tartozik. 

A vörösmoszatok mészelválasztó csoportjai sokban különböznek a zöldmoszatok- 
tól. Bár mindkét csoport a tengerfenékhez rögzülve él, a vörösmoszatok mészelválasz- 
tása nem a külső sejtfalon megy végbe, hanem magában a sejtben és a sejtek között. Az 
alsó sejtrétegekben lerakódó mész szilárd bekérgezést eredményez, ami sokkal inkább 
ellenáll a hullámverésnek, mint a zöldmoszatok törékeny váza. Az elmeszesedés során 
megmarad a sejtek réteges elrendeződése, és a sejtek közti nagyobb üreg, amelyben 
összegyűltek a sporangiumok. A sejtszerkezet és az üregek alapján rendszerezzük a 
fosszilis anyagot. A bekérgezés alakja nem jellemző, mivel elsősorban az aljzat és a víz- 
mozgás következménye. A laza talajon élő vörösmoszatok gyakran kérgeznek be ide- 
gen testeket, kagylóteknőket vagy csigaházat, ilyenkor a telep gumószerű. A nyugod- 
tabb vízben elágazó formák nőnek, vagy laposan kérgezi be a növény az aljzatot. 

A vörösmoszatok egy része sekélytengeri, és jelentősek a trópusi zátonyok megszilár- 
dításában. Különösen gyakoriak a hullámverésnek kitett külső zátonyperemen, ahol 
mint cementálók, az algataréjt alkotják. A belső lagúnában a jelentőségük csökken, a 
szilárd aljzat hiánya miatt. A mai korallzátonyok üledékanyagának több, mint 209/9-a 
vörösmoszatoktól származik, mennyiségük helyenként meghaladja az 5099-ot. 

A vörösmoszatok előfordulása nem korlátozódik a trópusi sekélytengerekre. Vi- 
szonylag nagyobb mélységben — egészen 300 m mélységig — találunk mészkőpadokat, 
amelyeket vörösmoszatok hoztak létre. A mélyebbvízi alakok a sark körüli tengerekbe 
is felhatolnak, de a növekedésük üteme lassúbb, mint a sekélytengerieké. A sekélyten- 
gerben az évi növekedés elérheti a 32 —40 mm-t, bár ez az érték inkább az elágazó for- 
mákra vonatkozik. Az átlagos növekedés 2—15 mm között mozog. A mélyvíziek mind- 
össze 0,1 mm-t nőnek évente. 

A vörösmoszatok a kambriumtól máig élnek. Magyarországon a mezozoós és kaino- 
zoós képződményekben fordulnak elő (vö. 60. ábra). A litotamniumos mészkő jellegze- 
tes harmadidőszaki fácies, amely nevét vörösmoszatokról (Lithothamnium) kapta. 


GOMBÁK 


A gombák (Fungi, Mycetes) színtestecske nélküli heterotróf, azaz korhadékbontó 
(szaprofita), élősdi (parazita) vagy együtt élő (szimbiofita) táplálkozást folytató szerve- 
zetek, amelyeknek összetett teste (rmicéliüm) gombafonalakból (Ahifa) áll. A gombák 
mindig szerves anyagokkal táplálkoznak, és saját tetemeiket is lebonthatják. 

Ellentétben a moszatokkal, a gombák túlnyomórészt szárazföldön élnek. Összes fa- 
juknak kevesebb, mint 29/0-a él a vízben, ezek is többnyire édesvíziek. A tömnlősgombák 

(Ascom)cetes osztály) között azonban találunk tengeri csoportokat is. A tengerben élő 
gombák egy része szilárd vázú szervezetek, kagylók, csigák, fejlábúak vagy pörgekarú- 
ak mészanyagában készít járatokat. Ezek az ősi moszatgombák közé tartoznak (Phyco- 
imycetes osztály), és nyomaikat a kambriumtól kezdve ismerjük. Sokszor nehéz megál- 
lapítani a járatokról, hogy fúróalgák vagy gombák működésének eredményei-e. Már az 
első devonidőszaki szárazföldi növényeken sikerült kimutatni a gombák pusztító hatá- 
sát. A karbonidőszaki páfrányok gyökerein pedig a fejlettebb növény táplálkozását 
elősegítő nikorrhizát találtak. A karbonidőszaki mocsárerdőkben a Basidiormycetes 
osztályba tartozó kalaposgombák is éltek. Szórványos adatok, növénymaradványokon 
látható pörsenések, borostyánkőbe zárt leletek stb. némi fényt vetnek a gombák múlt- 
jára, ezek azonban nem elégségesek ahhoz, hogy a fosszilis adatok alapján a törzsfejlő- 
désüket pontosabban nyomon követhessük, hiszen szilárd vázuk nincs. 


ZUZMÓK 


A zuzmók (Lichenophyta) fonalasmoszatok és fonalasgombák együttélése útján lét- 
rejött fejlettebb szervezetek. A moszatok a kék- vagy zöldmoszatok köréből kerülnek 
ki, a gombák elsősorban a tömlősgombák sorába tartoznak. A kapcsolatnak eredmé- 
nyeként alaki és működési szempontból új szervezet jön létre, amely a legkülönösebb 
telepes virágtalan növény. Ezek a tundrák és a magashegységek kitett területeinek nö- 
vényei. 

Mivel a zuzmók szilárd vázat nem választanak el, csak a legritkább esetben fosszili- 
zálódnak. A felsőeocén-korszaki borostyánkőből mindenesetre olyan fejlett zuzmók 
kerültek elő, amelyeket faji szinten is nehéz elkülöníteni a ma élőktől. 


MOHÁK 


A mohák (Bryophyta) a legegyszerűbb — különböző alakú nemzedékváltakozással 
szaporodó — szárazföldi száras növények (Cormobionta). Ivaros nemzedékük szárra 
és levélre tagolódik, de valódi gyökerük nincs, hanem gyökérszerű szőrökkel (rizoid) 
rögzítődnek az aljzathoz. A mohák szárának felépítése kezdetleges, valódi edénynyalá- 
bok nélkül. Leveleik többnyire csak egysejtrétegűek, a spóratartó sporangium és a ga- 
métatartó gametangium viszont mindig többsejtű, és a moszatokkal ellentétben mindig 
meddősejtek veszik körül a termékeny részt. Különösen jellemző a nőivarú petesejtet 
létrehozó gametangium, az archegónium. Mivel ennek a felépítése hasonlít a haraszto- 
kéra, a két törzset Archegoniata néven szokás összefoglalni. Valójában azonban lénye- 
ges különbség van a mohák és a harasztok között. A mohák archegóniumában megter- 
mékenyülő petesejtből (zigóta) az anyanövényen fejlődik ki az ivartalan spóraképző 
nemzedék (sporogónium]), amely csak rövid ideig asszimilál, azután szinte élősdije lesz 
a leveles, illetve telepes gametofiton nemzedéknek, korlátozott növekedéssel és rövid 

élettartammal. Tulajdonképpen a feltűnő zöld száras növény, tehát a fél kromoszóma- 
számú haploid a gametofita nemzedék, amelynek szára és levele csak hasonló (analóg), 
de nem teljesen egyenlő (homológ) a fejlettebb száras növények ivartalan szakaszával. 
A gametofita vegetatív úton is szaporodhat. A könnyen száradó és könnyen morzso- 
lódó moha minden kis töredékéből új növény fejlődhet. 

Mivel a mohalevél sejtfalának anyaga nem a víznek ellenálló cellulóz, hanem ahhoz 
hasonló anyag, a növény sok folyadékot tud felszívni és gyorsan ki tud száradni. A mo- 
hák száraz tömegüknek 15-szörösére is megduzzadhatnak. Ezért a mohák egy része 
szélsőséges éghajlati feltételek között is meg tud élni: sarkvidéki tundrákon és magas- 
hegységekben. A mohák többsége azonban kifejezetten vízigényes, csapadékos terüle- 
ten él. 

Kis méretük és szűk elterjedési körük miatt a mohák ritkán fosszilizálódnak. A leg- 
idősebb, felsődevon korú májmoha (Hepaticites devonicus) szaporítószerve ismeretlen. 
A permidőszakból kitűnő megtartású mohákat ismerünk, amelyek szoros rokonságban 
állnak a tőzegmohákkal (Sphagnidae alosztály). A borostyánkőből leírt harmadidősza- 
ki leletek genusszinten azonosíthatók a maiakkal. Mindenesetre a fosszilis anyag — 
bármily szegényes is — arról tanúskodik, hogy a moháknak nagyon specializált cso- 
portjai éltek már a paleozoikumban is, és ez valószínűsíti azt a feltevést, hogy a mohák 
különböző csoportoktól, részben esetleg a fejlett gametofitonú zöldmoszatoktól to- 
vábbfejlődés, részben az ősharasztoktól leegyszerűsödés útján jöttek létre. 

Magyarországon az Alföldön (Kiskunfélegyháza, Szabolcs) fosszilis pleisztocén tőze- 
geket ismerünk. Ezek mohái az utolsó 20 000 év alatt semmit sem változtak, hanem 
megegyeznek a jelenleg Észak-Európában élő fajok változékonysági körével. Édesvízi 
mészkőben is gyakoriak a mohamaradványok. 


HARASZTOK 


A harasztok (Pteridophyta) edényes spórás növények. Általában jellemző rájuk a: 
fejlett szállítószövet, 
tagolt hajtás, 
spórával való szaporodás, 
szárazföldi életmód. 

A fa- és háncstestből álló szállítószövet alapján a harasztok a 7Tracheophytákhoz tar- 
toznak. A tápoldatok szállítása azonban még harántválaszfalakkal tagolt rostedények 
(tracheidák) útján megy végbe. A hajtás (cormus) a spórákat létrehozó, mozdulatlan 
ivartalan diploid nemzedéknek (sporofiton) felel meg. A sporofiton spórái először elő- 
telepet (protallium) hoznak létre, amelyen a hím- és női ivarszervek keletkeznek. Az 
előtelep tehát a haploid gametofiton. Az ostoros hímivarsejt (spermatozoid) a meg- 
termékenyítéskor úszva jut el a petesejthez. A megtermékenyítéshez tehát szükséges a 
folyadék. A zöldmoszatoktól származó harasztok még nem tudtak teljesen elszakadni 
őselemüktől, a víztől. A harasztok ebből a szempontból fejlettségi szinten a legkezdet- 
legesebb szárazföldi négylábúaknak, a kétéltűeknek felelnek meg. (vö. 61., 62. ábra). 

A harasztok az első fejlett szárazföldi növények. Bizonyos, hogy előttük is éltek nö- 
vények a szárazföldeken. A kambriumból olyan spórákat írtak le, amelyeknek a párol- 
gás csökkentésére védőhártyájuk (kutikula) volt. A kutikula zsírszerű kutinból áll, és 
előfeltétele annak, hogy a növény függetlenné válhasson a víztől. A spórák alapján 
nem tudjuk, milyen lehetett a Föld első, ősi szárazföldi növényzete. Baktériumok, mo- 
szatok, zuzmók, gombák, talán mohák is élhettek már, mindenesetre jelentéktelen 
számban és kis alakgazdagságban. Ahhoz, hogy az élet , legnagyobb kalandja", a part- 
raszállás megvalósuljon, a kutinon kívül még egy ,, felfedezésre" volt szükség : a szállí- 
tószövetre. A kutin megvédte a növényt a kiszáradástól, és a szállítószövet elősegítette 
a fatestben a víz és a háncstestben a szerves asszimilátumok szállítását. A növény föl- 
emelkedése nem okoz nehézséget vízi közegben. A szárazföldön a nehézségi erő leküz- 
désére szükséges a szilárdító berendezés. Erre a szállítószövet elfásodó sejtfalai diffe- 
renciálódtak. A hajtástengely függőleges helyzete viszont az anyagcsere szempontjából 
kedvezőtlen, hiszen az asszimilációs felület ebben a helyzetben kapja a legkevesebb 
napfényt. A szárazföldre lépés és a hajtástengely fölemelkedése után a fejlődés további 
útja az asszimiláló-rendszer kiépítése egyrészt a tengely elágazásával, másrészt a lapos, 
klorofillban gazdag levél kialakításával és fejlesztésével. 

Az első szárazföldi edényes növények a felsőszilurban jelentek meg, mintegy 400 mil- 
lió évvel ezelőtt. Mivel ma is vannak a Földnek olyan terüietei, ahová a fejlettebb növé- 
nyek nem hatoltak el, a szárazföldek birtokbavétele a szilurtól máig tartó, végső fokon 
befejezetlen folyamat. 

A devon a földtörténetnek viszonylag rövid időszaka. Mindössze 55 millió éven át 
tartott. Szinte hihetetlen az a gyors fejlődés, amit ez alatt az idő alatt a harasztok a ku- 
tin és a szállítószövet birtokában megtettek. Valamennyi mai harasztosztály már a de- 
vonban élt, és közülük a devon végére kialakult két nyitvatermő osztály is (magvaspáf- 
rányok és a nyitvatermő ősfák). Ezek hordozták magukban a továbbfejlődés lehető- 
ségeit. 


ÖSHARASZTOK 


A legősibb és legfejletlenebb ősharasztok (Psilopsida, Psilophytopsida) törzsfejlődé- 
si jelentősége felbecsülhetetlen. Nemcsak elsők voltak, hanem nagyon fejlődőképesek 
is, hiszen tőlük származott az összes fejlettebb száras növény. Az ősharasztok legfeltű- 
nőbb vonása a levél hiánya volt. Csupasz növények voltak, a hajtástengely végezte az 
asszimilációt. Nem volt gyökerük sem. A hajtástengelyek a mocsarakban kúszó rizó- 
mából eredtek. A hajtástengelyek kettéágaztak. Ez a villás elágazás ősi bélyeg, aminek 
nyoma egyes mai nyitvatermők (Ginkgo) leveleinek erezetén még kimutatható. A spó- 
ratartó sporangiumok a hajtás csúcsán helyezkedtek el, magánosan vagy csoportosan. 
A spórák egyformák voltak, ivari különbség még nem volt köztük. 

A legegyszerűbb ősharasztot, a Rhyniát skóciai, középsődevon, elkovásodott, egy- 
kori tőzeglápból írták le. 20—50 cm magas, két mm átmérőjű elágazó hajtástengely 
volt gyökér és levél nélkül. A kutikula és a gázcserenyílások alapján kétségtelen, hogy a 
növénynek legalább egy része érintkezett a levegővel. A Rhynia a szárazföldre lépés pil- 

62. ábra. A homospórás devonidőszaki őscserjé- 
nek (Rhynia) feltételezett életciklusa. BRASIER 
(1980) nyomán 


61. ábra. A legegyszerűbb felépítésű, levéltelen 
száras növény, a skóciai Rhynia. Uránia (1974) 
nyomán 


lanatát örökítette meg. Nehéz lenne egyszerűbb szárazföldi száras növényt elképzelni 


(61., 62. ábra). 


A fejlettebb ősharasztok hajtásait már apró tüskeszerű képződmények burkolták, 
amelyeken sem gázcserenyílást, sem pedig edénynyalábot nem találtak. Erezet híján 
ezek a képződmények nem tekinthetők levélnek, de talán annak az előfutárai lehettek. 
Az egyre sűrűbb tüskék mellett a szállítószövet fejlődése is előrelépést jelentett. A fej- 
lett őscserjék elérték az l m magasságot. Hajtásrendszerük többszörösen villásan elága- 
zott, és a villásan elágazó, föld alatt kúszó rizómából helyenként valódi gyökér eredt. 
Ezekre már inkább illik a magyar irodalomban használt , őscserje" elnevezés. 

Az ősharasztok a devonban három irányba fejlődtek. A korpafüveken kialakult az 

apró, egyszerű, tűlevélszerű kislevél (rmikrofillum), amelynek közepén már ér húzódott, 
de a villás elágazás még megmaradt. A zsurlóknak szintén kialakult a kislevelük, de a 
villás elágazást felváltotta az örvös elágazás. A páfrányok fejlődésének a súlypontja a 
levélre terelődött: Az eredeti ágrendszer szétterülésével és ellapulásával kialakult az 
erősen osztott, nagy felületű , nagylevél", a makrofillum. A fejlődés gyors, de fokoza- 
tos volt. Mindhárom osztály fejletlen ősi képviselői szoros átmenetekkel kapcsolódtak 
a fejlett ősharasztokhoz. Az ősharasztok lényegében úgy tűntek el, hogy továbbfej- 
lődtek. 

Az ősharasztok fejlett utódai közt 20—40 m magas fákat találunk. Ezek voltak a 
karbonidőszaki mocsárerdők fő erdőalkotói. A Föld kőszénkincsének több mint 509/90-a 
a karbonban keletkezett. Elképzelhető, hogy a harasztok milyen buja gazdagságban él- 
tek a paleozoós virágkoruk idején. A felsőpermben a mocsárerdők megritkultak, és a 
harasztok fokozatosan átadták a helyüket a fejlettebb nyitvatermőknek. A korpafü- 
veknek és a zsurlóknak mai képviselői lágyszárúak, egyedül a páfrányok azok, amelyek 
sikeresen helytálltak a létért folyó harcban. 


KORPAFÜVEK 


A korpafüvek (Lycopsida) mai képviselői kicsiny, lágyszárú növények, villásan el- 
ágazó hajtásokkal és apró, egyszerű, szórt állású levelekkel, amelyeknek nincsen levél- 
nyelük és levéllemezük. A sporangiumok nem a hajtáscsúcsokon, hanem a levelek hón- 
aljában ülnek. 

A korpafüvek a felsőszilurban jelentek meg, tehát a legkorábban különültek el az ős- 
harasztoktól. Karbonidőszaki virágkoruk idején 16 csoportjuk élt, amelyből 3 máig ki- 
tartott. Jelenleg mindössze 6 nemzetségük él, közöttük maga a korpafű (Lycopodium), 
amely a devontól máig tartó, majdnem 400 millió éves múltjával egyike a növényvilág 
élő kövületeinek. 

Az egyik legfontosabb kihalt korpafű a pikkelyfa (Lepidodendron) (64. ábra). A pik- 
kelyfák nevüket a törzset borító sajátos, pikkely alakú levélpárnáikról kapták. A levél- 
párnák olyan felületrészek voltak, amelyekhez egy-egy levél tartozott. A törzset ugyan- 
is levelek borították, amelyek a levélpárna középső részéről indultak ki. A növekedés 
során lehullottak a levelek, de a sebhelyük kiemelkedő levélripacs alakjában megma- 
radt. A levélripacs közepén találjuk a levélbe vezető szállítónyaláb nyílását, kétoldalt 
pedig a szellőztetőjáratok nyílásait. A levélripacs fölött, kis mélyedésben nyelv alakú 
Képződmény volt, ami a levél hónaljában felgyűlt vizet vette fel. A levélripacs alatt két 
további szellőztetőnyílást találunk. A pikkelyfák törzsén a rombusz vagy deltoid alakú 
levélpárnák szorosan egymás mellett, spirálisan helyezkedtek el (65. ábra). A levélpár- 
nák alakja nagyon változatos volt, és a törzsmaradványok alapján a pikkelyfákat kü- 
lönböző szerv-nemzetségekbe sorolják. E szerv-nemzetségek részben mesterséges kate- 
góriák. A végleges beágyazódás előtt ugyanis a törzs kérge különböző mértékben le- 
kophatott, és ilyenkor megváltozott a levélpárnák alakja is. Maguk a levelek elérhették 
az 1 m hosszúságot. Lándzsa alakúak voltak, rombusz alakú keresztmetszettel. 

Feltűnő, hogy lenyűgöző méreteik ellenére mennyire kezdetleges volt a pikkelyfák 

63. ábra. Heterospórás haraszt (Lepidodend- 
ron) leegyszerűsített életciklusa. BBRASIER 
(1980) nyomán 

64. ábra. A pikkelyfa (Lepidodendron) re- 
konstrukciója. Uránia (1974) nyomán 

65. ábra. A pikkelyfa (Lepidodendron) törzsfelülete a lehullott levelek jellegzetes sebhelyeivel. Uránia (1974) 
nyomán 


törzsszerkezete. A legnagyobb pikkelyfák elérték a 40 m magasságot, és átmérőjük 5 m 
volt. A törzs 3/4-részét azonban másodlagos kéreg alkotta, ami a mai fatermetű növé- 
nyeknél jelentéktelen. A vastag kéregtől körülvett fatest a törzsnek alig 1/4-ét tette ki. 
A fatestnek nem voltak évgyűrűi. A pikkelyfa csapadékos, meleg, kiegyenlített éghaj- 
lati feltételek között élt. 

A pikkelyfa föld alatti szárrésze közvetlenül a talaj szintje alatt többszörösen villásan 
szétágazott. Ehhez a szélesen szétterülő törzshöz kapcsolódtak a gyökerek. Mivel a 
gyökerek a törzsön sebhelyszerű nyomot hagytak, a föld alatti szárrészt Sfigmaria 
forma-nemzetségbe sorolják. Vannak olyan lelőhelyek, ahol a Stigmariák eredeti hely- 
zetükben maradtak meg (66. ábra). 

A pikkelyfa törzse többszörösen villásan szétágazott. Ez az elágazási mód sokkal fej- 
letlenebb, mint a mai fatermetű növényeké, amelyeken az oldalágak többé-kevésbé spi- 
rálisan helyezkednek el, miközben a tenyészőcsúcs tovább növekszik. A szélviharok a 
pikkelyfákat könnyen kidönthették, hiszen sem a koronájuk, sem a föld alatti részük 
nem nyújthatta azt az ellenállást, amire a fenyő, vagy egy fás kétszikű képes. 

Az ágak végén csüngtek a tobozszerű szaporítószervek, a sporofillumfüzérek. Ezek 
elérhették a fél méter hosszúságot. A pikkelyfák heterospórások voltak. A sporofillum- 
füzérben többnyire együtt találjuk a mikrospórákat tartalmazó mikrosporangiumokat 
és a makrospórákat tartalmazó makrosporangiumokat. A makrospórák nagyon na- 
gyok lehettek, egyesek elérték a 6 mm-t! A nagy makrospórák több spóra összeolvadá- 
sából keletkezhettek, és egyeseknél az egész megasporangiumot kitöltötték. A pikkely- 
fáknak ebből a csoportjából fejlődtek tovább a magvas-korpafűfélék, ahol a megaspo- 
rangiumot köpenyszerűen burkolta be a tartólevél, és a makrospóra továbbfejlődött 
női előteleppé. A magvas-korpafűfélék előbb haltak ki, mint a pikkelyfák. Noha a sza- 

porítószerv szempontjából túllépték a pikkelyfák fejlettségi fokát, mégsem voltak elég 
életképesek, és bizonyos, hogy nem voltak ősei a magvas növényeknek. 

A karbonidőszaki mocsárerdők másik jellegzetes korpafüve a pecsétfa (Sigillaria). 
Ezek föld alatti szárrészét nem lehet elkülöníteni a pikkelyfákétól, úgyhogy a Sfigma- 
ria forma-nemzetség név a pecsétfákra is érvényes. A törzsön azonban a levélripacsok 
nem rombusz, hanem hatszögletes pecsét alakúak voltak, és látszólag függőleges sorok- 
ba rendeződtek (67. ábra). A levélripacsok felépítése a pikkelyfákéval egyezett. Lénye- 
gesen eltért viszont a törzs csúcsi része, amely legfeljebb egyszer vagy kétszer ágazott 
csak el, sőt sok esetben elágazás nélkül maradt. Az ugyancsak heterospórás sporofil- 
lumfüzérek nem az ágcsúcsokon, hanem az elágazások alatt koszorúszerűen csüngtek. 

A pikkelyfák nyomtalanul pusztultak ki, a pecsétfák utódai azonban ma is élnek. A 
30—40 m magas ősök helyett azonban a mai rokonaik alig érik el az arasznyi méretet. 
A pikkelyfák továbbélése jelentős méretcsökkenéssel járt. 


66. ábra. Helyben betemetődött Lepidodendron-erdő a skóciai alsókarbonból. A törzseken kívül a föld alatti 
szárrészek (Stigmaria) is láthatók. KUMMEL (1970) nyomán 

ZSURLÓK 


A zsurlók (Sphenopsida) fejlettebbek mint a korpafüvek, mert törzsük nem villásan 
ágazik el, hanem örvösen, és a levelek elhelyezkedése is örvös. Jellemző, hogy a sporan- 
giumok nem a levelek hónaljában vannak, hanem az örvösen rendezett spóratartó le- 
mezeken, amelyek villásan szétágazó, összenőtt, visszahajló végű ágrendszernek felel- 
nek meg, az ágak csúcsán elhelyezkedő sporangiumokkal. A mai zsurló spórái egyfor- - 
mák, az ősi alakok közt azonban gyakoriak voltak a heterospórások, sőt a zsurlók vi- 
rágkora idején egyesek elérték azt a szintet, amelyen a megasporangiumban már csak 
egy megaspóra volt. A korpafűfélékhez hasonlóan a zsurlóknak is megvolt a , magot 
termő" megfelelőjük. 

A zsurlók ugyanúgy az ősharasztoktól származtak, mint a korpafüvek. A devonban 
jelentek meg, karbonidőszaki virágkoruk idején 11 rendjük élt, viszonylag gyakoriak 
voltak a triászban is, a krétától kezdve számuk rohamosan megfogyatkozott, és ma 
mindössze egy nemzetségük él (68. ábra). 


A harasztok közül a karbonidőszaki mocsárerdőkben a pikkelyfának és a pecsétfá- 
nak egyetlen versenytársa akadt, a zsurlófa, a Calamites. A zsurlófák magassága elér- 
hette a 30 m-t. A törzs középső részét vastag, laza bélszövet töltötte ki, ami korán el- 
pusztult, és helyén henger alakú üreg keletkezett. A fatest gyűrűszerűen elhelyezkedő 
szállítónyalábjai beöblösödtek a bélüregbe. A növény elpusztulásakor az iszap behatolt 
a bélüregbe és kitöltötte azt. A megszilárdult kőbélen hosszú barázdák formájában lát- 
hatók az egykori fatest szállítónyalábjainak benyomatai. A karbonidőszaki kőszén- 
összletekben ezek a rovátkolt kőbelek nagyon gyakoriak, és a Calamites név tulajdon- 
képpen erre vonatkozik. A kőbél felülete gyakran megőrizte a fatest elszenesedett belső 
részét, és nemegyszer az eredetileg henger alakú kőbél az üledékanyag utólagos tömö- 
rülése miatt ellapult. A fatest különben vastagabb volt, mint a korpafűféléké, de a ké- 
reg vastagságához viszonyítva még mindig nem érte el azt a fejlettségi fokot, ami a fás 
nyitvatermőket és a zárvatermőket jellemzi. Mivel a törzs csomókra és csomóközökre 

68. ábra. Karbonidőszaki ős- 

tagolódott, a fatesten és ennek megfelelően a kőbeleken is szelvényszerű tagolódás lát- 
ható. 

A zsurlófáknak nem voltak évgyűrűik. A zsurlófák ugyanazokban a mocsárerdők- 
ben éltek, mint a pikkelyfák és pecsétfák, de minden bizonnyal közelebb a nyílt víztü- 
körhöz. Erre utal a föld alatt kúszó, korlátlan növekedésű gyökértörzs, amiből a tör- 
zsek és a sűrű gyökerek fejlődtek. A rizóma a törzshöz hasonlóan csomókra és csomó- 
közökre tagolódott. A szerves anyag felhalmozódása miatt a mocsarakban gyors volt a 
feltöltődés. A zsurlófák emeletesen egymásra épülő járulékos gyökérrendszerrel tartot- 
tak lépést a talajszint állandó emelkedésével. 

A zsurlófák kérge kívül sima volt. Az oldalágak örvösen helyezkedtek el a csomók- 

nál. A levelek szintén örvökben álltak a hajtás tengelyére merőlegesen. Ezeket az egy- 
szerű, keskeny, lapát vagy ék alakú leveleket a kőbélmaradványoktól elkülönülten ta- 
láljuk, ezért indokolt számukra külön gyűjtőnemzetség (Annularia) felállítása. 4—60 
között változhat egy-egy szárcsomón az Annularia leveleinek száma. 

A zsurlók rokonságába tartozó, vékony törzsű, éklevelű őszsurlók levélmaradványai 
nagyon fontosak a karbonidőszaki kőszéntelepek azonosításában. 

A zsurlófák sporofillumfüzére nem a törzs csúcsán, hanem a felső szárcsomókon fej- 
lődött. A sporangiumtartók szintén örvösen helyezkedtek el, gyakran meddőlevél-ör- 
vökkel váltakozva. A sporangiumokban a spórák mérete különböző lehetett, ami átme- 
netnek tekinthető az izo- és heterospórás fejlettségi fok között. 

A zsurlófák a permben kihaltak. A mai zsurló a paleozoikumban virágzó őseitől 
nemcsak kis méretével különbözik, hanem lágyszárúságával is. A zsurló fűnemű évelő 
növény, amely a szárát 15 felhasználja az asszimilációra: 


PÁFRÁNYOK 


A kislevelű korpafüvekkel és zsurlókkal ellentétben a páfrányok (Pteropsida, Fili- 
copsida) fejlődése a nagylevél kialakulásához vezetett. A nagylevél alakja és mérete 
nagyon változatos lehet. A mai páfrányfák levelei üstökszerűek, és a pálmákéra emlé- 
keztetnek, de a levél fiatal korban pásztorbotszerűén bekunkorodik és a levéllemez egy 
síkban helyezkedik el. A levél gyakran szárnyasan tagolt. A főtengelyhez első- vagy 
másodrendű szárnyak kapcsolódhatnak, amelyek apró levélszárnyacskákban végződ- 
hetnek. A páfránylevelek gyakori és szép maradványai a karbonidőszaki mocsárerdők- 
nek. Meghatározásukhoz elsősorban a levélszárnyacskák alakja, illeszkedési módja és 
erezete nyújt segítséget. 

A páfrányok sporangiumai először a villásan elágazó hajtástengely csúcsain helyez- 
kedtek el, majd a hajtástengely összenövésekor a kiszélesült levél peremére kerültek. 
Végül áttolódtak a levél fonákjára. A sporangiumok helyzete, a sporangium felnyitását 
végző gyűrűszerű annulusz, a sporangium falának sejtvastagsága fontos rendszertani 
bélyeg, ami sajnos ritkán figyelhető meg a fosszilis anyagon. 

Az ősharasztoktól származó páfrányok az alsódevonban jelentek meg. A többi ha- 
rasztéhoz hasonlóan virágkoruk a karbonban volt (69. ábra). A korpafüvekkel és a 
zsurlókkal ellentétben azonban a fellendülést nem követte katasztrofális kihalás. A 
páfrányok jelentősek maradtak a mai flórában is. Több mint 10 000 fajuk él. Ez a szám 
több mint tízszerese az összes ma élő nyitvatermő fajszámának. 

A páfrányok fajszáma változatos életmódjukkal kapcsolatos. Nagy részük mocsaras 
területen él, mások trópusi és mérsékelt övi erdők lombkoronaszintje alatt cserje- és 
gyepszintalkotók. A magashegységekben és a sark körüli területeken egyesek felhatol- 
nak a hóhatár közelébe. Vannak köztük mohaszerűen kicsinyek, és 15—20 m magas 
páfrányfák. Új-Zéland gleccsereit páfrányerdők kísérik, jóllehet a páfrányfák a ki- . 
egyenlített nedves éghajlatot kedvelik. 

A páfrányok gazdagsága sokoldalú alkalmazkodás eredménye, amihez csak a zárva- 

69. ábra. Paleozoos páfrányfa (Asterotheca). 
Uránia (1974) nyomán 


termőké hasonlítható. A páfrányok a 
harasztok progresszív csoportját kép- 
viselik. A nyitvatermők a páfrányfé- 
lékből fejlődtek ki. 

Magyarországon különösen szép 
páfránymaradványok találhatók a me- 
cseki alsójura feketekőszén-összletben. 
Mivel ezeknek a páfrányoknak mai ro- 
konai trópusi területen — különösen a 
hátsó-indiai szigetvilágon — élnek, fel- 
tehető, hogy a kőszénképződés idején 
meleg, csapadékos, kiegyenlített éghaj- 
lat uralkodott. 


PROGYMNOSPERMOPSIDAK 


A nyitvatermők előfutárai részben a 
Progymnospermopsidák voltak, még a 
harasztokra jellemző szaporítószerv- 
vel, de már nyitvatermőkre jellemző 
törzsfelépítéssel. A csoport átmeneti 
jellegét a harasztok és a nyitvatermők 
sótg, közt legjobban az a tény bizonyítja, 

HATE hogy mindaddig, amíg összefüggő lelet 

elő nem került, a levélmaradványokat 

a harasztokhoz, a törzsmaradványokat 

a nyitvatermőkhöz sorolták. A szapo- 

rodás még spórák útján történt, egy részük homospórás volt, mások már heterospórá- 

sok, a mikro- és makrosporangium azonban pusztán méretben tért el egymástól. A spó- 

rák falának felépítése azonos volt, és ez arra utal, hogy még szoros rokonságban álltak 

az izospórás ősökkel. A törzs elérhette a 20 m magasságot is. Általában az oldalágak 

már három irányban helyezkedtek el. A levelek a páfrányokéhoz hasonlóan lemezsze- 

rűek vagy szeldeltek voltak, ami a tűlevél kialakulásához az első lépést jelenthette. Kü- 

lönösen figyelemreméltó a törzs belső szerkezete, aminek a felépítése a rostedények fa- 

lának vermes gödörkézettségével teljesen egyezik a kihalt ősfák és a mai ősi fenyők 
törzsszerkezetével ! 

A nyitvatermők előfutárai a felsődevonban erdőalkotók voltak, és a karbonban hal- 
tak ki. Egyes nyitvatermő osztályok (ősfák, ginkgófélék, fenyők) tőlük származtak. 


NYITVATERMŐK 


A nyitvatermők (Gymnospermatophyta, Gymnospermaej) magvas vagy virágos nö- 
vények (Spermatophyta, Anthophyta). A mag kialakulása több lépésben történt. A ki- 
indulópontot a heterospórás állapot jelentette, ahol a megasporangiumban a megaspó- 
rák száma fokozatosan csökkent, végül redukálódott. A gametofiton, azaz a női ivaros 
nemzedék nem vált le az anyanövényről, hanem benne maradt a megasporangiumban 
és teljes egészében ivartalan sporofiton nemzedék fejlődött ki belőle. A makrospórából 
embriózsák lett, és kialakult a magburok (integumentum) és a csírakapu (mikropyle). 
A harasztok mikrospórájának megfelelő virágpor, a pollen a csírakapun keresztül ju- 
tott el a petesejthez. A pollenzsák felelt meg a mikrosporangiumnak. Ellentétben tehát 
a harasztokkal, ahol a spórák az anyanövénytől teljesen függetlenül a talajra hullva 
meghatározott nyugalmi állapot után fejlesztik ki az ivaros nemzedéket, és víz közvetí- 
tésével megy végbe a megtermékenyítés, a magvas növények megtermékenyítés előtti 
nyugalmi szakasza lerövidül, majd teljesen eltűnik. A nemzedékváltakozás tehát új és 
rejtett formában jelentkezik a magvas növényeknél (70. ábra). 

A mag kialakulásának segítségével a virágos növények sokkal függetlenebbek a kör- 
nyezeti feltételektől, mint a harasztok. Nincs szükség nedves felszínű termőhelyre, és a 
fejlett edénynyalábokkal rendelkező sporofiton nemzedék jól ellátja a gametofiton 


70. ábra. Fenyőfélék leegyszerűsített életciklusa. BRASIER (1980) nyomán 

nemzedék és az embrió fejlődését. A mag a kedvezőtlen évszak átvészelését is lehetővé 
teszi. A nyitvatermők fejlettebbek, mint a harasztok. 

A mag kialakulása — fejletlen formában — a harasztok egyes ágain megfigyelhető 
volt. A fatermetű korpafüveknek és a zsurlóknak is volt magszerű képződményük, 
ezek az alakok azonban még a földtörténeti ókor során kihaltak. Evolúciós sikerről 
csak a magvaspáfrányok esetében beszélhetünk. 

A magvas növények közül a nyitvatermőkre általában jellemző a 

fa termet, 

merev, örökzöld levél, 
egyivarú virág, 

szél általi beporzás. 

A nyitvatermők magkezdeményei védelem nélkül szabadon állnak a termőlevélen. A 
pollen közvetlenül a magkezdeményre kerül. A fatest tracheidákból és bélsugarakból 
áll. A háncs ugyan rostcsövekből épül fel, de kísérősejtek nélkül. A gyantajáratok gya- 
koriak. A levelek általában tű vagy pikkely alakúak, de kivételesen lehetnek széles 
lemezűek is. A virágnak nincsen szabályos takarója. Az egyivarú virágok általában 
egy-, ritkán kétlakiak. Feltűnő módon a nyitvatermők között nem találunk lágyszárúa- 
kat sem a múltban sem a ma élő csoportok között. Mivel fűnemű nem volt köztük, el- 
terjedési területük korlátozottabb volt, mint a zárvatermőké. A növényvilág és egyben 
.a mai élőlények legnagyobbja, a mammutfenyő a nyitvatermők közé tartozik. 

A nyitvatermők a devonban jelentek meg. Egyes csoportjaik már a paleozoikumban 
jelentősek voltak, igazi virágkorukat azonban a mezozoikumban élték. A növényevő 
dinoszauruszok fő táplálékát a nyitvatermők alkották ! Jóval a dinoszauruszok kihalá- 
sa előtt, az alsókréta korban a nyitvatermők száma hirtelen megfogyatkozott, és átad- 
ták helyüket a fejlettebb zárvatermőknek. Ma mindössze 70 nyitvatermő genus él, 730 
fajjal ! 

A nyitvatermőket a következő nyolc osztályra különíthetjük el: 


magvaspáfírányok (Pteridospermopsida), 
cikászok (Cycadopsida), 
bennettiteszfélék (Bennettitopsida), 
gnetopsidák (Gnetopsida), 
csikófarkfélék (Ephedropsida), . 
nyitvatermő ősfák (Cordaitopsida), 
páfrányfenyők (Ginkgopsida), 

fenyők (Coniferopsida). 


Az első öt osztály szoros rokonságban áll egymással. Ezért ezeket a Pteridospermo- 
phytina vagy Cycadophytina altörzsbe szokás összefoglalni. Az öt osztály közül a mag- 
vaspáfrányok és a bennettiteszfélék osztálya kihalt. A gnetopsidáknak mindössze két 
nemzetsége él (Gnetum, Weltwitschia), a csikófarkfélék közé pedig egyetlen nemzetség 
(Ephedra) tartozik. Mivel ezek az osztályok az őslénytani anyagban rendkívül aláren- 
delt szerepet játszottak, a továbbiakban velük nem foglalkozunk. Mindenesetre meg- 
említhető, hogy a nyitvatermők körében a bennettiteszféléken kívül egyedül a csikó- 
farkféléknél találunk kétivarú virágot. 

A nyitvatermő ősfák, páfrányfenyők és a fenyők valószínűleg közös őstől származ- 
tak (Progymnospermopsida). Indokolt tehát külön altörzsbe foglalni össze ezeket Co- 
niferophytina néven. 


MAGVASPÁFRÁNYOK 


A harasztok és a nyitvatermők között — a Progymnospermopsida-fajokhoz hason- 
lóan — bizonyos mértékig szintén átmeneti csoportnak tekinthetők a magvaspáfrányok 
(Pteridospermopsida). Ezeknek levele hasonlított a páfrányok leveleire: egy síkban 
szétterült nagylevél, ami fiatalkorban begöngyölődött, és többszörös elágazás esetén 
számos apró levélszárnyacskában végződött. A leveleket mindaddig, amíg a magot meg 
nem találták, páfrányleveleknek tartották. A hím szaporítószerv felépítése páfránysze- 
rű, a megtermékenyítés mozgó spermatozoid útján ment végbe. A női szaporítószerv 
azonban már elérte a nyitvatermő fokot. A magkezdeményt, aminek a hossza megha- 
ladhatta a 6 cm-t is, magburok védte. A mag gyakran — a mogyoróhoz hasonlóan — 
csésze alakú kupacsban fejlődött. A magvaspáfrányok a felsődevontól az alsójuráig él- 
tek, és valószínűleg több zárvatermő csoport ősei lehettek. 

Feltehetően a magvaspáfrányok rokonságába tartozott a G/ossopteris, az a növény, 
amely a földtörténet legnagyobb kiterjedésű és legkülönösebb flórabirodalmának ural- 
kodó alakja volt. A glosszopterisz-flóra a paleozoikum fiatal szakaszában alakult ki, és 
egyes képviselői egészen a juráig éltek. Az első maradványokat 1828-ban BRONGNIAR1 
— az ősnövénytan megalapítója — Indiából és Ausztráliából írta le, 1859-ben Dél-Afri- 
kából, 1895-ben Dél-Amerikából, végül 1914-ben Antarktiszról kerültek elő további le- 
letek. A glosszopterisz-flóra tehát valamennyi déli földrészre kiterjedt. A földrészek 


egykori összetartozását már a múlt században felismerték, és az egységes déli konti- 
nenst Gondwanának nevezték el. A G/lossopteris a Gondwana-masszívum legjellegzete- 


sebb növénye volt. Maga a Glossopteris név a levél nyelv alakjára vonatkozik. Több- 
nyire ugyanis csak a levelek kerülnek elő fosszilisan. A levelek egyszerűek, ép szélűek, 
felül lekerekítettek, alul rövid nyélben elkeskenyülnek. A középérről hálózatos oldal- 
erek indulnak ki. 1952-ben sikerült olyan leveleket gyűjteni, amelyeken a magkezdemé- 
nyek is megmaradtak. A magkezdeményeket legyezőszerű kis levelek belső oldalain ta- 
lálták, amelyek rövid nyéllel a G/ossopteris levelének főeréhez kapcsolódtak. Valószí- 
nű, hogy a legyezőszerű levéllel szemben levő másik levél a portokokat viselte, és a nö- 
vény kétivarú volt. A két legyezőszerű kislevél a megtermékenyítés után összehajolha- 
tott, és kupacsszerűen védte a magot. Mindenesetre a Glossopteris fatermetű, lombhul- 
lató, specializált nyitvatermő volt, vékony törzzsel, üstökszerűen elhelyezkedő levelek- 
kel és feltűnően nagy földrajzi elterjedéssel (71. ábra). A glosszopterisz-flóra eljegese- 
dések során keletkezett üledékes kőzetekhez kapcsolódik. A legjobb megtartású leletek 
nagyon finom szemcsés palákból kerültek elő, amelyeket az eljegesedéseket követő ára- 
dások hoztak létre. Amennyire bizonyos, hogy a glosszopterisz-flóra egyhangúságát a 
Gondwana sark körüli tartós helyzete idézte elő, annyira bizonytalan a leszármazásuk. 
Az eljegesedések során ugyanis elpusztultak azok az üledékes kőzetek is, amelyek a ha- 
rasztoktól a G/ossopteris felé vezető utat kijelölték. Ilyen értelemben a glosszopterisz- 

71. ábra. Glossopteris levele (7) és szaporítószerve (2—4). Uránia (1974) nyomán 


flóra gyökértelen. Az anatómiai felépítés alapján vannak, akik a magvaspáfrányokhoz 
sorolják őket, vannak, akik az ősfák rokonának tekintik, mások úgy egyszerűsítik le a 
kérdést, hogy a glosszopteriszféléket új nyitvatermő osztályba (G/lossopteridophyta) 
sorolják. : 

Érthető, hogy a különböző földrészről előkerült G/ossopteris-leveleket az egyes szer- 
zők különböző fajnéven írták le. Amikor a kontinensek összetartozását a geofizikai 
adatok is megerősítették, szükségszerűen megkezdődött a korábbi rendszertani mun- 
kák felülvizsgálata, a különböző névvel ellátott és különböző területről leírt , fajok" 
összevonásával. A nagyszerkezeti vizsgálatok az ősföldrajzi kép pontosításával javít- 


hatják a rendszerezés hibáit is. 

CIKÁSZOK 


A cikászok vagy szágópálmafélék (Cycadopsida) trópusi és szubtrópusi területeken 
élő növények. A magvaspáfrányok rokonságába tartoznak, alakjuk azonban a pálmá- 
kéra emlékeztet. Többnyire fatermetűek, oszlopszerű törzzsel, amelyeknek magassága 
a maiaknál elérheti a 2 m-t. Vannak azonban répaszerű, alacsony fajok is. A törzs hen- 
ger alakú. Felületén a lehullott levelek nyomai megmaradnak. A levelek a törzs csúcsá- 
nál nőnek, üstökszerűen. A maiak levele egyszerűen szárnyasan osztott, hosszú levélge- 
rinccel, aminek mentén a levélszárnyak két sorban állnak. A pálmák leveleitől eltérően 
a levélszárnyak egy síkban kiterültek, tehát keresztmetszetben nem V vagy fordított V 
alakúak. 

A szágópálmák kétlakiak. A szaporítószervek különböző egyedeken fejlődnek. A 
porzó- és termőlevelek a törzs csúcsán tobozszerűen csoportosulnak. A megterméke- 
nyítés szélbeporzás útján történik. A pollenből mozgó spermatozoid fejlődik, amely- 

A szágópálmák rokonságá- 
ba tartoztak a sokkal fejlet- 
tebb bennettiteszfélék (Ben- 
nettitopsida). Ezek voltak a 
mezozoikum legváltozato- 
sabb nyitvatermői (72. ábra). 
Fajszámukat 30000—40 000- 
re becsülik, tehát több mint 
ötvenszerese volt a fajszámuk 
az összes mai nyitvatermőé- 

72. ábra. Kihalt, mezozoos .bennetti- 
tesz-féle  (Williamsonia). — Uránia 


(1974) nyomán 


A bennettiteszek törzse és levele anynyira hasonlít a cikászfélékére, hogy csak anató- 
miai vizsgálattal lehet egymástól a két csoportot elkülöníteni. A törzs az ősi alakoknál 
keskeny, hengerszerű volt, a fejlettebb formáknál többnyire hordószerűen kiöblösö- 
dött, és a virágok a törzsön helyezkedtek el, a lehullott levelek levélpárnái közt. A vi- 
rág, ellentétben a cikászfélékkel, kétivarú volt. A magkezdemények a virág tengelyében 
hosszú, vékony kocsányokon, meddőlevelek között spirálisan helyezkedtek el, toboz- 
szerűen összezárva. A porzók a páfrányokhoz hasonlóan összenőtt falú szinangiumot 
alkottak. A porzók korábban értek mint a termők, a pollenszemek csak akkor szaba- 
dultak ki a szinangiumból, amikor az lehullott a virágról. Mindez már a zárvatermők 
virágára emlékeztet. A kétivarú virág alapján egyesek a rovarbeporzás lehetőségét is 
feltételezik. Annak azonban, hogy a bennettiteszfélék a zárvatermők ősei lennének, 
fosszilis bizonyítékai nincsenek. 

A bennettiteszfélék a felsőpermtől a felsőkrétáig éltek. Virágkoruk az alsókrétában 
volt, és a felsőkrétában kihaltak. Leggyakoribb nemzetségük a Cycadeoidea, amelyek- 
nek kovásodott törzsein a virágok is megmaradtak, és egyes lelőhelyeken ezrével gyűjl- 
hetők. 


GNETOPSIDAK 


Különös, részben trópusi (Gnetum), részben sivatagi (Welwitschia) környezethez al- 
kalmazkodott nyitvatermők tartoznak ebbe az osztályba. Feltűnő, hogy a másodlago- 
san megvastagodó fatestben a rostedényeken (fracheida) kívül csőedények (frachea) is 
vannak. 


CSIKÓFARKFÉLÉK 


A csikófarkfélék (Ephedropsida), bár nyitvatermők, szintén csőedényekkel és védett 
magkezdeményekkel jellemezhetők. Ennek az osztálynak egyetlen nemzetsége él 
(Ephedra). 


NYITVATERMŐÖŐ ÖSFÁK 


Önálló, valószínűleg a nyitvatermők előfutáraitól származó csoportba tartoznak a 
nyitvatermő ősfák (Cordaitopsida). Ezek voltak a karbonidőszak legmagasabb és talán 
a legfejlettebb növényei. Karcsú törzsük a 30 m magasságot is elérte. A törzs középső 
részén vastag bél húzódott, ami szakaszosan befűződött. Amikor a növény betemető- 
dött, a bél helyét gyakran töltötte ki üledék, és ez megszilárdulva szelvényszerűen tagolt 
hengert formált. A rostedények fala szorosan egymás mellett álló, váltakozó gödörkék- 
kel vastagodott meg; ez részint a Progymnospermopsidákra, részint az ősi fenyőkre 
utaló bélyeg. Egyes, déli félgömbi maradványokon az évszakos nyugalmi szakaszokra 
utaló évgyűrűket is megfigyelték. A levelek az ágak csúcsain helyezkedtek el. Merev, ép 

73. ábra. A nyitvatermő ősfák közé tartozó, 
30 m magas Cordaites rekonstrukciója. Urá- 
nia (1974) nyomán 


szélű, lándzsa alakú levelek voltak, 
hosszúságuk az 1 m-t is elérhette. 
Erezetük látszólag párhuzamos 
volt, valójában a keskeny levélerek 
hegyes szögben szétágaztak. Virá- 
guk váltivarú volt, tobozszerű por- 
zós és termős virágokkal. A polle- 
nek kettős légzsákja a szélbeporzást 
bizonyítja. 

Az ősfák leggyakoribb nemzetsé- 
ge, a Cordaites, jelentős volt a kar- 
bonidőszaki kőszénképződésben 
(73. ábra). Nemcsak a mocsárer- 
dőkben élt, hanem a szárazabb pe- 
remi területeken is. A permben az 
ősfák egy része kihalt, más részük 
továbbfejlődött, részint a ginkgók, 
részint a fenyők irányában. 


PÁFRÁNYFENYÓK 


A páfrányfenyők vagy ginkgófélék /(Ginkgopsida) egyetlen ma élő faját, a Ginkgo bi- 
lobát a botanikusok a legfurcsább növénynek tekintik. Az erősen szétágazó törzs ma- 
gassága elérheti a 30 m-t. A fenyőkhöz hasonlóan az ágrendszer hosszú és rövid hajtá- 
sokra tagolódik. A hosszú hajtás minden évben tovább nő, a rövid hajtások növekedé- 
se csak pár mm-nyi. A szaporítószervek a levelek között, a rövid hajtásokon fejlődnek. 

A ginkgó kétlaki. A porzós és termős növény kromoszóma-összetétele, anatómiai 
felépítése, növekedése és a lombhullatás időpontja eltérő. A porzós virágok barkasze- 
rűek, a termős virágok kis csomókban tömörülnek, és a hosszú kocsányon két magkez- 
deményt viselnek. A megtermékenyítés többnyire a már lehullott magkezdeményben 
megy végbe, a szágópálmákhoz hasonlóan, mozgó spermatozoid útján. A ginkgók a 

legfejlettebb növények, amelyeknél ez az ősi megtermékenyítési mód még előfordul. A 
ringlóra emlékeztető magnak csontos belső és húsos külső burka van. 

Feltűnőek a ginkgó levelei. A hosszú és rövid hajtásokon levő levelek hosszú nye- 
lűek, legyező alakúak, középen kis bevágással. Innét származik a biloba, azaz kétkaré- 
jos fajnév. A levelek villás erezete ősi, páfrányokra utaló bélyeg. A levél alakja és ere- 
zete páratlan a mai növényvilágban. Nem csoda, hogy a ginkgó GoETHE képzeletét is 
megragadta, aki a levélben az emberi lét kettősségének jelképét látva kis versben tette 
fel a kérdést, vajon az osztott levél két levél egyesülését jelenti-e, vagy a levél elkülönü- 
lésére utal ? Ami a növényt illeti, a fosszilis anyag alapján könnyű a felelet. A ginkgófé- 
lék őseinek ujjszerűen osztott levelei voltak, tehát a mai levél összenövés eredménye 
(74. ábra). Érdemes megemlíteni, hogy a fiatal hajtások levelein különösen mélyek a 
bevágások. Ez a levélalak a törzsfejlődés korábbi szakaszára utal. A múlt az egyedfej- 
lődésben is jelentkezik. 


74. ábra. A mezozoikumban élő Ginkgo-félék (/—4) levelei osztottabbak voltak, mint a mai Ginkgoé (5). 
Uránia (1974) nyomán 

Jóllehet a Ginkgo Kínában őshonos, a XVIII. századtól Európában is meghonosítot- 
ták. Budapesten a Kun Béla téren, a Városligetben, Budán a Szarvas téren stb. vannak 
példányai. 

A ginkgófélék a permben jelentek meg, virágkoruk a jurában és a krétában volt. A 
Ginkgo nemzetség a jurától, a bilobának megfelelő faj a krétától élt. Valószínű, hogy a 
Ginkgo biloba mintegy 120 millió éves múltjával a növényvilág legrégibb idő óta élő 
faja. Az , élő kövület" kifejezést DARWIN elsőként jogosan alkalmazta a Ginkgo jellem- 
zésére. 


FENYOFELEK 


Az ősfák és a ginkgófélék rokonságába tartoznak a tágabb értelemben vett fenyőfé- 
lék (Coniferopsida). A nyitvatermők közül egyedül a fenyők tudtak sikeresen ellenállni 
a zárvatermők térhódításának. Igaz ugyan, hogy virágkoruk már rég leáldozott. Az 
első fenyőfélék a karbonban jelentek meg, és a többi nyitvatermő csoporthoz hason- 
lóan a legnagyobb alakgazdagságukat a mezozoikumban érték el. A harmadidőszak so0- 
rán fajszámuk megfogyatkozott, és jelenleg mindössze 580 fajuk él. Ez a szám jelentős, 
ha a szágópálmák és a ginkgófélék fajszámát tekintjük összehasonlítási alapnak, ele- 
nyésző azonban ha a zárvatermők alakgazdagságára gondolunk. A kis fajszám viszont 
adott esetben nagyobb földrajzi elterjedéssel párosul. A fenyők hosszú földtörténeti 
múltjuk során kitűnően alkalmazkodtak a szélsőséges, hideg vagy száraz éghajlati fel- 
tételekhez. Ezért alkotnak zárt, hatalmas erdőségeket Észak-Amerika és Eurázsia sark 
körüli területein, és ezért tudnak felhatolni a magashegységekbe is (pl. törpefenyő, bo- 
róka). Egyes fenyők a sivatagi életfeltételekhez alkalmazkodtak. 

A fenyőféléket általában erősen elágazó törzs, kicsiny, tű vagy pikkely alakú levél, 
szórt, átellenes vagy örvös levélállás, és egyivarú virág jellemzi. A törzsben gyakoriak a 
gyantajáratok. A levelek általában örökzöldek. A termős toboz több virágból és med- 
dőlevélből összetett leegyszerűsödött virágzat, ahol az eredetileg elkülönült meddőlevél 
és a rövid szártagú, szaporító hajtás, a virág a törzsfejlődés során lecsökkent és össze- 
nőtt (vö. 70. ábra). A maiak tobozán jellemző a fedőpikkelyhez nőtt termőpikkelyen 
levő magkezdemények száma. A pollenek légzsákjai a szélbeporzást segítik elő. 

Ősnövénytani szempontból a fenyőfélék közül a mocsárciprusfélék a legjelentőseb- 
bek. Legismertebb közülük a mammutfenyő (Seguoiadendron), amely a , Föld legna- 
gyobb élőlénye". Egyik példánya elérte a 135 m-t, a jelenlegi , rekord" 112 m. A mam- 
mutfenyők több ezer éves óriásai Kalifornia nemzeti parkjaiban élnek, általában nem 
zárt erdőséget, hanem kisebb csoportokat alkotva. 

A mammutfenyő rokonságába tartozik a mocsárciprus (Taxodium), amely nem 
örökzöld, hanem lombhullató, és nem a hegyvidéket, hanem a sík, mocsaras környeze- 
tet kedveli. A mammutfenyő és a mocsárciprus a harmadidőszak leggyakoribb 
nyitvatermő-nemzetsége volt. Észak-Amerikában és Eurázsiában széles sávban elter- 
jedt, és jelentős volt a hazai barnakőszéntelepek képződésében. A pleisztocén eljegese- 
dések azonban irgalmatlanul megtizedelték a hőmérséklet-változásra érzékeny mocsár- 
ciprusféléket, és eredeti összefüggő elterjedési területüket szűk áreákra szabdalták szét. 

A mocsárciprusfélék jelenleg Észak-Amerika keleti és nyugati partvidékén, valamint 
Délkelet-Ázsiában őshonosak. 

A mai fenyők közül legelterjedtebb a Pinus nemzetség, ahová az erdeifenyő is tarto- 
zik. Dendrokronometriai szempontból különösen jelentős a szálkásfenyő, amelynek 
egyes példányai meghaladják a 4000 éves kort. A szálkásfenyő évgyűrűit használják fel 
a dendrokronometria mértékegységének, aminek alapján szubfosszilis fatörzsek átfe- 
dési lehetőségeinek segítségével az utolsó 7000 évből származó törzsmaradványok kora 
számszerűen megállapítható. A Pinus kovásodott törzsmaradványai, hosszú tűlevelei, 
esetenként tobozai a hazai harmadidőszaki rétegekből is előkerültek. Sokkal fontosab- 
bak azonban a pollenjei, amelyek a légzsákok révén messze terjednek, és különösen sok 
segítséget nyújtanak a pleisztocén növénytakaró rekonstruálásához. 


ZÁRVATERMŐK 


A legfejlettebb növények a zárvatermők (Angiospermatophyta, Angiospermae), 
amelyeknek zárt magházból kialakult termésük van. A zárvatermők jellemző bélyege : 
zárt magház, 
kétivarú virág, 
rovarbeporzás, 
kettős megtermékenyítés, 
csőedény, 
fás és lágyszárú alak. 

A zárt magház a termőlevelek összenövéséből keletkezett, és védi a magkezdeményt. 
A virágon a porzó- és termőlevelek együtt fejlődnek, és csak másodlagosan alakulhat ki 
a nyitvatermőkre jellemző egyivarú virág. Gyakori a kettős (csésze -- párta) virágtaka- 
ró, és általános a rovarbeporzás (75. ábra). A beporzást kivételesen a madarak és az 
emlősök is elvégezhetik, és a barkásoknál és az egyszikűeknél előfordul a szélbeporzás 
is, azonban ez másodlagos alkalmazkodás eredménye, nem pedig ősi örökség. Mivel a 
magkezdeményt a termőlevelek védik, a beporzás nem közvetlenül megy végbe, hanem 
összetett kettős (petesejt és az embriózsák vegetatív magja) megtermékenyítéssel. A 
törzsszerkezet fejlettebb, mint a harasztoké vagy a nyitvatermőké. A harántlemezek 
felszívódásával a rostedények csőedényekké (frachea) válnak, ami szabad áramlást tesz 
lehetővé a szállítószövetben. 

Nagyon fontos fejlettségi bélyeg a lágyszárúság. A zárvatermők fás ősöktől származ- 
tak. A termetcsökkenés azonban olyan széles körű, több irányú alkalmazkodásra nyúj- 
tott lehetőséget, amire a korábbi fejletlen növények ilyen fokon képtelenek voltak. A 
lágyszárúak népesítették be a füvespusztákat, a magashegységek ormait, a tundrákat és 
a sekélytengereket. A tengerifüvek ősi élettérbe visszatért fejlett zárvatermők. A zárva- 
termők felvirágzása előtt lényegében lakatlan volt a szárazföldek jelentős része ! 

A korábban zárvatermőnek tekintett triász- (Sanmiguelia) és juraidőszaki (Sassen- 
dorfites) leletek hitelességét az újabb kutatások kétségbe vonják. Az első egyértelműen 
zárvatermő maradványok az alsókréta felső szakaszából származnak. Az apti emelet- 

75. ábra. Zárvatermő leegy- 
szerűsített életciklusa. BRA- 
SIER (1980) nyomán 


76. ábra. Kétszikűek pollen- 
jei: 1 — Ouercus, 2 — Betula, 
3 — Fraxinus, 4 — Salix, 5 — 
Populus, 6 — Plantago, 7 — 
Tricoppites felülete és metsze- 
te. BRASIER (1980) nyomán 

ben először jelent meg a tracheás fatest, a zárvatermőkre jellemző levél, és a soknyílá- 
sú, egy- majd hárombarázdás pollen, valamint a mag (76. ábra). A legősibb formák 
cserjeszerűek voltak, apró levelekkel. A középső- és felsőkrétában a zárvatermők foko- 
zatosan hódították meg a Földet. A felsőkrétából már 40 kétszikű és 5 egyszikű család 
létét sikerül igazolni a fosszilis leletek alapján. A harmadidőszaki nemzetségek besorol- 
hatók a ma élők közé. A növényvilág nagyarányú átalakulása már a mezozoikum végén 
végbement, és azóta új osztály nem jelent meg a Földön. 

Mindezek alapján érthető, hogy a zárvatermők nemcsak a legfejlettebb magvas nö- 

vények, hanem egyben a legváltozatosabbak is. Az újabb rendszerek a ma élő zárvater- 
mők 226 000 faját 12000 nemzetségbe, 350 családba és 77 rendbe sorolják. A rendek 
két jól elkülönített osztályba tartoznak. Minket azonban most csak az osztályok érde- 
kelnek. 


KETSZIKÚEK 


A kétszikűek (Dicotyledonopsida, Dicotyledoneae) jellemzője a nyílt edénynyaláb, 
amelynél a fa és háncs közt kambium van, a változatos alakú levél középérrel és ebből 
kiágazó oldalerekkel, a két sziklevél, a főgyökérrendszer és a virágok öttagú felépítése. 

A mai kétszikűek közül a liliomfafélék (Magnoliales rend) a legprimitívebbek. Jel- 
lemzőjük a kétivarú virág sok porzóval és sok virágtakaró-levéllel, amelyek általában 
spirálisan helyezkednek el, anélkül, hogy csészére és pártára különülnének el. A porzó- 
és termőlevelek még levélszerűek, jól mutatva, hogy a virág eredetileg hajtásból alakult 
ki. A paleobotanika is alátámasztja a rend ősi jellegét, hiszen az első Magnolia-levele- 
ket krétaidőszaki képződményekből írták le. 

A liliomfafélékből különböző rendek vezethetők le. Ezek egy része megőrizte fás ter- 
metét, de a virágja módosult, másoknál a virág ősi felépítése részben megmaradt, de a 
csoport lágyszárú lett. 

Kétszikűmaradványok a hazai kainozoós üledékes kőzetekben nagyon gyakoriak. Az 
óharmadkorban főleg trópusi és szubtrópusi örökzöldek az uralkodók, az újharmad- 
korban ezeket fokozatosan kiszorítják az észak felől előrenyomuló mérsékelt övi lomb- 
hullatók (arktotercier flóra), mint amilyen a tölgy (Ouercus), a juhar (Acer) és a bükk 
(Fagus). 

Kétszikű levélmaradványokat mutat be az 5. tábla 1. kép. 


EGYSZIKÜEK 


Az egyszikűek (Monocotyledonopsida, Monocotyledoneae) jellemzője a kambium 
nélküli zárt és szórtan elhelyezkedő szállítónyaláb, az ép szélű, párhuzamos erezetű le- 
vél, az egy sziklevél, a mellékgyökér-rendszer és a virágok háromtagú felépítése. 

Az egyszikűek fajszáma sokkal kisebb, mint a kétszikűeké. Leveleik meghatározását 
megnehezíti az egyszerűbb alaki felépítés. Ősnövénytani szerepük ezért alárendeltebb, 
mint a kétszikűeké. Mégis a pálmák (Palmales, Palmae) törzse, levele és termése hazai 
harmadidőszaki rétegekből is előkerült, a pázsitfűfélék pollenjei pedig értékes felvilá- 
gosításokat nyújtanak a pleisztocénkorú füvespuszták kiterjedéséről. 

A mai növényvilágban a zárvatermők játsszák a legfontosabb szerepet (4. tábla). A 
mellettük levő élő kövületek alapján a múlt is megközelíthető (77. ábra). 

77. ábra. Élő kövületek a növényvilágban. THENIuUS (1973) nyomán 

AZ ÁLLATVILÁG RENDSZERÉNEK VÁZLATA 


Egysejtűek (Protozoa) 
Többsejtűek (Metazoa) 
Álszövetesek (Parazoa) 
Szivacsok (Porifera) 
Archaeocyathák (Archaeocyatha) 
Valódi szövetesek (Eumetazoa) 
Sugarasok (Radiata) 
Csalánozók (Cnidaria) 
Bordásmedúzák (Ctenophora) 
Kétoldali részarányosok (Bilateria) 
Önálló testüreg nélküliek (Acoelomata, Protostomia) 
Laposférgek (Platyhelminthes) 
Zsinórférgek (Nemertini) 
Nyelesférgek (Kamptozoa) 
Hengeresférgek (Nemathelminthes) 
Elő-gyűrűsférgek (Priapulida) 
Testüregesek (Coelomata) 

Ősszájúak (Protostomia) 
Fecskendőférgek (Sipunculidaá) 
Puhatestűek (Mollusca) 

Sünférgek (Echiurida) 
Gyűrűsférgek (Annelida) 
Ízeltlábúak (Arthropoda) 
Tapogatókoszorúsok (7entaculata) 

Újszájúak (Deuterostomia) 
Tüskésbőrűek (Echinodermata) 
Serteállkapcsúak (Chaetognatha) 
Tapogatószakállasok (Pogonophora) 
Fél-gerinchúrosok (Hemichordata) 
Konodontophoridák (Conodontophorida) 
Zsákállatok (Tunicata) 
Koponyátlanok (Acrania) 
Gerincesek (Vertebrata) 

AZ ÁLLATVILÁG RENDSZERE 


Mint az Élővilág rendszere című fejezetből kitűnt, az egysejtű állatok (Protozoa) szo- 
ros kapcsolatban állnak a telepes növényekkel és a Protisták birodalmába tartoznak. 
Az egysejtűek (Protozoa) és a többsejtűek (Metazoa) között a határ éles. A többsejtűek 
körébe számos állattörzs tartozik, amelyek különböző meggondolások alapján külön- 
féle módon csoportosíthatók. Általában megkülönböztetik az álszöveteseket a valódi 
szövetes állatoktól. 

Az álszövetesek (Parazoa) esetében a testsejtek (szomatikus sejtek) elkülönülnek a 
szövet azonban még nincsen. Az álszövetesek (Parazoa) közé mindössze egy ma élő 
törzs tartozik. 

A többi többsejtű mind valódi szövetes (Eumetazoa). Ezeknek érzék; ideg- és izom- 
sejtjei szövetet alkotnak, amelyből különböző működést végző szervek épülnek fel. A 
szövetes állatok legfejletlenebb csoportjánál a test még két rétegből épül fel: külső csí- 
ralevélből, azaz ektodermából és belső csíralevélből, azaz entodermából. A belső csíra- 
levél veszi körül a gasztrális üreget, a cölenteront. A fejletlen szövetes állatokat a gaszt- 
rális üreg alapján Coelenteratának lehet nevezni. Ide tartoznak a csalánozók (Cnidaria) 
és a bordásmedúzák (Ctenophora). 

A többi Eumetazoának három csíralevele van: ektoderma, entoderma és a köztes 
mezoderma. Mezodermából differenciálódnak a kötőszövetek, izmok, vérsejtek, ivar- 
szervek és a kiválasztószervek. Amíg az űrbelűeket a sugaras részarányos testfelépítés 
jellemezte, addig a fejlettebb többsejtűek kétoldali részarányosak (Bilateria). A Bilate- 
riák tovább tagolhatók a szájnyílás, illetve a végbélnyílás helyzete szerint. 

A Bilateriák döntő többségénél az egyedi fejlődés során az ősszáj (protosztóma) 
megmarad, és a végbélnyílás másodlagosan alakul ki. Ezek tehát az ősszájúak (Proto- 
stomia). Az ősszájúakra jellemző, hogy a központi idegrendszer a hasi (ventrális) olda- 
lon húzódik, és a váz általában ektodermális eredetű. Fajszám szempontjából a mai ál- 
latvilágnak mintegy 959/9-a az ősszájúakhoz tartozik. A fejletlen ősszájúaknak még 
nincs mezodermális eredetű, önálló, folyadékot tartalmazó testüregük (cölóma). Ezek 
tehát önálló testüreg nélküliek (4coelomata). Az Acoelomata törzscsoportba sorolha- 
tók a laposférgek (Platyhelminthes), a zsinórférgek (Nemertini), a nyelesférgek (Kamp- 
tozoa), a hengeresférgek (Nemathelminthes) és az elő-gyűrűsférgek (Priapulida). Szel- 
vényezetlen, de cölómás felépítés jellemzi a fecskendőférgeket (Sipunculida), a puha- 
testűeket (Mollusca) és a sünférgeket (Echiurida). Ezzel ellentétben szelvényezettség jel- 
lemzi a gyűrűsférgeket (Anmnelida) és az ízeltlábúakat (Arthropoda). Ezt a két törzset az 
Articulata törzscsoportba foglalhatjuk. Kevés testtájú (Oligomer) ősszájúak a tapoga- 

9. s .. 


Deuterostomia). 

Az újszájúak (Deuterostomia) fejlett Bilateriák, melyeknél az ősszájnyílás az egyed- 
fejlődés során végbélnyílássá alakul, és másodlagosan keletkezik az új szájnyílás. A 
központi idegrendszer a háti (dorzális) oldalon húzódik, és a váz általában belső ere- 
detű. 

A kevés testtájú (Oligormer Deuterostomia) újszájúak törzscsoportjába sorolhatók a 
nyilférgek (Chaetognatha), a szakállasok (Pogonophora), fél-gerinchúrosok (Hemi- 
chordata) és a tüskésbőrűek (Echinodermata). Az újszájúak másik nagy törzscsoport- 
jába tartoznak a gerinchúrosok (Chordata). Ebben a törzscsoportban megkülönböztet- 
hetők a zsákállatok (Tunicata), a koponyátlanok (Acrania) és a gerincesek (Verteb- 
rata). 

Természetesen kihalt törzsek beilleszkedése a ma általában elfogadott rendszerbe sok 
nehézséggel jár. Általában a szivacsok és a gasztrális üregűek (Coelenterata) közé szo- 
kás helyezni az Archaeocyathákat. A Conodontophoridák esetleg a gerincesek (Verteb- 
rata) távoli rokonságába tartoznak. Vannak azután olyan fosszíliák, amelyek egyetlen 
ismert törzsbe sem sorolhatók, mégsem nevezünk el törzset róluk, mivel ezzel megnehe- 
zítenénk a rendszer áttekinthetőségét. Megelégszünk tehát a bizonytalan rendszertani 
helyű (incertae sedis) megjelöléssel. Ezek a kihalt kis törzsek a paleozoikum egyes kivé- 
teles megtartást nyújtó lelőhelyéről (pl. Burgess-pala ; középsőkambrium) kerültek elő. 

A gyakorlati szempontok mérlegelésével az őslénytanban általában elkülönítjük a ge- 
rincteleneket (Invertebrata) a gerincesektől (Vertebrata). A gerinctelenekkel inkább 
földtani iskolázottságú paleontológusok foglalkoznak, és kutatásuk eredményei első- 
sorban a földtani kutatást szolgálják. A fosszilis gerincesek vizsgálata magas fokú bio- 
lógiai ismereteket igényel, ezért a gerinceskutató paleontológusok többsége zoológus- 
ból vált paleontológussá. A gerincesek kutatásának homlokterében a törzsfejlődési vi- 
szonyok tisztázása áll, a kutatás nem annyira gyakorlati, mint inkább elméleti jellegű. 
Mindkét oldalon kivételek erősítik a szabályt. 


EGYSEJTŰEK 


Az egysejtűek (Protozoa) az állatvilág legegyszerűbb és legősibb tagjai. Egy részük 
szorosan kapcsolódik az egyszerűbb növényekhez. Az ostorosoknak (F/lagellata) növé- 
nyekre jellemző színtestecskéik lehetnek, és az autotróf táplálkozáson kívül az oxidál- 
ható anyagok felhasználásával rnixotróf táplálkozást is folytatnak. Mivel az asszimilá- 
ció és a szaprofita táplálkozás ugyanannál a fajnál együtt fordulhat elő, és a kétféle 
táplálkozásmód napi ritmusban váltja egymást, nincs éles határ az autotróf növények 
és a heterotróf állatok között. Az egysejtűek (Protozoa) tulajdonképpen a Protisták bi- 
rodalmába tartoznak. 

Az egysejtűek egy vagy több sejtmagvúak. Amikor a sejtmagok egyformák, az iva- 
ros szaporodás összeolvadás útján megy végbe (kopuláció). A különböző sejtmagvúak- 

nál általában az ivaros szaporodáskor az egyesülés átmeneti, konjugáció, ami meg- 
könnyíti a sejtmagcserét. 

Az egysejtűek korántsem alkotnak olyan egységes csoportot, mint például a puhates- 
tűek vagy a gerincesek, ezért indokolt szembeállítani az egysejtűeket a többsejtűekkel. 

Az egysejtűek öt altörzse közül legjelentősebbek a gyökérlábúak (Rhíizopoda), ame- 
lyek csupasz teste alakváltoztatásra képes, és a helyváltoztatás állábakkal (pszeudopó- 
dium) történik. A gyökérlábúak a kambriumtól máig élnek. Legfontosabb osztályaik a 
likacsoshéjúak (Foraminifera) és a sugárállatkák (Radiolaria). Hazai szempontból is 
jelentős továbbá a csillósok (Ciliata) altörzse. 


LIKACSOSHÉJÚAK 


A likacsoshéjú foraminiferák (Foraminifera osztály, Foraminiferida) őslénytani és 
földtani szempontból a legfontosabb egysejtűek. Magyar nevüket (, likacsoshéjúak") 
nyílásokkal (forámen) áttört vázukról kapták. Szó szerint a , foraminfera" szó ,,nyílás- 
hordozót" jelent. 

A Foraminifera-fajok általános jellemzői : 

— elágazó, fonálszerű vagy hálózatos állábak, 

— szilárd, kamrázott, nyílással vagy nyílásokkal áttört váz, 

— feltűnő változatosság alaki felépítés, vázanyag és vázszerkezet szempont- 
jából egyaránt, 

— többnyire kis méret, 

— nagy fajgazdagság, 

— nemzedékváltás, 

— változatos életmód, 

— csoportonként eltérő evolúciós tempó. 

A Foraminifera-fajok, akárcsak a többi gyökérlábú, állábaik segítségével mozognak 
és táplálkoznak. Általában a vázon kívül megy végbe a táplálékszerzés és az emésztés, 
az állábak ugyanis a szájadékon (apertúra) vagy a váz apró nyílásain (perforáció, pó- 
rus) keresztül kinyomulnak a vázból és körülveszik azt. Ilyen értelemben tehát a fora- 
miniferáknak belső vázuk van, ami nem kívülről borítja az állatot, hanem csak a belső 
sejtplazmát védi. A mai leggyakoribb foraminiferáknak a váza nemcsak a fizikai és ké- 
miai hatásoktól védi az állatot, hanem , melegház" szerepe is van. Sok foraminifera 
moszatokkal él együtt, és az üvegszerűen átlátszó falon keresztülhatoló fény meg- 
könnyíti a moszat számára az asszimilációt. 

A foraminiferák váza egy (rmonotalámia) vagy több (politalámia) kamrából áll. Az 
első kamra a prolokulusz. A többkamrások sejtplazmája a növekedés során a proloku- 
luszból nyomul ki, és felveszi az új kamra alakját, még mielőtt az új kamra falát elvá- 
lasztaná. A kamrák közti válaszfalakat szeptumnak nevezzük. A kamrák kapcsolatban 
állnak egymással. Ellentétben más kamrázott szervezetekkel, mint egyes korall-, csiga- 
vagy lábasfejűcsoportok, a foraminifera sejtplazmája az összes kamrát kitölti, azaz az 
állat egyidejűleg az egész vázát lakja. 

A kamrák alakja és egymáshoz illeszkedése nagyon változatos. Vannak gömbölyű, 

tojásdad, orsószerű, henger alakú, szögletes stb. kamrák. Illeszkedési módjuk szerint 
megkülönböztetjük az egy-, két- vagy háromsoros, egy síkban vagy csigavonalban fel- 
csavart, félkanyarulatnyi kamrákból összetett stb. vázakat. 

A kamraelrendeződés és a vázszerkezet megismerésének sok esetben elengedhetetlen 
előfeltétele a vékonycsiszolatos vizsgálat. Mivel a kezdőkamra alakja és mérete rend- 
szertani bélyeg, ügyelni kell arra, hogy a csiszolat síkja metssze a prolokuluszt. 

A foraminiferák kamrái nyílásokkal érintkeznek egymással és általában a külvilág- 
gal. A váz apró likacsai is jellegzetesek lehetnek, ennél azonban sokkal fontosabb rend- 
szertani bélyeg a szájadék, amelynek alakja, helye és módosulása nagyon változatos. A 
szájadék lehet kör alakú, félhold alakú, résszerű, csillag alakú, szitaszerű stb. A szája- 
dék gyakran az utoljára épült kamra csúcsi részén helyezkedik el, de lehet a kamrák pe- 
remi részén is, vagy pedig belül, a köldöktájon. Az elsődleges szájadék mellett több 
kamrán másodlagos apertúra keletkezhet. A szájadékot ajak-, fog-, nyelv- vagy lemez- 
szerű képződmények szűkíthetik le. Lehetséges, hogy a lemez részben vagy teljesen le- 
zárja az elsődleges vagy másodlagos szájadékot, és a szájadék alatt vagy a kamrafal és 
a lemez között járulékos szájadék alakul ki. Előfordulhat az az eset is, hogy a szájadék 
befelé, a kamra irányában csőszerű szifóban folytatódik. 

A váz felülete lehet sima vagy díszített. A díszítés különösen az üvegszerű vázú for- 
mákat jellemzi. A leggyakoribb díszítőelemek a bordák, a lemezek, a taréjok, a cso- 
mók, a tüskék stb. 

A foraminiferák vázanyaga nagyon változatos. A legősibb alakoknál szerves, pszeu- 
dokitines hártyából áll, aminek alakja még nem állandó. Az agglutinált vázú foramini- 
ferák szerves kötőanyag segítségével idegen testeket építenek a vázba: kvarcszemcsé- 
ket, nehézásványokat, szerves törmelékeket, így például kokkolitokat, más foraminife- 
rák vázrészeit, szivacstűket stb. A leggyakoribbak a mészvázú foraminiferák. Ezeknek 
három fő csoportjuk van. A mikroszemcsés váz egyenlő méretű, majdnem szögletes ap- 
ró kalcitkristályokból épül fel. A szemcsék gyakran a fal síkjára merőleges sorokban 
helyezkednek el. A porcelán vázú csoportnál a váz többnyire fehér, fényes és tömött, 
imperforált. Az 1,5 um kicsinységű kristályok irányítatlanok, vékonycsiszolatban, ke- 
resztezett nikoloknál az interferenciaszínük alacsony. Az üvegszerű vázú, perforált ala- 
kok váza áttetsző és kalcitlemezekből épül fel. 

Maga a mészváz általában kalcit anyagú, ritkán aragonit. A mészvázú alakokon kí- 
vül kivételesen előfordulnak kovavázú formák is. Gyakran a vázszerkezet nem egysé- 
ges, hanem a külső és a belső szerkezet eltér egymástól. Nemegyszer a váz több rétegből 
áll, és az egyes rétegekben csatornarendszer húzódhat. 

A foraminiferák általában mikroszkópos kicsinységűek. A legkisebb átmérője mind- 
össze 0,02 mm. Vannak köztük szabad szemmel könnyen felismerhető nagyforaminife- 
rák is, ezek átmérője elérheti a 110 mm-t. 

Feltűnő a foraminiferák alakgazdagsága. A foraminiferák a változóállatkák, az 
amőbák rokonságába tartoznak. Eddig több mint 50 000 foraminiferafajt írtak le, de 
ha figyelembe vesszük azt a tényt, hogy a fajok elkülönítésénél a szerzők nem mindig 
számoltak a környezeti hatásokra és belső tényezőkre visszavezethető alakváltozások- 
kal, még akkor is nagyon sok , jó" faj marad közöttük, amely a többitől könnyen elkü- 
löníthető. 

A foraminiferák körében gyakori a kétalakúság, a dimorfizmus, amikor egy fajhoz 
különböző alakú nemzedékek tartoznak. E jelenség megértéséhez ismernünk kell a fo- 
raminiferák szaporodási ciklusát, a nemzedékváltást, ami sokkal inkább a növényvi- 
lágra jellemző, mint az állatokra. A foraminiferák életciklusa két jól elkülönített sza- 
kaszból áll. A haploid nemzedékhez egyszeres kromoszómaszámú gaméták tartoznak. 
A fiatal haploidok egy sejtmagú egyedek, amelyek a növekedés során sok sejtmagúvá 
fejlődnek, és számos, egyforma, ostoros ivarsejtet (izogaméta) hoznak létre. Az ivar- 
sejtek, miután az anyaállatot elhagyták, véglegesen egyesülnek. A kopuláció útján lét- 
rejön a megtermékenyített sejt, a zigóta, amely már kétszeres kromoszómaszámúű, tehát 
a diploid nemzedékhez tartozik. A zigótából alakul ki a haploid gamétákat újból létre- 
hozó sporobionta. A sporobionta növekedése során a sejtmag először mitotikusan osz- 
tódik, majd érett állapotban meijotikus osztódás megy végbe, a sporobionta sporogóni- 
ummá válik. A sporogóniumból kirajzással távoznak a gaméták. 

Őslénytani szempontból a foraminiferák nemzedékváltása azért jelentős, mert a hap- 
loid és diploid nemzedék váza eltér egymástól. A haploid gaméták kezdőkamrája nagy, 
maga a váz általában kicsiny. Ezeket makroszférás nemzedéknek hívjuk. Az ívaros, 
diploid sporobionta kezdőkamrája kicsiny, mikroszférás, a váz viszont nagy lehet. 
Ugyanabba a fajba tehát különböző méretű és különböző kezdőkamrájú alakok tartoz- 
nak (78. ábra). 

A foraminiferák csaknem kizárólag tengeriek, és csak kevesen élnek közülük a csök- 
kentsósvízben vagy az édesvízben. Túlnyomó többségük a bentoszba tartozik, kis ré- 
szük planktoni életmódot folytat. A tengerfenéken élők az árapályövtől a legkülönbö- 
zőbb tengermélységig megtalálhatók. Többségükben sekélytengeriek, ahol lassan mász- 
nak a tengeri növényeken vagy a homokos üledéken. Egyesek cementáló anyaggal vég- 
legesen rögzítik magukat az aljzathoz. Fő táplálékuk a kovamoszat, valamint más mo- 
szatok, spórák, lárvák, esetleg apróbb rákok is. 

A mai, bentoszban élő alakok a környezeti változásokra nagyon érzékenyek, ebből 
adódik foltszerű elterjedésük. Számos fajuk ezrével lepi el a néhány négyzetdeciméter- 
nyi üledékfelületet, ettől pár méterre már alig egy-két egyedük él, látszólag ugyanolyan 

479. ábra. A bentosz és planktonikus foraminiferák gyakorisága a mélységtől és a sótartalomtól függ. BRA- 
SIER (1980) nyomán 


környezetben. Valószínű, hogy elterjedésüket elsősorban a táplálékviszonyok határoz- 
zák meg, de jelentős szerepet játszanak egyéb abiotikus és biotikus tényezők, különö- 
sen az üledék összetétele, az üledékképződés gyorsasága, az áramlásviszonyok, a fény, 
a hőmérséklet, a sótartalom, az oxigénmennyiség és a környezetükben élő egyéb szerve- 
zetek gyakorisága. Több megfigyelés utal arra, hogy a tiszta homok nyújtja számukra a 
legkedvezőbb életfeltételeket. A populációk sűrűsége csökken a szilárd vagy iszapos 
aljzaton. 

Nagy általánosságban elmondható, hogy az agglutinált vázú, egyszerűbb felépítésű 
formák a partközeli öblökben és lagúnákban, a bonyolultabb vázú alakok pedig a kon- 
tinentális lejtő közelében, nagyobb mélységben élnek. A porcelán vázú alakok közt sok 
a zátonylakó. Az epikontinentális tengerekben, a belső self területén a porcelán vázú 
alakok mellett gyakoriak az üvegszerű vázú formák. A csökkentsósvízben élők díszítet- 
lenek, a durván díszített mészvázas foraminiferák többnyire nagyobb vízmélységben él- 
nek (79. ábra). 

Meglepően kevés a planktoni életmódot folytató fajok száma. Ma mindössze 30 lebe- 
gő foraminiferafaj él. Ezek többsége a 6—30 m-ig terjedő vizmélységre korlátozódik, 
ahol elegendő a fény a foraminiferával együtt élő moszat számára. A planktoni forami- 
niferák lebegését olajcseppek, apró tüskék könnyíthetik meg. Vázuk mindig üvegszerű, 
a tömegcsökkenés végett többnyire nagy likacsokkal. A planktoni foraminiferák nagy 
része függőleges irányú mozgást végez, éjszaka fölemelkedik, nappal a mélybe süllyed. 
A partközeli vizekben viszonylag ritkák, mert nehezen viselik el a sekélytengeri környe- 
zetet. A planktoni foraminiferák elterjedése függ a hőmérséklettől, ezért a különböző 
földrajzi szélességnek és a tengeráramoknak, valamint a vízmélységnek megfelelően 
változhat a falvastagság, a felcsavarodás iránya, a likacsok mérete és sűrűsége, vala- 
mint a váz finomszerkezete. Ugyanannak a fajnak nagyobb vízmélységben élő példá- 
nyai vastagabb és kevésbé likacsos vázat választanak el (80. ábra). 

Annak ellenére, hogy a foraminiferák ősi, alacsony szinten megrekedt szervezetcso- 
porthoz tartoznak, formagazdagságuk és változatos életmódjuk alapján kétségtelen, 
hogy korántsem tartoznak egyszerű, még kevésbé elöregedett törzsfejlődési ághoz. Igaz 
ugyan, hogy látszólag később jelentek meg, mint az első prekambriumi többsejtűek. 
Biztos maradványaikat csak a kambriumtól ismerjük. Ebben azonban szerepet játszha- 
tott az a körülmény is, hogy az ősi foraminiferák pszeudokitines hártyája csak kivételes 
körülmények között maradhatott fenn. A pszeudokitines vázak mellett már a kambri- 
umban megjelentek az első agglutinált vázú alakok. A mészvázas, mikroszemcsés fal- 
szerkezetű formák az ordovíciumban léptek fel, és a devonban váltak uralkodóvá. A 
karbon a nagyforaminiferák felvirágzásának időszaka. A paleozoikum végén kőzetal- 
kotó mennyiségben népesítették be az egykori Egyenlítő körüli világtengereket a zab- 
szem vagy borsszem nagyságú nagyforaminiferák. A paleozoikum végén ezek nyomta- 
lanul kipusztultak. Az üvegszerű vázú alakok első képviselői a permben jelentek meg, a 

4 30. ábra. Bentosz és planktonikus foraminiferák elterjedése a Csendes-óceánban. BRASIER (1980) nyomán 


nagyforaminiferák kihalása után átvették az uralmat az agglutinált és a tömött vázú 
csoportok fölött. A foraminiferák törzsfejlődésében további jelentős lépés a juraidő- 
szak során következett be. Ekkor különültek el a planktoni foraminiferák a bentoszi 
formáktól. Elgondolkoztató, hogy a foraminiferák több mint 380 millió éven át a ten- 
gerfenéken tartózkodtak, és csak ezután tudtak alkalmazkodni a lebegő életmódhoz! A 
krétában és az eocénben a nagyforaminiferák második virágkorukat élték, ezek a cso- 
portok azonban már nem a mikroszemcsések köréből kerültek ki, hanem likacsos vázú, 
perforált alakokból. A harmadidőszak során a planktoni csoportok jelentősége foko- 
zódott. Egyértelműen azonban nem állíthatjuk azt, hogy a foraminiferák törzsfejlődé- 
se a bentosz-élettől a planktoni élet felé irányult volna. Az üvegszerű váz kétségkívül 
fejlettséget jelent anyagkihasználás és az együttélés szempontjából egyaránt. A speciali- 
zált csoportok azonban mind ez ideig nem tudták kiszorítani az ősi alakokat. Ismerünk 
olyan agglutinált foraminifera nemzetséget, amely az alsó kambriumtól máig él. A fo- 
raminiferák törzsfejlődési tempója nagyon változó. 

A foraminiferák törzsfejlődésének további jellegzetessége az, hogy a különböző fej- 
lődési ágakon az egymáshoz hasonló vagy egyező alak többször ismétlődik. Így a 
gyöngysorszerűen egymáshoz illeszkedő kamrák nagyon különböző úton jöttek létre, 
egyrészt ősi, egykamrás alakokból a kamrák ismétlődésével, másrészt különböző, két- 
vagy háromsoros, esetleg felcsavart alakok vázának fokozatos egyszerűsödésével. 
Akárcsak a többsejtűeknél, a foraminiferák körében is nagyon gyakori az alakhasonló- 
ság, a homöomorfia, ami részben a külső környezet alakító hatásának tulajdonítható. 

Szilárd, fennmaradásra alkalmas vázuk, nagy gyakoriságuk, mikroszkópos kicsiny- 
ségük, környezetérzékenységük, valamint hosszú és változatos földtörténeti múltjuk 
alapján a földtani jelentőség szempontjából kevés csoport versenyezhet a foraminife- 
rákkal. A mészmoszatok nagy részével ellentétben, általában az egyed teljes váza 
fosszilizálódik, ép vagy esetleg koptatott módon. Ez természetesen megkönnyíti felis- 
merésüket és a több irányú földtani értékelést. 

A foraminiferák elsősorban kőzetalkotók. A bentoszban élő csoportok a sekélyten- 
geri mészkőképződésben játszanak fontos szerepet. Különösen érvényes ez a nagyfora- 
miniferákra, amelyeknek vázai gyakran szinte cementálóanyag nélkül halmozódtak fel, 
többnyire az elhalást követő utólagos szállítódás és összemosódás hatására. Ezek 
ugyanolyan alkotóelemei az üledékes kőzetnek, mint pl. a kavicsok. Jelenleg különösen 
a kontinentális küszöb külső peremén figyelhető meg az eredetileg eltérő közösségek- 
ben élő foraminiferák (zátonylakó, mélyebb vízi és planktoni csoportok) összemosódá- 
sa. A nyílt tenger felé haladva a bentosz-alakok üledékképző szerepe csökken, fokoza- 
tosan átadják helyüket a planktoni elemeknek, amelyek váza az elhalás után esőszerűen 
hull a mélyebb óceáni medencékbe. A felületi vizekben köbméterenként átlagosan 
1—200 planktoni foraminifera él. A földtörténeti idők során azonban a lehullott vázak 
koncentrálódnak, keveredve más planktoni szervezetek vázával, különösen a kokkoli- 
tokkal, több mint 809o-át alkotják a mai óceánok karbonátos üledékeinek. Ezek az 
üledékek a tengerfenék 359/9-át borítják, bennük a foraminiferák az uralkodók. 

A planktoni foraminiferák vázából keletkezett mésziszap képződésének alsó határa 
4000—5000 m mélység körül változik, a CaCO,-kompenzációs szint közelében. A 
planktoni foraminiferák vázvastagsága fajonként és az egyedi fejlődés során is válto- 
zik, ezért a különböző alakok más-más módon állhatnak ellen a tengervíz oldó hatásá- 
nak. A biológiai és kémiai tényezők eredményeként a mélytengerben felhalmozott 
foraminifera-vázak ennek megfelelően nem tükrözik a különböző fajok eredeti gyako- 
risági viszonyait. 

Mivel a foraminiferák általában szűk környezeti feltételek között élnek, alaki bélye- 
geik, gyakoriságuk, változékonyságuk, az agglutinált és mészvázú, illetve a bentosz- és 
a plankton-fajok aránya alapján következtethetünk az egykori tengeri környezetre, az 
aljzat és az üledékképződés milyenségére, a sótartalom és az oxigén mennyiségére, a 
pH-ra, a parttól való távolságra, a hőmérsékletre és a vízmélységre, valamint az egyko- 
ri áramlási és áthalmozódási körülményekre. 

Nem ennyire egyértelmű a foraminiferák korjelző szerepe. Kevés közöttük a kozmo- 
polita, nagy többségüknek lassú a törzsfejlődési tempója. Két csoport mégis kivételt je- 
lent. Ezek a nagyforaminiferák és a planktonban élő alakok. 

A nagyforaminifera kifejezést nem rendszertani értelemben használjuk. Az 1] mm-nél 
nagyobb méretű, mészvázas, bonyolult belső szerkezetű bentosz-csoportokat soroljuk 
ide, amelyek a paleozoikum végén és a krétában, valamint az eocénben az Egyenlítő 
körüli meleg, sekély tengerekben nagy gazdagságban éltek, és amelyek viszonylag gyors 
törzsfejlődésük miatt korjelzésre felhasználhatók. 

A planktoni foraminiferák elterjedési köre sokkal szélesebb, mint a nagyforaminife- 
ráké, és függetlenek a mélységviszonyoktól. A középsőkréta kortól a pleisztocénig ter- 
jedő időben keletkezett, trópusi és szubtrópusi övbe tartozó pelágikus üledékeket az 
1970-es években 48 planktoni foraminifera-zónára osztották. Az egyes fajok vagy nem- 
zetségek zónajelző értékét az újabb kutatások figyelembevételével azóta is vitatják, 
anélkül, hogy a planktoni csoportok evolúciós változásainak rétegtani jelentőségét két- 
ségbe vonnák. Fokozza a nehézséget az a tény, hogy a különböző éghajlati övekben 
ugyanaz a faj különböző időben jelenhet meg. A zónák értéke tehát földrajzi értelem- 
ben is korlátozott. 

A harmadidőszak végén beköszöntő hirtelen lehűlést a plankton-foraminiferák egy- 
értelműen jelzik. Feltűnő, hogy a faunaváltozás mintegy 3 millió évvel ezelőtt követke- 
zett be, a szárazföldön viszont a több irányú megfigyelések alapján 2 millió évben jelöl- 
ték ki a pleisztocén alsó határát. Lehetséges, hogy az 1 millió évnyi időeltérést az okoz- 
ta, hogy az óceánokban az üledékképződés folyamatosabb volt, mint a szárazföldeken, 
így az eseménysort — ide értve az éghajlatváltozást is — a planktoni foraminiferák hé- 
zagtalanul őrizték meg. 

A nagyforaminiferáktól és a planktoni alakoktól eltekintve az egykori beltengerek 
különböző üledéköveiben más-más bentosz-foraminifera-csoportok uralkodtak, ame- 
lyek nagyobb tényleges időbeli elterjedésük ellenére az adott medencerészben meghatá- 
rozott rétegekre korlátozódtak. Egyes medencék üledékes kőzeteinek rétegazonosításá- 
ra ezek a foraminiferák is felhasználhatók. Hangsúlyozni kell, hogy a gyakorlati igé- 
nyeket sokszor tökéletesen kielégíti az ilyen célú munka. A mikropaleontológia elsősor- 
ban itt nyújt segítséget a nyersanyagkutatásnak, különösen a kőolajkutató fúrások 

81. ábra. Fusulina-félék és belső szerkezeti felépítésük nagyítva. DRuscsic (1974) nyomán 


anyagának értékelésénél. Az ilyen, regionális érvényű zónabeosztás legtöbbször nem 
egy-egy szintjelző fajra épül, hanem több nemzetség jellegzetes együttes előfordulásá- 
ra. A tapasztalat dönti el, hogy ezek a zónák milyen távolságra követhetők. 

A foraminiferák rendszerezése lezáratlan munka. Nehéz rendet teremteni 3000 nem- 
zetség több, mint 50 000 faja közt. Először a kamrák számát, illetve elrendezési módját 
vették az osztályozás alapjául, azután elkülönítették az imperforált vázú formákat a 
perforáltaktól, és külön csoportba sorolták az agglutinált alakokat. A váz anyaga után 
fokozottabb figyelmet fordítottak a váz belső szerkezetére és a szájadék alakjára. 1963- 
ban készült el az első, térhatású elektronmikroszkópos felvétel a foraminiferák finom- 
szerkezetéről. Ezzel a módszerrel kétségtelenné vált, hogy a különböző csoportok fi- 
nomszerkezeti felépítése is eltér egymástól. Ezt követően a kutatók igyekeztek összhan- 
got teremteni a váz alakjára épülő klasszikus rendszer és a finomszerkezeti felépítésre 
alapozott rendszer között. Miután lassan íratlan szabállyá vált, hogy az új csoport fel- 

82. ábra. Permidőszaki nagyforaminifera (Fusulina) elterjedése az egykori Egyenlítő közelében. ZIEGLER 
(1972) nyomán 

állításának előfeltétele a finomszerkezeti felépítés ismerete, megcsappant az újonnan 
leírt nemzetségek száma. Korábban évenként átlagosan 60 nemzetséget írtak le, az új 
nemzetségek átlagos száma 40-re csökkent, annak ellenére, hogy az utóbbi években a 
kutatás területe kiszélesült. A foraminiferák új rendszerének megteremtése, az alakha- 
sonlóságok kiküszöbölődésével, tart ma is. 

A foraminiferák 5 rendje közül 4 földtani szempontból jelentős. A fuzulinafélék 
rendjébe mikroszemcsés, mészvázú alakok tartoznak, amelyek a paleozoikumra szorít- 
koznak. Maga a Fusulina zabszem nagyságú és zabszem alakú nagyforaminifera, 
amelynek hossztengelye mentén, egy síkban felcsavart, számos kamrára tagolt váza 
volt /81. ábra). A váz több, különböző szerkezetű rétegből állt. A Fusulina a felsőkar- 
bontól a felsőpermig élt. A fuzulinákhoz több, mint 1000 faj tartozott. Ezek a paleo- 
zoikum utolsó 80 millió éves történetének korjelzésére jól felhasználhatók. Magyaror- 
szágon a fuzulinák rokonai a Dunántúlon — Szabadbattyánban — és a Bükk hegység- 
ben fordulnak elő (82. ábra). 

A porcelán vázú, tömött, imperforált foraminiferák közé tartozik a Miliola, amely- 
nek , hurkaszerű", félkörnyi kamrái ötsugaras rendben úgy helyezkednek el, hogy a 
fiatalabb kamrák részben fedik az idősebbeket. A Miliolán kívülről öt különböző mé- 
retű kamra látszik, de keresztmetszetben a többi, belső kamra is megfigyelhető. A csú- 
csi részen levő szájadék szitaszerű. A Miliolafélék a karbontól máig élnek, a tengeri 
környezet mellett a csökkentsósvízben is gyakoriak. Magyarországon a Miliolafélék a 
Dunántúli-középhegység barnakőszéntelepeket kísérő eocén mészköveiben helyenként 
kőzetalkotó mennyiségben fordulnak elő (pl. Gánt). 

Ugyancsak az eocénben gyakori az üvegszerű vázú foraminiferák közé tartozó Num- 
mulites (83. ábra). A numizmatikusok jól tudják, hogy , nummulus? latinul , pénzecs- 
két" jelent. A nummuliteszek pénz alakú nagyforaminiferák, lencsényi, kivételesen 
csaknem tenyérnyi mérettel. A váz a rövidtengely mentén egy síkban felcsavart, kamra- 
válaszfalakkal nagyon sok belső kamrára tagolt. A váz külső felülete sima, pontozott, 
vonalazott, hálózatos lehet. A nummuliteszek virágkora az eocénben volt. A francia 
szakirodalom a paleocén felső részét, az eocént és az alsóoligocént , nummulitikum" 
néven foglalja össze, az eocént 12 nummulitesz-zónára osztja. Magyarországon a du- 
nántúli eocén barnakőszénmedencék biosztratigráfiai tagolására a nummuliteszek 
nagyon alkalmasak. A Bakony-hegységben és a Tatabányai-medencében a kőzetekből 
kimállott nummulíiteszek gyakran puszta kézzel, zsákszámra gyűjthetők. Gyakoriak a 
Budai-hegységben is (pl. Mátyás-hegy). A nummuliteszekre vonatkozik a régi , Szent- - 
László pénze" elnevezés és a Pénzeskút helységnév is. Nummuliteszes mészkövet mutat 
be az 5. tábla, 2. kép. 

Magyarországon a nummuliteszek gyakorlati jelentőségét és a nemzedékváltással 
együtt járó alakváltozásukat HANTKEN ismerte fel, aki az Őslénytani Tanszék első pro- 
fesszora és egyben a mikropaleontológia egyik világszerte tisztelt úttörője volt. 

Az eddigi bentosz-foraminiferáktól eltérően a G/lobigerinafélék planktoniak. Nevü- 


4833. ábra. Nummulites belső felépítése (1—2) és külső alakja (3). DRuscsic (1974) nyomán 

ket gömbszerüen felfújt kamráikról kapták. A vázuk vékonyfalú, nagy likacsokkal. A 
kétlemezes felépítésű, perforált váz sugaras kalcitkristályokból áll. A fokozatosan 
nagyobbodó kamrák csigavonalban helyezkednek el, a nagy szájadék belül, a köldök- 
részen van. A Globigerinaféléknél gyakori a másodlagos szájadék, valamint a szájnyí- 
lást elzáró lemez kialakulása. Maga a Globigerina a paleocéntől máig él, fő alkotóele- 
me a mélytengeri , g/obigerinás iszapnak". 


SUGARALI AFKAK 


A radioláriák (Radiolaria), találó nevükön sugárállatkák, szintén a gyökérlábúak 
közé tartoznak. Jellemzőik : 


— központi lok, — szimmetrikus vázfelépítés, 
— kicsiny mérel, — kizárólag tengeri, planktoni életmód. 
— kovaváz, 


84. ábra. Radiolária-vázak. 
DRuscsic (1974) nyomán 

A gömbölyű, pszeudokitines vagy nyálkás központi tok (kapszula), amely elhatárol- 
ja a belső sejttestet a külső sejtállománytól, nem fosszilizálódik. Az állábak fonalsze- 
rűek. A sejtben gyakran zsír- és olajcseppek vagy kis üregek könnyítik meg a lebegést. 

A váz általában kovatűkből épül fel, kivételesen stroncium-szulfátból. Átmérője 
0,1—0,5 mm között változik, de ritkán elérheti a 4 mm-t is. A váz alakja nagyon váltlo- 
zalos, sugaras vagy kétoldali részarányossággal (84. ábra). 

A radioláriák az óceánok különböző mélységű vizeiben élnek a felszíntől az abisszi- 
kumig. Különösen gyakoriak a trópusokon. Lehullott vázuk tömeges felhalmozódásáa- 
ból keletkezik a , radioláriás iszap", ami a CaCO,-kompenzációs szint alatti mélységre 
jellemző. A mai pelágikus eredetű üledékeknek mintegy 129/0-át ,, radioláriás iszap" al- 
kotja. 

A , radioláriás iszap" fosszilis megfelelője a radiolarit, ma Magyarországon a jura- 
időszaki rétegsorokból ismert. A radioláriák kronológiai értékelése nehéz feladat, mi- 
vel jó megtartású példányaik csak ritkán kerülnek elő a fosszilis anyagból. Általában 
ugyanis a radioláriák opálos váza az üledékbe kerülve kioldódik és alaktalan kova- 
anyagként halmozódik fel. Kivételt képeznek a jura, kréta és eocén rétegsorok, vala- 
mint a radioláriatartalmú ürülékek (koprolit). Általában a radioláriákat lassú törzsfej- 
lődési tempójú szervezeteknek szokták jellemezni, de az újabb kutatások szerint 
evolúciójuk ugyanolyan gyors, mint a többi lebegő szervezeté. Úgy látszik egyes cso- 
portjaik érzékenyek lehettek a mágneses mező pólusváltozására. Összefüggést találtak 
ugyanis a pólusváltozás és bizonyos ágakon a fajok kihalása között. 

Az első kétségtelenül radioláriákhoz tartozó fosszíliákat az alsóordovíciumból írták 
le. 


CSILLOSOK 


A csillósok (Ciliata) kétféle sejuimagú (szaporító mikronukleusz, vegetatív rmakro- 
nukleusz) egysejtűek, amelyek sejtfelületét sűrűn elhelyezkedő finom csillók borítják. 
Paleontológiai szempontból ennek az altörzsnek egyetlen rendje jelentősebb : a 7intin- 
nida ordo. A Tintinnina-fajokra jellemző : 

— mikroszkópos kicsinység, 
— megnyúlt, korsószerű váz, 
— lebegő életmód. 

A Tintinnina-fajok vázának (/orika) eredeti anyaga kocsonyás vagy pszeudokitines, 
amelybe kvarcszemcsék, kokkolitok stb. épülnek be. A kovasavtartalom elérheti az 
50—609o0-ot. A fosszilis ZTintinnina-váz elmeszesedett. Hosszmetszetben a váz U vagy V 
alakú, gyakran gallérszerű peremmel. 

A Tintinninák lebegő életmódot folytatnak, és úgy úsznak a vízben, hogy a váz csú- 
csa előre néz. 

A legidősebb 7intinnina-maradványokat sziluridőszaki képződményekből írták le, 
azután szinte minden időszakból előkerültek vázaik. Őslénytani szempontból a jura- 
kréta határon jelentősek, mivel akkor a Tethys világtengerben széles körben elterjedtek 
és evolúciós tempójuk gyors volt. Azokat a rétegeket, amelyekből ammoniteszek nem 
kerültek elő, a Tintinnina-fajok alapján osztjuk zónákra. 

SZIVACSOK 


A szivacsok (Porifera) álszövetes (Parazoa) többsejtűek (Metazoa), amelyek testfala 
külső (dermális) és belső (gasztrális) rétegből áll. Jellemzőik : 
— galléros-ostoros sejtek, 
— szerves, mész-, illetve kovaváz, 
— helyhez kötött vízi életmód. 
A galléros-ostoros sejtek (koánocita — choanocyta) hordó alakúak, egyik végüknél 
peremi, összehúzható, gallérszerű hártyával, ami körülveszi a hosszú ostort. A gallé- 
ros-ostoros sejtek a testfal külső likacsain (pórus) át egyirányú vízáramlást idéznek elő, 


85. ábra. A szivacs vázelemei, testfelépítése a bevezető és a kivezető (pontozott nyíl) vízmozgás irányával. 
ZIEGLER (1972) nyomán 


oszkulum 


szivacs 

5. tábla 

1. kép. Ipolytarnóci növénymaradványos tufit, miocén. Őslénytani Tanszék gyűjteménye 
2. kép. Nummuliteszes mészkő, eocén, Bakony-hegység. Öslénytani Tanszék gyűjteménye 
3. kép. Telepes korall (Leptoria). Öslénytani Tanszék gyűjteménye 


6. tábla 

1. kép. Kagyló Pecten), miocén, Felsőrákos. Öslénytan Tanszék gyűjteménye 

2. kép. , Kecskeköröm?" kagyló (Congeria), pliocén, Neszmély. Őslénytani Tanszék gyűjteménye 
3. kép. Kagyló (Lopha), krétaidőszak. Őslénytani Tanszék gyűjteménye 


7. tábla 


1. kép. Csiga (Melongena), miocén, Várpalota. ŐÖslénytani Tanszék gyűjteménye 

2. kép. Ammonitesz (Harpoceras), alsójura, Anglia. Őslénytani Tanszék gyüjteménye 

3. kép. Ammonitcsz (Hammatoceras), alsójura, Gerecse-hegység. Őslénytani Tanszék gyűjteménye 
4. kép. Ammonitesz (Oxycerites), középsőjura, Villányi-hegység. Őslénytani Tanszék gyűjteménye 


8. tábla 


Ammonitesz (Srephanoceras), középsőjura, Franciaország. Őslénytani Tanszék gyűjteménye 


ami a központi, gasztrális üregen keresztül a nagy kivezetőnyíláshoz foszkulum) vezet. 
A pórusokat különböző fejlettségű csatornarendszer köti össze a gaszírális üreggel. A 
nagyszámú galléros-ostoros sejt erős vízáramot idéz elő a testben. Egyetlen szivacstele- 
pen egy nap alatt 2800 liter víz mehet át, gyorsan távozva a kivezetőnyíláson. A gallé- 
ros-ostoros sejtek egyformasága alapján egyesek a szivacsokat ősi, archaikus sejtköz- 
társaságnak tekintik, ahol minden sejt minden feladat elvégzésére egyaránt alkalmas. 
Igaz ugyan, hogy a szivacsoknál még nem figyelhető meg a sejtek különböző irányú 
módosulása és összehangolt együttműködése, mégis vitathatatlan, hogy a többsejtűek- 
hez tartoznak, és minden ivaros szaporodás útján keletkezett szivacs önálló egyed (85. 
ábra). 

A szivacsok alakja messzemenően függ az adott környezeti feltételektől. Általában 
kehely, tányér vagy gumó alakúak, illetve az aljzat felszínét követő bekérgezések. A 
pórusokkal áttört fal mindig jellemző rájuk. 

A szivacsok váza szerves sponginból, mészből (aragonit, illetve magnézium-kalcit) 
vagy kovából áll. Újabban olyan szivacsokat is leírtak, amelyek váza a szerves eredetű 
fonalakon kívül együtt tartalmaz aragonit- és kovatűket. A váz alkotóelemei a szivacs- 
tűk (szpikula, szklerit), amelyeket nagyságuk alapján két csoportba osztunk. A mik- 
roszklera átmérője kisebb 1um-nél és mindössze 10—100 um hosszúságú. A mikro- 
szklerák a lágytestben szétszórtan helyezkednek el, az állat elhalása után kis méretük 
miatt könnyen feloldódnak. A mikroszklerák jelentéktelenek az őslénytan számára. 
Annál fontosabbak a megaszklerák (makroszklera) amelyek átmérője 3—30 um, 
hosszúsága pedig 100—500 um között változik. 

Sok szivacsnál a makroszklerák úgy helyezkednek el a sponginban, mintha tűpárná- 
ban lennének. Az iszapolási maradékból ezek a tűk elszigetelten kerülnek elő, de sima 
felületük és szabályos mértani felépítésük alapján könnyen felismerhetők. A szivacsok 
nagy részén a tűk összenőnek, és rácsszerű keretszerkezetet alkotnak. A szimmetriavi- 
szony szempontjából a tűk lehetnek egytengelyűek (rmonaxon) ; háromtengelyűek ffri- 
axon), amikor a váz alapelemei 6 egyforma hosszú, egymásra merőlegesen álló elemből 
tevődnek össze ; négytengelyűek (fetraxon), amikor a tű elemei 109,59-os szöget zárnak 
be; végül soktengelyűek (poliaxon). A tűk vége gyakran bütyökszerűen megvastagszik, 
a szomszédos tűkkel összenőve ellenálló vázat hoz létre. A másodlagos mész- vagy ko- 
vabekérgezés még inkább szilárdíthatja a vázat. 

A szivacsok ivartalanul és ivarosan szaporodnak. Az ivartalan szaporodás gyakori 
módja a bimbózás, amikor az új egyed az anyaállatból fejlődik ki és az anyaállaton ma- 
rad, illetve a , gyöngysarj"-(germmula-) képződés, amikor az állat testében létrejött, fej- 
lődésre képes sejtek kiszabadulnak, és új szivacsot hoznak létre. Az ivaros szaporodás- 
kor szabadon úszó, csillós lárvák keletkeznek, amelyek a letelepülés után alakulnak át 
szivaccsá. 

A szivacsok többnyire tengeriek, kis részük édesvízi. A fosszilizálódásra alkalmas, 
szilárd vázú szivacsok mind a tengerben élnek, a mészszivacsok általában 100 m-nél se- 
kélyebb vízben, a kovaszivacsok jelenleg nagyobb, egészen 5000 m-t is elérő mélység- 
ben. Valamennyien helyhez kötött életmódot folytatnak. Igénylik a szilárd aljzatot, a 
nem túl erős vízmozgást és a lassú üledékképződést. Az agyagos üledékekben hiányoz- 

nak. Általában foltszerűen elterjedve élnek, a kedvező környezetben sokszor tömege- 
sen. Gyakoriak a tenger alatti üregekben, barlangokban, sziklahasadékokban. 

A szivacsok kis csoportja nem az epibentoszba, hanem az inbentoszba tartozik. Ezek 
a marószivacsok. A marószivacsok lárvái mészkősziklákra vagy mészvázú szervezetek 
(korallok, kagylók, csigák stb.) felületére települnek, majd a szivacs bemarja magát a 
szilárd anyagba, bonyolult csatornahálózatot építve ki, úgy, hogy csak a likacsok, vala- 
mint kivezetőnyílások útján érintkezik a külvilággal. A marószivacsok a mészkő és a 
mészváz pusztításában jelentős bioeróziós szerepet játszanak. Üregeiket gyakran meg- 
figyelhetjük a hazai sekélytengeri mészvázakon is. 

A szivacsok elsősorban baktériumokkal táplálkoznak, valamint a vízben lebegő nö- 
vényekkel, egysejtűekkel és a többsejtűek elkülönült szerves anyagával. 

A szivacsok feltehetően a galléros-ostoros egysejtűektől (Choanoflagellata) származ- 
tak. Első képviselőik, a három- illetve egytengelyű kovaszivacsok a kambriumban je- 
lentek meg. Már a kambrium idején megfigyelhető a falvastagodás és a vázszilárdítás 
felé irányuló fejlődés, ami a tűk összenövésével járt. A négytengelyű kovaszivacsok és a 
mészszivacsok a karbontól ismertek. Valamennyi csoport él ma is. 

A szivacsok ugyanolyan helyhez kötött életmódot folytatnak, mint a korallok vagy a 
mohaállatok. Ezek a csoportok nagyon sokáig versenyeztek egymással a zátonyépítésre 
alkalmas területekért. A paleozoikumban még , nyilt" volt a ,, verseny". Időnként (or- 
dovícium, perm) a szivacsok kerültek fölénybe. Az alpi triászban és a germán jurában 
még gyakoriak a szivacszátonyok. Azután a korallok uralma következett, és a mai zá- 
tonyokban a szivacsok csak egészen alárendelt szerepet játszanak. 

A szivacsok földtani jelentősége alárendelt. A szivacszátonyok vagy a szivacsok vá- 
zából keletkezett padok (szpongiolit) ritkák, és nem tekinthetők általánosnak a szivacs- 
tűkből képződött szpikulitok sem. Magyarországon szpikulitok a Dunántúli-közép- 
hegység juraidőszaki rétegeiben fordulnak elő. 

A fosszilis szivacsmaradványok az egykori aljzat, vízmélység, vízmozgás, sótartalom 
megközelítésére felhasználhatók, bár számolnunk kell azzal a ténnyel, hogy egyes szi- 
vacscsoportok, különösen a kovaszivacsok, a földtörténet során megváltoztatták ere- 
deti élethelyüket. A felsőjurában a kovaszivacsok még a sekélytengerben éltek, ma vi- 
szont a mélytengerben találhatók. 

A szivacsok korjelző szerepe alárendelt, egyrészt, mert a teljes váz ritkán marad meg, 
másrészt, mivel törzsfejlődési tempójuk viszonylag lassú volt. 

A szivacsokat a váz kémiai összetétele, a galléros-ostoros sejtek helyzete és a tűk 
szimmetriaviszonya alapján rendszerezzük. A mészszivacsok tűi egytengelyűek vagy 
három-, illetve négysugarúak. A mészszivacsok általában sekélytengeriek és telepesek. 
A kovaszivacsok váza egy-három- vagy négytengelyű tűkből épül fel ; többnyire magá- 
nosok, ma elsősorban mélytengeriek. A marószivacsok a kovaszivacsok közé tartoz- 
nak. Jelenleg mintegy 5000 szivacsfaj él. 

ARCHAEOCYATHÁK 


Az Archaeocyathák (Archaeocyatha) kihalt törzsbe tartozó soksejtű szervezetek, 
amelyeknek általános jellemzője : 
— likacsokkal áttört fal, 
— kúp alakú váz, 
— köztes likacsos vízszintes és függőleges válaszfalak, 
— mészváz, 
— helyhez kötött életmód. 

Az Archaeocyathák kúp alakú vázuk csúcsi részével rögzítődték az aljzatra, kampó- 
szerű kacsokkal. A váz általában külső és belső falból állt, terjedelmes központi üreg- 
gel és harántmetszetben gyűrűszerű, falak közti térséggel. A likacsok a külső falon álta- 
lában kisebbek mint a belsőn. A sugárirányú harántválaszfalak is likacsosak, akárcsak 
a vízszintes harántfalak, amelyek a külső és a belső falat kötik össze. Egyeseknek nem 
volt belső faluk, vagy a kúp alakú váz annyira szétterült, hogy tányérszerűvé vált. Kife- 
lé a külső falon kinövések, gumók stb. lehettek, valószínűleg a védekezés végett. A leg- 
több 4Archaeocyatha magános volt, de akadt köztük telepes is, láncszerűen vagy bokor- 
szerűen összekapcsolódó alakokkal. Legtöbbjüknek mindössze 10—23 mm magas váza 
volt, de akadtak I m nagy óriások is. 

Az Archaeocyathák mészváza nem tűkből állt, hanem mikrokristályos szerkezetű 
kalcithalmazból. A váz felépítése inkább a foraminiferákéra emlékeztet, mintsem a szi- 
vacsokéra. 

Az Archaeocyathák életmódja tisztázatlan. Bizonyos, hogy ivarosan, illetve ivartala- 
nul szaporodtak. Az ivaros szaporodás eredményeként keletkezett lárvák mészelválasz- 
tással települtek meg az aljzaton. Először a külső falat építették meg, és csak azután a 
sugárirányú válaszfalakat, majd pedig a belső falat. Kérdés azonban, hogy a felnőtt ál- 
lat hogyan táplálkozott. Lehet, hogy ostoros sejtekkel hajtotta a vizet a belső üreg felé, 
vagy egyszerűen kihasználta az enyhe vízáramlást. Bizonytalan az is, hogy az életműkö- 
dés fő szervei hol helyezkedtek el: a központi üregben vagy inkább a két fal között. Az 
is lehetséges, hogy az élő szövet teljesen körülnőtte a vázat. Erre a megfigyelt regenerá- 
lódási jelenségekből következtethetünk. i 

A beágyazókőzet és a kísérőfauna tanúsága szerint az Archaeocyathák meleg és se- 
kély tengerekben éltek. Általában stromatolitokkal együtt fordulnak elő fejletlen , zá- 
tonyokat" alkotva. Ezeket tekintjük a kambrium zátonyalkotóinak, jóllehet a záto- 
nyok mérete és egyszerű összetétele nem egyenértékű a mai trópusi tengerek korall és 
vörösmoszat-zátonyaival. Mindenesetre az Archaeocyatháknál először figyelték meg az 
egy fajhoz tartozó egyedek és a különböző fajok között fellépő, térért folyó harcot. 

Mivel az Archaeocyathák minden kontinensen megtalálhatók, és egyes területeken 
— így különösen a Szovjetunióban — kőzetalkotó mennyiségben gyűjthetők, mintegy 
100 genusuk rétegtani célokra is felhasználható. Segítségükkel az alsókambrium külön- 
böző kontinenseken előforduló , zátonyait" lehet párhuzamba állítani. Az Archaeocy- 
athák már a legalsó-kambriumban megtalálhatók, virágkoruk az alsókambriumban 
volt, de kevés fajuk a középsőkambriumban is élt. Egyetlen fajuk az Antarktisz terüle- 
tén a felsőkambriumban is megtalálható. 

Eredetileg az Archaeocyathákat egysejtűeknek tartották. Később a szivacsokhoz, 
korallokhoz vagy a mészmoszatokhoz sorolták vázaikat. Nagyobbak az Archaeocya- 
thák annál, hogy a foraminiferák rokonságába helyezzük ezeket. A szivacsoktól vi- 
szont eltérnek a tűk hiányával, a váz plaszticitásával és a növedékvonalak jelenlétével. 
A koralloktól pedig a likacsos falszerkezettel, a köztes térség állandó szélességével, az 
egyedi fejlődés korai szakaszában a szeptumok hiányával stb. különböznek. Minden- 
képpen indokolt tehát a csoportot önálló törzsnek tekinteni, amelynek fejlettségi szint- 
je a szivacsok és a korallok között lehetett. 

Újabban az Archaeocyathákat a Receptaculitoidákkal együtt önálló birodalomba so- 
rolják (Archaeata), amely köztes helyet foglalna el a Metafiták és a Metazoák között. 
Maguk a Receptaculitoidák gömbölyű, körte alakú vagy kúpszerű szervezetek, ame- 
lyek falát általában mindkét végén szétterülő oszlopok alkotják. Az oszlopok legtöbb- 
ször spirálisan illeszkednek egymáshoz. A Receptaculitoidák az ordovíciumtól a devo- 
nig éltek, és közelebb állnak a mészmoszatokhoz, mint az Archaeocyathák. 

Mivel mindkét csoport kihalt, pontos rendszertani helyük megállapítása nehézsé- 
gekbe ütközik. 


CSALÁNOZÓK 


A csalánozók (Cnidaria) valódi szövetes (Eumetazoa) űrbelűek (Coelenterata), ame- 
lyeknek kétféle sejtfaluk (ektoderma és entoderma) és köztes, szerkezet nélküli rétegük 
(mezoglöa) van, valamint zsákmányszerzésre, illetve védekezésre szolgáló csalánsejt- 
jeik (nematociszta). A csalánsejt mérgező folyadékot és érintésre kipattanó csalánfona- 
lat tartalmaz. A Cnidaria törzs nevét a csalánsejtekről kapta. A csalánozók törzsére ál- 
talában jellemző, hogy a rögzített, bimbózással szaporodó polip és az ebből kialakult 
szabadon úszó rnedúza nemzedék váltja egymást (mnetagenezis). Egyes csoportokban 
azonban a polip illetve a medúza nemzedék hiányozhat. 

A medúzák kocsonyás teste csak kivételes fosszilizálódási körülmények között ma- 
rad meg. Őslénytani szempontból azok a csalánozók a legjelentősebbek, amelyek a vi- 
rágállatok (Anthozoa) osztályába tartoznak. A virágállatokra jellemző : 

— csak polipnemzedék van, 

— az űrbelet válaszfalak tagolják, 

— a szájnyílás garatcsőben folytatódik, 
— a felépítés sugaras-részarányos, 

— a tapogatók üresek, 

— helyhez kötött életmód, tengeriek. 

A virágállatok váza henger alakú, alsó talplemezzel és felső, résszerű szájnyílással. A 
szájnyílásnál az ektoderma hengerszerűen betüremkedik, garatcsőben folytatódik. Az 
egyetlen űrbélnek végbélnyílása nincs. Az űrbelet többé-kevésbé sugárirányú, függőle- 
ges, húsos válaszfalak (mezentérium) tagolják, amelyek entodermális eredetűek. Felül, 
a szájnyílás körül helyezkednek el a tapogatók (tentákulum), amelyek összehúzhatók és 
kinyújthatók (86. ábra). 

86. ábra. Scleractinia külső és belső része a váz (bazális lemez, téka, szeptum) és a lágytest feltüntetésével. 
WELLS (1956) nyomán 


A virágállatok 13 rendje közül csak három választ el jól fosszilizálódó, szilárd vázat. 
Az őslénytani irodalom ezeket a mészvázas virágállatokat nevezi koralloknak. 

A korallok magánosak vagy telepesek. A teljes vázat korallumnak nevezzük, a tele- 
pen belül az egyes egyed a korallit. A magánosak váza kúp, oszlop, tülök, legyező, pa- 
pucs, csésze, félgömb vagy korong alakú. A telepesek alakja nagyon változó : tömött- 
gumószerű, bekérgező, bokorszerűen elágazó stb., és sokszor messzemenően függ a 
külső feltételektől. 

A vázat kívülről fal, téka (theca) védi. Ezen belül, a mezentériumok között vannak a 
szeptumok : vékony, függőlegesen vagy többé-kevésbé sugárirányban rendezett mészle- 
mezek vagy rácsok, amelyek megtámasztják a mezentériumokat és kamrákra tagolják 
az űrbelet. A szeptumok alapján a korallok váza könnyen elkülöníthető a hasonló ala- 
kú szivacsok vázától. A szeptumok kifelé túlnyúlnak a tékán, és a növekedés irányára 
merőleges bordákban (koszta) folytatódnak. A szeptumok belső végei a váz központjá- 
ban gyakran oszlopszerű tengelyszerkezetet, kolumellát formálnak. A kolumella leszű- 
kíti az űrbelet és elősegíti azt, hogy a lágytest jobban kiemelkedjék a vázból. A lágytest 
ugyanis a tapogatókoszorú szétnyílásakor feltolódik a szeptumozott részből, majd nyu- 
galmi állapotban abba viszszahúzódva él. A szeptumok felső, többnyire bemélyedő pe- 
remi részét kehelynek nevezzük. A növekedés során a korall gyakran lezárja az alsó, el- 

hagyott vázrészt. A lezáró harántlemez a fabula. A szeptumok között kicsiny, ívelt 
vagy gömbölyű lemezek találhatók, ezek a disszepimentumok. A disszepimentumok az 
ősi koralloknál általában a téka belső peremét szegélyezik, a fejletteknél a tabulákat he- 
lyettesítik, kevesebb anyaggal megtámasztva a fölfelé növekvő lágytest alsó részét. A 
telepes korallokat szivacsos cönoszteum (coenosteum) kötheti össze. 

A korallok mészkiválasztása bonyolult kémiai folyamat; eltér a szervetlen eredetű 
mészkiválasztástól, pl. a cseppkőképződéstől. Nyomáscsökkenés a tengeri gerinctele- 
neknél nem okozhat mészkiválasztást, hiszen a sejtközi testfolyadékuk ozmotikus nyo- 
mása általában egyezik a tengervízével. Elsősorban a szervezet enzimműködése szüksé- 
ges ahhoz, hogy a tengervízben levő oldatok egyensúlyi helyzete megváltozzék, a kalci- 
umionok a test megfelelő pontjain felhalmozódjanak, majd kicsapódjanak. A korallok 
mészvázát felépítő anyag csak részben , anorganikus" eredetű, mivel a Ca-ionokat a 
tengervízből nyerik, a szén-dioxid viszont belső, légzéssel kapcsolatos anyagcsereter- 
mék. A váz elválasztását jelentősen fokozhatják a zátonyépítő korallokkal szimbiózis- 
ban élő sárgásmoszatok, a zooxanthellák. Ezek sohasem hagyják el az állat testét, al- 
kalmatlanok az önálló tengeri életre. A zooxanthellák az asszimiláció során oxigént ad- 
nak a korallnak, ezzel megkönnyítik az állat légzését. Emellett kivonják az anyagcsere- 
termékként keletkezett hidrogén-karbonátból a szén-dioxidot és azokat a foszfátokat, 
amelyek megnehezítik a vázképződést. A kalciumionokból és a kalcium-hidrogén-kar- 
bonátból a CaCO, kiválását aminosavak és poliszacharidok segítik elő (87. ábra). Ma- 
ga a mészkiválasztás gyors ütemű. Egy nap alatt 1 m? felületen a korall 10 g meszet vá- 
laszthat el, ami jelentős energiát igényel. A korallok testsúlyra viszonyított oxigénigé- 
nye meghaladja a nyugodtan fekvő ember energiaszükségletét! Ehhez azonban nagy 
mennyiségű zooxanthella és más, fonalas alga asszimiláló tevékenysége szükséges. Van- 
nak olyan korallok, amelyek testében háromszor annyi a növényi anyag, mint maga az 
állat ! 

A korallok váza ektodermális eredetű , külső" váz. A mészkiválasztás az ektoderma 

87. ábra. Scleractiniák váz- 
képződése. SORAUF (1972) 
nyomán 

88. ábra. A mai Pocillopora-korall aragonit kristá- 
lyainak kapcsolata a kitinfonalakkal. FLÜGEL (1975) 
nyomán 


kalcioblaszt réteg 


belső felületén, a vázképző (kalcioblaszti- 
kus) réteg szerves anyagban gazdag hár- 
tyáján megy végbe (88. ábra). Ebben ke- 
letkeznek a mikrométer kicsinységű ara- 
gonit tűk, amelyeknek az elrendeződését 
szerves fonalak szabályozzák. Annak elle- 
nére, hogy a szerves hártya kémiai össze- 
tétele csoportonként változhat, maga a 
váz 99 9999-ban aragonitból áll. Az arago- 
nit tűk általában sugarasan csoportosul- 
nak a kristályosodási központok körül. 
Ezek az egységek azután különböző szer- NT fi 
kezetben nőhetnek össze. A szeptumok aragonit tük 
szerkezeti elemei (trabekulum) ennek 

megfelelően eltérőek. 

A korallok ivarosan vagy ivartalanul szaporodnak. A csírasejtek az entodermában 
keletkeznek, és általában az űrbélben megy végbe a megtermékenyülés. A petékből kör- 
te alakú csillós lárvák (p/lanula) fejlődnek, amelyek a szájnyíláson át elhagyják az anya- 
állatot, majd bizonyos ideig tartó lebegés után letelepszenek. Már a letelepüléskor ki- 
alakul felül a szájnyílás, az első mezentériumpárok és az első kis tapogatók. A letelepü- 
léssel együtt jár a vázelválasztás, ami megadja azt a súlytöbbletet, ami a mindössze 1 
mm kicsiny lárva rögzítődéséhez szükséges. Az alsó, tányérszerű mészlemezen először 6 
szeptum képződik, ezek a protoszeptumok. A protoszeptumok az űrbelet 6 részre ta- 
golják. A többi szeptum (metaszeptum) vagy csak négy hatodban, vagy mind a hat ha- 
todban fokozatosan alakul ki a növekedés során. A planulából kialakult korall vagy 
magános marad, vagy ivartalanul szaporodik tovább. A telep ivartalan szaporodás 
eredménye, aminek leggyakoribb módja a bimbózás. Az ősi csoportoknál a bimbózás 
során az új egyedek a tapogatókoszorún kívül keletkeznek, és az új korall ugyanolyan 
alaki és szerkezeti felépítésű, mint a szülőegyed. Ilyenkor a korallitok jól elhatárolha- 
tók egymástól. A fejlett csoportoknál az új egyed a tapogatókoszorún belül fejlődik, és 
gyakran teljesen összeolvad a telep többi korallitjával. A bimbózáson kívül az ivartalan 
szaporodás másik módja, az osztódás is előfordulhat. i 

A korallok elsősorban a tapogatók segítségével táplálkoznak. A csalánsejtekkel meg- 
bénított áldozatot, főleg halakat, begyömöszöli az űrbélbe, ahol a mezentériumok en- 
zimanyagának felhasználásával megy végbe az emésztés. A meg nem emésztett táplálék 
a szájnyíláson keresztül távozik. Mivel a táplálékszerzés hatósugara egybeesik a kinyúj- 
tott tapogatók szélső körével, a korall táplálékszerzéskor szétnyitja a tapogatókat. A 
telepes korallok kis korallitjai zooplanktonanyagot fogyasztanak, petéket, apró lárvá- 
kat, rákokat stb. Mivel a zooplankton alkonyatkor emelkedik fel a tengerszint közelé- 

be, ezért a telepes korallok nagy része nappal összecsukja a tapogatóit, csak éjszaka fog 
hozzá a táplálékszerzéshez. A zooxanthellák viszont nappal asszimilálnak. A zooxan- 
thellákkal együtt élő korallok egy része a növényi anyagot is felhasználja, így összetett, 
növényevő és ragadozó táplálkozást folytat. 

A korallok mind tengeriek és mind a szesszilis epibentoszba tartoznak. A mozdulat- 
lan aljzat előfeltétele a megtelepülésnek. Még azok a magános korallok is, amelyek vá- 
za a növekedés során részben besüllyed a lágy iszapba, a megtelepüléskor szilárd üle- 
dékszemcsét vagy váztörmeléket választanak ki a rögzítődéshez. Laza, homokos üledé- 
kes kőzetben is találunk telepes korallokat, ezek kagylóteknőkre vagy más szilárd test 
felületére nőttek (pl. Várpalota). A sziklás aljzat megkönnyíti a zátony kialakulását. 

A korallok függőleges irányú elterjedését az szabja meg, hogy együtt élnek-e a z00- 
xantellákkal vagy sem? A zátonyalkotó, hermatipikus korallok szövetében zooxanthel- 
lák vannak. Mivel a zooxanthellák életműködésének előfeltétele a fény, a hermatipikus 
korallok csak a tenger felső, jól átvilágított részében élnek. A hermatipikus korallok 
közt egyaránt találunk magánosokat és telepeseket. A többi korall, amelynél a szimbió- 
zis hiányzik, ahermatipikus, egészen 6000 m mélységig lehatolhat a tengerben. Az aher- 
matipikus korallok közt is vannak telepesek, köztük olyanok, amelyek jelenleg na- 
gyobb vízmélységben, alacsony hőmérséklet (6,6 "C) mellett, a norvég fjordok közelé- 
ben alkotnak padokat. 

A csalánozók a prekambriumi, szabadon úszó, medúzaszerű ősöktől származtak, de 
törzsfejlődésük az ivartalan szaporodás és a helyhez kötött életmód felé irányult. 

Az első mészvázas korallok az ordovíciumban jelentek meg. A paleozoikumban két 
korallcsoport uralkodott. A fenéklemezes korallok (Tabulata) mind telepesek voltak, 
az egyes egyedek átmérője azonban mindössze 0,2—20 mm között változott, maga a te- 
lep sem lépte át a 2 m átmérőt. A másik csoportba (Rugosa) főleg magános korallok 
tartoztak, valamint olyan telepesek, amelyek új egyedei a tapogatókörön kívül, bimbó- 
zással keletkeztek. A paleozoós telepalkotók egyedei között általában hiányzott az 
együttműködés, és a fenéklemezes korallok — nagy alakgazdagságuk ellenére — na- 
gyobb méretű zátonyokat nem alkottak. 

Mindkét paleozoós korallcsoport a permidőszak végén kihalt. 

Az új típusú korallok (Scleractinia) a középsőtriászban jelentek meg. A jurában egy 
részük lehatolt a hidegebb és mélyebb vizű tengerrészekbe. Ezekből alakultak ki a mai 
mélytengeri korallok. A korallok többsége pedig szimbiózisba lépett a mészkiválasztás 
szempontjából oly fontos zooxanthellákkal. A tapogatókörön belüli bimbózás és az 
együttélés a zooxanthellákkal új és fejlettebb telepképződéshez vezetett. A gyors növe- 
kedés céljából az eddigi tömött vázszerkezet rácsszerű lett, és az egyedek közt bizonyos 
fokú munkamegosztás alakult ki. A mai telepes koralloknál megfigyelték, hogy nap- 
pal, amikor a legtöbb korallit tapogatói bezárulnak, egyes egyedek tapogatói kinyíl- 
nak, éjszaka viszont a helyzet fordított. Gyakran annyira gazdagon burjánzó a telep, 
hogy az egyedek elkülönítésére szinte nincsen mód, mivel az űrbelek összeolvadnak. 
Magának a telepképződésnek számos előnye van. Az ivartalan szaporodással gyorsab- 
ban fejlődnek az egyedek, azaz gyorsabban nő a biomassza. Az összenőtt váz szilárdsá- 
ga, ellenállása nagyobb, mint a magános koralloké, és a táplálékszerzés is egyszerűbb a 
zooplankton felhasználásával. 

Földtani szempontból a korallok elsősorban mint kőzetalkotók és környezetjelzők 
jelentősek. Korjelző szerepük alárendelt. 

Tudjuk, hogy a korallok a természet legnagyobb építői. Leglenyűgözőbb alkotásuk 
az ausztráliai, csaknem 2000 km hosszú Nagy-korallzátony. Tudjuk azt is, hogy a zá- 
tony összetett kőzettömegének alig 1090-át alkotják a szerkezetet építő, élő korallok 
vázai. Ezek elsősorban a zátony külső, óceánra néző, meredek lejtőjén gyakoriak, de 
előfordulnak a hullámverésnek leginkább ellenálló algataréj mögötti sekély vizű lagú- 
nában is. A zátonyépítő korallok mindenekelőtt keretalkotók, csak másodsorban tömí- 
tők vagy cementálók. A zátony függőleges irányú növekedése szempontjából különö- 
sen fontosak a bokorszerűen szétágazó vagy agancs alakú telepek, amelyek évi növeke- 
dése elérheti a 25 cm-t is. 

Az elágazó telepforma, a gyors növekedés és a korallok üreges vázszerkezete a mész- 
kiválasztás sajátos formájához vezet. A mai zátonyok porozitása eléri az 509/0-ot ! 
Ezért olyan fontosak a zátonyok, mint folyékony ásványi nyersanyagot (pl. kőolajat) 
tároló kőzetek. Természetesen az idők során a zátony üregei, barlangjai, alagútjai és 
kútszerű gödrei részben a hullámveréstől felaprózott vázrészek anyagával kitöltődnek, 
részben utólagosan átalakulnak és az eredeti porozitás csökken. 

A hermatipikus korallok kitűnő környezetjelzők. A zooxanthellák fényigénye miatt 
ezek mind sekélytengeriek. A legkedvezőbb számukra a 20 m-nél kisebb vízmélység, a 
25 "C—29 "C hőmérséklet, a 3690 sótartalom, a kis vízmozgás és a lassú üledékképző- 
dés, valamint a szilárd aljzat. A földtörténeti múlt korallzátonyai közül egyértelműen a 
trópusi övben keletkeztek azok, amelyek mészmoszatokkal együtt fordulnak elő. A 
mai zátonyok öves elrendeződéséből kiindulva az egykori zátony felépítése is rekonst- 
ruálható, a zátonytest illetve algataréj, a külső zátonylejtő és a belső lagúnarész elkülö- 
nítésével. Általában az egykori self peremén vagy magán a selfen foltszerűen elszórt zá- 
tonyok maradtak meg. A gyűrűszerű atollok, amelyek ma annyira jellemzőek az indo- 
pacifikus szigetvilágra, fosszilisan nagyon ritkák. 

A korallokat elsősorban a szeptumok fejlődése és szerkezete alapján rendszerezzük. 
A paleozoós korallok egy részén (Rugosa rend) hat protoszeptum van, azonban a meta- 
szeptumok csak négy, protoszeptumoktól határolt térségben fejlődnek. A korallok fő- 
leg magánosak, fejlett külső tékával, amely gyakran gyűrűszerű ráncokat visel. Egye- 
sek ezeket nevezik rúgáknak, mások a téka szeptumok közti, hosszanti kiemelkedéseit. 
A szeptumok tömöttek, a tabulák általában fejlettek. A disszepimentumok gyakran a 
téka belső peremén fejlett szegélyréteget alkotnak. A rugóza korallok egyik csoportján 
a kelyhet a téka pereméhez mozgathatóan ízesülő fedőlemez (operkulum) zárja le. Az 
ízesülés helyén a téka pereme egyenes. Ezek a fedőlemezes korallok hirtelen jelentek 
meg, a devonban volt a virágkoruk. A papucs alakú Calceola a devonban szintezésre is 
felhasználható. A rugózák közt találunk telepeseket is, az egyes korallitok vastag tékái 
azonban egyértelműen arról tanúskodnak, hogy a telepképződés még fejletlen volt. 

A paleozoós korallok másik csoportjába a fenéklemezes korallok (7abulata rend) 
tartoznak, keskeny, általában szeptumtalan csövekben élő kis korallokkal, amelyek a 
növekedéskor tabulával zárták le az elhagyott vázrészt. 

A mai korallok a Scleractinia rendbe tartoznak (89. ábra). Ezek valószinűleg a rugó- 
záktól származtak, bár az alsótriászból az összekötő láncszemek hiányoznak. Jellemző- 

jük a hatsugaras szimmetria. A 6 protoszeptum közt levő valamennyi térségben fejlőd- 
nek metaszeptumok, 6-1 121424 -- 48 stb. sorrendben. A tabulákat általában disszepi- 
mentumok helyettesítik, és a szeptumok a tékán túl bordákban folytatódnak. A szep- 
tumszerkezet általában rácsszerű. A korallum korallitjait sejtes cönoszteum köti össze. 
Elsősorban zátonyépítők és telepesek. Vannak azonban köztük magános hermatipikus 
korallok is, mint amilyen a krétaidőszakra jellemző Cyclolites, amelynek lapos alsó ré- 
sze, ovális körvonala, domború kelyhe és megnyúlt kehelymedre van. A szeptumok 
nagy számából ítélve a Cyclolitesnek nagyon sok tapogatóköre lehetett, és a lágytest kí- 
vülről teljesen beburkolta a vázat. 

Magyarországon a devonidőszaktól a miocén végéig szinte minden időegységből is- 
merünk korallokat. Az említett Cyclolitesek Sümegen gyakoriak. 

Telepes Scleractiniát mutat be az 5. tábla 3. kép. 


89. ábra. Magányos (a, b, e, g) és telepes korallok (c, 7, h). BLACK (1972) nyomán 

BORDÁSMEDÚZÁK 


A bordásmedúzák (Ctenophora), elsősorban abban különböznek a csalánozóktól, 
hogy nincs csalánsejtjük, és testük csak látszólag sugaras szimmetrikus felépítésű. 
Többségük ugyanolyan életmódot folytat, mint a medúza : lebeg a vízben és enyvsejtek- 
kel fogja meg a zsákmányállatot. Néhány nagyon specializált képviselőjük ugyanúgy 
mászik a tengerfenéken, mint egy laposféreg. 

Mivel a bordásmedúzák nem választanak el szilárd vázat, és szövetük víztartalma 
meghaladhatja a 9999-ot, érthető, hogy mind ez ideig nem kerültek elő a fosszilis 
anyagból. Törzsfejlődésükről semmiféle dokumentum nem maradt fenn, ezért rend- 
szertani helyük és rokonsági kapcsolatuk tisztázatlan. 


LAPOSFÉRGEK 


A laposférgek (Platyhelminthes) három csíralemezes Bilateriák önálló testüreg nél- 
kül. A külső testfal és a bélcsatorna közt levő térséget izom és kötőszövet tölti ki. A kö- 
töszövetben számos apró hasadék van (skizocöloma). A bőrizomtömlőt hosszanti, gyű- 
rűszerű és átlós izmok mozgatják. A központi idegrendszer a test elülső és háti oldalán 
levő idegdúcból állhat. Innét indulhatnak ki az idegtörzsek a test hátsó részébe. A la- 
posférgek érzékszervei fejletlenek, valódi légzőszervük és véredényrendszerük nincs. 
Elővesécskéik viszont nagyon fejlettek. Sok közöttük az élősdi. A gerincesek legkülön- 
bözőbb csoportjának májában, szívében, tüdejében, veséjében stb. élnek laposférgek. 

Az első tengeri örvényférget 1978-ban a kambriumi Burgess-palából írták le. 

A paleontológusoknak karbon- és harmadidőszaki rovarok testéből sikerült kimutat- 
ni élősködő szívóférgeket. Mindez azonban nem tisztázta származásukat. Lehetséges, 
hogy a csalánozókkal vagy a csillós egysejtűekkel állnak szorosabb rokonsági kapcso- 
latban, és a bőrizomtömlő kialakulása jelentené a progressziót az aktívabb állat számá- 
ra. A spirális petebarázdálódásból és a csillós lárvákból azonban fejlettebb ősökre kö- 
vetkeztethetünk (puhatestűek, gyűrűsférgek). Nincs kizárva annak a lehetősége sem, 
hogy a laposférgek egyszerű felépítése, a cöloma és a végbélnyílás hiánya másodlagos 
visszafejlődés következménye. 


ZSINŐÓRFÉRGEK 


A zsinórférgek (Nemertini) ugyanúgy szelvényezetlenek, mint a laposférgek, de az 
ivarmirigyek és a kiválasztószervek ismétlődve egymás után helyezkednek el. Véredény- 
rendszerük zárt, idegrendszerük fejlettebb, mint a laposférgeké. Testük elülső részén 
kitolható és behúzható ormány van, amely a bélcső fölött a testfal betüremkedésével 
alakul ki. A csillóval borított méregmirigyes vagy szúrótüskés ormánynak a táplálko- 

zásban van szerepe. A zsinórférgek ragadozók vagy élősdiek, és egyúttal a legnagyobb 
méretű gerinctelenek. Elérhetik a 30 m hosszúságot, bár van köztük 2 mm-es is. 

A zsinórférgek többsége tengerben él és puhatestűekkel, gyűrűsférgekkel, rákokkal 
vagy halakkal táplálkozik. Ormányuk segítségével nagyobb állatot is meg tudnak ölni, 
mint saját testhosszuk. 

Annak ellenére, hogy a zsinórférgeknek nincs szilárd vázuk, a középső-kambriumi 
Burgess-palából viszonylag nagyobb számban kerültek elő : a fauna 1970-át alkották. A 
felsőkarbonból olyan lenyomatukat ismerjük, amelyen az ormány is megmaradt. E le- 
letekből arra következtethetünk, hogy a paleozoikum óta nem mentek át jelentősebb 
változáson. 

A zsinórférgek szervezettségi foka a laposféregé és a gyűrűsféregé között van. A kül- 
ső szelvényezettség hiánya, a csillós bőrfelület, a laza kötőszövet alacsony szervezett- 
ségre utal; a végbélnyílás és a véredényrendszer kialakulása magasabbra. 


NYELESFÉRGEK 


A nyelesférgek (Kamptozoa) kicsiny, legfeljebb 5 mm hosszú cöloma nélküli állatok, 
izmokkal mozgatható rövid nyéllel és kehely alakú testtel. A kehely felső pereménél 
vannak a tapogatók, belső oldalukon hosszú csillókkal. Bélcsövük U alakban megha- 
jolt, és mind a szájnyílás, mind a végbélnyílás a tapogatókoszorún belül helyezkedik el. 
A nyelőcső közelében van a központi idegdúc, ahonnét páros idegek vezetnek a tapoga- 
tókba és a nyélbe. Légzőszervük és véredényrendszerük nincs. 

A nyelesférgek biímbózással vagy ivarosan szaporodnak. Magánosan vagy telepek- 
ben élnek, és tapogatóikkal gyűjtik össze a mikroszkopikus kicsinységű táplálékot. Egy 
kivételtől eltekintve tengeriek. 

1977-ben írtak le először nyelesférgekre emlékeztető fosszíliákat a középsőkambriu- 
mi Burgess-palából. Magános, viszonylag nagyméretű formák, feltűnően hosszú (40 
mm) nyéllel. Ha ezek lennének a maiak elődei, a nyelesférgek törzsfejlődését méret- 
csökkenés jellemezné, és a jelenleg élők miniatűr formái lennének az 550 millió évvel 
ezelőtt élteknek. 

A nyelesférgek ugyanúgy rögzült életmódot folytatnak, mint a csalánozók közé tar- 
tozó Hydrafélék vagy a mohaállatok, és ennek megfelelően hasonlítanak egymásra. A 
hagyományos rendszerek a mohaállatok rokonságába sorolták a nyelesférgeket (En- 
toprocta), de a cöloma hiánya önállóságuk mellett szól. 

HENGERESFÉRGEK 


A hengeresférgek (Nemathelminthes) teste a laposférgekével ellentétben henger ala- 
kú és a legtöbbjüknek van végbélnyílása. Idegrendszerük egyszerű, légzőszervük és 
véredényrendszerük nincs és egyeseknél a kiválasztószerv is hiányozhat. 

A hengeresférgek életmódja nagyon változatos. Sok közöttük az élősködő, különö- 
sen a szárazföldi csoportokban. Mivel vannak köztük kizárólag tengerben élők, és 
nincs olyan osztályuk, amelynek ne élne tengeri képviselője, feltehető, hogy a tenger 
volt az eredeti életterük, és egy részük később alkalmazkodott az édesvízi vagy a száraz- 
földi környezethez. 

A hengeresférgek nem választanak ki szilárd vázat, kutikulájuk viszont fejlett. A 
karbonidőszaki rétegekből leírt fonálférgek testét tüskeszerű kutikulaképződmény véd- 
te, akár csak a mai, a tengerben szabadon úszó rokonaikét. Ami a szárazföldi elterjedé- 
süket illeti, az eocénkori borostyánkőből és az ugyancsak kitűnő megtartásáról híres 
geiseltali (NDK) barnakőszén-medencéből írták le maradványaikat. Figyelemre méltó, 
hogy az egyik gomolyférget faji szinten azonosították a ma élővel. Ennek a hengeresfé- 
regnek az evolúciója lényegében több mint 50 millió éve lezárult. 


ELŐ-GYŰRŰSFÉRGEK 


Az elő-gyűrűsférgek (Priapulida) orsó alakú teste körte alakú előtörzsre és gyűrűsze- 
rűen barázdált törzsre tagolódik. Az előtörzsön hosszirányban tüskesorok vannak. Az 
előtörzs ormányszerűen mozgatható, sőt behúzható a testüregbe. A törzs barázdái nem 
szelvények, és nincs valódi cölomájuk. Garatideggyűrűjük van, de az idegdúcok hiány- 
zanak. Önálló légzőszervük és véredényrendszerük nincs. Az előtest csúcsán van a száj- 
nyílásuk és a test hátsó végén a végbélnyílás. 

Iszaplakók, ormányukkal ássák be magukat az üledékbe és moszatokkal, gyűrűsfér- 
gekkel stb. táplálkoznak, sőt akad köztük , kannibál" is. Kizárólag tengerben élnek. 

Jóllehet nincs szilárd vázuk, kutikularétegük vastag. Fosszilisan nagy számba kerül- 
tek elő a középsőkambriumi Burgess-palából (690). Ebben az időben alakgazdagabbak 
voltak, mint jelenleg! Hanyatlásuk kapcsolatba hozható az állkapcsos gyűrűsférgek 
ordovíciumi megjelenésével. Az elő-gyűrűsférgek nem voltak egyenértékű vetélytársai a 
gyűrűsférgeknek. Az egyik, karbonidőszaki nemzetségük már alig tér el a ma élő ge- 
nustól. 

A rendszerezők többsége az elő-gyűrűsférgeket önálló törzsnek tekinti. Mások a hen- 
geresférgek legfejlettebb osztályának tartják. 

FECSKENDŐFÉRGEK 


A fecskendőférgek (Sipunculida) a legegyszerűbb ma élő cölomás állatok. A kétréle- 
gű bőr és a bélcsatorna között csillós réteggel burkolt testüregük van, amelyet fehér és 
vörös vérsejtet tartalmazó folyadék tölt ki. Kétlebenyű agydúcuk a nyelőcső felső olda- 
lánál van. A garatideggyűrűből páratlan hasi idegtörzs vezet a test hátsó végéhez. Száj- 
nyílásukat csillós tapogatók veszik körül, kinyújtható horgokkal. A bélcső megcsava- 
rodott, a végbélnyílás a test elülső részén található, a háti oldalon. Elkülönült légző- 
szervük nincs, és véredényrendszerük is fejletlen. 

Valamennyi fecskendőféreg tengeri. Sziklahasadékokba, üres csigházakba húzód- 
nak, vagy lágy iszapba ássák magukat és apró szervezetekkel : egysejtűekkel, laposfér- 
gekkel, lárvákkal táplálkoznak. 

Két nemzetségüket a kambriumi Burgess-palából írták le. Több bizonyítéka van, 
hogy a földtörténeti múltban ugyanúgy éltek egyült a magános korallokkal, mint 
ahogy a jelenben. 


PUHATESTŰEK 


Földtani szempontból a legfontosabb állattörzset alkotják a puhatestűek (Mollusca). 
Jóllehet nevük a szelvényezetlen lágytestre vonatkozik, őslénytani jelentőségüket a 
fosszilizálódásra alkalmas mészvázuknak köszönhetik. 

A puhatestűek kétoldali részarányos állatok (Bilateria) háromféle csíralevéllel (ekto- 
derma, mezoderma és entoderma), űrbél helyett külön fallal rendelkező bélcsatornával, 
amelynek szájnyílása az egyedfejlődés során végleges marad (Protostomia). 

A puhatestűekre általában jellemző a 

— három részre (fej, láb, zsigerzacskó) tagolt test, 
— kis cölomaüreg, 

— radula, 

— köpeny, 

— köpenytől elválasztott mészváz, 

— koszorús lárva (trochophora). 

A puhatestűek tehát valódi szelvény nélküli, kis cölomájú ősszájúak. Az ősi típusok 
egyes szervei hosszirányban megismétlődhetnek, de a cöloma nem. A cöloma nem az 
egész bélcsövet veszi körül, hanem csak a szívet. A három testtáj a specializálódás irá- 
nyának megfelelően módosulhat. A fej a kagylóknál és az ásólábúaknál visszafejlő- 
dött, a fejlábúaknál összenőtt a lábbal. A fejen levő szájüregben van a jellegzetes rágó- 
szerv, a ráspolyszerű radula, amely a kagylóknál hiányzik. A láb eredetileg szétterülő, 
csúszó talp, laposférgekre emlékeztető mozgásmechanizmussal. A zsigerzacskó a cölo- 
mával együtt a háti oldalra tolódott. Így a láb mozgása önállóbb lett. A zsigerzacskót 
kívülről a köpeny (pallium) védi. Az idegrendszer kezdetleges fokon agyidegdúcból, 
két pár hosszanti idegtörzsből és ezeket összekötő számos harántidegtörzsből áll. Vér- 
edényrendszerük mindig nyílt. A test és a köpeny között van a köpenyüreg az ún. kö- 

penyszervekkel (kopoltyúk, egyes érzékszervek, végbélnyílás, a kiválasztószervek és az 
ivarszervek nyílásai). 

A puhatestűek feltehető őse, az , Archimollusca" hát-hasi irányban lapított testű ál- 
lat lehetett, felül szétterülő köpennyel, amely pajzsszerűen védte az állatot. Amikor a 
köpeny meszes védőréteget választott el, a lágytest tengervízzel érintkező felülete le- 
csökkent és a bőrlégzést felváltotta a kopoltyús oxigéncsere. Valószínű, hogy a kopol- 
tyúk eredetileg a test hátsó részén levő köpenyüregben voltak. Egyes csoportoknál a tá- 
gas köpenyüreget keskeny, a pajzsszerű háti páncélt körülvevő köpenycsatorna helyet- 
tesítette. Ezeknél a kopoltyúk száma megsokszorozódott, hogy a légzésben ne legyen 
fennakadás. A köpenyüreg a kopoltyúkkal a zsigerzacskó megcsavarodásával előre ke- 
rülhet. Így jött létre a csigák torziója. A kagylóknál viszont a köpenyüreg oldalsó hely- 
zetű és a kopoltyúk felülete kiterjedt. Mindenesetre az ős-puhatestűnek megvolt a ké- 
pessége arra, hogy jelentősen módosítsa szerveit a különböző irányú alkalmazkodás- 
nak megfelelően. Nem véletlen, hogy a mai állatvilágban az ízeltlábúak után a puhates- 
tűek fajszáma a legnagyobb (130 000). Ezeknek 8099-a a csigák közé tartozik, abba az 
osztályba, amely egyedül tudott alkalmazkodni a szárazföldi életmódhoz is. 

A peték jellegzetes barázdálódási módja és a koszorúslárva (trochophora) alapján 
régóta sejtették, hogy a puhatestűek és a gyűrűsférgek közös őstől származtak. Az utol- 
só évek tengerkutatása során olyan mélytengeri , maradványcsigák" kerültek elő, ame- 
lyek még inkább bizonyítják a puhatestűek, a gyűrűsférgek és az ízeltlábúak távoli ro- 
konságát. Mindenesetre ezek a törzsek már a prekambrium során elkülönültek egymás- 
tól és önálló fejlődésnek indultak. A puhatestűek alkalmazkodásának hatósugara bizo- 
nyos értelemben szűkebb volt, mint a gyűrűsférgeké vagy az ízeltlábúaké. Döntő több- 
ségük megőrizte ősi tengeri élethelyét, és csak a csigák nagyarányú alkalmazkodóképes- 
ségének tulajdonítható, hogy jelenleg a puhatestűek a mélytengeri árkoktól a magas- 
hegységekig a legkülönbözőbb élethelyeken megtalálhatók. 

A puhatestűeket — a fosszilis anyag figyelembevételével — 10 osztályba soroljuk : 


maradványcsigák (Monoplacophora), 
tentakuliták (Tentaculita), 

hyoliták (Hyolitha), 

cserepeshéjúak (Polyplacophora), 
féregcsigák (Aplacophora), 
rosztrokonhiák (Rostroconchia), 
ásólábúak (Scaphopoda), 

kagylók (Bivalvia), 

csigák (Gastropoda), 

fejlábúak (Cephalopoda). 


Ezek közül egyedül a féregcsigák (Aplacophora, Solenogastra) nem választanak el 
szilárd vázat, ezért a tankönyv velük nem foglalkozik. A féregcsigák lába visszafejlő- 
dött, kutikulájuk azonban fejlett és egész testüket tüskék borítják. Lehetséges, hogy 
törzsfejlődésük során másodlagosan veszítették el a vázukat. 

A tentakulitákat és a hyolitákat újabban egy osztályba foglalják össze (Coniconchia). 
Ezek éppen úgy kihaltak a paleozoikumban, mint a rosztrokonhiák osztálya. Végered- 

ményben a puhatestűek közül alakgazdagság és törzsfejlődési múlt szempontjából 
mindössze három osztály jelentős: a csigák, kagylók és a fejlábúak. 


MARADVÁNYCSIGÁK 


A maradványcsigák (Monoplacophora osztály) váza kétoldali részarányos, ovális, 
sapka alakú, előre tolódott csúcsi résszel. A ma élők váza vékony, törékeny, őseiknek 
viszont vastag szilárd vázuk volt. A láb- és kopoltyúizmok, az idegdúcok, az ivarszer- 
vek és a kiválasztószervek, továbbá a köpenycsatornában levő fésűkopoltyúk a test 
hosszirányában többszörösen ismétlődnek. Az izombenyomatok a váz belső falán lát- 
hatók. Ennek az alapján azonosíthatók a fosszilis anyagban régóta ismert maradvány- 
csigák a maiakkal. A maiak cölomája viszonylag nagy. A szájnyílás a test elülső végén 
van, a végbélnyílás a test hátsó részén. I 

Úgy tűnik, hogy a maradványcsigák mindig is kis osztályát alkották a puhatestűek- 
nek. Fosszilisan mintegy 50 genusuk ismert 100—150 fajjal. Jelenleg egy nemzetségük 
él, a Neopilina, amely élő kövület. A Neopilinát 1950—1952-ben egy mélytengeri kuta- 
tómunka (Galathea-expedíció) során fedezték fel. Ez volt a XX. század legfontosabb 
állatrendszertani lelete, hiszen a Neopilina a legprimitívebb ma élő puhatestű. Jóllehet 
azóta mintegy 150 példánya került elő, és anatómiai szempontból talán a legrészleteseb- 
ben vizsgált puhatestű, mégis sok megoldatlan problémát zár magába. A szájnyílás 
előtti tapogatóbojt az ásólábúak tapogatóival azonosítható. A lapos kúp alakú vázból 
levezethető a csigák, fejlábúak, sőt a cserepeshéjúak és a kagylók váza is. Megoldatlan 
kérdés viszont a szervek ismétlődése, a ,, metamerizáció ", amely lehet, hogy ősi, a gyű- 
rűsférgek rokonságára utaló bélyeg, vagy csak látszólagos szelvényezettség (pszeudo- 
szegmentáció). 

A paleontológusok a kétoldali részarányos váz és a szimmetrikus izombenyomatok 
alapján a fosszilis maradványcsigákat a csigáktól független osztálynak tartották, még 
mielőtt a ma élő utódokat fölfedezték volna. Az ősök a kambriumban jelentek meg, és 
túlnyomórészt sekélytengeri zátonylakók voltak. A devonidőszak végén a maradvány- 
csigák látszólag kihaltak. Feltehetően az mentette meg a csoportot a tényleges kihalás- 
tól, hogy sikerült lehúzódniuk a mélytengerbe, ahol vázuk elvékonyodott. Mivel az 
óceáni üledékes kőzetek csak kivételes esetben maradnak meg a szárazföldeken, érthe- 
tő, hogy a maradványcsigák látszólag eltűntek a paleontológusok elől, és az osztályt ki- 
haltnak hitték, amíg az első mélytengeri példányok elő nem kerültek. 


TENTAKULITÁK . 


A tentakuliták (7entaculita osztály) váza kicsiny, általában 15—30 mm hoszszúságú, 
de kivételesen elérheti a 70 mm-t is. A ház egyenes, kúp alakú kezdőkamrával, kamrá- 
zott hátulsó résszel és elöl lakókamrával. A kamraválaszfalak (szeptum) sűrűek és egy- 
mástól szabálytalan távolságra helyezkednek el. Általában nincsen rajtuk nyílás. A la- 
kókamra hosszú és a szájadékot fedőlemez (operkulum) zárhatja le. Az operkulum fél- 

gömb alakú és mozgathatóan ízesül a szájadék pereméhez. Belül a váz sima, kívül 
azonban erős, a hossztengely irányára merőleges gyűrűk és köztes ráncok díszítik. A 
hosszanti rovátkoltság is gyakori. 

A tentakuliták mészvázának szerkezete eltér a puhatestűekétől, és egyes brachiopo- 
dák vázára emlékeztet. 

A kísérőfauna tanúsága szerint valamennyi tentakulita tengerben élt, és nagy részük 
feltehetően helyhez kötött életmódot folytatott. Erre utal a házfal vastagsága, a lakó- 
kamra utólagos kitöltődése, és a házra ránőtt szervezetek irányítottsága. 

A tentakuliták a kambriumban jelentek meg. Virágkoruk a középsődevonban volt, 
és a devon végén kihaltak. 


HYOLITAK 


A hyoliták (/lyolitha osztály) ugyanúgy mészvázúak voltak, mint a tentakuliták, de a 
vázuk keresztmetszetben háromszögletű, és enyhén ívelt volt. A szájadékot itt is fedőle- 
mez zárta le. A váz és a szájfedő érintkezési pontjánál két görbült függelék nyúlt ki, ak- 
kor is, amikor az állat teljesen visszahúzódott a lakókamrájába. Belül a váz kamrákra 
tagolódhatott. Kívülről a vázat változatos bordák vagy erős növedékvonalak diszí- 
tették. 

A hyoliták a kambriumban jelentek meg és a permben haltak ki. Sekélytengeri szer- 
vezetek lehettek, amelyek valószínűleg a tengerfenéken lassan mozogtak, vagy esetleg a 
mai tengeri pillangókhoz hasonlóan lebegtek. 


CSEREPESHÉJÚAK 


A cserepeshéjúak (Polyplacophora osztály) közel állnak a maradványcsigákhoz, de 
nem egyetlen pajzsszerű héj védi az állatot a háti oldalról, hanem nyolc. Az állat felül- 
nézetben elliptikus körvonalú, kicsiny fejjel, amelyre ráborul a köpeny. Lábuk fejlett 
szívó- vagy csúszótalp. A láb és a köpeny között levő mély köpenycsatornában hossz- 
irányban ismétlődnek az egyszerű fésűskopoltyúpárok. Fejükön nincsen sem szem, sem 
pedig tapogató, radulájuk viszont fejlett és a csigákéra emlékeztet. [degrendszerük az 
előbelet körülvevő garatideggyűrűből és két pár hosszanti idegtörzsből áll. Az idegtör- 
zsek a test hátsó részén — ahol a végbélnyílás van — összeérnek. Elkülönült idegdúcaik 
nincsenek. Érzékszerveik a háti oldalon elszórt héjszemek, amelyek száma elérheti a 
10 000-et. Ennek megfelelően héjuk likacsos. 

A mai cserepeshéjúak háti lemezei cserépszerűen részben fedik egymást és mozgatha- 
tók. Veszély esetén az áramvonal alakú állat összecsavarodva védekezhet a hullámverés 
vagy a ragadozók ellen. 

A legidősebb, felsőkambriumi cserepeshéjúak lemezei kúp alakúak voltak, és úgy s0- 
rakoztak egymás után, hogy nem fedték egymást. Ezek még nem tudtak összegömbö- 
lyödni és a maradványcsigáktól főleg abban különböztek, hogy az elmeszesedés nem 
egy központból indult ki, hanem nyolcból. A lemezek módosulásával megváltozott a 

helyzet, és a cserepeshéjúak áramvonalas testükkel sikeresen alkalmazkodtak a korall- 
zátonyok erős hullámverésnek kitett sajátos környezetéhez. Jelenleg minden mélységű 
tengerben megtalálhatók, elsősorban azonban szilárd sziklákon élnek, ahol általában 
helyhez kötött szervezetekkel, moszatokkal, foraminiferákkal, rákokkal és apró lár- 
vákkal táplálkoznak. 

A cserepeshéjúak fajszáma mindaddig alacsony volt, amíg nem tudtak összecsava- 
rodni. A nagy időtartamot felölelő paleozoikumból mindössze 75 fajukat írták le, je- 
lenleg pedig mintegy 500 fajuk él. A cserepeshéjúak — annak ellenére, hogy a puhates- 
tűek nagyon sok ősi bélyegét őrizték meg — a jelenben élik virágkorukat. 


ROSZTROKONHIÁK 


A rosztrokonhiák (Rostroconchia osztály) kétoldali részarányos, egyteknőjű, torzió 
nélküli lárvaállapotban levő vázzal és kétteknős felnőtt vázzal védték lágytestüket. A 
felnőtt állat feltűnő módon hasonlított a kagylókra, de teknőit nem tudta nyitni és zár- 
ni, mivel nem volt sarokpántja és zárszerkezete. Mivel a két teknő elöl tátongott, felte- 
hetően ez volt a nyélkilépés helye. Itt a teknő hosszú csőben nyúlt meg, ezt nevezzük 
rosztrumnak. A két teknő hátul sem ért össze. 

A rosztrokonhiák az alsókambriumtól a permig éltek. Virágkoruk az ordovíciumban 
volt, amikor csaknem versenytársai voltak az akkor még ritka kagylóknak. Törzsfejlő- 
dési szempontból jelentősek, mivel lehet, hogy közös ősei voltak az ásólábúaknak és a 
kagylóknak. 


ÁSÓLÁBÚAK 


Az ásólábúaknak (Scaphopoda osztály) cső alakú, mindkét végén nyitott, agyarsze- 
rűen görbült vázuk van. Az állat teste kétoldali részarányos, fejletlen fejjel, tapogatók- 
kal és köpenybe burkolt, csőszerű zsigerzacskóval. Keringési szervük fejletlen, a szív és 
a cöloma kicsiny. Nincsen szívpitvaruk, véredényük és kopoltyújuk. A köpeny felületé- 
vel lélegeznek. Lábuk kinyújtható és duzzasztható. Lábukkal ássák magukat az üledék- 
be, úgyhogy a váz csúcsán keresztül érintkezik a tengervízzel. A csúcsi nyíláson át jut a 
víz a köpenyüregbe, és ezen keresztül távozik el a meg nem emésztett táplálék. 

Az ásólábúak egyik végén elkeskenyülő csöve aragonitból épül fel. A váz belső olda- 
la sima, kívül gyakran hosszirányú bordák díszítik. A váz falvastagsága kivételesen el- 
érheti a 4 cm-t is, a hosszúság pedig meghaladhatja a 60 cm-t. Általában azonban a váz 
mindössze 2—4 cm hosszú. 

Az ásólábúak kizárólag tengeri szervezetek. Kovamoszatokkal, egysejtűekkel, kagy- 
lósrákokkal táplálkoznak. Első képviselőiket az alsódevonból írták le, de a paleozoi- 
kumban csak nagyon kis számban éltek. A krétaidőszaktól kezdve számuk fokozatosan 
növekedett és jelenleg több fajuk él, mint amennyit fosszilisan leírtak. 

Valószínű, hogy az ásólábúak a rosztrokonhiáktól származtak és a puhatestűek 
legfiatalabb és alighanem egyik legfejlődőképesebb csoportját alkotják, amelyek siker- 

rel küzdötték le azt a nehézséget, amely az iszapban éléssel együtt jár. Ilyen a táplálék- 
körzet kiszélesítése, a védelem és az állandó kapcsolat fenntartása az üledék felett levő 
víztömeggel. 


KAGYLÓK 


A kagylóknak többféle nevük van. Hívják őket fejnélkülieknek (Acephala), lemezes- 
kopoltyúsoknak (Lamellibranchia vagy Lamellibranchiata), héjhordóknak (Conchi- 
Jfera), fejszelábúaknak (Pelecypoda) stb. LINNE honosította meg legtalálóbb és leggyak- 
rabban használt nevüket (Bivalvia), amely a kettős teknőre utal. Más csoportoknál is 
találunk ugyan kettős teknőt (brachiopodák, osztrakodák), ezeket azonban — ha beha- 
tóbb vizsgálatok árán is — elkülöníthetjük a kagylókétól. 

A kagylókat általában jellemzi : 

— a kétoldali részarányosság, 

— az ellentétes irányú száj- és végbélnyílás, 
— a két teknőből álló mészváz, 

— a nyitó sarokpánt és záróizom, 

— a változatos zárszerkezet, 

— az ásóláb, 

— a vízi, bentosz-életmód. 

A kagylók teste általában megnyúlt, oldalirányban lapított, komprimált. A zsiger- 
zacskó a köpennyel és a héjjal összenőve a háti részen húzódik, a hasi oldalon van a kö- 
penyüreg és a láb. A köpeny két lebenye körülfogja a lágytestet, és két oldalsó, laterális 
teknőt választ el. 

A lágytest és a teknők között levő köpenyüregben vannak a kopoltyúk. Jóllehet a ko- 
poltyú nem fosszilizálódik, rendszertani szempontból jelentős. A legősibb kagylók ko- 
poltyúja a feltételezett őspuhatestű és a legősibb csigák (Archaeogastropoda) kopoltyú- 
jához hasonlít. Ez a protobranchiatípus, a tengelyhez kapcsolódó külső és belső fonál- 
sorral. A protobranchiás kagylók kétfésűsoros kopoltyúja kicsiny. A filibranchia kagy- 
lók kopoltyútengelye hosszú, a kopoltyúlemezek megnyúlt fonalakká válnak és V alak- 
ban visszahajolnak a háti zsigerrész irányában. Így három térség keletkezik : egy a ko- 
poltyúktól hasi irányban, ahová a víz beáramlik, és mindkét oldalt két üreg — a testfal 
és a kopoltyúk között — ahol a víz kiáramlik. Az eulamellibranchia típusnál a kopol- 
tyúfonalakat számos haránthíd köti össze. Csak kevés kagylónak van szeptibranchia tí- 
pusú kopoltyúja, ahol a láb mögött a belső kopoltyúpár nyílásokkal áttört harántfallá 
nő össze. A szeptibranchiás kagylóknál a légzést már a köpenyüreg véredényekkel át- 
járt fala végzi, ugyanúgy, mint a tüdőscsigáknál. 

Maga a két teknő többnyire egyforma fekvivalvis) és általában mindkét teknő dom- 
ború (konvex). A kagylók egy részén a két teknő különböző alakú, illetve különböző 
méretű, azaz inekvivalvis. Maga az egyes teknő is lehet kétoldali részarányos (ekvilate- 
rális), de ez ritkaság. A legtöbb kagylónak egyforma és részaránytalan (inekvilaterális) 
teknői vannak. Magán a teknőn megkülönböztetjük a szájnyílás irányában levő mellső 
(anterior) és a végbélnyílás irányában levő hátsó (poszterior) részt, a búbot és a záros- 
peremet. A búb a teknő legidősebb része, egyben a teknők növekedésének kiinduló- 

90. ábra. Kagylóteknők alaki felépítése és szerkezete. BLACK (1972) nyomán 


pontja. A búb általában előrehajlik, de csúcsa hátrafelé vagy ritkán kifelé is irányulhat, 
azaz a két teknő szimmetriasikjától eltávolodik. A teknőket úgy tájoljuk, hogy a búb 
felénk forduljon és a kagyló mellső része fölfelé irányuljon. Ekkor a jobb kezünk felé 
eső teknőt nevezzük a jobb teknőnek, a bal kezünk felé esőt balnak. A búb alatti terüle- 
ten, de ugyancsak a háti részen van a sarokpánt, a ligamentum. Ennek külső része beol- 
vad a teknőket burkoló szerves rétegbe, a periosztrákumba. A belső rész szaruszerű 
konchiolinból áll és nagyon rugalmas. A sarokpánt önműködően feszíti szét a két tek- 
nőt, ezért amikor az izmok elernyednek vagy az állat elhalása után elpusztulnak, a tar- 
tósabb ligamentum kinyitja a teknőket. Maga a sarokpánt nem fosszilizálódik, megta- 
padási helye azonban a teknőn megmarad. A sarokpánt a búb előtt vagy a búb mögött 
helyezkedhet el, lehet külső illetve belső. A belső ligamentum kívülről nem látható. 

A nyitással ellentétben, a teknők zárása aktív izommunka eredménye. Legtöbbször a 
kagyló teknői kicsit , ásítanak" és a hasi részen a láb kinyomul a teknőből. Amikor 
azonban veszély fenyegeti az állatot, a nagyon erős záróizmok fadduktorok) tökélete- 
sen összecsukják a két teknőt. A lábat külön izmok mozgatják. A legtöbb kagylónak 
két záróizma van, mellső és hátsó. Ilyenkor a teknők belső oldalán összesen 4 izombe- 


228 


nyomat látható. Ezek a kagylók a dimyáriák. Amikor a két izom egyforma méretű, a 
kagyló izomyária vagy homomyária. Gyakran a kagyló a mellső részével rögzíti magát, 
vagy a mellső részre tolódott láb segítségével fúrja be magát az iszapba. Ilyenkor a tek- 
nők mellső része elkeskenyedik, és a mellső izombenyomat kisebb lesz, mint a hátsó. 
Az eltérő izmú kagylók a heteromyáriák vagy anizomyáriák. A mellső izom teljes elcsö- 
kevényesedése esetén csak a hátsó izom marad meg, ez a monomyaria típus. Az izom- 
benyomatokat a teknők belső oldalán köpenyvonal köti össze. A köpenyvonal a kö- 
penyizmok megtapadási pontjainak felel meg. A köpenyizmok segítségével húzza össze 
az állat a köpeny peremi részét. Gyakran a köpeny csőszerűen túlterjed a kagyló hátsó 
részén és szifót alkot. A szifó két részre különülhet el, a hasi oldal felé van a bevezető 
szifó, a hát irányában a kivezető. A szifó nélküli kagylók köpenyvonala ép (integripal- 


91. ábra. Kainozoós kagylók heterodont (1—4) és taxodont (5) zárszerkezettel. BLACK (1972) nyomán 

liata), azaz többé-kevésbé félkör alakú, beöblösödés nélkül követi a hasi perem vona- 
lát. A szifós kagylók köpenypereme a hátsó részen beöblösödik, szinuszt alkot. Ezek a 
szinupalliáták. A szinupalliáta kagylók teknői sohasem záródnak össze teljesen, hanem 
hátulsó részükön nyitottak. Előfordulhat, hogy a két teknő mellső része sem ér össze, 
hanem az ásóláb számára állandó nyílás marad (90. ábra). 

A háti peremen levő zárszerkezet a két teknő pontosabb illeszkedését segíti elő, meg- 
akadályozza azt, hogy a záróizmok működésekor a teknők elforduljanak. Ez a veszély 
különösen a mozgatott vízben élő alakokat fenyegeti, az iszapban élőket kevésbé. A 
pontosabb illeszkedésben a fejlett ligamentum is szerepet játszhat, emellett azonban 
többnyire kialakulnak a zárszerkezet fogai, illetve a másik teknőben az ennek megfe- 
lelő bemélyedések, a fogmedrek. A búb alatti fogakat főfogaknak (kardinális fog), a 
búbtól távolabbi fogakat oldalsó (/aterális) fogaknak nevezzük. A heterodont fogtípus- 
nál jól elkülönülnek a főfogak a mellső és hátsó oldalsó fogaktól. A taxodont zárszer- 
kezet sok apró, egyenes vagy V alakú fogból áll, amely az egész háti peremen végighú- 
zódik (91. ábra). Az izodont fogú kagylóknak mindkét teknőjében, szimmetrikusan 
két-két fog van. Ugyancsak kevés, de zömök, alaktalan, csapszerű foguk van a pachio- 
dont kagylóknak. A pachiodont fogak legtöbbje kardinális fogból fejlődött tovább. 
Egyes kagylóknak gyenge, alig észrevehető fogaik vannak, ezek a dyzodont kagylók. A 
skizodont kagylók egyik teknőjében hasadt fog van, amelynek hasítékába nem illeszke- 
dik fog a másik teknőből. A dezinodont fogú kagylóknál a fog teljesen csökevényes 
vagy hiányzik, de a búb alatt tágas belső nyúlvány (kondrofóra) támasztja meg a liga- 
mentumot (92. ábra). i 

A teknőket kívülről növedékvonalak, .gyűrűszerű növedékráncok (rúgák), sugárirá- 
nyú bordák, esetleg csomók, tüskék stb. díszíthetik. A kagylók általában színezettek, 
ez azonban a fosszilizálódás során többnyire megsemmisül. Ugyanígy ritkán marad 
meg a váz szerves külső rétege, a periosztrákum, ami kívülről védi a mészteknőket a sa- 
vas behatástól. 

Maga a mészváz, a gerincesek csontjához hasonlóan, részben kalcium-karbonátból, 
részben szerves proteinfonalakból épül fel. Szerkezetét tekintve a kagylók felépítése 
nagyon változatos. Általában elkülöníthető a köpenyszegélytől elválasztott külső réteg 
(osztrákum) a belső, köpenyfelülettől elválasztott gyöngyházrétegtől (hiposztrákum). 
Ezen az első megközelítésen kívül ismerünk egyszerű prizmás szerkezetet, amely a tek- 
nő felületére merőlegesen álló kristályokból áll, és összetett prizmás szerkezetet, amely- 
nek igen kicsiny, tűszerű kristályai többé-kevésbé párhuzamosak a héj felületével. A 
gyöngyházréteg tábla alakú kristályokból áll, a táblák lepelszerűen helyezkednek el, ke- 
resztmetszetben téglafalra emlékeztetnek. A lécszerű kristályok, szabálytalanul elren- 
deződve, leveles réteget alkotnak, egymással ellentétes irányban elrendeződve keresztle- 
mezes szerkezetet formálnak, amit szabálytalan növekedésű kristályhalmazok közbe- 
épülése zavarhat meg (komplex keresztlemezes szerkezet). Vannak végül homogén szer- 
kezetű teknők is, amelyek kicsiny, alaktalan kristályszemcsékből épülnek fel. 

A teknők anyaga általában aragonit, egyeseknél azonban az osztrákum kalcit, csak a 
hiposztrákum aragonit, mások váza pedig kizárólag kalcitból épül fel. 

A kagylók ivarosan szaporodnak. A megtermékenyülés az állatok közelében vagy 
esetleg már a köpenyüregben bekövetkezhet. Az önmegtermékenyítésre is akad példa. 

92. ábra. A mezozoikumra jellemző kagylók. BLACK (1972) nyomán 


A lárvák általában hosszabb ideig lebegnek a tengerben, fitoplanktonanyaggal táplál- 
koznak. A puhatestűekre jellemző trochophora lárvaállapotot hamar felváltja a velige- 
ra lárva, amely nevét a mellső részen kialakult csillós vitorláról (vélum) kapta. Már a lár- 
vaállapotban kialakul akét teknő. Az ektodermában, a háti részen először pajzsszerű 
kutikularéteg válik el, amit az oldalsó izmok összehúznak a középvonal mentén, kiala- 
kítva a két teknőt. Mivel az elmeszesedés két, oldalsó központból indul ki, és a közép- 
vonalban a sarokpántnak megfelelő rész nem meszesedik el, már lárvaállapotban moz- 
gathatóan kapcsolódnak egymáshoz a teknők. A veligera lárva teknői (prodisszo- 
konch) lényegében megfelelnek a lárva átalakulása után kialakuló végleges teknő 
(disszokonch) búbjának, gyakran megmaradnak a teknőn. Még lárvaállapotban bekö- 
vetkezik a megtelepülés. 

A tengeri kagylók élettartama 5—40 év között változik, de az óriáskagyló (7ridacna) 

feltehetően 300 évig is élhet. Az édesvízi kagylók között is akad 100 éves példány. Az 
édesvízi és a sekélytengeri kagylók a nyugalmi periódusban, elsősorban télen, nem épí- 
tik tovább a teknőiket, hanem vastag növedékgyűrűt választanak le. Ezek számából — 
ugyanúgy, mint a fák évgyűrűiből — leolvasható a kagyló életkora. Ezt az összefüggést 
már LEONARDO DA VINCI felismerte. 

A kagylók táplálkozása csaknem passzív folyamat. A kopoltyúkat borító csillók 
mozgása teszi lehetővé a tápanyagban gazdag víz beáramlását a köpenyüregbe. A ko- 
poltyúk tehát nemcsak légzőszervek, hanem táplálékszerző szervek is. A mikroszkópos 
kicsinységű növények, főleg kovamoszatok és páncélos ostoros moszatok, besodród- 
nak a szájnyíláson át a bélcsatornába, majd a meg nem emésztett táplálék a végbélnyí- 
láson át távozik. Ez magyarázza meg a szifó kettős (bevezető — inhaláns; kive- 
zető — exhaláns) szerepét, még abban az esetben is, ha a két szifó közös csőben olvad 
össze. Maga a szűrés gyors folyamat. A csillók mozgásának eredményeként a víz hamar 
áthalad a köpenyüregen. Az amerikai osztriga pl. óránként 37 liter vizet szűr át. A 
szuszpenzióval táplálkozó kagylókon kívül vannak üledékevők is, amelyek a szerves 
törmeléket vagy a tengerfenéken élő kovamoszatokat gyűjtik össze, általában a beveze- 
tő szifó segítségével. A kagylók táplálkozás szempontjából is nagyon igénytelenek, elvi- 
selik a hosszabb éhezést. 

A kagylók mind vízben élnek. Nagy részük tengeri, kis részük édesvízi. A maiak kö- 
zött kivételesen akadnak olyanok is, amelyek bizonyos ideig tudnak úszni a teknők 
gyorsan ismétlődő összecsapásával. Igazi nektonba vagy planktonba tartozó alak azon- 


93. ábra. Epibentoszba tartozó bisszuszos kagylók rögzülési módja. KAUFMANN (1969) nyomán 

ban nincsen köztük. Valamennyi mai kagyló a bentoszban él. Élethely szerint a kagylók 
egy része az epibentoszba, nagy többségük az inbentoszba, kevés pedig, félig az üledék- 
be mélyülve, a szemi-inbentoszba tartozik. Az epibentoszban élő kagylók mind szusz- 
penzióval táplálkoznak. Döntő többségük helyhez kötött életmódú (93. ábra). A rögzü- 
lés legbiztosabb módja a cementálás, amikor az egyik teknő mészanyaggal tapad a szik- 
lához. Gyakoribb azonban, hogy a kagyló a rögzítéshez rugalmas, hajszerű fonalakat 
(bisszusz) használ fel, amit általában a láb választ el. A bisszusz vagy elmozdíthatatla- 
nul rögzíti a kagylót a szilárd aljzathoz, vagy csak lehorgonyozza a két teknőt, megen- 
gedve, hogy a vízmozgás hatására a kagyló , billegjen". A korallzátonyok hasadékai- 
ban is a bisszusz segítségével tapadnak meg a kagylók, és előfordulhat, hogy a bisszusz- 
ból a kagyló fészket épít magának. A cementáló és a bisszuszos kagylók között egy- 
aránt találunk magánosakat vagy csoportokban élőket. A kagylók egy része szabadon 
fekszik az aljzaton. Ilyenkor a teknők súlya vagy a tüskék biztosítják a kiegyensúlyo- 
zott testhelyzetet. 

Mivel a kagylók képtelenek a menekülésre, a ragadozók ellen egyetlen védelmük a 
két teknő. Az epibentoszban élő kagylók fokozottabban ki vannak téve a támadásnak, 
mint az inbentoszban élők, amelyeket elrejt és körülfog az üledék. Ezért az epibentosz- 
ban a teknők szilárdsági foka döntő jelentőségű. A teknők alakja, a héjvastagság, a dí- 
szítés, valamint a mikrostruktúra fokozhatja a teknők ellenállóképességét. Különösen 
vaskos, erősen díszített teknők jellemzik a hevesebb vízmozgású területeken élő kagyló- 
kat. A leveles mikroszerkezet csak az epibentoszban élő kagylók körében fordul elő. A 
színezettség az állat álcázására szolgál. 

Vannak kagylók, amelyek merőleges irányba fordulva, csak félig ássák be magu- 
kat az aljzatba, teknőjük hátul állandóan nyitott marad, anélkül, hogy megnyúlt szifó- 
juk lenne. A rögzítést itt is a bisszusz végzi. Ebben a helyzetben azonban az állat csak 
félig oldotta meg a védelmet. A leghatásosabb és legtermészetesebb védelmet az üledék 
adja. Ezért a legváltozatosabb az inbentosz kagylófaunája. Azok a kagylók, amelyek 
szilárd aljzatba (szikla, uszadékfa) fúrják magukat, egyetlen védett helyen töltik el 
egész életüket. Ezek a fúrókagylók. Az inbentosz-kagylók döntő többsége bizonyos 
mértékben képes a helyváltoztatásra. Ezek vagy szuszpenzióval vagy szerves törmelék- 
anyaggal táplálkoznak, bisszuszosak vagy bisszusz nélküliek, szifósak vagy szifótla- 
nok, és kisebb vagy nagyobb mélységbe áshatják be magukat. A szuszpenzióval táplál- 
kozók általában az üledék felületére merőlegesen helyezkednek el, a szerves törmeléket 
fogyasztók vízszintesen mozognak az iszapban. A díszítés fejletlen, mivel súrlódásával 
csak akadályozná az állat mozgását, a teknők, érthetően, vékonyfalúak. 

Az újabb zoológiai megfigyelések (, maradványcsigák" ; kétteknős csiga), a paleon- 
tológiai adatok (rosztrokonhia) és az egyedi fejlődés korai szakaszának ismerete való- 
színűsíti, hogy a kagylók olyan puhatestűektől származtak, amelyek háti részét egyet- 
len egységként burkolta be a köpeny, azonban már két elmeszesedési központból indult 
el a mészkiválasztás. Mindenesetre a legősibb kagylók sokban hasonlítottak a mai lár- 
vák prodisszokonchjára. Az alsókambriumi kagylók 3—10 mm kicsiny teknőin erős 
izombenyomatok voltak, fejlett volt a köpenyvonal, hiányzott viszont a fog és a liga- 
mentumszerkezet. Jellemző, hogy ezeket a teknőket korábban az ízeltlábúak közé so- 
rolták. 

A kagylók az ordovíciumban különböző irányban alkalmazkodtak táplálkozásmód 
és rendszertani felépítés szempontjából egyaránt, törzsfejlődésük mégis mindvégig 
szűk lehetőségi kereteken belül mozgott. Mindez valószínűleg kapcsolatban áll a kagy- 
lók passzív életmódjával. A fejlődés a teknők zárműködésének fejlesztésére, a váz 
ellenálló-képességének fokozására, illetve a hatásosabb táplálékszerzésre irányult. Az 
ősi alakok az inbentoszba tartoztak, bisszusszal rögzítették magukat a nagyobb üledék- 
szemcsékhez, szuszpenzióval táplálkoztak. Ma is a leggyakoribbak az inbentosz, szusz- 
penziószűrő kagylók. Eredetileg csak a lárva megtelepüléséhez volt szükség a bisszusz- 
ra. Azzal, hogy a bisszusz az egyedfejlődés során megmaradt, lehetőség nyílt arra, hogy 
egyes ágak áttérjenek az epibentosz-életmódra, ahol a rögzítés nehezebb feladat volt, 
mint az üledékben élő kagylóknál. A fejlődés másik útja a mélyebb inbentosz meghódí- 
tására irányult a szifó kialakításával és a törmelékben levő szerves tápanyag felhaszná- 
lásával. 

A paleozoikumban még csak szórványosan éltek kagylók. Ez az idő a hasonló élet- 
módot folytató brachiopodáké. A karbonban azonban már gyakoriak voltak az édesvi- 
zű mocsárerdőkben, ahová nem tudták követni őket a normális sótartalmat igénylő 
brachiopodák. A mezozoikum során jelent meg a ma is élő kagylócsoportok legna- 
gyobb része. A mezozoikum végén virágkorukat élték a zátonyalkotó, pachiodont zár- 
szerkezetű kagylók (rudisták), amelyek a krétaidőszak végén kihaltak. A mai kagylók- 
ra szűk körű, de összetett alkalmazkodás jellemző. Csaknem valamennyi családban ta- 
lálunk szabadon fekvő cementáló, bisszuszos, fúró és ásó alakokat. A vázszerkezet vál- 
tozaltossága is az alkalmazkodás sokrétűségére utal. 

Feltűnően lassú a kagylók törzsfejlődési tempója. Egy-egy nemzetség átlagos életko- 
ra 79 millió év. Érdekes, hogy a kihalt kagylók közt egy nemzetség sem akad, amelyik 
tovább élt volna 275 millió évnél, a ma: élők között viszont vannak olyanok, amelyek 
már 400 millió év óta élnek, és nem tudjuk, meddig élnek még tovább. Ugyancsak lassú 
az egyes fajok fejlődése is. A neogén kagylófajok átlagos életkora 6,5 millió évre be- 
csülhető, bár vannak köztük 1, illetve 15 millió éven át élő fajok is. Ugyanazon a nem- 
zetségen belül is változó a fajok élettartama. Kivételesen akadnak olyan kagylók, ame- 
lyek evolúciós tempója rendkívül gyors. A krétaidőszakból ismerünk olyan evolúciós 
sorokat, amelyek fajainak átlagos élettartama mindössze 0,3 millió év. Úgy tűnik, hogy 
a pachiodont kagylók fejlődtek a leggyorsabban, ami összefügghetett a zátonylakó 
életmóddal, a térért folyó harc , kiéleződésével" stb. 

A kagylók, hasonlóan a korallokhoz, jelentős kőzetalkotók, jó környezetjelzők, de 
— a pachiodont kagylóktól eltekintve — viszonylag rossz korjelzők. 

Bár telepes alakok nincsenek köztük, mégis, a cementáló kagylók között több cso- 
port sűrűn egymás mellett él. Ezek nagyobb vízszintes elterjedés esetén padokat alkot- 
hatnak. A Föld múltjában éltek olyan cementáló kagylók is, amelyeknek vaskos teknő- 
je függőleges irányban nőtt, és csapdaszerűen rögzítette a mozgó üledéket. Így, a bio- 
akkumuláció során, az egykori tengerfenék szintjéből kiemelkedő zátonyszerű tömegek 
keletkeztek, amelyek kőzetjellege eltért a környező kőzetekétől. Gyakran a bisszuszos 
vagy rögzítetlen kagylók teknői szétváltak az állat elpusztulása után, és a hullámzás 
vagy áramlás hatására összemosódtak. A dinamoakkumuláció során keletkezett vázfel- 
halmozódást lümasellának (/umachella) nevezzük, függetlenül attól, hogy pusztán 

kagylóteknők alkotják-e a szerves eredetű üledékes kőzetet, vagy esetleg a kagylókkal 
együtt más puhatestűcsoportok, különösen csigaházak is találhatók-e a lümasellában ? 
A cementáló kagylók bioakkumulációja mindig helybeni, a lümasella viszont mindig 
kisebb vagy nagyobb mérvű szállítódásra utal. A teknők koptatottságából következtet- 
hetünk a szállítódás mértékére. 

Az egykori élethely viszonyainak tisztázása már átvezet az egykori környezet re- 
konstruálásának kérdésköréhez. A kagylók különösen a sótartalomra, a hőmérsékletre 
és az üledék minőségére érzékenyek. Sok nemzetségük csak meghatározott sótartalom 
mellett él. A vastag teknőjű, erősen díszített formák a trópusi epibentoszba tartoznak, 
a vékony teknőjű díszítetlen kagylók ugyanúgy előfordulnak a hideg tengerben, mint a 
trópusi területek laza üledékében. Az inbentoszban élő alakokat a teknők formája, kü- 
lönösen a szinuszos köpenyvonal alapján elkülöníthetjük az epibentoszban élőktől. Az 
inbentosz kagylói elviselik a zavaros, szuszpenzióban gazdag vizet és a gyors üledék- 
képződést. A cementáló szervezetek viszont inkább utalnak erősebb vízmozgásra és las- 
súbb üledékképződésre. A mai megfigyelések szerint, adott szűk környezeti feltételek 
között néhány jellegzetes kagylófaj dominál. Ezeknek a kagylóközösségeknek a kör- 
nyezetigényéből kiindulva nagyon jó következtetéseket lehetett levonni a hazai oligo- 
cén-, miocén-kagylófaunák egykori környezetéről. 

Mivel a kagylók törzsfejlődési tempója általában lassú, ugyanakkor a környezeti fel- 
tételekre meglehetősen érzékenyek, érthetően kevés köztük a jó korjelző. Igénytelensé- 
gük miatt azonban akad köztük olyan csoport, amely elviseli a sajátos, kedvezőtlen 
környezeti feltételeket, és , versenytárs" hiányában elszaporodik. Nagy kiterjedésű, 
egészen sekélytengeri környezetben lefűződő tengermedencékben túlsós vagy kiédesedő 
tengervízben viszonylag egységes kagylófauna alakulhat ki. Mivel a földtörténet során 
ezek a sajátos környezeti feltételek rövid életűek, az adott ősföldrajzi egységen belül 
jobb híján a kagylók is felhasználhatók korjelzésre. Magyarországon már a triászban 
akad köztük korjelző, és a krétaidőszaktól kezdve fokozódik rétegtani jelentőségük. 
Különösen fontosak a nagy vastagságú miocén és pliocén üledékes kőzetek tagolásánál. 

A zoológusok a ma élő kagylókat a kopoltyúk felépítése alapján rendszerezik, négy 
rendet különítenek el. Mivel a kopoltyú nem fosszilizáltódik, a paleontológusok a zár- 
szerkezet figyelembevételével a kagylókat öt csoportra osztják. 

A kagylók közül talán a legismertebb az egyenlő oldalú, de általában egyenlőtlen tek- 
nőjű Pecten, amelynek a búbja mellett kétoldalt lemezszerű , füle" van. A teknőket 
erős, sugaras bordák díszítik, a zárosperemen viszont nincsenek fogak. A Pectenek az 
epibentoszban szabadon élnek, a bisszuszt általában csak fiatal korban használják fel a 
horgonyzáshoz. Fő ellenségük a tengeri csillag. Támadásakor úszva menekülnek előle. 
A Pectenek a harmadidőszaktól élnek, a hazai miocénben is gyakoriak. A pachiodont 
zárszerkezetű kagylók közé tartozik a triászidőszaki Megalodon és a krétaidőszaki Hip- 
Purites. Mindkettő egészen sekély, trópusi tengerben élt, nagyon vaskos vázat válasz- 
tott el. A Megalodont saját súlya rögzítette az aljzathoz, a Hippuritesek viszont cemen- 
tálók voltak, zátonyokat alkottak. A Hippurites teknője az életmód következtében so- 
kat módosult. Az alsó teknő kúp alakú volt, a felső sapkaszerű. A két teknő csak alig 
mozdulhatott el egymástól. A víz a szitaszerű felső teknő nyílásain át áramlott a kö- 
penyüregbe, és a két teknő érintkezésénél hagyta el az állatot. A Hippurites — hason- 

lóan a korallokhoz — a betemetődés ellen függőleges irányú növekedéssel védekezett. 
Az alsó, elhagyott teknőrészt időnként harántlemezzzel zárta le. Valószínű, hogy, akár- 
csak a mai óriáskagyló, a Hippurites is együtt élt a zooxanthellákkal, ami elősegítette 
az állat légzését és lehetővé tette a fokozott mészkiválasztást. Megalodusok és Hippuri- 
tesek a Dunántúli-középhegységben gyakoriak. A Hippuriteshez hasonlóan cementáló 
életmódot folytat az Osrrea, amelynek teknői szintén egyenlőtlenek, foga viszont nincs. 
Az Ostrea nagy tömegekben, padokat alkotva él. A hazai miocénben gyakori. A legna- 
gyobb, két métert is meghaladó kagylók a mezozoikum végén virágzó Inoceramus-fa- 
jok voltak. Ezek váza a hajlításnak legjobban ellenálló gyöngyházrétegből épült fel. A 
nagyon vékony teknőn koncentrikus ráncok húzódtak. Az Inoceramus-egyedek egy ré- 
sze uszadékfákra tapadva élt. A hazai felső miocén-pliocén legjellemzőbb kagylói az 
egyenlő teknőjű, de egyenlőtlen oldalú Congeriák, amelyek a csökkentsósvízi környe- 
zethez alkalmazkodtak, és amelyeknek koptatott, búbi részét a néphit a balatoni , kecs- 
kekörömnek" tartotta. 
Különböző kagylókat mutat be a 6. tábla, 1—3. kép. 


CSIGÁK 


A puhatestűek között ma a legváltozatosabbak a csigák (Gastropoda osztály). Nevü- 
ket a hasi oldalon levő, fejlett lábról kapták. Általában jellemzőjük : 
— az aszimmetrikus szervelrendeződés, 
— az egyetlen, spirálisan felcsavart ház, 
— a házban a szabályos kamrázottság hiánya, 
— a széles körű alkalmazkodás, 
— a nagy fajgazdagság. 

A részaránytalan szervelrendeződést a zsigerzacskó U alakú meghajlása (flexió) ve- 
zeti be, aminek eredményeként a végbélnyílás a szájnyílás irányába fordul. Ezután a 
zsigerzacskó és a köpenyüreg szervei 180"-kal elfordulnak a test szimmetriasíkjához vi- 
szonyítva. E csavarodás (forzió) következtében az eredetileg jobb oldali szervek a bal 
oldalra kerülnek, és a páros szervek (szívpitvar, kopoltyú, vese) az egyik oldalon vissza- 
fejlődnek. A legfejlettebb csigáknál a zsigerzacskó újabb, megközelítően 180"-os 
visszacsavarodása (detorzió) látszólag visszahozza az eredeti, kétoldali részarányos fel- 
építést, valójában azonban az emésztő- és szaporítószervek aszimmetriája még azoknál 
a csoportoknál is megmarad, amelyek háza vagy külső alakja kétoldali részarányos. 

Néhány ritka kivételtől eltekintve a csigáknak egyetlen elemből álló vázuk, , házuk" 
van, ami egyes csoportoknál eltűnhet (, házatlan csigák"). A lágytest egy része, a zsi- 
gerzacskó állandóan a házban marad, a fej és a mászásra szolgáló talp pedig kitürem- 
kedhet és visszahúzódhat a házba. A fejen vannak a tapogatók, a szemek, és a szájnyí- 
lás. A szájüregben, az állkapocs mögött van a reszelő (radula), ami akár több százezer 
kicsiny, kitin anyagú fogacskából áll. A radula felhasználható a mai csigák rendszere- 
zésénél, fosszilisan azonban nem marad meg. A hátoldalon, általában a fej mögött van 

94. ábra. Csiga háza és testfelépítése. BLACK (1972) 
nyomán 

95. ábra. A csigaház fő részei és a csiga élethelyzet- 
ben. BLACK (1972) nyomán 

a köpenyüreg a köpenyszervekkel. Maga a köpeny viszonylag kicsiny, és — akárcsak a 
kagylók esetében — a vázat választja el (94. ábra). 

A csigaház általában kúpszerűen megnyúlt cső, amely felül csúcsban (ápex) végző- 
dik, a másik végénél nyitott. Itt van a szájadék (apertúra), amin keresztül az állat a ház- 
ból részben kinyomulhat. A lágytest növekedésének megfelelően fokozatosan nagyob- 
bodik a kúp keresztmetszete. A kúp általában egy képzeletbeli tengely mentén csigavo- 
nalban (spirálisan) felcsavarodik, úgy, hogy minden egyes kanyarulat csak részben fedi 
a korábbi kanyarulatot. A kanyarulatok érintkezési vonala a varratvonal (szutúra). Az 
ápextől az utolsó kanyarulatig terjedő távolságot spirának nevezzük (95. ábra). 

Volyvula 


Plicifuses 


Buccinum Cirsotrema 


97. ábra. Különböző szájadékú és díszítésű csigák. KUMMEL (1970) nyomán 


A spira lehet magas vagy alacsony, de vannak olyan csigák is, amelyek háza közel 
egy síkban csavarodik fel (planispirális), így nincs spirájuk. A kanyarulatokon elkülö- 
nítjük az ápexhez közeli (adapikális) részt az ápextől távoli (abapikális) résztől. 

A csigaházat úgy tájoljuk, hogy a felcsavarodás tengelye függőleges irányú legyen és 
a csúcs felfelé irányuljon. Aszerint, hogy a tengelyhez viszonyítva milyen irányban van 
a felénk fordított szájadék, jobbra vagy balra csavarodott házú csigákat ismerünk. A 
legtöbb csigafaj háza jobbra csavarodott. 

A kanyarulatok belső fala oszlopot (kolumella) formál a felcsavarodási tengely men- 
tén. Ha a kanyarulatok nem érintik a felcsavarodás tengelyét, az oszlop üres és az utol- 
só kanyarulat a tengelynek megfelelő részen üres köldököt (umbó), azaz tölcsér alakú 
mélyedést alkot. A tömött oszlop esetében összeolvad a kanyarulatok belső fala. Az 


496. ábra. Ép szájadékú csigaházak. BLACK (1978) nyomán 

oszlop fala nem mindig sima, sokszor spirális ráncokat visel. Egyes ősi csigák a csúcs- 
hoz közel eső, elhagyott kanyarulataikat szeptumokkal zárják le, amelyek szabálytalan 
távolságban képződhetnek. Másoknál a ház belső fala ráncos lehet, és csak résszerű 
nyílást hagy az állat testének. 

Nagyon változatos a csigák szájadéka. A szájadék peremén megkülönböztetjük a fel- 
csavarodás tengelyétől távoli külső ajkat, valamint a nagyrészt az oszlophoz tartozó 
belső ajkat. Az ép szájú csigáknál a csúcstól távoli peremrészen megszakítatlan egysé- 
get alkot a külső és a belső ajak. A szájadék ez esetben többé-kevésbé kör alakú. Ezek a 
holosztóma csigák (96. ábra). A szifonosztóma csigáknál a szájadékperem a csúcstól 
távoli részen beöblösödő szifót (,,csurgó") formál. A szifonosztóma csigák szájadéka 
gyakran megnyúlt szifócsatornában folytatódik, ami lehet egyenes vagy görbült. Maga 
a szájadék nemritkán keskeny, résszerű, és nyílását a külső vagy belső ajak fogszerű ki- 
emelkedései szűkíthetik le (97. ábra). Szaru- vagy mészanyagú szájfedő zárhatja le a 
csigák szájadékát. Ez az operkulum, ami hasonló alakú, mint a szájadék, az állat növe- 
kedésével lépést tartva nagyobbodik. A mészanyagú operkulumok fosszilizálódhatnak. 

A csigák házán növedékvonalak húzódhatnak, vagy bordák, csomók, tüskék stb. dí- 
szítik a házat. Az egyenes növedékvonalak vagy bordák merőlegesek a varratvonalra, 
az előrehajlók a szájadék irányába, a hátrahajlók az ápex irányába hajolnak. A ten- 
gellyel párhuzamos díszítés mellett nem ritka a varratvonallal párhuzamos, spirális dí- 
szítés sem, sőt a kétféle díszítés együtt is előfordulhat. Időnként a ház fala megduzzad- 
hat. Így keletkezik a várix, ami a házépítés bizonyos fokú szünetelését jelzi. 

A tengeri csigák gyorsabban építik házukat, mint a kagylók, és rövidebb az élettarta- 
muk. A trópusi területeken gyakori , vívócsiga", amely a támadások ellen késszerűen 
éles külső ajkának csapkodásával védekezik, két év alatt építi meg 23 cm-es házát. A 
tengeri csigák átlagos életkora 3—5 év, kivételesen 10 év. Egyesek a házépítés befejezé- 
sekor hosszú, ujjszerű lebenyek kialakításával szélesítik ki a külső ajkat. 

A csigaház szerkezeti felépítése hasonlít a kagylókéhoz. A külső réteg szaruanyagú, 
periosztrakum. Ezen belül a mészváz szerkezete csoportonként nagyon különböző lehet 
(keresztlemezes, leveles, szemcsés, összetett szerkezet, illetve gyöngyházréteg). A leg- 
több csiga háza aragonitanyagú. Ez könnyebben oldódik, mint a kalcit, ezért a házból 
sokszor csak a kőbél marad meg. Szerencsés esetben az eredeti aragonitanyag kalcittal 
helyettesítődik, ami megkönnyíti a ház fosszilizálódását. 

Eredetileg a legtöbb csiga háza színezett. Különleges fosszilizálódási körülmények 
között megmaradhat az eredeti színezettség. A legidősebb színezett csigák ordovíciu- 
miak. Hazánkban Dudaron (Bakony-hegység) találunk színezett eocénkori csigákat. 

Az ősi típusú csigák váltivarúak, a fejlettebbek hímnősek. A tengeriek trochofóra, 
majd veligera lárvából fejlődnek ki, az édesvízieknél és a szárazföldieknél általában hi- 
ányzik a lárvaállapot, az új egyedek közvetlenül fejlődnek a megtermékenyített peté- 
ből. Vannak a csigák közt , elevenszülők" is. 

A csigák túlnyomó többsége növényevő. A tengeriek főleg moszatokkal táplálkoz- 
nak, ritkábban tengerifűvel. A növényevő csigák radulájukkal őrlik fel táplálékukat. 
Vannak közöttük ragadozók is, amelyek megfúrják más puhatestű házát, és a nyíláson 
át kiszívják áldozatuk lágyrészét, vagy lábukat hirtelen a zsákmánnyal együtt rántják 
vissza, amely összeroppan a szájadékhoz érve. Kivételesen előfordulnak élősdi vagy ürü- 

lékfaló csigák is. A pelágikumban élő csigák 
lebegő, apró szervezetekkel táplálkoznak, 
amelyeket a kagylókhoz hasonlóan csillók- 
kal sodornak a szájnyíláshoz. 

A csigák többsége sekélytengerben él, már 
csak a növényi tápanyag miatt is. Egyes cso- 
portok meghatározott környezeti feltételek 
mellett élnek, sziklákon, iszapban vagy ho- 
mokos aljzaton, korallzátonyokban vagy 
tengerifű-közösségekben (98. ábra). A tenge- 
ri bentosz-csigák csaknem valamennyien má- 
szó életmódot folytatnak, a cementáló, rög- 
zített csiga ritka kivétel. A lebegő életmódot 
folytató csigák nyilttengeriek. 

A puhatestűek közül egyedül a csigák tudtak 
alkalmazkodni a szárazföldi környezethez. 
Ezek ugyanúgy elterjedtek a trópusi esőerdők- 
ben, mint a száraz sivatagokban vagy a kopár 
magashegységekben. A mai csigák 489/9-a ten- 
geri, 1590-a édesvízi és 379/o-a szárazföldi. 

Az első kicsiny, egy síkban felcsavart csi- 
gaházak alsókambriumi rétegekből gyűjthe- 
tők. Ezek a házak nagyon hasonlítanak a 
mai , maradványcsigák" házához, ami való- 
színűvé teszi, hogy a két csoport közös őstől 
származott. A felsőkambriumi csigáknál fel- 
tehetően már a lárvaállapotban bekövetke- 
zett az aszimmetria, amelyre a spirálisan fel- 
csavart ház utal. A továbbfejlődés útját jelzi 
a zárt és ellenállóbb köldök, a nagyobb mé- 
ret, az erősebb díszítés, az alacsonyabb spira 
és különösen a hosszú, keskeny apertúra ki- 
alakulása, ami védi az állatot az erősebb me- 
chanikai igénybevételtől és a ragadozóktól. 
Azt a tényt, hogy az alaki bélyegeknek a ki- 
választódásban, így a törzsfejlődésben szere- 
pük van, igazolják a mai megfigyelések. A 
Csendes-óceánban több ellenségük van a csi- 
gáknak, mint az Atlanti-óceánban. Különö- 
sen a rákok és a halak fogyasztják szívesen a 
csigahúst, ezért a Csendes-óceánban viszony- 
lag nagyobb számban találunk keskeny szá- 
jadékú fajokat, mint az Atlanti-óceánban. 


98. ábra. Mai csiga (Aporrhais) élethelyzetben 
(1), félig laza üledékbe ásódva. A nyilak a be- és 
kiáramló víz mozgását jelzik. Az állat felülnézet- 
ben (2) és lárvaállapotban (3). ERBEN (1975) nyo- 
mán 

A tüdőscsigák már a karbontól kezdve élnek. A szárazföldi csigák vékony háza az ál- 
latnak kevés védelmet nyújt. Ezt a hátrányt a szárazföldiek nagyobb szaporodási ará- 
nyukkal ellensúlyozzák. 

Nagyobb a csigák gyakorisága, mint a földtani jelentőségük. Különleges környezeti 
feltételek hatására (pl. kiédesedés) egyes rétegekben feldúsulhatnak a csigaházak, bár 
gyakoribb az az eset, amikor utólagos összemosódásnak köszönhető a tömeges előfor- 
dulásuk. Csigaházakból ugyanúgy keletkezhet lümasella, akárcsak a kagylókéból. A le- 
begő életmódot folytató csigák (pl. a tengeri pillangók) vékonyfalú háza a mai óceánok 
nagyobb mélységében (2000—3000 m) halmozódik fel, és az ún. , pteropódás iszapot" 
alkotja. Hasonló képződményeket ismerünk a földtörténeti múltból is. 

A fosszilis csigafaunákból egyértelműen következtethetünk az egykori tengeri, édes- 
vízi vagy szárazföldi környezetre, bár az értékelésnél számolnunk kell a különböző 
mértékű utólagos szállítódás lehetőségével. A sótartalom mellett jelzik a csigafaunák az 
egykori hőmérsékletviszonyokat, aljzat- és táplálékfeltételeket stb. Egyes csigák meg- 
határozott, szűk környezeti feltételek között élnek (korallzátony, árapályöv stb.). Álta- 
lában vastagfalú ház jellemzi a trópusi sekélytengeri csigákat, a vékonyfalúak pedig in- 
kább a hűvösebb és mélyebb tengerben, illetve az édesvizekben élnek. A szárazföldi csi- 
gák háza is vékonyfalú. 

Egyes csigafajok a harmad- és negyedidőszaki rétegek tagolására felhasználhatók. 

A mai csigákat a kopoltyúk szívhez viszonyított helyzete, az idegrendszer torziójá- 
nak foka, a szívpitvar és a kopoltyúk száma, illetve a kopoltyúk hiánya, a tapogatók 
száma és a radulák elrendeződése alapján osztályozzuk. A fosszilis alakoknál nem fi- 
gyelhető meg ezek közül egyetlen bélyeg sem. A paleontológus egyetlen tájékozódási 
eszköze az üres csigaház! Nagyon valószínűtlen, hogy a csigákat ugyanúgy rendszerez- 
nénk, ha több más csoporthoz hasonlóan kihaltak volna. A különböző csoportoknál 
gyakran ismétlődik a hasonló házforma, ugyanekkor egy csoporton belül is sokat vál- 
tozhat az alak. Bizonyos, hogy vázszerkezet alapján a puhatestűek közé sorolnánk a 
csigákat akkor is, ha mai képviselőik nem élnének. Nehéz lenne azonban a torzióval és 
detorzióval együtt járó szervmódosulásokat a ház alapján rekonstruálni. Szerencsére 
más a helyzet, hiszen a csigák ma virágkorukat élik. Fajszámukat 25 000-től 107 000-re 
becsülik, aszerint, hogy a rendszerező inkább az összevonásnak vagy a széttagolásnak a 
híve. A jelenlegi faunákból kiindulva következtethetünk az azonos házfelépítésű fosszi- 
lis csigák rendszertani helyére. 

Az elölkopoltyús csigák (Prosobranchia alosztály) hasi idegtörzsei 8-as alakot írnak 
" le a torzió következtében. A legtöbb tengeri csiga közéjük tartozik, bár vannak köztük 
édesvíziek és szárazföldiek. A hazai harmadidőszaki rétegekben gyakori Cerithium-fé- 
léknek, amelyek az elölkopoltyúsokhoz tartoznak, magas spirájú házuk van, általában 
csomós díszítéssel. A Cerithium-félék közül sokan elviselik a sótartalom változását. 
Ezek a csoportok nagy tömegben fordulnak elő a csökkentsósvízi képződményekben, 
pl. a miocén , szarmata" rétegeiben, bár házuk többnyire kisebb, mint a tengerben élő 
alakoké. Kifejezetten csökkentsósvízi, illetve édesvízi nemzetség a Melanopsis és a Vivi- 
parus. Mindkettő fontos szerepet játszik a hazai pannon (mio-pliocén) rétegek tagolá- 
sában. 1, 

A hátulkopoltyús csigák idegtörzsei nem keresztezik egymást, és a kopoltyú a kö- 

penyüregben a szív mögött helyezkedik el. Ebbe az alosztályba (Opisthobranchia) tar- 
toznak többek között a , tengeri pillangók?" (,, Pteropoda"). 

A harmadik alosztály a tüdőscsigákat (Pulmonata) foglalja magába. Ezek kopoltyú 
helyett a köpenyüreg falát burkoló véredényekkel lélegeznek. A tüdőscsigák nagy része 
szárazföldi, de harmadlagosan egyes csoportok visszatértek az édesvízi, sőt a tengeri 
életmódra is. 

A tüdőscsigák közé tartoznak az ún. , löszcsigák" , amelyek a pleisztocénkori száraz- 
földi üledékes kőzetekben gyakoriak. Ilyen löszcsiga a báb alakú Pupilla. 

Nagyméretű csigafajt mutat be a 7. tábla, 1. kép. 


FEJLÁBÚAK 


A fejlábúak (Cephalopoda), más néven tintahalak vagy lábasfejűek, a gerinctelenek 
legfontosabb osztályába tartoznak az evolúciós kutatások szempontjából, egyúttal a 
legpontosabb korjelzői a fiatal paleozoós és a mezozoós rétegeknek. 

Általában jellemzőik : 

— a nagyon magas fokú szervfejlettség, 

— a tölcsér és a karok, 

— az U alakú bélcsatorna (flexió), 

— a kamrázott és szifós, elsődleges külső váz, 
— a tengeri, ragadozó életmód, 

— a gyors törzsfejlődés. 

A kagylók és a csigák, akárcsak a többi puhatestűek, meglehetősen , magatehetet- 
len" állatok, általában lassan és keveset mozognak, , életüket inkább házuknak, mint- 
sem elmésségüknek köszönhetik". A fejlábúak sok szempontból , kinőttek" a puhates- 
tűek közül. Egyes anatómiai bélyegeik és életműködésük fejlettsége alapján közelebb 
állnak a gerincesekhez, mint bármely más gerinctelen. A , tintahal" név utal arra, hogy 
jobban hasonlítanak a halakhoz mint pl. a csigákhoz. A hasonlóság nemcsak alakjukra 
és gyors mozgásukra vonatkozik, hanem mindenekelőtt az összes központi idegdúc 
egyesülésére is a test fejrészén. A fejlábúaknak — a valódi cerebralizáció eredménye- 
ként — egységes agyuk van, amit porcszövet véd. Mindez megfelel a gerincesek kopo- 
nyájának. A mai fejlábúak érthetően nagyon intelligens állatok, feltűnő emlékezőké- 
pességgel, az adott tengeri környezetben sokoldalú alkalmazkodással. Fejlett a látó- 
szervük is, a 40 cm átmérőjű szem páratlan a mai állatvilágban. A mélytengeri, 30 m-t 
is elérő óriások a legnagyobbak a gerinctelenek között. 

A fejlábúak fejének elülső részén karok ftentákulum) alakultak ki, amelyek elsősor- 
ban a zsákmány megragadására szolgálnak. A mai fejlábúaknál a karok száma kivéte- 
lesen elérheti a 90-et (Nautilus), általában azonban 10 vagy 8. A karok koszorúszerűen 
veszik körül a szájnyílást, amelyben két erős, fordított papagájcsőrre emlékeztető áll- 
kapocs van. Az állkapoccsal széttörheti az állat a csontokat is. Egyes kihalt formáknál 
az állkapocs elmeszesedett (Rhyncholith), és ilyenkor megmaradhat fosszilisan is. Az 
állkapocs mögött, a garatban van a radula. Maga a bélcsatorna U alakú, a köpeny- 

üregbe nyíló végbélnyílás iránya egyezik a szájnyíláséval. A köpenyüregben vannak a 
kopoltyúk, amelyek száma az ősi típusnál négy (Tetrabranchiata), a fejletteknél kettő 
(Dibranchiata). A köpenyüreg egyrészt a köpenyrésen keresztül érintkezik a külvilág- 
gal, másrészt a tölcséren át. A tölcsér a puhatestűek lábából módosult mozgásszerv, 
aminek az elkeskenyülő része a köpenyüregből kifelé irányul. Úszáskor az állat a töl- 
cséren keresztül nagy erővel lövelli ki a köpenyüregbe felvett vizet. A lökhajtásos moz- 
gás elvének megfelelően kilövelléskor a test ellentétes irányba mozdul el. Mivel a tölcsér 
mozgatható, az állat változtathatja az úszás irányát. A rendkívül gyors mozgás mellett 
a védelmet fokozza a kaméleonokét meghaladó színváltoztató képesség és a tintazacs- 
kó, amelynek megtévesztésre szolgáló váladékából készül a szépiafesték. 

Vannak külsővázas, belsővázas és váz nélküli fejlábúak. 

A külső váz, a csigákéhoz hasonlóan, egyetlen elemből áll, a házból, amely általában 
nem spirálisan felcsavart, hanem egyenes, vagy leggyakrabban egy síkban felcsavaro- 
dott. A felcsavarodásnál az utolsó kanyarulat többnyire csak részben burkolja be a ko- 
rábbi kanyarulatokat. A korábbi kanyarulatok az utolsó kanyarulattól szabadon ha- 
gyott, kívülről is látható része a köldök. A köldök lehet tág, ilyenkor a ház evolút, és le- 
het szűk, amikor is a ház involút. A kanyarulatok lehetnek oldalirányban lapítottak 

(komprimált) vagy nyomottak (depri- 

mált). A szűk köldökű, komprimált ház 

diszkoszra emlékeztet, a tág köldökű pe- 
apertúra perisztóma dig tekercshez hasonlít. 

Belső felépítését tekintve a ház három 
részből áll. Az embrionális első kamra a 
protokonch. Ezután következnek az egy- 
fé mástól kamraválaszfalakkal (szeptum) el- 
"Zjnövedékvonalak — választott kamrák (fragmokónuszj) és vé- 
gül az utolsó kamra, a lakókamra (99. áb- 
ra). Az állat mindig csak a lakókamrát 
lakókamra — lakja. A lágytest növekedésekor egyrészt 
fokozatosan előbbre húzódva tovább 
építi kúp alakú házának peremi részét, 
másrészt a kamraválaszfallal szakaszosan 
zárja le az elhagyott házrészt. A szeptu- 
mok vagy előre domborulnak a lakó- 
kamra kamra irányába, vagy hátrafelé, az emb- 
rionális kamra irányába. A szeptumok 
peremének érintkezési vonala a ház belső 
házfal falával a kamravarratvonal (szutúra). A 

fosszilis házak kamravarratvonalát csak 


99. ábra. Ősi, egyenesházú Nautilus-féle (Orthoce- 
ras) vázának vázlatos rajza. TEICHERT (1964) nyo- 
kezdőkamra mán 

akkor vizsgálhatjuk, ha előzően eltávolítottuk a külső házat, hiszen a szutúra belül 
van. Sokszor azonban a természet a paleontológus segítségére siet. Gyakran az állat el- 
halása után az üledékanyag kitölti az elhagyott lakókamrát és az üres kamrákat, majd 
az üledék megszilárdulása után kioldódik a ház és a szeptumok. Ilyenkor a kőbélen ki- 
rajzolódnak a kamravarratvonalak. Ezek vizsgálata elsőrendű fontosságú a külsővázas 
fejlábúak rendszerezésénél. A szeptumperem szoros kapcsolatban volt a lágytest hátsó 
részével, tehát bizonyos fokú anatómiai kapcsolatra utal, és ezenfelül az egymásra kö- 
vetkező szeptumok peremének vizsgálatából nyomon követhető az állat egyedi fejlődé- 
se. A kamravarratvonal egyedi fejlődése pedig utal az egykori törzsfejlődési folyama- 
tokra. Különösen az ammoniteszeknél van fontos szerepe a kamravarratvonalnak, hi- 
szen itt a ház alakja és díszítése a törzsfejlődés során sokszor ismétlődik. A látszólagos 
alakhasonlóság (homöomorfia) mögött a tényleges rendszertani különbség feltárására 
a kamravarratvonal vizsgálata a legalkalmasabb. 

A kamravarratvonal az ősi alakoknál egyszerű. Az egyenes, kúp alakú házban az 
óraüvegszerűen enyhén domború szeptumok pereme egyenes vonalat alkotna, ha a 
kúppalástot képzeletben felvágnánk és a kamravarratvonalat egy síkban kiterítenénk. 
Amikor azonban a ház felcsavarodik, a szeptum felülete, különösen a peremi része 
meghajlik, hullámos vonalat ír le. A kamravarratvonal lakókamra felé eső részét nye- 
regnek (szella), hátrafelé irányuló részét lóbusnak (lóbus) nevezzük. A hullámos pe- 
remnek megfelelően váltják egymást a nyergek és lóbusok. A nyergek általában lekere- 
kítettek, a lóbusok kihegyesedők. Elsősorban a lóbusok, de a nyergek is további ap- 
róbb, csipkeszerű elemekre tagolódhatnak. A lóbusok közül kettő a szimmetriasíkban 
van. A kanyarulat külső (externális, ventrális) részén van az externális (E) lóbus, a bel- 
ső, köldök felé eső részen van az internális (1) lóbus. Ez a két lóbus mindig a szimmet- 
riasíkban marad. A kanyarulat oldalsó részén van a laterális (L) lóbus, amely eltolód- 
hat a külső vagy a belső lóbus irányába, aszerint, hogy az új lóbus hol jön létre az 
egyedfejlődés során. Az ősi, de ma is élő külsővázas fejlábúaknál, a Nautilus-féléknél a 
lóbavonal egyszerű, a fejlett, de kihalt anmoniteszeknél a lóbavonal az egyedi fejlődés 
és a törzsfejlődés során fokozatosan bonyolódik. Különösen fontos az ammoniteszek- 
nél az első és második gázkamra közti szeptum kamravarratvonala (primer szutúra). Ez 
az ősi ammoniteszeknél külső, oldalsó és belső lóbusból áll, valamint két nyeregből, a 
külső és a belső nyeregből. Ezt az egyszerű lóbavonalat (protolóbus) trilóbátnak nevez- 
zük a három lóbus alapján. A teljes varratvonalon valójában négy lóba van, hiszen a 
kétoldali részarányosságnak megfelelően mindkét oldalon van egy-egy laterális lóbus. 
Éppen a részarányosság miatt elég, ha csak a kamravarratvonal egyik felét vizsgáljuk. 

A fejlettebb ammoniteszek kvadrilóbát primerszutúráján a három protolóbuson kí- 
vül van egy metalóbus is, amely vagy a külső nyereg felhasadásával keletkezett (adven- 
tív metalóbus), vagy pedig a belső nyereg felhasadásából (auxiliáris vagy umbilikális 
metalóbus). A teljes kamravarratvonalon ilyenkor az összes lóbák száma 6. A kvinkve- 
lóbát primerszutúrán két, a szexlóbát primerszutúrán három metalóbus van a protoló- 
busokon kívül. A lóbák száma fokozódhat az egyedfejlődés során. Az ammoniteszek- 
nél általános jelenség, hogy a kamravarratvonal mindinkább bonyolódik, amint az 
embrionális kamrától a lakókamra irányába haladunk. 

Az embrionális kamrát a szifó köti össze a lakókamrával. A szifó véredényszerű szö- 

vetből áll, amely hosszú, megnyúlt csőben húzódik. A szifócső elmeszesedve fosszilizá- 
lódhat. Mivel a szifó valamennyi kamrán végighúzódik, érint minden szeptumot. A 
szifó és a szeptum találkozásánál alakul ki a szifótölcsér, ami előre- vagy hátrafelé irá- 
nyulhat. Mindig a kamrák középső részén, tehát a fragmokónusz tengelyében helyezke- 
dik el a szifó a Nautilusféléknél, és mindig peremi helyzetű az ammoniteszeknél. Az 
ammoniteszek kis részén a szifó a belső, köldök felé eső oldalra tolódott, a többin a 
külső, ventrális rész irányába. Az ammoniteszek szifója mindig keskeny, henger alakú. 
Ezzel szemben a Nautilusfélék ősein nagyon változatos lehet a szifó felépítése. Gyakran 
széles a szifó, és benne különböző vázelemeket találunk, lemezeket, tölcséreket, gyűrű- 
szerű elemeket, sőt esetleg egy második, keskenyebb csövet is. 

A ház elülső, kamrázatlan és előrefelé nyitott része a lakókamra. Természetesen az 
egyedi fejlődés során egyszer lakókamra volt valamennyi korábbi kamrarész is. A lakó- 
kamra hosszúsága fél kanyarulattól másfél kanyarulatig változik. Gyakran a végleges 
lakókamra eltér a növekedő állat korábbi lakókamráitól. Az eltérés megnyilvánulhat a 
lakókamra keresztmetszetének, felcsavarodási szögének, díszítésének stb. megváltozá- 
sában. A végleges lakókamra jelzi a növekedés lezárulását. 

A lakókamra szájadéka az apertúra, a szájadékperem a perisztóma. A perisztóma le- 
het egyszerű, amikor nem tér el a ház többi részétől, gyakran azonban a ház a perisztó- 
ma mögött kissé összeszűkül, befűződik, és ezt követően a szájadék kitágul. Különösen 
a fejlett anmoniteszek körében gyakori, hogy a szájadékperem két oldalsó, fülszerű 
nyúlványban folytatódik, vagy pedig a külső részen előreugró ún. rosztrumban. Kivéte- 
lesen az oldalsó fülek elöl összeérhetnek és az egységes szájadékot több nyílásra tagol- 
hatják. 

A szájadékot az ammoniteszeknél szaru- vagy mészanyagú szájfedő zárhatja le, rész- 
ben vagy egészen. A szájfedő megfelel a csigák operkulumának, valószínű azonban, 
hogy nem a láb választja el. A szájfedő lehet egy részből álló (anaptihusz) vagy két rész- 
ből álló (aptihusz). A szájfedő anyagát, szerkezetét, felületét stb. tekintve nagyon vál- 
tozatos, és mivel általában az ammoniteszek házától elkülönülve találjuk, különböző, 
mesterséges nemzetségekbe soroljuk őket. Szerencsés esetben olyan ammonitesz is elő- 
fordul, amelynek szájadékát lezárja a szájfedő, vagy esetleg a lakókamrában helyezke- 
dik el. Lehetséges, hogy az aptihuszok egy része nem szájfedő hanem állkapocs volt. 

A Nautilus-félék díszítése általában egyszerű, annál változatosabb viszont az ammo- 
niteszeké. A sima házú alakokon a finom növedékvonalak mindegyike megfelel egy- 
egy korábbi szájadékperemnek. A bordák erősebbek, mint a növedékvonal. Ezek az 
ammoniteszek leggyakoribb díszítőelemei. Az ammoniteszek bordái, kevés kivételtől el- 
tekintve, alapvetően különböznek a kagylók vagy a csigák bordáitól. A kagylók, és kü- 
lönösen a csigák házát a bordák csak kívülről díszítik, belül sima marad a ház. Az am- 
moniteszeknél viszont — a lebegés megkönnyítése végett — hullámos a házfal, illetve 
, az ezt elválasztó köpenyfelület. Így az ammoniteszek legnagyobb részénél megmarad a 
díszítés a kőbélen is. Maguk a bordák lehetnek egyenesek, merőlegesek, előre- vagy 
hátrafelé irányulók, előredomborulók vagy hátrafelé domborulók, hajladozók, sarló 
alakúak stb. A bordák lehetnek magánosak vagy elágazóak. Az elágazás különböző tá- 
volságra lehet a köldöktől, és a mellékbordák száma változhat. Vannak nyalábszerűen 
szétágazó bordák, vagy olyanok, amelyeknél a külső rész felé haladva fokozatosan vál- 


246 


nak ki a mellékbordák a főbordáktól. A csomók többnyire a bordák elágazási pontján 
képződnek, egyes simaházú ammomiteszeken is vannak azonban csomók. Lehetnek az 
ammoniteszeknek hosszú tüskéik is. Ezeket az állat gyakran harántlemezzel zárja le, 
mielőtt a már megépített házrészt elhagyná és az új kamrát a szeptummal véglegesen le- 
zárná. Mivel a tüske ilyenkor üres, és az üledék a szájadék irányából hatol a kamrába, 
annak ellenére, hogy a héjas példány erősen díszített, csaknem csomótlan a kőbél. 

A Nautilus-félék külső része általában lekerekített, az ammoniteszeken azonban 
gyakran kiélesül a külső rész. A hosszirányú taréjt (karina) kétoldalt árok (szulka) sze- 
gélyezheti. Ritkán a taréj külső csomósorra bomlik. A taréj nem mindig marad meg a 
kőbélen. 

A külsővázasok háza ugyanolyan színezett lehetett, mint a mai Nautilusé vagy a csi- 
gáké. A színezettség nyomai kivételes esetekben megfigyelhetők a paleozoós Nautilus- 
féléken és mezozoós ammoniteszeken egyaránt. 

Eltekintve a külső, szerves eredetű periosztrakumtól, a külsővázasok háza aragonit, 
ami az utólagos diagenezis során átalakulhat kalcittá. Szerkezetét tekintve a mészváz 
külső része prizmás felépítésű. Mikroszkopikus aragonit szemcsék alkotják a Nautilus- 
félék külső prizmarétegét (gömbös-prizmaréteg), oszlopos kristályok az ammonitesze- 
két. A külső prizmarétegen belül következik a gyöngyházréteg, amelyet a kagylókéhoz 
hasonlóan táblaszerű mikrokristályok építenek fel. Gyöngyházréteg alkotja a szeptu- 
mot is. A gyöngyházrétegen belül van a félig-prizmás réteg, ami helyenként hiányoz- 
hat. Az újabb, kitűnő megtartású ammoniteszeken végzett megfigyelések szerint a 
kamrák teljes felületét, tehát a ház belső falát és a szeptumot szerves anyagban gazdag 
hártya burkolja be. Ez hiányzik a mai Nauti/usnál, a paleozoós őseinél viszont gyakran 
rakódott le a kamrákban szerves eredetű mészanyag, főleg az egyenes házú alakok há- 
zának hasi oldalán. 

Az eddigiekben csak a külsővázas fejlábúak házfelépítésével foglalkoztunk. 

A belsővázasok váza lényegében megfelel a külsővázasok házának, de egyrészt új 
vázrésszel egészült ki, másrészt az egyes vázrészek a különböző csoportoknál módosul- 
tak. Megvan az embrionális kamra, a protokonch, a kamrázott és szifóval átjárt frag- 
mokónusz, de a lakókamra többé-kevésbé elcsökevényesedett, és vagy csak nyelvsze- 
rűen előreugró hátlemezként (proosztrákum) maradt meg, vagy teljesen eltűnt. A ki- 
halt csoportok proosztrákuma még aragonitból épült fel, a maiaknál szarunemű. Új 
képződmény a roszírum, ami a protokonchtól kiindulva fokozatosan körülveszi a frag- 
mokónuszt. A rosztrum szivar alakú, tömött kalcitváz, amelyet az állat kívülről, újabb 
és újabb mészburok elválasztásával növel. A rosztrum általában barna színű, kereszt- 
metszetben sugaras szerkezetű. Kitűnően fosszilizálódik. A törzsfejlődés során a roszt- 
rum is elcsökevényesedhet és csak a fragmokónusz marad meg, vagy pedig az sem. 

A szaporodási módban is tükröződik a fejlábúak fejlettsége. Valamennyi mai fejlábú 
váltivarú. A megtermékenyülés mindig belső, és részt vehet benne az ivarszervvé módo- 
sult kar is. Feltűnő, hogy az ősszájúakra jellemző trochofóra lárvaállapot és az ebből 
kialakuló veligera lárva hiányzik. A fejlábúak nagy része lárvaállapot nélkül, közvetle- 
nül fejlődik ki a megtermékenyített petéből. Keveset tudunk a fosszilis alakok egyedi 
fejlődésének korai szakaszáról. Annál inkább vitatott kérdés, vajon a mai fejlábúaknál 
gyakori ivari kétalakúság (dimorfizmus) kimutatható-e a kihalt külsővázas csoportok- 

nál? Az ammoniteszeknél újabban elkülönítik a kicsiny (mikrokonch — m), általában 
rendellenes szájadékú alakokat a nagyobb méretű (rnakrokonch — M), egyszerű szája- 
dékú alakoktól, és feltételezik, hogy a kicsik hímek, a nagyok nőstények lehettek. 

A mai fejlábúak mind ragadozók, amelyek a gerinctelenek közül gyors mozgásukkal 
és intelligenciájukkal egyetlen versenytársai a halaknak. Általában halakkal, rákokkal 
táplálkoznak, a halak, valamint a cetek között találjuk fő ellenségeiket. A nehézkesen 
úszó Nautilus kénytelen beérni döggel is, vagy lassan mászó állatokkal, mint amilyenek 
a férgek és a rákok. Bizonyos, hogy ragadozó életmódot folytattak a belsővázasok 
ősei, és esetleg azok a külsővázasok, amelyeknek erős rágójuk volt. Nincs kizárva 
azonban, hogy a rágó nélküli ammoniteszek egy része lebegő szervezetekkel táplálko- 
zott, vagy a tengerfenéken élő apró szervezeteket gyűjtötte össze, foraminiferákat, 
osztrakodákat, esetleg kis anmoniteszeket vagy talán növényeket is. Házfelépítésükből 
ítélve, aligha vadászhattak gyorsan úszó zsákmányra. 

Annak ellenére, hogy egyes szervek tekintetében rendkívüli fejlettségre tettek szert a 
fejlábúak, egy vonatkozásban elmaradtak a csigáktól és a kagylóktól. Képtelenek vol- 
tak meghódítani az édesvizet és a szárazföldeket. Valamennyi fejlábú kizárólag tengeri, 
nagyrészt epi- és batipelágikus szervezet, vagy pedig a tengerfenék közelében él. Felte- 
hetően az epibentoszba tartoztak a fiatal ammoniteszek is. 

Nincs még egy olyan csoport az élővilágban, amelynek törzsfejlődését oly hosszú 
időre visszatekintve, oly részletesen figyelhetnénk meg, mint a fejlábúakét. Több mint 
500 millió évre visszanyúló történetükről beszédesen tanúskodik a szilárd váz, ami 
rendkívül gyakori a paleozoós és a mezozoós kőzetekben. A váz megőrizte az egyedi 
fejlődés valamennyi szakaszát, és sokkal több következtetést nyújt a lágytest felépítésé- 
re nézve, mint a csigák háza. Emellett törzsfejlődésük a szó legszorosabb értelmében 
véve fejlődés volt, olyan gyorsasággal és eredményességgel, amire nincsen példa a többi 
gerinctelen csoport között. Különösen fontos, hogy a fejlábúak legősibb csoportja — 
egyetlen nemzetséggel ugyan (Nautilus) — él ma is. Így nemcsak a kihalt ammonite- 
szekről nyerhetünk — az aktualizmus elvének felhasználásával — értékes adatokat, ha- 
nem közvetlenül összehasonlíthatjuk az ősi alakokat a mai, fejlett csoportokkal is, az 
eredményből mérve le a fejlődést. A hosszú távú evolúciós folyamatok megértésében 
olyan szerepet töltenek be a fejlábúak, mint a gyümölcslegyek (Drosophila) a genetikai 
kutatásokban. 

Bármennyire nehéz elképzelni, a fejlábúak ugyanolyan tengerfenéken csúszó szerve- 
zetekből származtak, mint a csigák. Hátukat pajzsszerűen védte a magas, kúp alakú 
ház, amely kétoldali részarányos volt, és amelyben a kambrium során először a szeptu- 
mok alakultak ki. Ez a ház, akárcsak a kagylók vagy a csigák háza, kizárólag védelem- 
re szolgált. A felsőkambriumban jelentek meg az első valódi fejlábúak, amelyek szep- 
tumain keresztülhatolt a szifó. A szifó a kamrák gáztérfogatának szabályozására való. 
A szifó és a kamrázott rész segítségével a fejlábúak , búcsút mondhattak" a továbbra is 
tengerfenéken élő rokonaiknak, elindulhattak a teljes tengeri élettér meghódítására. A 
védőváz, a szifó , trükk"-jének segítségével, fokozatosan átalakult hidrosztatikus be- 
rendezéssé. Az ősi alakok lebegése tökéletlen volt. A kúp alakú ház túl gyorsan kiszéle- 
sült, és a szeptumok túl sűrűn helyezkedtek el egymás mellett. Ahhoz, hogy a keskeny, 
hosszú kúp kialakuljon, az eredetileg laposan szétterülő lágytest , kifli alakban" meg- 
hajolt és a láb tölcsérré vált. A ház megnyúlt, a szeptumok eltávolodtak egymástól. Így 

100. ábra. Az ősi, egyenesházú fejlábúak számá- 
ra a függőleges helyzet kedvezőtlen lenne. Ezért 
a gázkamrákban lerakott ellensúllyal kerülnek 
vízszintes helyzetbe. AGER (1963) nyomán 


lehetővé vált, hogy az állat ne csak 
ideig-óráig lebegjen a tengerfenék kö- 
zelében, hanem végérvényesen áttérjen 
az úszó-lebegő életmódra. 

Az egyenes vagy enyhén görbült ház 
felcsavarodása volt a fejlődés követke- 
ző lépcsőfoka. Mivel a lágytest sűrűsé- 


ge nagyobb, mint a tengervízé, a kúp 
alakú külsővázasok súlypontja a lakó- SZ TETT 
kamrában volt, a felhajtóerő központ- VAA 1ATXe 


ja pedig akamrázott részben. Ilyen súly- 
eloszlás mellett azt várhatnánk, hogy 
az állat függőlegesen lebegett, és a ház 
csúcsa fölfelé, a szájadék pedig a tengerfenék felé irányult. Ez a testhelyzet azonban 
nagyon kedvezőtlen az állat vízszintes irányú mozgása szempontjából, hiszen a függő- 
leges háznak a vízben rendkívül nagy az ellenállása, nyugalmi helyzetben pedig az állat 
ingamozgást végezne (100. ábra). Valóban, vannak bizonyítékok arra nézve, hogy az 
ősi, egyenes házú fejlábúak nem függőlegesen, hanem vízszintesen éltek. Emellett szól 
a ház színezettsége, amely a halakéhoz hasonlóan a felső oldalon sötétebb, az alsó olda- 
lon világosabb volt. Ez a színelosztás megfelel az álcázás követelményének. A vízszin- 
tes helyzet megtartása azonban különleges feladatot jelentett az állat számára, amit a 
ház csúcsi részének megterhelésével oldhatott meg. Így a felhajtóerő központja köze- 
lebb került a lakókamrához. Az ősi alakok a terhelést a csúcshoz közel eső kamrák fel- 
töltésével, belülről oldották meg. A vízszintes helyzetben élő, egyenes házú fejlábúak 
között találunk óriásokat is. Egyes házak hosszúsága elérte a 9 m-t. Ezek voltak a föld- 
történeti ókor legnagyobb ismert gerinctelen szervezetei. Ezek a formák mégis kihal- 
tak. Úgy látszik, hogy a ház irányítása túl nagy feladatot jelentett az úszó állat szá- 
mára. 

A ház felcsavarodásával egy sereg kérdés megoldódott (//01. ábra). Maga a felcsava- 
rodás — ellentétben a csigákéval — egy síkban történt, kezdetben csak részleges volt. A 
ház kezdeti része egyenes maradt, csak a lakókamrához közel eső rész csavarodott fel. 
A kanyarulaton belül a köldökrészen az egyenes házrész utal az ősi házformára. Ké- 
sőbb a felcsavarodás teljessé vált, és a kanyarulatok mind érintették egymást. A felcsa- 
varodás nagyon sok előnnyel járt. A felhajtóerő központja nem a lágytest mögé, ha- 
nem a test súlypontja fölé került, hasonlóan a léghajók súlyeloszlásához. Ezzel az állat 
egyensúlyi helyzete a vízben biztosabb lett, az oldalirányú mozgás és a ház irányításá- 
nak lehetőségei pedig bővültek. A felcsavart házú alak jobban manőverezhet, mint az 
egyenes házú. Kedvezőbb volt a felcsavarodás a térkihasználás szempontjából is. Egy 

IO01. ábra. A külsővázas lábasfejűek házának felcsa- 
varodásával a gázkamrák felhajtóerejének központ- 
ja (fekete folt) a lakókamrában levő lágytest súly- 
pontja (kör) fölé kerül. ERBEN (1975) nyomán 


kétméternyi, felcsavart házú külsővázas 
háza kiegyenesítve 12 m hosszú lenne. 
Ilyen méretet az egyenes házú ősök soha- 
sem értek el. Az egyenes ház másik hátrá- 
nya a sérülékenység volt. A hosszú kúp 
vége könnyen letörhetett, pótolhatatlan 
veszteségére az állatnak. Most az egy- 
másra boruló kanyarulatok védik és szi- 
lárdítják a házat. Ezenkívül az egyedfej- 
lődés szempontjából kedvező, hogy az 
egyensúlyi helyzet változatlan marad a 
növekedés során (7102. ábra). 

Nem véletlen, hogy a felcsavart ház- 
forma az ammoniteszek körében uralko- 
dóvá vált, és ez az az alak, amit a Nauti- 
lusfélék több, mint 400 millió éven át 
megőriztek. 

A külsővázas lábasfejűek fejlődése 
azonban nem állt meg a felcsavart ház el- 
érésével, hanem két irányban folytató- 
dott. A Nautilusfélék háza általában sima 
maradt, és a kamraválaszfal peremi része 
csak enyhén hullámosodott fel. Az am- 
moniteszek törzsfejlődését viszont a külső 
házfal díszítettsége és a belső kamravá- 
laszfal peremi részének bonyolult össze- 
ráncolódása jellemzi. 

A ház eredetileg sima volt. Az ammoni- 
teszek legtöbbjének a házfala a törzsfejlő- 
dés során fokozatosan hullámossá vált, 
azaz a ház felületén bordák jelentek meg. 
A bordák először egyszerűek voltak, ké- 


sőbb villásan szétágaztak, azután a bordaelágazások helyén csomók keletkeztek, amik 
végül a fő díszítőelemet alkották. A díszítés fejlődése az ammoniteszek különböző cso- 
portjainál sokszor ismétlődött, a sima, bordázott, csomókkal díszített házak egymás- 


eg mg e. 


szek háza könnyen összetéveszthető. Maga a díszítés kétségkívül a vékony házfal meg- 
erősítését segítette elő a hullámbádog mintájára. A sima ház ütésre könnyebben roppan 
össze, mint a bordázott. A csomók és tüskék védő, valamint egyensúlyozó szerepe ké- 

102. ábra. Devonidőszaki, fokozatosan felcsavarodó ammoniteszek /—/2. Az egyedi fejlődés korai szaka- 
szát őrző belső kanyarulatokon az ősi egyenes váz nyoma sokáig megmarad. RAUP, STANLEY (1971) nyomán 

zenfekvő. Emellett az állat díszítésével álcázhatta magát, hiszen a bordák fény- és ár- 
nyékhatásukkal felbontják a ház vizuális képét. A díszítés fokozódását tehát a létért fo- 
lyó harc szempontjából kedvezőbb formák kiválasztódásával, az alkalmazkodás töké- 
letesedésével magyarázhatjuk. 

Ugyancsak alkalmazkodásnak kel! tekintenünk a kamraválaszfalak peremének foko- 
zatos összeráncolódását is. Ez a kamraválaszfal felületének növekedését jelentette, egy- 
részt a belső szilárdítás fokozásával, másrészt a hidrosztatikus berendezés fejlesztésé- 
vel. Bár egyes ágakon a törzsfejlődés késői szakaszában a kamraválaszfal peremi része 
másodlagosan leegyszerűsödött, a belső kanyarulatok kamraválaszfalai alapján ezek a 
formák az ősi, egyszerű kamraválaszfalú formáktól elkülöníthetők. Amíg a díszítés a 
törzsfejlődés során többször ismétlődhetett, a hidrosztatikus berendezés fejlesztése lé- 
nyegében egyirányú folyamat maradt. 

Különleges feladatot jelent a kicsavart házú ammoniteszek értelmezése. Ezek az egy 
síkban felcsavart házú ammoniteszektől származtak, de a ház különböző módon kicsa- 
varodott. A csigaházszerűen felcsavart formák mellett megjelentek a laza spirális, kam- 
pószerű, botszerű, sőt teljesen egyenes alakok is. Az ammoniteszek egyes ágai tehát 
házalak szempontjából visszatértek az ősi, egyenes állapothoz. Ez a jelenség a földtör- 
ténet során többször ismétlődött, és különösen gyakori lett a földtörténeti középkor vé- 
gén élő alakoknál. A jelenséget sokáig az ammoniteszek elkorcsosulásával magyaráz- 
ták, ami azután teljes kipusztulásukhoz vezetett. Ez a feltevés biztosan téves. A kicsa- 
vart házú formák világszerte elterjedve sok millió éven át népesítették be az egykori 
óceánokat. Degenerált alakok erre képtelenek lettek volna, hiszen a létért folyó küzde- 
lemben a kedvezőtlen forma hamar kiselejteződik. Valószínűbb, hogy az egy síkban 
felcsavart házforma feladása életmódváltozással járt, és a kicsavart házú alakok vissza- 
tértek a tengerfenéken mászó szervezetekhez, vagy a tengerben passzívan lebegve éltek. 

A legújabb kutatások szerint többször előfordult, hogy a másodlagosan kicsavart 
házú ammoniteszek háza harmadlagosan ismét felcsavarodott, és így a jellegzetes, egy 
sikban felcsavart házalak visszatért. A díszítésben és a házformában mutatkozó ismét- 
lődések nem jelentik azt, hogy a teljes egykori vázrendszer ismétlődött volna meg. Az 
ismétlődés mindig csak egyes alaki bélyegekre vonatkozik, nem pedig a teljes szerve- 
zetre (103. ábra). 

A fokozódó fejlődés és az egyes ágakon megfigyelhető ismétlődés mellett a külsővá- 
zasok törzsfejlődésének harmadik jellegzetes vonása az evolúció szakaszossága. A Na- 
utilusfélék a felsőkambriumban jelentek meg, és robbanásszerű fejlődésnek indultak az 
ordovíciumban. A szilurban már megfogyatkozott a számuk, és a legtöbb csoport ki- 
halt már a paleozoikum vége előtt. A szűkebb értelemben vett Nautilusfélék átvészelték 
a perm/triász határt, a triászban gyakoriak lettek, azután a triász/jura határon ismét 
csaknem teljesen kipusztultak. A jurától a Nautilusfélék nemzetségeinek száma foko- 
zatosan csökkent, utolsó hírmondójuk azonban megmaradt (104. ábra). 


104. ábra. A Nautilusfélék korai felvirágzása az ordovicumban, majd több szakaszos, fokozatos hanyatlása. b 
ZIEGLER (1972) nyomán 

103. ábra. Az evolúció vissza- 
fordíthatatlanságának — bizo- 
nyítéka az ammoniteszeknél. 
Az alsókrétakorú ammonitesz 
(1) nyitott belső kanyarulatá- 
val hasonlít az alsódevoni am- 
moniteszre (2), de a kamra- 
varratvonal eltérő. A közép- 
sőjura-korú ammonitesz (3) 
hasonlít nyitott spirális házá- 
val az alsódevoni ősre (4), de 
a képződő kamrák és a kam- 
ravarratvonalak különböző- 
ek. ERBEN (1975) nyomán 

Az ammoniteszek törzsfejlődése éppen ellentétes irányú volt. Az ammoniteszek az 
alsódevonban jelentek meg, anélkül, hogy a paleozoikumban jelentősebb szerephez ju- 
tottak volna. Az ammonitesz nemzetségeknek mindössze 109o-a élt a paleozoikumban, 
9090 mezozoós. Számukra is kritikus időpontot jelentett a perm/triász és különösen a 
triász/jura határ. A triász végén az ammonitesz ugyanolyan , élő kövület" lehetett, 
mint ma a Nautilus. A jurában azonban hirtelen gyakoriak és alakgazdagok lettek, fel- 
virágzásuk tovább tartott a krétában is. Az ammoniteszek eltűnése a krétaidőszak vé- 
gén a mezozoikum tengeri életének legfeltűnőbb, részleteiben még ma sem teljesen tisz- 
tázott zárópontja. 

A belsővázasok, akárcsak a Nautilusfélék és az ammoniteszek, egyenes házú, külső- 
vázas fejlábúaktól származtak. Kortársai voltak a fejlettebb Nautilusféléknek és az ősi 
ammoniteszeknek, törzsfejlődésük azonban egészen más irányba vezetett. A belsőváza- 
sok úgy segítették elő az egyenes ház vízszintes helyzetét, hogy a ház csúcsi részét kívül- 
ről terhelték meg ellensúllyal. Erre szolgált a rosztrum. Ennek természetesen az volt az 

" előfeltétele, hogy a lágytest kinyomuljon a lakókamrából és kívülről nője körül a há- 
zat. Így alakult ki a külső ház ellentéte, a belső váz. Az egyenes, belső váz adta meg az 
az állat úszása szempontjából legkedvezőbb, torpedó alakot, a belső, kamrázott frag- 
mokónusz pedig megtartotta lebegtető, hidrosztatikus szerepét. Az eredménvekből ítél- 
ve ez a megoldás volt a legkedvezőbb a fejlábúak törzsfejlődésében. A belsővázasok 
különböző irányban fejlődtek tovább. Voltak, amelyek máig megőrizték a lebegtető, 
kamrázott fragmokónuszt. Ez az ún. , szépiacsont" , amit a madárkereskedők árulnak. 
Másoknál a lakókamra maradványa a gerincoszlophoz hasonló támasztóelemmé vált. 
A legfejlettebb, nyolckarú polipoknál már nyoma sincs a belső váznak, csak egy nem- 
zetségnél jelenik meg ismét, immár harmadlagosan a külső védőváz, ami kamrázatlan, 
szifó nélküli, és amelyet nem a köpeny, hanem a karok választanak el. 

A külsővázas fejlábúak, elsősorban az ammoniteszek sokkal inkább korjelzők, mint 
kőzetalkotók vagy környezetjelzők. 

Az ammoniteszek elsősorban gumós mészkőben és márgában fordulnak elő nagyobb 
mennyiségben. Egyes mezozoós üledékes kőzeteket (ceratiteszes mészkő, ammonitiko 
rosszo, turriliteszes márga stb.) a bennük jellegzetes fejlábúakról neveztek el. Általá- 
ban hiányoznak viszont az ammoniteszek az egykori zátonyokban, a keresztrétegzett 
homokkövekben és az oolitokban. Vannak olyan kőzetek, amelyekben az ammonite- 
szek háza — valószínűleg az utólagos kioldás miatt — nem maradt meg, a szájfedők vi- 
szont fosszilizálódtak (aptihuszos pala, aptihuszos márga stb.). A belsővázasok tömött 
rosztrumát gyakran egy helyre mosták a vízáramok, így keletkezett a , belemnitesz-csa- 
tatér", ami elsősorban rosztrumokból áll. 

Magyarországon különösen gyakoriak az ammoniteszek a Dunántúli-középhegység 
vörös mészköveiben. Ez a mészkő juraidőszaki, a mediterrán övben elterjedt ammoni- 
tiko rosszo mészkőfáciesbe tartozik. A figyelmes szemlélő hamar felismeri keresztmet- 
szeteiket azokon a , vörösmárvány" lapokon, amelyekkel középületeink belső terét dí- 
szítik vagy lépcsőként gyakran használnak. 

A fosszilis fejlábúak egyértelműen jelzik az egykori tengeri környezetet, ezen belül 
azonban viszonylag kevés felvilágosítást nyújtanak az egykori élethelyükről. Helyhez 
kötött életmódot folytató szervezetek nincsenek köztük. A Nautilus üres házát több, 

mint ezer kilométerre sodorhatják a tengeráramok, a beágyazódás helye tehát messze 
esik az eredeti élethelytől. Az ammoniteszeknél vitatott, hogy milyen mértékű lehetett a 
szállítódás az elhalás után. Valószínű, hogy sokkal alárendeltebb volt, mint a Nautilus- 
féléknél. Vannak ugyanis olyan csoportok, amelyek meghatározott tengermedencére 
vagy meghatározott tengerrészre korlátozódtak, és így bizonyos mértékben fáciesjel- 
zők. Egyesek kifejezetten sekélytengeriek, mások nyíltabb és mélyebb tengerrégióban 
éltek. Í 

A külsővázas fejlábúak gyors törzsfejlődési tempójuk, gyakoriságuk és nagy térbeli 
elterjedésük alapján a mezozoikum legjobb szintjelzői. A triászt 34, a jurát 61, a kréta- 
időszakot 36 , standard" azaz kronozónára osztjuk. Egy-egy zóna 1—2 millió évnyi 
időnek felel meg. A legtöbb zóna egy-egy ammonitesz nemzetség élettartamával azo- 
nos. Ezen belül az egyes fajok élettartama, , fajöltője" alapján több szubzónát különít- 
hetünk el. Ezek időtartama mintegy 300 000 év. Nincs ma olyan műszer, amivel a kőze- 
tek korát hasonló pontossággal megállapíthatnánk, és sajnos, nemigen várható, hogy 
ezt az , egzaktságot" valamikor majd megközelíti a geokronometria. 

A fejlábúakat három nagy csoportba osztjuk. A tágabb értelemben vett Nautilusfé- 
lék (Nautiloidea) szifója a fragmokónusz tengelyében, középen húzódik, a szeptumok 
a protokonch irányába domborulnak, a szifótölcsér hátrafelé irányul, a kamravarrat- 
vonal egyszerű. A szifó felépítése nagyon változatos lehet, gyakran összetett belső szi- 
fószerkezettel. A Nautilusfélék a felsőkambriumtól máig élnek. Kihalt, egyenes vázú " 
nemzetség az Orthoceras, amelynek keskeny szifója volt, és ennek rokonságából szár- 
maztak az ammoniteszek és a belsővázasok. A Nautilus genus az utolsó képviselője a 
Nautilusféléknek (7105. ábra). Az indomaláji-faunaprovinciában, a Fidzsi-szigetek kör- 
nyékén él. Nappal több száz méter mélységbe húzódik vissza, és a korallzátonyok füg- 
gőleges fala mentén éjszaka emelkedik a felszín közelébe. Furcsa jószág. Primitív, de 
egyúttal nagyon specializált. Fejletlen a szeme és a tölcsére, nincs tintazacskója, színét 
sem tudja változtatni. Ezzel szemben páratlanul tökéletesedett a lebegőképessége. A 
Nautilus házának és lágytestének tömege többé-kevésbé azonos az általa kiszorított víz 
tömegével. Viszonylag kevés gáztérfogat-változás elég tehát az emelkedéshez vagy 
süllyedéshez. A Nautilus utolsó, lakókamra mögötti kamrája folyadékkal van kitöltve, 
és egyre kevesebb folyadékot tartalmaznak a lakókamra mögötti többi kamrák is. A 
folyadék, a gázmennyiség arányát az állat a likacsos falú szifón keresztül szabályozza, 
így lassan, szinte mozdulatlanul süllyed vagy emelkedik (/06. ábra). 

Az ammoniteszek (Ammonoidea) keskeny szifója mindig a peremi részen van, előre- 
felé domborulnak a szeptumok, előre irányul a szifótölcsérük, bonyolult a lóbavonaluk 
és fejlett a díszítésük. Kérdés, hogy milyen szervezettségi fokon álltak az ammonite- 
szek. Újabb vizsgálatok szerint valószínű, hogy fejlettebbek voltak, mint a mai Nauti- 
lus ! Kivételesen megmaradtak olyan ammoniteszek , amelyeknek kétségkívül volt tinta- 
zacskójuk; a rágójuk és a radulájuk pedig sokkal közelebb állt a mai belsővázasoké- 
hoz, mint a Nautiluséhoz. Feltehetően a karok száma is kevesebb volt, mint a Nauti- 
lusé. Ugyanolyan hiba lenne a mai Nautilus felépítését és életmódját kivetíteni az összes 
ammoniteszre, mint amennyire elsietett lenne, ha egyetlen csiga vagy rovar alapján pró- 
bálnánk az összes puhatestű vagy ízeltlábú életére következtetni. Amennyire sokféle és 

4 105. ábra. Mai Nautilus élethelyzetben. STENZEL (1964) nyomán 


változatos az ammoniteszek háza, ugyanolyan sokféle és változatos lehetett az életmód- 
juk is. 

A triászidőszaki ammoniteszek közül a legközismertebb a Ceratites, amelynek tág 
köldökű háza van, lekerekített külső résszel, egyszerű, durva bordákkal, amelyek a 
külső rész pereménél csomókat viselnek. A Ceratites sekélytengeri ammonitesz volt, és 
különösen nagy számban élt a Németország területét borító ún. germán-triász tenger- 
ben. A jura- és krétaidőszak két feltűnően hosszú életű nemzetsége a Tethys területére 
jellemző Phylloceras és Lytoceras. A Phyilloceras szűk köldökű, díszítetlen házú nem- 
zetség, sok umbilikális lóbával és levélszerű nyeregvégződésekkel. A Lytoceras tág köl- 
dökű, többé-kevésbé kör alakú keresztmetszettel és kevés lóbával. Ellentétben a leg- 
több ammonitesszel, a Lytocerasnak vastagfalú háza volt, amit gyakran csak kívülről 
díszítettek bordák és hosszirányú, a bordákra merőleges ráncok. Mindkettő mélyebb 
vízi, nyilttengeri ammonitesz volt. Házuk a Bakony-hegységben ezrével gyűjthető. A 
krétaidőszaki ammoniteszek közül csigaházszerűen spirálisan felcsavart háza volt a Ba- 
konyban ugyancsak gyakori 7urrilitesnek. 

Az ammoniteszek a devontól a krétaidőszak végéig éltek. 

Különböző Arnmonitesz-fajokat mutat be a 7. tábla, 2., 3., 4. kép és a 8. tábla. 

A-Nautiloidea és az Ammonoidea alosztály mellett a fejlábúak harmadik alosztályá- 
ba a belsővázasok (Coleoidea) tartoznak. Szemben a fejlábúak kihalt 10 000 fajával, 
ezeknek ma mindössze 650 fajuk él. Ez a szám azonban megtévesztő, mert viszonylag 
kis alakgazdagságuk ellenére a 10- és 8-karú belsővázasok hihetetlen tömegben nép"sí- 
tik be a mélytengereket, nagy számban élnek a tenger felső részében és a sekélyebb 
övekben is. A belsővázasok közül őslénytani szempontból a Belemnitesfélék a legfon- 
tosabbak, amelyeknek fejlett rosztruma jól fosszilizálódik (71097. ábra). A belsővázasok 
a karbontól máig élnek, a Belemnitesfélék azonban a jurára és a krétaidőszakra jellem- 
zők. A ma élő Coleoideák közül megemlítjük a Spirulát, amelynek egy síkban felcsa- 
vart fragmokónusza van rosztrum és lakókamra nélkül. Ellapult, lemezszerű fragmo- 
kónusza van a tintahalnak (Sepia) is, apró, csökevényes rosztrummal. Az ún. szépia- 
csont kanáricsemege, egyúttal egyik végpontja egy nagyon hosszú és áttételes törzsfej- 
lődési folyamatnak. A Spirula és a Sepia a kamrák víz- és gáztérfogatát szabályozni 
tudja, az ősi hidrosztatikus berendezés még működik. A kalmár (Loligo) háti szilárdító 
lemeze a lakókamra háti részéből (proosztrákum) alakult ki. A Coleoideák közül külső 
váza csak a hajóspolipnak (Argonauta) van. Ez a váz harmadlagos képződmény, és 
nem a köpeny választja el, hanem a karok, és nem hidrosztatikus berendezés, hanem 
keltetőtasak. Ezt a vázat az Argonauta nősténye választja el. Maga a váz kalcit anyagú 
és kamrázatlan. Egészen más úton jött létre, mint a külsővázasok elsődleges védő váza. 
A Coleoideák jó példát nyújtanak az evolúció visszafordíthatatlanságára. 


4 106. ábra. Mai Nautilus háza részben felnyitva, a belső felépítés szemléltetésével. STENZEL (1964) nyomán 

107. ábra. Belemnitesz rekonstrukciója és a szilárd váz részei. BLACK (1978) nyomán 


SÜNFÉRGEK 


Az ormányosférgek vagy sünférgek (Echiurida) hengerszerű vagy zsák alakú férgek, 
amelyek teste fejlebenyre és törzsre tagolódik. A fejlebeny a test elülső részén van, tá- 
gítható, de nem húzható vissza a törzsbe. A fejlebeny elülső része kitágul, és gyakran 
villásan szétágazik, a szájnyílás közelében zárt csővé nő össze. A fejlebeny hátulsó ré- 
szén van a garatideggyűrű, innét húzódik végig a törzsön az egyetlen hasi idegtörzs. 
Idegdúcok nincsenek. A fejlebeny törzshöz viszonyított hossza nagyon változó. A száj- 
nyílásnál erős, horogszerű, mozgatható serték vannak. A bélcső nagyon hosszú és 
összetekerve szinte kitölti a teljes testüreget. Hosszúsága elérheti a test tízszeresét is. A 
végbélnyílás a test hátsó részén van. Az ormányosférgek véredénye zárt, egyszerű. Az 
ormányosférgek törzse gyűrűszerűen sávozott, de nem szelvényezett. A test felületén el- 
szórtan vagy gyűrűszerűen szemölcsök vannak, amelyek egyszerű érzékszervek. 

Az Echiurida-fajok nem választanak el szilárd vázat. 

Az ormányosférgek váltivarúak, a megtermékenyülés a vízben történik. Trochofora 
lárvájuk van, amely planktonszervezetekkel táplálkozik. A lárvaállapot befejeztével az 
állat az aljzatra süllyed, aho! fejlebenyével sepri össze az üledékben levő szerves törme- 
lékanyagot, az apró növényeket és állatokat. . 

Az ormányosférgek kizárólag tengerben élnek, és világszerte elterjedtek. Gyakran 
húzódnak meg sziklahasadékokban vagy maguk vájta mélyedésekben. Főleg az ár- 
apályövben laknak, de lehatolhatnak egészen a 9000 m-t meghaladó mélységekbe is. 

Az Echiurida-fajok azokhoz a ritka állatcsoportokhoz tartoznak, amelyeknek fosszi- 
lis alakjait a paleontológusok a legutóbbi időkig nem ismerték. 1977-ben felsőkarbon 
szideritkonkréciókból írták le megkövesedett maradványaikat. A különleges fennmara- 
dási körülményeknek köszönhető, hogy a fejlebeny és a bélcső is fosszilizálódott. A 
karbonidőszaki ormányosférgek feltűnő módon hasonlítanak a ma élőkhöz. Nemcsak 
azt sikerült megállapítani, hogy a fosszilis csoport melyik ma is élő rendbe tartozik, ha- 
nem valószínűsíthető volt a családba sorolás is. Az ormányosférgeknek legalábbis egy 
része az utolsó 300 millió év alatt alig változott. Bizonyos tehát, hogy a csoport önálló- 
sulása korán bekövetkezett. Ezt a tényt alátámasztották azok az 1979-ben leírt Echiu- 
rida-maradványok, amelyek a dél-afrikai prekambriumból kerültek elő. 


GYŰRŰSFÉRGEK 


A gyűrűsférgek (Annelida) önálló testüreges ősszájúak. Általános jellemzőik : 
— a számos szelvényre osztott test, 
— a csillós hám- vagy kutikularéteg, 
— a bőrizomtömlő, 
— az elöl levő szájnyílás, hátulsó végbélnyílás, 
— a koszorúslárva. ; 

A szelvényesség (metamerizáció) következtében minden szelvényben páros cöloma- 
zacskó van, és általában a legfontosabb szervek ismétlődnek egymás után. A szelvé- 
nyesség külső vagy belső lehet, de a kettő gyakran egybeesik. A szelvények határát kí- 
vül befűződések, belül haránt válaszfalak alkotják. A szelvények száma változó, egyes 
fajoknak több száz szelvényük lehet. Általában a szelvények a meghatározott életmű- . 
ködésnek megfelelően módosulnak. A henger alakú vagy hát-hasi irányban lapított ál- 
latoknak a testét gyakran serték fedik. A testfalban körkörös és hosszanti izomrétegek 
vannak, ezek alkotják a bőrizomtömlőt. A bőrizomtömlőn belül helyezkednek el az ál- 
lat szervei és a testfolyadék. Az izmok közül a körkörösek vannak kívül, a hosszantiak 
pedig belül. A hosszantiak általában fejlettebbek, mint a körkörösek. A hosszanti iz- 
mok összehúzódásakor a test megrövidül és megvastagodik, a körkörös izmok összehú- 
zódása a test megnyúlásához és megvékonyodásához vezet. Az első szelvény erősen mó- 
dosult. Itt van az agyidegdúc fontos érzékszervekkel, de cölomazacskók nélkül. A má- 
sodik szelvényen van a szájnyílás, és az utolsón a végbélnyílás. Ha a gyűrűsféreg lár- 
vákkal szaporodik, jellegzetes lárvája koszorús (rrochofóra) jellegű, akárcsak a puha- 
testűeké. 

A gyűrűsférgek életmódja nagyon változatos. Túlnyomó többségük tengerben él, de 
vannak köztük édesvízi és szárazföldi csoportok is. Ásó, mászó, lebegő vagy helyhez 
kötött életmódot folytató alakok. Az ásó életmódú gyűrűsférgek bőrizomtömlője külö- 
nösen fejlett. A mozgásban a sertéknek is jelentős részük lehet. 

A gyűrűsférgek egy része ragadozó, de vannak köztük növényevők, mindenevők, 
szűrő táplálkozásmódúak vagy iszapfalók. A ragadozók űrbelűekkel, puhatestűekkel, 
rákokkal vagy más gyűrűsférgekkel táplálkoznak, és egészben nyelik le áldozatukat. A 

növényevők állkapcsaikkal tépik szét a moszatokat. Sok iszapfaló zsebszerűen kifordít- 
ható szájrészét használja fel a táplálékszerzésre. Szájlebenyét kiterítve összesepri az 
üledék felszínén levő anyagot, majd a rátapadt iszappal együtt visszahúzza és lenyeli a 
gyűjtött szemcséket. A meg nem emésztett táplálékot az állat különböző és jellegzetes 
módon távolíthatja el a testéből. Ezért a gyűrűsférgek egy részének meghatározott 
alakú ürüléke van. 

Földtani szempontból a gyűrűsférgek közül a soksertéjűek (Polychaeta osztály) a 
legjelentősebbek. Jelenleg is ezek a leggyakoribbak, több mint 5000 fajjal. A sokserté- 
jűeknek általában erős sertéik vannak, és a testfüggelékek az életmódnak megfelelően 
módosulnak. Sertéiken kívül csonklábaik lehetnek. Méretük 2 mm és 3 m között vál- 
tozhat. Túlnyomórészt tengerben élnek, a planktonban ugyanúgy mint a tengerfenéken 
vagy a tenger üledékébe beásva. A lebegők általában ragadozók vagy mindenevők. A 
tengerfenéken élők vagilisak vagy szesszilisek. A szabadon mozgók általában itt is ra- 
gadozók vagy mindenevők, a rögzített, csövekben élő alakok általában a tengervízben 
lebegő szerves anyaggal táplálkoznak. Az iszapban élők vagy állandó, vagy időszakos 
járatokat építenek. Ezek között is akad ragadozó, de a többségük az üledékben felhal- 
mozódó szerves anyagot használja fel táplálékul, általában válogatás nélkül. Az infau- 
nába tartozó soksertéjűek alapvetően megváltoztathatják az üledék szerkezetét és ké- 
miai összetételét. 

A szabadon mozgó soksertéjűeknek általában a rágószervük marad meg. Kivételesen 
a lágytest lenyomata is megőrződik. Maga a fog (Scolecodonta) hasonlít a később tár- 
gyalásra kerülő Conodonták fogszerű képződményeire, de kitin anyagú, és belül üre- 
ges. Méretük 50 um és néhány mm között változik. A Scolecodonta-fajok először az 
ordovíciumi rétegekben fordulnak elő. A soksertéjűek teljes példányainak lenyomata 
sokkal idősebb kőzetekből került elő. Az Ediacara-faunában ugyanúgy megtalálhatók 
a soksertéjűek, mint ahogyan előfordulnak a középsőkambriumi Burgess-palában is (a 
teljes fauna 590-a). A Burgess-palában fosszilizálódott soksertéjűek sertéi nagyon fej- 
" lettek, tüskeszerűek vagy pikkelyszerűek és nyilvánvalóan az állat védelmét segítették 
elő a ragadozókkal szemben. A felsőkarbon szideritkonkréciókból leírt soksertéjűek 
már nagyon közel állnak a jelenleg tengerben élő genusokhoz. A prekambriumban és a 
paleozoikumban a soksertéjűek jelentős törzsfejlődésen mentek keresztül. 

A soksertéjűek egy része helyhez kötött életmódot folytat és szilárd vázban él. Ezek a 
csőlakók általában állkapocs nélküliek és többnyire szűrő életmódot folytatnak vagy 
iszapfalók. Vagy a vázukkal nőnek a szilárd aljzathoz, vagy magukkal vonszolják la- 
kócsöveiket, amelyeket időnként el is hagyhatnak. A cső keresztmetszete kör, három- 
szög, vagy sokszög alakú, sima belső, általában hosszanti taréjokkal díszített külső fe- 
lülettel. A ház egyenes vagy egy síkban felcsavart, sokszor szabálytalanul elterülő vagy 
gombolyagszerűen összecsavarodó. A váz kalcitból vagy aragonitból, esetleg a kettő 
együtteséből épül fel. Különösen a Serpula-fajok gyakoriak a fosszilis anyagban. Ezek- 
nek váza tömegesen összerőve kisebb zátonyokat alkothat. Azokat a kőzeteket, ame- 
lyek döntő többségben Serpula-vázból állnak, szerpulitnak nevezzük. 

ÍZELTLÁBÚAK 


Az ízeltlábúak (Arthropoda) törzse a legalakgazdagabb. A mai állatvilág 759o0-a ízelt- 
lábú, több mint egymillió fajjal. Az ízeltlábúakat általában jellemzi : 
— a szelvényezett test, 
— a fej, tor és potroh, 
— az íÍzelt láb, 
— a kitinváz, 
— a rendkívüli alakgazdagság. 

Az ízeltlábúak teste a gyűrűsférgekéhez hasonlóan szelvényezett. Minden gyűrűszerű 
szelvény (szegmentum) négy lemezrészből áll (hátlemez, mell-lemez és két oldallemez). 
A szelvények különbözők (heteronómia), általában három testtájat alkotnak : fejet (ce- 
falon, kaput), tort (torax, pereion) és potrohot (abdomen). Az utolsó szelvényük a 
telzon. . 

A mell-lemez és az oldallemez csatlakozásánál ízesül a szelvényhez a cső alakú, szel- 
vényekből összetett, saját izommal mozgatható páros láb (arthropodium). Az ízelt láb 
alapján különbözik a törzs a többi szelvényezett állattól, erről kapta nevét is. A láb ere- 
detileg járásra szolgált, de a törzsfejlődés során sokféleképpen módosulhatott, táplál- 
kozásra, fogásra, tapintásra, úszásra, légzésre, hálószövésre, tojásrakásra, sőt szapo- 
rodásra iS. 

A mozgathatóan egymáshoz kapcsolódó szelvényeket és a végtagízeket több rétegből 
összetett, kitin anyagú, rugalmas kutikula borítja, ami ektodermális eredetű. A külső 
kutikulán kívül kitinanyag burkolja a belső szervek nagy részét. A váz részint védeke- 
zésre szolgál, de megakadályozza a kiszáradást és megkönnyíti az izmok megtapadását 
is. A kutikula csak kivételes esetben fosszilizálódik, ezért az állatvilág legnépesebb cso- 
portjának, a rovaroknak múltjáról viszonylag kevesebb tájékoztatást nyújthat az ős- 
lénytan. Egyes csoportoknál a külső kitinanyagba mészsók rakódnak le, ami lehetővé 
teszi a fennmaradást. Ezek őslénytani szempontból is jelentősek. 

Az ízeltlábúaknak fejlett az idegrendszerük, szemük egyszerű vagy összetett, kopol- 
tyúval (branchia) vagy légcsövekkel (trachea), illetve bőrlégzéssel lélegeznek. Fejükön a 
végtag módosulhat csáppá (antenna) vagy ollóban, illetve karomban végződő csáprágó- 
vá (kelicera). i 

Az ízeltlábúak általában váltivarúak. Sokféle lárvájuk lehet, kivéve a koszorúslárvát 
(trochophora). Egyes csoportoknál a petéből kibúvó állat szelvényszáma egyezik a fel- 
nőtt állatéval, másoké kevesebb, a hiányzó szelvényeket az ízeltlábúakra jellemző ved- 
léssel pótolják az egyedfejlődés során. A vedlő ízeltlábúaknak tehát átmeneti, de nem 
módosítható vázuk van, ami alapjában különbözik a korallok vagy a puhatestűek ál- 
landó és folyton tovább épülő vázától. 

Az ízeltlábúak táplálkozásmódja nagyon változatos, vannak köztük növényevők, ra- 
gadozók, mikroszkopikus kicsinységű lebegő szervezetekkel táplálkozók, élősdiek stb. 
Csak kivételesen akad köztük helyhez kötött életmódot folytató. A tengeri ízeltlábúak 
között ugyanúgy találunk epibentoszban és inbentoszban élő alakokat, mint úszó vagy 
lebegő szervezeteket. Túlnyomó többségük azonban a szárazföldön él, és itt a legfejlet- 
tebb csoportjuk a levegőt is meghódította. 

Az ízeltlábúakat négy altörzsbe oszthatjuk : 


háromkaréjos ősrákok, 
rákszabásúak, 

rákok, 

, légcsövesek"? . 


Mind a négy altörzs már a kambrium , hajnalán"? megjelent. Korábban feltételezték, 
hogy a háromkaréjos ősrákokból alakultak ki a rákok és a rákszabásúak. A jelenleg ál- 
talánosabban elfogadott vélemény szerint a négy altörzs egymástól függetlenül alakult 
ki, már a prekambriumban. Lehetséges, hogy az ízeltlábú törzs mesterséges egység, és 
valójában az altörzsek önálló törzseknek felelnek meg. Ezek különböző ősöktől szár- 
maztak, de mind eljutott az ízeltlábúság fokára. Kérdés, hogy a gyűrűsférgek voltak-e 
az ízeltlábúak ősei. Egyedül a , légcsövesek" egyedi fejlődése hasonlít a gyűrűsférgeké- 
re. A származási kapcsolatok tehát egyelőre tisztázatlanok. 

A négy altörzs közül jelenleg a , légcsövesek" a legalakgazdagabbak, több mint 
900 000 leírt fajjal. A csáprágósokhoz több mint 60 000 faj tartozik, a rákok fajszáma 
pedig meghaladja a 40 000-et. A háromkaréjos ősrákok kihalt altörzséből mintegy 
15 000 fajt írtak le. A , légcsövesek" és a csáprágósok csaknem kizárólag szárazföldiek. 
A rákok nagy része tengeri, a háromkaréjos ősrákok pedig valamennyien kizárólag a 
tengerben éltek. 


HÁROMKARÉJOS ŐSRÁKOK 


A háromkaréjos ősrákok (Trilobita) az ópaleozoikum legjellegzetesebb tengeri szer- 
vezetei voltak. Milliószámra nyüzsöghettek az egykori tengerekben. Mintegy 350 millió 
éves történetük során alapjában keveset változtak, annak ellenére, hogy egyes bélye- 
geik nagyon változékonyak voltak. Általában jellemző rájuk : 

— a hosszirányban is három részre tagolt test, 
— a páncélozott háti rész, 

— egy pár antenna, 

— egyforma, hasadt lábak, 

— a tengeri életmód, 

— a kambriumi és ordovíciumi virágkor. 

A trilobiták testének körvonala tojásdad vagy elliptikus volt, domború vagy lapos 
háti résszel. Testhosszuk általában 3—10 cm között változott, kivételesen azonban 
akadt köztük 1/2 cm-es és 70 cm-es példány is. Ez utóbbiak csápjaikkal még nagyob- 
bak lehettek. Szilárd, fosszilizálódásra alkalmas páncéljuk úgy jött létre, hogy a szelvé- 
nyek háti lemezei elmeszesedtek. A test elülső részén a háti lemezrészek mozdíthatatlan 
összeolvadásából jött létre a fejpajzs (cefalon), és ugyanígy mozdíthatatlan, egységes 
lemez a test hátsó részén levő farokpajzs (pigidium). A kettő között azonban a tor (tho- 
rax) hátoldalon levő, ugyancsak páncélozott szelvényei mozgathatóan ízesültek egy- 
máshoz. A test hármas tagoltsága általános jellemzője az ízeltlábúaknak. A trilobiták- 
nál emellett mindegyik testrészen hosszirányban is elkülöníthetjük a középső tengely- 

járóláb kopoltyús láb 


108. ábra. Trilobiták hátpajzsa felülnézetben //), oldalnézetben (2), a lágytest kiegészítésével (3), egy szel- 
vény metszete (4) és a fejpajzs felhasadása a vedlés pillanatában (5). BLACK (1972) nyomán 


részt (axiális rész) és a két oldalsó részt. A trilobiták erről a hármas tagolásról kapták 
nevüket (7108. ábra). 

A fej körvonala ovális, körszerű, félhold alakú, trapézszerű vagy háromszögletű 
volt. Általában rövidebb, mint a középső tor, és nagyobb, mint a hátsó pigidium. A fej 
középső, tengelyi része a g/abella, oldalsó részei a génák. A glabella kidomborulhat a 
fejpajzs felületéből, vagy összeolvad a génákkal. A glabella pereme sima, vagy a hátul- 

só, illetve az oldalsó részen — az egykori szelvényezettségnek megfelelően — rovátkolt. 
A génákon nincs nyoma a szelvényezettségnek. 

A génákon, tehát az állat háti részén voltak a szemek. Többnyire vese vagy félhold 
alakú, esetleg nyélszerű kiemelkedésen ültek. Egyeseknek kis szemük volt, másoknak 
nagy. Kivételesen a két szemlemez elöl összeérhetett és egységes látószervet alkotott. A 
trilobitáknak vagy nagyon sok (maximálisan 15 000) lencséből összetett szemük volt, 
amelyet összefüggő hártya burkolt, vagy több, nagyobb, de elkülönült szemlencséjük, 
mindegyiken önálló hártyával. Ellentétben a mai ízeltlábúak szemével, amelyeken a 
lencse kitinanyagú, a trilobiták lencséje a felületre c tengellyel irányított kalcitkristály- 
ból állt. Az újabb kísérletek szerint a trilobiták szemlencséje sokkal tökéletesebb képet 
adott a külvilágról, mint a mai rákoké. Egyes csoportoknak nem volt látószervük, ezek 
, vakok" voltak. A trilobiták vaksága másodlagos. A látószerv elvesztése a különböző 
törzsfejlődési ágakon többször ismétlődött, gyakran úgy, hogy a kiugró szemlemez 
még megmaradt. i 

A génákon a varratvonalak (szutúrák) keskeny árkok, amelyek általában meg- 
könnyítették a vedlést. Az arcvarratvonal (faciális szutúra) a szemrész érintésével, a fej- 
pajzs oldalsó peremén végződött (propária) vagy hátrafelé irányulva elérte a fejpajzs 
hátulsó peremét (opisztopária). E két fő típuson belül a varratvonalak nagyon változa- 
tosak voltak. 

A hátpáncél peremi része begörbülve átnyúlhat a hasi részre. A fej hasi oldalán há- 
rom szelvény mell-lemez elmeszesedhet. Ebből kettő a szájnyílás előtt van, egy a száj- 
nyílás mögött. Ugyancsak a szájnyílás mögött találjuk a 4 pár hasadt lábat, amely még 
nem alakult át rágószervvé. A lábnak két ízből álló tőrésze van, amihez a belső járóláb 
és a külső úszóláb ízesül. A járóláb, akárcsak a mai rákoknál, 7 ízből áll. Maga a fej 7 
szelvény összeolvadásából keletkezett. 

A tor és potroh középső (axiális) részét orsónak (rahisz) nevezzük, amelyet kétoldalt 
kiterülő pleurák szegélyeznek. Egy-egy torszelvény tulajdonképpen két szelvény össze- 
olvadásából keletkezett. A középső, gyűrűszerű részen a szelvények teljesen összeol- 
vadtak, a pleurákon azonban gyakran a szelvény hossztengelyével párhuzamos irányú 
barázda választja el a két részt. Az ősi trilobitákon a tor elülső része (protorax) hasonlít 
a többi trilobita toraxára, a hátulsó rész (opisztotorax) pleurái azonban keskenyek és 
rövidek. Valamennyi torszelvényen a hasi oldalon ugyanolyan pár hasadt láb van, mint 
a fejen. 

A mozgatható torszelvényekkel ellentétben a farokpajzs szelvényei egységes lemezzé 
olvadtak össze. A farokpajzs 1—30 szelvény összeolvadásából keletkezett. A fejpajzs- 
hoz viszonyítva a farokpajzs lehet kicsiny (mikropigidium), azonos méretű (izopigi- 
diumj) vagy nagyobb f(makropigidium). A pigidium általában félkör alakú, gyakran egy 
vagy több tüskében végződik a pereme. A pigidium hátsó vége felé haladva csökken a 
hasadt lábak mérete. 

A háti páncél felülete sima, de lehetnek rajta szemcsék, csomók, sőt hosszú tüskék is, 
amelyek belül üresek. I 

A trilobiták külső váza vékony kitinburokból áll, aminek egyes része (háti oldal és a 
hasi oldal kis része) átitatódott mészsókkal (kalcit, foszfát). Általában tehát csak a háti 
rész fosszilizálódott. Maga a szilárd váz vékony, mindössze 0,1—0,5 mm. A legvasta- 

gabb a fejrészen, legvékonyabb a toron. A váz három rétegből épül fel. A külső, vé- 
kony, valószínűleg pigmenttartalmú réteg a felületre merőleges prizmákból áll. Ezen 
belül van a viszonylag vastag, lemezes szerkezetű középső réteg, majd az ismét vékony, 
pigment nélküli belső réteg. A három réteg együttesen megfelel a mai ízeltlábúak külső 
vázában a belső rétegnek f(endokutikula). A vázat nagyobb csatornák járhatják át, 
amelyeknek nyílásai kilépési helyei lehettek az érzéksertéknek, amelyek elszórtan borí- 
tották az állat háti részét. 

Egyes trilobiták megőrizték eredeti színezettségüket. Csokoládébarna foltok vannak 
rajtuk, vagy világosabb és sötétebb, legyezőszerűen szétterülő sávok. A színezettség 
ugyanúgy szolgálhatott álcázásra, mint szaporodásnál a párválasztás megkönnyítésére. 

Jóllehet a trilobiták szaporítószervéről semmi biztosat nem tudunk, és tojásleleteik is 
bizonytalanok, a szilárd váz megjelenésétől kezdve jól ismert az egyedfejlődésük, egé- 
szen az állat felnőtté válásáig. Az első váz (protaszpisz) ízesülés nélküli, egységes pajzs, 
hosszúsága 0,25—1 mm között változik, felülete enyhén domború. A protaszpid lárva- 
állapotot felváltja a rneraszpid lárvaállapot, amelyen a fejpajzs már elkülönül az átme- 
neti pigidiumtól, és fokozatosan megjelennek a torszelvények is, anélkül, hogy számuk 
elérné a felnőtt állat (hHolaszpid állapot) szelvényszámát. Valószínű, hogy a protaszpid 
állapot egy hétig tartott, a meraszpid egy évnek felelhetett meg, a holaszpid legalább 4 
évnek. 

A növekedés során az állat vedléssel szabadult meg kinőtt páncéljától. Az új páncél 
kialakulásáig eltelt idő a tulajdonképpeni növekedés időszaka, amikor az állat legin- 
kább sebezhető. A vedlés után kialakult páncél mindössze 25—30 um vastagságú. A 
vedlések eredményeként a trilobitáknak sokkal több páncéljuk van, mint ahány egyed 
élt, s ez a paleontológus számára kedvező. A határozásnál azonban messzemenően szá- 
molni kell az egyedfejlődés során bekövetkező jelentős alaki változásokkal (109. ábra). 


109. ábra. Egy alsókambriumi trilobita fejpajzsának méretarány-változása az egyedi fejlődés során. Balra a 
lárva, jobbra a felnőtt állat fejpajzsa. Egyes részek (pl. B4—8) kiszélesültek, mások (pl. E4—8) elkeskenyül- 
tek. ERBEN (1975) nyomán 


TT 

Akárcsak magukról a trilobitákról, ugyanígy életmódjukról is egyszerre sokat és ke- 
veset tudunk. Annak ellenére, hogy hátpáncéljaik az ópaleozoikum leggyakoribb 
fosszíliái, mindössze 5 faj hasi oldalának függelékeit ismerjük, amelyek pirittel átita- 
tott vázai nagyon finom szemcsés agyagpalából kerültek elő. Nehéz feladat e néhány 
példány alapján általános következtetést levonni az összes trilobita belső felépítésére, 
ami előfeltétele lenne az alakból az életműködésre irányuló, megbízható elemzésnek. A 
lábak feladatköre sem teljesen egyértelmű. A belső járóláb mászásra, futásra és ásásra 
szolgálhatott, a külső lábnak azonban az úszáson kívül szerepe lehetett a légzésben és a 
tápanyag szűrésében is. 

A hátpáncél mindenesetre a lágy hasi rész védelmére szolgált. Védekezés szempontjá- 
ból nagy előnnyel járt, ha az állat — hasonlóan, mint a mai százlábú — becsavarodha- 
tott. A legősibb alakok közt egyesek képtelenek voltak erre, az alkalmazkodás során 
azonban a becsavarodás egyre változatosabb lett. A becsavarodásnak három fő típusa 
van. A tökéletlen becsavarodás esetén a fej és a farokpajzs nem ér össze ; az állat többé- 
kevésbé félgömb alakú. A gömbszerű becsavarodásnál a farokpajzs hátsó pereme érinti 
a fejpajzs peremét vagy annak háti felületét. A spirális becsavarodásnál a farokpajzs a 
fejpajzs alá nyomul, vagy csak a peremével, vagy az egész felületével. E fő típusok mel- 
lett sok típusa lehet a becsavarodásnak. Úgy látszik, a becsavarodás ugyanolyan létkér- 
dés lehetett a trilobitáknál, mint a fejlábúaknál, de a hidrosztatikus feladat megoldása 
helyett pusztán a védelem tökéletesítésére szorítkozott. 

Azoknak a trilobitáknak, amelyek nem tudtak becsavarodni, egyetlen védelmük le- 
hetett, ha szorosan odalapultak a tengerfenékhez. 

A trilobitákkal együtt előforduló szervezetek (korallok, tengeri liliomok stb.) alap- 
ján egyértelmű, hogy valamennyien a tengerben éltek. Legnagyobb többségük az epi- 
bentoszba tartozott, és járólábaival mászott a tengerfenéken. Apró zsákmányra va- 
dásztak vagy szuszpenzióval táplálkoztak (//0. ábra). Egyesek az inbentoszban éltek, 
csak a fejpajzsuk látszott ki az iszapból. Valószínűleg voltak köztük olyanok is, ame- 
lyek a tenger alatti sziklahasadékokban húzták meg magukat. Ezeknél a szemet apró 
tüskék és fejlett érzékserték helyettesítették. Az iszapba rejtőző trilobiták közt is lehet- 
tek vakok, bár egyesek szerint a látószerv elvesztése átvilágítatlan, nagyobb vízmélység- 
re (600—700 m) utal. A trilobiták egyik ősi, különös csoportjánál a fejpajzs ugyan- 
olyan nagy, mint a farokpajzs, és mindössze kettő a torszelvények száma. Ezek ugyan- 
úgy össze tudták csukni hátpáncéljukat, mint a kagylók a teknőiket. Lehetséges, hogy 
ezek pelágikus, úszó életmódot folytattak, és egyes kagylókhoz (Pecten) hasonlóan a 
két pajzs csapkodásával mozogtak. 

Mivel a trilobiták nagy tömegben, a tengerfenék közelében éltek, természetes, hogy 
sokféle nyomot hagytak maguk után. Mintegy 20 életnyom-nemzetség van, amelyet tri- 
lobitáknak tulajdonítanak. Ezek között egyaránt találunk ásás-, mászás-, nyugalmi és 
táplálkozási nyomokat. E nyomokat az ugyanabból a rétegből előkerült trilobitákkal 
nem sikerült egyértelműen azonosítani. 

A trilobiták különböző faunaprovinciákban éltek. Már a kambriumban eltértek egy- 
mástól a sekélytengeri, szárazföldi eredetű üledékekkel jellemzett ,,self-miogeoszinkli- 
nális" jellegű pacifikus provincia trilobita-faunái a nyílttengeri, , eugeoszinklinális" 
jellegű atlanti provincia faunájától. Az újabb kutatások alapján lehetőség nyílott to- 

110. ábra. Különböző életmódhoz alkalmazkodott trilobiták (/—7) és a becsavarodás különböző foka (8— 
10). DRuscsic (1974) nyomán 


vábbi alprovinciák elkülönítésére is. Megemlítendő, hogy a sekélytengeri közösségek 
trilobitafaunái gyorsan fejlődtek, az endemikus alakok aránya nagyobb volt. Ezzel 
szemben a pelágikus, mélyvízi alakok közt több volt a kozmopolita, lassabb volt a 
törzsfejlődési tempó. 

A prekambriumból több kontinensről (Ausztrália, Szovjetunió) ismerünk néhány 
milliméter kicsinységű, szelvényezett szervezeteket, amelyek inkább hasonlítanak a mai 
ízeltlábúak lárváira, mint a trilobitákéra. Ezek a leletek tehát nem oldják meg a trilobi- 
ták származásának kérdését. Mivel az alsókambriumban már hat elkülönült csoportjuk 
ismert, feltehető, hogy a trilobiták különböző irányú fejlődése már a prekambriumban 
megkezdődött. Mindenesetre az alsókambriumban az ősi bélyegeket (tagolt glabella, 
szemlemez, sokszelvényű tor, kis pigidium) őrző alakok már együtt éltek a nagyon spe- 
cializált formákkal (elvesztett szem, nagyon kevés torszelvény, nagy pigidium). A két 
szélsőségen kívül az igazi továbbfejlődést azok a csoportok jelentették, amelyeknél a 
tor rövidebb, a potroh nagyobb volt és a szemlemez fokozatosan redukálódott. Ezek a 
felsőkambriumban és az ordovíciumban érték el virágkorukat, amit a felsődevonban 
nagyarányú kihalás követett. A devonidőszakban még 9 trilobita rend élt, ezekből 
azonban csak egy lépte át a devon/karbon határt. Ez a rend kitartott a perm végéig, 
amikor a trilobiták kihaltak. 120 millió évig tartó hanyatlásuk valószínűleg kapcsolat- 
ba hozható más hasonló életmódot folytató, de versenyképesebb csoport (puhatestűek, 
rákok) fellendülésével. 

A trilobiták virágkorának idejéből Magyarország területéről nem maradtak fenn 

fosszíliák. Hanyatlásuk időszakából viszont előkerült egy-egy rossz megtartású lelet 
(Nagyvisnyó, Bükk hegység, felsőkarbon), ezért nem teljesen ismeretlenek a hazai geo- 
lógusok előtt. 

A trilobiták elsősorban jó korjelzők, vékony vázuk miatt azonban kőzetalkotó szere- 
pük alárendelt. Sok esetben a váz utólagosan átkovásodik vagy piritesedik, és gyakori, 
hogy az állatnak csak a lenyomata vagy a kőbele marad meg. Mivel vedléskor a váz 
szétesik, az egyes testrészek gyakoribbak, mint a teljes leletek. 

A trilobiták mind tengeriek. Egyes csoportjaik elterjedéséből bizonyos következteté- 
seket levonhatunk az egykori vízmélységről, parttávolságról és a hőmérsékleti viszo- 
nyokról. 

A trilobiták a legjobb szintjelzői a kambriumnak. Az egyes nemzetségek időbeli el- 
terjedése alapján a kambriumot 15 kronozónára osztották. A zónák alapja egy vagy 
két nemzetség tömeges előfordulása, a nemzetségek azonban egyrészt túlléphették kro- 
nosztratigráfiai határaikat, másrészt egyes kronozónán belül szubzónát lehetett elkülö- 
níteni. Mindenesetre egy-egy trilobitazóna hosszabb időnek felel meg, mint a mezozoi- 
kum ammonitesz-zónái. A trilobitakronozónák átlagos időtartama 4 millió év. Igaz vi- 
szont, hogy a jelentől a múlt felé távolodva nemcsak az időegységek tartama nő meg, 
hanem megváltozik a pontosság iránti követelményünk is. 

Akárcsak az ammoniteszek esetében, az egyes trilobitaágakon is nagyon változó volt 
a törzsfejlődési tempó. 

A trilobiták rokonságába öt meglepően kicsi, de egymástól lényegesen eltérő cso- 
port tartozik, általában szilárd váz nélkül. Egyes csoportok képviselői egyedül a közép- 
sőkambriumi Burgess-palából ismertek, nem mintha csak ott és akkor éltek volna, ha- 
nem mivel a fennmaradási feltételek rendkívül kedvezőek voltak azon a területen. A 
különböző osztályokban egyes bélyegek a csáprágósokra, mások a rákok rokonságára 
utalnak. Többségük tengerben élt, de volt olyan is, amely a karbonidőszaki mocsárer- 
dők nedves talaján mászott, és hosszúsága elérte a 1,5 m-t. 

A hatodik, leggazdagabb osztályba tartoztak a szűkebb értelemben vett trilobiták, 
amelyeknek csaknem áttekinthetetlen az alakgazdagságuk. A Trilobitomorphákra vo- 
natkozó irodalom az utolsó 15 évben meghaladta az ezer cikket és ez idő alatt a nemzet- 
ségek száma megkétszereződött ! A trilobita nemzetségek száma több, mint 3000, a fa- 
jok száma 15 000. Kihalt, változatos, ugyanakkor nagyon behatóan vizsgált csoportról 
lévén szó, érthető, hogy a magasabb rendszertani egységeket (család, rend) különböző 
módon értékelik az egyes szerzők. Általában a rendszerezésben döntő jelentőséget tu- 
lajdonítanak az arcvarratvonalnak és a középső testrész felépítésének, de fokozottabb 
mértékben veszik figyelembe a becsavarodás módját, a fej alsó szerkezeti felépítését, a 
szelvények számát és az egyedfejlődés korai szakaszát. 

A jellegzetesen ősi trilobiták közé tartozik a Paradoxides, amelynek fejpáncélja fél- 
kör alakú volt, domború glabellával, sok (16—21) szelvényből álló torral és kicsiny pi- 
gidiummal. A toron a rovátkolt pleurák hátrafelé irányuló tüskékben végződtek. A Pa- 


radoxides az atlanti faunaprovinciában élt, a középsőkambrium vezérkövülete. 
Paradoxidest mutat be a 9. tábla. 

RÁKSZABASUAK 


A rákszabásúak (Merostornata) ősi, primitív csáprágósok (Chelicerata). Jellemzőik : 
— csápjuk nincs, 
— a két részre tagolt test (fejtor és potroh), 
— hat pár láb a fejtoron, 
— a csáprágó, 
— a módosult potrohlábak, 
— a kitines vagy foszfátos külső váz, 
— a vízi életmód. 

Valamennyi, a csáprágósok altörzsébe tartozó csoportnál a csáp hiányzik, a fej és a 
tor összeolvadásából szelvényezetlen előtest (proszóma) keletkezik, a potroh pedig utó- 
test (opisztoszóma) lesz. Az előtesten módosul az első végtagpár. Vagy rövid, ollószerű 
fogóvá válik, vagy karomban végződik. Ez a kelicera. A fejlett csáprágósoknak (pó- 
kok, skorpiók) csak az előtestén vannak tapogató-, illetve járólábak. A rákszabásúak- 
nál, akárcsak a trilobitáknál, a potrohnak megfelelő utótesten is vannak úszásra vagy 
légzésre módosult függelékek. Az utótest általában szelvényezett, de a legfejlettebb, ma 
is élő tőrfarkúaknál a potroh is összeolvad, és hosszú, szuronyszerű faroktövisben f(ftel- 
zon) végződik. i 

A rákszabásúak az alsó kambriumban jelentek meg. Az ordovíciumtól a permig éltek 
az óriás ősrákok (Eurypterida). Ezeknél az előtest körvonala trapézszerű volt, egy pár 
háti szemmel, és a hasi oldalon 6 pár lábbal, amelyből az első pár csáprágó, az utolsó 
pár evezőlapát-szerű úszóláb. Az orsó alakú, elkeskenyülő utótest 12 mozgatható szel- 
vényből állt, és tőr vagy görbült fullánk alakú telzonban végződött. Feltehetően egyes 
ősrákok ugyanúgy mérgezték meg áldozatukat a fullánkjukkal, mint ma a skorpiók. 
Az ősrákok voltak a legnagyobb ismert ízeltlábúak, egyesek elérték a 180 cm hosszúsá- 
got. Amíg őseik tengerben éltek, az óriás ősrákoknak a csökkentsósvíz és az édesvíz 
volt az igazi otthonuk. Az óriás ősrákok a perm végén haltak ki, szoros rokonságban 
voltak a mai skorpiókkal (/1/1. ábra). 

A rákszabásúak közül ma is élnek a tőrfarkúak, amelyeken az előtest körvonala fél- 
hold alakú, az utótest szelvényeinek száma 6—9-re csökkent, és részben vagy teljesen 
összeolvadt. A potrohlábakon vannak a kopoltyúk, az utolsó szelvény tőrszerű. A tőr- 
farkúak közé tartoznak a Limulus-félék. Maga a Limulus a trópusi sekélytengerek 
partközeli, homokos talaján él, és a laza üledékbe ássa be magát. Feltűnő, hogy az 
egyedfejlődés bizonyos szakaszában a lárván hosszirányban két rovátka van, ami a tri- 
lobiítákra emlékeztet (,,trilobita stádium"). A Limulus-féléknek 300 millió éves 
földtörténeti múltjuk van. A csáprágósok között a Limulus élő kövület, amely szívós- 
ságával, tömeges előfordulásával semmi jelét nem adja annak, hogy kihalás előtt állna. 

Ősi tőrfarkút mutat be a /0. tábla. 

111. ábra. Az óriás ősrákok közé tartozó, 70 cm hosszú sziluridőszaki Mixopterus. STORMER (1975) nyomán 

RÁKOK 


A rákok (Crustacea) a csápos ízeltlábúak altörzsébe tartoznak. A rákok altörzsére 
jellemző : 
— 2 pár csáp (anltennula és antenna), 
— rágó (mandibula) és két pár állkapocs a fejrészen, 
— állkapcsi lábak és fogólábak a torrészen, 
—. a fejtort borító hátlpajzs (karapax), 
— a külső kitinváz és mészpáncél, 
— a vízi életmód. 

A rákok első pár csápja (antennula) végzi a tapintást. Az antennula azonos (hormo- 
lóg) a gyűrűsférgek, trilobiták és a légcsövesek tapogatójával. A fej második szelvény- 
részén van a második csáp (antenna), a harmadikon a táplálék morzsolására módosult 
rágó (mandibula), amit az első (maxillula) és második (maxilla) állkapocs követ. A rá- 
gó és az állkapocspárok szelvényei megfelelnek a trilobiták és a csáprágósok fejrészé- 
nek. Ehhez kapcsolódnak a tor elülső szelvényei, amelyek egységes fejtort (cefalotórax) 
alkotnak. A tor elülső, állkapcsi lábai részt vesznek a táplálkozásban, ugyanúgy, mini 
a fejtortól már független torrész fogólábai. A többi torláb végzi a helyváltoztatást, a 
légzést és az ivadékgondozást. Az alsórendű rákok potrohán nincsenek lábak, a felső- 
rendűekén 6 pár potrohlábat találunk. 

A rákok nagy részének csak külső kitinváza van, egyeseknél azonban ebbe kalcium- 
foszfát rakódhat le, vagy teljesen elmeszesedhet, ami megkönnyíti a fosszilizálódást. 

Kevés kivételtől eltekintve a rákok ivarosan szaporodnak, bár vannak köztük hímnő- 
sek is (kacslábú rákok) és előfordulhat megtermékenyítés nélküli szűznemzés (parteno- 
genezis) is. Jellemző lárvájuk a naupliusz. Tojásdad alakú, szelvényezetlen testű lárva, 
három pár függelékkel (antennula, antenna, mandibula) és egyetlen, középső szemmel. 
Az egyedi fejlődés során a kinőtt páncéltól vedléssel szabadulnak meg a rákok. Többsé- 
gük mindenevő vagy ragadozó, bár vannak köztük szuszpenziószűrők és iszappal láp- 
lálkozók is. A növényevők tengerifüvet legelnek, vagy apró növényi szervezetekkel, fő- 
leg kovamoszatokkal táplálkoznak. Különösen lárváik és az úszó, lebegő életmódot 
folytató rákok rendkívül fontosak a tenger élelemláncának fenntartásában. 

A rákok döntő többsége tengeri, kis részük édesvízi, kivételesen szárazföldi. Kopol- 
tyúval (branchia) lélegeznek, ezért nevük Branchiata. A szárazföldiek lélegzését a ko- 
poltyú módosulása teszi lehetővé. k 

A rákok az alsókambriumtól máig élnek. 

Az elmeszesedésnek megfelelően változik a rákok földtani jelentősége. 8 osztályuk 
közül tulajdonképpen csak egynek van környezetjelző és korjelző jelentősége, a kagy- 
lósrákoknak. Nem ritkák azonban a hazai harmadidőszaki rétegekben a kacslábú és 
tízlábú rákok maradványai sem, ezért röviden ezekkel is foglalkozunk. 

A kagylósrákok /Osrracoda) nevüket két oldalsó teknőjükről kapták, amelyek na- 
gyon hasonlítanak a kagylók teknőjéhez, de általában mikroszkopikus kicsinységűek 
(0,2—25 mm). A két teknő módosult karapax, háti részen rugalmas sarokpánt (/iga- 
mentum) feszíti szét. Akárcsak a kagylóknál, záróizmok biztosítják a zárást, amelyek- 
nek nyoma heg alakjában látható a teknő belső oldalán. A két teknő körvonala több- 

112. ábra. Különböző Ostracoda-teknők. DRuscsic (1974) nyomán 


nyire ovális, háti záros peremmel, amelyen fogak és fogmedrek lehetnek. Gyakran a 
két teknő különböző méretű, és a nagyobb átfedi a kisebbet. A teknők felülete sima, 
szemcsés, csomós, tüskés, bordás, hálózatos, árkoli stb. lehet (//2. ábra). 

A teknők felépítése kétrétegű. A külső lemez három, kitinhártyával összeragasztott 
kalcitrétegből áll. A pelágikus alakoknál a meszes külső réteg hiányozhat. A belső le- 
meznek csak a pereme meszesedik el (duplikátum). A maiak teknőjén színes kitinburok 
van, ami a fosszilizálódáskor megsemmisül. 

A kagylósrákok csaknem kivétel nélkül vízben élő, világszerte elterjedt alsórendű rá- 

1. kép. Tengeri sün (Clypeaster), pliocén. Egyiptom. 

2. kép. Cápafog (Carcharodon), pliocén. 
Őslénytani Tanszék gyűjteménye 


kok (113. ábra). Túlnyomó többségük a sekélytengerben fenéken mászó életmódot 
folytat, de vannak köztük úszó alakok is. Egyes csoportjaik sikerrel alkalmazkodtak a 
csökkentsósvízi és édesvízi környezethez. A szárazföldön nemcsak a tavakban és a mo- 
csarakban élnek, hanem megtalálhatók a föld alatti vizrendszerekben is. Apró növényi 
és állati szervezetekkel táplálkoznak, ritkábban szerves anyagot tartalmazó üledéket 
fogyasztanak. 

Az első kagylósrákok a kambriumban jelentek meg. A kambriumi alakoknál még tö- 
kéletes volt a karapax elmeszesedése. Az ordovíciumtól a devonig nagyon vastag teknő- 
jű alakok éltek, egyenes háti peremmel és egy izomheggel. A paleozoikumi Ostracoda- 
fajokat általában az egyenes záros perem és a fejlett díszítés jellemzi. Ekkor éltek a leg- 
nagyobb — kagyló nagyságú — fajok, hosszúságuk elérte az 5 cm-t. A paleozoikum- 
beli csoportok közt egyeseknél szembetűnő az ivari kétalakúság. Az első édesvízi cso- 
portok a karbonban jelentek meg. A paleozoikum végén kialakultak a mai csoportok 
ősei. Az osztrakódák törzsfejlődésére általában jellemző az egyenes háti perem feldom- 
borulása, a zárszerkezet fokozatos bonyolódása, a teknők erősebb elmeszesedése, az 
egymást követő lárvaállapotok számának csökkenése, a második maxilla, a szív és a 
kopoltyúk eltűnése, a véredényrendszer visszafejlődése, egyes függelékek specializáló- 
dása, a teknőkön az érzőserték kialakulása stb. A kopoltyútlanoknál a teknő belső hár- 
(yája végzi a légzést. 

Földtani szempontból alárendelt az osztrakódák kőzetalkotó szerepe. Jóllehet mész- 
vázúak, csak alárendelt mennyiségben vesznek részt a mai tengeri karbonátos kőzetek 
keletkezésében. Annál inkább értékesek mint környezetjelzők. Mivel kicsinyek és gya- 
koriak, mikropaleontológiai jelentőségük vetekszik a foraminiferákéval. A foraminife- 
rák azonban, ritka kivételtől eltekintve, mind tengeriek, az osztrakódák között viszont 
nagy számban találunk csökkentsósvízi és édesvízi alakokat. A szakember azonnal el 
tudja különíteni a különböző sótartalomra jellemző osztrakóda-faunákat ! Ezért jelen- 
tősek a hazai mélyfúrásos anyag feldolgozásakor, valamint a kőolaj- és kőszénkutatás 
szempontjából egyaránt. Sok esetben már a teknők alakjából és díszítéséből következ- 
tethetünk az egykori környezeti viszonyokra. Az édesvíziek teknői általában díiszítetle- 
nek, és ugyanígy sima héjúak a lágy iszapban vagy a vízinövényeken élő fajok teknői is. 
A durvaszemcsés üledékeken erősen díszített osztrakódák élnek, ezek teknői rövideb- 
bek, mini! az iszaplakókéi. Az üledéken mászó alakok teknőjének hasi pereme gyakran 
lapos. A paleozoós alakok között a hosszútüskések pszeudoplanktoni életmódot foly- 
tathattak. 

Az osztrakódák különösen az ópaleozoikumban és a jurában korjelzők. Annak elle- 
nére, hogy a ma élő nemzetségek jó része már a felsőkrétában megjelent, egyes üledék- 
gyűjtő medencékben lokális vagy regionális rétegazonosításra felhasználhatók, ebben 
az értelemben , korjelzők" lehetnek. 

Az osztrakódák Magyarországon a paleozoós és a mezozoós kőzetekben is megtalál-" 
hatók, igazi jelentőségüket azonban a kainozoikumban érték el, amikor elterjedésük 
alapján nagyon pontosan lehet rekonstruálni az adott földtani környezet változásait. 

Az osztrakódákhoz hasonlóan az alsórendű rákokhoz tartozik a kacslábú rákok , 
(Cirripedia) osztálya. Ezeknek csak a szabadon úszó naupliusz lárvája utal egyértelműen 
a rákok rokonságára. A felnőtt állat mozdíthatatlanul ránő az aljzatra, teste leegysze- 

rűsödik. Eltűnik a szelvényezettség, az összetett szem, az antenna, a szív és a váltivarú- 
ság. Megjelenik viszont a köpeny, amely szilárd mészvázat választ el. A kacslábú rákok 
egy részén a mészlemezek az állat elhalása után szétesnek. A tengeri makkoknál a há- 
romszögletű lemezek összenőve csonkakúp alakú, erős vázat építenek, ez a lágytestet 
védi. A nyitott felső részt az állat belülről operkulummal zárja le, ami a fosszilizálódás- 
kor kieshet vagy elpusztulhat. Az állat 6 pár torlábával táplálkozik (, kacslábak"), ki- 
szűrve a vízből a lebegő növényi és állati szervezeteket. A nyél nélküli kacslábú rákok 
mind tengeriek, vázukba visszahúzódva képesek elviselni a szélsőséges, árapályövi fel- 
tételeket is. Általában kavicsos, sziklás aljzaton települnek meg, de vannak köztük 
olyanok is, amelyek úszó, sodródó vázra (pl. Nautilus-ház) vagy uszadékfára rögzítőd- 
nek. A kacslábú rákok a karbontól máig élnek, gyakoriak a hazai harmadidőszaki, se- 
kélytengeri, partközeli, durvatörmelékes üledékes kőzetekben. Közismert nemzetségük 
a Balanus. 

A felsőrendű rákok (Malacostraca osztály) legfejlettebb rendjébe tartoznak a tízlábú 
rákok (Decapoda). A toron levő 5 pár járólábról kapták a nevüket, amelyeket mászás- 
ra, úszásra vagy ásásra használnak. Az első pár járóláb sokszor fejlettebb, mint a töb- 
bi, és erős ollóban végződik. Maga a tor 8 szelvényből áll és az első 3 szelvény függelék- 
párjai állkapcsi lábbá módosultak. Egységes karapax burkolja fejtorukat. A 6 pár pot- 
rohláb a szaporodásnak, illetve az ivadékgondozásnak megfelelően módosul. 

A tízlábú rákok döntő többsége tengeri, de vannak köztük édesvíziek, mint a ha- 
zánkban is előforduló folyami rák. A tízlábú rákok az egész tengeri életteret benépesí- 
tik. Vannak köztük lebegő, úszó, mászó és iszapban ásó alakok. A vastag karapaxú fa- 
jok a sekélytengert lakják. Ezek karapaxa vagy ollója nem túl ritka a hazai harmadidő- 
szaki zátonyfáciesű rétegekben sem. Maguk a tízlábú rákok viszonylag későn jelentek 
meg. Első képviselőiket a triásztól ismerjük. Az egyik csoportjuknak, a remeterákok- 
nak lágy a potroha, ezért üres csigaházakba húzódva keresnek védelmet. Mászás köz- 
ben a csigaház egyik oldalát koptatják. Bár maguk a remeterákok nem fosszilizálód- 
nak, a csigaházakat figyelmesen szemlélve felismerhetjük a koptatásról azokat a háza- 
kat, amelyek egykor a remeterákok hajlékai voltak. 


ROVAROK 


A rovarok (Insecta) a százlábúakkal (Chilopoda osztály) együtt a , Tracheata" (Uni- 
ramia) altörzsbe tartoznak. Légcsővel lélegeznek. Fejük 6, toruk 3, potrohuk 12 szel- 
vényből áll. A fejen csak egy pár antennájuk van és 3 pár szájszerv. A tor 6 lába alap- 
ján hívják őket Hexapodáknak is. A szárnyas rovarok torán két pár szárny van, amely 
független a lábaktól. 

A rovarok fajgazdagsága páratlan az állatvilágban. A leírt rovarok (több mint 
900 000 faj) figyelembevételével fajszámukat egyesek 5 millióra becsülik ! Alkalmazko- 
dási képességük sokrétűségével egyedül az emlősök versenyezhetnek, sokszor sikertele- 
nül. Hasonlóan az emlősökhöz, a rovarok csaknem kizárólag szárazföldiek, és csak né- 
hány fajuk tért vissza a tengerbe. 

Úgy tűnik, hogy a rovarok fajgazdagságukkal és a fosszilizálódásra általában alkal- 
matlan kitinvázukkal csak a rovartannal foglalkozó entomológusnak és a genetikus- 
nak nyújtanak kimeríthetetlen ismeretanyagot. Tény az, hogy a földtan számára jelen- 
téktelenek. Szórványos, kőszénbe, finomszemű palába, lemezes mészkőbe vagy boros- 
tyánkőbe zárt maradványaik azonban törzsfejlődési szempontból nagyon értékesek. 

Azt várhatnánk, hogy a rovarok, mint legfejlettebb és legalakgazdagabb ízeltlábúak, 
az állatvilág nagyon fiatal csoportjába tartoznak, amelyek robbanásszerűen gyors 
törzsfejlődési tempójukkal most hódították meg a szárazföldeket. Valójában azonban 
a rovarok fő csoportjai már a paleozoikumban elkülönültek egymástól! A karbonidő- 
szaki mocsárerdőkben 76 cm szárnyszélességű rovarok röpködtek (óriás ős-szitakö- 
tők), és a permi rovarfaunák rend szinten változatosabbak voltak, mint a maiak ! Eb- 
ben az időszakban együtt éltek a perm végén kihaló ősi csoportok a ma is virágzó ren- 
dek első képviselőivel. A triászidőszaki rovarfaunák inkább hasonlítanak a maiakhoz, 
mint a permidőszakiakhoz, jóllehet a perm és triász határos egymással, viszont 230 mil- 


114. ábra. A rovarok törzsfejlődése (baloldalt) megelőzte a zárvatermők (jobboldalt) törzsfejlődését. A kai- 


nozoikumban azonban a virág és a rovarbeporzás kölcsönhatása gyors specializálódáshoz vezetett. Uránia 
(1970) nyomán 

lió év telt el a triásztól máig. Az oligocénből már olyan borostyánkőbe zárt fajok kerül- 
tek elő, amelyeket a leggondosabb vizsgálatokkal sem lehetett elkülöníteni a ma élők- 
től. Mindezek alapján valószínű, hogy a rovarok gyors törzsfejlődési tempója csak lát- 
szólagos. Az oligocén rovarfaunák nem sokban tértek el a maiaktól. Az evolúció és a 
diverzitás két különböző fogalom (714. ábra). 


TAPOGATÓKOSZORÚSOK 


A tapogatókoszorúsok (7entaculata) a puhatestűekkel és az ízeltlábúakkal együtt az 

ősszájúakhoz tartoznak. Általában jellemző a 
— tapogatókoszorú, 
— a vízi, rögzített életmód. 

A tapogatókoszorú koszorútartóból (/ofofór) és csillós tapogatókból (tentákulum) 
áll. A tapogatókoszorú a mikroszkopikus kicsinységű szervezeteknek a szájnyílás felé 
sodrásával segíti elő a táplálkozást. Alakja kör vagy patkószerű, illetve különböző mó- 
don felcsavart. 

Mindmáig vitatott a tapogatókoszorúsok rendszertani helye. Bizonyos, hogy ősi, 
egyúttal specializált törzs, kérdés azonban, hogy az ősszájúak között inkább az űrbelű- 
ekhez áll-e közelebb vagy esetleg az újszájúakhoz ? 

A tapogatókoszorúsok három, egymástól nagyon eltérő osztálya közül őslénytani 
szempontból kettő jelentős : a mohaállatok és a pörgekarúak. 


MOHAÁLLATOK 


A mohaállatok (Bryozoa) mohaszerű telepeikről kapták nevüket. Jellemzőik : 
— a különböző egyedekből álló telep, 
— a kicsiny, szelvényezetlen test, 
— a külső mészváz, 
— az ivaros és ivartalan szaporodás, 
— a tengeri, kivételesen csökkentsósvízi életmód. 

A mohaállatok telepe (zoárium) általában mm-nél kisebb egyedekből (zooig) áll. Az 
egyed elülső, mozgó része a polipídium, a hátulsó a cisztídium. Az elülső részen van a 
kör vagy a patkó alakú tapogatókoszorú, az U alakú bélcső és a végbélnyílás. Veszély 
esetén ez elülső rész izmok segítségével visszahúzódik a hátulsó, tokszerű cisztídiumba. 
A mohaállatoknak nincsen véredényrendszerük, érzékszerveik, kiválasztószervük, sem 
légzőszervük. A légzést a tapogatók végzik. A cisztídium szaru-, kitin- vagy mészanya- 
gú külső vázat választ el. Ez a zoécium. A polipídium a zoécium nyílásán (apertúra) ke- 
resztül nyomulhat ki a cisztídiumból. Az apertúra körül tüskék, kiemelkedő perem (pe- 
risztóma), félhold alakú védőtető (Iunárium) vagy mozgatható szájadékfedő (operku- 
lum) lehet, ami mind a lágytest védelmére való (115. ábra). 

Ellentétben a koralltelepek egyedeivel, a bryozoák telepeit különböző egyedek építik 

115. ábra. Bryozoa-egyedek alaki, anatómiai felépítése. Enciklopédia (1973) nyomán 


fel. Vannak táplálkozást végző, szabályos egyedek, autozooidok, ezek váza az autozoé- 
cium. Vannak azután kisebb méretű, nagyon módosult alakú és erősen specializálódott 
működést végző heterozooidok. A kenozooidok teljesen zárt, csőszerű vagy dobozsze- 
rű kamrák, apertúra nélkül. A kenozooidok közé tartoznak az aljzathoz tapadó kes- 
keny csövek (sztólon), amelyekből szabályos időnként újabb és újabb autozooid sar- 
jad, valamint a gyökérszerű rizoidok. Az akantozooidok nagyon kicsiny, csőszerű 
egyedek, arnelyek a telep felületén hegyes tűben végződnek. A heterozooidok közé tar- 
toznak a madárcsőrszerű fogóval ellátott, rövid, mozgatható nyakú avikuláriumok. 
Ezek végzik a telep tisztogatását, és elkergetik azokat az idegen lárvákat, amelyek a zo- 
árium felületén szeretnének letelepülni. Az avikuláriumok váza az avikuloécium. A vib- 
rákulum ostorszerű heterozooid, amely ütemes mozgással söpri le a törmeléket a telep- 
ről. A vibrákulum kis zoéciuma a vibrakuloécium. Ugyancsak kicsinyek a nanno- 
zooidok, amelyeknek csak egyetlen tapogatójuk van, és vázuk (nannozoécium) termé- 
szetesen kisebb, mint a táplálékszerző egyedeké. A gonozooidok ivadékkeltető kam- 
rákká átalakult egyedek. A fosszilis zoáriumokon vannak olyan módosult zoéciumok 
is, amelyeknek a telepen belüli működését nem ismerjük (116. ábra). 

Az egyedekhez hasonlóan nagyon változatos a Bryozoa-telepek alakja, mérete és fel- 
építése. A bekérgezők fonálszerű hálózatokat vagy összefüggő kérget alkotnak. Van- 
nak gömb, gumó, félgömb alakú, ágszerű, bokorszerű, legyezőszerű vagy rácsszerű te- 
lepek. A telepek alakját messzemenően befolyásolják a környezeti feltételek, különö- 
sen a vízmozgás (117. ábra). 

Az ősi típusú mohaállatok váza több mint 5090-ban tartalmaz szerves anyagot. Ezek 
csak kivételes esetben maradnak fenn. A mészvázúak egy részénél még magas a szerves- 

anyag-tartalom (25—509o), és magának a zoéciumnak a különböző része különböző 
mértékben meszesedik el. A törzsfejlődési fok mellett az egyedi fejlődés és a környezeti 
viszonyok módosíthatják a váz elmeszesedését. Gyakran ellenállóbb a zoécium alsó ré- 
sze, mint az apertúra vagy az ahhoz kapcsolódó vázelemek. A Bryozoa-fosszíliák meg- 
tartása tehát nagyon különböző lehet, ami megnehezítheti határozásukat. A váz arago- 
nit, kalcit, vagy a kettő együttesen. A kalcitváz felépítése lemezes, tömött, oszlopos, 

fonalas vagy szabálytalanul összehalmozott kristályokból áll. Az aragonit váz fonalas 
szerkezetű. 

A legtöbb mohaállat hímnős. A petét és a spermát ugyanaz a zooid termeli, az állat 
cisztídiumában megy végbe a megtermékenyülés. A trochophorára emlékeztető lárva 
azután elhagyja a telepet, csillóival több héten át úszik-sodródik a vízben. Alkalmas 
aljzatra érve megkezdődik az átalakulás, és az első zooidból bimbózással kialakul az új 
telep. 

A mohaállatok a vízben lebegő táplálékot tapogatóik csillóival gyűjtik össze. Főleg 
kovamoszatokat fogyasztanak, vagy férgek, csigák, rákok apró lárváit. 

A legtöbb Bryozoa sekélytengeri. A maiak legnagyobb populátiósűrűsége 20—80 m 
mélység között van, bár akadnak köztük mélytengeriek (6000 m) is. Kedvelik a tiszta, 
6—7 pH-jú tengervizet és a vízáramot. Egyesek alkalmazkodtak az erősebb hullámve- 
réshez vagy a teljesen nyugodt vízhez. Vannak olyan fajok, amelyeknek telepalakja 
változik aszerint, hogy nyugodt vagy erősebben mozgatott vízben élnek. Minden szi- 


116. ábra. Különböző Bryozoa-egyedek. Enciklopédia (1973) nyomán 

lárd, víz alatti felszín alkalmas lehet megtelepülésükre, mégis nagyobb számban talál- 
juk őket a sziklás aljzaton, algákon vagy a gerinctelenek vázain. Kivételesen vannak a 
mészvázúak közt is olyanok, amelyek elviselik a csökkentsósvizet. 

Néhány bizonytalan lelettől eltekintve a mohaállatok az ordovíciumtól élnek, a de- 
vonban már nagyon gyakoriak voltak. A paleozoikum végén a bryozoák nagy része ki- 
halt, az új típusú alakok a jurától indultak fejlődésnek. 

A bryozoák inkább mint kőzetalkotók és környezetjelzők játszanak fontosabb föld- 


117. ábra. Különböző Bryozoa-telepek. RYLAND (1970) nyomán 

tani szerepet, mintsem korjelzőkként. Helyenként tömegesen halmozódhatnak fel a vá- 
zaik. Dél-Ausztrália közelében a sekélytengeri homok 859/0-ban tartalmaz bryozoa-tör- 
meléket, a Perzsa-öbölben pedig egyetlen bekérgező faj 20 cm vastag lencséket alkot az 
üledékben. 

A fosszilis Bryozoa-fajok többsége karbonátos kőzetekből került elő: mészkőből, 
márgából, ritkábban durva törmelékes kőzetekből vagy palákból. Magyarországon a 
bryozoák kőzetalkotó mennyiségben fordulnak elő a Budai-hegységben (,, bryozoás 
márga"). 

A fosszilis mohaállatokból következtethetünk az egykori sekélytengeri környezetre. 
A tömött és bekérgező csoportok erősebb vízmozgásra utalnak. A finom, csöves, leme- 
zes felépítésű telepek esetleg tengeri növényeket kérgeztek be, és egészen sekély tenger- 
ben éltek. A nem bekérgező alakok esetében gyakori, hogy a telep a végleges beágyazó- 
dás előtt felmorzsolódik. A Bryozoa-töredékeket a zoéciumok elrendeződése, az aper- 
túrák alakja és a sejtfalak szemcsés szerkezete alapján különíthetjük el a többi mészvá- 
zú telepes szervezetek (pl. korallok) vázaitól. Tanulmányozásuk tehát mikroszkópos és 
vékonycsiszolatos vizsgálatot igényel. Annak ellenére, hogy a Bryozoa-telepek szabad 
szemmel is jól láthatók, sőt egyesek közülük mint vezérkövületek felismerhetők, mégis 
inkább a mikropaleontológia vizsgálati körébe tartoznak. 

Egyes paleozoós és mezozoós bryozoák vezérkövületként is felhasználhatók. 

A mohaállatok közé mintegy 3500 ma élő és 15 000 fosszilis faj tartozik. A ma élőket 
a szilárd váz, a lárvaállapot, a szaporodásmód stb. alapján rendszerezzük. A fiatal me- 
zozoikumi és kainozoikumi fosszilis anyagot a szilárd váz egyezése alapján könnyen be- 
illeszthetjük a mai rendszerbe. Más a helyzet a paleozoikumban virágzó, kihalt csopor- 
tok esetében. Ezeknek az egyedei általában hosszú, keskeny csövekben éltek. A zoé- 
ciumnak lemezes felépítésű, likacstalan, kettős fala volt. A korai növekedési szakasz- 
ban a fal vékony volt, később megvastagodott, a csövek közé kenozooidok iktatódtak. 
Ezeknek a bryozoáknak sem az életműködését, sem a természetes rendszerüket nem is- 
merjük. Az mindenesetre valószínű, hogy az ősi alakok telepen belüli munkamegosz- 
tása fejletlenebb volt, mint a maiaké. 


PÖRGEKARÚAK 


A pörgekarúak (Brachiopoda) osztályába a mohaállatoktól sok szempontból eltérő 
alakok tartoznak. A mohaállatok telepei a fejletlen csalánozókéra emlékeztetnek, a 
pörgekarúak sokkal inkább a kagylókra hasonlítanak. A bryozoák és a brachiopodák 
között csak az egyedfejlődés korai szakaszában mutatkoznak a rokon vonások. Általá- 
ban jellemző a brachiopodákra, hogy: 


— magánosak, 

— hasi és háti teknőjük van, 

— külső vázuk szaru- vagy mészanyagú, 
— nyéllel rögzítettek, 

— paleozoós virágkoruk volt. 

118. ábra. Brachiopoda szimmetriaviszonyai. RUDWICK (1970) nyomán 


119. ábra. Brachiopodák külső és belső felépítése. BLACK (1972) nyomán 

Valamennyi Brachiopoda a kagylókhoz hasonlóan kétteknős, a teknők azonban nem 
két oldalról, laterálisan védik az állatot, hanem hasi és háti irányból (7118. ábra). A 
szimmetriasík nem a két teknő között húzódik, hanem felezi a teknőket, az egyes teknők 
jobb és bal oldali része tehát egyforma. Mivel a hasi (ventrális vagy pedikuláris) teknő 
általában nagyobb, mint a háti (dorzális vagy brachiális) teknő, a kagylóknál használt 
kifejezésekkel élve a brachiopodák teknői inekvivalvisak, de ekvilaterálisak. Általában 
mindkét teknő domború, bár a domborúság mértéke különböző lehet. Vannak olyan 
brachiopodák, amelyeknek az egyik — túlnyomórészt a háti — teknője lapos vagy ho- 
morú. Kivételesen előfordulnak olyan brachiopodák, amelyeknek az egyik teknője kúp 
alakú. A teknők körvonala általában ovális vagy kör alakú, esetleg lekerekített sarkú 
háromszögre, négyszögre vagy trapézra emlékeztet (119. ábra). 

A két teknő a zárosperem mentén nyitható és csukható. A zárosperemnél van a tek- 
nők hátsó, az ezzel ellentétes irányban a teknők mellső része. A teknők szétnyílásakor a 
két teknő a mellső részen távolodik el leginkább egymástól. A brachiopodáknak nin- 
csen ligamentumuk, a teknőket izmok nyitják és zárják. Az ősi alakoknál oldalirány- 
ban mozdítják el a siklató izmok a két teknőt, a fejlettebbeknél a nyitást nyitóizmok 
(diduktor) végzik. A nyitóizmok egyik végükkel a háti teknő hátsó, zárosperemi részé- 
hez, másik végükkel a hasi teknő felületéhez tapadnak, és összehúzódva a háti teknő 
peremi részét közelebb húzzák a hasi teknőhöz. Ilyenkor elernyednek a záróizmok. A 
teknők zárásakor a nyitóizmok meglazulnak, és a két — háti és hasi — teknőt össze- 
kötő záróizom fadduktor) összehúzódik. A brachiopodák záróizma hasonlít a kagyló- 
kéra. Az izmok nyomai a teknők belső oldalán láthatók. A fejlettebb kagylóknál a zár- 
szerkezet fogai akadályozzák meg azt, hogy nyitáskor a két teknő oldalirányban félre- 
csússzon. A brachiopodák zárszerkezete nem annyira sokféle, mint a kagylóké. A hasi 
teknőn két fog van, aminek két fogmeder felel meg a háti teknőn. Mivel a fogak na- 
gyon szorosan illeszkednek a fogmederbe, és a záróizmok is fejlettebbek a nyitóizmok- 
nál, a két teknő nem nyílik szét az elhalás után. A brachiopodákat, ellentétben a kagy- 
lók nagy többségével, mindig kétteknősen találjuk meg a fosszilis anyagban. 

A teknők legidősebb része a hátsó részen levő búb, ahonnét a mellső rész irányában 
növekszik az állat. A nyél (pedikulum) két teknő között vagy a hasi teknő hátsó, búbi 
részén nyúlik ki a teknőből. A nyél izmos, kutikulával borított köpenynyúlvány, amivel 
rögzíti magát az állat az aljzathoz. Külön izmok mozgatják a nyelet. Maga a nyél nem 
fosszilizálódik, a nyélkilépés helye (pedikuláris forámen) igen. A nyélkilépés helye lehet 
kör alakú vagy háromszögletű. Ez az egyetlen sebezhető pontja az összezárt teknőjű ál- 
latnak, ezért egyes Brachiopoda-csoportok a nyélkilépés helyét különböző lemezekkel 
szűkítik le, vagy teljesen lezárják a nyílást. Ebben az esetben az állat vagy más úton 
rögzítődik az aljzathoz (pl. cementációval) vagy pedig szabadon fekszik a tengerfe- 
néken. 

A kihalt brachiopodák között akadt olyan is, amelynek a nyélkilépési helye nem 
egyetlen nyílás volt, hanem szitaszerűen likacsos lemez. Ezek az állatok a kagylók 
bisszuszára emlékeztető fonadékokkal rögzítették magukat az aljzathoz, és valószínű, 
hogy a szétágazó nyél bizonyos mértékben megnövelte az állat szerény mozgáslehető- 
ségeit. 

A lágytest feltűnően kis helyet foglal el a teknőkön belül (7120. ábra). A hátsó részen 

120. ábra. Brachiopoda belső felépítése keresztmetszetben. RUDWICK (1970) nyomán 


van a zsigerzacskó a teljes vagy a vakon végződő bélcsatornával, a szívvel, a köpenybe 
hatoló véredényekkel és az ivarszervekkel. A mellső rész tágas köpenyüreg, amelybe a 
teknők szétnyílásakor behatol a tengervíz. A köpenyüregben van a lofofór, amelynek 
alakja és felcsavarodási módja nagyon változatos, de mindig kétoldali részarányos fel- 
építésű. A brachiopodák ezekről a tapogatókoszorúkról kapták a , karlábú", illetve 
, Dörgekarú" nevet. A , karokat" egy ideig a kagylók lábával azonosították, és feltéte- 
lezték, hogy a felcsavart , pörge"-kar kinyújtásával az állat tud mozogni. A lofofór 
mindig belül van a teknőn, csillóival sodorja a táplálékot az állat szájnyílása felé. A kö- 
penyüregen belül a vízáramlás állandó. A lofofórt elmeszesedő kartámasztó váz erősít- 
heti meg. Mivel a kartámasztó váz (brachidium) a háti teknőhöz kapcsolódik, a dorzá- 
lis teknőt brachiálisnak is nevezik. A kartámasztó váz egyes csoportoknál a lofofórnak 
csak a hátsó végét támasztja meg (krura), vagy spirálisan felcsavarodva végig követi a 
lofofórt (spiralium), esetleg szalagszerűen hurkot formál, amihez a lofofór kapcsoló- 
dik. A kartámasztó váz fontos rendszertani bélyeg, ami szerencsés esetben a teknő eltá- 
volításával, többnyire azonban csak a Brachiopoda sorozatcsiszolatos vizsgálatával 
tanulmányozható. 

A két teknő érintkezési vonala (kommisszúra) a mellső peremen lehet egyenes vagy a 
hasi teknő irányába beöblösödő (szulkált), illetve a háti teknő irányába öblösödő (pli- 
kált). Maga a teknő ritkán sima, többnyire növedékvonalakkal, növedékráncokkal 
(rúga), bordákkal vagy csomókkal díszített. A bordák a mellső peremen tüskékben vég- 
ződhetnek. Ilyenkor a két teknő szétnyílásakor zegzugos rés keletkezik, ami megakadá- 
lyozza azt, hogy nagyobb idegen test jusson a köpenyüregbe (121. ábra). A mellső vagy 
a hátsó perem közelében levő hosszú tüskék nemcsak védték az állatot, hanem a rögzí- 

tésben és az érzékelésben is szerepük volt (/22. ábra). Egyes kihalt brachiopodák moz- 
gatni tudták tüskéiket. A maiak érzékszervei a köpenyszegélyen levő serték. Ezek nyo- 
mai a teknők belső peremén apró rovátkák alakjában megmaradhatnak. 

A brachiopodák teknőin nagyon sok olyan bélyeg van, ami szoros kapcsolatban áll a 
lágytesttel és az életmóddal. A fosszilis brachiopodák több tájékoztatást adnak az egy- 


121. ábra. Devonidőszaki Brachiopoda peremi védőtüskékkel. Amikor a két teknő csak részben nyílik szét, 
csak kis szemcsenagyságú idegen anyag hatolhat a köpenyüregbe (7) [a teknők erősebb szétnyílásakor na- 
gyobb (2)] 


háti teknő 


szemcse 


hasi teknő 


122. ábra. Tüskézett Brachiopoda fiatalkorban (7) és időskorban (2). Az 
egyedi fejlődés során a belül üres érzékelő tüskék fokozatosan kitöltődnek. 
A tömött tüskéknek védő, majd rögzítő szerepe van. Az üres tüskékben le- 
vő köpenyszervekkel érzékeli az állat a külvilági hatásokat. RUDWICK set 
(1970) nyomán r T sen € 

kori állatról, mint pl. a kagylók, és összehasonlíthatatlanul többet, mint a csigaházak. 
Leírásukhoz az irodalom több mint 500 szakkifejezést használ, és ez rávilágít alakgaz- 
dagságukra. 

A brachiopodák vázát a köpeny választja el. Az ősiek váza sok szerves anyagot tar- 
talmazó kitinfoszfát, a fejlettebbeké mészanyagú, csaknem mindig kalcit. Mivel a kal- 
cit ellenállóbb az aragonitnál, számos kőzetben, amelyben az aragonit vázú ammonite- 
szeknek csak a kőbelük maradt meg, a brachiopodák teknői fosszilizálódtak (pl. am- 
monitiko rosszo). A váz külső, szerves rétege (periosztrakum) nem fosszilizálódik. 
Ezen belül van a vékony elsődleges réteg, amely általában finom kalcitszemcsékből áll. 
Ez alatt van a másodlagos réteg, amely a felületre hegyes szögben elhelyezkedő keskeny 
kalcitfonalakból épül fel. Egyes brachiopodáknál a felületre merőleges oszlopos réteg 
helyezkedik el a másodlagos rétegen belül. Nagyon sajátságos vonása a brachiopodák 
teknőjének a pontozottság. Több csoportnál a köpeny helyenként betüremkedik a tek- 
nőbe és keskeny, henger alakú üreget hagy maga után. Ezek az üregek elsősorban a kö- 
penyben áramló kémiai anyagok raktározására valók, így bizonyos fokú védettséget 
nyújtanak az állatnak. A periosztrakum elpusztulása után az üregeket többnyire idegen 
anyag tölti ki, ami a teknő felületén apró pontok alakjában látható. Ez a szerkezet tel- 
jesen ismeretlen a kagylók világában. Az ilyen pontozott (endopunktált) brachiopodák 
héjtöredékeit könnyen elkülöníthetjük a kagylóktól, elváltozott karbonátos közetek- 
ben is. Lehetséges, hogy a másodlagos rétegekben keletkezett oszlopszerű mészlerakó- 
dások pontozottsághoz hasonló szerkezetet eredményeznek. 

A brachiopodák általában úgy élnek a teknőben, mintha bölcsőben feküdnének. A 
háti teknő van alul, a hasi teknő felülről burkolja be az állatot. Legtöbbjük váltivarú. 
A lárvaállapot feltűnően rövid ideig tart, egyeseknél néhány óráig, másoknál pár na- 
pig. Vannak olyanok is, amelyek a megtermékenyített petéket a köpenyüregben tart- 
ják, vagy lárvaállapot nélkül, közvetlenül fejlődnek fiatal állatokká. 

A helyhez kötött életmód következtében a brachiopodák a vízben oldott szerves 
anyagokkal táplálkoznak. Táplálkozásmódjuk látszólag fejletlenebb, mint a kagylóké, 
mert nem tudják osztályozni és kiválasztani a köpenyüregbe került vízből a különböző 
lebegő részecskéket. Í 

Egyes mai brachiopodák környezeti tűrőképessége nagyon nagy. Ugyanaz a faj 
5—1900 m mélység között fordul elő, és 127—3 "C hőmérsékleti feltételek között él. A 
maiak nagyobb fajszámban élnek a mérsékelt övben, mint a trópusi vagy a sark körüli 
területeken. Feltűnő az is, hogy az Antarktisz közelében helyenként egy-egy fajuk 
olyan egyedszámban fordul elő, hogy uralkodó eleme a bentosz-közösségeknek. A mai 
brachiopodák közt találunk mélytengerieket is. Az abisszikumban élő, különböző nem- 
zetségek az azonos életkörülmények hatására megtévesztően hasonlítanak egymásra. 

A mai brachiopodák elterjedését messzemenően befolyásolja az aljzat minősége és az 
óceáni áramok sebessége. A lárvák csak szilárd aljzaton, kavicson, héjtöredéken, mész- 
moszaton stb. tudnak megtelepedni. A szilárd megtelepülési helyet körülvevő üledék 
viszont nagyon változatos lehet. A szilárd aljzat tehát nem feltétlenül sziklás tengerfe- 
nék vagy nagy felületen megszilárdult üledék, hanem csak egy stabil pont a tengerfené- 
ken. A maiak a nyugodt vizet kedvelik. Az akváriumi kísérletek szerint a hevesebb víz- 
mozgáskor vagy a fokozottabb üledékképződéskor a teknők összezárulnak, és megáll a. 

növekedés. Amikor a víz kitisztul, a teknők szétnyílnak, és a növekedés megindulását a 
teknőn erősebb növedékránc jelzi. A hazai juraidőszaki rétegekből kerültek elő olyan 
összecsukott teknőjű brachiopodák, amelyekben apró ammoniteszek voltak. Mivel az 
ammoniteszek mérete nagyobb volt, mint a nyélkilépés helye, ezek csak akkor kerülhet- 
tek a teknők közé, amikor az állat még élt és a két teknő tátongott. Valószínű, hogy a 
kis ammoniteszek a heves vihar elől menekültek a teknők közé, és a katasztrófában el- 
pusztuló brachiopoda eleven , koporsóként" zárta magába a védelemkeresőket. 

A kihalt brachiopodák életmódja sokkal változatosabb lehetett, mint a maiaké. 
Nagy többségük nyéllel rögzült az aljzathoz, de voltak köztük cementálók, szabadon 
fekvők, részben az üledékbe temetettek, vagy esetleg csapkodó teknővel mozgó csopor- 
tok is, azonban mindegyikük az epibentoszba tartozott. A kagylókkal ellentétben a 
brachiopodák , nem jöttek rá" a szifó , trükkjére?" . Kis csoportjuk be tudja ásni magát 
a homokba, szifójuk azonban ezeknek sincs, a két teknő szorosan zárja egymást. 

A Brachiopoda osztály egyike azoknak a keveseknek, amelyek törzsfejlődése az alsó- 
kambriumtól máig szinte folyamatosan nyomon követhető. Az alsókambriumi brachio- 
podák kis méretűek voltak, túlnyomórészt szerves vázzal és zárszerkezet nélkül. Az 
ordovícium volt az első virágkoruk, amelyet a devonban és a permben újabb felvirág- 
zás követett. A perm/triász határon a brachiopodák nagy része kipusztult, igazi jelen- 
tőségüket azóta sem nyerték vissza. Jelenleg mindössze 70 nemzetségük él, míg a kihalt 
nemzetségek száma meghaladja az 1600-at. Bizonyos értelemben a brachiopodák vol- 
tak a paleozoikum , kagylói". Virágkoruk idején a hasonló életmódot folytató kagylók 
teljesen alárendelt szerepet játszottak az egykori bentosz élővilágában. Amikor a bra- 
chiopodák száma megfogyatkozott, akkor következett be a kagylók fellendülése. Nem 
valószínű, hogy a kagylók állandó versenyben, fokozatosan szorították volna háttérbe 
a brachiopodákat. A brachiopodák hanyatlásának okát viszonylag szűk alkalmazkodá- 
si képességeikben kell keresnünk. A brachiopodák nem tudták meghódítani sem az in- 
bentoszt, sem pedig az édesvízi környezetet , helyhez kötött életmódjukkal és viszonylag 
vékonyabb teknőikkel az epifaunában kevesebb lehetőségük nyílott a védekezésre, 
mint a kagylóknak vagy a csigáknak. Ezért olyan alárendeltek a mai faunákban és ezért 
fokozott a jelentőségük a paleozoós bentosz-közösségek tanulmányozásakor. 

A pörgekarúak földtani szempontból mint kőzetalkotók, környezetjelzők és korjel- 
zők egyaránt jelentősek. 

A brachiopodák csaknem minden üledékes kőzetben előfordulhatnak. Különösen 
gyakoriak a mészkövekben, márgás, agyagos vagy homokos kőzetekben. Egy-egy ré- 
tegben kőzetalkotó mennyiségben fordulhatnak elő, részint mert csoportokban élnek, 
részint mert a nyél elpusztulása után a vízáram egy helyre sodorhatja össze könnyű és 
gömbölyű alakjuk miatt gyakran jól guruló vázaikat. Ezért nemritkán lencseszerű bra- 
chiopodás rétegeket találunk a brachiopodamentes kőzetekbe iktatva. Éltek köztük zá- 
tonyépítők is. 

Mivel a pörgekarúak vázfelépítése nagyon sok tájékoztatást nyújt a lágytestről, az 
alak és az életműködés elemzésével messzemenő következtetéseket vonhatunk le a ki- 
halt brachiopodák életmódjáról és élethelyéről. Elenyészően kevés fajuktól eltekintve 
mind tengeriek, az epibentoszban éltek. A paleozoós csoportok közt sokkal több élt a 
sekélytengerben és a zátonyközösségekben, mint jelenleg. A vízmélységen kívül előfor- 

dulásukból következtethetünk az egykori sekélytenger vízmozgására, az aljzat milyen- 
ségére, a parttól való távolságra és mindenekelőtt az egykori sekélytengerek térbeli el- 
rendeződésére. A lárvaállapot rövid időtartamát és a felnőtt állat helyhez kötött élet- 
módját figyelembe véve nehéz elképzelni, hogy a Brachiopoda átszelhette volna az óce- 
ánt. A brachiopodák az adott selfen terjedhettek csak el. Az azonos vagy közelrokon 
Brachiopoda-faunák elterjedéséből következtethetünk az egykori kontinentális pere- 
mek, illetve az egykori epikontinentális, partközeli sávok kapcsolatára. A brachiopo- 
dák paleobiogeográfiai jelentősége ezért felbecsülhetetlen. 

A pörgekarúak, különösen az ordovíciumban, a devonban és a permben, kitűnő kor- 
jelzők. Az egyes brachiopoda-társulások a mezozoós rétegek párhuzamosítására is al- 
kalmasak, bár figyelembe kell venni a határozás során a gyakori alakhasonlóság veszé- 
lyét. Mint láttuk, a mezozoikum legjobb korjelzői az ammoniteszek. Az ammoniteszek 
gyakran más élethelyen éltek mint a brachiopodák, és így egyes Brachiopoda-faunák 
pontosabb kormeghatározása nehézségekbe ütközhet. A Dunántúli-középhegységben 
szerencsére vannak olyan rétegek, amelyekben együtt gyűjthetők a brachiopodák az 
ammoniteszekkel. Hazai, részletes vizsgálatok szerint is a brachiopodák , rosszabb" 
korjelzők, mint az ammoniteszek. Egy-egy jellegzetes Brachiopoda-faj 2—3 ammoni- 
teszzónán húzódhat át. A brachiopodák fajöltője tehát hosszabb, evolúciós tempójuk 
lassúbb volt, mint az ammoniteszeké. Az a pár millió évnyi időegység, amelyben a jel- 
lemző brachiopodafaj élt, földtani, gyakorlati szempontból azonban még mindig elég 
rövid ahhoz, hogy a brachiopodák 
alapján rétegpárhuzamosítást vé- 
gezzünk azokon a területeken, ame- 
lyeken az ammoniteszek hiányoz- 
nak. 

A brachiopodákat két alosztály- 
ba oszthatjuk. Az ősieknek még 
nincsenek fogaik, a váz gyakran 
szerves anyagú, a nyél a két teknő 
között léphet ki, és a maiaknak van 
végbélnyílásuk. A zárszerkezet nél- 
küli brachiopodák közé tartozik a 
Lingula, amely megnyúlt, nyelv ala- 
kú, enyhén domború, egyforma 
teknőiről kapta a nevét (/23. ábra). 
A Lingula hosszú, izmos nyelével a 
finomszemcsés homokba fúrja be 
magát. Egyes fajai elviselik a csök- 


123. ábra. Iszapba fúródó élő kövület (Lin- 
gula) és három példány felületi nyoma a laza 
üledékben. A nyilak a vízmozgás irányát jel- 
zik. RUDWICK (1970) nyomán 

124. ábra. Rhynchonellida rendbe tartozó Brachiopodák. DRuscsic (1974) nyomán 

kentsósvízi környezeti feltételeket is. A Lingula az ordovíciumtól kezdve él. A részletes 
vizsgálatok szerint az eltelt 450 millió év alatt semmit sem változott az alaki felépítése, a 
sekélytengeri, árapályöv alatti sávra szorítkozó élethelye és a sajátos, inbentosz- 
életmódja. Egyike tehát az állatvilág legkitartóbb , élő kövületeinek" . 

A brachiopodák másik alosztályára jellemző a fogazott zárszerkezet, a teknők elme- 
szesedése, a hasi teknőből kilépő nyél, és a maiaknál a vakon végződő bélcsatorna. A 
zárszerkezetes brachiopodák egyik, nagyon módosult, kihalt nemzetsége a Richthofe- 
nia. A Richthofenia sokkal inkább hasonlít a magános korallokra vagy a kagylók közül 
a Hippuritesre, mint a többi Brachiopoda-fajra. A hasi teknő kúp alakú, búbja ránőtt 
az aljzatra. Emellett a biztosabb lehorgonyzást hosszú, gyökérszerű tüskék segítették 
elő. A növekedés során az állat harántlemezekkel zárta le a kúp alsó, elhagyott részét. 
A háti teknő kicsiny, fedőszerű operkulum volt, amely mélyen behúzódott a hasi tek- 
nőbe. A hasi teknő belső szegélyén, a háti teknő fölött sűrű tüskesor hálószerű rácsot 
alkotott, ami szűrésre és védekezésre szolgálhatott. A Richthofenia sajátos alakja 
összefüggésben volt zátonyszerű életmódjával. Mint zátonyépítő, erősen mozgatott 

tengervízben élt, és kizárólag a permidőszakra korlátozódott. A mezozoós brachiopo- 
dák között gyakoriak voltak a Rhynchonella-félék (124. ábra). A Rhynchonella tek- 
nője háromszögletű, kicsiny búbbal, háromszögletű, lemezekkel leszűkített nyélkilépési 
hellyel, rövid kartámasztó vázzal, erős, éles bordákkal, a háti teknő irányában feldom- 
boruló mellső peremmel, pontozatlan héjszerkezettel. A RAhynchonella-félék nagy 
számban gyűjthetők a Dunántúli-középhegység sekélytengeri mészkövéből. 


TÜSKÉSBŐRŰEK 


A tüskésbőrűek (Echinodermata) törzse az újszájúak (Deuterostomia) közé tartozik, 
amelyeknél az eredeti ősszájjal ellentétes irányban alakul ki az egyedfejlődés során az 
új száj. A tüskésbőrűekre általában jellemző : 

— a vízedényrendszer, 

— a kalcitlemezekből álló, belső váz, 
— az Ötsugaras szimmetria, 

— a tengeri, bentosz életmód. 

A vízedényrendszer (ambulakrális rendszer) a testüreg egyik elkülönült részéből (//Aid- 
rocöl) fejlődik ki. Zárt, belső tartályrendszer, amelyben tárolódik és áramlik a tenger- 
víz. A víz gyakran szitaszerűen likacsos szűrőlemez (madreporit) likacsain keresztül jut 
be a vizedényrendszerbe. A beszívott víz a , kőcsatornán" keresztül jut a gyűrű alakú 
körcsatornába, és onnan az öt sugárirányú sugárcsatornába. A sugárcsatornák tapoga- 
tószerű kiöblösödései kinyúlnak a váz felületére. Ezek az arnbulakrális lábak , amelyek 
tapadókorongban végződhetnek, és izmokkal működtetett szivattyúhólyagok segítsé- 
gével kinyújthatók vagy összehúzhatók. A vízedényrendszernek az állat légzésében, 
táplálkozásában és helyváltoztatásában van szerepe. A legtöbb tüskésbőrű esetében a 
sugárcsatornák és az ambulakrális lábak a váz meghatározott lemezeivel érintkeznek. 
Ezek az ambulakrumok. Az ambulakrális lábak nem fosszilizálódnak, az egykori vá- 
zon azonban fennmaradnak az ambulakrális lábak kilépését lehetővé tevő nyílások (pó- 
rusok), és magában a váz lemezeiben az eredeti csatornarendszer kőbélkitöltései. En- 
nek alapján rekonstruálható a vízedényrendszer. 

A tüskésbőrűek váza belső váz. Nem az ektodermából, hanem a mezodermából ke- 
letkezik. A váz lemezekből áll, minden egyes lemez egyetlen kalcitkristály. A fosszilis 
tüskésbőrű-maradványok könnyen felismerhetők a kalcitkristályok romboéderes hasa- 
dása alapján. A kalcitlemezből összetett váz alapján sikerült tisztázni több, a mai tüs- 
késbőrűektől messzemenően eltérő, ópaleozoós, kihalt csoport rendszertani helyét. 
Minden egyes lemez a növekedés során kalcittűk összeolvadásából válik egységes kris- 
tállyá. A lemezek mozgathatóan vagy szilárdan kapcsolódhatnak egymáshoz, kivéte- 
lesen a bőrben szétszórt, mikroszkopikus kicsinységű vázelemekre redukálódhatnak. 

Az ötsugaras szimmetria nem jellemzi a törzs valamennyi csoportját. Maga a lárva 
kétoldali részarányos, csak a metamorfózis során alakul ki a sohasem tökéletes ötsuga- 
ras szimmetria. Gyakran az öt szimmetriasík tengelyében van a szájnyílás és a végbél- 
nyílás, a madreporit azonban, mint a test felületének harmadik nyílása, már az ambu- 

lakrumok közt, interradiálisan vagy interambulakrálisan helyezkedik el. Az ősi, kihalt 
tüskésbőrűeknél részben vagy teljesen hiányozhat az ötsugaras szimmetria. A fiatalab- 
baknál előfordulhat, hogy az eredeti ötsugaras szimmetriát a törzsfejlődés során fel- 
váltja a kétoldali részarányosság. 

A tüskésbőrűek mind tengeriek, kevés kivételtől eltekintve a bentoszban élnek. Egy- 
aránt találunk köztük rögzülteket és a tengerfenéken vagy az iszapban mozgó alakokat. 

Annak ellenére, hogy a tüskésbőrűek közel állnak a legfejlettebb gerinchúrosokhoz 
(Chordata), nagyon hosszú földtörténeti múltjuk van. Valószínű, hogy őseik már a 
prekambriumban is éltek. Erre utal néhány, az Ediacara-faunából előkerült lelet, 
amely igaz, hogy még váz nélküli. Feltűnő, és evolúciós szempontból nagyon figyelem- 
reméltó az a tény, hogy a kambriumban számos, egymástól messzemenően eltérő cso- 
portjuk élt, anélkül, hogy ezeket a gyakori leletek közé sorolhatnánk. Jóllehet, kevés 
osztályuk ma is jelentős, kétségtelen, hogy a messzi földtörténeti múltban volt az igazi 
szétkülönülésük, differenciálódásuk időszaka. Lehetséges, hogy robbanásszerűen fej- 
lődtek a kambrium hajnalán, vagy még inkább a prekambriumban. Valamennyi osztá- 
lyuk (13) már az ópaleozoikumban megjelent, és ezeknek több mint 5099-a (7 osztály) a 
devonban kihalt! Ezután már alacsonyabb rendszertani fokon fejlődtek tovább, in- 
kább az alkalmazkodás irányában, mintsem új fejlődési szint kialakításával. 

A tüskésbőrűek kihalt nagyobb csoportjai inkább őslénytani, mintsem földtani 


125. ábra. A mai tengeri tüskésbőrűek fő tipusai : /—2 — tengeri sün, 3 — tengeri liliom, 4—5 — tengeri csil- 
lag, 6—7 — tengeri uborka. Enciklopédia, (1971) nyomán 

szempontból jelentősek, a gerinctelenek között ugyanis a tüskésbőrűek váza a legössze- 
tettebb. Egy egyed váza 2 millió elemből állhat! A váz legtöbb bélyege szoros kapcso- 
latban van a lágytesttel, ami megkönnyíti az alakhasonlóságok felismerését, megalapo- 
zottabbá teszi az egyes osztályok rendszerét. A vázon megfigyelt változások alapján, a 
irányait, és az egyes fajokat korjelzésre is felhasználhatjuk. Sok tüskésbőrű váza szét- 
esik az elhalás után és a vízmozgás hatására összemosódik. Közöttük is akadnak tehát 
kőzetalkotók. Az adott keretek figyelembevételével részletesebben csak ezekkel a cso- 
portokkal foglalkozunk. 

A tüskésbőrűek törzsét négy altörzsre oszthatjuk. Az egyik kihalt altörzsbe (Homa- 
lozoa) hát-hasi irányban lapított testű, rövid nyelű alakok tartoztak, amelyeknél az öt- 
sugaras szimmetria teljesen hiányzott, és szoros rokonságban állhattak a legősibb ge- 
rinchúrosokkal. A másik altörzsre (Crinozoa) a helyhez kötött életmód jellemző, föl- 
felé irányuló szájnyílással. A harmadik altörzsnél (Asterozoa) a szájnyílás a talaj felé 
irányul, az állat karjaival képes változtatni a helyét. Ide tartoznak a tengeri csillagok és 
a tengeri kígyókarúak, amelyek ma a legnagyobb fajszámban élnek. A negyedik altörzs 
(Echinozoa) gömbölyű, mozgó tüskésbőrűeket foglal magába: a tengeri sünöket és a 
tengeri uborkákat (125. ábra). 


TENGERI LILIOMOK 


A tengeri liliomok (Crinoidea) alkotják a Crinozoa altörzs egyetlen jelenleg is élő 
osztályát. Virágokra emlékeztető alakjukról kapták a nevüket (/26. ábra). Általában 
jellemző rájuk: 

— a két vagy három lemezsorból álló kehely, 
— a mozgatható, lemezekből álló karok, 

— a mozgatható, lemezekből álló nyél, 

— a paleozoós virágkor, 

— helyenként kőzetalkotó gyakoriság. 

A kehely (téka, kálix) két részből áll, alsó, dorzális tokból és a felső fedőlemezből 
(tegmen). A dorzális tok (patina) henger, kúp vagy félgömb alakú, domború, lapos, 
esetleg bemélyülő alsó résszel. A dorzális tokot mozdulatlanul egymáshoz illeszkedő 
vízszintes lemezsorok építik fel. Radiáliáknak nevezzük a felső lemezeket, ez alatt és 
között helyezkednek el ugyancsak gyűrűszerűen a bazáliák. Csaknem mindig 5 a radiá- 
liák és a bazáliák száma. A két lemezsorból álló dorzális tokot monociklikusnak nevez- 
zük. A diciklikus dorzális toknál a bazáliák alatt és között harmadik lemezsor van. 
Ezek a lemezek az infrabazáliák. Az infrabazáliák alatt esetleg egy nagyobb lemez van 
(centrodorzále), amely lezárhatja alulról a kelyhet. A tegmen közepén van a szájnyílás, 
innen indul a karok felé az öt ambulakrális csatorna, itt helyezkedik el, két ambulakrá- 
lis csatorna között, interradiálisan a végbélnyílás. A tengeri liliomoknál a szájnyílás és 
a végbélnyílás tehát fölfelé irányul. A tegmen lapos vagy domború, a végbélnyílás vagy 
a tegmen síkjában van, vagy ormányszerű csőben (proboszcisz) folytatódik, amely túl- 
nyúlhat a karokon. A tegmen lehet bőrszerű, ilyenkor természetesen nem fosszilizáló- 

126. ábra. A tengeri liliom vázának fő részei. Encik- 
lopédia (1973) nyomán 


dik, az ősi alakoknál azonban elmeszese- 40 ze. f. Mi Mg 
dett, és számos, szabálytalanul rendezett cirrusz a RSA TANA 
apró lemezkéből állt (727. ábra). Bed 9 kar 

vagy elágazók, és ez esetben számuk elér- ue —csomó 2cm 
heti a 200-at. A karok — a dorzális tok- zési tzjsó i 
hoz hasonlóan — lemezekből állnak. A rerése 
karízek (brachiália) általában mozgatha- Ét 
tóan ízesülnek egymáshoz, de az ősi ala- sz 
koknál a kar alsó ízei mozdulatlanul hoz- TÓ nyél 
záépülhetnek a dorzális tokhoz. A karízek c Ég 

szerepet. d gyökér ; 

illeszkedik. Hosszú és keskeny, egyes ki- IGA KEEN E ONTESES TE 

is! A nyél mozgathatóan egymásra illesz- lk ös ft KG MESÉS ES LAKSZ RÉ] pig 
kedő nyélízekből (kolumnália) áll. A KLEEZL SÁS GE SZÁN ZSÁK SETA 


mészkorongok belül lyukasak. A köz- 
ponti üreg, és maga a nyél, keresztmet- 
szetben kör alakú, ötszögletű vagy csillag alakú. A nyélízeket ligamentumszerű fona- 
dék tartotta össze és izmok mozgatták. Az elhalás után általában a karízek és a nyélízek 
szétesnek. A nyél gyökérszerűen elágazhat (rádix) vagy cementáló talpkorongban vég- 
ződik. Sokszor a nyélen kapaszkodókacsok (cirrusz) vannak. 

A tengeri liliomok váltivarúak, de a vázon az ivari kétalakúságnak nincs nyoma. Az 
ivarmirigyek a karok függelékeiben keletkeznek. Itt fejlődik ki a lárva, amely rövid 
ideig tartó lebegés után megtelepszik az aljzaton, parányi tengeri liliom alakjában. A 
fiatalok rögzített életmódját a felnőtt állapotban felválthatja az úszó vagy tengerfené- 
ken mászó életmód. 

A mai tengeri liliomok apró lebegő szervezetekkel táplálkoznak: kovamoszatokkal, 
foraminiferákkal, radioláriákkal, rákok lárváival stb. A táplálékot a karok függelékei- 
vel szűrik ki a tengervízből, és a függelékek mérgező anyagával bontják meg apró áldo- 
zataikat. A karokon végighúzódó ambulakrális csatornák mentén jut a táplálék a száj- 

végbélnyílás csövének a helye 127. ábra. Tengeri liliomok 
ORAZERE S nkelyhei" (1—4) és az egyik 
nyél (5) felülnézetben. BLACK 
(1972) nyomán 

3 Marsupites 53 Pentacrinites 4 Apiocrinites 


nyíláshoz. A szabadon mozgó tengeri liliomok karjaikkal gyűjtik össze a szerves törme- 
lékanyagot. 

Mivel a lárvák a szülők közelében települnek meg, a tengeri liliomok általában sűrűn 
egymás mellett élnek. Ilyen értelemben szokás , krinoidea-erdőkről" beszélni. Az egy- 
kori krinoidea-erdők , koronaszintje" akár 20 m magasan is lehetett a tengerfenéktől ! 
A mai tengeri liliomok a sekély, meleg, tiszta, nyugodt vizű, oxigénben gazdag tenger- 
részeket kedvelik, elsősorban a korallzátonyok lagúnáit. Egyesek megtalálhatók a 
mélytengeri árkokban (9700 m mélységben) is. Többségük a sziklás, egyenetlen aljza- 
ton él, ahol könnyebben megtapadhat a kapaszkodókacsokkal. A cementálók kemény 
felszínen élnek, de elágazó gyökerükkel meg tudnak tapadni a lágy iszapban is. A ki- 
halt krinoideák között találunk uszadékfára tapadt, pszeudoplanktoni életmódot foly- 
tató (Holzmaden, alsójura) és pelágikus, lebegő-úszó alakokat (Solnhofen, felsőjura). 

A kambriumi Burgess-palából újabban leírt krinoidealeletek pontos rendszertani he- 
lye bizonytalan. Első biztos képviselőiket az ordovíciumból ismerjük. A legidősebbek- 
nek monociklikus kelyhük volt, négy radiáliával és négy karral. A szilurban a tengeri li- 
liomok gyakoribbá váltak, a karbonban érték el virágkorukat. A perm/triász határon 
rohamosan megfogyatkozott a számuk, és négy alosztályuk közül három kihalt. A me- 
zozoikumban gyakoribbak lettek, anélkül, hogy régi jelentőségüket visszanyerték vol- 

na. A krinoideák törzsfejlődése a szabályos ötsugaras szimmetria elnyerésére irányult, 
el nem meszesedő kehelyfedővel és a radiáliákhoz mozgathatóan ízesülő karokkal. 

Krinoidea biopátit a paleozoós és mezozoós üledékes kőzetsorokban gyakori . A kri- 
noideás mészkövek vastagságából és nagy vízszintes elterjedéséből ítélve az egykori 
, krinoidea-erdőben" ezer billió számra élhettek tengeri liliomok. Magyarországon gya- 
kori a krinoideás mészkő a Dunántúli-középhegység jura- és krétaidőszaki képződmé- 
nyeiben. 

A krinoideás készkövek egyértelműen tengeri környezetre utalnak, elsősorban se- 
kélytengerre, zátony vagy más, erősebb vízmozgással jellemzett terület közelségére, 
ahol a váz felmorzsolódott. A krinoideák ott éltek, ahol megmaradt a gyökerük vagy a 
cementáló talpkorongjuk. Előfordulhat, hogy az elhalt állat az elhalás után összefüg- 
gően megmarad. Ez esetben a vízmozgás nagyon jelentéktelen lehetett, az üledékképző- 
dés viszont gyorsan ment végbe. Gyakoribb az az eset, amikor a nyugodt vizű élethe- 
lyen élő állatok vázát az erősebb viharoktól felkorbácsolt tenger felsodorja a tenger 
alatti hátságokra, a súlyosabb kelyhek pedig az eredeti élethely közelében, a lejtő alján 
maradnak. A vízmozgás hatására a nyél- és karízek szétesnek, kémiai illetve fizikai vál- 
tozáson mennek át. A vázból kioldódik a szerves anyag, és nehezebb anyagokkal 
(agyag, mésziszap, vaskiválás) helyettesítődhet. Ezzel egy időben az egymáshoz ütődő 
vázelemek koptatódnak. A feldolgozott krinoideatörmelék nyugodtabb vizű medence- 
részekben vagy sziklahasadékokban halmozódik fel, de az eredeti élethelytől minden- 
képpen eltérő környezetben. A gyökér-, kehely- és nyélmaradványok lerakódási helyé- 
ből és megtartási állapotából következtethetünk az egykori tenger alatti térszíni viszo- 
nyokra és a vízmozgás fokára. A krinoideás mészkőben sok esetben megfigyelhető a 
keresztrétegezettség, vagy magának a krinoideás közbetelepülésnek lencse-, illetve dű- 
neszerű alakja, ami egyértelműen utal az egykori szállítódásra és a vízmozgásra. A kri- 
noideás mészkövek üledékföldtani értelemben a bioakkumuláció csoportkörébe tartoz- 
nak, nem tekinthetők azonban zátonyoknak. 

A paleozoós krinoideák között találunk korjelzőket. Mivel a teljes váz csak ritkán 
marad meg, fontosabb, de nehezebb feladat az egyes vázrészek, így különösen a nyél- 
ízek biosztratigráfiai értékelése. Az egyes vázrészek alakjának, szerkezetének vizsgálata 
alapján újabban a Szovjetunióban értek el sikeres eredményeket a paleozoós és mezo- 
zoós krinoideás rétegek kormeghatározásában. 

A tengeri liliomokat a kehely táblasorainak száma, a kehelyfedő felépítése, a karok 
tábláinak elrendeződése stb. alapján rendszerezzük. 5300 fajuk közül jelenleg 540 él. A 
mezozoós krinoideák közül a leggyakoribb a Pentacrinus nemzetség volt. Nevét ötszög- 
letes nyeléről kapta. A nyéltagok ízesülési felületén öt, sziromszerű bemélyülés van, ro- 
vátkolt peremmel. A nyélen gyakoriak a kapaszkodókacsok, amelyek helyettesítették a 
gyökeret. A Pentacrinus gyakran tapadt uszadékfára, és amikor a törzs a megterhelés- 
től lesüllyedt, a mozdulatlan vizű, elzárt medencerészben (Holzmaden, alsójura) a váz 
nem esett szét, hanem teljes épségben maradt meg. Ezeket a leleteket nézve, érthető, 
hogy a krinoideákat először megkövesült növényeknek hitték. 

Tengeri liliomot mutat be a /7/. tábla. 

TENGERI SÜNÖK 


A tengeri sünök (Echinoidea) az Echinozoa altörzsbe tartoznak. Ebben az altörzsben 
nincsen nyél és nincsenek karok. A tengeri sünökre általában jellemző : 


— a gömbszerű, szív vagy korong alakú test, 
— a mozgatható tüskék, 

— a szilárdan összenőtt táblasorokból álló váz, 
— az alsó szájnyílás, 

— a szabadon mozgó, bentosz-életmód. 


A tengeri sünök a belső vázat kívülről burkoló tüskékről kapták nevüket. A tengeri 
sünök általában kicsinyek. Átmérőjük néhány mm és 20 cm között változik. Tüskéik- 
kel inkább a gesztenye termésére emlékeztetnek, mintsem a sündisznóra. Maguk a tüs- 
kék nagyon változatos alakúak és szerkezetűek. Lehetnek hosszúak, lándzsaszerűek, 
vagy rövidek és bunkó alakúak. Mindig izmokkal mozgathatóan kapcsolódnak az 
összenőtt lemezekből álló vázhoz, ezért általában lehullanak a vázról az állat elhalta 
után. A fosszilis tengeri sünökön csak kivételes esetben maradnak meg a tüskék, helyük 
azonban szemölcsszerű kiemelkedés alakjában megőrződik (/28. ábra). 

A tengeri sünöknek legtöbbször a függőleges irányban rendezett táblasorokból álló 
vázuk (korona) marad meg. Az ötsugaras szimmetriának megfelelően öt ambulakrális 
és öt interambulakrális mezőre oszlik a korona. Az ambulakrális mező tábláin kis lika- 
csok vannak. Ezen keresztül érintkezik az ambulakrális láb a külvilággal. Az öt ambu- 
lakrális mező alatt az állat belsejében öt sugárcsatorna húzódik. Az interambulakrális 
táblákon nincsenek likacsok, ezek a sugárcsatornák közti mezőkben keletkeznek. A 
táblák, eltekintve egyes ősi csoportoktól, mozaikszerűen, mozdíthatatlanul kapcsolód- 
nak egymáshoz. Az egyes mezőkben a táblák alakja általában ötszögletes, a táblák vál- 
takozva kapcsolódnak egymáshoz. Leggyakrabban két-két táblasor van egy-egy mező- 
ben, az összes táblasorok száma tehát 20 (váltakozva 5 x 2 ambulakrális és 5 x 2 inter- 
ambulakrális táblasor). Egyetlen, kihalt csoportnak volt mindössze 15 függőleges táb- 
lasora és több, ugyancsak kihalt csoportnál a táblasorok száma jóval meghaladta a hú- 
szat. A gömbölyű alakoknál a korona középső, egyenlítői részén (ámbitus) természete- 
sen nagyobbak a táblák, mint a felső vagy az alsó részen. Az ősi alakoknál az ambulak- 
rális táblák kisebbek, mint az interambulakrális táblák, tüskézetlenek, viszont végigha- 
ladnak az egész koronán. A fejlettebbeknél az ambulakrális táblákon is vannak tüskék, 
sok esetben azonban az ambulakrális mező csak a korona felső oldalára szorítkozik, 
ahol a likacspárok szirom alakban (petalódium) helyezkednek el. A likacspárokat kes- 
keny csatornák kötik össze. A felső csúcstól távolodva a szirmok kiszélesülnek és a pe- 
rem irányában közelednek egymáshoz. A szirmok árokszerűen bemélyülhetnek a koro- 
nába. A koronán nagyon keskeny sávok húzódhatnak (faszcióla), amelyet igen apró 
tüskék borítanak. 

Az állat felső részén (ápex) vannak a koronától független csúcsi (apikális) táblák. 
Ezek egy részén nagy ivarnyílásokat vagy kicsiny, fényérzékelést szolgáló , szemnyílá- 
sokat" találunk. Az egyik ivarnyílásos tábla a kőcsatornába vezető madreporit. 

Az ősi alakoknál felül van a végbélnyílás. A végbélnyílás környéke (periprokt) általá- 

128. ábra. Szabályos tengeri sün felülnézetben (/a), oldalnézetben /7/5b), különböző táblák (2—5) a tüske ke- 
resztmetszete (6) és a tüske (7). FELL (1968) nyomán 


ban hártyaszerű, de állhat elmeszesedő lemezekből is. A fejlettebbeknél a végbélnyílás 
a csúcstól az oldalsó peremre tolódik, és mindig interambulakrális helyzetű. 

A szájnyílás mindig alul van, a tengerfenék felé irányul. Többnyire középen van vagy 
kissé eltolódik a mellső perem felé. A szájnyílás és korona közti részt (perisztóma) vagy 

129. ábra. Szabályos tengeri sün felülnézetben (/), a táblasorok oldalnézetben (2), az apikális rész (3), a 
tüske ízesülése oldalnézetben (4), a tüskeszemölcs felülnézetben (5), a rágószerv (6), a szájadékrész (7), a szá- 
jadékperem nagyítva (8), az ambulakrális láb kilépési módja (9), és a sün metszete (70). BLACK (1972) 
nyomán 


hártya borítja, vagy apró lemezek. A szájadékperem kör alakú ép, vagy bemetszett. A 
tengeri sünök egy részének öt, háromszögletű lemezből összetett erős rágószerve van, 
az , Arisztotelész lámpása". Kívülről a rágónak csak a csúcsait látjuk, a rágó az állat el- 
halta után többnyire kiesik a koronából. Mindenesetre a , lámpás" az állatvilág legbo- 
nyolultabb rágókészüléke. Az iszaplakó tengeri sünöknek nincsen AÁrisztotelész- 
lámpásuk, a szájadékuk lapátszerűen kiöblösül (7129. ábra). 

A tengeri sünök váltivarúak, az ivari elkülönülésnek azonban nincs külső nyoma. A 

legtöbb lárva több hétig tartó lebegés után választ magának átalakuláshoz alkalmas he- 
lyet a tengerfenéken. 

Azok a tengeri sünök, amelyeknek rágójuk van, növényekkel vagy apró állatokkal 
táplálkoznak, amelyeket a tengerfenéken gyűjtenek össze. Az iszaplakók az üledékben 
levő szerves anyagokkal táplálkoznak, egyszerűen úgy, hogy keresztülpréselik a bélcsa- 
tornán a törmeléket, vagy a szájnyílás körüli apró ambulakrális lábakkal gyűjtik össze 
a szerves anyagot. 

A lárvaállapottól eltekintve a tengeri sünök mind a bentoszba tartoznak. Általában 
mozgó életmódot folytatnak, lassan másznak a tengerfenéken, vagy különböző mély- 
ségbe ássák be magukat az iszapba. Kivételesen vannak köztük olyanok is, amelyek 
üreget vájnak a sziklába, gyakran úgy, hogy többé nem tudják elhagyni lakásukat, csak 
kis nyíláson érintkeznek a külvilággal. Ezek, bár mozgásszerveiket nem vesztették el, 
lényegében a szesszilis bentoszba tartoznak. Sok tengeri sün az árapályövben vagy a se- 
kélytengerekben él, csak kevés nemzetségük hatol le az abisszikus mélységekbe. 

Az első tengeri sünöket az ordovíciumból ismerjük. A paleozoós alakok egy részének 
lemezei háztetőcserép-szerűen illeszkedtek egymáshoz, és így a váz hajlítható volt. A 
végbélnyílás a szájnyílással átellenes felső részen volt, fejletlenek voltak a tüskék és 
egyszerű volt a rágószerv. A paleozoikumban a tengeri sünök a ritka fosszíliák közé 
tartoznak. 5000 fosszilis és 850 ma élő fajukat ismerjük, ezeknek mindössze 2,59/9-a pa- 
leozoós. A paleozoikum végén az ősi típusú tengeri sünök kihaltak, csak a nagy tüs- 
kéjű, szilárd vázú 20 táblasoros alakok mentek át a perm/triász határon. Ezek ma is él- 
nek, de mellettük egyre jelentősebb szerephez jutottak azok az alakok, amelyek már 
nem a tengerfenéken, hanem a tenger iszapjában élnek. Az inbentosz meghódítása a ju- 
rától máig tartó folyamat eredménye. Az új élettér új alkalmazkodást kívánt meg, ami 
megváltoztatta az állat alakját. Az iszapban már nincsen szükség az erős védőtüskékre, 
ezért a tüskék kisebbek és sűrűbbek lesznek, serteszerűen borítják be az állat testét. Az 
iszapba húzódó állat körül a szükséges vízáramról a keskeny övekben csoportosuló csil- 
lók gondoskodnak. Az ambulakrális táblák megerősödnek, gyakran több lemez össze- 
olvadásával megnőnek és szintén tüskéket viselnek. Ezzel egyrészt szilárdabb lesz a váz, 
másrészt az ambulakrális mezők kiszélesülése megkönnyíti a mozgást és a táplálkozást. 
Különösen fontos lépést jelent a fejlődésben a , szirmok" kialakulása. A felső részen le- 
vő ambulakrális lábak átalakulnak légzőszervvé, az alsó oldalon, a szájnyílást körülve- 
vő kopoltyúk, amelyek úgy sem juthatnának az iszapban elegendő vízhez, eltűnnek. 
Fokozott jelentősége van a , szirmok"? besüllyedésének. A csatornarendszer elősegíti a 
vízáramlást, a , szirmok" peremén levő tüskék pedig védik a légzőszerveket és a csator- 
nában rejtekhelyre találó ivadékokat. A madreporit megnagyobbodik, a végbélnyílás 
kitör az ápexből. Ezzel az állat elkerüli azt a hátrányt, hogy a madreporiton beszívott 
vizet a végbélnyíláson át távozó anyag szennyezze. Amikor a végbélnyílás eljut az alsó 
peremig, a szájnyílás előretolódik, hogy mindig tiszta táplálékhoz juthasson. Mivel az 
állat az iszapban él, az erős rágó fölöslegessé válik és eltűnik. Az állat alakja is megvál- 
tozik. A tengerfenéken mászó alakok eredetileg kör alakúak. Az iszaplakók vagy lapos 
pajzsszerűekké válnak, vagy kétoldali részarányos, megnyúlt szív alakot öltenek /730. 
ábra). A lapos testtel könnyű elbújni az iszapban, és a rejtőzés mellett a hullámverés el- 
len is nagyobb a védelem, az áramvonalas alak pedig megkönnyíti az iszapban ásó moz- 

130. ábra. Szabálytalan tengeri sünök felülnézetben (a, c) oldalnézetben (b, d) és az eredeti iszapba ásódó 
helyzetben. BLACK (1972) nyomán 


gást. Mindez a tengeri sünök különböző törzsfejlődési ágán különböző sebességgel vég- 
bemenő folyamat, amelyet az egyes ágakon általában méretnövekedés kísér. Jelenleg a 
tengeri sünök virágkorukat élik. A mezozoikumból és a kainozoikumból 15 rendjük is- 
mert, ezek közül mindössze egy halt ki. 

Annak ellenére, hogy a korona lemezei szilárdan összenőttek, a tengeri sünök jelen- 
téktelenek mint kőzetalkotók. A váz eredetileg nagyon könnyű és törékeny, általában 
az utólagos átalakulás során válik súlyossá. A fosszilis tengeri sünök elsősorban jó kör- 
nyezetjelzők. Mivel nagyon összetett külső vázuk van, és a bentoszélet változatos felté- 
teleihez messzemenően alkalmazkodtak, értékes felvilágosítást nyújtanak az egykori 
üledék minőségéről, a vízmozgásról, az egykori táplálékviszonyokról stb. Magyaror- 
szágon a kréta- és a harmadidőszakban gyakoriak. A krétaidőszakban éltek köztük jó 


szintjelző fajok is. Az írókréta fáciesben különösen jelentősek. 
A hazai, miocén üledékekben gyakori nemzetség a Clypeaster és az Echinolampas. A 


Clypeaster lekerekített ötszög alakú, feldomboruló csúcsi résszel, bemélyülő ,,szirmok- 
kal" és az alsó peremre áttolódott végbélnyílással. A vázat gyakran belső oszlopok erő- 

sítik meg. Az Echinolampas ovális alakú keskeny ambulakrális , szirmokkal? és peremi 
részen levő végbélnyílással. 
Tengeri sünt mutat be a /2. tábla, 1. kép. 


SERTEÁLLKAPCSÚAK VAGY NYÍLFÉRGEK 


A serteállkapcsúak vagy nyílférgek (Chaetognatha) megnyúlt testű, szelvényezetlen 
újszájúak. Fejükön fogókampószerű serteállkapcsok vannak, amelyet a fejjel együtt 
csuklyaszerű bőrredő burkolhat be. Táplálkozáskor a csuklya hátrahúzódik, és a fogó- 
kampók szétnyílnak. A törzsön levő páros oldalúszónak nincs izma, hanem kutikula- 
pálca merevíti ki. A páratlan farokúszó vízszintesen helyezkedik el. 

A serteállkapcsúak tengeri szervezetek. Úszva-lebegve rajokban követik a tápláléku- 
kat, a planktont. Viszonylag kevés fajuk nagy egyedszámban él; a tenger élelemláncá- 
ban fontosak. Feltételesen idesorolt maradványukat a kambriumi Burgess-palából ír- 
ták le. 


TAPOGATÓSZAKÁLLASOK 


A tapogatószakállasok (Pogonophora) rendkívül megnyúlt, fonálszerű szervezetek, 
szájnyílás, bélcső, végbélnyílás és légzőszervek nélkül. A test elülső részén levő tapoga- 
tók végzik a gázcserét és a sejten kívüli emésztést. Testük leghátsó része szelvényezett. 
A szelvényekben is vannak cölomák. Vérük hemoglobint tartalmaz. 

Nagyon hosszú, csőszerű vázat választanak el, amelynek anyaga protein és /-kitin. A 
tengerfenék iszapjában élnek, és különösen a mélytengeri árkok lakói. Jellegzetes, ha- 
rántcsíkozott lakócsöveiket 1963 óta kambriumi rétegekből is ismerjük. Mindez nem 
tisztázta leszármazási kapcsolatukat. Testüket mindaddig három részre tagolhatónak 
hitték, amíg 1964-ben föl nem fedezték leghátsó, szelvényezett részüket. Ez a testrész a 
mélytengeri gyűjtéskor általában leszakadt az állatról. Mivel a szelvényezettség nem 
Deuterostomia bélyeg, kérdésessé vált a törzs újszájúakhoz tartozása. Növelte a beso- 
rolási nehézséget a bélcső hiánya, ami a hasi-háti tájolást is bizonytalanná teszi. Min- 
denesetre a tapogatószakállasok rávilágítanak a klasszikus tipológiai rendszer alkalma- 
zási nehézségeire az ősszájúak és az újszájúak elkülönítésénél. 

FÉL-GERINCHÚROSOK 


A fél-gerinchúrosok (Hemichordata) a tüskésbőrűek és a gerinchúrosok rokonságá- 
ba tartoznak. Általános jellemzőik : 

— gerinchúrszerű merevítő berendezés, 
— kopoltyúnyílások, 

— háromrészre tagolt test, 

— tengeri életmód. 

A fél-gerinchúrosok a test elülső részén, a szájnyílás közelében levő rövid háti, ge- 
rinchúrhoz hasonló sejtfelépítésű képződményükről kapták nevüket. A garatból kive- 
zető kopoltyúnyílások szintén a gerincesek rokonságára utalnak. A fél-gerinchúrosok- 
nak egyetlen, őslénytani és földtani szempontból jelentős osztályuk van, a graptoliták. 


GRAPTOLITÁK 


A graptoliták /Graptolithina) nevüket ( — rajzolt kő) a fekete palákon ceruzavonás- 
nak tűnő, ezüstösen fénylő vázukról kapták. 

Jellemzőik : 

— mikroszkopikus kicsinységű egyedek, 
— kúp- vagy hengerszerű tokok, 

— elágazó vagy egyszerű telepek, 

— kitinváz, 

— ordovícium-szilur virágkor. 

A graptoliták apró egyedeit zooidnak hívják, akárcsak a bryozoákét. A zooidok ál- 
talában 1] mm-nél kisebb, kúp vagy henger alakú tokban (féka) laktak. Az egyedek tele- 
pekbe (rabdoszóma) csoportosulva éltek. A telep első egyede volt a szikula. A szikula 
embrionális, csúcsi része volt a proszikula. A szikula felépítése eltért a többi zooid tok- 
jától. A proszikulából nagyon vékony fonál (sztólon), vagy cső (néma) indult ki, amely 
összekötötte a szikulából bimbózás útján keletkezett egyedeket (731. ábra). Az új egye- 
dek tokjai vagy egyformák voltak, vagy pedig háromféle alakúak. Ez utóbbi esetben 
feltehető, hogy a nagyobb tokokban éltek a nőstények, a kisebben a hímek, a harmadik 
tokból pedig az új egyed bimbózott ki. A fonál, illetve a cső mentén egy, két vagy négy 
sorban helyezkedtek el egymás mellett a tokok. Maga a telep sokfelé ágazhatott, és az 
egyes ágakat harántkapcsok köthették össze. Sok esetben a telep csak kétfelé ágazott 
el, vagy egyetlen, egyenes vagy lazán spirális tengely mentén helyezkedtek el a tokok 
(132. ábra). Néha a telepek úszóhólyag köré csoportosultak. 

A graptoliták szerves eredetű kitinváza kettős falú. A külső réteg lemezes felépítésű. 
A belső réteg nagyon jellegzetes. Váltakozva egymáshoz kapcsolódó félgyűrűkből áll, 
amelyek két, zegzugos vonal mentén érintkeznek egymással. A belső réteg lágy és áttet- 
sző. A fosszilizálódáskor a legtöbb graptolita váza összepréselődik. 

A graptoliták részben ivarosan, részben ivartalanul szaporodtak. Feltehetően mik- 
roszkopikus kicsinységű, lebegő szervezetekkel táplálkoztak, amelyeket csillós tapoga- 
tóikkal (lofofór) sodortak a szájnyíláshoz. A tékák a lágytestet kívülről védték. 


302 


131. ábra. Graptolita-telep (7) a félgyűrűkből össze- 
tett téka — szerkezet (2) és a szikula (3). A kis szá- 
mok a növekedés sorrendjét jelzik. BLACK (1972) 
nyomán 


Valamennyi graptolita a tengerben élt. 
Őseik helyhez kötött életmódot folytattak 
és tiszta vizű sekélytengerben éltek. Több- 
ségük azonban alkalmazkodott a lebegő 
életmódhoz, és vagy moszaterdőkhöz ta- 
padva sodródtak, vagy az úszóhólyagok 
segítségével lebegtek a vízben. Így elhatol- 
hattak a nyílt óceánokba is (/33. ábra). 

A graptoliták a kambriumban jelentek 
meg, és alsókarbonban pusztultak ki. Az 
ordovícium és a szilur volt a 200 millió 
évig tartó történetük fénykora. Az ősi ala- 
kok telepei bokorszerűen szétágaztak, a 
tokok alakja háromféle volt, szikulával 
rögzítődtek az aljzathoz. Ez a csoport 
volt a legkitartóbb. Túlélte azokat az or- 
dovíciumra és szilurra jellemző csoporto- 
kat, amelyeknél az elágazások száma 
csökkent, szabályossá vált és a tokok egy- 
formák lettek. A tokok eredetileg több 
sorban álltak, de a fejlődés során mindin- 


TA 


Il 
a 
S 
Ez 
s 
5 


9 
k 


4 


48 


) 


kább uralkodó lett az a csoport, amelynél a tékák egy sorban, egymás után helyezked- 


tek el. Ezek az alsódevonban haltak ki. 


A graptoliták minden tengerben, világszerte elterjedtek, így hazánkban is. Általában 
a sötét színű, finomszemcsés ,, graptolitás palákra" jellemzők, de az újabb vizsgálatok 
szerint előfordulnak tűzkőben, mészkőben, dolomitban, tufitban, márgában, sőt dur- 
vaszemcsés törmelékes kőzetekben is. A lebegő életmódot folytatók természetesen ke- 
vésbé alkalmasak az egykori környezet rekonstruálására. A különböző tengerekben 
azonban más-más graptolita-fajok éltek, és a faunaprovinciák kijelölésével következ- 
tethetünk az ordovíciumi és szilur tengeri képződmények eredeti ősföldrajzi kapcsola- 
taira. Legfontosabb a korjelző szerepük. A graptoliták nagy földrajzi elterjedése gyors 
törzsfejlődéssel párosult. Virágkoruk idején ugyanolyan fontos felvilágosítást nyújta- 
nak a graptolitás rétegek koráról, mint a kambriumban a trilobiták vagy a mezozoi- 
kumban az ammoniteszek. Az ordovíciumot 22, a szilurt 29, a legalsó-devont 4 zónára 
osztják. Egy-egy zóna átlagos élettartama több, mint másfél millió évnek felel meg. 
Földtani szempontból ez kis idő, különösen ha figyelembe vesszük azt a tényt, hogy az 
egyes faunaprovinciákon belül 3—4 szubzóna elkülönítésével tovább pontosítható a 


beosztás. 

132. ábra. Különböző alakú 
Graptolita-telepek. DRuscsic 
(1974) nyomán 


133. ábra. A tengerfelszín kö- 
zelében lebegő Graprtolita-te- 
lep. KUMMEL (1970) nyomán 


A graptoliták rendszertani helye mindaddig bizonytalan volt, amíg csak összenyo- 
mott, , kétdimenziós" alakban ismerték maradványaikat. Először növényeknek tartot- 
ták őket, azután egyszerű csalánozóknak vagy mohaállatoknak. Pontos rokonsági 
helyzetükre akkor derült fény, amikor fluórsavas kezeléssel a tűzkőből ki tudták szaba- 
dítani eredeti, , háromdimenziós" vázukat. Ez egyértelműen igazolta rokonságukat 
egyes, jelenleg ugyancsak telepalkotó fél-gerinchúrosokkal. 

A graptolitákat a telepek alakja és elágazási módja, valamint az egyes tokok mérete, 
alakja, száma és elrendezése alapján rendszerezzük. 


KONODONTOFORIDÁK 


Kihalt törzsbe tartoznak azok a kétoldali részarányos egykori állatok, amelyeknek 
csak fogszerű vázelemük a konodonta (conodonta) maradt meg (Conodontophorida). 

A konodonták : : 

— mikroszkopikus kicsinységűek, 

— fogszerűek, 

— mészapatit anyagúak, 

— mikropaleontológiai szempontból jelentősek. 

A konodonták 0,2—6 mm közti kicsiségű, fényes, részben áttetsző, sárgásbarna, 
fogszerű vázelemek. Alakjuk szerint lehetnek foglemezek, egyedül álló fogak vagy fog- 
sorok. A foglemezek egyik oldala bemélyülő, a másik oldalán a felülete csomós vagy 
taréjos. Az egyes fogak hegyesek és kúp alakúak. A fogsorok fogai általában fésűsze- 
rűen sorakoznak egymás után, vagy egy főfoggal és több mellékfoggal, vagy pedig egy 
középső foggal és kétoldalt számos apró, oldalsó foggal. A fogsor mellső pereme dom- 
ború, a fogak többnyire hátrafelé irányulnak. A fogak részarányosan rendeződtek az 
állatban, és 14—22 pár fog alkotott egy teljes fogkészüléket. Ugyanannak az állatnak 
különböző alakú fogsorai voltak és a fogak alakja az egyedi fejlődés során is változott 
(134. ábra). 

A fogak anyaga kalcium-foszfát, karbonátapatitos felépítéssel és lemezes szerkezet- 
tel. A növekedés során kívülről rakódott rá az új réteg a fog korábbi felületére. 


134. ábra. Különböző konodonták.! egyszerű, 2—6 összetett, 7—8 lemezszerű. GEYER (1973) nyomán 


A fogak növekedésmódja és a gyakran megfigyelhető regenerálódás nyomai egyértel- 
műen arról tanúskodnak, hogy a lágytest az egyedfejlődés során mindvégig körülvette 
a fogakat. Mivel a fogakon nincs nyoma a biológiai eredetű koptatódásnak, feltehető, 
hogy a fogak nem a táplálék őrlésére szolgáltak, hasonlóságuk a csigák radulájához te- 
hát csak látszólagos. Lehetséges, hogy a lágytestből időnként kinyúló fogak segítségé- 
vel ragadta meg az állat a táplálékot, vagy esetleg a fogak kartámasztóvázként működ- 
tek, belülről erősítették meg a tapogatókoszorút. Ez esetben az állat a lofofór segítségé- 
vel szűrte ki az apró szervezeteket vagy az oldott tápanyagokat a vízből, így a fogaknak 
csak közvetett szerepük volt a táplálékszerzésben. Mindenesetre a konodonták 300 mil- 
lió éven át követhető alapfelépítéséből arra következtethetünk, hogy az állat táplálko- 
zásmódja viszonylag keveset változhatott. 

Feltehető, hogy maguk az állatok kicsinyek lehettek, nem lépték túl a 2—3 cm nagy- 
ságot. Í 

A legkülönbözőbb kőzetekből kerültek elő konodonták : mészkőből, agyagpalából, 
homokkőből stb. Viszonylag ritkábbak a zátony jellegű kőzetekben. Változatos előfor- 
dulásukból és nagy földrajzi elterjedésükből ítélve úszó, lebegő életmódot folytató, ki- 
zárólag tengeri szervezetek vázelemei lehettek. 

A kambriumtól a triász végéig ismerünk konodontamaradványokat. Virágkoruk az 
ordovíciumban, a devonban és a karbonban volt. Bizonytalan rendszertani helyű, is- 
meretlen lágytestű állat vázelemeiről lévén szó, érthető, hogy mindmáig nem ismerjük 
törzsfejlődésük pontos menetét. A konodonták nem evolúciós szempontból fontosak, 
hanem mindenekelőtt rétegtani jelentőségűek. 

A vázelemek anyaga nagyon ellenálló, így nemcsak kitűnően fosszilizálódnak, ha- 
nem savas étetéssel épségben kiszabadíthatók a különböző bezáró kőzetből. Mivel jó- 
formán elpusztíthatatlanok, és sűrűségük nagyobb az átlagosnál, gyakran halmozód- 
nak át fiatalabb üledékbe, ami kevert konodontafaunákat eredményezhet. Ezekben a 
különböző rétegek konodontafaunái együtt fordulnak elő. Az áthalmozódásra az egyes 
vázak töredezettségéből, koptatottságából következtethetünk. Ezektől a kivételektől 
eltekintve a konodonták kitűnően felhasználhatók szintjelzésre. Különösen fontosak 
az olyan, egyhangú rétegsorok kronológiai értékelésében, amelyek nem tartalmaznak 
makrofaunát. Magyarországon elsősorban a triászidőszaki karbonátos kőzetek réteg- 
azonosításához nyújtanak hasznos segítséget. Mikropaleontológiai szempontból a fo- 
raminiferák és az osztrakódák mellett a legfontosabbak a konodonták ! 

A konodonták az állatvilág legnépesebb, földtani szempontból legjelentősebb olyan 
csoportjához tartoznak, amelynek rendszertani helyét mind ez ideig nem ismerjük (135. 
ábra). Egyesek szerint moszatok, űrbelűek, gyűrűsférgek, csigák, fejlábúak, tapogató- 
koszorúsok, ősi gerinchúrosok, páncélozott halak, illetve halak vázelemei. Újabban 
két irányból próbálják megközelíteni a konodonták , titkát". Vannak, akik a konodon- 
ták alakját tekintik döntő fontosságúnak. Ebből a szempontból a fogsorok leginkább a 
nyílférgek fogaira emlékeztetnek. Igaz ugyan, hogy a nyílférgek fogószerve kitinanya- 
gú, de vannak, akik lehetségesnek tartják, hogy az alak és a működés megőrzésével a 
mészapatit kitinné módosult a törzsfejlődés során. Azok, akik a konodonták vázele- 
meit tapogatókoszorú tartóelemének tekintik, a kihalt csoportot a mohaállatok és a 
pörgekarúak rokonságába helyezik. Mások a fogak anyagi összetételéből indulnak ki a 

135. ábra. A konodonták egymáshoz illeszkedése /7) és különböző konodontát hordozó állatok : szelvénye- 
. Zett és tapogatókoszorús Odontogriphus a Burgess-palából (2), konodontákkal táplálkozó chordata (3) és 
feltételezett konodontákat viselő állat /4). BRASIER (1980) nyomán 


rokonsági viszonyok tisztázásánál. A konodonták kalcium-foszfát anyaga egyezik a ge- 
rincesek fogzománcával, és nagyon hasonlít a csontok összetételére. Ez indokolná, 
hogy a konodontákat az ősi állkapocs nélküli gerincesek rokonainak tekintsük. A ge- 
rincesek fogai azonban más feladatot látnak el, mint a konodonták belső elemei. 

A konodontákat kezdetben az egyes vázelemek alapján rendszerezték. Újabban igye- 
keznek természetesebb rendszert kialakítani, figyelembe véve az egyre nagyobb szám- 
ban előkerülő összefüggő , állkapocs"-szerkezeteket. 

ZSÁKÁLLATOK 


A zsákállatok (Tunicata) a legegyszerűbb gerinchúrosok (Chordata). 

Valamennyi gerinchúrost jellemzi a háti rugalmas merevítő gerinchúr ; a háti idegcső 
amelynek elülső részéből alakulhat ki az agy; a kopoltyúbél, valamint a neurális cső és 
a bélcső között levő kapcsolat. Az ősszájnyílás az egyedfejlődés során a test hátulsó ré- 
szére tolódik. A zsákállatok a tágabb értelemben vett újszájúakhoz (Deuterostomia) 
tartoznak. 

Maguk a zsákállatok nevüket az ektodermális eredetű, túlnyomórészt cellulóz anya- 
gú burokról (tunika) kapták. A tunikával rögzítik a testüket az aljzathoz a túlnyomó- 
részt rögzített életmódot folytató zsákállatok. A rögzítettek érzékszerve és idegrendsze- 
re másodlagosan leegyszerűsödött, és csak lárvaállapotban van agyuk, szemük és a far- 
ki részen elhelyezkedő gerinchúrjuk. A szájnyílás fölfelé irányul és zsákszerűen kiszéle- 
sedő kopoltyúbélbe vezet. A kopoltyúbél szitaszerű falát több ezer nyílás törheti át. A 
kopoltyúrésen távozó víz nem jut közvetlenül a test felszínére, hanem tágas kivezető- 
nyíláson (kloáka) át hagyja el az állatot. A zsákállatok szíve a hasi oldalon van. A rög- 
zítetteknél a bélcső U alakban visszahajlik, az úszó-lebegő szervezeteknél a szájnyílás és 
a végbélnyílás a test két átellenes pontján helyezkedik el. A zsákállatoknak kiválasztó- 
szerveik nincsenek. A maiak szilárd vázat általában nem választanak el, kivéve a test- 
ben elszórt apró mésztűket. ; 

A zsákállatok részben hímnősek, részben ivartalanul szaporodnak. Lárvájuk hason- 
lít a gerincesekéhez, de csak a farokrészben van gerinchúr. Az egyedfejlődés során a 
helyhez kötöttek ledobják magukról a gerinchúrt. 

A zsákállatok mikroszkopikus kicsinységű szervezetekkel táplálkoznak, amelyeket a 
kopoltyúbél segítségével szűrnek ki a vízből. 

Valamennyi zsákállat tengerben él. Nagy részük kozmopolita, és a sekélytengertől a 
mélytengerig minden övben megtalálható. 

A legidősebb zsákállat-maradványokat 1977-ben felsőkambriumi rétegekből írták le. 
Ezeknek telepei számos, szabálytalan alakú, sugárirányban vagy több központi egyed 
körül rendeződő egyedek foszfátos vázából épültek fel. A telepek átmérője mindössze 
1—3 mm kicsinységű volt. Az egyes egyedek kamráit járulékosan  szeptumok tagol- 
ták, a kamrák felső peremén apró tüskeszerű képződmények voltak, A telep alaki fel- 
építése feltűnően egyezik a mai rögzített életmódot folytató zsákállatokéval, bár ezek 
nem választanak el szilárd vázat. Feltehető, hogy a törzsfejlődés során az eredetileg 
foszfátos váz később proteinnel helyettesítődött. 

A zsákállatok fosszilis, alig 100 um kicsinységű tűit először 1981-ben írták le. 

KOPONYÁTLANOK 


A koponyátlanok (Acrania, Cephalochordata) gerinchúrja az egész egyedi fejlődés 
során megmarad, elkülönült izmos szívük még nincs, és testük hosszizomzata, az ideg-, 
kiválasztó- és ivarszervek szelvényszerűen ismétlődnek. Mint nevük is mutatja, agyuk 
még nincs. A páros végtagok ugyanúgy hiányzanak mint a porcos vagy csontos váz. 

A koponyátlanok váltivarúak. Általában homokba vagy iszapba ássák magukat, és 
apró növényekkel vagy állatokkal táplálkoznak. 

A koponyátlanoknak jelenleg két nemzetsége él. Legismertebb faja a lándzsahal 
(Branchiostoma lanceolatum) : kicsiny, tengerben élő állat, amelyhez hasonlót újabban 
a Burgess-palából (Pikaia) írtak le. A középsőkambriumi és a jelenleg élő fajok közt a 
fosszilis láncszemek hiányzanak. 

Mindenesetre törzsfejlődési szempontból a lándzsahalak átmenetnek tekinthetők a 
zsákállatok (7unicata) és a gerincesek (Vertebrata) között. 


GERINCESEK 


Az állatvilág legfejlettebb törzsébe a gerincesek (Vertebrata) tartoznak. Általában 
jellemzőik : 
— a porcos és csontos belső váz, 
— a hátoldali gerinchúr, illetve gerincoszlop, 
— a hátoldali központi idegrendszer, 
— a két részből álló koponya, 
— a hasi oldalon levő emésztőrendszer, 
— a három részre tagolt test, 
— a gyors és sokirányú törzsfejlődés. 

A gerinchúr (korda dorzálisz) a gerincesek embriójának hossztengelyében a fejtől a 
farokig végighúzódó rugalmas merevítő pálca, amely entodermális eredetű és a porc- 
szövethez hasonlóan nem fosszilizálódik. A legtöbb gerincesnél felnőtt állapotban a ge- 
rinchúr visszafejlődik vagy csaknem teljesen eltűnik, és működését a gerincoszlop veszi 
át. A gerincoszlop csigolyákból áll, amelyek mozgathatóan ízesülnek egymáshoz. A 
csigolyák hátoldali részén van a gerinccsatorna, ebben húzódik a gerincvelő. Ellentét- 
ben a gerinctelenekkel, ahol a hosszanti idegtörzsek párosával a test oldalsó vagy hasi 
részén helyezkednek el, a gerinceseknél a gerincvelő központi és dorzális helyzetű. A 
gerincvelő nem tagolódik idegdúcokra, hanem a gerincoszlop elülső végén kialakul 
az agy. 

A központi idegrendszer agyi részét az agykoponya (cerebrális váz) védi. A bélcsator- 
na bevezető nyílásánál az arckoponya fviszcerális váz) helyezkedik el. Az ősi csopor- 
toknál az arckoponya állkapcsa csak lazán kapcsolódik az agykoponyához. A fejlettek- 
nél a felső állkapocs összenő az agykoponyával. A fejen számos jelentős érzékszerv 
van. Az ősi alakoknál az egy pár szemen kívül még egy középső szemhez hasonló érzék- 

szervet találunk. A szaglószervek általában párosak, és ugyanígy páros a helyzetérző 
szerv, amelyből a fejlett gerincesek hallószerve alakul ki. 

A fejlettebb gerinceseknél a fej után a nyak következik, amely megkönnyíti a fej el- 
mozdítását a törzshöz viszonyítva. A nyaki rész nem tartozik a gerincesek ősi bélyegei 
közé. A fejletlenebb, vízben élő gerinceseknél a nyaknak megfelelő részen vannak a ko- 
poltyúk. A kopoltyúk a garatnak megfelelő kopoltyúbél páros kopoltyúzsákjaiból és az 
azokat áttörő kopoltyúrésekből alakulnak ki. Az egymás után elhelyezkedő kopoltyúk 
a fejlett gerincesek embrióinál is megmaradnak. A kopoltyúk, ellentétben a puhates- 
tűek és a rákok kopoltyúival, nem a testfelület kitüremkedései, hanem belső szervek, 
amelyek a bélcsővel kapcsolatosak. A víz általában a szájnyíláson áramlik be, és a ko- 
poltyúréseken keresztül hagyja el az állatot. A kopoltyú felületén cserélődik ki a viz 
oxigénje és a vér szén-dioxid-tartalma. 

A fej után a gerincesek második fő testtája a törzs. A törzsben vannak a testüregek. 
A mellkasban van a szív és a tüdő, amit a gyomor követ. A mellkast védő bordák a hát- 
csigolyákhoz kapcsolódnak. Ezután következnek az ágyéki és a keresztcsonti csigo- 
lyák. A fejletlenebb csoportok törzse nem tagolható két részre (mellkas és emésztőszer- 
vek). A gerinctelenek nagy részével ellentétben az emésztőrendszer nem húzódik végig 
az egész testen, hanem a végbélnyílás vagy kloáka a törzs végén, a farok előtt van. 

A gerincesek farkában farkcsigolyák és erős izmok vannak, de nincs benne cöloma 
vagy fontosabb szerv. Az ősi, vízben élő gerinceseknél a farok fontos mozgásszerv, a 
szárazföldi csoportoknál elvesztheti jelentőségét. A madaraknál a farok megrövidül és 
a farktollak veszik át a farok szerepét. A békáknak és az embereknek ez a testrésze tel- 
jesen visszafejlődött. 

A gerincesek emésztőrendszere — mint láttuk — szoros kapcsolatban van a légző- 
szervekkel. A szájnyílás tágas szájüregbe vezet. A szájperemen csőr, ajak stb. lehet. A 
garat ősi alakjában kopoltyúbél és inkább a légzést, mint a táplálkozást szolgálja. A ga- 
rattól nyelőcső vezet a gyomorhoz. A bélcső lényegében egyszerű felépítésű. A kloáka 
sok halnál és emlősnél hiányzik. Az emésztőrendszer fő részei (száj, garat, nyelőcső, 
gyomor) ektodermális eredetűek. A fogak úgyszintén ektodermális eredetű, módosult 
bőrelemek. A legfejletlenebb szinten álló állkapocsnélkülieknek még nincs foguk. Ez 
csak az állkapocs kialakulásával mint speciális rágóeszköz fejlődik ki, de kezdetben 
nem korlátozódik az állkapocsra, hanem a szájüreg különböző részeit burkolhatja. El- 
tolódhat a kopoltyűív felé, sőt kihúzódhat a szájüregből. 

A gerinceseknek zárt véredényrendszere van szívvel, artériákkal és vénákkal. A vé- 
nák vezetik a vért a szívbe, és az artériák szállítják szét a testbe. A szív egységes, a hasi 
oldalon — viszonylag a fej közelében — elhelyezkedő szivattyúzó szerv. A legkezdetle- 
gesebb csoportok szíve egyszerű egyenes cső, amelyből a fejletteknél tekervényes kam- 
rázott szerv alakul ki. A mai gerincesek közt a Latimeriának még egyenes, ősi típusú 
szíve van. A szív eredetileg a garatrészen a kopoltyúrések mögött alakult ki, ahol a bőr 
elvesztette légzőszerepét az erős külső páncél miatt. A tágabb értelemben vett halaknál 
a szív egyrészt összegyűjti a testben levő vért, másrészt azt a kopoltyúkhoz tereli. A szív 
ennek megfelelően négy egymás után következő részből áll és a szívverésekkel hátulról 
előre mozog a vér. A szív már itt is S alakú. A szárazföldi gerinceseknél a szívsövények 
(szeptum) kialakulásával elkülönülnek a pitvarok a kamráktól, és a kétféle, azaz oxigén- 

ben gazdag és szén-dioxiddal telt vér különböző irányban mozog. Az ősi négylábúak és 
a mai kétéltűek esetében a kétféle vér nem különül el teljesen az elülső kamrákban, a 
fejlett gerinceseknél már igen. 

A gerinceseknek belső támasztóvázuk van, amely ellenáll a nyomó- és húzóterhelés- 
nek. A belső váz kétféle támasztószövetből épülhet fel : porcból és csontból. A porcszö- 
vet (kondron) rugalmas, nagy nyomásszilárdságú támasztószövet sok szerves anyaggal. 
A csont elmeszesedett (7090 mésztartalom) támasztószövet, amely kizárólag csak a ge- 
rinceseknél fordul elő. A porcszövet a fejlábúaknál is megtalálható és nem fosszilizáló- 
dik. A csontszövet — a paleontológusok szerencséjére — fosszilizálódhat. A csontok 
alapanyaga kalcium-foszfát és kis mennyiségben kalcium-karbonát. Ellentétben a ge- 
rinchúrral, amely entodermális eredetű, a csontok a mezodermából alakulnak ki. A 
csontok gyakran véredényt tartalmaznak, amely a porcnál hiányzik. A csontok nagy 
része az eredeti porcos állomány elpusztulása után, ennek helyettesítésével jön létre 
(pótcsontok), vagy a rostos kötőszövet átalakulásával, anélkül, hogy kapcsolatban állt 
volna a porcos vázzal (bőrcsontok, dermális váz). A koponyacsontok közül dermális 
eredetű pl. a felsőállcsont (rnaxilláre), az orrcsont f(názále), a falcsont (parietále), és a 
homlokcsont (frontále). 

Tulajdonképpen módosult bőrcsontok a fogak is. A fogak alapanyaga, a dentin 
nagyon hasonló kémiai összetételű, mint a csont, és rendkívül ellenálló. Ez tehát az a 
vázrész, amely a leggyakrabban fosszilizálódik. Dentin veszi körül a fogüreget (pulpa), 
amelyben véredények és idegek vannak. Kívülről a fogat zománc burkolhatja. A zo- 
mánc rendkívül kemény, fénylő réteg, mindössze 2,59o szerves anyaggal. A fog nyakát 
és gyökerét cement borítja. Ez szintén csontszerű képződmény, akárcsak a dentin. A 
fogkorona üregeit is cement töltheti ki. A fogak többnyire kúp alakúak, de a fejlett ge- 
rincesek fogai a táplálék felmorzsolásának megfelelően különbözőképpen módosultak. 
A fogaknak egy vagy több gyökerük lehet. A fogak vagy fogmederben ülnek, vagy az 
állkapocs belső felületéhez tapadnak vagy ránőnek az állkapocs felső peremére. 

A fogak tulajdonképpen a pikkelyekből alakultak ki. A legősibb p/akoid pikkelynek 
még pulpája, dentinje és vastag zománcrétege van. A kozmoid pikkely dentinrétege 
részben visszafejlődött, és a kozminréteg válik jelentőssé. A ganoid pikkely kozminré- 
tegét vékony fénylő ganoin burkolja. A cikloid pikkely kör alakú, koncentrikusan nö- 
vekvő dentinréteggel. A ktenoid pikkely szabadon álló része fogacsolt. A cikloid és kte- 
noid pikkelyek tetőcserépszerűen részben fedik egymást, a ganoid pikkelyek mozaik- 
szerűen illeszkednek egymás mellé. i 

Ektodermális eredetű a toll, a szőrtakaró, a pata, a köröm stb. Ez — ellentétben a 
pikkelyek nagy részével — csak egészen kivételes körülmények között fosszilizálódhat. 

A gerincesek vázának részletesebb ismertetésére térve, a csigolyák vagy a gerinchúr 
hüvelyéből, vagy az ezt körülvevő kötőszöveti rostokból keletkeznek. A csigolyák ge- 
rinchúrnak megfelelő részei a csigolyatestek. Ehhez a háti oldalon a gerincvelőt körül- 
vevő felső ív és a hasi oldalon az artériákat és a vénákat befogadó alsó ív kapcsolódik. 
A felső ívet a tövisnyúlvány zárja le. Ezen tapadnak meg az izmok. A csigolyatest az ősi 
csoportoknál mindkét végén beöblösödő, homokóraszerű. Ez jellemző a tágabb érte- 
lemben vett halak csigolyájára, de megtalálható egyes hüllőcsoportoknál is. A fejlet- 
tebb csigolyatípus vagy mindkét érintkezési felületén lapos, vagy csak az elülső vagy 

hátulsó részén mélyed be. A csigolyatest különböző csontokból épülhet fel, amelynek 
rendszertani jelentősége van. 

Az ősi gerincesek minden csigolyájához borda illeszkedik. A fejletteknél elkülöníthe- 
tők a nyakcsigolyák, hátcsigolyák, ágyékcsigolyák, keresztcsigolyák és farkcsigolyák. 
A nyakcsigolyák többnyire rövidek, összeolvadhatnak vagy hiányozhatnak. Az első 
nyakcsigolyát, amelyhez a koponya ízesül, atlasznak nevezzük. A koponya egy vagy 
két ízületi bütyökkel (condylus occipitalis) kapcsolódhat az atlaszhoz. A bordák a hát- 
csigolyákhoz ízesülnek, az ágyékcsigolyáknak nincsen bordájuk. A keresztcsigolyák- 
hoz ízesül a medence. A farkcsigolyák sora lehet kívül és belül részaránytalan (hetero- 
cerk farkúszó), amikor a gerincoszlop a háti oldal irányában felhajlik, és kívülről az 
úszólebenyek különböző méretűek. A fordított heterocerk farkúszóban a gerincoszlop 
a hasi oldal felé görbül. A kívül-belül részarányos úszót dificerknek nevezzük. Ilyenkor 
a gerincoszlop az úszó tengelyében húzódik. A homocerk farkúszó lebenyei egyenlőek, 
de a gerincoszlop a háti irányban hajlik fel. 

A farokúszóhoz hasonlóan páratlan úszók, azaz a szimmetriasíkban elhelyezkedők a 
háti és a végbélnyílásnál elhelyezkedő úszók. Az úszókat úszótövis merevítheti ki. 

A hasi oldalon levő páros úszók ugyanúgy úszószegélyből jöttek létre, mint a párat- 
lan úszók. Nem alátámasztott tehát az a feltevés, hogy a páros úszók a kopoltyúívekből 
jöttek létre. A páros úszók felépítése lényegében a páratlanokéval egyezik. Eredetileg 
mindkettőnek stabilizáló szerepe volt, és később váltak mozgásszervvé a páros úszók. 
A végtagok a páros úszókból jöttek létre. A páros úszók, illetve végtagok a vállöv és a 
medenceöv segítségével kapcsolódnak a gerincoszlophoz. A vállöv csontjai közül fon- 
tos a kulcscsont (klavikula), a hollóorrcsont (korakoideum), lapockacsont (szkapula) 
és a kleitrum. A medenceöv fő csontjai: a csípőcsont (ilium), a fancsont (pubisz) és az 
ülőcsont (iszkium). 

A végtagcsontok száma a törzstől távolodva nő. Az elülső végtag egy csontelemből 
álló felkarcsontból (humerusz), két alkarcsontból (orsócsont, azaz rádiusz, singcsont 
azaz ulna), kéztőcsontokból (karpusz), kézközépcsontokból frnetakarpusz) és ujjakból 
(digiti) áll. A hátsó végtagon megkülönböztetjük a combcsontot (/emur), a lábszár- 
csontokat (sípcsont azaz tibia, szárkapocscsont azaz fibula), a lábtőcsontokat (far- 
zusz), a lábközépcsontokat (metatarzusz) és ugyancsak az ujjakat (digiti). 

Valamennyi gerinces ivarosan szaporodik és szabadon mozgó életmódot folytat. 
Táplálkozásmódjuk rendkívül változatos, és szerencsére leolvasható a fogazat felépíté- 
séről. A sokirányú alkalmazkodás eredményeként a bioszféra minden részére elhatol- 
tak, és ma ugyanúgy megtaláljuk képviselőiket a mélytengeri árkokban, mint a sivatagi 
vagy a sark körüli területeken. Az elterjedés szempontjából csak az ízeltlábúak hason- 
líthatók a gerincesekhez. Mégis, a két csoport fejlődési iránya sokban különbözik. Az 
ízeltlábúak inkább az ösztön irányában fejlődtek, a fejlett gerinceseknél az agynak, az 
ivadékgondozásnak és ennek segítségével bizonyos értelemben a tanításnak is szerepe 
lehetett az intelligencia kialakításában. 

A gerincesek evolúciója több szempontból fontos számunkra. 

A gerincesek összetett belső váza mindenekelőtt megbízható felvilágosítást nyújt az 
egykori állatról. A csontok felszínén levő kiemelkedésekből következtethetünk az iz- 
mok és inak megtapadási helyére és helyzetére. A csontok mélyedéseiben, árkaiban és 

csatornáiban vagy ízületi végek illeszkednek, vagy nagyobb erek, idegek, inak hatolnak 
be, amelyek alapján a lágytest finom részletei rekonstruálhatók. Korántsem tekintjük 
lezártnak a gerinces paleontológiát. Tény azonban, hogy a gerinces váz sokkal több tá- 
jékoztatást nyújt az egykori élőlényekről, mint bármely gerinctelen váza. Alakhasonló- 
ságok vannak a gerincesek között is, jóval kevésbé megtévesztőek viszont, mint a ge- 
rincteleneknél. 

Fokozza a gerincesek törzsfejlődésének jelentőségét viszonylagos fiatalságuk. Mind- 
össze 500 millió évesek. Amíg a többi, gerinctelen törzs eredete elvész a prekambrium 
félhomályában, a gerinces csoportok leszármazási kapcsolatai, evolúciós tempójuk sa- 
játosságai, alkalmazkodásuk sokrétűsége időben is közel van hozzánk, és így minden 
más csoportnál világosabban nyomon követhető. Tulajdonképpen csak a gerincesek- 
nek ismerjük az igazi, teljes történetét, és azokat a szoros kapcsolatokat, amelyek 
összefűzték fejlődésüket a szárazföldi növényvilág és a rovarok fejlődésével. 

Végül, de nem utolsósorban, behatóbban vizsgáljuk a gerincesek történetét azért, 
mert ebben tulajdonképpen saját múltunk körvonalait is keressük. 

A gerincesek evolúciós szerepe nincs összhangban földtani jelentőségükkel. A tengeri 
üledékes kőzetekből általában csak szórványosan kerülnek elő. A szárazföldi gerinces- 
maradványok környezetjelzésre kitűnően felhasználhatók ugyan, érthetően ritkábbak 
azonban mint a tengeri gerinctelenek maradványai. A szárazföldi eredetű rétegsorok 
tagolásában még így is nagyon jelentős szerepet játszanak. 

Az első gerincesleleteket a felsőkambriumból írták le. Apró külső vázelemek, ame- 
lyek az állkapocsnélküliekhez tartoztak. A devonban volt a gerincesek első nagyarányú 
és sokirányú alkalmazkodási hulláma. Ebben az időben a halak valamennyi osztálya 
élt, és megjelentek az első szárazföldi gerincesek, a kétéltűek. A hüllők a karbonban 
különültek el a kétéltűektől, és robbanásszerű fejlődésük a permtől kezdődött. A me- 
zozoikum a hüllők, különösen a dinoszauruszok virágkora volt. A triászidőszak végén 
az emlősszerű hüllők kis részéből kialakultak az első emlősök. A madarak jelentek meg 
a földtörténet során legkésőbb. Első biztos maradványaik a felsőjurából ismertek. 

A hagyományos — XVIII. század végére visszanyúló — rendszer szerint a gerincesek 
törzsébe öt osztály tartozik : halak, kétéltűek, hüllők, madarak, emlősök. A XX. szá- 
zadban — különösen a fosszilis anyag tanulmányozása során — kétségtelenné vált, 
hogy a halak (Pisces) nem tekinthetők természetes egységnek, és alapvető különbség 
van a jelenleg kis számban élő állkapocsnélküliek (Agnatha) és az állkapcsos (Gnatho- 
stomata) gerincesek között. Egyes rendszerezők ezt a két csoportot altörzsnek vagy szu- 
perklasszisznak tekintik. Az áttekinthetőség szempontjait szem előtt tartva a gerincesek 
törzsét két nagy csoportra oszthatjuk. A tágabb értelemben vett halakra (Pisces) és 
négylábúakra (Tetrapoda). A gerincesek rendszere ennek megfelelően a következő : 

Pisces 
állkapocsnélküliek (Agnatha), 
akantodik (Acanthodii), 
páncélozott halak (Placodermi), 
porcoshalak (Chondrichthyes), 
csontoshalak (Osteichthyes). 

Tetrapoda 
kétéltűek (Arnphibia), 
hüllők (Reptilia), 
madarak (A ves), 
emlősök (Mammalia). 

A tágabb értelemben vett halak közül az akantodik és a páncélozott halak kihaltak, a 
ma élők fajszáma meghaladja a 17 000-et. A kétéltűek viszonylag kis alakgazdagságúak 
(2000 faj). A hüllők fajszáma (6000) még ma is megközelíti a madarakét (8600), és 
nagyobb mint az emlősöké (4400 faj). 


ÁLLKAPOCSNÉLKÜLIEK 


Az állkapocsnélküliek (Agnatha osztály) a legősibb gerincesek. Általában jellem- 
zőjük: 

— az állandó gerinchúr, 
— az állkapocs hiánya, 
— a külső kopoltyúívek. 

Az állkapocsnélküliek egész egyedi fejlődésük során megőrzik a gerinchúrt. Az elül- 
ső kopoltyűívekből még nem alakult ki állkapocs. A kopoltyúívek kívülről támasztják 
meg a kopoltyúkat, nem pedig belülről mint az összes állkapcsosnál. Mindez alapvető 
különbség a többi gerincessel szemben. 

A ma élő állkapocsnélküliek szája kör alakú (Cyclostomata). Egyetlen, középső orr- 
nyílásuk van, viszont nincsen páros úszójuk és fennmaradásra alkalmas szilárd vázuk. 
A Myxinoidea rendbe tartozó nyálkahalak orrürege kapcsolatban van a garattal. A 
nyálkahalak teste angolnaszerűen megnyúlt. Tengerben élő paraziták. A Petromyzonoi- 
dea rendbe tartozó ingolák teste szintén megnyúlt hengerszerű, de koponyafelépítésük 
eltér a nyálkahalakétól. Az egyedi fejlődés során az agyalapi mirigy (hipofízis) a háti 
oldalra a szem elé tolódik és kapcsolatba kerül az orrüreggel. Váratlan fordulat. Hiszen 
az agyalapi mirigynek az agy alatt, tehát a hasi oldalon van a helye. Az orrüreg és a hi- 
pofiíziszsák nincsen kapcsolatban a garattal. Az ingolák szimmetriasíkban fekvő hát- 
úszója sokkal fejlettebb, mint a nyálkahalaké. Az ingolák közt egyaránt találunk ten- 
gerben és édesvizekben élőket. Hazai vizeinkben is előforduló ragadozók. Fosszilisan 
— lenyomat formájában — a karbonból kerültek elő. Jelenleg a körszájúaknak mind- 
össze 46 faja él. 

Az állkapocsnélküliek a múltban sokkal alakgazdagabbak voltak mint a jelenben. 
Ebbe az osztályba tartoznak a legidősebb gerincesleletek, amelyek rendkívül ritkán a 
felsőkambriumból, nagyobb számban az ordovíciumból és a szilurból kerültek elő. 
Lemez- és pikkelydarabok, amelyek dentinből, csontból vagy elmeszesedett porcszö- 
vetből állnak. Ezek a maradványok két szempontból fontosak. Egyrészt mivel tengeri 
üledékes kőzetekből kerültek elő, arra utalnak, hogy a gerincesek ősi élettere a tenger 
volt. Másrészt alátámasztják azt a felfogást, hogy a porc és a csont egy időben jelent 
meg a földtörténet során. Megdőltnek tűnik tehát az a feltevés, hogy a törzsfejlődésben 
a porc megelőzi a csontot. Látszólag ezt a feltevést két tény támasztaná alá. Az embrió- 

ban érthetően előbb alakul ki a rugalmasabb porc, mint a csont, és a ma élő legősibb 
gerinceseknek, a körszájúaknak nincsen csontszövetük. Mivel az ősi állkapocsnélkü- 
lieknek porcos és csontos vázuk volt, könnyen lehetséges, hogy a jelenleg élők porcos 
váza nem ősi, hanem levezetett bélyeg, és az eredeti csontszövet másodlagos elporcoso- 
dásával jött létre. A halak törzsfejlődése során többször megfigyelhető a nehézkes 
csontpáncél elcsökevényesedése és az elporcosodás fokozódása (pl. cápák). 

A fosszilis állkapocsnélküliek közül az oszteosztraka (Osteostraci) rendbe tartozó 
alakokat ismerjük a legjobban. Ezeknek egységes fejpajzsuk volt dermális csontból, 
amelyet kívülről dentin burkolt. A belső váz porcszövete elmeszesedett formában meg- 
maradt. Az alig pár cm nagyságú koponyának a belső felépítését az állat hossztengelyé- 
re merőleges sorozatcsiszolatokkal lehetett behatóan vizsgálni. A csiszolatok sűrűn kö- 
vetik egymást, mindössze 20 um távolságban. Minden csiszolatról nagyított rajzot ké- 
szítettek, azután viaszlemezből kimetszették a megfelelő alakot. Ezeket összeragasztva 
rekonstruálni lehetett a koponyát. Fárasztó feladat. Egy közepes megtartású koponya 
vizsgálata jól képzett technikus számára két évi megfeszített munkát jelentett. Az ered- 
mény viszont felülmúlt minden várakozást. A koponya belső szerkezete ugyanis hason- 
ló felépítésű volt, mint a mai ingoláé. Az agyalapi mirigy itt is a fejtetőn volt, és az elő- 
agy, középagy és utóagy alakja megfelelt az ingolák agyfelépítésének egy részével. Az 
oszteosztrakák kicsiny (legfeljebb 30 cm hosszú), hát-hasi irányban lapos testű állatok 
voltak fölfelé irányuló szemnyílással. A két, egymáshoz közel fekvő szem között min- 
dig megvolt a harmadik érzékszerv (pineális szerv), amely megfelelt egy kisebb szem- 
nek. A szemek előtt az orrnyílás páratlan volt. A fejpajzs két oldalán a hosszú, elnyúlt 
mélyedés vagy elektromos szervet tartalmazott, vagy inkább olyan érzékszerv volt ben- 
ne, amely jelezte a víz felkavarodását. A hasi oldalon, a fejpajzs csúcsának közelében 
volt a nagyon kicsiny szájnyílás fogazat nélkül. Az oldalsó 10 pár kopoltyúnyílás egé- 
szen a hátpajzs hátsó részéig ért. A száj, garat és kopoltyú közös üregben volt, amelyet 
alulról mozgatható bőrlemez zárt le. A bőrlemezben csontelemek vagy pikkelyek lehet- 
tek, mégis a hasi oldal sokkal védtelenebb volt, mint a háti. Nyakrégió természetesen 
nem alakult ki. A megnyúlt törzset függőleges irányú sorokba rendszerezett, tetősze- 
rűen egymásra boruló pikkelyek borították. A mellső evezőlapátszerű páros úszókat 
pikkelyek fedték, de nem volt bennük merevítő úszósugár. Hátsó páros úszóik nem 
voltak. Farkuk heterocerk típusú volt. 

Annak ellenére, hogy az oszteosztrakák túlnyomórészt a bentoszban tartózkodtak, 
és ott gyűjthették össze mikroszkopikus kicsinységű táplálékukat, testük kígyózó moz- 
gásával tudtak úszni. Kis csoportjuktól eltekintve édesvízben éltek. Az oszteosztrakák 
a felsőszilurban jelentek meg és a középsődevonban tűntek el a fosszilis anyagból. Le- 
het, hogy a fejlettebb állkapcsú halak szorították ki őket az édesvízi környezetből, le- 
het, hogy jelentős átalakulással rokonságukból váltak ki a ma is élő ingolák. 

Az oszteosztrakákkal ellentétben az ugyancsak kihalt anaszpidáknak (Anaspida 
rend) nem volt egységes fejpajzsuk. Orsó alakú testüket kizárólag pikkelyekből álló 
külső váz burkolta. Nagy szemük oldalirányú volt. Szájuk a test elülső végén helyezke- 
dett el. Farkúszójuk fordított heterocerk típusú volt, tehát a gerincoszlop a részarány- 
talan alsó lebenyben folytatódott. Egyeseknek fejlett páros úszójuk volt, és mindnek 
páratlan orrnyílása volt a fejen. Ezért feltételezhető, hogy a nem fosszilizálódó belső 


315 


váz hasonló lehetett, mint az oszteosztrakáké. Az anaszpidák az édesvízi vagy csök- 
kentsósvízi környezetben a középsőszilurtól a felsődevonig éltek. 

Úgyszintén a szilurban és a devonban éltek a telodonták (Thelodonti rend). Ezeknek 
testét sűrű dentinanyagú pikkelyek borították. Páros úszójuk és fordított heterocerk 
farkúszójuk volt. Szemük oldalt irányult, orrnyílásuk páros volt. 

Ősi, kambriumtól felsődevonig nyomon követhető csoport a heterosztrakák rendje 
(Heterostraci). Általában csak a külső, dentinnel bevont és több elemből álló páncéljuk 
fosszilizálódott. Kis szemük volt, és a száj közelében levő páros orrnyílásuk. Testük 
elülső részét nagy csontlemezek burkolták, törzsüket sűrű pikkelyek fedték. Hasi olda- 
luk ugyanolyan páncélozott volt, mint a háti oldaluk, de általában a háti lemezek na- 
gyobbak voltak, mint a hasiak. Egyesek háti lemeze hosszú tüskében végződött. A ko- 
poltyúnyílások egy-egy hátsó kivezetőnyílásba torkollhattak. Farkuk fordított hetero- 
cerk típusú volt. 

Először a rendszerezők szembeállították a kihalt, szilárd vázú állkapocsnélkülieket 
(Ostracodermi alosztály) a mai szilárd váz nélküli körszájúakkal (Cyclostomata alosz- 
tály). Az újabb rendszerek az orrnyílások számát veszik alapul. E szerint vannak páros 
orrnyílású heterosztrakák és telodonták (Diplorhina alosztály), valamint páratlan orr- 
nyílású oszteosztrakák, anaszpidák és mai körszájúak (Monorhina alosztály). A kla- 
disztikus rendszerezés hívei kétségbe vonják az orrnyílás alapján történő rendszer jo- 
gosságát. Általában elismerik, hogy az állkapocsnélküliek közül a nyálkahalak a leg- 
ősibbek. A heterosztrakák fejlettebb állapotot képviselnek, az ingolák és a hozzájuk 
közel álló oszteosztrakák szorosabban kapcsolódnak az ősi állkapcsosokhoz, azaz már 
, Myopterygiák". 


AKANTODIK 


Az akantodik (Acanthodii osztály) a legősibb állkapcsosok. Általában jellemzőjük : 
— a nyelvcsonti ív nem ízesül az állkapocshoz, 
— részleges kopoltyúfedők, 
— fejlett úszótövisek. 

Az akantodik kicsiny, általában 20 cm-nél kisebb, fejletlen arckoponyájú halak vol- 
tak. Az első kopoltyúívből már kialakult az állkapocs, de a második kopoltyúív még 
nem alakult át az állkapocs felfüggesztésére. A második kopoltyúívből kialakult nyelv- 
csonti ív (Ayoid ív) felső csonteleme (hiomandibuláre) nem ízesült az állkapocshoz, ha- 
nem szabadon állt (afetohioidális koponya). Az állkapocs és a nyelvcsonti ív között le- 
vő első kopoltyúrés, amelyből a fejlettebb halak fecskendőnyílása keletkezett, még tel- 
jesen nyitott volt, és kopoltyúként működött anélkül, hogy kezdetleges hallószervvé 
vált volna. A kopoltyúréseket a hasi oldalról részleges kopoltyúfedők (operkulum) fed- 
ték. Ez utóbbi bélyegtől eltekintve az arckoponya felépítése nagyon kezdetleges volt. 
Az akantodik oldalirányban kissé lapos testű halak voltak, több páratlan és több páros 
úszóval. A páros úszók száma elérhette a hetet, és ebből arra lehet következtetni, hogy 
a páros úszók a test kitüremkedéséből keletkeztek. Az úszókat elcsontosodó úszótövi- 
sek merevítették ki. Farkúszójuk heterocerk típusú volt. A fejet és a törzs elülső részét 

csontlemezek borították, anélkül, hogy egységes páncélt alkottak volna. Általában 
nagy szemük volt, és számos fajuk állkapcsán fogak voltak. Három rétegből felépülő 
pikkelyüket kívülről ganoin réteg fedte, és lényegében ganoid típusúnak nevezhető. 

Az akantodik részben ragadozók voltak, részben apró szervezetekkel táplálkoztak. 
Eredetileg partközeli tengerrészben tartózkodtak, majd behatoltak az édesvízbe. Fejlett 
úszótöviseikkel védekeztek. 

Az akantodik a felsőszilurban jelentek meg. A devonban volt a virágkoruk, és az al- 
sópermben haltak ki. Törzsfejlődésükre a rágásmechanizmus specializálódása, a mé- 
retnövekedés, a dermális eredetű vázelemek visszafejlődése, a mellúszók úszótövisei- 
nek kiszélesülése és a kisebb páros úszók számának csökkenése jellemző. 

Annak ellenére, hogy az akantodik úszói a cápákéra, pikkelyeik a csontoshalakéra 
emlékeztetnek, biztosan nem tekinthetők egyik csoport ősének sem. Valószínűleg ön- 
álló ősi osztályba tartoznak, amely párhuzamosan fejlődött a többi halszerű gerincessel 
együtt. 


PÁNCÉLOZOTT HALAK 


A kihalt páncélozott halakra (Placodermi osztály) általában jellemző : 
— kettős csontpáncél, 
— valódi fogak hiánya, 
— kopoltyúfedő, 
— állandó gerinchúr, 
— heterocerk farkúszó, 
— devonidőszaki virágkor. 

A páncélozott halak bőrcsontokból álló páncélja a fejet és a törzs elülső részét bur- 
kolta. A törzs hátsó része és a farok vagy csupasz volt, vagy pikkelyek borították ezt a 
testrészt. A páncél különböző alakú lemezek összenövéséből jött létre. A lemezek álta- 
lában szemcsézettek voltak, és nem volt rajtuk dentinréteg. A fejpáncélon apró csontle- 
mezek vették körül a nagy szemnyílásokat. A kopoltyúkat a fejpáncél hátsó része fedte 
le. Az állkapocs fejlett volt. Éles csontlemezek helyettesítették a fogakat. A szájnyílá- 
son át belégzett víz azon a résen át hagyta el az állatot, amely a koponyát elhatárolta a 
törzspáncéltól. Ennek a résnek tehát fontos szerepe volt az állat életében. A fej ugyanis 
általában mozgathatóan ízesült a törzspáncélhoz. Légzéskor az állat föl-le irányban 
mozgatta a fejét. Maga az ízesülési bütyök vagy a fejrészen volt, vagy a törzspáncélon. 
Ami a belső felépítést illeti, csak az ősi formáknak volt elcsontosodó belső vázuk. Ké- 
sőbb a csontelemeket porc helyettesítette. Az elcsontosodott agytokból ítélve központi 
idegrendszerük hasonló felépítésű volt, mint a cápáké. 

A páncélozott halak páncélozott törzsrésze hátrafelé kihegyesedő, hasi oldalon levő 
tüskékben végződött. Egyes törzsfejlődési ágakon megfigyelhető volt, mint vált rövi- 
debbé a törzspáncél és mint nyúlt meg az oldaltövis. A törzspáncélhoz ízesült az úgy- 
szintén páncélozott páros mellúszó, amely egyes csoportoknál meglepően hasonlított az 
ízeltlábúak (óriás ősrákok) végtagjaira. 

A páncélozott halak között ugyanúgy megtaláljuk az orsó alakú cápaszerű formá- 
kat, mint a hát-hasi irányban lapos testű, rájaszerű csoportokat. Egy részük tehát kitű- 

nően úszott, más részük esetlenül mozgott az aljzaton. Többnyire ragadozók voltak. A 
népszerűsítő irodalom szerint a Placodermik voltak a devon tengerek , kardfogú tigri- 
sei" ! Az alsódevonban még csak félméteres alakjait ismerjük, de a középső és felsőde- 
vonban elérték egyesek a 6—T7, esetleg 10 m-es méretet is. A koponyán az alsó állkapocs 
vágófelülete elérte az 58 cm hosszúságot ! 

A páncélozott halak — néhány alsókarbon lelettől eltekintve — kizárólag a devon- 
ban éltek. A devonidőszaki kontinensek édesvizében ugyanolyan gyakoriak voltak, 
mint ma a pontyok vagy a keszegek. Virágkoruk idején egyes csoportjaik kihúzódtak a 
nyílt tengerekbe is. Kétségtelen, hogy a páncélozott halak köréből kerültek ki a devon- 
időszak legnagyobb ragadozói. Csak egymás számára jelenthettek veszélyt. Nem meg- 
oldott kérdés tehát: miért pusztultak ki hirtelen és csaknem nyomtalanul a devonidő- 
szak végén? Kihalásuk ugyanúgy tisztázatlan, mint a dinoszauruszoké. 

A páncélozott halaknak nagy az evolúciós jelentőségük, mert oldalági ősei lehettek a 
mai porcos halaknak. Megpróbálták a fejpáncél egyes csontelemeit is azonosítani a 
csontos halak megfelelő koponyacsontjával. A leszármazási kapcsolat azonban ezen a 
területen még tisztázatlanabb. 

A páncélozott halak osztályába legkevesebb hat rend tartozik. 


PORCOS HALAK 


A porcos halaknak (Chondrichthyes osztály) általában jellemzője : 
— a belső porcos váz, 
— az erős fogak, 
— a kordahüvelyből kialakuló csigolyák, 
— a külső kopoltyúrések, 
— a plakoid pikkelyek, 
— a heterocerk farkúszó. 

Jóllehet a porcos halak között hatalmas méretű fajok is vannak, valódi csontjaik 
nincsenek. Mivel a porcban mész rakódik le, vázuk viszonylag szilárdabb, de általában 
nem fosszilizálódik. Fogaik vagy hegyesek és kúp alakúak, vagy széles, lapos őrlőfo- 
gak. A hegyes fogak a plakoid pikkely megfelelői, és számos sorban ülnek az állkap- 
cson. Csigolyáik nem a korda körüli kötőszövetből képződnek, hanem a kordahüvely- 
ből. 57 pár kopoltyúrésük általában szabadon fekszik, anélkül, hogy kopoltyúfedő 
borítaná. Farkúszójuk jellegzetesen heterocerk, kivételesen dificerk. A porcos halak 
páros orrnyílása nincs kapcsolatban a garattal. Úszóhólyaguk sincsen. 

Viszonylag kevés valószínűsége van annak, hogy a porcos hal teste fosszilizálódjon. 
Általában a paleontológusnak meg kell elégednie a fogak, az úszósugarak és a pikke- 
lyek maradványaival. Ennek ellenére törzsfejlődésük nagy vonásokban tisztázott. 

A porcos halak később jelentek meg mint a csontos halak. Első példányaikat a felső- 
devonból írták le, a csontos halak pedig már az alsódevon kezdetén megjelentek. Sem- 
mi esetre sem tekinthetők tehát a csontos halak őseinek, még kevésbé az állkapocsnél- 
küliek és a csontos halak közti átmenetnek. Valószínű, hogy a páncélozott halaktól 

származtak úgy, hogy az embrionális állapotban kialakult porcos vázat az egész egyedi 
fejlődés során megőrizték (neoténia). 

A porcos halak közé négy rend tartozik : 

A cápák (Selachii, Selachidea rend) és a ráják (Batoidei, Batitidea rend) az Elasmo- 
branchii alosztályba foglalhatók össze. Jellemzőjük, hogy az állkapocs csak lazán, sza- 
lagokkal kapcsolódik az agykoponyához, és nincs kopoltyúfedőjük. A cápák teste orsó 
alakú, a rájáké háti-hasi irányban lapított. A szájnyílás mindkét csoportban a hási ol- 
dalra tolódott és testük elöl kinyúló ormányban végződik. Paleozoós őseik ormánya 
fejletlen volt, és a szájnyílás a test elülső végén helyezkedett el. A porcos úszósugarak 
egészen az úszó pereméig nyúltak. A modern felépítésű cápák a jurában jelentek meg, a 
mai rájákhoz hasonló alakok pedig a krétaidőszakban. 

Cápafogat mutat be a /2. tábla, 2. kép. 

A tömörfejűek (Holocephali rend) szintén porcos vázúak, de a felső állkapocs össze- 
nőtt az agykoponyával, a kopoltyúréseket operkulum védi, és a farkúszó dificerk. A 
kopoltyúfedő felépítése eltér a csontoshalakétól. A tömörfejűeknek jelenleg mindössze 
30 faja él. A cápák között akad édesvízi, a tömörfejűek azonban kizárólag tengeriek. 
Ez a rend viszonylag fiatal. A tömörfejűek cápákra emlékeztető ősei a karbonban je- 
lentek meg, mai típusú képviselői pedig a jurában. 

Végül a porcos halak közé tartozik egy kihalt rend is (Bradyodonti). Ezek a felsőde- 
vontól a permig éltek és specializált foguk volt. Valószínűleg tőlük származhattak a tö- 
mörfejűek. 


CSONTOS HALAK 


A csontos halak (Osteichthyes osztály) a tágabb értelemben vett halak legfejlettebb 
osztályába tartoznak. Általában jellemző : 
— elcsontosodó belső váz, 
— kopoltyúfedő, 
— fejlett kleitrum, 
— ganoid, cikloid vagy ktenoid pikkelyek. 

A csontos halak ősein a porcos elemek sokkal jelentősebbek mint a csontok, de 
törzsfejlődésük során mindinkább a csontelemek válnak uralkodóvá. Egyes ágakon a 
fejlődés iránya megfordított és a váz porcossá válik. A kopoltyúfedő (operkulum) a 
négy pár kopoltyúrést fedi. A páros úszók közül a mellúszó helyzete mindig állandó, 
mivel függesztőöve a koponya hátsó részéhez kapcsolódik. A vállöv csontjai közül a 
felső (kIleitrum) fejlett. A hasúszók helyzete változó, esetleg teljesen előre, a toroktájra 
kerülhetnek. 

A legősibb csontos halakat nehéz elkülöníteni az állkapocsnélküliek, páncélozott ha- 
lak és porcos halak ősi, részben csontos vázú képviselőitől, hiszen a csontos belső váz 
csak a fejlett csontos halaknál alakult ki. Bizonyos az, hogy a csontos halak már az al- 
sódevonban éltek, de egyesek szerint a szilurban vagy esetleg már az ordovíciumban 
különváltak a többi, halszerű osztálytól. Mindenesetre a devonban már mindhárom 
alosztályuk elkülönült egymástól. A három alosztály törzsfejlődési menete eltért egy- 
mástól. A sugaras úszójúak ma virágkorukat élik. A másik két alosztálynak mindössze 

négy nemzetsége él. Valamennyi élő kövület. Törzsfejlődési szempontból harmadik 
alosztályuk (bojtosúszósok) mégis nagyon jelentős, hiszen ebből alakultak ki a száraz- 
földi négylábúak. 

A csontos halak közé tehát három alosztály tartozik : 

sugaras úszójúak (Actrinopteryeii), 
tüdőshalak (Dipnoi), 
bojtosúszós halak (Crossopterygii). 

A sugaras úszójúak (Actinopterygii alosztály) páros úszójának húsos, izmokat és 
csontot tartalmazó része rövid. Maga az úszó túlnyomórészt bőrnemű és úszósugarak 
feszítik ki. Másodlagosan az egyik vagy mindkét úszópár visszafejlődhet. A párosúszó 
visszafejlődése kapcsolatban állhat az úszóhólyag fejlettségével. Általában csak egy 
háti úszó van. Az ősieknek ganoid pikkelyük van, ahol a csontréteget vékony dentin és 
vastag, zománcszerű ganoinréteg burkolja. A fejlettek pikkelye cikloid vagy ktenoid tí- 
pusú. 

A legősibb úszósugarasak heterocerk farkúszójúak, sok sugaras úszóval és ganoid 
pikkelyekkel. A pikkelyek mozaikszerűen egymás mellé illeszkednek. Ezeknek az ún. 
, porcos ganoidoknak" (Chondrostei csoport) a paleozoikumban és a mezozoikumban 
volt a virágkoruk, de ma is élnek utódaik, mint pl. a tok és a kecsege. 

A , csontos ganoidok" (Holostei csoport) belső váza csontosabb, de a pikkelyek még 
ganoid típusúak. A farkúszó még heterocerk, de már nagyon megrövidül, és a felső ka- 
réj fejlettsége nem feltűnő. A sugaras úszók száma csökken. A , csontos ganoidok" a 
mezozoikumban élték virágkorukat. Ezeknek is élnek utódaik (kajmánhal). 

A szűkebb értelemben vett csontos halak (Teleostei csoport) gerincoszlopa elcsonto- 
sodott. Farkúszójuk homocerk, azaz csak kívül részarányos, belül a gerincoszlop a háti 
irányban felhajolva végződik. A pikkelyek sem dentint, sem ganoint nem tartalmaz- 
nak, hanem vékony csontállományból vannak és cikloid vagy ktenoid típusúak. A pik- 
kelyek részben fedik egymást. A Teleosteik a jurában jelentek meg és ma élik virágko- 
rukat. Mintegy 30 rendjükbe több száz család és több ezer nemzetség tartozik. Főként 
tengeriek, sőt egyesek a mélytengeri árkokba is lehatoltak, de sikeresen hódították meg 
a csökkentsósvízi és az édesvízi környezetet is. Vannak köztük eurihalin szervezetek is, 
amelyek érzéketlenek a sótartalom változására. A fosszilis anyagban fontos szerepet 
játszanak elmeszesedett , hallókövecskéik", amelyek gyakran egyedül maradnak meg, 
mivel a legellenállóbb részei a váznak. 

Teleosteik közé tartozó halat mutat be a /3. tábla, 1. kép. 

A tüdőshalak (Dipnoi alosztály) kopoltyúval és tüdővel lélegeznek. Maga a tüdő a 
halak ősi és alapvető , szerzeménye". Feltehetően megvolt az akantodiknál és a páncé- 
lozott halak egy részénél is. Ez tehát önmagában még nem jellemezné az alosztályt. Pá- 
ros úszóik fejlettek, végtagszerűek, belül fejlett vázzal és izmos burokkal, amelynek 
felülete pikkelyezett. Az úszónak egy főtengelye van és ebből mindkét oldalt egy-egy 
sor merevítő elem ágazik ki. A , húsos" úszó alapján a tüdőshalak közel állnak a boj- 
tosúszósokhoz és a két alosztály Sarcopterygii néven foglalható össze. Ez a név a húsos 
úszóra vonatkozik. A tüdőshalak páros úszóinak belső felépítése azonban eltér a boj- 
tosúszósokétól. A páros úszókat az állat végtagként mozgathatja. További eltérés a 
bojtosúszósoktól, hogy a tüdőshalaknak nincs valódi belső orrnyílásuk. Nem teljesen 

13. tábla 


teménye 


űj 


1. kép. Csontoshal (Microdon), felsőjura, Solnhofen. Őslénytani Tanszék gy 
2. kép. Tengeri hüllő ([/chthyosaurus) végtagja, alsójura, Holzmaden. Öslénytani Tanszék g 


yűjteménye 


v j 
8 ÉRÉS ah esz 
szett 
s 4 
Sá si szólták 


14. tábla 
1. kép. Kihalt ormányos (Gomphotherium) őrlőfoga, neogén. Őslénytani Tanszék gyűjteménye 


2. kép. Kihalt páratlan ujjú patás (Brontops) őrlőfoga, oligocén, Egyesült Államok. ÖŐslénytani Tanszék 


gyűjteménye 


15. tábla 
Alsódevon mocsárközösség: őscserjék (7). Rák (2), rovar (3), pók (4, 5) 

16. tábla 
Alsódevon korú édesvízi közösség: állkapocs nélküli hal (7); csáprágósok közé tartozó rákszabású (2); nö- 
vénymaradványok (3); csontos hal úszótövise (4). McKERROw (1978) nyomán 


helytálló tehát a tüdőshalakat, a bojtosúszósokat és az összes négylábút Choanata, 
azaz belső orrnyílású néven szembeállítani a korábban tárgyalt halfélékkel. A tüdősha- 
lak szájüregének elülső része nyílásokkal érintkezik az orrüreggel, ez azonban az orrjá- 
rat kilégzőnyílása, amely az egyedfejlődés során tolódik a szájüregbe. Az agykoponya 
viszont szorosan és több helyen összenőtt a felső állkapoccsal. Az állkapocs tehát nem 
annyira mozgatható, mint a fejlett sugaras úszójú halak esetében. Jellemző továbbá, 
hogy a felső állkapocs elülső csontelemei hiányzanak, a peremi fogak elcsökevényesed- 
nek, és több elem összenövéséből legyezőszerű foglemezek alakulnak ki. Egy-egy fogle- 
mez átmérője elérheti a 17 cm-t. A taréjokkal és árkokkal tagolt foglemez a táplálék őr- 
lésére való. Ezek a foglemezek kitűnően fosszilizálódnak. Nem mondható ugyanez a 
belső vázról, amely az ősi csoportoknál csontos, a fejletteknél másodlagosan porcos. 
Ami a páratlan farkúszót illeti, ez eredetileg heterocerk volt, de a háti úszó és a végbél- 
nyílásnál levő úszó összenövésével dificerkké vált. A tüdőshalak őseinek kozmoid pik- 
kelye volt. Az alsó, vastag lemezes csontrétegre szivacsos szerkezetű csontréteg követ- 
kezett, majd dentinszerű, csatornákkal átjárt kozminréteg és végül zománcszerű külső 
réteg. A ma élők kozmin- és zománcrétege hiányzik, és a pikkely cikloid típusú. 

A tüdőshalak oxigénben szegény vagy időszakosan kiszáradó vízi környezethez al- 
kalmazkodtak. Erős őrlőfogaikkal kis puhatestűeket és egyéb gerincteleneket, illetve 
növényeket fogyasztanak. A száraz évszakban fészket készítenek, és ebben vészelik át a 
vízhiányt. Ilyen fészkeket a paleozoikumtól kezdve ismerünk. 

A tüdőshalak az alsódevonban jelentek meg. A felsődevonban volt a virágkoruk. Az 
ausztráliai felsődevonból leírt képviselőik közel állnak az ősi négylábúakhoz. Mégsem 
tekinthetők a 7etrapodák őseinek, hiszen a szárazföldi feltételekhez nem aktív módon 
alkalmazkodtak, hanem passzívan vészelik át a többi hal számára végzetes környezet- 
változást. A tüdőshalak hanyatlása már a karbonban elkezdődött, és jelenleg mind- 
össze három nemzetségük él elszigetelten Dél-Amerikában, Afrikában és Ausztráliá- 
ban. Mindhárom , élő kövület" . 

A bojtosúszósok (Crossopterygii) pikkelyekkel borított fejlett, bojtszerű páros úszó- 
ikról kapták a nevüket. Az úszósugár középső tengelye lerövidült, és ehhez, a testtől tá- 
volodva párosával fokozatosan nagyobb számban csatlakoznak a szilárdító csontele- 
mek. Ezek a csontok azonosnak tekinthetők a szárazföldi négylábúak felkar-, alkar- és 
kéztő-, illetve comb-, lábszár- és lábtőcsontjaival! Az úszók csontjaihoz úszósugarak 
kapcsolódtak. A koponya két, egymáshoz mozgathatóan ízesülő részből áll, és bőr- 
csontok borítják. Egyes csontelemek szintén azonosíthatók a négylábúak megfelelő 
csontjaival. Mivel a felső állkapocs nem nő teljesen össze az agykoponyával, nemcsak a 
koponya elülső része mozdulhat el a hátsó résztől, hanem a felső állkapocs is kissé moz- 
gatható. Az állkapocs peremén fogak vannak, amelyek sohasem nőnek össze foglemez- 
zé. A gerinchúr az állat egész élete során megmarad, de a gerincoszlop elcsontosodik. 

A bojtosúszósok eredetileg édesvízi ragadozók voltak, de progresszív csoportjuk át 
tudott térni a szárazföldi életmódra, másik részük pedig a tenger mélyebb övébe húzó- 
dott vissza. 

A bojtosúszósok az alsódevonban jelentek meg, és a középsődevonban már jól elkü- - 
lönültek a tüdőshalaktól és az úszósugaras halaktól. Az édesvízben élők virágkora a 
felsődevonban és a karbonban volt. Ezek egy része a permben kihalt, más részük a tri- 

ászban tért át a tengeri életmódra. Ezek a krétaidőszak végén eltűntek a fosszilis anyag- 
ból, jóllehet egyetlen nemzetségük (Latimeria) ma is él. 

Evolúciós szempontból a bojtosúszósok a halak legfontosabb alosztályát képviselik, 
hiszen egyik rendjükből (Rhipidistia) származott az összes szárazföldi négylábú. 

Jóllehet a bojtosúszósok alosztályába mindössze 30 nemzetség tartozik, mégis indo- 
kolt elkülöníteni a regresszív Coelacantha ágat a progresszív Rhipidistia ágtól. 

A Coelacantha (Actinistia) rendbe zömök testű bojtosúszósok tartoznak általában 
széles, háromkaréjos dificerk farkúszóval, részben másodlagosan elporcosodott kopo- 
nyapáncéllal, de belső orrnyílás nélkül. A pikkelyek vékonyak, és a csontos elemek fo- 
. kozatosan elcsökevényesednek. Az oldalsó fogak csökevényesek vagy hiányzanak. A 
rend a devonban, a karbonban és a permben édesvízben élt, a triásztól kezdve a leg- 
többje tengeri életmódot folytatott. A cölakantákat mindaddig kihaltnak hitték, amíg 
1938 karácsonyán az Indiai-óceánból ki nem fogták élő példányát (Latimeria). Azután 
valóságos hajtóvadászatot indítottak újabb példányok kézrekerítésére. Plakátozták a 
képét, szabályosan vérdíjat tűztek ki érte, és a nagyarányú kutatás eredménnyel járt. 
Jelenleg mintegy 80 példánya ismert ennek a különös, mintegy másfél méter hosszú ra- 
gadozónak. A Latimeria kis egyedszámban Dél-Afrika keleti partvidékén 150—400 m 
mélységben elsüllyedt korallzátonyok szikláin páros úszóira támaszkodva mászik, és 
halakra, valamint rákokra vadászik. A végtagszerű páros úszókat minden irányban 
tudja mozgatni. Tüdeje, a tengeri életmódnak megfelelően, elcsökevényesedett, és az 
előbélnél levő, zsírral töltött zacskóvá alakult át. Zsírszerű anyag tölti ki az agyüreg 
legnagyobb részét is. A 3 g súlyú agy mindössze egy százada az agyüreg térfogatának. 
A paleontológusok az anyaállat testében fosszilizálódott kis bojtosúszósok csontvázai 
alapján régóta tudták, hogy az állat elevenszülő. Újabban egy nőstény testében 19 te- 
niszlabda nagyságú tojást találtak. A Latimeriák viszonylagos ritkasága nagyon ala- 
csony szaporodási arányukkal magyarázható. A bennszülöttek mégis ismerték, és pik- 
kelyeit arra használták, hogy kipukkadt bicikligumijukat ledörzsöljék vele. 

Ellentétben a cölakantákkal, amelyek a csontoshalak elszigetelt oldalágát alkotják, a 
Rhipidistia vagy más néven Osteolepiformes rendbe valódi belső orrnyílású, koanás ha- 
lak tartoznak. Tulajdonképpen három orrnyílásuk van. Az egyik a test felületéről az 
orrüregbe vezet, a másik az orrüreget összeköti a szemüreggel és megfelel a fejlett ge- 
rincesek könnyvezetékének, a harmadik pedig az orrüreget a szájüreggel köti össze. A 


136. ábra. A halak párosúszója (7) és az ősi négylábúak végtagfelépítése (2) BABIN (1971) nyomán 

koána révén az állat akkor is tud lélegezni, ha zsákmányt tart a szájában, anélkül, 
hogy felkavarná a vizet. A koána különösen akkor vált jelentőssé, amikor a ripidisz- 
ciáktól elkülönültek az első szárazföldi gerincesek. A szárazföldre lépést megelőzte az 
úszók belső vázának megerősödése (7136. ábra). A bojtosúszósoknak még nem volt 
,könyökük", ennek ellenére erősen elcsontosodott páros úszóikkal apró, lökésszerű 
ugrásokkal mozogni tudtak a szilárd aljzaton. Az ősi alakok farkúszója heterocerk tí- 
pusú volt, de a fejletteké dificerk. A testet rombusz alakú kozmoid pikkelyek borítot- 
ták vékony külső zománcréteggel. Feltűnő, hogy a fogakban a dentin gyűrt szerkezetű 
volt. Ugyanilyen fogszerkezet jellemzi a legősibb kétéltűeket is! 

A ripidiszciák édesvíziek voltak, és feltehetően tüdővel is lélegeztek, akárcsak a tü- 
dőshalak. Az alsódevontól a permig éltek. Hanyatlásuk kapcsolatba hozható utódaik- 
nak, a kétéltűeknek fokozatos térhódításával, amelyek ugyanabban a mocsári környe- 
zetben ugyanolyan ragadozó életmódot folytattak. 


KÉTÉLTŰEK 


A kétéltűek (Amphibia) a legősibb szárazföldi gerincesek. Általában jellemzőjük : 
— a magzatburok hiánya, 
— az átalakulás az egyedi fejlődés során, 
— a fejlett végtagok, 
— a fejlett medenceöv. 

A kétéltűeknek nincsen magzatburkuk (amnion), ezért Anamniák. A fejlettebb négy- 
lábúak embriói a magzatburkon belül fejlődnek, és a magzatburokba zárt embriót me- 
szes tojáshéj védi. A kétéltűeknek nincs tojásuk. A petéket a vízben vagy esetleg na- 
gyon nedves környezetben rakják le, akárcsak a halak. A kocsonyás petéknek nincsen 
szilárdabb védőburkuk, és a környezetből szerzik táplálékukat. A petékből kikelt lár- 
vák kopoltyúval lélegeznek. Ezt átalakulás, metamorfózis követi, amikor a lárvaálla- 
pot befejeződik és az állat már tüdővel lélegzik. A kétéltűek tehát életük első szakaszá- 
ban vízhez vannak kötve. Még nem tudtak teljesen elszakadni az ősi közegtől, és alkal- 
mazkodásuk a szárazföldi élethez korlátozott. A kétéltűek ugyanazt a fejlettségi fokot 
testesítik meg az állatvilágban, mint a harasztok a növényvilágban. 

A mai kétéltűeknek nyirkos bőrük van, amelyen keresztül jelentős oxigéncsere megy 
végbe. Egy béka hamarább elpusztul, ha bőrét belakkozzuk, mintha eltávolítanánk a 
tüdejét. A bőrlégzés nem elsődleges, hanem specializálódással kapcsolatos másodlagos 
bélyeg. A mai kétéltűek őseinek súlyos, bőrcsontokból képződő külső páncéljuk volt, 
és a bordák fejlettsége is arra utal, hogy a levegő ki- és beszívása hasonló módon ment 
végbe, mint a hüllőknél vagy az emlősöknél. 

A szárazföldi élet következtében a kétéltűeknek fokozottabban le kellett küzdeniük a 
nehézségi erőt. A csontoshalakénál fejlettebb támasztóváz kialakulása előfeltétele a 
szárazföldre lépésnek. Különösen a hátsó végtagpár erősödött meg, és a medenceöv 
csontjai kapcsolatba kerültek a keresztcsigolyákkal. A mellső függesztőöv elvált a ko- 
ponyától, és hátrébb tolódott. A koponya — legalábbis az ősöké — zárt (sztegális) volt, 
vagyis az agykoponyát csak a páros orr- és szemnyílások, valamint a hátsó és a szim- 

metriasíkban levő , harmadik szem? nyílása törte át. Az elülső két nyakcsigolya ugyan- 
olyan, mint a többi. 

Valamennyi kétéltű ragadozó, kivéve a lárvaállapotot. Kihalt csoportjaik szintén ra- 
gadozó életmódot folytattak. 

A kétéltűek a felsődevonban különültek el a bojtosúszósoktól. Törzsfejlődésük két 
jól elhatárolt szakaszra osztható. Az ősi típusú kétéltűek virágkora a karbonban és a 
permben volt, és a triásszal ért véget. Ennek a 170 millió éven át tartó fejlődési hullám- 
nak valamennyi képviselője a mezozoikumban kihalt. A mai kétéltűek új, a mezozoi- 
kumtól máig tartó fejlődés eredményei. 

Az áttekinthetőség igényét szem előtt tartva a kétéltűeket három alosztályra tagol- 
juk. A Labyrinthodontia és Lepospondyli alosztály kihalt, a , csupasz kétéltűek? Li- 
ssamphibia alosztálya ma is virágzik. 

A Labyrinthodontia alosztály három rendje közül a legősibb az Ichthyostegalia or- 
do. Ebbe a rendbe tartozik az IcAthyostega, a sokat keresett hiányzó láncszem a cson- 
toshalak és a négylábúak között (137. ábra). Az Ichthyostega még nagyon sok bélyegé- 
ben a Rhipidistiákra emlékeztet. A mintegy 1 m hosszú kétéltűnek csontos úszósuga- 
rakkal merevített heterocerk farkúszója volt, akárcsak a halaknak. A kopoltyúfedő ap- 
ró bőrcsontjai is megmaradtak. Az agykoponya még két részből állt. A koponya hátsó 
és felső részén a csontban érzékelőcsatorna húzódott, és az alsó nyakszirtcsonti részen 
tágas üreg volt a gerinchúr befogadására. A fogak dentinje labirintusszerűen meggyű- 
rődött. A csigolyák felépítése is a bojtosúszósokéval egyezett. Ezzel szemben viszont 
határozottan kétéltű jelleg volt a vállöv és a medenceöv fejlettsége, a törzshöz közel eső 


137. ábra. Az első ismert szárazföldi kétéltű csontváza (7) és rekonstrukciója (2). Ichthyostega, felsődevon. 
HÖLDER (1960) nyomán 

végtagcsontok vízszintes helyzete, az alkar- és 
lábszárcsontok merőleges elrendeződése. Az 
ötujjúság a Tetrapodák ősi bélyege, amely már 
az Ichthyostegán megfigyelhető (138. ábra). 
Fejlett bélyeg továbbá a koponyacsontok szá- 
mának csökkenése, valamint a koponya hátsó 
részén a két fülbemetszés, amelyet az állat életé- 
ben dobhártyaszerű képződmény zárt le. Jel- 
lemző, hogy a külső és belső orrnyílás a fej elül- 
ső részén egymáshoz közel helyezkedett el. Ma- 
ga az agykoponya erősen elcsontosodott, és 
csak egy ízesülési bütyökkel csatlakozott a 
nyakcsigolyához. 

A halakra jellemző oldalvonal és az erős fark- 
úszó alapján feltehető, hogy az IcAhthyostega 
életének nagy részét a vízben töltötte. A csigo- 
lyák ízesülési módja lehetővé tette azt, hogy tes- 
tének kígyózó mozgásával ússzon és apró halak- 
ra vadásszon. A mocsarak kiszáradásakor 
azonban már át tudott menni a szomszédos víz- 
zel borított területre, ahol úgy élt tovább mint 
bojtosúszós haltársai. 

Az Ichthyostega mintegy 200 példánya Kelet- 
Grönland felsődevon vöröshomokkő sorozatá- 
ból került elő. Ausztráliában talált lábnyomai 
azonban arra utalnak, hogy nem szűk elterjedé- 
si területre korlátozódott, hanem kozmopolita 
lehetett. 

A Labyrinthodontia alosztály másik rendjébe 
(Temnospondyli) a paleozoikum és a triász 
leggyakoribb kétéltűi tartoztak. Jellemzőjük, 
hogy a csigolya elülső, hasi irányban levő eleme 
(intercentrum) csontosodott el. Koponyájuk fo- 
kozatosan ellapuló, általában felülnézetben le- 
kerekített háromszög alakú volt, mély érzékelő 
árkokkal, de nem csatornákkal. A koponya hát- 
só részén a fülbemetszések fejletlenek voltak 
vagy hiányoztak. A mellső végtagon általában 
négy, a hátsón öt ujj volt. Nagyméretűek is vol- 
tak köztük, egyesek koponyája elérte a 130 cm 
hosszúságot. Mivel ezeknek többnyire rosszul 
elcsontosodott végtagjaik voltak, aligha élhet- 
tek szilárd talajon. Nagy részük felnőtt állapot- 
ban is a vízben élt, és akadt köztük olyan is, 


138. ábra. Fejlett bojtosúszós mellső végtag- 
ja (1) és a legősibb kétéltű hátsó végtagja (2). 
A megfelelő csontelemeket pontok és vona- 
lak jelzik. Az ujjak római számmal jelölve. 
BABIN (1971) nyomán 

139. ábra. Permidőszaki kétéltűek / — Branchiosaurus; 2 — Micromelerpeton. BoY (1971) nyomán 


amely egész élete során kopoltyúkkal lélegzett. Ezt azok a maradványok bizonyítják, 
amelyeken a nagy méret mellett megvannak az elcsontosodott kopoltyűívek. 

A temnospondylik az alsókarbontól az alsójuráig éltek. Nagy részük édesvízi volt, de 
egyes csoportjaik már a karbonban áttértek a szárazföldi életre. A felsőkarbonban és 

az alsópermben fokozatosan szorították háttérbe szárazföldi csoportjaikat a fejlettebb 
hüllők. A felsőpermben és a triászban a másodlagosan vízi életmódhoz alkalmazkodott 
csoportok újabb fejlődésnek indultak, és ekkor alakultak ki a legnagyobb alakok is. 
Különös módon a triászban kis részüknek sikerült behatolnia a tengeri élettérbe, amely 
különben mindig zárva maradt a kétéltűek előtt. 

A Labyrinthodontia alosztály harmadik rendje (Anthracosauria) sokkal kevésbé volt 
alakgazdag mint a TemnospondyIli rend. Ezeken a csigolyatest hátulsó hasi része (pleu- 
rocentrum) csontosodik el, az intercentrum rovására. A csigolyák közepén továbbra is 
végighúzódott a gerinchúr. A belső orrnyílások hátrafelé tolódtak. A szájpadláscsont 
széles volt, és a fogak labirintusszerűek. A nyakszirtcsont egyetlen ízesülési bütyökkel 
kapcsolódott a gerincoszlophoz. Az antrakozauriák nagy része nagyon megnyúlt testű, 
hosszú farkú, rövid vagy csökevényes végtagú, ötujjú, vízben élő állat volt. Csigolya- 
felépítésük és végtagjaikon az ujjpercek száma a hüllőkével egyezett, de a lárvák még 
kopoltyúval lélegeztek, a felnőtt állatnak pedig még oldalszerve volt. Ezért ezt a rendet 
még a kétéltűekhez soroljuk. 

Az antrakozauriák a karbonban és a permben éltek. A mocsárerdőkben viszonylag 
kis számban fordultak elő, törzsfejlődési szempontból mégis nagyon jelentősek, mivel 
tőlük származott az összes fejlettebb gerinces ! 

A Lepospondyili alosztályba olyan kis kihalt kétéltűek tartoznak, amelyeknek fogá- 
ban a dentin nem gyűrődött meg, és henger alakú csigolyáik egységesen vették körül a 
gerinchúrt. Ezeknek kevés közös vonásuk van a bojtosúszósokkal, mégis tőlük szár- 
mazhattak. Három rendjükbe nagyon eltérő alakú, részben vízben élő, részben száraz- 
földi kétéltűek tartoztak. Csak a karbonban és az alsópermben éltek (739. ábra). 

A Lissamphibia alosztályba a ma is élő kétéltűek tartoznak : a farkos kétéltűek, mint 
amilyen a gőte vagy a szalamandra, a békák és a gilisztaszerű lábatlan kétéltűek. Közös 
bélyegük a nyirkos bőr és a nyakszirtcsont két ízületi bütyke. A Lissamphibiák nagyon 
specializált kétéltűek ; leszármazási kapcsolatuk a paleozoikumi kétéltűekkel teljesen 
tisztázatlan. Sajátos módon jobban ismerjük a kétéltűek kialakulásának történetét, 
mint belső fejlődésüket a triász-jura időszakban. A farkos kétéltűeket (Urodela rend), 
valamint a békákat (Anura rend) a jurától, a lábatlan kétéltűeket (Apoda) a paleocén- 
től kezdve ismerjük, általában a maihoz hasonló, specializált formákkal. Valószínű 
azonban, hogy elkülönülésük az egyszerűbb kétéltűektől már a paleozoikumban végbe- 
ment, és könnyen lehetséges az is, hogy különböző csoportoktól származtak, anélkül, 
hogy monofiletikus egységnek tekinthetnénk az alosztályt. 


HÜLLÖK 


A hüllők (Reptilia osztály) az első valóban szárazföldi négylábúak. Általában jellem- 
ző rájuk: — a magzatburok, 
— egy ízesülési bütyök a nyakszirtcsonton, 
— egyetlen hallócsont, 
— több csontból álló alsó állkapocs, 
— az alsó állkapocs artikuláre csontja a kvadrátum csonthoz ízesül. 

A hüllők embriója a magzatburok folyadékkal kitöltött üregében, mintegy mikroak- 
váriumban fejlődik. Az embriót kívülről szilárd burok, tojáshéj védi. Kopoltyúik fia- 
talkorban sincsenek, embrionálisan csak a kopoltyúrések maradtak meg. 

Az egyetlen ízesülési bütyök ritka a kétéltűeknél, kis kivételtől eltekintve általános a 
hüllőknél. Maga a koponya magasabb, mint a kétéltűeké, és kevesebb csontelemből te- 
vődik össze. A koponyán fülbemetszés nincsen. A középfülben csak a kengyel (Sszta- 
Desz) csontos. Az alsó állkapocs több csontelemből áll. Az egyik hátsó csont, az artiku- 
láre ízesül a koponya négyszögcsontjához (Xvadrátum). A csigolyatestet a pleurocent- 
rum alkotja, az intercentrum részben vagy teljesen elcsökevényesedik. A medenceöv- 
ben két vagy több keresztcsigolya ízesül a kiszélesült csípőcsonthoz. A vállövben a la- 
pockacsont (szkapula) és a hollóorrcsont (korakoideum) fejlett, a kleitrum viszont fej- 
letlen. A hüllőknek nincsen oldalszervük, és agyuk fejlettebb, mint a kétéltűeké. A 
maiak szíve háromkamrás, csak a krokodiloké négykamrás. A ma élő hüllők bőrét pik- 
kely vagy bőrcsontokból kialakult páncél fedi. A kihalt hüllők közt szőrös csoportok is 
éltek. A maiak testhőmérséklete a környezet hőmérsékletével együtt változik f(ektoter- 
mális). A fosszilis csoportok közt feltehetően belső hőszabályozású (endotermális) hül- 
lők is voltak. 

A mai hüllőket különösen a lágytest és az egyedfejlődés alapján különíthetjük el a 
kétéltűektől. A hüllőknek nincs lárvaállapotuk és metamorfózisuk. A tojásból kikelt 


140. ábra. A hüllők törzsfejlődési kapcsolatai. CHARIG (1979) nyomán 

hüllő kicsiny mása a felnőttnek. A tojás azonban rosszul fosszilizálódik, és a paleonto- 
lógus a két osztály elkülönítésénél kénytelen csonttani bélyegekre támaszkodni. Figyel- 
men kívül hagyva egyes csonttani eltéréseket, általában azt mondhatjuk, hogy a hüllők 
belső váza jobban elcsontosodott, mint a kétéltűeké. 

Mivel a magzatburok védi a hüllőt a kiszáradástól és a mechanikai hatásoktól, nin- 
csen vízhez kötve a szaporodása. A hüllők kevesebb tojást tojnak mint amennyi petét a 
kétéltűek leraknak, ezek a tojások azonban védettebbek. A hüllők fejlettségi foka az 
állatvilágban hasonlít a nyitvatermőkéhez a növényvilágban. 

A hüllők alakgazdagsága összehasonlíthatatlanul nagyobb, mint a kétéltűeké. Hét 
alosztályuk 17 rendre tagolódik, összesen 191 családdal. Ezek közül jelenleg mindössze 
négy rend él. A mai hüllők csak nagyon kis részét alkotják az egykor virágzó osztály- 
nak! 

Az első hüllők a felsőkarbonban jelentek meg és az antrakozauriáktól származtak 
(140. ábra). Nagyarányú térhódításuk kezdete a permre tehető. Ekkor szorították 
vissza a velük együtt élő, nagy termetű kétéltűeket. A legidősebb hüllőtojás a texasi al- 
sópermből került elő. A mezozoikumban már valamennyi ma élő hüllőrend őse megta- 
lálható. A krétaidőszak végén a hüllők nagy része kihalt. A jelenleg élők között egy- 
aránt találunk virágzó csoportokat (kígyók és gyíkok), ősi, alakgazdag rendet (teknő- 
sök), kevés fajszámú, de nagy földrajzi elterjedésű fejlett formákat (krokodilok) és egy 
élő kövületet (hidasgyik). 

A hüllők osztályozásában a halántékablakok fontosak (/4/. ábra). A halántékablak 
a szemnyílás mögött fekszik, nagysága kapcsolatban áll a rágóizmok fejlettségével. 
Ezenfelül könnyíti a koponyát. A halántékablak helye és száma csoportonként változó. 
Az anapszida típusú hüllőknek nincs halántékablakuk, a koponya hátul zárt, akárcsak 
az ősi kétéltűeké. A többi hüllő koponyafelépítésében két csontelem játszik fontos sze- 
repet: a szemnyílás mögött levő posztorbitále, és az e mögött elhelyezkedő pikkely- 
csont (szkvamózum). A parapszida típusú hüllőknél a halántékablak felső, és nincs 
érintkezésben a posztorbitále-szkvamózum csatlakozással. Ugyancsak felső halánték- 
ablak jellemzi az euriapszida vagy szinaptozauria hüllőket, ahol a halántékablakot alul- 
ról a két előbb említett csontelem határolja. A diapszida típusú hüllőknek két pár ha- 
lántékablakuk van a posztorbitále-szkvamózum csatlakozás alatt és fölött. Végül a 
posztorbitále-szkvamózum csatlakozás alatt helyezkedik el a halántékablak a szinapszi- 
da hüllőknél. A halántékablakok a koponyacsontok visszafejlődésével kinyilhatnak és 
a szemüreg előtt is keletkezhetnek nyílások. 

A hagyományos rendszer a hüllők osztályán belül hét alosztályt különít el: 

Anapsida, 

Ichthyopterygia, 
Synaptosauria (- Euryapsida), 
Lepidosauria, 

Archosauria, 

Dinosauria, 

Synapsida. 

Az Ichthyosauriáknak parapszida típusú koponyájuk volt, a Lepidosauria, Archo- 
sauria és Dinosauria alosztályba diapszida típusú hüllők tartoznak. 

Az Anapsida alosztályba részben nagyon ősi, részben nagyon specializált hüllők tar- 
toznak. A legidősebb, alsópermi formákat nehéz elkülöníteni a fejlett antrakozauriák- 
tól. A Seymouria rendszertani helyét ma is vitatják. Ennek primitív kétéltű jellegű ko- 
ponyája volt, a többi csontja viszont hüllőjellegre utalt. A Cotylosauria rend a hüllők 
közé tartozott. Koponyájukon nem volt fülbemetszés, a gerincoszlop csigolyái főleg 
pleurocentrumból alakultak ki, a végtagok és a függesztőövek robusztusak voltak, 
. amely egyértelműen szárazföldi életre utal. Maguk a végtagok rövidek és zömökek vol- 
tak. A felső végtagcsontok vízszintesen helyezkedtek el, kivéve a legfejlettebb for- 
mákat. 

A Cotylosauria-félék nagy része kicsiny, gyik nagyságú ragadozó volt. Különösen a 
hosszú testű és hosszú farkú, alig elcsontosodó végtagú csoportok életük nagy részét 
vízben tölthették, de a szárazföldre rakták le tojásaikat. A szárazföldiek nagy része 

ízeltlábúakkal táplálkozhatott. A 3 m nagyságot is elérő, jól páncélozott formák, mint 
pl. a Pareiasaurus csak nagyon lassan mozoghattak, és növényevők vagy mindenevők 
lehettek, de semmi esetre sem ragadozók. 

A Cotylosauria-félék a felsőkarbon alsó részében jelentek meg, és az alsótriászban 
haltak ki. Valószínű, hogy alakgazdagságuk szoros kapcsolatban áll a rovarok robba- 
násszerű fejlődésével, amely szintén a felsőkarbonban következett be. 

Evolúciós szempontból a Cotylosauria fontos rend. A legtöbb hüllőalosztály gyöke- 
rei ebbe az ősi és specializálatlan rendbe nyúlnak vissza. 

Ősi, ugyanekkor nagyon specializált csoportja az Anapsida hüllőknek a Chelonia 
azaz a teknősök rendje. A teknősöknek zárt, halántékablak nélküli koponyájuk van, 
viszont fogaik visszafejlődtek és lapos hasi (plasztron) és domború háti (karapax) pán- 
céljuk van. Koponyájuk általában széles, az oldalt elhelyezkedő szemnyílások nagyok. 
A legősibb alakoknál a halántékrész nem öblösödött be, -a fejletteknél a halántékcson- 
tok redukálódtak és halántékív keletkezik. A fejlett teknősök külső orrnyílása nem pá- 
ros, hanem egyetlen tágas üreget alkot. A vállöv a teknőkön belül van. A medenceöv 
fejlett és a Cotylosauria hüllőkére emlékeztet. A nyakcsigolyák ízesülési módja fontos 
rendszertani bélyeg. Maga a páncél belső bőrcsontokból és külső — szarupikkelyeknek 
megfelelő — rétegből áll. A bőrcsontok ránőnek a hát- és keresztcsigolyákra, a bordák- 
ra és a vállöv háti oldalára. A szarulemezek varratai a csontlemezekével nem esnek egy- 
be, ami növeli a teknők szilárdságát. 

A teknősök páncélja eredetileg a bordacsontok összenövéséből keletkezett. A száraz- 
földi teknősöknél a páncél fontos védőszerepet töltött be. Amikor a szárazföldi teknő- 
sök egy része áttért a tengeri életmódra, a súlyos páncél fölöslegessé vált, és fokozato- 
san elcsökevényesedett. A krétaidőszaki tengeri teknősök hosszúsága elérte a 3 m-t. A 
tengeri teknősök egyik ága a harmadidőszakban visszatért a szárazföldi életre, de az új- 
ból szükségessé vált teknő nem a bordák összenövésével jött létre, hanem új úton, bőr- 
csontok segítségével. A bőrcsontok alatt megmaradt a nyoma az eredeti, ősi páncélnak. 
Ezt a fejlődési sort DoLLo vizsgálta, és jogosan következtetett belőle a fejlődés vissza- 
fordíthatatlanságára. A mai bőrteknős (Dermochelys) csökevényes páncélja nem függ 
össze és nincs kapcsolatban a csigolyákkal vagy a bordákkal. A bőrteknős tengerben él, 
és váza hosszú áttételes evolúciós folyamat eredménye. Egyben a legnagyobb ma élő 
teknős. : 

A legidősebb teknőslelet triászidőszaki (7riassochelys). Ez még nem tudta visszahúz- 
ni a fejét a páncél alá, de sok olyan bélyege van, amelyből levezethető a teknősök mai 
két nagy csoportja. A teknősök egyik, kevésbé specializált csoportja (Pleurodira al- 
rend) oldalirányban hajtja nyakát. A fejlett csoportnál (Cryptrodira alrend) a fej vissza- 
húzódásakor a nyak lefelé hajlik, és a szimmetriasíkban marad. Mindkét csoport a ju- 
ráig követhető vissza a fosszilis anyagban. 

Kicsiny és talányos rendszertani egységet alkotnak a Mesosauria rend tagjai. Első, 
dél-afrikai maradványát különös körülmények között találták meg. Egy hottentotta 
kunyhóban fazékfedőnek használták a Mesosaurusos kőlapot. Ennek a leletnek pontos 
rendszertani helye tisztázatlan. Azután Brazíliából is előkerült, de az eddigi példányok 
nem alkalmasak annak eldöntésére, hogy milyen volt a koponyatető. Mindenesetre 
édesvízi életmódhoz részben alkalmazkodó ősi hüllők voltak, amelyek a szárazföldön is 

tudtak mozogni. Végtagjuk a vidrákéra emlékeztet. Feltűnően tömött, súlyos bordáik 
azt jelzik, hogy a vízi életmódhoz való alkalmazkodás nem volt tökéletes. Hosszú és 
keskeny fejük volt, mindkét állkapocsban nagyon nagy számú befelé görbülő foggal. 
Dél-afrikai és dél-amerikai előfordulásuk egyértelműen arra utal, hogy ez a két konti- 
nens az alsópermben összefüggött egymással. Valószínű, hogy a Cotylosauriák korán 
kihalt oldalági leszármazottjai lehettek. 

Az Ichthyopterygii alosztályba a tengeri életmódhoz legsikeresebben alkalmazkodott 
hüllők tartoznak, amelyek egész életüket a vízben töltötték, beleértve a szaporodási 
időszakot is. Ezek a , halgyikok?" (Ichthyosaurus) voltak a mezozoikum , cetjei". A kö- 
zépsőtriásztól a felsőkrétáig éltek, és ez alatt a mintegy 140 millió évet felölelő idő alatt 
viszonylag keveset változtak. Hosszú, megnyúlt koponyájuk parapszida típusú volt. A 
hegyes, kúp alakú fogak belső szerkezete labyrintodont jellegű volt. Nagy szemüket 
szkleragyűrű védte. Medenceövük egyértelműen hüllő jellegű volt. Az egyaránt rövid 
felkar- és combcsonthoz nagyon rövid, lapos, többé-kevésbé korong alakú végtagcson- 
tok kapcsolódtak. Vagy az ujjak száma nőtt meg, vagy az ujjperceké. A csigolyák 
mindkét oldalt homorúak voltak, mint a halak nagy részénél, és számuk elérhette a 
200-at. A farkúszójuk félhold alakú volt, és a gerincoszlop az alsó lebenyben végző- 
dött. Egyetlen páratlan háti úszójuk is volt. Bőrükben elszórtan szarupikkelyek voltak. 
Háti oldaluk sötétebb színű volt mint a hasuk. 

A torpedó alakú /chthyosaurusok a halakhoz hasonlóan testük kígyózó mozgásával 
úsztak és páros, uszonyszerű rövid végtagjaikkal egyensúlyozták testüket. Veszélyes ra- 
gadozók lehettek. Fejük gyors mozdulatával , gereblyézték" össze zsákmányállataikat, 
elsősorban belsővázas cephalopodákat, halakat és kivételesen fiatal Jchthyosauruso- 
kat. Kannibálok voltak tehát és elevenszülők. Találtak olyan Ichthyosaurust, amely 
szülés közben pusztult el, és a fiatal példány részben már elhagyta az anyaállat testét. A 
szülés valószínűleg több napot vehetett igénybe, mint a mai delfineknél. 

A legidősebb, rossz megtartású Ichthyopterygiák az alsótriászból kerültek elő. A leg- 
nagyobbak (15 m) felsőtriász korúak. Juraidőszaki maradványaik közül a legjobb meg- 
tartásúakat Holzmadenből (Dél-Németország) ismerjük. A bitumenes palában bőrös 
példányai gyűjthetők, gyomortartalommal együtt. A nagyszámú és kivételesen jó meg- 
tartású példányok alapján egyedfejlődésük lépésről lépésre nyomon követhető. A fiata- 
loknak viszonylag nagyobb fejük volt, mint az időseknek. A krétaidőszakban alakgaz- 
dagságuk megfogyatkozott, és még a krétavégi nagy kihalási krízis előtt kipusztultak. 

Óvatosan kell kezelnünk az Ichthyopterygiák leszármazásának kérdését. Vannak 
akik a Mesosauriák specializált utódainak tartják ezeket, vagy a Cotylosauria hüllőkig 
vezetik vissza származásukat. A merészebbek szerint a Labyrinthodonta kétéltűek vagy 
esetleg a bojtosúszósok egyenes ági utódai lennének. A halgyikok azonban nem halak, 
és nem tengeri életmódhoz alkalmazkodott kétéltűek, hanem koponya- és medencefel- 
építésük alapján egyértelműen hüllők, amelyek másodlagosan tértek vissza az ősi ten- 
geri életmódhoz. 

Ichthyosaurust mutat be a 13. tábla, 2. kép. 

Az Euryapsida vagy Synaptosauria alosztályba tágas felső halántékablakú hüllők 
tartoznak. Az ősi, feltehetően ide tartozó formák közül a triászidőszaki Tanystro- 
pheusnak feltűnően hosszú, de kevés csigolyából álló nyaka volt. Valószínű, hogy ez 

az állat a vízpartokon élt, és hosszú nyakát a vízbe merítve halászott. Állandóan a víz- 
ben aligha tartózkodhatott, mivel végtagjain semmi nyoma sincs a vízi életmódhoz való 
alkalmazkodásnak. 

Jellegzetesen euriapszidák a Placodontia-fajok és a Sauropterygia-félék. 

A Placodontia rendbe tengeri teknősökre emlékeztető euriapszidák tartoznak, ame- 
lyek állkapcsán és szájpadlásán lapos kavicsszerű őrlőfogak vannak. Az elülső fogak 
helyén a specializált csoportoknál szaruanyagú csőr képződhetett. A külső orrnyílások 
kissé hátrafelé tolódtak. A két tágas halántékablak között volt a , harmadik szem" nyí- 
lása (foramen parietale). Maga a koponya viszonylag magas volt, de rövid. A csigolyák 
mindkét oldalt homorúak voltak, és a páncélozott nemzetségek gerincoszlopának egy 
része nem volt mozgatható. A függesztőövek és a végtagok fejlettek voltak, és a vízi 
életmódnak megfelelően lapátszerűen módosultak. A legősibb nemzetségeknek még 
nem volt páncéljuk, de később a páncél általánossá vált. A páncél fejlődésével egy idő- 
ben a fogak száma csökkent, a gerincoszlop megrövidült, és a háti részen elvesztette 
mozgathatóságát. A fogak elcsökevényesedése sohasem érte el azt a fokot mint a tek- 
nősöknél. Maga a páncél általában hatszögletes csontlemezekből állt, amelyeket szaru- 
lemezek borítottak. A páncél alig volt kapcsolatban a belső vázzal. Így nem felelt meg a 
teknősök zárt páncéljának. Mivel a gerincoszlop, a bordák és a függesztőövek csak ke- 
vés helyen nőttek össze a páncéllal, ennek lemezelrendeződése nagyon változatos volt, 
és egyeseknél a mozaikszerűen egymás mellé illeszkedő lemezek mozgathatók lehettek. 

A Placodontia-félék első képviselői a fókákhoz hasonlóan a szárazföldön is tudtak 
mozogni, de táplálékukat a sekélytenger aljzatáról nyerték. Hosszú, vésőszerű elülső 
fogaikkal vagy csőrükkel tépték le az aljzathoz rögzült kagylókat vagy brachiopodá- 
kat, majd összeroppantották őket hátsó fogaikkal. A háti oldalra tolódott orrnyílás 
megkönnyítette a légzést a vízben. Egyik nemzetségük édesvízben élt és rákokkal táplál- 
kozhatott. Ennek elülső pofarésze iszapban turkáló táplálkozásra vall. 

A Placodontia-fajok kizárólag a triászra korlátozódtak. Egyik legteljesebb maradvá- 
nyukat 1899-ben lelkes amatőr kövületvadász, LAczKó DEzső gyűjtötte Veszprémből, 
nem messze a mai viadukttól. Ez a lelet felsőtriászkorú, és a koponyán kívül páncélré- 
szei is megmaradtak. Ezt a leletet a magyarországi típusok gyűjtőhelyén, a Magyar Ál- 
lami Földtani Intézetben őrzik. Alighanem ez a legértékesebb magyar fosszília. A Pla- 
cochelys placodonta ,, bakonyi kavicsfogú álteknősként" vonult be a népszerűsítő iro- 
dalomba. 

Az euriapszidák másik rendjébe tengeri életmódhoz alkalmazkodott, általában 
hosszú nyakú, fejlett, úszólapátszerű páros végtagú formák tartoznak. Triászidőszaki 
őseik még a fókákhoz hasonlóan a szárazföldön és a vízben egyaránt tudtak mozogni 
(Nothosaurus). A jurában és a krétában élő Plesiosaurusnak rendkívül megnyúlt nyaka 
volt. Míg a koponya az ősi csoportoknál elérhette a 3 m hosszúságot, addig a fejlett 
csoportok koponyája és farka nagyon kicsi volt az aránytalanul hosszú nyakhoz viszo- 
nyítva. Külső orrnyílásuk hátrafelé tolódott és megvolt a forámen parietále. Az állka- 
pocs peremén egy sorban ültek a megnyúlt, kúp alakú fogak. A csigolyák általában 
mindkét oldalt sík felületűek voltak, ellentétben az Ichthyosauruséval. A hasi bordák 
összenőve gyakran kosárszerű szerkezetet alkottak. A végtagok mindig ötujjúak ma- 
radtak, és sohasem alakult ki testükön páncél, ellentétben a Placodontia-félékkel. Mi- 

vel nyakuk nemcsak hosszú, hanem oldali és hát-hasi irányban mozgatható is volt, 
könnyen összegyűjthették táplálékukat: halakat és belsővázas lábasfejűeket. A legfej- 
lettebb, felsőkréta korú csoportok közt akadtak olyanok, amelyek háti irányban 4807- 
kal tudták elmozdítani fejüket. Ezeknél a nyakcsigolyák száma elérhette a 76-ot, és 
mindössze 21 farkcsigolyájuk volt. A Plesiosaurusok rosszabbul úszhattak mint az 
Ichthyosaurusok, de evolúciós sikerüket bizonyítja, hogy a jurában és a krétában nagy 
alakgazdagságban éltek. Ha , Nessy"?, a Loch Ness-i szörny élne, a Plesiosaurus utóda 
lenne. 

Viszonylag primitív, kettős halántékablakú hüllők a Lepidosauria alosztály tagjai, 
mégis az ide tartozó pikkelyes hüllők (Sguamata) a legnépesebb rendjét alkotják a mai 
hüllőknek. A fejlettebb Lepidosauria-fajokra jellemző, hogy a halántékablakot szegé- 
lyező csontelemek elcsökevényesednek vagy hiányzanak. Ennek megfelelően a halán- 
tékablakok kinyílhatnak vagy eltűnhetnek. A szemnyílás előtt újabb ablakpár keletkez- 
het. A fogak általában nem fogmederben ülnek, hanem vagy az állkapocs belső pere- 
mére nőnek, vagy a felső peremre. 

A Lepidosauria alosztály egyik rendje (Eosuchia ordo) kihalt. Ebbe a rendbe ősi, ál- 
talában kis termetű, gyikszerű fajok tartoznak, amelyeknek vagy jellegzetesen diapszid 
koponyájuk van, vagy az alsó halántékablakot alulról határoló csontív elcsökevényese- 
dik, esetleg a halántékablak szűkül össze. Kicsiny felső halántékablak jellemzi a meg- 
nyúlt koponyájú, tengerben élő Askeptosaurust. Ezt a nemzetséget Nopcsa — minden 
idők legnagyobb magyar paleontológusa — egy olyan kőzetlap alapján írta le, amelyen 
a bordacsonton kívül a függesztőöv néhány, rossz megtartású csonteleme maradt meg. 
A gerincesekre oly jellemző koponya ismeretlen volt. Nopcsa ebből a rendkívül szegé- 
nyes leletanyagból nemcsak azt állapította meg, hogy új hüllőnemzetségről van itt szó, 
hanem a genus rendszertani helyét is kijelölte a gyíkok ősei közt. 1951-ben a típus lelő- 
helyéről (Tessini-Alpok) számos kitűnő megtartású teljes maradványt írtak le. Ezek 
mindenben megerősítették NopcsA igazát. Valóban új család ez (Askeptosauridae), 
amelynek önállóságát NopcsA zseniális éleslátással ismerte fel. 

Az Eosuchia-fajok nemcsak a tengeri életmódhoz alkalmazkodtak sikeresen, hanem 
eredményesen próbálták meghódítani a levegőt is. Az Icarosaurus bőtvitorláját oldal- 
irányban szétterülő bordái feszítették ki, akárcsak a ma élő repülőgyíkét (Draco). 
Mindkét csoport siklórepülésre képes. A feltűnő csak az, hogy a Lepidosauria-fajok 
körében előbb kialakult a siklórepülő forma, még mielőtt a gyíkok megjelentek volna. 
Az újabban a madagaszkári felsőpermből leírt repülő Eosuchia-félék ugyanis időseb- 
bek, mint a legelső tipikus gyikmaradványok. 

Az Eosuchia-félék a középsőpermben jelentek meg és a triászban haltak ki. Törzsfej- 
lődési szempontból fontosak, mivel ezek voltak a mai gyíkok és kígyók ősei. 

A felemás gyíkok (Rhynchocephalia) rendjébe jellegzetesen kettős halántékablakú 
hüllők tartoznak. Fogaik az állkapocsra és a szájpadlásra is ránőttek, felső állkapocsré- 
szük gyakran csőrszerűen lefelé görbül. A koponyatetőn a szemnyílások mögött meg- 
van a harmadik nyílás. A csigolyák mindkét oldalt homorúak, és a gerinchúr az egész 
egyedi fejlődés során megmarad. Az intercentrum valamennyi csigolyán megvan. 

A felemás gyíkok a triásztól máig élnek. Jelenleg egyetlen fajuk Új-Zéland környéké- 
re korlátozódik. Ez a hidasgyik (Sphenodon punctatum). Mindössze 50—80 cm hosszú 

hüllő, csőrszerűen lefelé görbülő felső állkapoccsal és két sorban elhelyezkedő fogak- 
kal. A párzószerv hiánya és az egyedi fejlődés lassúsága (ivarérettség kb. 20 éves kor- 
ban) ősi bélyeg. A hidasgyíik a hüllők , élő kövülete"?". Fennmaradását nemcsak annak 
köszönheti, hogy nincsenek ellenségei, hanem annak is, hogy sikerrel tudott alkalmaz- 
kodni a viszonylag hidegebb környezethez. Éjszakai ragadozó, jóllehet testhőmérsékle- 
te alacsonyabb környezeténél. 

A Lepidosauria alosztály legjelentősebb rendje (Sguamata ordo) a pikkelyeshüllőket 
foglalja magába, a gyíkokat (Lacertilia alrend) és a kígyókat (Ophidia alrend). A pik- 
kelyeshüllők alsó halántékablaka nyitott, mivel az alsó halántékablakot alulról hatá- 
roló csontelem hiányzik. A fejlett formáknál a négyszögcsont (Xvadrátum) mozgatha- 
tóan ízesül a koponyához. A kígyóknál a felső halántékablak is összeszűkül vagy hi- 
ányzik. Az alsó állkapocs rugalmas szalagokkal kapcsolódik a négyszögcsonthoz, így a 
pikkelyeshüllők nagyobb állatot is képesek lenyelni, mint a fejük átmérője. Másodla- 
gos szájpadlásuk és páncéljuk nincsen, a hímeknek viszont páros párzószervük van. 
Fogaik vagy az állkapocs belső, vagy a felső peremére nőttek, és lehetnek mozgatható 
méregfogaik is. 

A ma élő pikkelyes hüllők tojásai meszes vagy pergamenszerű burkúak, de vannak 
köztük elevenszülők is. Nagy többségük szárazföldön él és növényekkel, rovarokkal, 
tojásokkal és kisebb meleg vérű állatokkal táplálkozik. 

A pikkelyeshüllők a felsőpermben különültek el az Eosuchia-féléktől. A gyíkok fő 
csoportjai a jurában különültek el egymástól, és a ma élő családok legtöbbje a kréta- 
időszakig követhető vissza. A krétaidőszakban jelentek meg az első kígyók is. 

A pikkelyeshüllők egyik fontos kihalt csoportját a Mosasaurusok alkotják. Nagyok 
voltak, 2—14 m hosszúságúak. Leginkább a mai varánuszfélékre emlékeztettek, de a 
tengerben éltek. Fogaik fogmederben ültek. Alsó állkapcsuk, akárcsak a kígyóké, eltá- 
volodhatott a koponyától. Csigolyáik száma elérhette a 130-at. A gerincoszlop oldal- 
irányban lapos farkúszóban végződött. Rövid végtagjaik úszólapátszerűen módosul- 
tak. A gyomorleletek alapján halakkal táplálkoztak, de a sok sérülés csontvázaikon 
arra utal, hogy egymással is heves harcot vívtak. 

A felsőkrétában a Mosasaurusok helyettesítették az Ichthyosaurusokat és a Plesio- 
saurusokat, amelyek napjai már leáldoztak. 

Az Archosauria alosztályba olyan kettős halántékablakú hüllők tartoznak, amelyek 
alsó halántékablaka sohasem nyílott ki. Jellemző a szemnyílás előtt levő egy vagy több 
nyílás (rriapszid koponya). A harmadik szemnyílás (foramen parietale) mindig hiány- 
zik. Az archoszauriák a legfelső permben jelentek meg, és az ősi formák közel álltak a 
Lepidosauria-félék Eosuchia rendjéhez (142. ábra). Egyes rendszerezők ebbe az alosz- 
tályba sorolják a dinoszauruszokat is, amelyek fejlettségi fokuk és nagy evolúciós sike- 
rük alapján önálló alosztályként kezelhetők. 

A szűkebb értelemben vett archoszauriák közé három rend tartozik : a Thecodontia- 
félék, a krokodilok és a repülő hüllők. Törzsfejlődési szempontból a Thecodontiák a 
legjelentősebbek, hiszen ezektől származtak a dinoszauruszok és a madarak. 

A Thecodontia-félék fogaikról kapták nevüket. Ez a fogazat eltér a mai gyíkok rá- 
nőtt fogaitól, de nemcsak erre a rendre jellemző, hanem más gerinces csoportra is. Ál- 
talában nagy termetű, a mai krokodilok méretét meghaladó, négy lábon járó archoszau- 

krokodilok 


Thecodontiák 


142. ábra. A hüllők progresszív ágának, az Archosauriáknak törzsfejlődési kapcsolatai. CHARIG (1979) 


nyomán 

143. ábra. Középsőtriászkorú 
hüllő, hátán tollszerű pikke- 
lyekkel(Longisguamata : Tur- 
kesztán). BAKKER (1975) nyo- 
mán 


riák voltak, amelyek végtagjai részben még oldalt helyezkedtek el. A koponyán a szem 
előtt nyílás volt, de a foramen parietale hiányzott. A hátsó végtagok fejlettebbek vol- 
tak, mint a mellsők, és legfejlettebb képviselőik már két lábon jártak. Ezeknél a szélső 
ujjak elcsökevényesedtek. Az enyhén homorú csigolyatestben nem volt gerinchúr. Vol- 
tak köztük páncélozottak is, és egy részük a vízi életmódhoz alkalmazkodott. Ezek 
ugyanabban a , környezeti fülkében" éltek, mint a mai krokodilok, anélkül, hogy ez 
utóbbiak elődei lettek volna. A fejlett csoportok szárazföldön éltek és részben ujjon 
járó, gyorsan mozgó ragadozók lehettek. 

A Thecodontiák a felsőpermben jelentek meg, és virágkoruk a triászban volt (7143. 
ábra). A Thecodontiák közé tartoztak azok a hüllők, amelyek lábnyomait Chirothe- 
rium néven írták le. Ezek a lábnyomok különösen a nyugat-európai alsótriászban gya- 
koriak, és feltűnően hasonlítanak az emberi tenyér lenyomatára. 


A Thecodontiáktól származtak a krokodilok (Crocodilia rend). A krokodilok köze- 
pes vagy nagy méretű archoszauriák megnyúlt fejjel, rövid végtagokkal és oldalirány- 
ban lapított farokkal. Külső orrnyílásuk a koponya elülső végén van és kiemelkedő. 
Belső orrnyílásuk viszont hátrafelé, a garat irányába tolódott el. A törzsfejlődés során 
fokozatosan alakult ki a másodlagos szájpadlás, amely elkülönítette a tulajdonképpeni 
szájüreget az orrüregtől. Az arckoponya fejlődése lehetővé teszi a légzést akkor is, ha 
víz van a szájüregben. Hátsó végtagjai fejlettebbek, mint a mellsők, ez azonban még 
nem bizonyítja azt, hogy ősei két lábon jártak volna. A ma élőknek két szívpitvaruk és 
két szívkamrájuk van. 

A krokodilok a középsőtriászban különültek el a Thecodontiáktól. Virágkoruk a ju- 
rában és a krétában volt. A legnagyobb krokodilok a felsőkrétában éltek. Hosszúságuk 
elérte a 16 m-t. Édesvíziek voltak, és feltehetően dinoszauruszokra vadásztak. Jelenleg 
mindössze 23 fajuk él szemben a több száz kihalt fajjal. Földrajzi elterjedésük is sokkal 
nagyobb volt a múltban, mint a jelenben. Még a harmadidőszakban is világszerte elter- 
jedtek, jelenleg viszont csak Afrikában, Délkelet-Ázsiában, Közép-Amerikában és Dél- 
Amerikában élnek. A maiak ősei a krétaidőszakban jelentek meg. 

A repülőhüllők (Pterosauria rend) meleg vérű, szőrtakaróval borított archoszauriák 
voltak, amelyek a repüléshez alkalmazkodtak. Ezek voltak a mezozoikum denevérei. 
Koponyájuk nagy, de könnyű felépítésű volt, szkleragyűrűvel körülvett szemmel, ma- 
dárszerű fejlett aggyal, szemnyílás előtti koponyaablakkal, üres és részben a tüdővel 
légjáratokkal összeköttetésben álló pneumatikus végtagcsontokkal, a szegycsonton fej- 
lett, a repülőizmok megtapadására való taréjjal és rendkívül megnyúlt negyedik ujjal, 
amely a bőrvitorlát feszítette ki (744. ábra). Egyes fajaiknak a negyedik ujja négyszer 
vagy ötször olyan hosszú volt, mint a mellső végtagja! Ötödik ujjuk elcsökevényese- 
dett, első három ujjuk mozgatható karomban végződött. Koponyájuk általában merő- 
leges volt a nyakcsigolyákra. Az ősi csoportok fogai tekodont típusúak voltak, előre- 
görbülő és az elülső részen megnyúlt, kúp alakú fogakkal. A fogak elcsökevényesedése 
a különböző ágakon különböző módon következett be. Egyes nemzetségeknél nagyon 
hosszú és nagyon sűrű, fésűszerű fogak voltak, másoknál az állkapocs elülső vagy hát- 
só részén a fogak hiányoztak. Csak a legspecializáltabb Pterosauriáknál tűntek el telje- 
sen a fogak. 

A repülőhüllők kitűnően alkalmazkodtak a hosszú ideig tartó repüléshez. Különbö- 

144. ábra. Az ősi Archosauriák mellső végtagjából 
(1) függetlenül alakult ki a repülő hüllők (2) és a 
madarak szárnya (3). MCLOUGHLIN (1979) nyomán 

ző állkapocs- és fogazatfelépítésük alap- 
ján rovarokkal, halakkal, apró tengeri le- 
begő szervezetekkel, esetleg elhullt dino- 
szauruszok tetemeivel táplálkoztak (7145. 
ábra). A sűrű fogú csoportok bizonyosan 
a planktoni szervezeteket szűrték ki a víz- 
ből. Általában a tengerparthoz közel eső 
üledékes kőzetekből kerültek elő, és több 
példányuk gyomortartalmában a halakat 
is meglelték. Valószínűleg egészben nyel- 
ték le zsákmányukat. A táplálékfelvétel 
nagy mozgáskészséget feltételez. A fejlett 
repülőhüllők legkisebb repülési sebessége 
— a szélcsatornákban végzett modell- 
kísérletek tanúbizonysága szerint — 
óránként 24 km lehetett, a leggyor- 
sabbaké óránként 50 km. Az ősi csopor- 
tok vagy fölegyenesedve, erős ugrásokkal 
emelkedtek a levegőbe, vagy mellső 
végtagjuk karmaival kapaszkodtak a 
magasabb ágakra és onnét ereszkedtek 
le. A fejlettebb csoportok a szétnyíló 
Tethys meredek sziklafalain csüngtek 
és — a felszálló légáramlásokat kihasznál- 
va — szétnyitott bőrvitorlákkal kaptak 
szárnyra. 

A repülőhüllőknek egyetlen réteglapon 
megmaradt a mászásnyomuk. A száraz- 
földön négy lábon kúsztak, és karmaikat 
visszahúzták. Nyilvánvaló, hogy ez a 
mozgás lassú és veszélyes lehetett az állat 
számára. 

A melegvérűségből és az agy fejlettségé- 
ből ítélve a Pierosauria-fajok ugyanúgy 
gondozhatták kicsinyeiket, mint a mada- 
rak. 

A repülőhüllők a felsőtriászban külö- 
nültek el a Thecodontiáktól. A jurában a 
szétnyíló Tethys mindkét peremén világ- 


.szerte elterjedtek. Legnagyobb alakgaz- 


dagságukat a felsőjurában érték el. A kré- 
taidőszakban elterjedési területük kiszéle- 
sült, de alakgazdagságuk csökkent. A 
krétaidőszak végén haltak ki. 


145. ábra. Juraidőszaki repülőhüllő 
(Rhamphorhynchus) — zsákmányszerzés 
közben. BAKKER (1975) nyomán 


A repülőhüllőket csak akkor 
tekinthetjük rendnek, ha a hüllő- 
ket nem a ma is élő csoportok 
alapján próbáljuk rendszerezni, 
hanem figyelembe vesszük föld- 
történeti múltjukat, rendkívüli 
alkalmazkodóképességüket  — és 
alakgazdagságukat. Ha a meleg- 
vérűséget és a szőrtakarót ven- 
nénk alapul, a repülőhüllők 
ugyanolyan osztályt alkotnának, 
mint a madarak vagy az emlő- 
sök! Ez ellen a magas kategória- 
szint ellen szól azonban csontta- 
ni bélyegük, amely a Thecodon- 
tia rokonságot hangsúlyozza. A melegvérűség, a szőrtakaró, a fejlett agy mind a repü- 
léssel együtt járó alkalmazkodási bélyeg és feltétel. 

Az ősi típusú repülőhüllőknek hosszú farkuk és fogmederben ülő foguk volt. A fark- 
csigolyához általában farokvitorla illeszkedett. Ezek a felsőtriásztól a felsőjuráig éltek. 
Legismertebb képviselőjük a hosszú nevű Rhamphorhynchus. A fejlett repülőhüllők- 
nek rövid farkuk volt, és hosszú, megnyúlt koponyájuk. A fogazat részben vagy egé- 
szen visszafejlődött vagy sajátos szűrőkészülékké alakult át. Ezek a jurában és a krétá- 
ban éltek és legnagyobb képviselőik (Pteranodon) szárnyszélessége elérte a 15 m-t! 

Kétségtelen, hogy a Dinosauria alosztályba tartozó dinoszauruszok a legnépszerűbb 
és őslénytani szempontból a legtöbb kérdést felvető kihalt szervezetek (7146—153. 
ábra). Életnagyságú szobraik Amerikában az országutakat szegélyezik, és a legjellem- 
zőbb , dinó?"-kat a fiatalok ugyanolyan jól ismerik, mint az autómárkákat. Mi a sike- 
rük titka? Mindenesetre feltűnő, különös alakjuk, gyakran lenyűgöző méretük és nem 
utolsósorban a paleontológusok eredményes, iskolai oktatásba hatoló ismeretterjesztő 
munkája. Mindez közrejátszott abban, hogy többek legyenek az élclapok figuráinál. 

Már a XVII. században ábrázolták a dinoszauruszcsontokat, amelyeket óriás ember- 
csontoknak néztek. Fölfedezésük a tudomány számára elég későn következett be. 1822- 
ben Angliában találtak Iguanodon-fogakat, amelyeket a leguán (Iguana) gyik fogával 
tudtak egybevetni. Az első rekonstrukció azonban nem bizonyult a legszerencsésebb- 
nek. Az Iguanodon árszerűen kihegyesedő hüvelykujját, amelyből csak egy került elő, 
a képzeletbeli állat koponyájára helyezték, mintha orrszarvú lett volna. A lényeg azon- 
ban lényeg maradt. A mezozoikumban olyan óriás hüllők éltek, amelyek nem az emlő- 

146. ábra. Az ősi ragadozó dinoszauruszok (Saurischia) szeméremcsontja (4) előreirányult, és gyomruk ki- 
csiny volt (7), a növényevő Sauropodák gyomra nagyobb volt, és a mellső végtag felé tolódott el (2). A ma- 
dárszerű medencecsontú dinoszauruszok (Ornithischia) szeméremcsontja (B) hátrafelé irányult és gyomruk 
még kiterjedtebb lehetett (3). MCLOUGHLIN (1979) nyornán 


147. ábra. Ősi hüllők (1) és fejlett dinoszauruszok (2) függesztőöve. A nyíl a stabilitás fokát jelzi. Az állás ak- p 
tív izommunkát feltételez. MCLOUGHLIN (1979) nyomán 


148. ábra. Átmeneti alak (Ornithosuchus) az ősi Archosauriák és a már két lábon járó dinoszauruszok kö- p 
zött. MCLOUGHLIN (1979) nyomán 


149. ábra. A könnyű koponyájú (7/) és üreges gerincoszlopú (2) Sauropodak (Camarosaurus) medenceöve a p 
hidak tartópillérének szerepét töltötte be. MCLOUGHLIN (1979) nyomán 

sökkel, hanem a növényevő gyíkokkal mutatnak rokonságot. CuvIER, a korszak legna- 
gyobb paleontológusa először emlősfognak tartotta e leletet, később beismerte tévedé- 
sét. A múlt század ötvenes éveiben az Iguanodon életnagyságú szobrát is elkészítették, 
és a modell belsejében mintegy tucatnyi előkelőség számára bankettet tartottak. Maga 
a modell most is rossz volt, az Iguanodont négy lábon járó lomha állatnak ábrázolta. A 
múlt század második felében először Belgiumban kerültek elő teljes Iguanodon-leletek, 


150. ábra. A legnagyobb szárazföldi dinoszauruszok rekonstrukciója. POMEROL (1975) nyomán 

151. ábra. A növényevő dinoszaurusz (Hypsolopho- 
don) koponyája (1) csőrével és nyíró fogaival emlé- 
keztet a mai kérődzők fogazatára (2). A dinoszau- 
rusz állkapcsát erős izmok mozgatták (3). 
MCLOUGHLIN (1979) nyomán 


majd Észak-Amerikában indult meg a di- 
noszauruszok rendszeres gyűjtése és leírá- l 
sa. Ez a folyamat — immár az egész Föld- 
re kiterjesztve — máig tart. 

A dinoszauruszok mindenekelőtt nem XX ) 
voltak sárkányok. Ugyanúgy csodalé- 


nyek, mint a jelenben élő elefánt, zsiráf 
vagy orrszarvú. Nem volt mindegyikük 
óriás. A legkisebb mérete nem érte el a ga- 3 
lambét. Ezt a mindössze 23 cm-es növény- ő 
evő dinoszauruszt (Psittacosaurus) 1980- 
ban Mongóliából írták le. Általános és té- 
ves felfogás szerint ostoba jószágok vol- J 

tak. Ez a nézet a természet alapos félreis- 

meréséből fakad. Élhetetlen, magatehe- , ] ; 7 
tetlen szervezetek nem uralhatták volna a wI ( 
Földet 160 millió éven keresztül. Az újabb 

vizsgálatok szerint a dinoszauruszok vi- 

selkedési tekintetben messze kitűntek kor- 3 

társaik közül, és jobban megértjük maga- 

tartásukat, ha ezt a madarak és az emlő- 

sök szokásaival vetjük össze! 

A dinoszauruszok fejlett diapszida hüllők, amelyek az archoszauriák Thecodontia 
rendjéből származtak. Medencefelépítésük alapján két rendre tagolhatók. A Saur- 
ischia, azaz hüllőmedencéjű dinoszauruszok közé azok az alrendek tartoznak, amelyek 
medencéje hüllőjellegű volt. A csípőcsont a keresztcsigolyákhoz illeszkedett, és a fan- 
csont előre és lefelé irányult. Az ülőcsont lefelé és hátrafelé fordult. A fogak fogmeder- 
ben ültek, és ha elcsökevényesedtek, ez általában csak az állkapocs hátsó részében fi- 
gyelhető meg. A mellső végtagok csaknem mindig rövidebbek voltak, mint a hátsók. 
Vállövükben nem volt kulcscsont. Csigolyáik az ősi csoportoknál mindkét oldalt ho- 
morúak, a fejletteknél csak a csigolyatest hátsó része homorú, az elülső sík felületű 
volt. A két lábon járók fejlett farkukkal egyensúlyozták testüket. Az ujjak száma redu- 
kálódott. Nem volt páncéljuk. Ugyanúgy voltak köztük ragadozók, mint növényevők. 
Nagyobbára két lábon járó ragadozókat foglal magába a 7heropoda alrend. Az ide tar- 
tozó alakok a triásztól a kréta végéig éltek. A Velociraptort úgy találták meg a Góbi- 
sivatag (Mongólia) homokjában, hogy fogait belemélyesztette áldozatának (Protocera- 
tops) testébe! Nagyon gyors mozgású ragadozó lehetett az Ornithomimus, amely két 

152. ábra. A krétaidőszaki kis dinoszaurusz 
a (Saurornithoides) valószínűleg éjszakai er- 

szényes emlősökkel (Didelphis) táplálkozott. 
MCLOUGHLIN (1979) nyomán 


lábon futott, és mivel teljesen fogatlan volt, valószínűleg tojásokkal, esetleg gyü- 
mölccsel táplálkozott. Mérete elérte a 3 m hosszúságot. Gyakran és az újabb vizsgála- 
tok szerint helytelenül struccszerűnek ábrázolják, és háromujjú lába hasonlított is a 
madarakéra. Hosszú farkával azonban a földre támaszkodott és csak futáskor egyen- 
súlyozott vele. A legnagyobb Theropodák a Tyrannosaurusok voltak. A Tyrannosau- 
rus rex 14 m hosszú volt, 1,2 m hosszú koponyával, éles, 13 cm hosszú rovátkolt pere- 
mű fogakkal és mintegy 8 tonnás testtömeggel. Feltűnően csenevészek mellső, csak két " 
ujjban végződő végtagjai, legfeljebb csak arra lehettek jók, hogy ébredéskor lesöpör- 
hette velük a hasáról a homokot! 

Ugyancsak a Saurischia rendbe tartoztak a főleg négy lábon járó, növényevő, na- 
"gyon nagy termetű dinoszauruszok (Sauropodomorpha alrend). Őseik csak alkalom- 
szerűen emelkedtek két lábra, és a tavak közelében halakkal táplálkoztak. Ezek még 
megőrizték ősi örökségüket a tekodont fogat. A jurában és a krétában azután világszer- 
te elterjedtek a súlyos, négy lábon járó formák, mint amilyen a 18 m-es Apatosaurus 
(— , Brontosaurus"), a 26 m-es Diplodocus és a 21 m hosszú Brachiosaurus stb. Ez " 
utóbbi lehetett a legmagasabb köztük, fejét 12 m magasan hordta a föld felett. Ez meg- 
felel egy négyemeletes ház magasságának. Fejtetőre tolódott orrnyílásukból egyesek ví- 
zi életmódra következtettek, bár egyértelmű, hogy időnként, pl. a tojásrakáskor ez 
esetben is ki tudtak mászni a vízből. Azt, hogy vízben is éltek, lábnyomaik bizonyítják, 

amelyeket félig a vízben lebegéskor hagytak maguk után. A felső orrnyílás azonban 
nem bizonyítéka a vízben élésnek, hiszen a mai elefántnak és a tapírnak szintén a kopo- 
nyatetőre tolódott az orrnyílása. Lehet, hogy a legnagyobb Sauropodomorpháknak or- 
mányuk volt, és így testük még hosszabb volt, mint ahogyan azt a rekonstrukciókon 
ábrázolják. A végtagok mindenesetre oszlopszerűek, és nem utalnak vízi életmódra. Az 
üledék, amelyben előfordulnak, szintén nem vall mocsári környezetre. Újabban több 
kutató a felé a vélemény felé hajlik, hogy a dinoszauruszok óriásai úgy éltek, mint az 
elefánt! 

A dinoszauruszok másik rendjébe (Ornithischia) kizárólag növényevő, nagyon specia- 
lizált formák tartoznak madárszerű medencefelépítéssel. A fancsont kettéágazik, és 


153. ábra. A legfontosabb szárazföldi mezozoikumi hüllő- s madárcsoportok , ökogramja". Mivel a kroko- 
dilok sohasem teljesen szárazföldiek, nincsenek árnyékolva. MCLOUGHLIN (1979) nyomán 

az egyik hátrafelé irányuló része gyakran párhuzamos az ülőcsonttal. Fogazatuk 
messzemenően alkalmazkodott a növényevéshez. Gyakran az állkapocs elülső részén 
nincsenek fogak, hanem a madarakéhoz hasonló csőr alakult ki. Halántékablakuk vi- 
szonylag kicsiny volt, esetleg részben zárt is. Általános a két lábon járás volt, bár egyes 
ágak másodlagosan visszatértek a négy lábon járásra. 

A madármedencéjű hüllők közé tartozott az Iguanodon, amely 5 m magas, 11 m 
hosszú, két lábon járó dinoszaurusz volt. A belgiumi Bernissartból származó 26 teljes 
példány alapján ez az egyik legjobban ismert — és legelőször felfedezett — dinoszau- 
rusz. Mellső végtagján a hüvelykujja szaruval borított árszerű védőtüskét viselt. 
Hosszú, lapos és erős farka eredményes védőfegyver lehetett. Háromujjú lábnyomait 
Dél-Angliában, Afrikában és a Spitzbergákon találták meg. Az Iguanodon amerikai 
megfelelői az Anatosaurusok voltak. Egyik példányuk múmiaszerű állapotban maradt 
meg a bőrlenyomatával együtt. Koponyájuk elöl kacsacsőrszerűen kiszélesült. Állkap- 
csuk hátsó részében több száz őrlőfog volt, szorosan egymás alá , fograktárban" elhe- 
lyezve. Az elkopott fogakat alulról új fogak pótolták. Maga az állat 9 m hosszú és4m 
magas volt. Gyomortartalma alapján fenyőkkel és más szárazföldi növényekkel táplál- 
kozott, de veszély esetén mocsárba menekülhetett, és kitűnően tudott úszni. A tágabb 
értelemben vett Anatosaurusokat Hadrosaurusnak nevezzük. Nagyon változatos ala- 
kúak tartoznak ide, a koponya felső részén csonttaréjjal vagy hátrafelé irányuló szarv 
alakú csontképződménnyel. Ezek a különös kinövések kapcsolatban álltak az orrüreg- 
gel. Pontos szerepük tisztázatlan. Általában a könnyűbúvárok merülésre használt vízi- 
pipájával hasonlították össze a kinövéseket, amelyek bizonyos levegőmennyiség tárolá- 
sára szolgálnak. Mások kifejlett szaglószervet látnak benne, amely jelezte a ragadozó 
dinoszauruszok közeledését. Az is lehet, hogy másodlagos ivari bélyeg volt. Sok megol- 
datlan problémája van még a dinoszaurusz-kutatásnak. . . 

1979-ben először találtak olyan Hadrosaurus-fészket, amely a hüllők családi életét 
bizonyította. Montana krétaidőszaki képződményeiben 2 m átmérőjű fészekre bukkan- 
tak a paleontológusok, amelyben 15 fiatal Hadrosaurus volt. Mind kisebb volt 1 m-nél, 
valamennyi egyforma méretű. Nem újszülöttek voltak, hanem fiatal példányok. Mére- 
tük kétszerese volt az újszülöttekének, de sokkal kisebb, mint a felnőtt példányoké. A 
csésze alakú fészekbe szüleik hordhatták a táplálékot, és ide terelhették vissza az elkó- 
száló fiatalokat. 

A madármedencéjű hüllők közé tartozik a már említett, kis termetű Psittacosaurus 
és a domború fejű Pachycephalosaurus. A kupolaszerűen feldomboruló koponya a 
madarakra és az emlősökre jellemző, a hüllőknél itt kivételesen fordul elő. A furcsa 
csontdudorok még inkább különös jelleget kölcsönöznek az állatnak, amelyet a népsze- 
rűsítő irodalom a , dinoszauruszok bohócának" nevez. Valószínű, hogy a koponya fel- 
domborodása az ivari kiválasztódásnál a hímek harcában játszott előnyös szerepet. 

A négy lábon járó Ornithischiák közül a legkülönösebb alakú a Sfegosaurus volt. 
Ennek a dinoszaurusznak a hosszúsága meghaladta a 6 m-t, alacsony és kicsiny kopo- 
nyája viszont mindössze 40 cm hosszú volt. Diónyi agyának súlya mindössze 0,07 kg 
volt. Fordított rekord. A testtömeghez (2 tonna) viszonyítva ennél kisebb agyú száraz- 
földi állatot nem ismerünk. Az állkapocsban csak részben voltak fejletlen kis fogak, 
különben szaruanyagú csőrével harapott. Mellső végtagjai fele olyan rövidek vol- 

tak, mint a hátsók. Ennek megfelelően fejét alacsonyan hordta, és csípőrésze feldom- 
borodott. A gerincvelő ürege nagyobb volt, mint a koponyában az agy keresztmetszete. 
Hátán két váltakozó sorban 1 m széles csontlemezeket hordott. Ezek részben a ragado- 
zóktól védhették az állatot, részben hőszabályozó szerepük lehetett. Újabban figyeltek 
fel arra, hogy a csontlemezeken megmaradt a véredények lenyomata. Ennek segítségé- 
vel és a csontlemezek mozgatásával melegedhetett fel az állat, amikor a napsugarak ér- 
ték, és hűlhetett le a felvett hőmennyiség kisugároztatásával. Igazi védőfegyvere a far- 
kán két sorban elhelyezkedő, majdnem egyméteres tüskéje lehetett, amellyel buzogány- 
ként csapkodhatott. A Stegosaurus lassú mozgású ,, vegetáriánus" volt, , aki" úgy lát- 
szik, jól állta a létért folyó harcot. A Stegosauria alrend fajai a felsőtriásztól az alsókré- 
táig éltek. A Stegosaurus juraidőszaki. 

A Stegosaurushoz hasonlóan szintén másodlagosan tért át a négy lábon járásra a ,, di- 
noszauruszok tankja; az Ankylosaurus. Az Ankylosaurusnak több mint 4 m hosszú 
hát-hasi irányban lapos teste volt, zömök fejjel és rövid, oszlopszerű végtagokkal. Fe- 
jét, oldalsó és háti részét bőrcsontokból képződött mozgatható tüskés páncél burkolta. 
Hasi oldala viszont csupasz volt. Ha egy Tyrannosaurusnak sikerült őt felfordítania, 
védtelenné vált. A nehéz páncélú Ankylosauriák elkerülték a tengerparthoz közel eső 
mocsaras területeket, és kifejezetten szárazföldi növényevők voltak. Ezért — annak el- 
lenére, hogy páncéljuk kitűnően fosszilizálódna — viszonylag kevés maradványukat is- 
merjük. A krétaidőszakra korlátozódtak, és nem bizonyított, hogy a Stegosaurusoktól 
származtak volna. 

A páncélozott testű dinoszauruszok közül a legnagyobb evolúciós sikert a Ceratopsida 
alrend érte el. Nagy méretű, orrszarvúra emlékeztető dinoszauruszok voltak egy vagy 
több csontszarvval és a koponya hátsó részén kiszélesülő gallérszerű csontlemezzel. A 
mindössze 2 m hosszú Protoceratops tömege 180 kg lehetett. A feltűnően nagy kopo- 
nya elöl elkeskenyült, papagájcsőrhöz hasonló állkapoccsal. Orrán kis csontdaganat je- 
lezte a későbbi szarvat. A csontgallér már fejlett volt. Ez nemcsak a nyakat védte, ha- 
nem az állkapocs és a nyak izmainak megtapadását is elősegítette. A kis Protoceratops 
nagyon gyakori dinoszaurusz volt, és a növekedés különböző állapotában levő fosszilis 
példányok maradtak fenn. A Góbi-sivatagban fészkét is megtalálták, 20 cm hosszú to- 
jásaival. Egyes tojásokban az embrionális csontok is megmaradtak. Más leletek a ki- 
kelt , bébit", a mindössze 1 m hosszú fiatalt és természetesen a felnőtt példányt őrizték 
meg. 

A fejlett Ceratopsidákhoz tartozó Triceratops majdnem 10 m hosszú testével és 2 m-es 
fejével, szeme fölött 2, egy-egy méteres csontszarvával és vastag bőrével hatalmas orr- 
szarvúra emlékeztetett. Újabban figyeltek fel a szarvakon levő karcolásokra. Ez arra 
utal, hogy a párosodási időszakban a hímek párbajt vívtak, akárcsak a mai szarvasok. 

A Triceratopsok és rokonaik a felsőkrétában élték virágkorukat, és a többi dinoszau- 
russzal együtt a kréta végén kihaltak. 

A Dinosauria alosztály a mezozoikum kontinenseire korlátozódik. Egyetlen csoport- 
juk sem alkalmazkodott a tengeri életmódhoz. Általában az alacsony térszínen éltek, 
tavak és folyótorkolatok közelében, ahol dús volt a növényzet. A meleg, szubtrópusi 
környezethez alkalmazkodtak, és feltehetően eljutottak a hőszabályozás bizonyos fo- 
kára. A belső hőszabályozás fendotermia) a madarakra és az emlősökre jellemző, és 

nagy energiát emészt fel. Ezért a közösségben a ragadozók aránya sokkal kisebb, mint 
a külső hőszabályozású, ektotermális csoportoknál. Egy-egy lelőhelyen meg lehetett 
számolni, hány növényevő tartotta el a ragadozót. A külső hőszabályozással jellemzett 
közösségekben élőtömegre (biomassza) átszámítva 4090 jutott a zsákmányolókra, 60970 
a zsákmányállatokra. A dinoszaurusz-lelőhelyeken viszont feltűnően kevés ragadozót 
(390) találtak a növényevők csontjai között. Jelenleg hasonló a helyzet az emlősök ese- 
tében, ahol 1—399 az aránya az oroszlánnak, a hiénának stb. a szavannák állatvilágá- 
ban. Csonttani bélyegeik szintén a melegvérűségre utalnak, hiszen nem évgyűrűszerűen 
újabb és újabb csontréteg segítségével növekedtek, mint a mai hüllők, hanem csontszö- 
vetük véredényeket tartalmazott. Egyes csoportok anatómiai felépítése is elérte a mai 
hüllőkét. Valószínű, hogy a dinoszauruszok gyorsabban növekedtek és fokozottabb 
anyagcseréjük volt, mint a többi hüllőnek. Nem hagyható azonban figyelmen kívül az 
az ellenvetés, hogy a dinoszauruszok fejlődése elsősorban a testre vonatkozott, nem pe- 
dig az agyra. Az agyvelő és a test méretaránya alapján egyértelműen hüllők voltak. 
Egyes törzsfejlődési ágaikon a méretnövekedés világosan nyomon követhető anélkül, 
hogy az agy aránytalan nagyobbodásáról szó lenne. A növekvő testméret fizikai és fizio- 
lógiai problémákkal jár, és alighanem az egyedszám csökkenését vonja maga után. 
Lehetséges, hogy a dinoszauruszok kihalásának okát a dinoszauruszok genetikai állo- 
mányában kell keresni. Ebben az esetben ugyanis nem meggyőző az emlős versenytár- 
sak feltételezése. A mezozoikumban az emlősök alárendelt szerepet játszottak az állat- 
világban, és nem sok hatást gyakorolhattak a nagyobb termetű és emlősökhöz hasonló 
viselkedésű dinoszauruszokra. Kihalásukat újabban több körülmény összejátszására 
vezetik vissza, ide értve a krétavégi éghajlatromlást, a növényvilágban a lombhullatók 
uralomra jutását, a téli álmot meg nem engedő tökéletlen hőszabályozást, a nagy mére- 
tet stb. Mindenesetre a paleontológusok jogosan idegenkednek azoktól az egyszerűsítő 
megoldásoktól, amelyek egyetlen — többnyire Földön kívüli — tényezővel próbálják 
megmagyarázni kihalásukat. Ezek az elméletek elfelejtik azt a tényt, hogy kihalásuk 
nem egy időben következett be. Így a gigászi Sauropodák hamarább haltak ki az északi 
féltekén, mint a déli földrészeken. Egyes területeken a dinoszauruszok háttérbe szoru- 
lása párhuzamos a kisemlősök számának fokozódásával, más lelőhelyen viszont vastag 
faunamentes rétegsor választja el a dinoszaurusz-maradványokat az első, emlősöket 
tartalmazó rétegektől. Még nagyon sok tisztázatlan kérdése van a krétavégi kihalásnak. 

Maguk az emlősök az alsó halántékablakú hüllőktől (Synapsida alosztály) származ- 
tak. A halántékablak kezdetben kicsiny és oldalsó volt, később kitágult. A foramen pa- 
rietale megmaradt. Általában jellemző az erős, szögletes koponya, a rövid nyak és a zö- 
mök végtagok. A végtagokon öt ujj volt. A legnagyobbak akkorák voltak mint egy ví- 
ziló. 

A Synapsidák legnagyobb része a dinoszauruszokhoz hasonlóan szárazföldön élt, és 
növényevő vagy ragadozó életmódot folytatott. A különböző táplálkozásmódnak meg- 
felelően fogazatuk különböző módon specializálódott. Egy részük fokozatosan eljutott 
a belső hőszabályozásig. Ezek sikeresen tudtak alkalmazkodni a déli Gondwana 
masszívum szélsőséges hőmérsékleti viszonyaihoz. Egy csoportjuk sem tudott viszont 
áttérni a repülésre. 

A Synapsidák a felsőkarbonban jelentek meg. A Cotylosauriáktól származtak, és 

törzsfejlődésük során nagyon sok ősi bélyeget őriztek meg. Éppen az jellemzi a törzs- 
fejlődésüket, hogy ezek az ősi bélyegek keverednek nagyon fejlett bélyegekkel. Virág- 
koruk a permben és a triászban volt. A triászidőszak végén kihaltak, illetve továbbfej- 
lődtek emlősökké. 

Az ősi Synapsidákat a Pelycosauria rendbe soroljuk. Őseik kicsiny, gyíikszerű for- 
mák voltak, amelyek csak az alsó halántékablakkal különböztek a halántékablak nél- 
küli Cotylosauriáktól. Többségük ragadozó életmódot folytatott, de a legfejlettebbek 
áttértek a növényevésre. A szárazföld alacsonyabb térszínén éltek mocsarak közelében, 
és voltak közöttük halakkal táplálkozó, vízi életmódhoz alkalmazkodott formák is. A 
felsőkarbontól a felsőpermig éltek. Legismertebb képviselőjük a Dimetrodon volt. Ez 
hátán hosszú, botszerű tövisnyúlványokat viselt, amelyek bőrvitorlát feszítettek ki. A 
bőrvitorlának elsősorban hőszabályozó szerepe lehetett. Amikor a ragadozó Dimetro- 
don bőrvitorláját a reggeli nap sugaraira merőlegesen fordította, hamarább fölmelegíi- 
tette testét és korábban indulhatott zsákmányoló portyájárá, mint a többi hüllő. 

A Dimetrodon rokonságába tartoztak a Therapsida rendbe tartozó hüllők ősei. Erre 
a rendre az jellemző, hogy az egyes törzsfejlődési ágakon mindinkább uralkodó lett az 
emlős jelleg (7154. ábra). Az alsó állkapocs hátsó csontjai redukálódtak, az eredetileg 
egyforma, egy kúpban végződő fogak különböző alakúak lettek, azaz elkülönültek a 
metszőfogak és a zápfogak a szemfogaktól. A koponya pofarészébe számos ideg és vér- 
edény hatolt, és ez arra utal, hogy az állat orra állandóan nedves maradt és hosszú szőr- 
szálak helyezkedtek el ezen a részen (/55. ábra). A végtagok nem annyira oldalt, mint 
inkább a hasi oldalon támasztották alá a törzset. Egyes ágakon az agykoponya kiszéle- 
sülése is megfigyelhető volt. Végül és nem utolsósorban a pikkelypáncélt felváltotta a 
szőrtakaró. Ez egyértelműen a hőszabályozás mellett szól, amelyet megerősít az a tény, 
hogy a Therapsidák elsősorban a szélsőséges éghajlatú Gondwana területén éltek (/56. 
ábra). A permidőszaki eljegesedésnek számos bizonyítéka van. Ezt az éghajlatot csak 
olyan szervezetek viselhették el, amelyek eljutottak a hőszabályozás bizonyos fokára. 

A belső hőszabályozás tulajdonképpen kétféle feladat megoldását segíti elő. Megőrzi 
a test hőmérsékletét a hideg évszakban, és megszabadítja az állatot a fölösleges hőtől, 
amikor túl meleg környezetbe kerül, vagy amikor saját mozgása okoz fölöslegesen sok 
hőt. A madarak tolltakaróval, az emlősök prémjükkel védekeznek a hideg ellen. A hő- 
többlettől az emlősök különböző módon szabadulnak meg : izzadnak, keveset mozog- 
nak, esetleg elveszítik vastag bundájukat vagy lihegve hűtik magukat. Feltehető, hogy a 
Therapsidák belső hőszabályozása nem lehetett olyan fejlett, mint az emlősöké. A hi- 
deg ellen tudtak védekezni, a nagy forróság ellen nem. Az eljegesedések megszűntével a 
Therapsidák fokozatosan háttérbe szorultak és átadták a helyüket a fejlett hüllőknek, a 
dinoszauruszoknak. 

Mindenesetre a Therapsidák előbb lettek meleg vérűek, még mielőtt emlősökké vál- 
tak volna. Szerencsés leleteik lábnyomukban a szőrszálak nyomait is megőrizték. Az 
ujjpercek száma szintén megváltozott. A hüllőknél az ujjpercek száma : 2, 3, 4, 5, 3. Az 
emlősöknél viszont 2, 3, 3, 3, 3. A koponya, különösen az arckoponya átalakulása mel- 
lett a végtagok is emlős jellegűek lettek. 

Az emlőssé válás folyamata számos ágon, de különböző gyorsaságban ment végbe. 
A felsőkarbonban a legfejlettebbnél is csak 1097-ban figyelhető meg az emlős jelleg. A 

felsőpermben 30—5099-ban, a felsőtriászban már 759/0-ban érvényre jut az , emlős- 
ség". 

Azok a hüllők állnak a legközelebb az emlősökhöz, amelyeknek alsó állkapocs ízesü- 
lése még hüllő- és már emlős jellegű. A hüllők állkapcsára jellemző, hogy az alsó állka- 
pocs artikuláre csontja ízesül a koponya négyszögcsontjához. Az emlősöknél az alsó 
állkapocs egyetlen csontból áll (dentale). Ez ízesül a koponya pikkelycsontjához 
(szkvamózum). Az artikuláre a középfülbe tolódott kalapáccsá (rnalleusz) válik, a 
kvadratum pedig üllőcsonttá (inkusz). Újabb időkben találtak olyan emlősszerű hüllő- 
ket, amelyeken az artikuláre még a négyszögcsonthoz ízesül, a dentale pedig a pikkely- 
csonthoz. Jobb átmeneti példányt a hüllők és az emlősök között alig lehetne találni. A 
kettős ízesülésről ezt a felsőtriászban élt emlősszerű hüllőt Diarthrognathusnak nevezték 
el. Ennek a nemzetségnek hallójárata még hüllőszerű, ugyanúgy mint az agykoponya 
felépítése. 

Ha az emlősök a felsőtriászban kihaltak volna, nem tekintenénk e csoportot osztály- 
nak, hanem a hüllők olyan alrendjének, amelyre az arckoponya specializálódása (hal- 


155. ábra. Emlősszerű hüllő Dél-Afrika triászidőszaki rétegeiből. A koponya elülső részén véredények és 
idegvezetékek melegvérűségre utalnak. THENIUS (1973) nyomán 

: 156. ábra. Melegvérű emlősszerű hüllők a Gondwana felsőpermjéből. BAKKER (1975) nyomán 

lócsontok, egy elemből álló alsó állkapocs, és ennek pikkelycsonthoz való ízesülése) jel- 
lemző. Az emlősöket azért tekintjük osztálynak, mert a hüllők háttérbe szorulásakor 
rendkívüli evolúciós sikert értek el. 


MADARAK 


A madarakra (Aves osztály) általában jellemző : 
— a tollazat, 
— a farkcsikcsont, 
— egy ízesülési bütyök, 
— a fejlett agy, 
— a mellső végtag szárnnyá válása, 
— a melegvérűség. 

A toll egyedülálló képződmény az állatvilágban. A test hőszigetelésében ugyanúgy je- 
lentős, mint repüléskor a szárnyfelület növelésében. A tollak nagyobb része fedőtoll, de 
a szárnyakon evezőtollakat, a farkon kormánytollakat, és a test közelében pehelytolla- 
kat találunk. A madarak tolla feltehetően mutációval jött létre a hüllők pikkelyéből. A 
tollak színe változatlan, de vedléskor új tollruhát ölthetnek a madarak. 

A mai madarak farktollai mozgathatóan az egyetlen csontelemből álló farkcsik- 
csonthoz (pygosztyI) kapcsolódnak. A farkcsíkcsont több farkcsigolya összeolvadásá- 
ból keletkezett. 

A madarak koponyája egy ízületi bütyökkel kapcsolódik a nyakcsigolyához. A ko- 
ponya feldomboruló, több csontelem összenövésével. Halántékablakuk nincsen. Köz- 
ponti idegrendszerükben a nagyagy, a középagy, különösen pedig a kisagy fejlett. Ér- 
zékszerveik közül különösen a látószervük specializálódott. Szemük nem mozgatható, 
de a nyakcsigolyák nagyarányú csavarodásra alkalmasak, amely megnöveli a látóteret. 
A szemet porcos vagy csontelemekből álló szkleragyűrű védheti. Mivel mindkét vér- 
. rendszerük elkülönült, állandó testhőmérsékletük (41 "C körül) van. Négyüregű szívük 
viszonylag nagy, tüdejük viszont kicsiny. A fogak valamennyi élő madárnál hiányza- 
nak. A csőr viszont nagyon változatos és a legkülönbözőbb táplálék megszerzésére al- 
kalmas. Emésztőrendszerük jellemző része a begy, azaz a nyelőcső alsó kitágulása, va- 
lamint a zúza, a gyomor nagyobbik izmos falú része. Végbelük kloákát alkot. Ide nyílik 
az utóvese vezetéke. ; 

A madarak csontvázának fő jellegzetessége a könnyűség és a szilárdság. A futóma- 
darak csontüregét velő tölti ki, de a repülő madarak csontjai levegőtartalmúak, és kap- 
csolatban állnak a tüdőből kiinduló légzacskókkal. A csontváz szilárdsága a csontele- 
mek összeolvadásából jött létre. A kéztőcsontok nagy része összeolvad a kézközép- 
csontokkal. A mellső végtagon csak három ujj marad meg. A hátsó végtag csontjai 
annyira összeolvadnak, hogy csak a combcsont és az ujjak azonosíthatók a többi négy- 
lábú csontjaival. A sípcsont és a szárkapocscsont összenőtt a lábtőcsontok felső sorá- 
val, a lábtőcsontok testtől távoli sora pedig a lábközépcsontokkal egyesült. A hátsó 
végtagon általában három járóujj van és egy hátrafelé irányuló ujj. A vállövben a 
kulcscsont visszafejlődhet vagy hiányozhat. A medenceövben számos csigolya összeol- 

vadásából fejlett keresztcsont jön létre. A farkcsont hátrafelé irányul, és a medencefel- 
építés alkalmas a tojások lerakására. 

A madarak mind tojásrakók, elevenszülők — ellentétben egyes specializált hüllőkkel 
— nincsenek köztük. Legtöbbjük monogám. A párválasztás, együttélés, fészeképítés, 
ivadékgondozás rendkívül változatos lehet. Mindehhez a költöző madarak nagyarányú 
vándorlása párosul. Nem véletlen, hogy valamennyi gerincesosztály közül — ideértve 
magukat az emlősöket is — a madarak viselkedése az, amelyet a zoológusok a legbeha- 
tóbban vizsgáltak, és amelyről a legtöbb felvilágosítást nyerték az etológia számára. 

A madarak egyaránt alkalmazkodtak a repülő, futó, úszó életmódhoz. Gyors moz- 
gásuknak megfelelően egyes fajok elterjedési területe nagy, bár vannak szűk körzetben 
élő csoportjaik is. 

Az első ősmadarat, az Archaeopteryxet a legjobbkor találták meg a paleontológu- 
sok. 1861-ben került elő, két évvel azután, hogy DARWIN főműve, a ,, Fajok eredete" 
megjelent. DARWIN maga is sokat várt a paleontológia fejlődésétől, arra azonban aligha 
gondolt, hogy ilyen korán hozzájuthat a sokat keresett hiányzó láncszemhez, amely 
összekapcsolja a ma jól elkülönült hüllőket a madarakkal. Az Archaeopteryxnél nehéz 
lenne jobb példát elképzelni a különböző bélyegek keveredésére. Érthető, hogy az evo- 
lúcióellenes körök a leletet hamisítványnak tartották mindaddig, amíg 1877-ben meg 
nem találták a második teljes példányt. Csaknem száz évet kellett várni, amíg újabb két 
példány elő nem került, az ötödik pedig múzeumi revízió során vált ismertté. Ezt a ma- 
radványt korábban tévesen repülőhüllőnek (Pterosauria) tartották. Az öt példányon 
kívül van egy tollmaradvány is. Ez a toll az Archaeopteryx típusa. 

Valamennyi Archaeopteryx Solnhofenből, a felsőjurakori litográfpalából került elő, 
egykori korallzátony finomszemcséjű lagúnaüledékéből. A fennmaradt példányok a la- 
gúnába bemosott tetemek. Lehetséges, hogy ebben az időben más környezetben mas 
madarak éltek, de a fennmaradási körülmények kedvezőtlensége megakadályozta 
fosszilizálódásukat (/157., 158. ábra). 

Az Archaeopteryx galamb nagyságú ősmadár volt, amelynek bélyegei mozaikszerűen 
hüllő-, illetve madárszerűek voltak. Koponyája még hüllő jellegű volt, de agya bizo- 
nyos mértékben hasonlított a madarakéhoz. Nem volt csőre. Állkapcsában erős, fog- 
mederben ülő, kúp alakú fogak voltak. A csigolyáknak homorú felületük volt, akár- 
csak a hüllőknél. A kézközépcsontok nem nőttek össze, és a szárnyon három, több ujj- 
percből álló, mozgatható és karomban végződő ujj volt. A hasi oldalon megvoltak a 
hüllőkre jellemző bőrcsontok (gasztráliák). Hátsó végtagjuk fejlett volt. A lábszár- 
csont nem nőtt össze a sípcsonttal. Ami pedig a legfontosabb, a farkcsigolyák nem ol- 
vadtak össze farkcsíkcsontba. Az ősmadárnak 22—23 csigolyából álló hosszú farka 
volt, amelyhez kétoldalt kapcsolódtak a kormánytollak. A csontok belül üresek voltak, 
de nem voltak kapcsolatban a tüdővel, tehát nem voltak pneumatikusak. A szárny egy- 
értelműen madár jellegű volt, akárcsak a medenceöv vagy pedig a tollazat (159. ábra). 

Ha a rendszerezést statisztikus úton próbálnánk megoldani, az Archaeopteryxet hül- 
lőnek kellene tekintenünk, hiszen viszonylag kevesebb rajta a madárbélyeg. Ha viszont 
a tollat tekintjük a madarak fő jellegzetességének, az Archaeopteryx egyértelműen 
madár. 

Az Archaeopteryx azt bizonyítja, hogy a fejlődés mozaikszerűen ment végbe, és az 

157. ábra. Az ősmadár (Archaeopteryx) berlini múzeumban őrzött példánya a tollak lenyomatával. POMEROL 


(1975) nyomán . 


egyes bélyegek úgy változtak meg, hogy nem vonták maguk után a másik bélyeg válto- 
zását. Az Archaeopteryx ellene szól a , makromutációnak? ; annak a feltevésnek, hogy 
az első madár hüllőtojásból bújt ki. Valójában az első hüllőszerű madár madárszerű 


hüllő tojásából keletkezett ! 


A paleontológusok egyetértenek abban, hogy a madarak távoli őse a Thecodontia 
hüllők rendjében kereshető. Újabban a hüllőmedencéjű (Saurischia) dinoszauruszok 
kicsiny, macska nagyságú ragadozóit (Coelurosauria) tekintik a madarak ősének (/60. 

ábra). Kissé szélsőséges felfogás szerint a dinoszauruszok nem haltak ki, hanem mada- 
rak alakjában ma is élnek! Annyi bizonyos, ha csak a felsőjura leleteiket ismernénk, 
ezeket aligha kezelnénk osztály szinten. A madarak ekkor olyan hüllőrendbe tartozná- 
nak, amelynek pikkelye tollá módosult. 

Mások a krokodilok őseiben látják a madarak elődeit. Valóban sok bélyeg utal az 
archoszauria-ősökre. 

Nyílt kérdés az is, mennyire tudtak repülni az ősmadarak ? A feltételezett elődöt 
(Proaves) részben futó hüllőnek tartották, részben fán kúszó alaknak. A hagyományos 
felfogás szerint először négy lábon járó szárazföldi hüllők voltak az ősök. Ezekből két 
lábon járó földön élő, majd két lábon, fákon élő csoportok alakultak ki. Ezek ágak kö- 
zött ugráló, majd siklórepülést végző csoportokká váltak, ami végül is csapkodó repü- 
léshez vezetett. Csakhogy a fán élő repülőgyíkok és -mókusok mindig négy lábúak a 
két lábon járás nyoma nélkül. Az Archaeopteryx pedig két lábon járt, akárcsak a di- 
noszauruszok. Lehet, hogy földön futó ősöktől származott, mint ahogyan ezt már Nop- 


158. ábra. Az ösmadár (Archaeopteryx) rekonstruk- 
ciója abban a helyzetben ahogyan fosszilizálódott. 
POMEROL (1975) nyomán 

159. ábra. Az ősmadár rekonstrukciója jobb 
oldalon a hüllőjellegek, bal oldalon a madár- 
jellegek feltüntetésével. BABIN (1971) nyo- 
mán 


160. ábra. Az Archaeopteryx 
(1) szoros rokonságban állt a 
dinoszauruszokkal (2) de mell- 
ső végtagja fejlettebb volt. 
BAKKER (1975) nyomán 

csa feltételezte, és kezdetben fel-fel ugrálva gyűjtötte össze táplálékát, amely elsősor- : 
ban a rovarok közül kerülhetett ki (161. ábra). A repülés mellett szól viszont a tollak 
szimmetrikus felépítése. A futómadarak (strucc, galápagoszi kormorán) tolla aszim- 
metrikus. A jó repülés előfeltétele, a szegycsonton a taréj fejlettsége, mindenesetre nem 
jellemzi az Archaeopteryxet. 

Az Archaeopteryx annyira eltér a többi madártól, hogy indokolt önálló alosztályba 
(Archaeornithes) sorolni, szembeállítva az összes többi madárral (Neornithes 
alosztály). 

Az új típusú Neornithesek a krétaidőszaktól máig élnek. A krétaidőszaki csoportok 
között olyanok is akadnak, amelyek állkapcsában fogak ültek és nem volt csőrük. Ide 
tartozott a Hesperornis. Úszó, vízbe merülő madár volt, a búvármadarakhoz és a búbos 
vöcsökhöz hasonlított. Szegycsontján nem volt taréj és a szárnycsontok sem voltak al- 
kalmasak a repülésre. A csigolyáknak már nyeregszerű ízesülési felületük volt, de a 
farkcsikcsont még nem alakult ki. Már a krétaidőszakban megjelentek olyan madarak, 
amelyeknek csőrük volt, és fogaik visszafejlődtek. Valószínű, hogy a mezozoikum vége 
előtt megjelentek a mai pelikánok, íbiszek, flamingók, baglyok, kormoránok és bú- 
vármadarak ősei. A krétaidőszaki és az óharmadkori madárcsaládok nagy része kihalt. 
A miocénben már a nemzetségeket lehet azonosítani a ma élőkével. A pliocénben pedig 
feltűntek olyan fajok, amelyek jelenleg is élnek. A ma élő fajok legtöbbje a pleisztocén- 
ben alakult ki. I 

A paleontológusok mintegy 985 kihalt madárfajt tartanak számon. Mivel a madarak 
könnyű csontváza csak kivételes esetben marad meg, feltehető, hogy a harmadidőszak- 
ban sokkal több fajuk élt, mint a jelenben. A pleisztocén után az ember pusztította ki a 
legnagyobb madarakat : az elefántmadarat (Aepyornis) és a moát (Dinornis). Mindket- 
tő önálló rendbe tartozott. 


161. ábra. Az Archaeopteryxnek mint futómadárnak a rekonstrukciója. BAKKER (1975) nyomán 

EMLÖSÖK 


Az emlősök (Mammalia osztály) a legfejlettebb gerincesek. Általában jellemző 
rájuk: 
— a nagyobb agykoponya, 
— az összetett őrlőfogak, 
— az egy csontból álló alsó állkapocs, 
— a három hallócsont, 
— az előre nyúló fejlett csípőcsont, 
— a korlátozott növekedés, 
— az állandó hőmérséklet, 
— a szőrtakaró, 
— az elevenszülés, 
— az ivadékgondozás. 

A mai hüllőktől ezeknek a bélyegeknek az alapján könnyen elkülöníthetjük az emlő- 
söket. Más a helyzet, ha az ősi emlősöket a fejlett alsó halántékablakú hüllőkkel vetjük 
össze. A határ itt mesterséges. Máshol vonjuk meg a határt a hüllők és az emlősök közt 
aszerint, hogy az egy csontból álló állkapcsot, a hallócsontok számát vagy az állkapocs 
ízesülési módját vesszük figyelembe. Egyes hüllőcsoportok egymástól függetlenül elju- 
tottak az elevenszüléshez és a hőszabályozáshoz, a szőrtakaróhoz és az ivadékgondo- 
záshoz. Vannak, akik az emlősöket fejlettségi szint megtestesítőinek tekintik, amelyet 
az emlősszerű hüllők különböző ágai értek el. Eszerint a Mammalia osztály polifileti- 
kus, különböző ágakból származó osztály lenne. Mások a Therapsida hüllők egyetlen 
csoportjából (Cynodontia alrend) vezetik le az emlősöket mint monofiletikus egységet. 

A fosszilis emlősmaradványok közül a koponya a legértékesebb. Különösen a fogak 
nagyon ellenállók. Az emlősök fogazata lényegében tekodont típusú, és metszőfogakra 
(incizivusz), szemfogakra (kaninusz), előzápfogakra (premoláris) és zápfogakra (rnolá- 
ris) tagolódik. Különösen a felső állkapocs fogai mondanak sokat a paleontológusnak, 
és ezek közül is a zápfogak a legjelentősebbek. A gumós zápfogakat bunodont típusba 
soroljuk. Amikor a gumók félhold alakúak, a molárist szelenodont típusúnak nevez- 
zük. A lofodont fog taréjai harántirányúak a fog hossztengelyéhez viszonyítva. A sze- 
kodont molárisok gumói élesek. A mindenevőket bunodont, a növényevőket szeleno- 
dont vagy lofodont, a ragadozókat szekodont típusú zápfog jellemzi. A különböző 
fogkoronatípusok közt átmenetek lehetnek (bunolofodont, bunoszelenodont stb.). Az 
alacsony koronájú molárist brachiodontnak, a magas koronájút hypszelodontnak ne- 
vezzük. A fogak számát képlettel fejezzük ki. A számlálóban a felső, a nevezőben az al- 
só állkapocsfél fogait tüntetjük fel. Az ősi típusú emlősöket teljes fogazat jellemzi, 
amelynek képlete : 


A , teljes fogú" emlősöknek összesen 44 foguk van. A fél állkapocsban 3—3 metsző- 
fog, egy-egy szemfog, 4—4 előzápfog és 3—3 zápfog található. 
A specializált emlősök fogai részben vagy esetleg egészen visszafejlődhetnek. A fog- 

hézagot diasztémának nevezzük. A legősibb és egyes specializált csoportoknak több fo- 
guk volt 44-nél. 

Az emlősöket két alosztályra tagolhatjuk. 

Az ősemlősök a Prototheria alosztályába tartoznak. Ezekre az jellemző, hogy az 
agykoponya középső szakaszán levő oldalékcsont (aliszfenoid) kicsiny. 

A Prototheria-félék közül jelenleg csak a kloákások élnek (Monotremata rend). A 
kloákások még tojásokat raknak, mint a hüllők. Vállövükben a hollócsőrcsont önálló. 
Állkapcsukat csőrszerű szaruréteg burkolja, de foguk nincs. Két erszénycsontjuk van. 
Ausztráliában és Új-Guineában élnek. A kloákások közé tartoznak a hangyászsünfélék 
és a kacsacsőrű emlős (Ornithorhynchus). Kétségtelen, hogy a , kacsacsőr"? nagyon 
specializált bélyeg, és a klbákások mai képviselői nem élő kövületek, még kevésbé a 
madarak és az emlősök között levő átmeneti alakok, mint ahogyan azt a múlt század 
elején hitték. A kloákásokon mozaikszerűen keveredve fordulnak elő az ősi és a leveze- 
tett bélyegek. A fosszilis anyagban mindössze a miocénig vezethetők vissza. 

A Prototheria-félék ősei a felsőtriászban különültek el az alsó halántékablakú 7/he- 
rapsida hüllőktől. Legősibb rendjük (7Zriconodonta) háromgumós molárisáról kapta a 
nevét. A három kúp hosszirányban egy sorban, egymás mögött helyezkedett el. A felső 
állkapocs molárisainak az ajaki és a nyelvi oldalán kis taréjuk volt. Macska nagyságú 
mindenevők és ragadozók tartoznak ebbe a rendbe, amelyek rovarokkal, esetleg halak- 
kal is táplálkoztak. Legősibb képviselőjük a Morganucodon. Ennek alsó állkapcsa még 
több csontelemből állt, és kettős ízesüléssel (dentále-szkvamózumhoz ; illetve az artiku- 
láre akvadratumhoz) kapcsolódott a koponyához. A fogazat már teljesen emlős jellegű 
volt, igaz, hogy a fogak száma több volt mint a , teljes fogképleté". A Morganucodon 
fogképlete a következő volt: 


4 ? 1 4—5? 4—5? . 
4—6 1 4—5  4—5 


Feltűnő itt a metszőfogak nagy száma. A Morganucodon egyike azoknak a kevés ősi 
emlősöknek, amelynek fogazatán kívül a koponyája is megmaradt. Kizárólag a felső- 
triászban élt. Maga a Triconodonta rend a krétaidőszakban halt ki. Ebből a rendből 
származtak a többi Prototheriák, így a jurára korlátozódó Docodonta rend tagjai, va- 
lamint esetleg a többi Theria alosztályba tartozó csoport is. A Docodonták molárisa 
kiszélesült, és a gumók már nem sorban helyezkedtek el a fogon. 

A Prototheria-félék legalakgazdagabb rendje a Multituberculata ordo volt. Ez volt 
egyben a leghosszabb élettartamú rend is, mivel a felsőtriásztól az alsóoligocénig kö- 
vethetők maradványai. Ökológiai tekintetben megfelelt a mai apró rágcsálóknak. 
Nagyon gyakori és Eurázsiában valamint Amerikában egyaránt elterjedt rend volt. A 
Tethystől délre eső földrészekről mindeddig nem került elő maradványa. Különösen a 
felsőkrétában és a paleocénben volt a virágkoruk, azután a méhlepényes rágcsálók fo- 
kozatosan pusztították ki őket. Gyakoriságuk változását jól szemléltetik a következő 
adatok. A felsőjurában az emlősfaunáknak mindössze 109o-át alkották. A felsőkrétá- 
ban a zárvatermők felvirágzásakor már az emlősök 4590o-a a Multituberculaták közé 
tartozott. Ez a szám fokozódott a legfelső krétában (75970 !), majd 69o-ra csökkent az 
alsó-, illetve 1970-ra a felsőeocénben ! 

A Multituberculaták nevüket a zápfogakon több sorban elhelyezkedő számos gumó- 
ról kapták. Alsó állkapcsuk csak a dentáléból állt, amely a szkvamózumhoz ízesült. Az 
állkapocs izomzata hasonló rágásmechanizmust nyújtott az állatnak, mint a fejlett rág- 
csálóké. 

A specializált Multituberculatáknál a fogredukció figyelhető meg : 


2 0 1 2 
1 0 0 3 


fogképlettel. A szemfogak hiánya a mai rágcsálókra is jellemző. Agyfelépítésük azon- 
ban egyszerűbb volt, mint a velük együtt élő méhlepényes emlősöké. Általában kis ter- 
metűek voltak 15—30 mm hosszú koponyával. A legnagyobbak koponyája a paleocén- 
ben elérte a 15 cm-t. Ezeknek testhossza 1,1 m lehetett, mintegy 40 kg tömeggel. 

A Multituberculaták sikerének titka abban lehetett, hogy ezek voltak a mezozoikum 
egyetlen specializált növényevő emlősei. 

Az emlősök legnagyobb része a 7Theria alosztályba tartozik. Ezeknek az agykoponya 
oldalsó részén levő aliszfenoid csontja nagy. A Theriákat a zoológusok két fő csoportra 
osztják : az erszényesekre (Marsupialia) és a méhlepényes emlősökre (Placentalia). Az 
erszényesek kétségkívül egységes csoportot alkotnak, a méhlepényesek monofiletikus 
származását azonban nem sikerült bizonyítani. Vannak azután olyan ősi kihalt csopor- 
tok, amelyek nem sorolhatók sem az erszényesek, sem a méhlepényes emlősök közé. 
Ilyenek a felsőtriásztól a felsőkrétáig élő Syvnmmetrodonták, amelyeknek lényegében 
csak a fogazatukat és az állkapcsukat ismerjük, valamint a középsőjurától az alsókré- 
táig élő Eupantotheriák. 

Az erszényesek (Marsupialia rend) méhlepény nélküli Theriák, a fancsonthoz kap- 
csolódó erszénycsonttal, fejletlen aggyal és az alsó állkapocs ízesülési helye alatt levő 
szögletnyúlvánnyal, valamint fél koponyára számítva általában 5—5 metszőfoggal. Fo- 
gaik közül az egyedfejlődés során csak a harmadik előzápfog cserélődik. Testhőmér- 
sékletük alacsonyabb, mint a méhlepényes emlősöké. A növekedés, az anyagcsere és az 
idegműködés lassúsága esetleg nem ősi bélyeg, hanem másodlagosan az alkalmazkodás 
eredménye. 

Az erszényesek és a méhlepényes emlősök egy időben jelentek meg a középsőkrétá- 
ban. Valószínű, hogy őseiket az Eupantotheriák között kell keresni. A közös ősnek er- 
szényesekre jellemző szaporodási mechanizmusa lehetett fogváltással. A krétában és a 
paleogénben Európában és Észak-Amerikában is éltek. CuvIER a Párizsi-medencében 
felsőeocénkori erszényes patkánnyal igazolta a korreláció elvét. Az alsómiocénben 
azonban Európa és Észak-Amerika területéről kipusztultak. Annál nagyobb volt vi- 
szont a fellendülésük a déli kontinenseken, különösen Ausztráliában. A pleisztocénben 
Dél-Amerikából vándoroltak vissza a szárazföldi összeköttetés útján az erszényesek 
Észak-Amerikába. Jelenleg három családjuk Amerikára, 11 családjuk Ausztráliára 
korlátozódik. A kenguruk, koalák, repülő erszényesek nagyon specializált erszényesek, 
amelyek széles körű alkalmazkodás eredményei, és semmi közük sincs az élő kövüle- 
tekhez. 

A mébhlepényes emlősök (Placentalia) kifejezés kissé megtévesztő, mert az erszénye- 

seknek is van bizonyos fajta méhlepényük. A méhlepényes emlősökre jellemző korioal- 
lantoisza azonban csak az ausztráliai erszényes patkánynak van, amely a Peramelidae 
családba tartozik. A méhlepényes emlősöket ezért helyesebb Eutheria infraklassziszba 
sorolni. Az Eutheriáknak mintegy 100 millió éves történetük van. Legidősebb leleteik 
Mongólia középsőkrétájából kerültek elő. Hamar feltűntek Észak-Amerikában és ké- 
sőbb Európában is. Mivel ebben az időben együtt gyűjthetők az erszényesekkel, meg- 
haladott az a feltevés, hogy a méhlepényesek az északi szárazföldeken alakultak ki, 
amíg az erszényesek mindig is a déli félgömbre korlátozódtak. 

A legidősebb méhlepényes emlős-leleteket önálló rendbe (Proteutheria) sorolják a 
paleontológusok. Ősi, kistermetű, részint a rovarevőkre, részint a rágcsálókra emlékez- 
tető, megnyúlt koponyájú formák (pl. Zalambdalestes, Deltatheridium), amelyek a 
krétaidőszaktól az oligocénig éltek. 

A rovarevők (/Insectivora rend) szintén kis termetűek, rövid végtagokkal, félig tal- 
ponjárással, az öt ujjon karmokkal, megnyúlt, alacsony koponyával és kis agyvelővel, 
továbbá a koponyacsontok részleges elcsökevényesedésével vagy egyes csontelemek hi- 
ányával, de teljes fogazattal. A rovarevők a krétától máig élnek. Mai képviselőik (sün, 
vakondok) nagyon specializáltak. A sünfélék a felsőeocénben jelentek meg, maga a sün 
(Erinaceus) a pliocéntől ismert. A vakondokfélék az oligocéntől követhetők nyomon. 
Ezek nem sokban különböztek a mai vakondoktól (Talpa). Őslénytani szempontból a 
rovarevők közül a cickányfélék (Soricidae család) a legfontosabbak. Ezek gyors moz- 
gású falánk rovarevők, amelyek erdőben vagy mezőkön, illetve vízparton élnek. Pleisz- 
tocénkori maradványaik nagy számban kerültek elő hazai barlangjaink üledékkitölté- 
séből, és pontos következtetésekre adtak lehetőséget az egykori éghajlat és növénytaka- 
ró tekintetében. 

Az elefántorrú cickányokat újabban önálló rendbe sorolják (Macroscelidea ordo). 
Ezek kizárólag Afrikában élnek, és nevüket ormányszerűen megnyúlt orrukról kapták. 
Hátsó lábuk nagyon fejlett, és ugrálva haladnak. Az oligocéntől kezdve lakják Afrikát. 

Kihalt rendet alkotnak az Anagalidák, amelyek maradványai Mongólia oligocénjé- 
ből kerültek elő. Specializált ujjperceik ellapultak és felhasadtak. 

A Scandentia rendbe a mai mókuscickányfélék tartoznak. Ezeknek előrenéző sze- 
mük van, és részben a mókusokra, részben a cickányokra hasonlítanak. Gyorsan mo- 
zognak a fákon vagy a bokrok között. Elsősorban apró állatokkal táplálkoznak és gyü- 
mölcsökkel oltják szomjukat. Táplálékukat ülve fogyasztják el, akárcsak a mókusok. 
Délkelet-Ázsiára korlátozódnak, és fosszilis képviselőiket nem ismerjük. A Tupaia-fé- 
léket sokáig ősi típusú rovarevőknek tartották. Mivel az öregujjak jobban szétterpeszt- 
hetők, mint a hüvelykujjak, és szemük előrenéz, újabban a főemlősök közé sorolták a 
mókuscickányféléket. Indokoltabb azonban a csoportot önálló rendként kezelni, 
amely sok ősi bélyege mellett specializált látással és agyfelépítéssel jellemezhető. 

Egyes szerzők szerint a mókuscickányok lennének az összekötő kapcsok a rovarevők 
és a főemlősök között, és mai életmódjuk megfelel a krétaidőszaki ősökének. Ezt a fel- 
tevést az őslénytani anyag nem támasztja alá. 

A foghíjasok (Edentata rend) számos ősi emlős bélyeget őriztek meg, ugyanekkor 
egyes bélyegeik nagyon specializáltak. Alacsony testhőmérsékletük a hőszabályozás 
fejletlenségére utal. Utolsó hátcsigolyáik és ágyékcsigolyáik mellékízületekkel kapcso- 

lódnak egymáshoz. A bordák kettős ízesülési felülettel illeszkednek a szegycsonthoz. 
Az övesállatoknak (tatu) koponyájában megvan a szeptomaxilláre csont, amely a hül- 
lőkön kívül csak a kacsacsőrű emlősnél található meg. Valószínű tehát, hogy a foghíja- 
sok korábban elkülönültek a rovarevőkhöz hasonló ősi emlősöktől, még mielőtt első 
fosszilis maradványaik (paleocén) fennmaradtak volna. A fogredukció viszont speciali- 
zált bélyeg. 

A foghíjasok Amerikára korlátozódnak. Ide tartoznak a hangyászfélék (Myrmeco- 
phagidae család), amelyek foga teljesen visszafejlődött és koponyájuk csőszerűen meg- 
nyúlt. Az állat kis szájnyílásán hosszú nyelvet ölt ki, amelyet a hangyák vagy termeszek 
járataiba mélyeszt. Tapadós nyelvére ragadt rovarokkal táplálkozik. Mellső végtagjai- 
nak erős karmaival bontja szét a termeszépítményeket. Járás közben a karmokat hátra- 
csapja és esetlenül mozog. A miocéntől máig ismert. 

A hangyászokhoz hasonlóan, karmaikat hátracsapva négy lábon jártak az elefánt 
nagyságú Megatherium-félék. Ezek növényevők voltak, és amikor az ágak felé nyúltak, 
hátsó végtagjaikra és farkukra támaszkodtak. A Megatherium volt az első dél-amerikai 
emlőslelet, amelyet CuvIER még 1796-ban írt le. A Megatheriumnak négyszögletes, fel- 
tűnően hosszú fogai voltak. Feje viszonylag kicsiny volt. A Megatherium-félék a mio- 
cénben jelentek meg, és a dél-amerikai pleisztocén egyik legjellegzetesebb emlősei vol- 
tak. Dél-Amerika barlangjaiban részben mumifikált maradványa, prémje és ürüléke is 
fosszilizálódott. A holocén kezdetén mintegy 9000 évvel ezelőtt pusztultak ki, inkább 
az ember, mintsem az éghajlatváltozás hatására. 

A foghíjasok közé tartoznak a lajhárfélék (Bradypodidae család), amelyek fákra ka- 
paszkodva növényekkel táplálkoznak. A pleisztocéntől máig élnek, leszármazási kap- 
csolataik tisztázatlanok. 

A páncélozott foghíjasok közé az övesállatfélék (Dasypodidae család) tartoznak. 
Ezek a paleocénig követhetők vissza a földtörténeti múltban. A maiaknak övekből 
összetett háti páncéljuk van, amely mozgathatóan kapcsolódik egymáshoz. Így veszély 
esetén az állat összegömbölyödve védi a hasi részét. Az óriás övesállat (Glyptodon) vi- 
szont egységes kupolaszerű páncélt viselt. A G/yptodon akkora volt, mint egy orrszar- 
vú. Koponyájának felső része páncélozott volt, akárcsak a nyaktól a farokig terjedő 
rész. Páncélozott gyűrűkből összetett farka volt, amely egyes rokonain buzogányszerű 
tüskéket viselt. A csontpáncél az irharétegben keletkezett és szarupikkelyek borították. 
Koponyájuk rövid és magas volt, feltűnően hosszú fogakkal. A mellső végtag fejletlen- 
ségét az erős hátsó végtag ellensúlyozta, amely a tetőpontnál támasztotta alá a felbolto- 
zódó páncélt. A Glyptodon a pleisztocén végén pusztult ki. A történelem előtti ember 
páncéljukat kunyhónak használta. 

A tobzoskák (Pholidota rend) sokban hasonlítanak az övesállatokhoz, de páncéljuk 
szarupikkelyből áll, hasonlóan a hüllők pikkelyeihez. A pikkelyek tetőcserépszerűen, 
mozgathatóan fedik egymást. Koponyájuk megnyúlt. Csőszerű állkapcsukban nincse- 
nek fogak. Látszólag a hangyászokra hasonlítanak, de nincs köztük rokonsági kapcso- 
lat. A tobzoskák Észak-Amerikában a paleocénben jelentek meg, és később vándorol- 
tak az Óvilágba. Jelenleg Ázsiában és Afrikában élnek. 

A denevérek (Chiroptera rend) csapkodva repülni tudó emlősök. A földről felszállni 
nem tudnak, hanem felülről leejtve magukat kapnak szárnyra. Felkar-és alkarcsontjuk 

megnyúlt, a kéztőcsontok összenőttek. A hüvelykujjon éles karom van. A másik négy 
ujj nagyon megnyúlt. A bőrvitorla kifeszítésében a hátsó végtag és a farok is szerepet 
játszik. A hátsó végtag viszonylag fejletlen és nem járásra, hanem kapaszkodásra szol- 
gál. Ellentétben a madarakkal nem a szemükkel, hanem a kibocsátott és nagy fülükkel 
vagy orrukkal érzékelt ultrahangok segítségével tájékozódnak. A madarakhoz hason- 
lóan szegycsontjukon erős taréjuk van a repülőizmok megtapadására. 

A denevérek rovarokkal és gyümölcsökkel táplálkoznak, de vannak köztük vérszí- 
"vók is. 

A denevérek alakgazdagságban jelenleg a rágcsálók után következnek, mintegy 1000 
fajjal. Sajnos repülő életmódjuk és törékeny csontvázuk miatt csak szerencsés körül- 
mények között fosszilizálódnak. Jelenleg 175 nemzetségük él, és mindössze 20 a kihalt 
nemzetségek száma. Talán éppen ezért jelentős a középsőeocénből előkerült denevérle- 
let (Icaronycteiris), amely nagyon specializált. A denevérek a rovarevőktől származtak, 
és feltűnően korán tértek át a repülésre. Az eocéntól viszont lényegesen nem változtak. 
Koponyamaradványaikból ítélve már a paleocénben ultrahang segítségével tájéko- 
zódtak. Í 

A bőrszárnyúak (Dermoptera rend) róka nagyságú állatok, amelyeknek a fejtől a fa- 
rokig nyúló, páros végtagokkal kifeszíthető és még az ujjukat is beburkoló bőrlebe- 
nyük van. Bőrlebenyük segítségével siklórepülést végezhetnek. Alsó állkapcsukban a 
metszőfogak fésűszerűek, és 8—10 csúcs van rajtuk. Repülésük teljesen eltér a denevé- 
rekétől, és inkább a rovarevőkkel és az ősi főemlősökkel mutatnak rokonságot. 

A bőrszárnyúak Észak-Amerikában az alsópaleocénben jelentek meg. Jelenleg Dél- 
kelet-Ázsiára korlátozódnak, mindössze két fajjal. 

A legidősebb főemlős- (Primates rend) maradványok a rovarevők rokonságára utal- 
nak. Ezért indokolt itt tárgyalni őket, még akkor is, ha egyetlen képviselőjük, az em- 
ber, ki tudott emelkedni az állatvilág szintjéből. 

A főemlősök rendjére a fejletlen és fejlett bélyegek keveredése jellemző. Fejletlen bé- 
lyegük az ötujjú végtag, a talponjárás, az orsócsont és a singcsont, valamint a sípcsont 
és a szárkapocscsont önállósága, továbbá a metszőfogak, szemfogak, előzápfogak és 
zápfogak jelenléte. A végtagok eredetileg a fogáshoz alkalmazkodtak, többnyire a töb- 
bi ujjal szembefordítható hüvelykujjal. Az eredetileg oldalirányban levő szemek előre- 
kerülnek, amely térbeli látáshoz vezet. Legfejlettebb bélyegük az agy, amelynek mérete 
a testhez viszonyítva nagy. Már itt hangsúlyozni kell azonban, hogy az , agyasodás" 
nemcsak a főemlősök törzsfejlődését jellemzi, hanem az emlősökét általában. 

Egészen 1836-ig — amíg az első főemlősleleteket meg nem találták — úgy hitték, 
hogy a Primatesek a legkésőbb jelentek meg a , teremtés színpadán". Ma már tudjuk, 
hogy a főemlősök az emlősök egyik legnagyobb történeti múltú rendjébe tartoznak. El- 
ső ismert képviselőik mintegy 70 millió éves rétegekből kerültek elő, ősi rovarevőkkel és 
a legidősebb patásmaradványokkal együtt. Az őspatás (Protungulatum) sok bélyegé- 
ben hasonlít a ragadozók őséhez. A lelőhelyen gyakoriak voltak a Multituberculaták, 
és kis számban fordultak elő a dinoszauruszok. A legidősebb főemlőst Purgatoriusnak 
nevezik. A purgatórium a bűnös lelkek börtöne. A furcsa név nem a leletre, hanem a le- 
lőhely (Montana, Egyesült Államok) embertelen gyűjtési körülményeire utal. Minden- 

esetre a fosszília azt bizonyítja, hogy a felsőkrétában már elkülönült egymástól a rovar- 
evők, Condylarthra-félék és a főemlősök rendje. 

A főemlősök közel állnak a rovarevőkhöz. A rovarevők zápfogán azonban a gumók 
hegyesebbek, a főemlősökén pedig tompább. A Purgatoriusnak zápfogain a gumók még 
magasak voltak, amelyből a rovarevőkkel közös ősre lehet következtetni. A főemlősök 
koponyája annyiban tér el a rovarevőkétől, hogy az arcrész rövidebb, és az agy széles- 
sége meghaladja annak hosszúságát. 

Maga a Purgatorius a legősibb főemlős alrendbe (Plesiadapiformes) tartozik. Ez az 
alrend a felsőkrétától az eocén végéig élt. 

Ősi alrendet (Strepsirhini) alkotnak a félmajmok (Lemuriformes infraordo), vala- 
mint az eocénre és az oligocénre korlátozódó Adapis-félék (Adapiformes infraordo). A 
félmajmok fán élő, éjszakai állatok, hosszú farokkal és kevés zápfoggal. Fogképletük 
általában: 

dd 23 
3 1 3 3 

A félmajmok Madagaszkár, India és a Szunda-szigetek, valamint Afrika lakói. A 
félmajmokhoz tartozó makiszerűeket a pleisztocéntől, a lóriszerűeket a miocéntől 
kezdve ismerjük. Feltehetően az Adapis-féléktől származtak. 

A négykarmos félmajmokat (7Zarsiiformes infraordo) rövid, kerek fej, korongsze- 
rűen kiszélesülő ujjak, megnyúlt hátsó végtag és hosszú farok jellemzi. A hátsó láb má- 
sodik és harmadik ujján van a karom, amelyről nevüket kapták. Fogképletükre a met- 
szőfogak számának csökkenése jellemző : 

2 2 3 8 a 
1 1 3 3 

A négykarmos félmajmok az eocénben jelentek meg, és a miocénig követhetők a 
fosszilis anyagban. A négykarmos félmajmok a Haplorhini alrendbe tartoznak. Ma 
egyetlen nemzetségük, a koboldmaki (Tarsius) három faja Délkelet-Ázsiában él. Főleg 
rovarokkal és gyümölcsökkel táplálkozik. 

A szélesorrú majmok (Platyrrhini alrend) jelenleg Közép- és Dél-Amerika területére 
korlátozódnak. Ezért újvilági majmoknak is nevezik őket. Fogképletük : 


2 1 32. 
2 1 3 2 


A széles orrsövényű majmok közé tartoznak a csuklyásmajom-félék és a selyemmaj- 
mocska-félék. 
A keskenyorrú majmok (Catarrhini alrend) orrsövénye keskeny. Fogképletük : 


7 RB MRS ZRK BEN 
2 12 3 


Farkuk sohasem fogódzó, kivételesen csökevényes. Mivel ma az óvilági területre kor- 
látozódnak, ezért óvilági majmoknak is nevezik ezeket. Valószínű, hogy az eocén végén 
különültek el a Plesiadapiformes alrendből. 


364 


A keskenyorrú majmok egyik főcsaládjába tartoznak az emberszerűek (Hominoi- 
dea). Az emberszabásúak egyik családja (Pliopithecidae) kihalt. Ezeknek fejletlen far- 
kuk és viszonylag rövid mellső végtagjuk volt. Az egyiptomi (Fayum) alsóoligocénben 
jelentek meg, és a pliocénben haltak ki. A Pliopithecust 1975-ben Rudabányáról is leír- 
ták. A Pliopithecus-féléket sokáig a gibbonok őseinek tekintették, újabban a gibbon- 
féléket (/ylobatinae alcsalád) a Hominidae családba sorolják. 

A Hominidae családba a Hylobatinae alcsaládon kívül még két alcsalád tartozik : a 
Ponginae és Homininae alcsalád. A Ponginaek az emberszabású majmok : a mai oran- 
gután (Pongo), a csimpánz (Pan) és a gorilla (Gorilla). A genetikai vizsgálatok szerint 
különösen a csimpánz áll szorosabb rokonságban az emberrel. A kromoszómák mint- 
egy ezer, alaposan vizsgált szalagja alig különbözik egymástól a két csoportnál. A gene- 
tikai azonosság és a feltűnő biológiai különbség történeti úton oldható fel. Az ember- 
szabású majmok korán elkülönültek az ember-féléktől. A miocénben, mintegy 15—16 
millió évvel ezelőtt még alig különbözött az emberszabású majmok őse f(Sivapithecus) 
az ember-félék ősétől (Ramapithecus), később a két ág elkülönült egymástól. 

A Sivapithecus és a Ramapithecus először Indiából került elő. A Sivapithecushoz kö- 
zel álló kihalt emberszabású majmokat Afrikában Proconsul, Európában Dryopithe- 
cus néven írták le. Fiatalabbak a kínai gyógyszertárakból gyűjtött Gigantopithecus fo- 
gai. Ez a kihalt emberszabású majom na- 
gyobb volt a mai gorillánál. Magukra az 
emberszabású majmokra jellemző a meg- 
nyúlt mellső végtag, a többi ujjal szembe- 
fordítható kis hüvelykujj, a négy lábon 
járással kapcsolatos medencefelépítés, az 
U alakú fogív, az állcsúcs hiánya, az agy- 
koponya lapossága, a fejlett szemfog, a 
szemfog és a metszőfog között levő hé- 
zag, az agykoponyán az izmok megtapa- 
dására szolgáló tarajok és nem utolsósor- 
ban az agyüreg fejletlensége (maximálisan 
680 cm?) (162—164. ábra). 

Az emberfélék őseinek a Ramapithe- 
cust tekinthetjük. Ennek fogíve parabola 
alakú volt, kis metszőfogakkal és szemfo- 
gakkal, rövid arccal. A Ramapithecus ro- 
konságába tartozik a rudabányai felső- 
miocénből leírt Rudapithecus. Kora 


162. ábra. Az álló gorilla (7) és az ember (2) testtar- 
tása a gerincoszlop feltüntetésével. A tengelyek és a 
súlypontok elrendeződése eltér egymástól. BABIN 
(1971) nyomán 


163. ábra. Az arckoponya megváltozása és az agykoponya feldomborulása a gorillánál (7) és az embernél 
(2), a majom (3) és az ember (4) őrlőfoga, a fogazat U alakja a majmoknál (5) és parabola alakja az embernél 
(6). BABIN (1971) nyomán 


10—12 millió évre becsülhető. A magyarországi lelet rendkívül fontos. Azt bizonyítja, 
hogy az ember felé vezető fejlődés útja nem korlátozódott Ázsiára (Ramapithecus), il- 
letve Afrikára (,, Kenyapithecus" — Ramapithecus), hanem Európát is figyelembe kell 
venni, amikor az emberiség bölcsőjét keressük. 

Az emberfélék közül Afrikában különösen az A ustralopithecus-leletek fontosak. El- 
ső maradványait 1924-ben írták le, de a második világháború után különösen az Oldu- 
vai-szurdok (Tanzánia) nyújtott nagyon gazdag anyagot erről a kihalt nemzetségről. 
Az Australopithecusok mintegy 6 millió évvel ezelőtt jelentek meg Afrikában és egy 
millió évvel ezelőtt halhattak ki. Kortársai voltak tehát az , ügyes" embernek (Homo 
habilis), és az előembernek (Homo erectus). Az Australopithecusok jellemzője a kis- 
méretű agykoponya (agyüreg 450—700 cm?) és a fejlett állkapocs. Koponyájuk magas- 

sága meghaladta az emberszabású majmokét, az ízületi bütykök (kondilus okcipitálisz) 
előretolódtak, fogívük parabola alakú volt kevésbé fejlett szemfogakkal és foghézag 
nélkül. A fogazat alapján az Australopíthecusok nem fejlett emberszabású majmok 
voltak, hanem az emberfélék rokonságába tartoztak. Vulkáni hamuban megőrzött láb- 
nyomnaik tanúsága szerint is két lábon jártak, és valószínűleg eljutottak az eszközkészí- 


164. ábra. A főemlősök koponyájának növekedése és a mérctarányok megváltozása a törzsfejlődés során. 
1—2 — eocénkorú ősök, 3 — kihalt óvilági majom, 4 — mai csimpánz, 5 — Australopithecus, 6 — Homo 
erectus. 7 — neandervölgyi ősember, 8 — Homo sapiens. STEBBINS (1968) nyomán 


ma 


S 


S 
: ún 


[8 


JA 


367 


tés szintjére. Erdőlakó, fán élő ősöktől származtak, de a miocén és a pliocén határán el- 
özönlötték Afrika szavannáit. Leleteik azt bizonyítják, hogy a két lábon járás megelőz- 
te az agy fejlődését, mint ahogyan azt már LAMARCK és DARWIN feltételezte. Az A ustra- 
lopithecusnak több faja élt (A. africanus, A. robustus, A. boisei). Ezek a fajok részben 
egyidejűleg, egymás mellett éltek, a bizonytalan leszármazási kapcsolatú Homo habilis- 
szal együtt. 

Az Australopithecusnál fejlettebbek voltak az előemberek (Homo erectus). Első ma- 
radványukat 1890-ben Jáván találták meg. Alacsony koponyatető, állkapocstöredék, 
és mai emberéhez hasonló combcsont került elő, a Sólo folyó kiszáradt medréből. Ez 
volt a híres , jávai majomember" , a keresett összekötő kapocs a majom és az ember kö- 
zött. HAECKEL szerint , Ez a lelet fontosabb az antropológiában, mint a sokat dicsért X- 
sugarak a fizikában". Sokan kétségbe vonták a lelet hitelességét, amíg azután más terü- 
letekről is elő nem kerültek az előember fosszíliái. Először a jávai leletet Pithecantro- 
pus néven írták le, de újabban a genust bevonták a Homo nemzetségbe. Az ázsiai lele- 
tek közül fontosak a jávaiak (H. erectus erectus) és a kínaiak (H. erectus pekinensis). 

Számunkra legértékesebb a vértesszöllősi lelet (H. erectus palaeohungaricus). A vér- 
tesszöllősi nyakszirtcsont mintegy 350 000 éves. A Duna-terasz édesvízi mészkövéből ke- 
rült elő 1965-ben. Vele egy rétegben megmunkált kavicsokat is találtak (,, Budai ipar"). 
Ilyen eszközöket korábban csak Ázsiából és Afrikából ismertek. A vértesszöllősi elő- 
ember együtt élt a kardfogú tigrissel (Epimachairodus), az etruszk orrszarvúval (Dider- 
mocerus etruscus), a vad kutyával (Canis etruscus) és a hóddal (7Trogontherium). Ma- 
gából a koponyacsontból nagy agytérfogatra (1300 cm?) és egyszerű agyfelépítésre lehet 
következtetni. A vértesszöllősi lelet értékét a kitűnő gyűjtés adja meg. A kísérő faunán, 
flórán stb. kívül a kőeszközök is utalnak az előember életére és egykori környezetére. 

Az előember maradványai Észak-Afrikából is előkerültek (H. erectus mauritanicus 
stb.). 

Az előember agytérfogata meghaladta az Australopithecusét. A jávai leletek 880 
cm3, a pekingiek 1043 cm? agytérfogatra utalnak. Jelenleg a Homo sapiens átlagos agy- 
térfogata 1350 cm!. Igaz, már DARWIN megírta, hogy nem lehet az intelligenciát köb- 
centiméterben mérni. Tényleg feltűnő, hogy az őslénytani anyag egyértelműen az agy- - 
térfogat fokozatos fejlődéséről tanúskodik, ugyanekkor a mai embernél ennek semmi- 
féle jelentősége nincs. A mai emberek agytérfogata nagyon változó 1000 cm? (pl. ANA- 
TOLE FRANCE) és 2200 cm? (pl. BYRON, CROMWELL) között. : 

Az előember koponyája még lapos volt és erős csontozatú, fejlett szemöldökívvel, 
nagy szemfoggal és foghézaggal. 1 millió és 500 000 év között volt a legelterjedtebb. 

Az emberré válás során az egyes jellegzetes bélyegek különböző időben alakultak ki. 
A két lábon járás megelőzte a kéz használatát, a kéz fejlődése megelőzte a fogazat át- 
alakulását. Ezt követte az agytérfogat növekedése, majd a koponya feldomborulása, az 
állcsont kialakulása és a szemöldökív visszafejlődése. Az anyagi kultúra viszonylag las- 
sabban követte a testi fejlődést az eszközök alkalomszerű használatától a tudatos esz- 
közhasználatig és annak megőrzéséig, a tűz fölfedezése után a temetkezési szertartások 
kialakulásáig, majd az állattenyésztés, a földművelés, a városépítés stb. kezdetéig. Az 
ember társadalmi munkával emelkedett ki az állatvilágból, kultúrájának átadásában 
nem a genetikai öröklődés, hanem a társadalmi örökségátadás játszott döntő szerepet. 

A főemlősök trópusi erdőlakók. Viszonylag kevés fosszília alapján rajzolható ki 
törzsfejlődésük fő iránya. Minden új lelet hozzájárulhat az ember származásának tisz- 
tázásához. 

Bizonyos fokig az ősi rovarevőkkel mutatnak rokonságot a kihalt Taeniodonta rend 
tagjai. Rövid, széles koponya, hatalmas karmok, állandóan növekvő, , ceruzaszerű" , 
magas koronájú fogak jellemzik a csoportot. Az előzápfogakon és a zápfogakon a fog- 
zománc vékony szalaggá csökevényesedett (, szalagfogúak"). A fejlettek fogazatában 
megjelent a kopás ellen védelmet nyújtó cement. A fogredukciónak megvan a nyoma. 
Egyik specializált képviselőjük (Psittacotherium) fogképlete a következő : 


I 123. 
I 1 2 3 


A szemfogak azonban mindig megmaradnak, és egyeseknél egészen beburkolja felüle- 
tüket a zománc. Az 1-es és 5-ös ujj fokozatosan visszafejlődhetett. Karmukból ítél- 
ve ásó életmódot is folytathattak. Méretük a macska, a birka vagy a tehén nagyságát 
érte el. 

A Taeniodonták a paleocénre és az eocénre korlátozódnak. Progresszív águk 33 mil- 
lió év alatt nagyon sokat fejlődött, méret és fogspecializálódás szempontjából egy- 
aránt. Ez a rend kirívó példája tehát az evolúciós tempó felgyorsulásának. Mégis az eo- 
cén végén a rend kihalt. Ennek esetleg az előnytelen, inadaptív alkalmazkodásban ke- 
reshetjük a magyarázatát. A magas koronájú, cementtel megerősített őrlőfogak nincse- 
nek összhangban a fejlett szemfogakkal. Itt két ellentétes evolúciós irány együttes elő- 
fordulásáról lehet szó, amely nem járt sikerrel. A rend Észak-Amerikából és Ázsiából 
ismert. 

A nyúlalakúak (Lagomorpha rend) felső állkapcsában a működő, gyökértelen, 240- 
mánccal burkolt metszőfogak mögött még egy második metszőfogpár is van. Ezért ket- 
tős metszőfogúak (Duplicidentata). Jellemző fogképletük : 


2 0 3 3. 
1 0 2 3 


Az erős igénybevételnek kitett metszőfogak állandóan kopnak és pótlódnak. 

A nyúlalakúak növényevő szervezetek, és életmód szerint közel állnak a rágcsá- 
lókhoz. 

Az alaki és életmódbeli hasonlóság ellenére a nyúlalakúak nem a rágcsálók rokonai, 
hanem inkább a patások őseivel hozhatók törzsfejlődési kapcsolatba. Első leleteik a 
kelet-ázsiai paleocénből kerültek elő. Az eocénben elterjedtek Amerikában és az oligo- 
cénben behatoltak Európa területére. A miocénben érték el Afrikát, és csak a holocén- 
ben terjedtek el Ausztráliában. A pocoknyúl-féléknek (Ochotonidae család) a miocén- 
ben volt a virágkoruk, a nagyobb termetű nyúl-féléknek (Leporidae család) legtöbb 
nemzetsége a pliocénben alakult ki. 

Maguk a rágcsálók (Rodentia rend) fejlett és állandóan növekvő metszőfogakkal jel- 

lemezhetők. Szemfoguk nincs, és az őrlőfogak közül többnyire csak egy előzápfog és 
három zápfog marad meg. Eredeti fogképletük : 


1 0 23. 
1 0 1 3 


Ez a fogazat tovább egyszerűsödhet. A zápfogak gyökeresek vagy gyökértelenek. Az 
alsó állkapocs úgy ízesül a koponyához, hogy hátrafelé és előrefelé is tud mozogni, 
aszerint, hogy az állat a metszőfogakat használja-e vagy sem. 

A rágcsálók túlnyomó többsége növényevő, de akad köztük rovarevő, halevő, raga- 
dozó és mindenevő. Környezeti alkalmazkodóképességük páratlan az emlősök között. 
Az embernek a patkánnyal folytatott küzdelme mind ez ideig nem hozott sikert. A rág- 
csálók világszerte elterjedtek a trópusi övtől a sark körüli területekig, a sivatagtól a 
4000 m-t meghaladó hegycsúcsokig. Egy részük földbe ássa be magát, de van, amelyik 
vízben él vagy fánlakó. 

A fosszilis rágcsálók rendkívüli paleontológiai jelentőségére viszonylag későn figyel- 
tek fel a paleontológusok. Pedig mint környezetjelzők és korjelzők, különösen a pleisz- 
tocén tagolásában, nagyon fontos szerepet játszanak. A barlangokból gyűjtött fogak 
alapján pontosan kirajzolhatók azok az éghajlatváltozások, amelyek a pleisztocént jel- 
lemzik. 

A rágcsálók az alsópaleocéntől máig élnek. Észak-Ázsiában jelentek meg, és már a 
paleogénben világszerte elterjedtek. A ma élők közül talán a legismertebb a hód (Cas- 
tor), a pocok (Microtus), a mókus (Sciurus), a sül (Hystrix) stb. 

Jelenleg a rágcsálóknak mintegy 7000 fajuk él, és leírt nemzetségeik száma mintegy 
359/9-át alkotja az összes emlősnek. 

Az emlősök közül a vízi életmódhoz legtökéletesebben a cetek (Cetacea rend) alkal- 
mazkodtak. Mellső végtagjuk úszószerű, megsokszorozódó ujjpercekkel. Hátsó vég- 
tagjuk — és bizonyos értelemben medenceövük — visszafejlődött. Szemük kicsiny. Az 
orrnyílások a homlokrészre tolódtak, és részben összeolvadtak. Fogváltás nincs, sőt 
egy részüknek csak embrionális állapotban van foguk, a felnőtteknél a fogakat 3 m 
hosszúságot is elérő szarulemezek (, halcsont") helyettesítik. A fogascetek hímjének 
felső szemfoga több, mint 2 m-es hosszú csavart agyarrá válhat (narval), a delfinnek 
pedig mintegy 250 egyforma, egycsúcsú foga van. A fogasceteknek feltűnően fejlett az 
agyuk, sok tekervénnyel és a hallóközpont specializálódásával (ultrahang). 

Valamennyi cet egész élettartama alatt a vízben él, és itt hozza világra az ivadékát. 
Halakkal vagy fókákkal táplálkozik, a legnagyobbak pedig (30 m testhossz) apró ráko- 
kat szűrnek ki a vízből. Túlnyomó többségük tengeri, bár vannak köztük folyókban és 
tavakban élő csoportok is. 

Az anatómiai felépítés, kromoszóma-és szérumelemzés alapján a cetek őseit a páros- 
ujjú patások rokonainak kell tekintenünk. Az egyiptomi középsőeocénből előkerült 
Protocetus (Archaeoceti alrend) jellegzetes, általános bélyegeket magán viselő, genera- 
lizált, kollektív forma, amely egyrészt a kihalt Condylarthrákkal, másrészt az ősi, raga- 
dozószerű csoporttal (Creodontia) is törzsfejlődési kapcsolatba hozható. 

A Protocetus teljes mértékben a vízi életmódhoz alkalmazkodott, közepes testméret- 

tel, viszonylag kicsiny és nagyon egyszerű felépítésű aggyal, alacsony, megnyúlt kopo- 
nyával és ősi méhlepényesekre utaló fogképlettel : 


3 1! 4 3—2 
3 I 4 3 


ahol még jól elkülöníthetők a metszőfogak a szemfogaktól és az őrlőfogaktól. A hátsó 
őrlőfogak szekodont típusúak, amelyből ragadozó életmódra következtethetünk. A zo- 
mánccal burkolt fogak fogváltása viszonylag későn következett be. A szemfog kúp ala- 
kú volt. A fejlettebb csoportoknál az őrlőfogak ellapultak, és több, egyszerű csúcsban 
végződtek. Ezeknek a fogaknak a szétbomlásából alakult ki a fogascetek (Odontoceti 
alrend) sok egyforma foga. Ugyancsak az ősi cetektől vezethetők le a sziláscetek (Mys- 
ticeti alrend). A fogasceteket a felsőeocéntől, a szilásceteket a középsőoligocéntől kezd- 
ve ismerjük. 

A középsőpaleocénben megjelenő ragadozók (Carnivora rend) első képviselői a ro- 
varevőkkel mutatnak rokonságot. A ragadozókat általában jellemzi a metszőfogak fej- 
letlensége, az erős szemfogak, valamint a törőollós fogpár kialakulása. Ez a csontok 
összemorzsolásában oly jelentős fogpár a felső állkapocs negyedik előzápfogából és az 
alsó állkapocs első zápfogából alakult ki. A hátsó zápfogak elcsökevényesedhetnek. A 
ragadozók nyaka mindig rövid, a végtagok futáshoz vagy ugráshoz alkalmazkodtak, 
ujjaik karomban végződnek. A Carnivorák nagy része szárazföldi ragadozó (Fissipedia 
alrend), de egy részük (fóka-, rozmárfélék) a vízi életmódhoz alkalmazkodott (Pinnipe- 
dia alrend). Egyes csoportok másodlagosan áttérhetnek a növényevésre (panda). 

A legidősebb ragadozók kis termetű, teljes fogazatú, alacsony koponyájú, ötujjú és 
nagyon hosszú farkú emlősök voltak (Miacidae család), amelyeknek hegyes gumóiú 
zápfogai a rovarevőkére emlékeztettek. Az eocén és az oligocén határán alakultak ki az 
új típusú modern ragadozók ősi formái. Ezekre az elülső premolárisok és a hátsó molá- 
risok elcsökevényesedése jellemző, amely egyenes összefüggésben van a törőollós fog- 
pár megerősödésével. 

A ragadozók kialakulási területe Észak-Amerika volt. Csak a középsőpliocénben a 
közép-amerikai szárazföldi híd kialakulásakor tudtak eljutni Dél-Amerikába. Az úszó- 
lábúak viszonylag későn jelentek meg : első fosszilis leleteik a középsőmiocénből kerül- 
tek elő. Ebben az időben már annyira sikeresen alkalmazkodtak a vízi életmódhoz, 
hogy leleteikből egyértelműen megállapítható, hogy fülesfókákról vagy rozmárokról 
van-e szó. A kihalt ragadozók közül említésre méltó a kardfogú tigris (Smilodon) és a 
barlangi medve (Ursus spelaeus). A kardfogú tigris 907-os szögben tudta kinyitni áll- 
kapcsát, és hatalmas felső szemfogaival döfte le áldozatát (7165. ábra). A barlangi med- 
ve nem volt ragadozó, hanem másodlagosan áttért a növényevésre. Mindkettő a pleisz- 
tocénben élt, és az eljegesedés után kihalt. 

A ragadozókhoz közel álló, kihalt rendbe tartoznak a Creodontiák. A valódi ragado- 
zóktól alacsonyabb koponyájukkal, kisebb agyukkal és viszonylag hátrább levő törő- 
ollós fogpárukkal különböznek. A törőollós fogpár kialakításában a felső állkapocs el- 
ső vagy második őrlőfoga, valamint az alsó állkapocs második és harmadik őrlőfoga 
vett részt. 

A Creodontiák az észak-amerikai középsőpaleocénben jelentek meg. Az eocénben 

165. ábra. Az oroszlán (1), és a kardfogú tigris (Smi- 
lodon) koponyája (2) a rágóizmok feltüntetésével. 
ERBEN (1975) nyomán 


átterjedtek Ázsiába, majd Európába, sőt 
Afrikába is, de a pliocénben kihaltak. 

Ugyancsak ősi, kihalt rendbe tartoznak 
a már korábban említett Condylarthrák. 
Koponyájuk közepes méretű és alacsony 
volt, kicsiny és egyszerű felépítésű aggyal. 
Fogazatuk általában teljes volt. A szem- 
fogak erősek voltak, és az előzápfogak 
többé-kevésbé hasonlítottak a zápfogak- 
hoz. Magát a hasonlóságra irányuló fejlő- 
dést  premolárisok  molarizálódásának 
nevezzük, és fontos lesz a patások törzs- 
fejlődésében. Ötujjú végtagjaik karom- 
ban vagy patában végződtek. 

A  Condylarthra-félék talpon járó 
(plantigrád) vagy részben ujjon járó (sze- 
midigitigrád) növényevők, esetleg minden- 
evők voltak. Az alsókrétától az oligocé- 
nig éltek Amerikában és Eurázsiában. 
Evolúciós szempontból nagyon jelentő- 
sek, mivel biztos ősei több dél-amerikai 
patás rendnek, valamint a páratlan ujjú patásoknak. Tőlük származhattak a cetek és a 
csövesfogúak, a páros ujjú patások, az ormányosok és a szirének is. 

A dí. amerikai patások (Litopterna, Notoungulata, Astropotheria, Xenungulata, 
Pyrotheria rend) törzsfejlődése szép példája a sokirányú alkalmazkodásnak (adaptív 
radiáció) és a párhuzamos fejlődésnek. A Gondwana szétesése után Dél-Amerika ön- 
álló kontinenssé lett, ahová az , igazi"? (méhlepényes) ragadozók nem tudtak behatolni. 
A patások az alsópaleocéntől az alsópleisztocénig, tehát mintegy 65 millió éven át önál- 
lóan fejlődtek a különböző életmódnak megfelelően. Egyesek a rágcsálókhoz, mások a 
vízilóhoz vagy az orrszarvúhoz hasonló alakúak lettek, anélkül, hogy rokonsági kap- 
csolatban állottak volna ezek eurázsiai és észak-amerikai megfelelőivel. A dél-amerikai 
patások virágkora az oligocénben és a miocénben volt. Kihalásuk szorosan összefüg- 
gött a közép-amerikai szárazföldi híd kialakulásával és a méhlepényes ragadozók invá- 
ziójával. 

A dél-amerikai patások közül a legmagasabb fejlettségi fokra a Litopterna rend tag- 
jai jutottak. Koponyájuk még ősi, Condylarthra jellegű volt, de törzsfejlődésük során 
a szemfogak és metszőfogak redukálódtak, és a premolárisok molarizálódtak. Az ere- 
detileg alacsony koronájú zápfogak magas koronájúvá váltak, négyszögletes kereszt- 

metszettel szelenodont vagy lofodont típusú alacsony karéjokkal. A végtagok szélső uj- 
jai teljesen redukálódtak, és a legfejlettebb nemzetségüknek (Thoatherium) mindössze 
egy ujja volt. Mivel a kettes és a négyes ujj csökevénye is hiányzott, a Thoatherium spe- 
cializáltabb volt, mint a jelenleg élő legspecializáltabb páratlan ujjú patás, a ló 
(Eguus) ! 

A Litopternák füvespusztákon élő növényevők voltak. Egyeseknek hátrafelé toló- 
dott az orrnyílásuk. Ebből arra következtethetünk, hogy élt köztük elefántszerű ormá- 
nyos alak is. 

A csövesfogúak (Tubulidentata) rendjébe sajátos fogazatú emlősök tartoznak. Az 
őrlőfogak számos keskeny dentinanyagú csövecskéből állnak. A csöveknek nincs gyö- 
kerük, a fog állandóan növekszik, a nyitott pulpájú fogakon nincs zománc, és fölül a 
csöveket cement zárja le. Metszőfogaik és szemfogaik nincsenek. A mellső és hátsó 
végtag patái ásásra alkalmazkodtak. A mellső végtag négy-, a hátsó ötujjú. 

A csövesfogúak karomszerű patáikkal gyorsan be tudják ásni magukat a földbe, és 
rovarokkal, elsősorban hangyákkal és termeszekkel táplálkoznak. 

Az emlősök közt egyedülálló fogazatú csövesfogúak koponyája, különösen agyfel- 
építése, Condylarthra jellegű. Minden bizonnyal ebből a rendből származtak, jóllehet 
az összekötő láncszemek hiányzanak. Biztos maradványaikat a miocéntől ismerjük. Je- 
lenleg egyetlen fajuk él, az afrikai földimalac (fOrycteropus). 

Valószínűleg szintén a Condylarthráktól származtak a kihalt Pantodonta rend tag- 
jai. Közepes vagy nagy méretű, disznószerű, rövid végtagú ötujjú patások voltak teljes 
fogazattal, fejlett felső szemfogakkal, egyszerű előzápfogakkal és kezdetben három- 
szögletű, ötgumós felső zápfogakkal, amelyből két gumó V alakú volt. Mocsarakban 
éltek, és kizárólag az északi félgömb kontinenseire korlátozódtak. A középsőpaleocén- 
ben jelentek meg, és az oligocénben haltak ki. 

Az óharmadkorra korlátozódott egy különös emlősrend, a Dinocerata ordo. Nagy- 
méretű, ötujjú patások tartoztak ebbe a rendbe, hosszú és alacsony koponyával, mely- 
ben több pár, sorban elhelyezkedő csontdudor helyezkedett el. Elülső fogaik általában 
elcsökevényesedtek. A felső zápfogak és előzápfogak fogtaraja V alakú volt. Egyesek- 
nek fejlett felső szemfoguk volt. Ez az agyar lehetett a védőfegyverük. 

A Dinoceráták a paleocénben jelentek meg és az eocénben haltak ki. Közéjük tarto- 
zott az észak-amerikai Uintatherium, amelynek fején három pár szarv helyezkedett el 
egymás után. Az Uintatherium orrszarvú nagyságú emlős volt, és az eocénre volt jel- 
lemző. 

Az ormányosok (Proboscidea rend) jellemzője a feltűnően nagy, magas és rövid fej, 
a hátrafelé tolódott orrnyílás, a metszőfogakból kialakult agyar, a nagyon rövid alsó 
állkapocs, az oszlopszerű, ötujjú végtag és a nagyon üreges csontszerkezet (166. ábra). 
A mai elefántok foga nagyon csökevényes : 

Az agyart nem borítja zománc (, elefántcsont"). Az előzápfogakat és a zápfogakat 
ferde dentinlemezek alkotják, amelyeket cementanyag tart össze. Az alsó és felső állka- 

166. ábra. Az ormányosok evolúciójának fő irányai. POMEROL (1973) nyomán 

pocsban csak egy-egy, esetleg két-két őrlőfog működik, és ezek elkopása után alulról és 
hátulról tolódnak helyükbe az új zápfogak. 

Az elefántok csapatban élnek, és kizárólag növényekkel táplálkoznak. 

Az ormányosok Egyiptomban az alsóeocénben jelentek meg, és Afrikából elözönlöt- 
ték az összes tágas kontinenst. A pleisztocénben elérték Dél-Amerikát is. A pleisztocén 
után Amerikából és Európából eltűntek, és csak Afrikában és Dél-Ázsiában élnek to- 
vább. 

Az ormányosok őse (Moeritherium) disznó nagyságú, megnyúlt testű, rövid végtagú 
állat volt, csaknem teljes fogazattal. A második metszőfog fejlettebb volt a többinél. 
Ebből alakult ki az elefánt agyara. Zápfogaikon mindössze négy gumó volt. A Moeri- 
theriumtól kiinduló fejlődésre méretnövekedés, az egyes testrészek növekedésében mu- 
tatkozó aránytalanság (pl. mellső végtag sokat nő, a nyak keveset), a zápfogakon a gu- 
mók számának fokozódása, a fogcement megjelenése és a korona megnagyobbodása, a 
koponya feldomborulása és a változatos agyarfelépítés jellemző. 

Az ormányosok közül a kihalt masztodonfélékre (Mastodontoidea alrend) az ala- 
csony fogkorona, a sokgumós zápfogak (maximálisan 37 gumó a hátulsó zápfogon) és 
a mindkét állkapocsban fejlett agyar a jellemző. Az agyarakat zománc burkolhatja. Az 
agyarak egyenesek vagy enyhén fölfelé hajolnak. A masztodonfélék foga a hazai fiatal 
üledékes kőzetekben nem tartozik a ritkaságok közé. 

Az ormányosok elkülönült ágát alkotják a , kapafogú őselefántok" (Deinotherioidea 
alrend). Ebbe az alrendbe egyetlen nemzetség tartozik, a Deinotherium. Jellemzője a 
megnyúlt, alacsony koponya, az alsó állkapocsban a hatalmas, lefelé irányuló és eny- 
hén hátrafelé hajló agyar és a rövid koronájú két vagy háromtarajú zápfogak. A Dei- 
notherium négyméteres vállmagasságával a legnagyobb ormányos volt. Viszonylag 
hosszú földtörténeti időn át élt. Franciaországban és Magyarországon találták első lele- 
teit (alsómiocén), és a pleisztocénben halt ki. A Deinotherium jó példája az inadaptív, 
azaz előnytelen alkalmazkodásnak. A fejlett növényevők őrlőfogait a kopás ellen ce- 
ment és a magas fogkorona védi. Fogazat szempontjából a Deinotherium nem fejlő- 
dött, és bár hasonlított az elefánthoz, mégis kihalt. 

Az elefántfélék (Elephantoidea alrend) közül, amelyekre a soklemezes polilofodont 
zápfog és a felső állkapocsban a fejlett szemfog jellemző, a mammut (Mammuthus, 
Mammonteus) a legismertebb. A pleisztocén hideg sztyeppjén lakó ormányos volt, 
amely mintegy 10 000 évvel ezelőtt pusztult ki. Az ősember — ezt a berezovkai teljes le- 
let óta tudjuk — , hiteles", szakszerű rajzokat készített róla. 

Kihalt ormányost mutat be a 74. tábla, I. kép. " 

A szirének (Sirenia ordo) rozmár nagyságú, vízi életmódhoz alkalmazkodott patá- 
sok, amelyek teste vízszintes farkúszóban végződik. Mellső végtagjuk úszólapátszerű, a 
hátsó végtag elcsökevényesedett. Csontjaik tömörek. Az elülső fogakat szarulemezek 
helyettesítik, a hátsók az egyedi fejlődés során lassan hátulról előre tolódnak, majd ki- 
esnek. Bőrük nagy részén nincsen Szőr. 

A szirének tengerpartok közelében, illetve folyókban élnek, és kizárólag növények- 
kel táplálkoznak. 

A szirének ősei Afrikában a középsőeocénben jelentek meg, és ekkor még közel álltak 
az ormányosok őséhez (Moeritherium). Az ősöknek teljes foguk volt, és még fejlett volt a 

medenceövük. Az oligocén formák közül az óbudai , kiscelli agyag"-ban is található 
maradványuk (Halitherium), amelyre különösen a vaskos bordák a jellemzők. 

Az Embrithopoda rendbe egyetlen nemzetség tartozik, az Arsinoitherium. Kihalt, 
teljes fogú, ötujjú növényevő volt, koponyáján elöl két pár szarvval. Az elülső szarvpár 
szokatlanul fejlett volt. A csontszarvak pedig belül üresek voltak és kapcsolatban álltak 
egymással. A fogak magas koronájúak voltak, és az állat teljes fogú volt. Az egyiptomi 
alsóoligocénből került elő, anélkül, hogy leszármazási kapcsolatait ismernénk. 

Ugyancsak Afrika lehetett az őshazájuk a szirtiborzszerűeknek (/yracoidea rend). 
Ezekre megnyúlt metszőfogak és nagyon változatos alakú zápfogak jellemzők. A ma 
élők nyúl nagyságúak, de éltek közöttük orrszarvú nagyságúak is. A szirtiborzszerűek 
különösen Afrikában értek el nagyobb alakgazdagságot. Jelenleg Afrikán kívül Ázsiá- 
ban is előfordulnak. 

Sokáig a szirének rokonának tekintették a kihalt Desmostylia rendet. Ezek azonban 
vaskos végtagúak voltak és inkább a vízilóra emlékeztettek. Ujjaik szélesen szétterül- 
tek. Koponyájuk megnyúlt volt, agyarszerű elülső fogakkal, redukálódott előzápfo- 
gakkal és önálló, henger alakú egységekre bomlott zápfogakkal. A foghengerek páro- 
sával egymás után helyezkedtek el, és számuk egy őrlőfogban elérhette a nyolcat. Sehol 
az emlősöknél nem találni hasonló őrlőfogakat. 

A Desmostyliák az oligocénben és a miocénben éltek, Amerikában és Kelet-Ázsiában. 
Valószínű, hogy közös volt az ősük az ormányosokkal és a szirénekkel. 

A patások harmadidőszakban virágzó csoportját (Perissodactyla rend) az jellemzi, 
hogy a testtömeget fokozatosan a középső (harmadik) ujj hordja, és a szélső ujjak el- 
csökevényesednek. A páratlan ujjú patások mind növényevők, és ennek megfelelően 
módosult a fogazatuk. Az ősi típusok fogazata teljes, de később a szemfogak visszafej- 
lődnek és a metszőfogakat jelentős foghézag választja el az előzápfogaktól. A premolá- 
risok molarizálódása és az alacsony koronájú fogak magas koronájúvá alakulása álta- 
lános specializálódási irány, amely számos ágon figyelhető meg. Az őrlőfogak lofodont 
típusúak, és a zegzugos taréjok között megjelenik a cement. A páratlan ujjú patások- 
nak általában megnyúlt koponyájuk és rövid nyakuk van. 

A páratlan ujjú patások rendjén belül három alrendet különíthetünk el. A Hippo- 
morpha alrendbe tartoznak a kihalt Paleotherium-félék (Paleotheriidae család). Ezek- 
nek még teljes foguk volt erős szemfogakkal, a premolarisok molarizálódása viszont 
sokkal gyorsabban ment végbe mint a velük egyidős lóféléknél. A Paleotherium-félék 
tapír nagyságú állatok voltak, és Európában az eocéntől az alsóoligocénig éltek. 

A Ceratomorpha alrendbe a Brontotheriumfélék tartoznak (Brontotheriidae család). 
Ezeknek ősei kis termetűek voltak, és közel álltak a lófélékhez. Fogazatuk csaknem tel- 
jes volt: 

Az alsóeocénben együtt éltek a lófélék őseivel. Az eocén folyamán jelentős méretnöve- 
kedésük figyelhető meg, a koponya jelentős átalakulásával. Különösen feltűnő az orr 
részen kialakult, erős V alakban szétágazó, szarvszerű csontnyúlvány. A szarvnak a vé- 
dekezésben és a nőstényekért folytatott párharcban lehetett szerepe. Az oligocén Bron- 

tops már akkora volt, mint egy orrszarvú : 4 m hosszú és 2,5 m magas. A koponyán a 
szemek előretolódtak a csontkinövések közelébe. Jóllehet az őrlőfogak kiszélesültek, és 
a gumók egy része V alakú taréjt formált (bunoszelenodont fog), a korona mindig rö- 
vid maradt. Az oligocénben ezek a hatalmas és a növényevő életmódhoz rosszul alkal- 
mazkodó formák kihaltak, részint a bekövetkezett éghajlatromlás, részint a velük ver- 
senyben levő lófélék előretörése miatt. 

Kihalt Brontopsot mutat be a 74. tábla, 2. kép. 

Az általános evolúciós elmélet és a tudománytörténet szempontjából egyaránt fontos 
volt a lófélék (Eguidae család) törzsfejlődésének tisztázása (/67. ábra). A mai lónak 
(Eguus) csak a középső, harmadik ujja érinti a földet. A második és a negyedik ujjnak 
megfelelő kézközép- és lábközépcsont viszont megmaradt. Többnyire csak a hímeknek 
van meg a szemfoguk. Jelentős hézag van a szemfog és az előzápfogak között. Az első 
előzápfog csökevényes. A többi előzápfog hasonlít a zápfogakhoz. Az őrlőfogak ma- 
gasak, nyitott pulpával, keresztmetszetben négyszögletesek, és a zománcredők közeit 
cement tölti ki. 

A paleontológusok már a múlt század 30-as éveiben felfedezték a háromujjú őslovat, 
a Hippariont. A Hipparionnak még megvoltak a szemfogai, és mindkét pár végtagján 


167. ábra. A lófélék törzsfejlődését méretnövekedés, egyúttal sokirányú alkalmazkodás jellemzi. ZIEGLER 
(1972) nyomán 


[a 
o 
8 
ej 
[7 


SZ 
cén 
gy 
A 


.  , — fplei 
V 
V 


ANN 7 Pliohippus d / 


Merychippus 7 ( 


KET j 
KKA? 7 
DET 


p 
gy 
1 Miohippus NT YY 
KKK: 17) 

Hyracotherium € ÍJ 


ds .- 


377 


3—3 működő ujj volt. A hátrafelé és oldalra irányuló második és negyedik ujj a laza ta- 
lajon a süllyedés ellen védte az állatot. Amikor a Hipparion futott, csak a harmadik 
ujján levő patájával érintette a földet. A Hipparion a felsőmiocéntől a pleisztocénig élt. 

A Hipparionnal majdnem egy időben fedezték fel a Hyracotheriumot ( -— Eohippus). 
Ennek még alacsony zápfogai voltak, hat gumóval (bunodont típus) és cement nélkül. 
Szemfoga hegyes tépőfog volt. Háta fölfelé domborult, karcsú, négyujjú végtagjai vol- 
tak csökevényes ötödik ujjal, de nem a patáin járt, hanem az ujjain. Az alsóeocénben 
Észak-Amerikában és Európában élt. 

Amikor DARWIN munkája megjelent (1859), a paleontológusok keresni kezdték a hi- 
ányzó láncszemet, amely összeköti az ősi patásokat a mai lóval. Feltételezték, hogy az 
ős teljes fogú, alacsony koronájú, kis termetű, ötujjú forma lehetett. A Hipparion 
megfelelt volna a közvetlen ős követelményének, de hiányzott az összekötő kapocs a 
Hipparion és a Hyracotherium között. A múlt század hetvenes éveiben sorra fedezték 
fel az észak-amerikai kihalt lóféléket (Orohippus, 1872, középsőeocén; Miohippus. 
1874, felsőoligocén; Mesohippus, 1875, középső- és felsőoligocén ; Epihippus, 1877, 
felsőeocén stb.). Ezek olyan evolúciós sorba illeszkedtek, amelyek megfeleltek a várt 
igényeknek. Kiderült, hogy nemcsak térben lehet tudományosan előrelátni, mint pl. a 
bolygók fölfedezése esetében, hanem az időben is egyes evolúciós mozzanatok kikövet- 
keztethetők. A paleontológia az evolúciós szemlélet birtokában egzaktabbá vált. 

Az újabb leletek alapján a lófélék törzsfejlődését összetettebbnek látjuk mint a múlt 
század végén. Az bizonyos, hogy a lófélék ősei kicsiny, róka nagyságú erdőlakók vol- . 
tak, és szoros rokonságban álltak a kihalt Condylarthra renddel. A lófélék őshazája 
Észak-Amerika volt. Az alsóeocénben még Európában is megtalálhatók, de az oligo- 
cénben csak Észak-Amerikára korlátozódtak. Virágkorukat a miocénben élték. Ekkor 
tértek át a fűevésre. A miocénben Észak-Amerikából áthatoltak Eurázsiába is. Ezek az 
ágak részben a miocénben, részben a pliocénben kihaltak. A Hipparion szintén megta- 
lálható volt Észak-Amerikán kívül Eurázsia területén, ahol tovább élt, mint Észak- 
Amerikában. Maga az Eguus az észak-amerikai Pliohippustól származott. Ennek egyik 
rokona (Hippidion) a pliocén végén behatolt Dél-Amerika területére is. A Hippidion a 
Hipparionnal együtt a pleisztocénban pusztult ki. Az Eguus a pleisztocénben Észak- 
Amerikában nagyon elterjedt volt, de e kor végén kihalt. Szerencsére a pleisztocén vé- 
gén egyik csoportja a Bering-szoroson át eljutott Ázsiába, és így a legfejlettebb párat- 
lan ujjú patások élnek ma is. A lovakat Amerika fölfedezése után vitték vissza szülő- 
földjükre, Észak-Amerikába. 

A lovak törzsfejlődése azt bizonyítja, hogy a fejlődés nem egyirányú fokozódó töké- 
letesedés (orthogenezis). Ha így lenne, nem tudnánk megmagyarázni, miért éltek oldal- 
ági kihalt csoportok. Ugyanígy magyarázatra szorulna a kihalt csoportok egyes bélye- 
geinek magas fejlettségi foka. A Hipparion őrlőfogai pl. fejlettebbek voltak, . mint a 
mai lóéi, sokkal ráncosabb zománcréteggel. 

A Ceratomorpha alrendbe ma a tapír és az orrszarvú tartozik. A tapírfélék (Tapiri- 
dae család) a disznónál nagyobb állatok, rövid ormánnyal, háromujjú hátsó és négy- 
ujjú mellső végtaggal. Jóllehet végtagjaikon az ujjredukció csak alacsony fokot ért el, 
rnás bélyegeik, így a premolárisok molarizálódása, a koponyafelépítés nagyon speciali- 
záltnak tekinthető. Mai szétkülönült elterjedésükből (Délkelet-Ázsia, Dél-Amerika) je- 

lentős földtörténeti múltjukra lehet következtetni. Valóban, első képviselőik már az al- 
sóeocénben megjelentek, és az óharmadkorban nagyon elterjedtek voltak. 

Az orrszarvúfélék (Rhinocerotidae család) alsóeocén ősei nagyon közel álltak a tapír- 
félék őseihez, és a két család fokozatosan vált szét egymástól. Az orrszarvúfélék törté- 
nete abból a szempontból is hasonlít a tapírfélékéhez, hogy a harmadidőszaki virágkort 
itt is jelentős kihalás és földrajzi elszigetelődés kísérte. Jelenleg Afrikában a kétszarvú, 
Indiában, Jáva és Szumatra területén az egyszarvú nemzetségük él. Szarvuk szaruanya- 
gú, így nem fosszilizálódik. A mai orrszarvúak nagy méretű, rövid végtagú páratlan 
ujjú patások, amelyeknek általában a szemfoguk és a metszőfoguk elcsökevényesedett, 
és az előzápfoghoz hasonlóan kiszélesült. 

A legősibb orrszarvúféle az alsóeocén Hyrachus. Ezen a második ujj még nagyon fej- 
lett volt. Hátsó végtagjuk háromujjú, a mellső négyujjú volt. Az első előzápfogtól elte- 
kintve teljes foguk volt. Az előzápfogak lényegesen különböztek a zápfogaktól. A róka 
nagyságú, hosszú nyakú állatnak még nem volt szarva. Az oligocénben Ázsiában az 
orrszarvúfélék sajátos oldalága alakult ki: a Baluchitherium-félék. Ezek voltak a leg- 
nagyobb szárazföldi emlősök. Koponyájuk 120 cm hosszú volt, és vállmagasságuk elér- 
te az öt métert. Koponyájukhoz mérten agyuk nagyon kicsiny volt : mindössze 89o-a a 
koponya hosszának, ellentétben a mai szumátrai orrszarvúéval (1899). Őrlőfogaik kife- 
jezetten az orrszarvúak rokonságára utalnak. Szarvat ezek sem viseltek koponyájukon. 
A törzsfejlődés során az orrszarvúfélék őrlőfogaiban is megjelent a cement, amely a 
kopástól védte a növényevő fogát. Az orrszarvúak egyik faja (Rhinoceros tichorhinus) 
a pleisztocénben alkalmazkodni tudott az eljegesedések hideg klímájához. A gyapjas 
orrszarvú a mammut kortársa volt, és egyben az ősember zsákmányállata. Egyik példá- 
nyát az ősember kergette az aszfalttóba. A földiviaszban kitűnően megőrzött tetemen 
az elszenesedett lándzsa is megmaradt, amely megsebezte az állatot. 

Különös páros ujjú patások tartoztak az Ancylopoda alrendbe. Ezek végtagjai nem 
patában, hanem karomban végződtek, ugyanekkor zápfogaik egyértelműen növényevő 
életmódra utalnak. Különös ellentmondás. Hiszen a karom a ragadozók fegyvere. A 
legismertebb Ancylopodát, a Chalicotheriumot közvetlenül a korreláció elvének megal- 
kotója, CuvIER halála után fedezték fel mint a tétel igazi cáfolatát. Az ellentmondás a 
Chalicotherium sajátos életmódjával magyarázható. Az állat négy lábon járt, de föl 
tudta emelni mellső végtagját, és karmaival fogta az ágakat, amikor legelt. Messzeme- 
nően az erdei életmódhoz alkalmazkodott, akárcsak a lajhárok. Az Ancylopodák az 
eocénben jelentek meg, és a pleisztocénben pusztultak ki. 

A páros ujjú patások (Artiodactyla rend) végtagjain a testsúlyt a harmadik és negye- 
dik ujj viseli. Az első ujj mindig hiányzik. A második és az ötödik — ha megvan — fej- 
letlenebb azoknál az ujjaknál, amelyekre az állat nehezedik. Különösen fejlett az ugró- 
csont (asztragalusz), amely valószínűleg a lábtőcsontok összeolvadásából keletkezett. 
Az ugrócsont úgy ízesül a sípcsonthoz, hogy korlátozza a hátsó végtag oldalsó elmoz- 
dulását, egyúttal megkönnyíti az állat felugrását a földről. A páros ujjú patások kopo- 
nyája hosszú. Az őrlőfogak bunodont, szelenodont vagy lofodont típusúak. Az ősi cso- 
portok fogképlete teljes, de a szemfogak és a metszőfogak egyes ágakon visszafejlőd- 

tek. Az előzápfogak csak nagyon ritkán redukálódtak, a zápfogak soha. Így a fejlett 
szarvasmarhafélék fogképlete a következő: 

00 3 3 

3 1 3 3 

A páros ujjú patások túlnyomó többsége szárazföldön csoportokban él. Kifejezetten 
fán lakó vagy kizárólag vízben élő nincsen köztük. 

A páros ujjú patások Európában és Észak-Amerikában a legalsó-eocénben jelentek 
meg. A teljes fogú ősök közel álltak a kihalt Condylarthrákhoz, bár az ugrócsont kiala- 
kulásával kapcsolatosan hiányzanak az összekötő láncszemek. Virágkorukat a jelenben 
élik. 

A páros ujjú patásokat két alrendbe soroljuk. A sertésalakúak (Suiformes) a leg- 
ősibb csoportot alkotják, bunodont vagy bunoszelenodont őrlőfogakkal. Ide tartoznak 
pleisztocén eljegesedéseket elválasztó meleg időszakokban Magyarország területére is 
felhatoltak. Sokkal nagyobb alakgazdagságot értek el a miocéntől felvirágzó kérődzők 
(Ruminantia alrend). Ide tartoznak a tevék és a lámák, a szarvasfélék, a zsiráfok, az 
antilop alakúak, a szarvasmarha alakúak, juh alakúak, kecske alakúak stb. Nagy ré- 
szüket az ősember is megörökítette sziklarajzain. 

A páros ujjú patások a legspecializáltabb emlősök. Felvirágzásuk összhangban áll a 
páratlan ujjú patások lehanyatlásával. Ez utóbbiaknál egyedül az egyujjú formák ese- 
tében beszélhetünk sokirányú alkalmazkodásról a pleisztocén kezdetén. A páros ujjú 
patások evolúciós sikerüket specializált végtagfelépítésüknek köszönhetik. 

TÖRTÉNETI RÉSZ 


A FÖLDTÖRTÉNET ALAPJAI 


A növény- és állatvilág rendszerének áttekintése után kerülhet sor a már ismert egysé- 
gek időbeli kapcsolatának feltárására. Ez a munka természetesen rétegtani eredmé- 
nyekre épül, de nemcsak azokra. A földtörténet nem azonos a rétegtannal. Vannak 
olyan események, amelyek nem őrződtek meg kőzettest formájában, mégis a megma- 
radt anyagból következtetni lehet lefolyásukra (/68. ábra). Felülről lefelé haladva a 
táblázatban a kronosztratigráfiai és a geokronológiai egységek a következő összefüg- 
gésben vannak egymással : 

geokronológiai egység kronosztratigráfiai egység 


eon eonotéma 
idő időtéma 
időszak rendszer 
kor sorozat 
korszak emelet 
kron kronozóna 


Az ősmadár a juraidőszakban élt, de teteme a jurarendszerből (szisztéma) került elő. 
A kétféle rendszer nem azonos egymással. 
A földtörténet két eonra osztható : 
kriptozoikum, 
fanerozoikum. 
A Föld történetének csaknem 909o-a a 
kriptozoikumra jut, a megmaradt 1090 a 
fanerozoikum története. 

168. ábra. A földtörténet nem azonos a rétegtannal. 
Az 1 és 2 időintervallumban lejátszódott eseménye- 
ket a földtörténeti kutatás veszi figyelembe. BOULIN 
(1977) nyomán 


KRIPTOZOIKUM 


A kriptozoikum eonjába egyetlen idő tartozik, a prekambrium. Van olyan felfogás, 
amely szerint a prekambrium kronosztratigráfiai egység, azaz időtéma. 

A hagyományos felosztás (pl. VApász, 1957) megkülönböztette a csillagidőt (asztrá- 
lis idő), az azoikumot, illetve az algonkiumot. A csillagidőn belül elkülönítette az első 
gáztömb állapotot a magmagömb állapottól. Az azoikumot más néven archaikumnak 
nevezte, és felosztotta víz nélküli és tengeri szakaszra. Ennek az időnek a jellemzője az 
állatok hiánya lett volna. A legfiatalabb időt, az algonkiumot más néven proterozoi- 
kumnak vagy archaeozoikumnak nevezte. 

Egyszerűbb, ha a prekambriumot két időszakra osztjuk, archaikumra és proterozoi- 
kumra. Az archaikum mintegy 4500 millió évvel ezelőtt kezdődött, és 2000 millió év kö- 
rül ért véget. Akkor kezdődött a proterozoikum, amely megfelel a középső és felső pre- 
kambriumnak. A proterozoikum három korra osztható. Az alsó proterozoikum a kö- 
zépső prekambriummal azonosítható. A középső és felső proterozoikum a felső pre- 
kambrium megfelelője. A középső proterozoikumot rifeinek, a felsőt vendinek is 
hívják. 

Földtani szempontból a prekambrium legfontosabb eseménye az ősi pajzsok kiala- 
kulása volt. Ezek a pajzsok egykori hegységek maradványai, amelyek általában gyö- 
kérrégiójukig lepusztultak. A pajzsok jelenleg minden kontinensen megtalálhatók, de 
eredetileg két nagy csoportra oszthatók: Laurázsiára és Gondwanára. A Balti-pajzs 
(Fennoszarmácia) magában foglalta az Orosz-táblát és az Ukrán-pajzsot is. A szibériai 
pajzsot Angarának nevezzük. A Kanadai pajzs neve Laurencia. Dél-Amerika három 
pajzsra különíthető el, és ugyanúgy a Gondwana része mint Afrika (Etiópiai-pajzs), In- 
dia, Ausztrália és Antarktisz. Valamennyi pajzs magja mai kontinensnek és meggyőző 
bizonyítéka annak, hogy nem az óceánok voltak állandók, hanem a könnyebb konti- 
nentális kéregrészek ! 

Korábban feltételezték, hogy a pajzsok erős hegységszerkezeti mozgásoknak kitett 
része az ősibb (archaikum), és a kevésbé metamorfizált a fiatalabb (proterozoikum). A 
radiometrikus adatok azonban nem erősítették meg ezt a felfogást. Indokoltabb tehát a 
prekambriumot geokronometriai alapon tagolni, még akkor is, ha egyelőre e módszer- - 
rel bizonyos hibaforrásokkal kell számolni. 

Ritkán találhatók fosszíliák a prekambriumi kőzetekben, és általában nem alkalma- 
sak a részletesebb tagolásra. Nem teljesen egyértelmű az egyes élőlények megjelenési 
időpontja sem. A szerves eredetű kémiai fosszíliák 3350 millió évesek. A sejtmag nélkü- 
li Prokaryota-fajok 3100 millió évvel ezelőtt jelentek meg. A legújabb adatok szerint a 
stromatolíitok sík vagy kupola alakú csoportjai 3000 millió évvel ezelőtt népesítették be 
a tengereket. Az oszlopszerű és elágazó formák 2600 millió évvel ezelőtt jelentek meg, a 

gömbölyű bekérgező csoportok voltak a legfiatalabbak, 1600 millió évvel ezelőtt kelet- 
kezhettek. A stromatolitok virágkora kapcsolatba hozható azzal a ténnyel, hogy eb- 
ben az időben még nem éltek növényevő, legelő szervezetek, mint pl. ma a csigák. A 
stromatolit telep magassága meghaladta a 10 m-t. Jelenleg is ott találhatók legnagyobb 
mennyiségben a stromatolitok, ahol kevés az ellenségük, azaz a stresszhatásnak kitett 
árapályövben. 

A sejtmagos Eukaryota-fajok 2000 millió éves rétegekből (Gunflint, Kanada) kerül- 
tek elő. Az Ediacara-fauna pedig a vendire korlátozódik, és az újabb bizonyítékok sze- 
rint nagyon hosszú életű volt : 6880—580 millió év között élt. Az Ediacara faunában már 
megtalálhatók a csalánozók, a gyűrűsférgek, az ízeltlábúak és feltehetően a tüskésbő- 
rűek szilárd váz nélküli ősei (/69. ábra). Az Ediacara-faunát először Dél-Ausztráliából 
írták le, azután megtalálták a faunát Afrika délnyugati részén, majd Angliában és Szi- 
bériában. Úgy tűnik, hogy ez a fauna kozmopolita elemekből állt, és egyaránt tartal- 
mazott bentoszba és planktonba tartozó csoportokat. Feltűnő, hogy az Ediacara-fauna 
tagjai viszonylag nagyméretűek voltak, és nem volt még szilárd vázuk. Éppen , gigan- 
tizmusuk" alapján feltételezik, hogy ezek az állatok kihaltak, tehát nem közvetlen ősei 


169. ábra. Az Ediacara-fauna rekonstrukciója. / — tengeri tollhoz hasonló csalánozók, 2 — medúzák, 3 — 
gyűrűsférgek, 4 — ízeltlábúak, 5 — tengeri tüskésbőrűek ősei. ERBEN (1975) nyomán 

a kambriumi gerincteleneknek. Az Ediacara-fauna mindenesetre egyhangú volt, mind- 
össze 30 fajjal. 

Máig megoldatlan kérdés a szilárd váz megjelenésének oka. A geológusok egy része a 
tenger geokémiai vagy fizikai változásával hozza kapcsolatba a szilárd váz megjelené- 
sét. Tény az, hogy a felső prekambriumban jelentős eljegesedések voltak, az eljegesedé- 
sek időpontja azonban pajzsonként változott. Nem lehet tehát egyetlen egységes eljege- 
sedésre visszavezetni a szilárd váz hiányát. Különben is a legfelső prekambriumban 
(vendi) ugyanolyan kőzeteket találunk, mint a legalsó kambriumban. Megdőlt az a fel- 
fogás is, hogy a szilárd váz a kambrium kezdetén jelent meg. 

Újabban Szibériában találtak olyan rétegeket, ahol a felső prekambriumi dolomitos 
mészkő (oolit és stromatolit) azonos településsel fáciesváltozás nélkül ment át a kamb- 
riumba. A rétegeknek nagyon hasonló faunájuk volt. Kicsiny csövek, többnyire fosz- 
fáttartalmú vázzal. Egyes vázak már a középső-vendiben előfordulnak. Kérdés, milyen 
szervezetek éltek ezekben a többnyire aljzathoz rögzült csövekben? Egyelőre nem tu- 
dunk pontos feleletet adni, annyi azonban valószínű, hogy a váz külső volt és védelmi 
feladaton kívül az izmok megtapadására szolgált. Abból, hogy a lágytestű szervezetek- 


170. ábra. A többsejtű állatok (Metazoa) kialakulásának különböző lehetőségei lassú, fokozatos szétkülönü- 
léssel ; robbanásszerű fejlődéssel a prekambrium/fanerozoikum határán ; vagy több lépcsős fejlődés részben 
az Ediacara-fauna fellépése előtt, részben a prekambrium/fanerozoikum határán. VALENTINE (1973) 
nyomán 
milló év 
0 
fanerozoikum 


fois szi Ediacarafauna 


fanerozoikum 


Ediacarafauna 


ből álló Ediacara-fauna megmaradt, feltételezni lehet, hogy kevés lebontó élőlény élhe- 
" tett a felső prekambriumban. A nagy méret kedvező környezeti feltételeken kívül azzal 
is magyarázható, hogy a váz nem szabott korlátokat a növekedésnek. A szilárd külső 
váz viszont megszabta az állat méretét, és a ragadozók számának növekedésére lehet 
belőle következtetni. 

Mindenesetre a kriptozoikum és a fanerozoikum között a határ korántsem olyan 
éles, amint azt még egy évtizeddel előbb a geológusok feltételezték (770. ábra). 

FANEROZOIKUM 


A fanerozoikum az élet nyitott könyve. Ebben a mintegy 570 millió évet felölelő eon- 
ban általánossá vált a szilárd külső és belső váz, amely megkönnyítette a paleontológus 
munkáját. 

A fanerozoikumot három nagy időegységre lehet osztani. A paleozoikum, a , föld- 
történeti ókor" mintegy 355 millió évet ölel fel. A mezozoikum vagy , földtörténeti kö- 
zépkor" kevesebbet (160 millió év), a kainozoikum vagy , földtörténeti újkor"? pedig 
mindössze 65 millió évet. : 

A paleozoikumon belül a következő időszakokat különítjük el az idősebbtől a fiata- 
labb felé haladva: 

kambrium, 
ordovícium, 
szilur, 
devon, 
karbon, 
perm. 
A mezozoikum három időszakra oszlik : 
triász, 
jura, 
kréta. 
A kainozoikumon belül megkülönböztetjük a 
harmadidőszakot (fercier) és a 
negyedidőszakot (kvarter). 

Az időszakok évmilliókban kifejezett időtartama nagyon egyenlőtlen. A leghosszabb 
a kambrium és a krétaidőszak. Mindegyik 70 millió éves. A legrövidebb a negyedidő- 
szak, amelynek időtartamát mintegy 2 millió évben határozták meg. 

A kambrium, az ordovícium és a szilur az ópaleozoikumba, a devon, a karbon és 
perm az újpaleozoikumba tartozik. 

A paleozoikum két nagy hegységképződési ciklusnak felel meg. A kambrium, az or- 
dovícium és a szilur a kaledóniai ciklusba tartozik, a karbon és a perm a herciniaiba. 
Az alpi hegységképződési ciklust a jurától kezdve számíthatjuk. 


171. ábra. A különböző állatcsoportok megjelenése a prekambriumban és a fanerozoikum hajnalán. A csil- p 
lag az első, elszigetelt megjelenést jelzi. ERBEN (1975) nyomán 

KAMBRIUM 


A kambrium nevét a dél-angliai Wales területéről kapta, amelyet a rómaiak Cambri- 
ának neveztek. Először itt tanulmányozták a kambriumi rétegeket, amelyeket sokkal 
tágabban értelmeztek mint jelenleg, mivel ide sorolták az ordovíciumi és szilur rétegeket 
is. Eredetileg a határt ott vonták meg, ahol az első háromkaréjú ősrákok megjelentek. 
Újabban a kambriumba sorolják azokat a rétegeket is, amelyekben trilobiták ugyan 


még nincsenek, de a szilárd vázú gerinctelenek nagyobb gazdagságban lépnek fel. 


A kambriumban a kontinensek elhelyezkedése merőben más volt, mint jelenleg. Lau- 
renciát, Fennoszarmáciát és Angarát óceánok választották el egymástól. Laurenciához, 
vagyis az ősi Észak-Amerikához tartozott Észak-Írország és Észak-Skócia, Nagy-Bri- 
tannia többi része Fennoszarmáciához, azaz a Balti és Ukrán pajzshoz tartozott. A két 
kontinens között a Japetus óceán húzódott, amelynek a szélességét nem ismerjük. Ezt 

az óceánt szokás Proto-Atlantikum-nak nevezni, bár nincsen köze az Atlanti-óceán- 
hoz. Angliától délre a Rheic-óceán terült el. Angarát szintén óceán választotta el Fen- 
noszarmáciától (Urali-óceán) valamint a nagy déli kontinenstől, a Gondwanától, 
amelyhez már ekkor odatartozott Dél-Amerika, Afrika, India, Ausztrália és Antark- 
tisz. 

A kambriumban szinte valamennyi gerinctelen törzs megtalálható (Burgess-pala) 
több kihalt törzzsel. A kambriumi élet sokkal változatosabb volt, mint a prekambriu- 
mi, és a gerinctelenek különböző csoportjainál megjelent a szilárd váz. Ezért tekintjük 
a kambriumot határkőnek, és innét számítjuk a fanerozoikumot (/171.ábra) 

A különböző 7rilobita-csoportok alapján a hagyományos beosztás a kambriumot 
három részre tagolta. Az alsókambriumot az Olenellus, és középsőt a Paradoxides, a 
felsőt az Olenus jellemzi. A kambriumi trilobiták azonban feltűnő provincialitást mu- 
tatnak. A pacifikus térség középsőkambriumi trilobitái közül például a Paradoxidesek 
hiányzanak. Szerencsére ott, ahol a faunaprovinciák érintkeznek egymással, a kevert 
faunák alapján párhuzamba lehet állítani a rétegeket. A trilobitákon kívül az alsó- 
kambrium tagolására az Archaeocyathusokat is felhasználják, különösen a szibériai 
tábla területén. Kambriumi élet- és sírközösségeket mutat be a 3. tábla, 2. kép. 

Ellentétben a prekambriummal, a kambriumból kifejezetten szárazföldi üledéket 
nem ismerünk. Annak, hogy a kambriumban a szárazföldi növények kialakultak vol- 
na, megalapozott bizonyítéka nincs. 

A kambriumon belül négy emeletet különíthetünk el. A legalsó kambriumban (rom- 
moci emelet) még hiányzanak a trilobiták, de más szilárd vázú csoport nagy alakgaz- 
dagságban lépett fel. Ezért, minőségi alapon itt húzzák meg a határt a felsőprekamb- 
rium (vendi) és a kambrium között. Az Olenellusokkal jellemzett georgi emelet szintén 
az alsókambriumhoz tartozik. A Paradoxidesekkel jellemzett középsőkambrium meg- 
felel az akádi emeletnek, a felsőkambrium Olenusos rétegei pedig a potsdami emeletbe 
tartoznak. 

Magyarország területéről kambriumi kőzeteket nem ismerünk. 


ORDOVÍCIUM 


Az ordovícium nevét Wales vidékén élt kelta néptörzsről kapta. 

Az ordovíciumban a zöldmoszatok már kőzetalkotó mennyiségben fordultak elő. A 
tengeri gerinctelenek pedig nagyarányú fejlődésnek indultak. A trilobiták virágkorukat 
élték, és rétegtani szempontból rendkívül fontossá váltak a graptoliták és a konodon- 
ták. Nagyobb alakgazdagságban éltek a kagylók, a lábasfejűek, a pörgekarúak, és 
megjelentek a korallok, a mohaállatok és a tengeri sünök (/72. ábra). 

Ellentétben a kambriummal, az ordovíciumban a trilobiták már nem képezték a ge- 
rinctelenek uralkodó csoportját. A kambriumi ősökhöz viszonyítva azonban tovább- 
fejlődtek, és új környezeti fülkéket hódítottak meg (173. ábra). 

A graptoliták ősei már a kambriumi rétegekben megtalálhatók, de csak kis mennyi- 
ségben. Most viszont sokirányú alkalmazkodásuk csúcspontját érték el. A lebegő és 


390 


CERES Es a Val 
Ci ve d 
4 NKÁn 


ES 


1—e Az , A 7 E 
MESÉS g3 a ZS ö 
ön EE dé; agg" F- sax sema F € Seszrea 
a ús. De Ji LT 
e ezt ToS 


NY 


2 


a: 


Hp 


ÉN 


172. ábra. Felsőordovíciumi tengerfenék rekonstrukciója. / — kihalt tengeri tüskésbőrűek ; 2 — mohaálla- 
tok ; 3 — brachiopodák ; 4 — kihalt, tengerfenékhez rögzített tüskésbőrűek. KESLING (1967) nyomán 


pszeudoplanktonikus csoportok mellett különböző bekérgező csoportok is akadtak. 
Ezek a viszonylag mélyebb tengerövet is meghódították. 

A graptolitákhoz hasonlóan a konodonták is részben kozmopoliták voltak, részben 
különböző ősföldrajzi egységekhez tartoztak. 

A kagylók száma rendkívül alárendelt volt a kambriumban. Az ordovíciumban je- 
lentek meg a , modern zárszerkezetű" kagylók ősei. A kambriumi kagylók főleg üle- 
dékfalók voltak, az ordovíciumiak között már sok szuszpenziószűrő is akadt, amelyhez 
különböző típusú bisszuszos rögzítődés társult, de a szifó még nem alakult ki. 

A nautiloideák között egyaránt találunk egyenes és görbült vázúakat. A szájadék és 
különösen a belső vázfelépítés nagyon változatossá vált. A nautiloideák sokirányú al- 
kalmazkodása az alsóordovíciumra tehető. Valószínű, hogy nagy részük algaerdőkön 
legelt, mivel különösen olyan mészkövekben gyakoriak, amelyek mészalgák vázaiból 
keletkeztek. 

A brachipodák közül különösen azok a csoportok váltak fontossá, amelyeknek már 
zárszerkezetük volt. Ezek a brachiopodák a szuszpenziószűréshez jobban tudtak alkal- 

173. ábra. Ordovíciumi Trilobita (Chasmops). Ős- 
lénytani Tanszék gyűjteménye 


mazkodni mint egyszerűbb őseik. A szer- 
ves lebegő tápanyag mindig nagyobb 
mennyiségben található a part közelében, 
mint a parttól távol. A szűrés hatékonysá- 
gának fokozásával, a karkopoltyúk bo- 
nyolódásával sikerült a brachipodáknak a 
parttól távoli és mélyebb vízi környezetet 
is meghódítaniuk. 

Az ugyancsak szűrő táplálkozásmódot 
folytató mohaállatok az ordovíciumban 
tűntek fel a ragadozó tengeri sünökkel és 
a zátonyépítő korallokkal együtt. Az ősi 
zátonyok még kis kiterjedésű foltzáto- 
nyok voltak, de az ópaleozoikum végén 
már kiterjedt zátonytesteket találunk. 

Már a kambriumban megtalálhatók az 
első gerincesek, az állkapocsnélküliek, 
amelyek vázrészei szórványosan előfor- 
dulnak az ordovíciumban is. 

Az ordovíciumot konodonták alapján 
14, a graptoliták alapján 22 zónára oszt- 
ják. 

Az ordovíciumon belül a következő emeletek különíthetők el : 


ashgilli, 
karadoki, 
lIlandeiloi, 
llanyirni, 
arenigi, 
tremadoki. 


A felső két emelet a felsőordovíciumba az alsó négy az alsóordovíciumba tartozik. 


SZILUR 


A sziluridőszak kelta törzsről kapta a nevét. Eredetileg minden devonnál idősebb 
walesi kőzetet ide soroltak, és később különítették el a kambriumot és az ordovíciumot 
a szilurtól. A mai értelemben használt sziluridőszak megfelel a régibb irodalom gotlan- 


di időszakának. 

174. ábra. Felsőszilurkorú graptolitás pala (Monograp- 
tus). Őslénytani Tanszék gyűjteménye 


A szilurban a lapetus-óceán, amely elkülönítette a Kanadai-pajzsot (Laurencia) a 
Balti-pajzstól, fokozatosan összeszűkült. Azok a rögzített szervezetek, amelyek lárva- 
állapotban lebegni tudtak, most már keresztülhatoltak az óceánon, és így annak mind- 
két partja körül hasonló szervezetek éltek. Különösen érvényes ez a brachiopodákra, 
amelyek uralkodóak voltak a tengerfenéken élő szervezetek között. A trilobiták között 
szintén sok kozmopolita akadt. Azok a kagylósrákok viszont, amelyeknek nem volt le- 
begő lárvaállapotuk, nem tudtak átjutni az óceán túlsó oldalára, így inkább provin- 
ciákhoz kötődtek. 

A pelágikumban változatlanul a graptoliták uralkodtak (7174. ábra), és ezek alapján 
oszthatjuk fel a szilurt 29 zónára. Mivel a szilur mintegy 30 millió évet ölel fel, egy-egy 
graptolita-zóna megközelítően egymillió évnek felel meg. Meglepően hasonló ered- 
ményt kapunk, ha az ugyancsak pelágikus életmódot folytató ammoniteszek alapján a 
jurát szintezzük. 

A szilurban már jól elkülöníthetők a különböző bentosz-kommunitások. Ezekben a 
brachiopodák játsszák a főszerepet, de kíséretükben megtalálhatók a korallok, csigák, 
nautiloideák, tengeri liliomok, valamint a mélyebb vízben a trilobiták (7175—177. 
ábra). Ellentétben a nagy alakgazdagsággal jellemzett sekélytengeri közösségekkel, 
amelyek között zátony-kommunitások is találhatók, a mélyebb vízi közösségekre ki- 
sebb méret, kisebb alakgazdagság és gyakoriság jellemző, akárcsak a mai tengerekben. 

A felsőszilurban jelentek meg az első szárazföldi növények. 

Magyarországon a legidősebb fosszíliákat a Mecsek-hegység északi előterében mélyí- 
tett fúrás enyhén metamorfizált palájából írták le. A palában található kovagumók 
őrizték meg a felsőszilurra utaló graptolitákat. Azután a tengeri szilur fosszíliái elő- 
kerültek a Balaton-felvidék területéről is. 

A sziluron belül négy emeletet különíthetünk el: 

downtoni, 
ludlovi, 
wenlocki, 
Ilandoveri. 

Ezek közül a Ilandoveri az alsószilurba, a wenlocki a középsőszilurba, a ludlovi és a 
downtoni a felsőszilurba tartozik. 

4175. ábra. Sziluridőszaki bryozoás mészkő. Észtország. 
Őslénytani Tanszék gyűjteménye 


4176. ábra. Felsőszilurkorú Tabulata-korall (Halysites). 
Őslénytani Tanszék gyűjteménye 


177. ábra. Sziluridőszaki Trilobita (Aulacopleura). 
Csehszlovákia. Őslénytani Tanszék gyűjteménye 


DEVON 


A devon nevét az angliai Devonshire grófságról kapta. 

A devon átmeneti időszak két nagy hegységszerkezeti mozgás, a kaledóniai és a her- 
ciniai orogenezis között. Az Iapetus-óceán bezárult, és Észak-Amerika, valamint Euró- 
pa nagy része szárazfölddé vált. Így alakult ki a , régi vöröshomokkő kontinens? sok 
folyóvízi és tavi üledékkel. A kontinenst széles sávban sekélytenger szegélyezte. Devon 
időszaki mélyebb vízi üledékes kőzeteket is találtak. 

Evolúciós szempontból a devon fordulópontot jelent az élet történetében. Ekkor 
kezdték meghódítani a szárazföldet a harasztok és a nyitvatermők, ekkor élték virágko- 
rukat a halak, és ekkor alakultak ki az első kétéltűek. A szárazföldet végérvényesen a 
devonban vették birtokukba a növények és az állatok (15. tábla). 

Addig, amíg a szárazföldnek nem volt növényzete, természetesen nem alakult ki ta- 
lajtakaró, és a lepusztítás sokkal erősebb volt mint jelenleg. Mivel nem volt elég szerves 
anyag ahhoz, hogy a piros vas(III)-oxidot zöld vas(II)-oxiddá redukálja, azért vörös 
színűek a devon és az ennél idősebb szárazföldi kőzetek. 

A legidősebb szárazföldi paleokommunitást Rhynia (Skócia) területéről írták le. 
Skócia a , régi vöröshomokkő? kontinenshez tartozott, amely Észak-Európától Grön- 
landon át egészen Kanadáig tartott. A lelőhely egykori tavat szegélyező mocsár marad- 
ványa, amelynek tőzege a közeli vulkáni utóhatás következtében elkovásodott. A mo- 
csárban gyökér nélküli ősharasztok éltek szárazföldi kicsiny ízeltlábúakkal, amelyek 
szintén a tűzkőből kerültek elő. Egyes ősharasztok eredeti, a talajra merőleges helyzet- 
ben fosszilizálódtak. Az ízeltlábúak közt ragadozó pókszabásúakat (Arachnoidea), 
planktonfaló csupasz levéllábú rákokat (Branchiopoda) és növények nedvét szívó szár- 
nyatlan rovarokat (Rhyniella) írtak le. Ez a közösség, mint az alsódevon szárazföldi 
élet általában, a gyér és alacsony termetű növényzettel tér el a felsődevon flórájától. 

A felsődevon növényzete változatossá vált. A nagy termetű növények közt megtalál- 

178. ábra. Alsódevonkorú mohaállat (Fenestella). Csehszlovákia. Őslénytani Tanszék gyűjteménye 


hatók a korpafüvek, a zsurlók, a páfrányok, a magvaspáfrányok és a Progymnosper- 
mopsidák. A mai harasztok és nyitvatermők ősei a devonig követhetők vissza. 

A szárazföldön a növényvilággal együtt fejlődtek a rovarok. Közvetlen kapcsolat fi- 
gyelhető meg a spórák szerkezete és az ízeltlábúak fejlődése közt. A ragadozó vagy 
szerves törmelékkel táplálkozó , légcsöveseken" kívül voltak spórát fogyasztó csáprá- 
gósok és rovarok is, és a devon spórák fejlett díszítése arra utal, hogy a spórák ezek 
közvetítésével terjedtek el. 

Az alsódevon kor tengeri faunái szoros kapcsolatban állnak a felsősziluréval 
(178—184. ábra). A bentosz-közösségekben változatlanul a brachiopodák és a korallok 
játszották a fő szerepet, a pelágikumban pedig nagyobb számban éltek graptoliták. A 
devon tengerekben azonban fontos biológiai változás ment végbe. A graptolitákat fel- 

váltották az anmoniteszek. A devontól kezdve egészen a krétaidőszak végéig az anmo- 
niteszek köréből kerültek ki a legfontosabb zónajelző fosszíliák. 

A tengerekben, de főleg az édesvízi környezetben elszaporodtak a halak (16. tábla). 
A tágabb értelemben vett halak legtöbb osztálya a devonban jelent meg, és köztük a 
páncélozott halak voltak az uralkodók. A halak több csoportja a kopoltyúkon kívül tü- 
dővel is tudott lélegezni. A kettős lélegzésű halak nagy része kihalt, és csak a bojtos- 
úszósok egyik ága tudott továbbfejlődni négylábú, részben szárazföldön élő kétéltűvé:. 

Magyarországon a Szendrői-hegységből ismerünk faunát tartalmazó tengeri devon- 
időszaki kőzeteket. 


179. ábra. Alsódevonkorú brachiopodás 
(Chonetes) homokkő. Őslénytani Tan- 
szék gyűjteménye 

A devont a következő emeletekre oszthatjuk: 
famenni, 
frasni, 
giveti, 
kuvini ( — eifeli), 
emsi, 
siegeni, 
gedinni. 
Ezek közül a felső kettő a felsődevonba, a középső kettő a középsődevonba, az alsó 
három az alsódevonba tartozik. 


181. ábra. Felsődevonkorú telepes korall (Pleurodic- 
tyum) és féreg (Hicetes) együttélése. Őslénytani Tanszék 
gyűjteménye 

180. ábra. Középsődevonkorú WNautilusz-féle 
(Cyrthoceratites). Öslénytani Tanszék gyűjtemé- 
nye . 

182. ábra. Felsődevonkorú Brachiopoda (Cyr- 
tospirifer). Voronyezs, Szovjetunió. Őslénytani 
Tanszék gyűjteménye 

184. ábra. Devonidőszaki Brachiopoda (Orthothetes). 
Őslénytani Tanszék gyűjteménye i 

KARBON 


A karbónidőszak nevét széntelepeiről kapta. A Föld kőszénkészletének több mint a 
fele ebben az időszakban képződött. 

A növényvilág fejlődésén kívül jellemző a karbonra a hüllők megjelenése, az erős 
hegységképző mozgások (herciniai orogenezis) és a jelentős tengerszint-ingadozások. 
Kisebb eljegesedéseket az ordovíciumból és a szilurból is ismerünk, a karbonban azon- 
ban a nagy déli kontinens jelentős mértékben került jégtakaró alá. 

Az alsókarbonban még elkülönült a Gondwanától az Európát és Észak-Amerikát 
egyesítő Laurentia és Fennoszarmácia. Az Urali-óceán két oldalán kisebb kontinensek 
helyezkedtek el és szárazulat volt Délkelet-Ázsia is. Euramerika a trópusi övbe tarto- 
zott. Délkelet-Ázsia közel volt az Egyenlítőhöz. Angara a mérsékelt övbe tartozott. Ez- 
zel szemben a déli kontinens a pólus közelében helyezkedett el annyira, hogy a Déli- 
sark Dél-Amerikában, Afrikában, majd az Antarktisz területén volt. 

A különböző éghajlati öveknek megfelelően más növényzetük volt az egyes konti- 
nenseknek. A karbonban mutatták ki először a különböző flóraprovinciák létét. Eura- 
merikában most érték el a virágkorukat a fatermetű harasztok (77. tábla; 185—186. 
ábra). A mocsarakban a zsurlók és a korpafüvek éltek, 30 m-t is elérő magassággal. A 
peremerdőket elsősorban ősfák (Cordaites) alkották. Maga a mocsárerdő függőleges 
irányban is tagolt volt. A lombkoronaszintet főleg a korpafüvek és a zsurlók, a cserje- 
szintet a magvaspáfrányok, a gyepszintet a páfrányok és a mohaszintet a máj- és lom- 
bosmohák alkották. A zsurlók között liánszerű felfutókat is találunk. 

A főleg Szibéria területére korlátozódó Angara-flórára a magvaspáfrányok nagy 
gyakorisága (,, Callipteris-flóra") és a Lepidodendron-, Sigillaria- és Calamites-félék hi- 
ánya vagy nagy ritkasága jellemző. Ez a flóra mérsékelt övi volt. 

A délkelet-ázsiai flóraprovinciát Cathaysinak nevezik. Itt egy nagyméretű magvas- 
páfrány (Gigantopteris) volt az uralkodó, és szintén alárendelt számban fordultak csak 
elő az euramerikai flóraprovinciára utaló alakok. Mégis ez a főleg páfrányokból és 
magvaspáfrányokból álló flóra jobban hasonlított az euramerikaihoz, mint a hidegebb 
éghajlatra utaló Angara-flóra. 

A negyedik flórabirodalom a Gondwana területét foglalta magába. Erre aterületre a 
fatermetű harasztok hiánya jellemző. A leggyakoribb magvaspáfrányról a szegényes és 
egyhangú, hideg és szélsőséges éghajlatú környezethez alkalmazkodó növénytakarót 
Glossopteris-flórának is nevezik. A Glossopterisek gyakran eljegesedésre utaló üledé- 
kes kőzetekből gyűjthetők. 

Az első hüllők a mocsárerdőkben tanyázó kétéltűekből fejlődtek tovább. 

A karbonidőszak végén Eurázsia a Rheic-óceán megszűnésével kapcsolatba került 
Gondwanával és bezárult az Urali-óceán is. Kialakult a Pangea, az összes szárazulatot 
magába foglaló , szuperkontinens". A Pangeát övező óceánt Panthalassánának is 
nevezik. A Panthalassában kereshetjük a Csendes-óceán ősét. 

A karbonban — alighanem az ismétlődő eljegesedések hatására — a tenger szintje 
gyakran változott. Időnként nagy területeket borított el a tenger, betemetve a mocsár- 
erdők növényanyagát. Ez lehet részben a magyarázata a kőszén feldúsulásának. 

A karbon tengerekben a korallok és a brachiopodák alakgazdagsága fokozatosan 

17. tábla 
Karbonidőszaki mocsárerdő rekonstrukciója. MCKERROW nyomán 


Anchisaurus 
(2m) 


SEITE as ETC e 


erzett ti BuSzzszstel 
4 voty ti Fe 


Tanystropheus 
(6 m) 


18. tábla 
Jellegzetes triászidőszaki őshüllők. POMEROL (1975) nyomán 


19. tábla 
Krétaidőszaki kihalt hüllők. POMEROL (1975) nyomán 


20. tábla 
Krétaidőszaki életközösség kovaszivacsokkal (7), úszó ammoniteszekkel (2), tengerfenéken mászó csigákkal 
(3) és inbentoszban élő kagylókkal (4). MCKERROw (1978) nyomán 


185. ábra. Felsőkarbonkorú őszsurló (Annularia). 
Románia. Őslénytani Tanszék gyűjteménye 


186. ábra. Karbonidőszaki őspáfrány (Sphenopte- 
ris). Csehország. Őslénytani Tanszék gyűjteménye 


csökkent, és gyakoribbá váltak az ősi típusú tengeri sünök. A mélység és a sótartalom 
alapján nagyon változatos paleokommunitások alakultak ki, az árapályövi túlsós terü- 
letektől a mélytengerig. Az egészen sekély területeken még jelentősek voltak a stroma- 
tolitok, a sekélytengerben a korallok, brachiopodák (187. ábra), kagylók, csigák (188. 
ábra), trilobiták, csövesférgek stb. alkottak közösségeket. A mészmentes iszapfácies- 
ben ammoniteszek (Goniatites-félék) és radioláriák halmozódtak fel. 
Magyarországon szárazföldi növénymaradványokat tartalmazó kőzeteket írtak le a 

188. ábra. Alsókarbonkorú csiga (Schizostorna). Őslénytani 
Tanszék gyűjteménye j 

Mecsek-hegység déli előteréből és a Zempléni-hegységből. Tengeri kifejlődésű karbon 
található Szabadbattyán és a Bükk-hegység területén, valamint egyes dunántúli mélyfú- 
rásokban. 
A karbonban a következő emeletek különíthetők el: 
uráli ( — stephan?), 
moszkvai ( — westfáliai), 
namuri, 
vizéi, 
turnézi. ; 
Az alsó két emelet ( — dinanti) az alsókarbonba, a felső három a felsőkarbonba 
( — sziléziai) tartozik. A mississippi kissé nagyobb időt foglal magába mint a dinanti 
egység. 


PERM 


A perm, a paleozoikum záróidőszaka nevét a Kama folyó mellett fekvő szovjet vá- 
rosról kapta. 

A permben a Pangea hatalmas szárazulat volt eljegesedett Déli-sarkkal (189. ábra). 
A szárazföldi hidak nem szüntették meg a flóraprovinciákban mutatkozó különbsége- 
ket. Az alsóperm flórája nagyon hasonlított a felsőkarbonéhoz, a felsőpermben viszont 
a mocsárerdők megritkultak vagy kipusztultak az élővilágukkal együtt. Ezért, az eura- 
merikai flórabirodalomban bekövetkezett jelentős változás alapján, az alsópermet még 
a paleofitikumhoz soroljuk, a felsőpermet már a mezofitikumhoz. A paleofitikum és a 
mezofitikum között a többi flóraprovinciában nincs éles határ. A krízis a trópusi övre 
korlátozódott. 

A szárazföldön a gerincesek körében ment végbe a legfontosabb változás. Ekkor ala- 
kultak ki a hőszabályozás bizonyos fokát elérő emlősszerű hüllők, az emlősök elődei. 

A tengerben fontos szerephez jutottak a nagyforaminiferák, amelyek ekkor élték el- 
ső virágkorukat. A korallok, ammoniteszek, kagylósrákok, mohaállatok, brachiopo- 
dák és tengeri liliomok száma megnövekedett. A permidőszaki zátonyokat nagy fajgaz- 
dagság jellemzi. 

Magyarországon szárazföldi kifejlődésű perm homokkő ismert a Balaton-felvidék és 
a Mecsek területéről, tengeri a Bükk-hegység környékéről és egyes dunántúli mélyfúrá- 
sokból. A perm legfontosabb hasznosítható ipari nyersanyaga a mecseki uránérc. 

A permen belül a következő emeletek különíthetők el : 

tatár ( — djulfi), 
kazani ( — penjabi), 
kunguri, 

artinszki, 
szakmari. 

A hagyományos beosztás, amely a perm típusterületére is vonatkozik, a felső két 
emeletet a felsőpermbe, az alsó hármat az alsópermbe sorolja. Van azonban olyan be- 
osztás is, amely szerint a kunguri a középsőpermnek felel meg. 

189. ábra. A szárazföldek és a tengerek elhelyezkedése a permidőszakban. MCKERROWw (1978) nyomán 


A permidőszak végét katasztrofális fordulat zárja le. A tengeri gerinctelenek család- 
száma mintegy a felére csökkent (790. ábra). Kihaltak a nagyforaminiferák, a rugosa és 
tabulata korallok, a trilobiták, a csáprágósok közé tartozó eurypteridák, a specializált 
brachiopodák, és egyes mohaállatok, és különböző tüskésbőrű-csoportok. 

A kihalást, amely egyben a paleozoikum és a mezozoikum határát jelzi, egyesek Föl- 
dön kívüli kozmikus okokkal, illetve kivételesen erős vulkáni működéssel vagy draszti- 
kus hőmérséklet-változással igyekeztek magyarázni. A jelenség azonban nem volt glo- 
bális; a növények, az édesvízi halak és az emlősszerű hüllők alig érezték meg a válto- 
zást. A katasztrófa okát tehát a tengerben bekövetkezett változásban kell keresni. Két- 
ségtelen, hogy a permidőszak végén a tenger nagy területről visszahúzódott és a Pangea 
kiemelkedett. A bepárolódott tengermedencékben hatalmas sótelepek keletkeztek. 

Nem valószínű azonban, hogy ez az óceán sótartalmát lényegesen befolyásolta volna. 
A kifejezetten sztenohalin ammoniteszek nem érezték meg a krízist. Elsősorban a ben- 
tosz-szervezetek ritkultak meg, különösen a sekélytenger zátonyfeltételeihez alkalmaz- 
kodó alakok. Ezek kihalásában nagy szerepet játszhatott a kontinensek egyesülésének 
következménye, a selfterületek összehúzódása. Az área beszűkülése maga után vonta a 
diverzitás csökkenését. Azok a tengeri szervezetek, amelyek el tudták viselni a konti- 
nentális hatást, megmenekültek, azok a csoportok, amelyek a korábbi kontinensekre 
behatoló epikontinentális tengerekben éltek, kipusztultak. Lényegében a környezeti 
stresszhatásokat jobban eltűrő euryhalin bentosz-szervezetek maradtak csak meg, fi- 
gyelmen kívül hagyva a nyilttengeri ammoniteszeket. 

A kihalás csak földtani szemmel nézve mondható gyorsnak. Valójában egy 32 millió 
éven át tartó folyamat lezárását jelentette. Már a felsőpermben megfigyelhető ugyanis 
egyes csoportok, mint pl. a nagyforaminiferák fokozatos ritkulása. A kihalás az utolsó 
8 millió évben gyorsult fel, amikor a kiemelkedés tetőfokához ért. Mégis vannak olyan 
lelőhelyek Kasmírban és Kelet-Gröndlandban, ahol egy rétegből gyűjthetők a még pale- 
ozoikumra jellemző brachiopodák a már mezozoikumra jellemző kagylókkal! 

190. ábra. Sekélytengeri szi- 
lárd vázú tengeri gerinctele- 
nek családszámának változá- 
sa a földtörténet során. Feltű- 
nő a perm-triász határon a 
családok számának hirtelen 
csökkenése. VALENTINE (1972) 
nyomán 


Mint a földtörténeti határvonalak általában, ha távolról nézzük, élesnek tűnnek, a 
részletesebb vizsgálatok alapján azonban fölfedezhetők az átmenetek. Általában az éle- 
lemlánc megbomlása lehet a kihalás közvetlen oka, de ez nem minden területen ment 
egyidejűleg végbe. 


TRIÁSZ 


A triász — a mezozoikum első időszaka — németországi hármas tagolásáról kapta a 
nevét. Az ún. , germán?" triászban alulról fölfelé haladva megkülönböztetünk nagyrészt 
szárazföldi tarkahomokkövet, sekélytengeri kagylósmészkövet, majd végül lagúnás, 
néhol dolomitot, néhol kőszéntelepet tartalmazó ismét szárazföldi kőzeteket, amelyet 
keupernek neveznek. A germán triász egy teljes üledékciklusnak felel meg, középső 
tengeri elöntéssel. 

A germán triász szárazföldi-beltengeri ősföldrajzi keretétől messzemenően eltér az 
ún. ,, alpi triász", amely inkább nyilttengeri jellegű. Az alpi üledékgyűjtő medence triá- 
sza fokozatosan került kapcsolatba a Tethyssel, a mezozoikum során kialakuló Egyen- 
lítő körüli világtengerrel. A Tethys keleti irányban kapcsolatban volt a Panthalasszá- 
val, és fokozatosan különítette el Laurázsiát a Gondwanától. Laurázsia északi terüle- 
tén boreális tenger húzódott, délen a Gondwana-tenger és az Ausztrália-tenger terült el, 
jelezve, hogy az egységes Gondwana fokozatosan kezd feldarabolódni. 

A szárazföldön a növényvilág viszonylag keveset változott, de a harasztokat fokoza- 
tosan háttérbe szorították a nyitvatermők. Az ősfák kipusztultak, és helyükre léptek a 
Ginkgo-félék és az ősi típusú fenyők. A szágópálmák és a Bennettitesz-félék a triászban 
terjedtek el. A cathaysi flóratartomány önállósága megszűnt, a Glossopteris-flóra és az 
angara-flóra önállósága megmaradt. 

A szárazföldi élet legnagyobb változása az emlősök kialakulása és a dinoszauruszok 
felvirágzása volt (/8. tábla). 

A felsőpermi regresszióra a triászban transzgresszió következett, és a kontinentális 
képződményeket helyenként tenger borította el. Az alsótriászban a Pangea selfjén nagy 
egyedgazdagságban, de kis alakgazdagságban azok a csoportok találhatók, amelyek át- 
vészelték a korábbi krízist, és csak lassan töltődtek fel az üresen maradt környezeti fül- 
kék. Különösen feltűnő az új típusú korallok teljes hiánya. A mohaállatok és a brachio- 
podák száma is megfogyatkozott, de fokozatosan fellendültek a mészvázas zöldmosza- 
tok, a kagylók (7191. ábra) és az ammoniteszek. A hüllők egyes csoportjai már alkal- 
mazkodtak a tengeri környezethez. A legismertebb és leghíresebb magyar fosszília, a 
Placochelys placodonta felsőtriász korú. 

Magyarországon a triászidőszaki képződmények általában nagy vastagságúak és 
nagy földrajzi elterjedésűek. A túlnyomórészt karbonátos kőzetekből álló triászidő- 
szaki rétegeket legbehatóbban először a Balaton-felvidéken tanulmányozták, és itt az 
egyes szelvények rétegtani szempontból ma is alapvető jelentőségűek. A Balaton-felvi- 
déki triász kifejezetten alpi jellegű, sekély és nyíltvízi rétegekkel. A rétegsor édesvízi, 
majd sekélytengeri meszes, dolomitos homokkövekkel és konglomerátummal kezdő- 

191. ábra. Triászidőszaki kagyló (Lima). Őslénytani 
Tanszék gyűjteménye 


hd 


dik, majd megjelennek az első tengeri am- 
moniteszek (,,tiroliteszes márga"). A me- 
dence mélyülésével a törmelékanyag fo- 
kozatosan csökken, amely a partvonal el- 
tolódására utal. Ettől kezdve a Magyar- 
középhegység területét az alsókréta végéig 
tenger borította ! 

A középsőtriász legfeltűnőbb tagozata 
a Megyehegyi Dolomit. A dolomit zátony 
mögött fekvő lagúnában jött létre, főleg 
algatevékenység hatására. Viszonylag ke- 
vés fosszíliát tartalmaz: tengeri liliomo- 
kat és brachiopodákat. Annál gazdagabb 
a Megyehegyi Dolomitra települő ún. 
kagylósmészkő faunája. A sok csiga és 
kagyló mellett nagy számban fordulnak elő benne az ammoniteszek is. A fauna tovább- 
ra is gazdag marad, megkönnyítve a középsőtriász és a felsőtriász alsó részének tagolá- 
sát. A felsőtriászban különösen az ún. Fődolomit terjedt el, mintegy 1500—2000 m 
vastagságban. A Fődolomit kevés faunát tartalmaz, ellentétben a fiatalabb ún. Dach- 
steini Mészkővel, amely kagylók alapján (Megalodon) szintezhető. A triászidőszaki ré- 
tegek összvastagsága a Dunántúli-középhegység területén eléri a 3000—4000 m-t. Mivel 
a rétegekben általában kevés a szárazföldi eredetű törmelékanyag, a karbonátos kőze- 
tek pedig túlnyomórészt biogén eredetűek, fel kel! tételezni, hogy ez a medencerész ál- 

vékenysége. 

A Bükk hegység friásza elsősorban abban tér el a Dunántúli-középhegységétől, hogy 
a tengeri felsőpermi rétegekre közvetlenül tengeri triászidőszaki rétegek következnek. 
Az Aggteleki-karsztvidék cseppkőbarlangjai elsősorban triászidőszaki karbonátos kő- 
zetekben alakultak ki. 

A Mecsek- és különösen a Villányi-hegység triásza messzemenően különbözik az et- 
től a területtől északabbra előforduló triásztól. A Mecsek-hegységben a legalsó triász 
nagyon szorosan kapcsolódik a feltehetően tengerben leülepedett, keresztrétegzett per- 
mi homokkőhöz. Ez a törmelékes sorozat mintegy 600—700 m vastagságú, és helyen- 
ként gipsztartalmú, illetve dolomitos. A középsőtriász mészkőösszlet vastagsága eléri az 
500—600 m-t. Ebben sok a brachiopoda, amely a germán triász faunájával mutat ro- 
konságot. Ugyancsak a középsőtriászba tartozik a fekete márga és mészkő sorozat, 
amely rákokat is tartalmaz. A karbonátos üledékképződés azonban a középsőtriász vé- 
gén lezárult, és a felsőtriászt 400—600 m vastag homokkőóösszlet képviseli, tavi és fo- 
lyami eredetű közbetelepülésekkel és szárazföldi növénymaradványokkal. 

A Villányi-hegység triásza hézagos, kis rétegvastagsággal. 
A triászidőszaki karbonátos kőzeteket elsősorban az építőipar használja fel. 
A triászidőszakon belül a következő emeletek különíthetők el: 
raeti, 
nori, 
karni, 
ladini, 
anizusi, 
szkita ( — werfeni). 
A karni, nori és raeti a felsőtriászba, az anizusi és a ladini a középsőtriászba, a szkita 
(szittya) emelet az alsótriászba tartozik. 


JURA 


A juraidőszak nevét a Jura-hegységről kapta. 

A jura, ellentétben a triásszal, , tengeri" thalattokratikus időszak, amelyre világmé- 
retű transzgressziók jellemzők (192. ábra). A tenger kiszélesülése már az alsójurára jel- 
lemző, a középsőjura felső részében pedig a mai szárazföldek nagy része tenger alá ke- 
rült. A fokozódó transzgressziót általában a keletkező óceáni hátság vízkiszorító hatá- 
sával magyarázták. A tengerszint-ingadozás ugyanis kapcsolatban áll a Tethys szétnyí- 
lásával, amely fokozatosan elkülönítette Gondwanát az északi kontinensektől. A Pan- 
gea szétesése folytatódott, és a jurában kezdett kinyílni az Atlanti-óceán. A kontinense- 
ket azonban időnként szárazföldi hidak kötötték össze, és így a szárazföldön sok , koz- 
mopolita" dinoszaurusz élt (7193. ábra). 

A mezozoikumra, de különösen a jurára jellemző a meleg, kiegyenlített éghajlat. Ab- 
ban, hogy a klíma óceáni jellegű volt, egyrészt szerepet játszott az a tény, hogy nem 
volt poláris jégsapka, másrészt a tengerek fokozták az éghajlat kiegyenlítő hatását. Az 
eljegesedés hiánya alighanem azzal magyarázható, hogy egyik póluson sem helyezke- 
dett el szárazföld. 

A kiegyenlített éghajlatnak megfelelően a különböző flóraprovinciákban mutatkozó 
korábbi eltérések elmosódtak. A magvaspáfrányok még éltek, és a páfrányokkal együtt 
ezek voltak a legismertebb harasztok, illetve ősi nyitvatermők. A többi nyitvatermő a 
Cycadopsidák, Bennettitopsidák, Ginkgopsidák és a Coniferopsidák közül került ki. 
Vitatott, hogy a nyitvatermőkön kívül éltek-e már a zárvatermők. Mivel a Föld külön- 
böző pontjairól, így Szibériából, a Spitzbergákról, Japánból, Indiából, Új-Zélandból 
stb. nagyon hasonló flórákat írtak le, fel kell tételezni, hogy a jura kivételes szerepet 
töltött be a földtörténet során, és soha egyetlen időszaknak sem volt egységesebb fló- 
rája. 

A jurában a dinoszauruszok virágkorukat élték, és a felsőjurában megjelentek a ma- 
darak. 

Hegységszerkezeti szempontból a jura viszonylag nyugodt időszak. A tengerszintvál- 
tozás hatására nagyobb területek kerültek víz alá, anélkül, hogy lényegesebb hegység- 

Egyenlítő 


192. ábra. A szárazföldek és tengerek elhelyezkedése a juraidőszakban. MCKERROw (1978) nyomán 


szerkezeti mozgások történtek volna. Számos területen a juraidőszaki rétegek vízszinte- 
sen települnek a különböző korú idősebb kőzetekre, és egy-egy rétegük nemegyszer 
több száz km-re követhető nyomon. Nem meglepő, hogy a rétegtan atyja, W. SMITH ju- 
raidőszaki feltárásokat vizsgált és ebből vonta le a következtetést, hogy minden réteg- 
nek megvan a maga vezérkövülete (194—201. ábra). Nem lehet véletlen az sem, hogy 
D"ORBIGNY az emeletfogalmat, OPPEL a zónafogalmat, GRESSLY pedig a fáciesfogalmat 
juraidőszaki képződmények vizsgálata során alakította ki. Sok tekintetben a jura isko- 
lapéldája a rétegtannak. 

Azért könnyű a szakembereknek tájékozódniuk a juraidőszaki rétegekben, mert ál- 
talában sok bennük az ammonitesz, és — legalábbis Európában — viszonylag kevés a 
hegységszerkezeti mozgás nyoma. Az ammoniteszeket sajátos módon nem a perm/triász 
határon érte a krízis, hanem a triász és a jura érintkezésénél. Pontosan nem tudjuk, mi 

Ichtyosaurus 


Allosaurus 3 Camptosaurus 


193. ábra. Juraidőszaki hüllők rekonstrukciója. POMEROL (1975) nyomán 

194. ábra. Alsójurakorú kagyló (Gryphaea). Anglia. 
Őslénytani Tanszék gyűjteménye 


195. ábra. Alsójurakorú Nautilus-féle (Cenoceras). P 
Úrkút. Őslénytani Tanszék gyűjteménye 


196. ábra. Alsójurakorú Phylloceras. Bakonycser- 
nye. Földtani Intézet gyűjteménye 


197. ábra. Alsójurakorú csontoshal (Acidorhyn- 
chus). Holzmaden. Őslénytani Tanszék gyűjteménye 


198. ábra. Középsőjurakorú kagyló (7rigonia). Né- 199. ábra. Középsőjurakorú csiga (Pleurotomaria). 
metország. Őslénytani Tanszék gyűjteménye Franciaország. Őslénytani Tanszék gyűjteménye 


volt ennek a kipusztulásnak az oka. Tény az, hogy csak egy, esetleg két család nehány 
nemzetségének sikerült átjutnia a triász-jura határon. Mivel ezek a viszonylag mélyebb 
vízi Phylloceras- és Lytoceras-félék köréből kerültek ki, gyanítható, hogy a változás a 
tenger felső víztömegében ment végbe, és az epipelágikus szervezeteket pusztította ki. 
Nehány batipelágikus alak át tudta vészelni a feltehetően az élelemláncban bekövetke- 
zett változást. Az ammoniteszek a jurában korán visszafoglalták elvesztett ökológiai 
fülkéiket, és a változatos éleemódnak megfelelően nagyon alakgazdagok lettek. Egyes 
csoportok törzsfejlődési tempója felgyorsult, és földrajzi elterjedésük kiszélesült. A ju- 
raidőszak legfontosabb vezérkövületei az ammoniteszek köréből kerültek ki. Más cso- 
portjuk szűkebb földrajzi elterjedésű volt, és ezért paleobiogeográfiai következteté- 
sekre alkalmas. Már az alsójurában kimutathatók különböző faunaprovinciák, első- 
sorban az ammoniteszek alapján. 

Ami a bentosz-faunákat illeti, itt két csoport tört előre, a csigák és a kagylók. A bra- 
chiopodák közül a zárszerkezet nélküli Inarticulata brachiopodák keveset változtak, de 
a zárszerkezetes Articulaták nem érték el paleozoós alakgazdagságukat. A szivacsok, a 
korallok és a.kagylósrákok fellendültek, és megnövekedett a tengeri sünök formagaz- 
dagsága is. A porcos halak és a csontos halak lassú fejlődésnek indultak, a konodonták 
viszont kihaltak. 

A tengerben a vízmélység, az aljzat, az óceáni hatás stb. miatt nagyon változatos pa- 
leokommunitások alakultak ki. A fosszilizálódási feltételek néha kivételesen kedvezőek 
voltak. Így maradhattak meg a holzmadeni alsójurából a színesbőrű Ichthyosaurusok, 
a solnhofeni felsőjurából (202—208. ábra) a repülő hüllők szőrös és az ősmadár tollas 
példányai. 

Magyarországon a juraidőszaki képződmények három fő elterjedési területen nyo- 
mozhatók : a Dunántúli-középhegységben, a Mecsek-hegységben és a Villányi-hegység- 
ben. A három területegység jurája messzemenően eltér egymástól. Lehetséges, hogy 

200. ábra. Középsőjurakorú ammonitesz (Calliphyi- 
loceras). Bakonycsernye. Őslénytani Tanszék gyűj- 
teménye 


201. ábra. Felsőjurakorú telepes korall (Thecosmi- 
lia). Németország. Őslénytani Tanszék gyűjteménye 

202. ábra. Felsőjurakorú medúza (Rhizostomites). Solnhofen. Őslénytani Tanszék gyűjteménye 


ezenkívül a Magyar-középhegység északkeleti irányú folytatásában, az Aggteleki-hegy- 
ségben és a-Bükk hegységben szintén előfordulnak juraidőszaki üledékes kőzetek (pl. 
radiolarit), ezeket az adatokat azonban még nem tették közzé. Ha ezeknek a rétegek- 
nek a juraidőszaki keletkezése bebizonyosodna, akkor a Dunántúli-középhegység ro- 
konságába tartozó fáciesekről lenne szó. 

A Dunántúli-középhegység jura üledékei a Tethysben rakódtak le, és ennek megfele- 
lően erős óceáni hatásnak voltak kitéve. A triász és a jura határán általában nem volt 
drasztikus üledékképződési változás. A felsőtriász Dachsteini Mészkő helyenként vál- 
tozatlanul megy át a legalsó jurába. A legalsó jurában a , karbonátos platform", a 
nagy kiterjedésű mésziszappal feltöltődő lagúna lényegesen nem változott. Az alsó ju- 
rában azonban ez a tenger alatti mészkőfennsík összerogyott. Egyes részek továbbra is 
a tengerszint közelében maradtak, mások megsüllyedtek. A magasabb térszínről az üle- 
dék tenger alatti csúszás hatására nagy tömbökben zuhant a mélybe. Maga a már meg- 
szilárdult karbonátos platform összetöredezett, és a repedéseket fiatalabb üledékanyag 

tölti ki. A Tethys kinyílása tehát dinamikus folyamat volt. Itt más a helyzet, mint a Te- 
thystől északabbra fekvő stabil Európa területén, ahol a kiterjedt földrészek zavartala- 
nul kerültek a lassan előrenyomuló tenger szintje alá. A Tethysben a különböző víz- 
mélységnek megfelelően különböző fáciesek keletkeztek. A sekélyebb tenger alatti 
hátságokon brachiopodák és szivacsok éltek. A kovaszivacsok tűiből tűzkő keletkezhe- 
tett. A brachiopodákat pedig a viharok lesodorhatták a mélyebb vízi üledékgyűjtőbe, 
ahol allochton módon helyenként nagy tömegben halmozódtak fel. Gyakran a repedé- 
seket töltötték ki brachiopodák. A medencének jellegzetes fáciese az ammonitiko 
rosszo volt. Általában vörös- vagy rózsaszínű mészkő vagy márga, amelynek színező- 
anyaga a vas-oxid. Az ammonitiko rosszo mészkövet az építőiparban piszkei vörös 
márványnak is nevezik, jóllehet a mészkövet még nem kristályosították át a hegység- 


203. ábra. Felsőjurakorú ammonitesz, szájfedő (állkapocs ?), azaz Aptychus. Solnhofen. Őslénytani Tan- 
szék gyűjteménye 

képző erők hő- és nyomóhatásai. Sok helyen az ammonitiko rosszo mészkő fokozato- 
san megy át radioláriák vázának tömeges felhalmozódásából keletkezett tűzkőbe, a ra- 
diolaritba. A radiolarit a fekvő és a fedő kőzetek ammoniteszfaunájának vizsgálata 
szerint nem egykorú, hanem az egyes medencerészekben különböző időben rakódott le. 
Feltehető, hogy a radioláriákkal együtt más szervezetek is éltek, ezek mészváza azon- 
ban még az üledék megszilárdulása előtt feloldódott. A radiolarit tehát a kalcium-kar- 
bonát kompenzációs szint mélysége alatt keletkezett. Ez a legmélyebb medence fácies. 
A radiolaritra gyakran ismét ammonitiko rosszo fáciesű mészkő következik, jelezve 
a kimélyülés megszűnését és az üledékciklus befejeződését. Vannak azonban olyan ré- 
tegsorok, ahol a jura tűzköves mészkősorozata litosztratigráfiai változás nélkül megy 
át az alsókrétába (pl. Sümeg). Itt a mikrofáciesek gondos elemzésével lehet csak meg- 
vonni biosztratigráfiai alapon a jura/kréta határt. A Tethys medencéjében a két idő- 
szak között sem a bioszférában, sem az üledékképződés menetében nem volt jelentős 


204. ábra. Felsőjurakorú tízlábú rák (Antrimpos). Solnhofen. Őslénytani Tanszék gyűjteménye 

205. ábra. Felsőjurakorú szitakötőféle (Srenophlebia). Solnhofen. Őslénytani Tanszék gyűjteménye 


változás. Mivel a Tethysben az üledékképződés a jurában biogén jellegű volt — az am- 
monitiko rosszo alapanyagát kokkolitok alkotják — és a szárazföldről nem jutott a 
medencébe törmelékanyag, ezért a rétegsor nem vastag, mindössze 100—200 m általá- 
ban. Ez a vékony és első látásra egyveretű rétegsor gondosabb vizsgálat után változatos 
evolúciós-szedimentációs környezeti változásokra utal. 

A díszítőkövön kívül a Bakony-hegység legfontosabb ipari nyersanyaga a mangán- 
érc. A mangán-karbonát az alsójurában keletkezett és később másodlagosan oxidáló- 
dott. Úrkút és Eplény környékén a legjelentősebb. 

A Mecsek-hegység jurája messzemenően eltér a Dunántúli-középhegységétől. A jura 
sorsa nem a karbonátos platformhoz kapcsolódik, hanem egyhangú homokkő sorozat- 
hoz. Ebben ott vonjuk meg a triász/jura határt, ahol az első feketekőszén réteg megje- 
lenik. Alighanem ez a határ mesterséges, és nem olyan pontos, mint ahol ammoniteszes 

206. ábra. Felsőjurakorú tengeri liliom (/Pteroco- 
ma). Solnhofen. 
Öslénytani Tanszék gyűjteménye 


rétegek érintkeznek egymással. A szénte- 
lepeket tartalmazó homok- és agyagréte- 
gek összvastagsága 800—900 m. Ebben az 
5 cm-nél vastagabb széntelepek száma 
több mint 170. Növeli a szénvagyon érté- 
két az a tény, hogy ez kohászati célokra is 
felhasználható, azaz kokszolható. Sajnos 
a nagy mélységben elért szénösszlet me- 
tántartalmú, ezért művelése gondos elővi- 
gyázatot igényel. A széntelepekre márga 
következik, amelynek összvastagsága el- 
éri a 2000 métert. Lényegében ez a terület 
is süllyedni kezdett, de a szárazföldről be- 
áramló törmelékanyag folyamatosan fel- 
töltötte. A feltöltődés lépést tartott a 
süllyedéssel, ellentétben a Dunántúli-kö- 
zéphegységgel, ahol hiányzott a szárazföl- 
di utánpótlás. A márga-, márgapala- és mészkőrétegek gazdag bentosz-faunát tartalmaz- 
nak. Még egy ellentét, amely aláhúzza a Középhegység és a Mecsek közt levő különbsé- 
get. Amint azonban a jurában továbbhaladunk, a középső- és különösen a felsőjura kő- 
zetek már hasonlóak a középhegységiekhez. Az ammonitiko rosszo mészkőre itt kovás 
rétegek következnek, amelyek elsősorban szivacsok tűiből keletkeztek. A legfelső jurá- 
ban szárazföldi törmelékanyagtól mentes nyilttengeri mészkőrétegek következnek Tintin- 
ninákkal. A mecsek-hegységi területnek először széntelepes, azután fokozatosan tengeri 
majd óceáni jellegeit beilleszthetjük a Tethys kinyílásának hatalmas keretébe. 

A Villányi-hegység jurájára a hézagosság a jellemző. Amíg a Dunántúli-középhegy- 
ségben és a Mecsekben minden emelet kimutatható, addig Villányban az alsójurának 
mindössze egyetlen emelete van meg. A középsőjura alsó része szintén hiányzik. Felső 
részében azonban ammoniteszekben nagyon gazdag réteg található, amelyben egyaránt 
találunk közép-európai és Tethys alakokat. Ez a fauna kevert, sűrített, és két faunapro- 
vincia határterületén keletkezett. Ezzel magyarázható meg világviszonylatban is párat- 
lan fajgazdagsága. Ez Magyarország leghíresebb ammoniteszfeltárása. Az ammonite- 
szes-stromatolitos padra mintegy 400 m vastagságban szürkésfehér mészkő következik, 
amely legszebben a Harsányhegy kopár tömegében van feltárva. A jurára bauxit, majd 
krétaidőszaki mészkő települ. 

A három hegység eltérő fáciesei különböző feltevésekre adtak alkalmat. Vannak, 

207. ábra. Felsőjurakorú csontoshal f/Leptolepis). Solnhofen. Őslénytani Tanszék gyűjteménye 


akik a különbségeket a három elkülönült tengervályú (geoszinklinális) önállóságára ve- 
zetik vissza, és azok között egykori szárazulatokat feltételeznek. Más felfogás szerint a 
Tethys és a stabil Európa peremén elhelyezkedő különböző egységek utólagos hegység- 
szerkezeti mozgások során kerültek jelenlegi helyükre. 
A juraidőszakot a következő emeletekre tagoljuk : 

tithon ( -— volgai ; — portlandi?), 

kimmeridgei, 

oxfordi, 

kallovi, 

bath, 

bajoci, 

aaléni, 

toarci, 

pliensbachi, 

szinemuri, 

hettangi. 

Őslénytani Tanszék gyűjteménye 


208. ábra. Felsőjurakorú repülő hüllő (Pterodactylus). Solnhofen. 

Ezek közül az alsó négy emelet az alsójurába ( — /iász), a következő négy a középső- 
jurába ( — dogger), a felső három pedig a felsőjurába ( — malm) tartozik. 


KRÉTA 


A krétaidőszak nevét a világszerte, de különösen Észak-Európában elterjedt írókré- 
táról kapta. 

A krétaidőszak legfontosabb lemeztektonikai eseménye a Tethys kezdődő összehú- 
zódása és az Atlanti-óceán kinyílása volt. Észak-Amerika elkülönült Európától, Dél- 
Amerika pedig Afrikától. A Tethys övében pedig elkezdődött az alpi hegységképződés. 
A többnyire zavartalan jura rétegsoroktól eltérően a krétában gyakoriak a hegységszer- 
kezeti mozgásokra visszavezethető gyűrődések és rögszerű formákat előidéző alakvál- 
tozások. A krétaidőszak sokkal dinamikusabb volt, mint a jura. 

Az egységes és kiegyenlített juraidőszaki klímával ellentétben a krétaidőszak felső ré- 
szében az északi kontinenseken éghajlatváltozás figyelhető meg, lehűléssel. Ezzel töb- 
bé-kevésbé egy időben a Föld növénytakarója is megváltozott, és a nyitvatermők ural- 
mát megtörték a zárvatermők. Mivel a zárvatermők a felsőkrétában uralkodóvá vál- 
tak, a mezofitikum és a kainofitikum határát az alsó- és felsőkréta közé helyezzük. Fel- 
tűnő módon a növényvilágban bekövetkezett forradalmi változások fél időszakkal 
mindig megelőzték az állatvilágban bekövetkezett gyökeres átalakulást! A zárvater- 
mők megjelenésével egy időben pusztultak ki a Bennettites-félék. Kihalásuk a növény- 
világban ugyanolyan fontos fordulat, mint a dinoszauruszok (//9. tábla) kihalása a kré- 
taidőszak végén. 

A szárazföldi állatvilágban a legfontosabb változást az erszényes és méhlepényes em- 
lősök szétkülönülése jelentette. A Pangea szétdarabolódása egyre jobban elősegítette a 
különböző állatprovinciák elkülönülését. 

A tengeri kréta faunák (20. tábla; 209—215. ábra) alapjában nem különböztek a ju- 
raidőszakiaktól. Ebből a szempontból a kréta még a mezozoikumhoz tartozik. A tenge- 
rekben változatlanul az ammoniteszek voltak fölényben, bár az új típusú csontos halak 
száma megnövekedett. Az ammoniteszek között gyakoriak voltak a kicsavart, ún. ,,he- 
teromorf" alakok, amelyeket korábban rendellenes, degenerált csoportoknak tartot- 
tak. Erről nincsen szó. A , heteromorfok" nagyon széles körben elterjedtek, és virágzó 
csoportba tartoztak. Közülük számos vezérkövület került ki. Valószínűbb, hogy magas 
fokon specializált csoportokról van itt szó, amelyek különleges környezeti fülkékhez 
alkalmazkodtak. A , heteromorfok" nagy része lebegve követhette a táplálékot nyújtó 
plankton napi és évszakos függőleges irányú mozgását. Nem tekinthető degenerálódás- 
nak a kamravarratvonal másodlagos egyszerűsödése sem (, kréta Ceratitesek"), mivel 
ez is széles körben elterjedt jelenség volt. 

A lebegő ammoniteszeken kívül a pelágikumba tartoztak a jól úszó Belemnites-félék, 
amelyek rosztruma gyakori a krétaidőszaki rétegekben. 

A bentoszban különösen jelentőssé váltak a kagylók és a csigák. A Rudista kagylók 
most alkottak először nagyobb zátonyokat. Feltehető, hogy a zátonyépítő kagylók 

209. ábra. Felsőkrétakorú szivacs (Jerea). Őslénytani Tanszék gyűjteménye 

210. ábra. Felsőkrétakorú magános korall (Cycloli- 
tes). Sümeg. 
Öslénytani Tanszék gyűjteménye 


ugyanúgy a zooxanthellákkal éltek szim- 
biózisban, mint a zátonyépítő korallok. 
Mindenesetre feltűnő, hogy a zátonyok- 
ból csaknem teljesen ki tudták szorítani a 
Scleractinia korallokat. 

A Rudista zátonyok a trópusi övre kor- 
látozódtak. 

A puhatestűeken kívül még nagyobb 
számban találunk a sekélytengeri közössé- 
gekben tengeri liliomokat és brachiopodá- 
kat. Ez lényeges eltérés a kainozoikum 
élővilágával szemben. A tengeri liliomo- 
kon kívül a tüskésbőrűek közül gyako- 
riakká váltak a tengeri sünök, amelyek a 
brachiopodákkal és a belemniteszekkel együtt jól felhasználhatók a szintezésre azokon 
a területeken, ahová az ammoniteszek nem hatoltak el. Figyelemreméltó fejlődést értek 
el a mohaállatok is. 

A kréta dinamizmusának megfelelően Magyarországon is jelentős változások men- 
tek végbe, ide értve a hegységszerkezeti mozgásokat. Amíg a Dunántúli-középhegység- 
ben a jurát mindvégig tengeri üledékképződés jellemzi, addig krétában a Bakonyban 
egyes területek többször is szárazra kerültek és a visszahúzódó tenger nyomán népgaz- 
dasági szempontból rendkívül jelentős bauxit- és kőszéntelepek jöttek létre. A reg- 
resszió többnyire nem volt általános, és helyenként a bauxitot sekélytengeri képződmé- 
nyek helyettesítik. A sekélytengerben tömegesen éltek a tengeri liliomok, amelyek vázá- 
ból krinoideás mészkő keletkezett. A Bakonyban ez a fácies nagyon elterjedt, és sas- 
bérc alakjában pl. a sümegi Várhegyet építi fel. Ugyancsak Sümeg környékén látható 
szép feltárásokban a felsőkréta Rudistás zátony még helyben levő, autochton beágya- 
zódású comb vastagságú kagylóival. 

A Gerecse hegység krétaidőszaki képződményei jelentősen eltértek a Bakonyétól. Az 
immár több mint 100 millió éven át tartó karbonátos kőzetképződést felváltotta száraz- 
földi törmelékanyagban gazdag, valószínűleg mély tengervályúban lerakódó homokkő 
és márga sorozat, amely a Kárpátok flis formációival mutat kőzettani rokonságot. 

A Mecsek-hegységben a krétaidőszak kezdetét tenger alatti vulkáni működés jelzi. 
Azután a terület kiemelkedett, és a felsőkréta csak egy kis folton fordul elő. A mecseki 
rétegsor tehát sokkal hézagosabb, mint a Dunántúli-középhegységé. 

Villányban a jura/kréta határon a karsztosodott felsőjura mészkőre bauxit települ, 

211. ábra. Felsőkrétakorú kagyló (Inoceramus). Őslénytani Tanszék gyűjteménye 

212. ábra. Felsőkrétakorú Rudista kagylók (Radiolites). Őslénytani Tanszék gyűjteménye 


213. ábra. Felsőkrétakorú Belemnites rosztrum. Őslénytani Tanszék gyűjteménye 

215. ábra. Felsőkrétakorú tengeri sün (Epiaster). 
Franciaország. Őslénytani Tanszék gyűjteménye 


214. ábra. Felsőkrétakorú tengeri sün (Echinocorys). Franciaország. Őslénytani Tanszék gyűjteménye 


majd a kréta középső szakaszában sekélytengeri, Rudistákban gazdag mészkő követke- 
zik. A felsőkréta ezen a területen hiányzik. 

A Bükk hegységben durvaszemcsés üledékes kőzetbe áthalmozódva gyűjthetők fel- 
sőkréta fosszíliák. 

Mélyfúrásokból szintén előkerültek krétaidőszaki kőzetek példányai. A Tiszántúlon 
nagyobb kiterjedésben található a flis, amely mint szénhidrogén-tároló kőzet is említés- 
re méltó. A Bakony és a Vértes hegység területén több folton előforduló bauxiton és az 
ajkai kőszénen kívül a kőolaj a legjelentősebb ipari nyersanyaga a hazai krétaidőszak- 
nak. 

A krétán belül a következő emeletek különíthetők el : 

maestrichti, 
kampaniai, 
szantoni, 
koniászi, 
turoni, 
cenomani, 
albai, 

apti, 
barrémi, 
hauterivi, 
valangini, 
berriázi. 

Az alsó- és a felsőkréta közt a határt az albai és a cenomani emelet közt vonjuk meg. 
Diasztrofikus határ, a cenomani talán a földtörténet legnagyobb transzgressziójának 
az időszaka volt, bár egyes területeken korábban kezdődött és — mint a magyarországi 
példán is láttuk — más területeket nem borított el tengerrel. A koniászi, szantoni és 
kampaniai emeletet gyűjtőnévvel szenonnak jelöljük. 

A krétaidőszak végén olyan katasztrófa következett be, amely egyaránt sújtotta a 
szárazföldi és sekélytengeri szervezeteket /2/6. ábra). Kihaltak a dinoszauruszok, a re- 
pülő hüllők és a tengerben a Mosasaurus-félék, valamint az Ichthyosaurusok. A tengeri 
gerinctelenek sorából eltűntek az ammoniteszek, a Belemnitesz-félék, a Rudista kagy- 
lók, a nagyforaminiferák és egyes — a felsőkrétára nagyon jellemző — planktonikus 
foraminiferák (Globotruncana). Feltűnő módon a kihalás egyes csoportokra korláto- 
zódott, tehát szelektív volt. Kihaltak ugyan a dinoszauruszok, de nem haltak ki a kro- 
kodilok. Kihaltak a repülő hüllők, de tovább éltek a madarak, kihaltak az ammonite- 
szek, de tovább éltek a Nautilus-félék stb. Feltűnő továbbá az is, hogy a növényzetben 
nem mutatkozik jelentős változás a kréta/harmadidőszak határán. A felsőkréta már 
egyértelműen a kainofitikumba tartozott. Végül — és ez a paleontológus számára már 
nem meglepő — jellemzője ennek a kihalásnak az, hogy nem egy időben ment végbe. 
Ezért adott sok vitára alkalmat a dániai emelet hovatartozása. 

Számos elmélet született a krétavégi kihalás kérdésének megoldására. A paleontoló- 
gusok általában idegenkednek a kozmikus katasztrófa gondolatától. A szupernova 
vagy a meteoriteső miért kímélte meg az emlősöket és a hőszabályozás fokát el nem érő 
hüllőket ? Ami az ammoniteszek kihalását illeti, mint láttuk, ezek korábban is krízisen 
estek át (karbon/perm ; triász/jura) és kihalásuk részben kapcsolatba hozható a belső- 
vázas fejlábúak és a fejlett csontos halak gyors elterjedésével. Az is lehet, hogy a tenger 
élelemláncában következett be az egyensúly megbomlása. Ezzel magyarázható a nan- 
noplanktonban és a planktonban bekövetkező fordulat, amely szükségszerűen maga 
után vonta a sekélytengeri szervezetek kicserélődését. Mindenesetre a kréta/tercier ha- 
táron klímaromlás és erős regresszió figyelhető meg. Lehetséges tehát, hogy az egyen- 
súly megbomlásában lemeztektonikai és éghajlati tényezők is közrejátszottak. 

A krétavégi kihalással kapcsolatban elgondolkoztató az a tény, hogy az óceáni árok 
mélységében keletkezett flisben az életnyomokban semmiféle változás nem mutatko- 
zott a kréta/harmadidőszak határán. A mélyvízi bentosz-foraminiferák is változatlanul 
vészelték át a krízist. Lehetséges, hogy a Nautiloideák azért tudtak megmaradni, mert 
nagyobb mélységben éltek, mint a sekélytengeri ammoniteszek. A katasztrófa koránt- 
sem volt annyira általános és annyira egyidejű, mint amennyire a leegyszerűsítő iroda- 
lom azt feltételezi. A szelvények faunáinak összehasonlító vizsgálata még nagyon sok 
új eredmény lehetőségét zárja magában, és elsőrendűen fontos lenne az események 
pontos időrendjét rögzíteni a különböző kifejlődési területeken. Így például Észak- 
Amerikában olyan szelvényt is ismerünk, ahol a dinoszauruszok megritkulásával foko- 

zatosan válnak uralkodóvá az emlősök. Más feltárásban viszont a két csoport vertikális " 
elterjedése között jelentős hézag van anélkül, hogy a rétegsor kőzetjellege megváltozna, 
azaz a litofáciesben bármilyen változás lenne. A kronosztratigráfia alapja, az egyidejű- 
ség tisztázása vezethet a kihalás kérdésének megoldásához. 


HARMADIDŐSZAK 


A harmadidőszak, idegen szóval tercier, 65 millió évet foglal magába. Rövidebb te- 
hát, mint a krétaidőszak. Mivel hozzánk közel eső történésről van szó, amelyről vi- 
szonylag gazdag dokumentumanyag maradt meg, érthető itt a , bőség zavara? , amely 
megnehezíti a pontos rétegtani tájékozódást. 

A harmadidőszakban alakult ki a szárazföldek és a tengerek mai elrendeződése (217. 
ábra). 

A szárazföldet végérvényesen birtokukba vették a zárvatermők és az emlősök. Mind- : 
ez nem jelenti azt, hogy más csoportok véglegesen háttérbe szorultak volna. Ma is le- 
nyűgöző pl. a páfrányok és a halak alakgazdagsága. 

A tengerben a kréta/tercier határon bekövetkező kihalás után azok a csoportok ju- 
tottak fontosabb szerephez, amelyek már a krétaidőszakban is éltek, de viszonylag ki- 
sebb számban. A Rudisták üresen maradt helyét elfoglalták a korallok. A ragadozó csi- 
gákon kívül nagyon elterjedtek az iszapfaló vagy szűrő életmódot folytató heterodont 
zárszerkezetű kagylók. Virágkorukat érték el a fejlettebb rákok (Malacostraca) és a fej- 
lett mohaállatok. Robbanásszerűen fokozódott a Teleostei csontoshalak alakgazdagsá- 
ga. Az emlősök egyes csoportjai (cetek, fókák) ugyanúgy alkalmazkodtak a tengeri 
életmódhoz, mint korábban a hüllők népes csoportjai. 

A harmadidőszakon belül a következő korokat különböztetjük meg : 

pliocén, 
miocén, 
oligocén, 
eocén, 
paleocén. 

Ez elnevezések végződése a kainos — új szóból ered. A további jelölés eredetileg arra 
utalt, hogy mennyire tér el a puhatestűek (csiga és kagyló) kihalt csoportjainak fajszá- 
ma a jelenleg élőkétől. I 

A paleocént, az eocént és az oligocént paleogénnek, a miocént és a pliocént neogén- 
nek nevezzük. Az alpi hegységképződésen belül a paleogén alsó határán a laramiai 
hegységszerkezeti mozgások játszódtak le, a paleogén és a neogén között a szávai oro- 
gén fázis hatása érvényesül. 

A paleocén az emlősök evolúciója szempontjából nagyon fontos kor. Ez idő alatt kü- 
lönültek el az emlősök fő rendjei. 

Magyarország területéről felszíni feltárásban fosszíliákkal bizonyított paleocén réte- 
geket nem ismerünk. Feltehető, hogy a Dunántúli-középhegység bauxitjainak egy része 

217. ábra. A szárazföldek és tengerek elhelyezkedése a paleogénben. MCKERROw (1978) nyomán 


a paleocénben keletkezett. Mindenesetre a laramiai mozgások hatására az ország nagy 
része kiemelkedett szárazulat volt. 

A paleocénen belül a következő emeleteket különíthetjük el : 

landéni, 
monszi, 
dániai. 

Az eocén éles törés nélkül követi a paleocént. A szárazföldön tovább tartott az emlő- 
sök diverzifikálódása (218. ábra). A növényvilágban már korábban kialakult a mérsé- 
kelt övi arktotercier flóra, amely túlnyomórészt lombhullatókból állt, és tőle délre az 
örökzöldekkel jellemzett trópusi flóra különült el. A trópusi flóra fokozatosan vált szét 
óvilági (eurázsiai paleotrópusi flóra) és újvilági (amerikai neotrópusi flóra) flórára ab- 
ban a mértékben, ahogyan Amerika eltávolodott Európától. 

Az eocén tenger uralkodó állata a Nummulites volt (219. ábra). A trópusi sekélyten- 
gerben ugyanolyan gyakori volt ez az egysejtű, mint a mezozoikum tengerében az am- 
monitesz. A nummuliteszek alapján hívják a francia geológusok a paleogént nummuli- 
tikumnak. A nagyforaminiferák közé tartozó nummuliteszek egyaránt jelentősek mint 
kőzetalkotók, mint környezetjelzők és korjelzők. Az eocénen belül minden emeletnek 
megvan a maga jellegzetes nummulitesz-együttese. A nummuliteszen kívül nagyon gya- 
koriak voltak az eocénkori tengerekben a csigák, amelyek a mezozoós közösségekben 
általában csak 309o-kal vettek részt, most százalékos arányuk 60-ra növekedett. A 
kagylók, tengeri sünök és tízlábú rákok szintén nagy alakgazdagságban éltek 
(220—224. ábra) és a mohaállatok helyenként kőzetalkotó mennyiségben halmozódtak 
fel (, bryozoás márga" a Budai-hegységben). 

A Dunántúli-középhegység területére az eocénben tenger nyomult be. A transz- 
gresszió délnyugat felől történt. A tenger előtörését a terület süllyedése vezette be gazdag 
mocsári növényzettel. Erre utalnak a széntelepek a tengeri rétegsor alján. Népgazdasági 
szempontból fontosak a dorogi, tatabányai, nagyegyháza-mányi (eocén program), 
oroszlányi, balinkai és dudari barnakőszén-medencék. 

A Tiszántúlon mélyfúrásokból flis jellegű kőzetek kerültek elő, amelyek törmelékes 
összlete messzemenően eltér a felszíni, főleg biogén eredetű karbonátos kőzetekétől. 


218. ábra. Eocénkorú páros ujjú patás (Oreodon). 
Egyesült Államok. Őslénytani Tanszék gyűjteménye 

teménye 


Felsőgalla. Őslénytani Tanszék gyűj 


teszek. 


i 


219. ábra. Eocén nummul 

220. ábra. Eocénkorú Ostraea-teknőre ránőtt telepes korall. Őslénytani Tanszék gyűjteménye 


Az eocénen belül a következő emeletek különíthetők el: 
priabonai, 
lutéciai, 
yprézi. 


Az oligocén a paleogén zárótagja. Az oligocénre általános éghajlatromlás jellemző. 
A déli sark eljegesedett, és az északi kontinenseken is megfigyelhető a lombhullató ark- 
totercier flóra fokozatos térhódítása déli irányban. Ennek magyarázata lehet az a kö- 
rülmény, hogy — ellentétben az újpaleozoós szárazföldek elhelyezkedésével — a konti- 
nensek nagy része most az északi félgömbre tolódott át. i 

Az oligocén végére az egykori Tethystől levált a Paratethys, és ettől ÉNy-ra önálló- 
sult az Észak-atlanti tenger. A Paratethysen tengeri, majd lagunáris medencéket ér- 

222. ábra. Eocén belsővázas Cephalopoda (Archae- 
osepiaj. Budapest. Őslénytani Tanszék gyűjteménye 

tünk, amelyek az alpi előtértől a Pannon-medencén és a Dáciai-medencén keresztül a 
mai Fekéte-tengernek megfelelő Pontuszi medencén át az Aral-Kaspi medencéig folyta- 
tódott. A Tethysről lefűződött medencéket időnként szűk tengercsatornák kötötték 
össze, és kapcsolatba kerülhettek az Északi-tengerrel, illetve a Mediterrán-tengerrel. 
Ezeknek a medencéknek részben önálló fejlődéstörténetük volt, ezért nem mindig 
könnyű feladat rétegsoraikat párhuzamosítani. 

Magyarországon felszíni feltárásban az oligocén az ún. paleogén vonaltól északra 
vizsgálható (224. ábra). A paleogén vonal nagyjából a Balatont a Bükk hegységgel köti 
össze. Az oligocénre a biogén karbonátos kőzetek háttérbe szorulása jellemző. Az üle- 
dékgyűjtő medencébe sok törmelékanyag áramlott a szárazföldről, kavicsot, homok- 
követ, a mélyebb övben pedig agyagot rakva le. Jellegzetes oligocén formáció a Budai- 
hegységből ismert , Hárshegyi Homokkő Formáció" vagy a , Kiscelli Agyag 
Formáció" . 

Az oligocént általában három emeletre oszthatjuk : 

katti, 
rupéli, 
lattorfi. 
A Paratethys területén indokolt önálló emeleteket elkülöníteni. A kiscelli emelet lé- 


223. ábra. Eocénkorú tizlábú rák (Harpactocarcinus). Románia. Őslénytani Tanszék gyűjteménye 

224. ábra. Oligocénkorú, taxodont zárszerkeze- 
tű kagyló (Glycymeris). Úny. Őslénytani Tan- 
szék gyűjteménye 


nyegében megfelel az alsó- és középső- 
oligocénnek, az egri emelet pedig a fel- 
ső oligocénnek. Valószínű, hogy Ma- 
gyarországon az oligocén és a miocén 
határán jelentős vízszintes eltolódások 
voltak. A miocénben hegységeink már 
a jelenlegi helyzetüket foglalták el. 

A miocénben általában fölmelegedés 
figyelhető meg, amely csaknem eléri az 
eocén hőmérsékletét. Ezt azonban nem kísérte az arktotercier flóraelemek visszahúzó- 
dása. Az örökzöldekkel (225. ábra) szemben egyre nagyobb jelentőségre jutottak a 
lombhullatók, és a pázsitfüvek elterjedésével kiterjedtek a füvespuszták. 

Magyarországon az alsómiocén tengeri rétegekre az jellemző, hogy a mérsékelt övi 


225. ábra. Miocénkorú fenyőtoboz (Glyptostrobus). Mád. Őslénytani Tanszék gyűjteménye 

226. ábra. Miocénkorú telepes korall (Plesiastrea). s , Ves TN Mg 


Taakát ! /ejeg 8 1 
MAZ 
BZ s ől 


Kostej. Őslénytani Tanszék gyűjteménye 


, boreális" faunaelemek átadják a he- 
lyüket az atlanti, illetve az indopacifikus 
faunáknak (226—232. ábra). Meleg és se- 
kély tengerben rakódott le az ún. , nagy- 
pectenes homokkő". A durva törme- 
lék feltöltötte a medencék egy részét, és 
a megélénkülő hegységszerkezeti mozgá- 
sok savanyú vulkanitokat (riolit) eredmé- 
nyeztek. A riolittufa őrizte meg a világhí- 
rű ipolytarnóci életnyomokat. A riolit- 
tufa-szórás után jött létre a nógrádi és 
borsodi barnakőszén-medence. Ezután 
nagyarányú transzgresszió következett be. 
Az Alp-Kárpáti rendszer kiemelkedett, a köztes medencék pedig lesüllyedtek. Kialakult 
a Kárpátok íve, amely lezárta az összeköttetést a Paratethys keleti medencéivel. A Pan- 
non medence viszont kimélyült, és utoljára ekkor találhatunk nyílt és viszonylag mé- 
lyebb tengeri ciklikus üledékképződésre utaló homokkövet és márgát hazánk területén 
(slir). Azután a medence lassan feltöltődött, és egy-egy la gúnában a szomszédos terüle- 
teken só párolódott be. Ezt követően andezit-, majd riodácittufa-szórás jött létre. Ké- 
sőbb a medence ismét megsüllyedt, és DNNy felől ismét tenger öntötte el. A meleg- és se- 
kélytengerben apróbb zátonyok alakultak ki sok vörösmoszattal. A puhatestűekben 
gazdag fauna pedig már mediterrán jellegű volt. Ezután újabb láposodási szakasz kö- 
vetkezett be, amelynek eredményeként kisebb barnakőszén-medencék (Hidas, Herend, 
Várpalota) keletkeztek. A Börzsöny, a Mátra, a Cserhát és a Tokaj-hegység (233. ábra) 
nagyobbára szárazulatot alkotó területén a heves vulkáni működés létrehozta a belső- 
kárpáti vulkáni koszorút. Az andezit hidrotermális teléreiben ércek találhatók. A mio- 
cén végén a Magyar-medence elzáródott a Földközi-tengertől és kiédesedett. Először a 
csökkentsósvízi környezet tizedelte meg az egykori tengeri élővilágot. Kipusztultak a 
sztenohalin tengeri sünök és a korallok. Helyükbe nagy számmal léptek olyan csopor- 
tok, amelyek el tudták viselni a sótartalom ingadozását. Ezek a csigák és kagylók egyes 
lelőhelyeken csaknem kőzetalkotó mennyiségben fordulnak elő. A lefűződő lagúnák- 
ban tömegesen halmozódtak fel a kovamoszatok vázai. Így jött létre pl. Szurdokpüspö- 
kin a diatomaföld. A miocént nagyarányú vulkáni működés zárta le andezit- és riolit- 
tufa-képződéssel. 

227. ábra. Miocénkorú ásólábúak (Dentalium). 228. ábra. Miocénkorú, heterodont zárszerkezetű 


Ausztria. Őslénytani Tanszék gyűjteménye 


kagyló (Cardita). Őslénytani Tanszék gyűjteménye 


A hagyományos, de ma már nem használatos beosztás a miocént a következő emele- 


tekre tagolja : 


szarmata, 
tortonai, 
helvéti, 
burdigalai, 
aguitani. 


A Paratethysre vonatkozó beosztás a következő: 

pannóniai, 
szarmata, 
bádeni, 
kárpáti, 
ottnangi, 
eggenburgi. 


A pliocénben a Paratethys elszigetelt medencesorra bomlott, endemikus faunákkal 
(234—237. ábra). Magyarországon a kiédesedési folyamat már a miocénben megkezdő- 
dött. Az alsópannon (pannóniai) tulajdonképpen még a felsőmiocénhez, a felsőpannon 
(pontusi) már a pliocénhez tartozik. A pannon összvastagsága meghaladhatja a 4000 
m-t. A kiemelkedő Kárpát-ívből nagy mennyiségű törmelékanyag jutott a medencébe, 
ahol a csökkentsósvízi környezetet felváltotta a tavi és folyóvízi üledékképződés. Mivel 
a rétegek kőolajat tartalmaznak, népgazdasági jelentőségük rendkívül fontos. A felső- 
pannonban keletkeztek a Balaton-felvidék bazaltvulkánjai. 


229. ábra. Miocénkorú osztriga- (Ostrea) telep. Őslénytani Tanszék gyűjteménye 

230. ábra. Miocénkorú csiga (Tudicla). Szob. Őslénytani Tanszék gyűjteménye 

231. ábra. Miocénkorú csiga (Dendroconus). 
Lapugy. Őslénytani Tanszék gyűjteménye 


232. ábra. Miocénkorú kavicsra nőtt kacslábú 
rákok (Balanus). Budafok. Őslénytani Tanszék 
gyűjteménye 

233. ábra. Miocénkorú teknőspáncél. Tokaj-hegység. Őslénytani Tanszék gyűjteménye 

234. ábra. Pliocénkorú csiga (Murex). Olaszország. 
Őslénytani Tanszék gyűjteménye 


235. ábra. Ormányos (Deinotheriumj) őrlőfoga. Ős- 
lénytani Tanszék gyűjteménye 


NEGYEDIDŐSZAK 


A negyedidőszak vagy kvarter a földtörténet legrövidebb, mintegy 2 millió évet fel- 
ölelő időszaka. 

A negyedidőszakon belül megkülönböztetünk egy idősebb — eljegesedéseket (glaciá- 
lis) és eljegesedés közt levő melegebb (interglaciális) szakaszokkal jellemzett — pleisz- 
tocént a fiatalabb holocéntől. A harmadidőszak és a negyedidőszak határát azonban a 


443 


236. ábra. Alsópannon csiga (Valenciennius). Magyarország. Őslénytani Tanszék gyűjteménye I 


paleomágneses adatok alapján korábban vonják meg, mint a nagy európai eljegesedé- 
sek szer" ... A mintegy 2 millió éves határ a , matuyama? mágneses esemény kezdetén 
egy fordított mágneses pólushelyzet beköszöntésével kezdődik az egyik elhatárolás 
szerint. t 

A pleisztocén legnagyobb evolúciós eredménye az ember megjelenése volt a Földön. 
Ezért javasolták, hogy a negyedidőszakot antropogén időegységnek nevezzék el. Az 
ember valóban jelentős változást hozott létre a Föld felszínén, de inkább csak az eljege- 
sedések utáni szakaszban. Az eljegesedések szélsőséges klímája inkább pusztító hatás- 
sal volt a növényzetre, és kiirtotta vagy délebbre szorította a kiegyenlített éghajlatot 
kedvelő növényeket. Az interglaciálisok éghajlata nemegyszer kedvezőbb volt a mai- 
nál, mégis viszonylag kevés növénynek sikerült visszafoglalnia elvesztett területeit. Az 
eljegesedés hideg éghajlatához több állat speciális módon alkalmazkodott (mammut, 
gyapjas orrszarvú stb.), ezek azonban az eljegesedés végén kipusztultak (238., 239. áb- 
ra). Az evolúció osztályszinten már a mezozoikumban befejeződött, és a pleisztocén a 
Homo sapiens megjelenésével minőségi, de nem lényeges rendszertani változást hozott 
létre a Föld élővilágában. 

237. ábra. Pliocén (felsőpannon) kagyló (Limnocardium). Sopron. Őslénytani Tanszék gyűjteménye 


238. ábra. Pleisztocénkori mam- 
mut (Mammonteus) alsó állkap- 
csa két őrlőfoggal. Őslénytani 
Tanszék gyűjteménye 

óriás lajhár mammut 


Dinornis óriás szarvas 


239. ábra. A pleisztocénben és a holocénben kihalt gerincesek. POMEROL (1973) nyomán 

A Magyar-medence a pliocén végén kiszáradt, egyenetlen felszínű tófenék volt, ho- 
moksivatagokkal és tarka agyaggal. Sok helyen közvetlenül a pliocén homokra települ 
az utolsó eljegesedésre jellemző lösz, amelynek vastagsága elérheti a 90 m-t. Ellentét- 
ben a Dunántúllal, amelynek egyes részei a pleisztocénben kiemelkedtek, az Alföld to- 
vábbra is süllyedő medence volt, ahol helyenként 600 m mélységben található meg a 
pannon fekü. A süllyedés szakaszos volt és egyenetlen. Egyes kútszerű mélyedésekben 
nagyon vastag a pleisztocén törmelékanyag, amely elsősorban a környező hegyvidékről 
származott. Nagyon összetett lemeztektonikai mozgások eredménye a Magyar-medence 
szerkezeti felépítése. 

A pleisztocént a következő emeletekre oszthatjuk be: 

würm, 
rissS, 
mindel, 
günz, 
dunai. 

Magyarországon a günznek megfelel a villányi emelet, a günz-mindel interglaciális- 
nak, valamint a mindelnek pedig a bihari emelet, a gerinces faunák alapján. 

ÖSSZEFOGLALÁS 


A paleontológia a bioszféra földtörténeti múltját kutatja. Önálló történeti tudo- 
mány, szoros és elválaszthatatlan kapcsolatban a geológiával és a biológiával. A pale- 
ontológusok a múlt dokumentumait, a fosszíliákat több mint 200 éve gyűjtik és vizsgál- 
ják, az őslénytan azonban csak az utolsó évtizedekben érkezett forradalmi szakaszába. 

A fosszíliák fennmaradásához szerencse kell, nagy szerencsével pedig megmaradhat 
az egykori élet legkülönbözőbb megnyilvánulási formája is. A szilárd vázú, gyakori, 
nagy földrajzi elterjedésű és hosszú földtörténeti múltú csoportok fennmaradási esélye 
kedvező a gyors betemetődéssel jellemzett területeken. Ezért foglalkozik sokat a pale- 
ontológus a tengeri gerinctelenek múltjával. Maga a fosszilizálódás összetett biológiai, 
fizikai és kémiai folyamat, melynek során az eredeti biológiai információs anyag rész- 
ben megsemmisül, és fokozatosan nagyobb szerephez jutnak a földtani tényezők. 

A fosszíliákat ugyanolyan szabályok szerint rendszerezzük, mint a növényeket vagy 
az állatokat, a paleontológus azonban kénytelen a rendszerbe iktatni olyan szerv- vagy 
alakcsoportokat is, amelyek nem tekinthetők biológiai egységnek. 

A fosszíliák földtani szempontból különösen jelentősek mint kőzetalkotók, környe- 
zetjelzők és korjelzők. 

A bioszféra és a litoszféra kapcsolata nem merül ki abban, hogy az élőlények váz- 
anyaga vagy életműködésének mellékterméke fokozatosan kőzetté válik. A szervezetek 
mindinkább befolyásolják magát az üledékképződést, és így az őslénytan nélkülözhe- 
tetlen társtudománya a szedimentológiának és az üledékes-kőzettannak. 

Mivel az élőlények érzékenyebbek a környezeti feltételekre, mint a szervetlen anyag, 
a fosszíliákból sokoldalú következtetéseket vonhatunk le az egykori szárazföldi vagy 
tengeri feltételekre, különösen a sótartalomra és a hőmérsékletre. A fosszíliák nemcsak 
az eredeti környezetről tájékoztatnak, amely részben a bioszféra munkájának az ered- 
ménye, hanem arról a litológiai környezetről is, amiben a fosszilizálódás során a válto- 
zások végbementek. A paleoökológia és a tafonómia egyaránt segít a földtörténeti múlt 
feltárásában. Ősföldrajzi szempontból a fosszíliák térbeli elrendeződése kiindulópont- 
ja a paleobiogeográfiai vizsgálatoknak. A paleontológia részben tértudomány. Az egy- 
kori óceánok és kontinensek rekonstrukciójához — a paleomágneses módszer mellett 
— a fosszíliák nyújtják a legmegbízhatóbb adatokat. 

A paleontológia a biosztratigráfiai viszonylagos időskála kidolgozásával nyújtja a 
legnagyobb segítséget a földtannak. Az index fosszíliák gyakorlati jelentőségét már ak- 
kor ismerték, amikor még nem is beszélhettünk őslénytanról mint tudományról. Az in- 
dex fosszíliák nagy térbeli elterjedésű, de rövid életű, gyakori és jól felismerhető, szi- 
lárd vázú szervezetcsoportok, amelyek azonnal felvilágosítást nyújtanak az üledékes 
kőzetek koráról. A legjobb index fosszíliák elterjedése is korlátozott. A paleontológu- 

sok biosztratigráfiai feladata ezért kettős : egyrészt a törzsfejlődési sorokban bekövet- 
kezett alaki változások vizsgálatával finomítják a rétegtani tagolást, másrészt igyekez- 
nek kapcsolatot találni az egyidejű, de különböző paleobiogeográfiai egységben élt 
szervezetek között. Időszakonként és területenként különböző csoportok alkalmasak a 
biosztratigráfiai korrelációra. 

A fosszíliák időbeli helyzetének tisztázása előfeltétele a történeti alapokat igénylő 
evolúciós kutatásoknak. A paleontológiai dokumentumok a földi élet nagyon korai, 
3350 millió éves keletkezéséről tanúskodnak. A prekambriumi szervezetek egy részének 
ma is élnek utódai. A baktériumok és a kékmoszatok nem mentek át lényegesebb fejlő- 
désen. Más prekambriumi és kambriumi csoport nem illeszthető be a mai értelemben 
vett növény- vagy állatvilágba. Az evolúció kezdettől fogva sokirányú, alkalmazkodás- 
sal, átalakulással és kihalással járó folyamat, egyes csoportok megsemmisülésével és 
magasabb szintű csoportok megjelenésével. Az evolúció egyetlen törvénye az irreverzi- 
bilitás, ami nem zárja ki bizonyos fokú ismétlődés tényét. Az evolúció nagy lépéseit, az 
új osztályok stb. kialakulását az evolúciós tempó felgyorsulásával, a törzsfejlődést 
meghatározó belső és külső tényezők szerencsés összjátékával magyarázhatjuk. Mindez 
érvényes az ember kialakulására nézve is. 

A prekambriumi telepes növények törzsfejlődését összefüggően nem ismerjük. Az 
autotrófia, a sejtmag, az ivaros szaporodás és a többsejtűség kialakulása, mint a to- 
. vábbfejlődés legfontosabb alapja, mindenesetre végbement már a prekambriumban. 
Összefüggőbb képet nyerhetünk viszont a szilárd vázú telepes növények múltjáról, 
mint például a kovamoszatokról vagy a mészmoszatokról. Ezeknek fontos a kőzetal- 
kotó szerepük is. 


A növényvilág továbbfejlődésében az első, időben pontosabban rögzített lépés a szá- 
razföldi növények kialakulása volt. A paleofitikumon belül a devonidőszak a száraz- 
földi száras növények elterjedésének időszaka. A devonban, a karbonban és az alsó- 
permben a harasztok uralkodtak. Mellettük alárendeltebb szerepük volt az ősi nyitva- 
termőknek. A harasztok között a korpafüvek és a zsurlók voltak a mocsárerdők 
leggyakoribb fatermetű növényei. Az alsóperm végén a mocsárerdők megritkultak, és a 
paleofitikumot felváltotta a felsőpermtől a felsőkrétáig tartó mezofitikum. A mezofiti- 
kum a nyitvatermők virágkora. A harasztok közül egyedül a páfrányok őrizték meg je- 
lentőségüket. A zárvatermők hosszú, lappangó előtörténet után a felsőkrétában indul- 
tak robbanásszerű fejlődésnek. Ettől az időponttól kezdve számítjuk a kainofitikumot. 
A kainofitikumban már nem élt vagy nagyon megritkult a legtöbb nyitvatermő osztály. 
Egyedül a fenyőfélék azok, amelyeket egyes területekről nem tudtak kiszorítani a fej- 
lettebb zárvatermők. A zárvatermők kialakulásával magasabb szinten lezárult a nö- 
vényvilág törzsfejlődése. A pleisztocén eljegesedés a Föld vegetációját a mérsékelt övi 
területeken jelentősen módosította anélkül, hogy alapjában megváltoztatta volna a fló- 
rafejlődést. 

A gerincesektől eltekintve valamennyi fosszilizálódó állattörzs már élt a kambrium- 
ban! Osztályszinten a fejlődés a jurában zárult le, a madarak megjelenésével. Fajszin- 
ten a fejlődés természetesen tart ma is. 

Földtani szempontból a szilárd vázú tengeri gerinctelenek a legfontosabbak. Ezek 
egy része kőzetalkotó. Ilyenek a foraminiferák, a radioláriák, a szivacsok és a korallok, 

egyes kagyló, Brachiopoda- és Bryozoa-csoportok, valamint a tengeri liliomok. Főleg a 
tengerfenéken élő szervezetek alkalmasak a környezetjelzésre. Egyértelműen sekélyten- 
geri környezetre utalnak a zátonyépítő korallok, tengeri feltételekre a fejlábúak, a pör- 
gekarúak és a tüskésbőrűek. Korjelzés szempontjából a lebegő életmódot folytató glo- 
bigerinák, ammoniteszek, trilobiták és a graptoliták a legfontosabbak. A foraminife- 
ráknak, osztrakódáknak és konodontáknak mikropaleontológiai szempontból nagy a 
jelentőségük. 

Evolúciós szempontból a legértékesebb tájékozódást az élet törvényszerűségeiről a 
gerincesek nyújtották. Ez a legfiatalabb és a legfejlettebb törzs, amelynek dinamikus, 
széles körű alkalmazkodását, valamint sokirányú, és végső fokon az emberhez vezető 
fejlődését különböző fejlettségi fok (belső váz, belső orrnyílás, páros végtag, az embrió 
védelme, hőszabályozás, az agy fejlődése) rögzítésével vizsgálhattuk. 

Az ember kialakulásával az élet túllépett a bioszféra keretein. A természet és a társa- 
dalom kölcsönhatásával kialakult a tudat szférája, a nooszféra, amelynek fő meghatá- 
rozó tényezője az értelmes emberi tevékenység. A nooszféra állandó kiszélesüléssel jel- 
lemzett fejlődésével már nem az őslénytan foglalkozik, hanem a történelem. 

NÉV- ÉS TÁRGYMUTATÓ 


. A ? jelölt oldalszám ábrát jelent 


aaléni 419 
abapikális 239 
abdomen 261 


abiotikus környezeti tényezők 57 


abisszikus közösségek 69 
abisszikusöv 56 
Abyssothyris 121 
Acanthodii 313, 316 
Acephala 227 

Acer 190 
Acidorhynchus 411" 
Acoelomata 192, 193 
Acoelomata Protostomia 192 
Acrania 192, 194, 309 
Acritarcha 161 
Actinistia 322 
Actinoceras 253" 
Actinopterygii 320 
Adapiformes 364 
adapikális 239 

adaptív radiáció 82, 372 
adduktor 228, 283 
adventív metalóbus 245 
Aepyornis 357 
afetohioidális koponya 316 
afotikusöv 58 
agglutinált váz 196 
Agiopteris 191" 
Agnatha 313, 314 
agyalapi mirigy 314 
agyar 373 

ágyékcsigolya 312 
agykoponya 309 
ahermatipikus korallok 216 
ajkait 103 

akadályozott szállítódás 92 
akadálytalan szállítódás 92 
akádi 390 

akantozooid 278 
Akaryobionta 152 
akausztobiolit 102 


akcidentális elemek 66 
akció 66 

aktív elterjedés 80 
aktualizmus 24, 47 
aktuopaleontológia 30 
Alabamina 200" 

alak- és anyagváltozás 35 
alakgazdagság 82 
alakváltozás 97 

albai 426 

Algae 153, 154, 157 
algonkium 384 
aliszfenoid 359 

aljzat 62 

alkalmazott őslénytan 31 
alkarcsontok 312 

álláb 195 
ALLEN-szabály 59 
állkapocs 243, 271 
allochton beágyazódás 35, 92 
Allogromia 198" 
Allosaurus 410" 

alpi ciklus 388 

alpi triász 406 

alsó csigolyaív 311 
általános őslénytan 31] 
ámbitus 296 
ambulakrális csatorna 293 
ambulakrális láb . 290 
ambulakrális mező 296 
ambulakrális rendszer 290 
ambulakrális táblák 296 
ambulakrum 290 
Ammonia 198t 
Ammonites jurensis 134 
ammonitiko rosszo 415 
Ammonoidea 255, 257 
amnion 323 

Amphibia 314, 323 
Amphistegina 2001 
Amphoracrinus 294" 

Ampullina 434" Archaeata 216 


Anagalida 361 Archaeoceti 370 

analógia 149 Archaeocyatha 108, 192, 194, 211, 212 
Anamnia 323 Archaeocyathus 390 
Anapsida 330 Archaeogastropoda 227 
anapszida 330 Archaeolithothamnium 163" 
anaptihusz 246 Archaeopteryx 26, 43, 92, 149, 353, 354, 355, 
ÁNATOL FRANCE 368 357, 354—357" 

Anatosaurus 48, 346 Archaeornithes 357 
Ancylopoda 379 Archaeosepia 434" 
ÁNDREÁNSZKY 32 archaeozoikum 384 

Angara ílóra 400 archaikum 384 
Angiospermae 188 archegonium 166 
Angiospermatophyta 153, 154, 188 Archimollusca 223 
anizomyária 229 Archosauria 330, 335 
anizusi 408 arckoponya 309 
Ankylosauria 347 Arctica 229? 

Ankylosaurus 347 arcvarratvonal 264 
Annelida 192, 193, 259 arenigi 392 

Annularia ITT, 401" Argonauta 257 

annulusz 177 área 76 

antagonisztikus kapcsolat 67 arid éghajlat 61 

antenna 261, 271 ÁRISZTOTELÉSZ 20 

antennula 271 Arisztotelész lámpása 298 
anterior rész 227 arktotercier flóra 190, 430 
Anthophyta 179 árok 247 

Anthozoa 212 Arsinoitherium 376 
Anthracosauria 327 Arthropoda 192, 193, 261 
antibiózis 67 arthropodium 261 
Antrimpos 416" artikulare 328 

antropogén 444 artinszki 403 

Anura 327 Artiodactyla 379 
anyagkicserélődés 36 Ascoceras 253" 

APÁCZAI CsERE JÁNOS 21 Ascomycetes 166 
Apatosaurus 344 ashgili 392 

apertúra 195, 238, 246, 277 Askeptosauridae 334 

ápex 238, 296 Askeptosaurus 334 

apikális táblák 296 Astarte 47, 48 

Apiocrinites 294" Asterotheca 178? 
Aplacophora 223 Asterozoa 292 

Apoda 327 Astrapotheria 372 

apomorf bélyeg 150 asztragalusz 379 

Aporrhais 241" asztrálisidő 384 

apti 427 átalakulás 23 

aptihusz 2446 átkristályosodás 36 
Aptychus 110, 415" atlasz 312 

. aguitani 438 Atrypa 282" 

Arachnoidea 395 Aulacopleura 395" 
áramlások 60 Australopithecus 366, 367, 367", 368 
aranyszög 135 Australopithecus africanus 368 
árapályöv 56 Australopithecus boisei 368 
árapályövi közösségek 68 Australopithecus robustus 368 
Araucaria 191" autochton beágyazódás 35, 92 

autotróf 194 biogén kőzet 102 


autozoécium 278 biogén szediment struktúra 72 
autozooid 278 biogén üledékes szerkezetek 72 
autökológia 56 bioglifa 72 
auxiliaris metalóbus 245 bioherma 104 
Aves 314, 352 biokalcilutit 104 
avikulárium 278 biokalcirudit 104 
avikuloécium 278 biokalkarenit 104 
axiális rész 263 bioklasztikum 104 
azilium 132 biokron 127 
azoikum 384 biokronometria 137 

biolit 102 
Bacillariophyceae 160 biológiai produktivitás 70 
bádeni 438 biomassza 64 
Balanophyilia 2187" biomechanika 30 
Balanus 275, 441" biomineralógia 30,36 
Baluchitherium 379 biostróma 104 
barrémi 427 biosztratigráfia 30, 119 
barrier 86 biosztratigráfiai korreláció 131 
Basidiomycetes 166 bisztratinómia 34 
bathi 419 biotikus környezeti tényezők 57 
Bathysiphon 200" biotóp 64 
batiális közösségek 69 bioturbáció 63, 72, 97 
batiálisöv 56 biozóna 124 
Batitidea 319 birodalom 76 
Batoidei 319 bisszusz 233 
bazália 292 Bivalvia 223, 227 
becsavarodás 266 BocscH 32 
bekérgezés 37 Bolivina 2001 
Belemnites 52, 257, 258", 421, 425" , 427 borda 213, 230, 246, 312 
belső ajak 240 Bositra 51, 109 
belső csíralevél 193 Bothriolepis  399t 
belsőfal 211 BöckHH. 32 
belső hőszabályozás 347 bőrcsontok 311, 353 
belső ligamentum 228 bőrizomtömlő 259 
belső orrnyílás 322 brachia 293 
belső réteg 208, 265 brachiália 293 
Bennettitopsida 153, 180, 183, 408 brachiálisteknő 283 
BERGMANN-szabály 59 brachidium 284 
BERINGER 20 brachiodont 358 
berriázi 427 Brachiopoda 281, 283, 287, 288 
betemetődés 34 Brachiosaurus 342", 344 
Betula 189 braditelikus csoportok 122 
bevezető szifó 232 Bradyodonti 319 
bihari 447 Bradypodidae 362 
Bilateria 192, 193, 194, 219, 222 brakkvíz 56, 61 
bimbózás 215 branchia 261, 271 
binominális nómenklatúra 19 Branchiata 271 
bioakkumuláció 108 Branchiopoda 395 
biocönózis 64 Branchiosaurus 326" 
bioerozió 72 Branchiostoma lanceolatum 309 
biofácies 30, 101 BRONGNIART 22, 23, 117 
biogenetikai alaptörvény 145 Brontops 147, 377 

Brontosaurus 342", 344 
Brontotheriidae 376 
Brontotherium 71 
Bryophyta 153, 154, 166 
Bryozoa 277, 278, 279, 280, 281 
bryozoás márga 281 
búb 228, 283 
Buccinum 239t 
Bulimina 200" 
bunodont 358 
bunolofodont 358 
bunoszeledodont 358 
burdigalai 438 
Burgess-pala 4], 42, 43 
burok 308 
Bythoceratina 274" 
BYRoN 368 


Calamites 175, 400 
Calceola 217 
Calliphylloceras 413" 
Callipteris-flóra 400 
Camarosaurus 341" 
Campanille 94 
Camptosaurus 410t 
Canis etruscus 368 
Carnivora 371 
Cararrhini 364 
Cardita 438t 
Cardites 229" 
Cassidulina 200" 
Catacoeloceras crassum 135 
Cathaysi-flóra 400 
Castor 370 
cefalotórax 271 
cement 311 
cementálás 233 
cementálódás 97 
Cenoceras 411§ 
cenomani 426 
centrodorzále 292 
cephalon 261, 262 
Cephalopoda 223, 243 
Ceratites 257 
Ceratomorpha 376, 378 
Ceratopsida 347 
cerebrális váz 309 
Cerithium 242 
Cetacea 370 
Chaetognatha 192, 194, 301 
Chalicotherium 379 
Charophyceae 164 
Charophyta 164 

Chasmops 3925 
Cheirothyris 121 
Chelicerata 269 

Chelonia 331 

Chilopoda 275 
Chiroptera 362 
Chirotherium 337 
Chlorophyta 153, 157, 161 
Choanata 150, 321 
choanocyta 208 
Choanoflagellata 210 
Chondrichthyes 313, 318 
Chondrostei 320 
Chonetes 397" 

Chordata 194, 291, 308 
Chrysophyceae 158 
Chrysophyta 153, 157, 158 
Cibicides 198" 

cikloid pikkely 311 
Ciliata 195, 207 
Cirripedia 273 

cirrusz 293 

Cirsotrema 239" 

ciszta 161 

cisztaállapot 158 
cisztídium 277 
Clathropteris  191t 
Clypeaster 300, 300" 
Cnidaria 192, 193, 212 
Coccolithineae 158 
Coccolithrophoridacea 158 
Cocculina 239" 
Coelacantha 322 
Coelenterata 193, 194, 212 
Coelomata 192 
Coelosauria 354 
Coelosaurida 88 
coenosteum 214 
Coenothyris 104 
Coleoidea 257 
combcsont 312 
Conchifera 227 
Condylarthra 364, 370, 372, 373, 380 
condylus occipitalis 312 
Congeria 236 
Coniconchia 223 
Coniferophytina 181 
Coniferopsida 153, 180, 187, 408 
conodonta 305 
Conodontophorida 192, 194, 305 
CopPE-törvény 145 
Cordaites 185, 185", 400 
Cordaitopsida 153, 180, 184 


Cormobionta 154, 166 
cormus 167 

Cotylosauria 330, 331, 332, 349 
cölenteron 193 

cölóma 193 

Crassatella 229" 

Creodontia 370, 371 
Crinoidea 110, 292 

Crinozoa 292 
Crocodilia 337 
CROMWELL 368 
Crossopterygii 
Crustacea 271 
Cryptodira 331 
Ctenophora 192, 193, 219 

CuvIER 21, 22, 23, 25, 117, 132, 342, 360, 
362, 379 

Cyanophyceae 153,155 

Cyanophyta 155 

Cycadeoidea 184 

Cycadites 1918 

Cycadophytina 
Cycadopsida 
Cycas 191t 
Cyclammina 200t 
Cyclolites 70, 71, 218, 423" 
Cyclostomata 314, 316 
Cynodontia 358 
Cyprideis 274" 

Cypridina 274" 
Cyrthoceratites 39871 
Cyrtospirifer 398" 
Cytheropteron 274" 


320, 321 


180 
153, 180, 183, 408 


csalánsejt 212 

csáp 261 

csapadék jelentősége 61 
csáprágó 261 
csigolya 309, 311 
csigolyatest 311 
csillós lárva 215 
csípőcsont 312 
csírakapu 179 
csonkláb 260 
csontszövet 311 
csőedény 188 
csökkentsósvíz 56, 61 
csúcs 238 

csúcsi táblák 296 
csuklya 301 

csurgó 240 


Dactylioceras commune 135 


Dactylioceras tenuicostatum 134 

Dactylioceratidae 135 

Daimonelix 75 

Danaeopsis 191" 

dániai 427, 430 

DARWIN 24, 25, 26, 27, 28, 29, 125, 187, 353, 
368, 378 

Dasypodidae 362 

Davidsonina 282" 

Decapoda 275 

deformáció 97 

Deinotherioidea 375 

Deinotherium 375, 443" 

Deltatheridium 361 

Demostylia 376 

Dendroconus 441" 

dendrokronológia 137 
dendrokronometria 137 

dentale 351 

Dentalium 438" 

dentin 311 

deprimált kanyarulat 244 

dermális réteg 208 

dermális váz 311 

Dermochelys 331 

Dermoptera 363 

deszkriptív paleobiogeográfia 76 

detorzió 236 
Deuterostomia 
devon 395 
dezmodont zárszerkezet 230 
diagenezis 97 

diapszida 330 
Diarthognathus 351 
diasztéma 114, 359 
diasztrofikus változás 135 
Diatomaea 153, 157, 160 
diatomaföld 103 
diatomit 160 
Dibranchiata 244 
diciklikus 292 
Dicotyledonae 190 

Dicotyledonopsida 153, 190 

Didelphis 344t 

Didermocerus etruscus 368 
diduktor 283 

dificerk farkúszó 312 
digiti 312 

Dimetrodon 349 

dimorfizmus 197 

dimyária 229 

dinanti 403 

Dinocerata 373 


192, 194, 290, 308 

Dinoflagellatae 161 
Dinornis 357 
Dinosauria 330, 339, 347 
Dinotherium 374" 
Diplodocus 342", 344 
diploid nemzedék 197 
Diplopora 164 
Diplorhina 316 
Dipnoi 320 

Dipteris 191" 
Discoaster 159 
Discorbis 198" 
diszjunkt área 76 
diszkonformitás 113 
diszkontinuus área 76 
diszperz área 76 
diszperzió 80 
disszepimentum 214 
disszimilitás 79 
disszokonch 231 
divergencia 28 
diverzitás 82 

djulfi 403 
Docodonta 359 
dogger 421 

DoLLo 143, 331 
DoLLo-törvény 143 
Domatoceras 253" 
domináns populáció 64 
Donax variabilis 68 
dorzális oldal 194 
dorzális teknő 283 
dorzális tok 292 
downtoni 393 
Draco 334 
driftesedés 88 
Drosophila 248 
Dryopithecus 365 
Dumortieria pseudoradiosa 134 
dunai 447 . 
Duplicidentata 369 
duplikátum 272 
dyzodont zárszerkezet 230 


Echinocardium 300? 
Echinocorys 426" 
Echinodermata 192, 194, 290 
Echinoidea 296 
Echinolampas 300 
Echinozoa 292, 296 
Echiurida 192, 193, 258, 259 
Edentata 361 

édesvíz 61 

édesvízi közösségek 68 


Ediacara-fauna 143, 385 


eggenburgi 438 
egri 436 

egyed 277, 302 
egyenlítői rész 296 
egyensúlyi állapot 66 
egyidejűség 131 
egykamrás váz 195 


egyszerű prizmás szerkezet 
egytengelyű szivacstű 209 


eifeli 398 

ektoderma 193, 212 
ektotermális 328 
ektotermia 348 
ekvilaterális teknő 227 
ekvivalvis teknő 227 
Elasmobranchii 319 
Elephantoidea 375 


Elephas meridionalis 122 


Elephas planifrons 122 
élet keletkezése 140 
életközösség 64 
életnyom 72 
eljegesedés 443 
elkülönülés 88 
élőhely 64 

élő kövület 47 

élősdi 52, 67 
élősdiek nyomai 70 
előtelep 167 

előtest 269 

előtörzs 221 
előzápfog 358 
Elphidium 198" 
elsődleges réteg 286 
elsődleges szájadék 196 
elsőkamra 195 
elterjedés 80 
elterjedési terület 76 
elválasztott área 76 
embrionális kamra 244 
Embrithopoda 376 
emelet 132 

emsi 398 

endemikus 76 
endemikus centrum 77 
Endoceras 253? 
endokutikula 265 
endopunktált 286 
endotermális 328 
endotermia 59, 347 
entoderma 193, 212 


230 


Entoprocta 220 

eocén 429, 430 
Eohippus 378 

Eosuchia 334, 335 
Ephedra 180, 184 
Ephedropsida 153, 180, 184 
Epiaster 426" 

epibentosz 50 

Epihippus 378 
Epimachairodus 368 
epirogenezis 135 

epitéka 160 

epökia 67 

ép szájadék 240 
Eguidae 377 

Eguus 373, 377, 377", 378 
eredeti színezettség 240 
érett közösség 66 


érett-retiktum kommunitás 66 


Erinaceus 361 
érintkezési vonal 284 
erszénycsont 360 
Eryon 48 

esszencialista felfogás 149 
esztuárium 55 
esztuáriumi közösségek 68 
eufotikusöv 58 
Euglenophyceae 158 
Euglenophyta 153, 157, 158 
Eukaryota 152 
eulamellibranchia 227 
Eumetazoa 192, 193, 212 
Eupantotheria 360 
Euramerikai flóra 400 
euribat 64 

eurihalin 61 

euriök 56 

euriterm 58 
Euryapsida 330, 332 
euryapszida 330 
Eurypterida 269 
Eutheria 361 

evolúciós elmélet 23 
evolúciós tempó 122 
evolút 244 

exhaláns szifó 232 
Exogyra 231" 
expanziós área 81 
externális lóbus 245 
externális rész 245 


faciális szutúra 264 :" 
fácies 101 


fáciesevolúció 112 
fáciesfosszília 108 
fáciesjelzők 108 
fáciesváltozások 1I1I 
fáciesvizsgálat 116 
Fagus 190 

fal 213 

famenni 398 
fancsont 312 
fanerozoikum 388 
farkcsigolya 312 
farkcsíkcsont 352 
farok 310 
farokpajzs 262 
faroktövis 269 
faszcióla 296 
fedőlemez 217, 224, 292 
fej 261 

fejlebeny 258 

fejlett bélyeg 150 
fejpajzs 262, 315 
fejtor 271 
félig-prizmás réteg 247 
felkarcsont 312 

felső csigolyaív 311 
femur 312 
Fenestella 396" 
fenotipikus változás 122 
fibula 312 
filibranchia 227 
Filicopsida 177 
filogenetikai osztályozás 150 
filter 86 

Fissipedia 371 
fitobiogeográfia 76 
fitobiolit 102 
fitoplankton 50 
fixizmus 22 
Flagellata 194 

flexió 236 
Foersteoceras 253". 
fog 230, 283, 311 
foggyökér 311 
foghézag 359 
fogképlet 358 
foglemez 305, 321 
fogmeder 230, 283, 311 
fogsor 305 

fogüreg 311 
folyamatos área 76 
folyamatos evolúció 122 
folyosó 80, 86 
forámen 195 


459 


foramen parietale 333 
Foraminifera 195 
Foraminiferida 195 


fordított heterocerk farkúszó 312 


forma és funkció kapcsolata 48 
formáció 117 

fosszília 33 

fosszilizációs diagenezis 97 
fosszilizálódás 33 
fotikusöv 58 

főborda 247 

főfog 230, 305 
fragmokónusz 244 

frasni 398 

Fraxinus 189 

Fungi 152, 153, 154, 165 
funkcionális szinökológia 66 
Fusulina 203—204", 205 
fuzit 103 

fül 235 


galléros ostoros sejt 208 
gamétatartó 166 

ganoid pikkely 311 
garatcső 212 

Gastropoda 223, 236 
gasztrália 353 

gasztrális üreg 193, 209 
gasztrális réteg 208 
gedinni 398 

Geiseltal 44 

gemmula 209 

géna 263 

genetikai paleobiogeográfia 76 
geobiosz 53 
geokronometria 29 
geomikrobiológia 30 
georgi 390 

gerinchúr 309 
gerincoszlop 309 

germán triász 406 
Gigantopithecus 365 
Gigantopteris 400 

Ginkgo 81, 168, 186", 191" 
Ginkgobiloba 185 
Ginkgoites 191" 
Ginkgopsida 153, 180, 185, 408 
giveti 398 

glabella 263 

glaciális 443 

globális tagolás 120 
Globigerina 51, 125, 200", 206 
Globigerina bulloides 59 

globigerinás iszap 206 
Globigerinoides 1988 
Globoguadrina  200"t 


Globorotalia 198t, 200" 
Globorotalia menardi 59 


Globotruncana 427 


Glossopteridophyta 182 
Glossopteris 181, 182", 400 


Glossopteris-flóra 400 
Glycymeris 229", 436" 
Glyptodon 87, 362 
Glyptostrobus 436" 
Gnathostomata 313 


Gnetropsida 153, 180, 184 


Gnetum 180, 184 
GoETHE 185 
gombafonal 165 
Gondwana 181 
Gondwana flóra 400 
Goniatites 401 
Goniopora 218" 
gonozooid 278 
Gorilla 365 
gömbszerű becsavarodás 


266 


Grammoceras thouarsense 134 


. graptolitás pala 303 


Graptolithina 302 
GRESSLY 101, 112, 409 
Gryphaea 78, 231", 41 
günz 447 
Gymnospermae 179 
Gymnospermatophyta 
gyrogonites 164 


j) Bagi 


153, 154, 179 


gyöngyházréteg 230, 247 


gyöngysarj 209 
gyűjtés 40 


hadalisöv 56 
Hadrosaurus 346 
HAEckEL 145 
hajtás 167 
haléntékablak 330 
Halitherium 54, 376 
HALL 117 
hallókövecskék 320 
Hallucigenia 42 
halobiosz 55 
Halorella 78 
Halysites 394" 
Hammatoceras insigne 
HANTKEN 31, 32, 116 
Hapalops 84" 


134 


haploid nemzedék 197 
Haplophragmoides 200" 
Haplorhini 364 
haptonema 158 
Haptophyceae 158 
harántlemez 214 
harapásnyom 71 
harmadidőszak 429 
háromtengelyű szivacstű 209 
Harpactocarcinus 4358 
hasi oldal 193 

hasi páncél 331 
hasíiteknő 283 
hasonlókorúság 131 
hasonlósági koefficiens 79 
hátcsigolya 312 

háti oldal 193 

háti páncél 331 
hátiteknő 283 

hátlemez 247, 261 
hátrányos koakció 67 
hátsó záróizom 228 
Haugia variabilis 134 
hauterivi 427 

ház 236, 244 

házatlan csiga 236 

Helix 238" 

helvéti 438 
Hemichordata 192, 194, 302 
Hepaticites 167 

herciniai ciklus 388, 400 
hermatipikus korallok 108, 216 
Hesperornis 357 
heterocerk farkúszó 312 
heterodont zárszerkezet 230 
heterogén kondenzáció 129 
heterokokkolit 158 
heterokron homöomorfia 121 
heterokrónia 132 
heteromyaria 229 
heteronómia 261 
heteropikus fácies 112, 116 
Heterostraci 316 
heterozooidok 278 
hettangi 419 

Hexapoda 275 

hézagos település 113 
hibernáció 59 

Hicetes 3987 

hidrocöl 290 

hieroglifa 72 

hifa 165 

Hildaites serpentinus 134 


Hildoceras bifrons 134, 135 
Hildoceras semipolítum 135 
Hildoceras sublevisoni 135 
Hildoceratidae 135 
hiomandibulare 316 
hiperszalin 56, 61 
hipofízis 314 
hiposztrákum 230 
hipotéka 160 

Hipparion 52, 125", 377, 378 
Hippidion 378 
Hippomorpha 376 
Hippopotamidae 380 


Hippurites 104, 109, 121, 122, 231", 235, 


236, 289 

holaszpid állapot 265 
hollóorrcsont 312, 328 
holocén 443 

Holocephali 319 
holofiletikus egységek 149 
holokokkolit 158 

Holostei 320 

holosztóma 240 
Homalozoa 292 

Hominidae 365 

Homininae 365 
Hominoidea 365 

Homo erectus 366, 367", 368 
Homo erectus erectus 368 
Homo erectus mauritanicus 368 


Homo erectus palaeohungaricus 368 


Homo erectus pekinensis 368 
Homo habilis 366, 368 
Homo sapiens 367", 368, 444 
homocerk farkúszó 312 
homogén kondenzáció 129 
homogén szerkezet 230 
homokron homöomorfia 121 
homokrónia 131 
homológia 149 
homomyária 229 
homotaxia 131 
homöomorfia 121, 201 
horizont 130 

Hormosina 200" 
horotelikus csoportok 122 
hőmérséklet szerepe 58 
hőszabályozás 59 
humerusz 312 

humid éghajlat 61 

humulit 102 

humuszkőzet 102 

húsos válaszfal 212 

Hydra 220 

Hylobatinae 365 
hyoidív 316 

Hyolitha 223, 225 
Hypsolophodon 86, 343" 
hypszelodont 358 
Hyracoidea 376 
Hyracotherium 377", 378 
Hyracus 379 

Hystrix 370 


Icaronycteiris 363 
Icarosaurus 334 
Ichthyopterygia 330, 332 
Ichthyosauria 330 
Ichthyosaurus 52, 97, 121, 332, 333, 335, 
410" 

Ichthyostega 324, 3247, 325 
Ichthyostegalia 324 

Iguana 339 

Iguanodon 86, 339, 342, 346 
ilium 312 

imperforált váz 196 
inbentosz 50 

incertae sedis 194 
incizivusz 358 

index fosszília 122 
inekvilaterális teknő 227 
inekvivalvis teknő 227 
infrabazália 292 

inhaláns szifó 232 

inkusz 251 

Inoceramus 231", 236, 424" 
Insecta 275 

integripalliáta 229 
integumentum 179 
interambulakrális elhelyezkedés 291 
interambulakrális mező 296 
interambulakrális táblák 296 
intercentrum 325, 328 
interfácies 112 
interglaciális 443 

internális lóbus 245 
interradialis elhelyezkedés 291 
intrafácies 112 

Invertebrata 194 

involút 244 

irányítódás 35 
irányítottság 94 

írókréta 111, 159 
irreverzibilitás 120 

Isastrea 2188 

iszkium 312 

ivari dimorfizmus 247 
ivari kétalakúság 52, 247 
ivaros szaporodás 52 
ivartalan szaporodás 52 
ízelt láb 261 
izodont zárszerkezet 
izogameta 197 
izokrón felület 132 
izomyária 229 
izopigidium 264 
izopikus fácies 116 
ízületi bütyök 312 


230 


JAccARD-koefficiens 79 
járulékos elemek 66 
Jerea 422" 

jura 408 


kainozoikum 388 

kalapács 351 

kalcioblasztikus réteg 215 
kalcium-karbonát kompenzációs mélység 69 
kaledóniai ciklus 388 

kálix 292 

kallovi 419 

kambrium 389 

kampaniai 426 

Kamptozoa 192, 193, 220 

kamra 244 
kamraválaszfal 
kamravarratvonal 
kaninusz 358 
kanyon 55 
kapaszkodókacs 
kapszula 207 
kaput 261 

kar 243, 293 
karadoki 392 
karapax 275, 331 
karbon 400 
kardinális fog 230 
karina 247 

karízek 293 

karni 408 

kárpáti 438 
karpusz 312 
kartámasztó váz 284 
Karyobionta 152 
katasztrófaelmélet 22 
katti 435 
kausztobiolit 102 
kazani 403 

kehely 213, 292 


224, 244 
244 


293 


kelicera 261, 269 
kémiai fosszíliák 38 
kémiai oldás 94 
kengyel 328 
kenozooidok 278 
Kenyapithecus 366 
keresztcsigolya 312 
keresztlemezes szerkezet 230 
kétalakúság 197 
kétivarú 184 

kétlaki 183 

kétnevű nevezéktan 19 
kettős virágtakaró 188 
kézközépcsontok 312 
kéztőcsontok 312 
kihalás 122 
kimmeridgei 419 
kioldás 97 

kiscelli 435 

kísérleti paleontológia 30 
kislevél 170 

kitáguló área 81 
kivezetőnyílás 209, 308 
kivezető szifó 232 
kizáró kompetíció 65 
kladisztikus rendszerezés 149 
kladogenezis 150 
kladogram 150 
klavikula 312 

kleitrum 312 

klimax 66 

kloaka 308 

koakció 66 

koána 322 

kokkolit 158, 159" 
kokkoszféra 158 
kolumella 213, 239 
kolumna 293 
kolumnália 293 
kommenzalizmus 67 
kommisszúra 284 
kommunitás 64 
kompakció 97 
komparatív paleobiogeográfia 76, 79 
kompetíció 66, 67 
komplex keresztlemezes szerkezet 230 
komprimált kanyarulat 244 
konchiolin 228 
kondenzáció 129 
kondrofóra 230 
kondron 311 

koniászi 426 
konjugáció 195 


konodonta 305 
kontinentális küszöb 55 
kontinentális lejtő 55 
kontinentális párkány 55 
kontinuus área 76 
konvergencia 121, 145 
KOPERNIKUSZ 27, 28 
kopoltyú 261, 271, 310 
kopoltyúfedő 316 
koprolit 72, 207 
koptatódás 92, 93 
kopuláció 194 
korakoideum 312, 328 
korallit 213 
korallum 213 
korallzátony 217 
korda dorzálisz 309 
korona 296 
korrelációs elv , 22 
korridor 80, 86 
koszorúslárva 223 
koszorútartó 277 
koszta 213 
KovatLEvszkij 22, 29 
kovásodás 37 
kovaszivacs 209 
kozmoid pikkely 311 
kozmopolita 76 
kőbél 37 

köőcsatorna 290 
köldök 239, 244 
kőolaj 103 

köpeny 222 
köpenyüreg 222, 284 
köpenyvonal 229 
körcsatorna 290 
környezeti fülke 66 


környezeti tűrőképesség 56 


kövesedés 36 
KÖVESLIGETHY 29 
kövület 33 

középső fog 305 
közömbösség 67 
központitok 207 
központi üreg 211 
kréta 421 

krétavégi kihalás 427 
krinoideás mészkő 295 
kronosztratigráfia 30, 132 
kronozóna 133 
krura 284 

ktenoid pikkely 311 
kulcscsont 312 

kunguri 403 
kutikula 168 
kuvini 398 
különbség 79 


külső ajak 240 


külső csíralevél 
külsőfal 211 
külső hőszabály. 
külső ligamentu 


193 


ozás 348 
m 228 


külső prizmaréteg 247 
külső réteg 208 


külső váz 244 


kvadrátum 328, 335 
kvadrilóbát primerszutúra 245 


kvarter 443 
kvinkvelóbát pr 


imerszutúra 245 


Labirinthodontia 324, 325, 327 
lábközépcsontok 312 


lábszárcsontok 


312 


lábtőcsontok 312 


Lacertilia 335 
LAczKkó DEzső 
ladini 408 


333 


Lagomorpha 369 


lagúna 55 


lagúnaközösségek 68 
lakókamra 244, 246 
LAMARCK 23, 24, 25, 26, 28, 140, 368 


LAMBRECHT 32 


Lamellibranchia 227 
Lamellibranchiata 227 


landéni 430 


lapockacsont 312, 328 


laramiai fázis 


429 


laterális fáciesváltozás 112 


laterális fogak 
laterális lóbus 


230 
245 


Latimeria 146", 150, 310, 322 


lattorfi 435 
légcső 261 
legelők 52 


leíró paleobiogeográfia 76 
legkedvezőbb feltétel 56 
leíró színökológia 66 


lemezsorok 29 
lemeztektonika 
Lemuriformes 


2 
30 
364 


LEONARDO DA ViNci 21, 138, 232 


Lepidodendron 


170, 171—173" , 400 


Lepidosauria 330, 334, 335 


Leporidae 369 
Lepospondyli 

324, 327 


Leptolepis 419" 
letális liposztrátum 106 
letális pantosztrátum 106 
létért folyó harc 27 
leveles szerkezet 230 
levélpárna 170 
levélripacs 170 

liász 421 
Lichenophyta 153, 154, 166 
ligamentum 228, 271 
likacsok 211 

Lima 407" 

limnikus medencék 102 
limnobiosz 54 
Limnocardium 445?" 
Limulus 43, 146", 269 
Lingula 4T,110, 146t, 288, 288" , 289 
LiNNÉ 19, 227 
liptobiolit 103 
Lissamphibia 324, 327 
Lithothamnium 165 
litofácies 101 
Litopterna 372, 373 
litorálisöv 56 
litosztratigráfia 117 
Littorina 2388 
Littorina littorea 131 
Ilandeilói 392 
Ilandoveri 393 
llanvirni 392 

lóbus 245 

lofodont 358 

lofofór 277, 284, 302 
Loligo 257 
LoMoNOoszZOv 21 
Longisguamata 336" 
LoRD KELvVIN 28 
lorika 207 

löszcsiga 243 

ludlovi 393 
lumachella 234 
lunárium 277 

lutéciai 433 

lümasella 104, 234 
Lycopodium 170 
Lycopsida 153,170 
LyELL 24, 25, 26 
Lytoceras 110, 122, 134, 257, 412 


Macoma 229" 
Macroscelidae 361 
madreporit 290, 296 
maestrichti 426 


mag 179 

magburok 179 
magnafáciecs 11] 

Magnolia 190 
Magnoliales 190 
magzatburok 323, 329 
maiság elve 24, 47 

, Mmajomszőr" 44 
makrofillum 170 
makrokonch 248 
makronukleusz 207 
makropigidium 264 
makrosporangium 172 
makroszférás nemzedék 197 
makroszklera 209 
Malacostraca 275, 429 
malleusz 351 

malm 421 

MaALTHUS 26, 27 
Mammalia 314, 358 
Mammonteus 375, 445" 
Mammuthus 374",375 
mandibula 271 
marósziívacs 210 

" Marsupialia 360 
Marsupites 294" 
másodlagos apertúra 
másodlagos réteg 286 
Mastodontoidea 375 


196 


Matonia 191" 
Matonidium 191" 
matrix 104 


maturus kommunitás 66 
maxilla 271 

maxillula 271 

maximum pesszimum 56 
mechanoglifa 72 
medence 312 

medenceöv 312 

medúza 212 

Megalodon 70, 104, 109, 122, 130, 235, 236, 
407 

megaszklera 209 
Megatherium 362 
meghatározó populáció 64 
megszakított área 76 
meiotikus osztódás 197 
Melanopsis 242 
mellékfog 305 
mellékborda 246 
mell-lemez 261 

mellső záróizom 228 
mélytengeri árkok közösségei 70 


MENDEL 28 
meraszpid lárvaállapot 
Merychippus 377" 
meroplankton 51 
Merostomata 269 
Mesocypris 274" 
Mesohippus 378 
Mesosauria 331 
mészszivacs 209 
metagenezis 212 
metakarpusz 312 
metalóbus 245 
metamerizáció 224, 259 
Metaphyta 152 
metaszeptum 215 
metatarzusz 312 
Metazoa 152, 192, 193, 208 
metszőfog 358 
mezentérium 212 
mezoderma 222 
mezoglöa 212 

Miacidae 371 

micelium 165 
Michelinoceras 253" 
Micromelerpeton 326" 
Microtus 369 

migráció 59 
mikorrhiza 
mikrit 104 
mikrofácies-vizsgálat 
mikrofillum 170 
mikrokonch 248 
mikronukleusz 207 
mikropaleontológia 30 
mikropigidium 264 
mikroplankton 50 
mikropyle 179 
mikrosporangium 172 
mikroszemcsés váz 196 
mikroszférás nemzedék I97 
mikroszklera 209 

Miliola 205 

mindel 447 

minimum pesszimum 56 
miocén 429, 436 
Miohippus 377", 378 
mitotikus osztódás 197 
Mixopterus 270" 

mixotróf 194 
Moeritherium 375 

moláris 358 

molekuláris paleontológia 31 
Mollusca 192, 193, 222 


265 


166 


116 

monaxon szivacstű 209 
monociklikus 292 
Monocotyledoneae 190 
Monocotyledonopsida 153, 190 
Monograptus 393" 


Monograptus uniformis 136, 137 


monomyária 229 
Monoplacophora 70, 223, 224 
Monorhina 316 
monotalámia 195 
monszi 430 
Montlivaltia 218" 
Morganucodon 359 
Mosasaurus 335 
moszkvai 403 
mozaikevolúció 122 
Multituberculata 359, 360, 363 
múmia 91 I 
Munieria 163" 
MURCHISON 117 
Murex 443" 
mutualizmus 67 
Mycetes 165 
Myrmecophagidae 362 
Mysticeti 371 
Mytilus 64 
Myxinoidea 314 


nagyforaminifera 202 
nagylevél 170 
namuri 403 
nannoplankton 158 
nannozoécium 278 
nannozooid 278 
napsugár szerepe 57 
Nathorstiana 191" 
Natica 238? 
naupliuszlárva 271 
Nautiloidea 122, 255, 257, 427 


neoendemikus csoportok 81 
neogén 429 

Neopilina 146", 224 
Neorhynchia 121 
Neornithes 357 
neoténia 319 
neotrópusi flóra 430 
Neptunea 2398 
neritikus 55 

Nesodol 84" 

NEWTON 25 

niche 66 

nominalista felfogás 149 
nonkonformitás 113 
nooszféra 451 

Nopcsa 32, 334 

nori 408 

Nothosaurus 333 
Notorygmia 121 
Notoungulata 372 
növedékránc 230, 284 
növedékvonal 230, 246 
numerikus rendszerezés 149 


Nummulites 70, 204", 205, 431, 432§ 


nyak 310 
nyakcsigolya 312 
nyél 283, 293 
nyélíz 293 
nyélkilépés helye 283 
nyelvcsontiív 316 
nyereg 245 

nyílás 277, 290 
nyilttengeri fáciesek 104 
nyitó izom 283 
nyomfosszília 72 


óceáni árkok 55 
óceáni medencék 55 


Nautilus 47, 51, 60, 109, 146, 243, 245, 246, — Ochotonidae 369 
247, 248, 250, 252, 253", 254, 255, 256— Odontoceti 371 


257", 275, 427 Odontogryphus 307" 

nedves éghajlat 61 oknyomozó paleobiogeográfia 76, 79 
negyedidőszak 443 oldalékcsont 359 

négyszögcsont 328, 335 oldallemez 261 

négytengelyű szivacstű 209 oldalsejt 162 

nekroplankton 51 oldalsó fogak 230, 305 

nektonikus szervezetek 50 Olenellus 390 

néma 302 Olenus 390 


Nemathelminthes 192, 193, 221 oligocén 429, 433 
nematociszta 212 oligofotikusöv 58 
Nemertini 192, 193, 219 Oligomer 193 
nemzedékváltás 197 Oligomer Deuterostomia 194 

olló 275 
oogónium 164 


operkulum 217, 224, 240, 246, 275, 277, 316 


Opisthobranchia 243 
opisztopária 264 
opisztoszóma 269 
opisztothorax 264 
OPPEL 125, 131, 409 
opportunisztikus kommunitás 66 
optimum 56 

D"oRBiGNyY 132, 409 
ordovicium 390 
Oreodon 431" 
Óriásnövés 71 
oriktocönózis 98 
ormány 219 
Ornithomimus 343 
Ornithorhynchus 359 
Ornitischia 345, 346 
Ornitosuchus 341" 
orogenezis 135 
Orohippus 378 

orsó 264 

orsócsont 312 
Orthoceras 94, 244", 255 
orthogenezis 378 
Orthothetes 399" 
Orycteropus 373 
Osteichthyes 313, 319 
Osteolepiformes 322 
Osteostraci 315 
Ostracoda 110, 271, 273 
Ostracodermi 316 
Ostrea 94, 104, 236, 439" 
oszkulum 209 

oszlop 239 

oszlopos réteg 286 
osztályozódás 35 
osztódás 215 
osztrákum 230 
ottnangi 438 

oxfordi 419 
oxigénizotóp-vizsgálatok 60 
oxigén kompenzációs szintje 58 
ozmoreguláló szervezetek 61 


ökológiai szukcesszió 66 

ökológiai valencia 56 

ősi bélyeg 150 

őslénytan 13 

ősmaradvány 33 

ősszáj 193 

összehasonlító paleobiogeográfia 76, 79 


összehúzódó área 81] 
összetett prizmás szerkezet 230 
összetett szem 264 


pachiodont zárszerkezet 230 
Pachycephalosaurus 346 
pad 104 

:"Palaeocastor 75, 75" 
Palaeocladus 163" 
Palaeospondylus 78 
Palaeotherium 92 
paleoasszociáció 67 
paleobatimetria 63 
paleobiogeográfia 30, 76 
paleobiokémia 30, 35, 48 
paleobiológia 31 
paleobiomechanika 30 
paleocén 429 
paleoendemikus formák 81 
paleofiziológia 30, 31, 49 
paleogén 429 

paleogén vonal 435 
paleogenetika 31 
paleoichnológia 30, 72 
paleokommunitás 67 
paleoneurológia 31 
paleontológia 13 
paleoökológia 30, 46 
paleopatológia 70, 31 
paleotemperatúra 59 
Paleotheriidae 376 
Paleotherium 376 
paleotrópusi flóra 430 
paleozoikum 388 
PALissy 21 

pallium 222 

Palmae 190 

Palmales 190 

Pan 365 

Pangea 78, 400 
pannóniai 438, 439 
Pantodonta 373 
Paradoxides 268, 390 
Paradoxostoma 274t 
parakonformitás 114 
paralikus medencék 102 
Parasmilia 218" 
Paratethys 433 
páratlan úszó 312 
parazita 52, 67 
Pareiasaurus 331 
páros úszó 312 
partenogenezis 271 

parvafácies 111 Pithecantropus 368 


Parazoa 192, 193, 208 Placentalia 360 

passzív elterjedés 80 Placochelys placodonta 333, 406 
PaAsrEuR 140 Placodermi 313, 317, 318 
Patella 238" Placodontia 333 

patina 292 plakoid pikkely 311 
Pecten 235, 266 planispirális 239 
pedikuláris forámen 283 planktonikus szervezetek 50 
pedikuláris teknő 283 Planorbis 2387 
pedikulum 283 Plantago. 189t 
Peismoceras 253" plantigrád 372 
pelágikum 55 planula 215 

Pelecypoda 227 plasztikus deformáció 97 
Pelicosauria 349 plasztron 331 

pelletoid 72 Platyhelminthes 192, 193, 219 
penjabi 403 Platyrrhini 364 
Pentacrinites 294" Plectronoceras 253" 
Pentacrinus 295 pleisztocén 443 
Peramelidae 361 Plesiadapiformes 364 
Peregrinella 78 Plesiastrea 437" 

pereion 261 plesiomorf bélyeg 150 
perem 277 Plesiosaurus 333, 334, 335 
perfekció 23 pleura 264 

perforáció 195 pleurocentrum 327, 328 
perforált váz 196 Pleurodictyum 398" 
periosztrákum 228, 230, 240, 286 Pleurodira 331 

periprokt 296 Pleurotomaria 146", 412" 
Perissodactyla 376 Pleydellia aalensis 134 
perisztalzis 50 pliensbachi 419 
perisztóma 246, 277, 297 plikált 284 

perm 403 pliocén 429 

Peronoceras fibulatum 135 Pliohippus 377", 378 
perzisztens fáciesek 111 Pliopithecidae 365 
perzisztens szervezetek 120 Pliopithecus 365 
petalódium 296 Pocillopora 215" 
Petromyzonoidea 314 Pogonophora 970, 192, 194, 301 
Phaeophyta 153, 157, 164 poliaxon szivacstű 209 
Phenacodus 84" polip 212 

Pholadomya 47, 48 polipidium 277 
Pholidota 362 politalámia 195 
Phycomycetes 166 pollen 179 

Phycophyta 157 Polyplacophora 223, 225 
Phyiloceras 110, 122, 257, 411", 412 Ponginae 365 

pigidium 262 Pongo 365 

Pikaia 309 pontozottság 286 
pikkely 311 pontusi 439 

pikkelycsont 330, 351 populáció 64 

pineális szerv 315 Populus 189" 
Pinnipedia 371 porcelánváz 196 
pinnula 293 porcszövet 311 

Pinus 188 Porifera 192, 208 

pionír növények 66 portlandi 419 

Pisces 313 pórus 195, 208, 290 

Posidonia bronni 134 
poszterior rész 227 
posztorbitále 330 
Potamides 94 
pótcsontok 311] 
potencialis niche 65 
potroh 261 

potsdami 390 

pozitív fototropizmus 80 
pozitív geotropizmus 80 
prekambrium 384 
premoláris 358 
preparálás 40 
priabonai 433 
Priapulida 192, 193, 221 
Primates 363 

primer szutúra 245 
Proaves 355 
problematikum 72 
Proboscidea 373 
proboszcisz 292 
Proconsul 365 
prodisszokonch 231 
Productus 402" 
progresszió 28 
Progymnospermopsida 153, 178, 181, 395 
Prokaryota 152 
prolokulusz 195 
proosztrakum 247 
Propalaeohoplophorus 84" 
propária 264 
Prosobranchia 242 
proszikula 302 
proszóma 269 
Protadelaidea 20 
protallium 167 
protaszpid lárvaállapot 265 
protaszpisz 265 
Proterochersis  144t 
proterozoikum 384 
Proteutheria 361 
prothorax 264 
Prothylacinus 84t 
Protista 152, 194 
protobranchia 227 
Protoceratops 343, 347 
Protocetus 370 
protokonch 244 
protolóbus 245 
Protosphargis 144" 
Protostomia 192, 193, 222 
Protosuchus 15" 
protoszeptum 215 


protosztóma 193 
Prototheria 359 
Protozoa 192, 193, 194 
Protungulatum 363 
Protypotherium 84" 
provincia 77 
Psilophytopsida 168 
Psilopsida 153, 168 
Psittacosaurus 343, 346 
Psittacotherium 369 
pszeudoéletnyom 72 
pszeudokitines váz 196 
pszeudomorfóza 91 
pszeudoplankton 51 
pszeudopódium 195 
pszeudoszegmentáció 224 
Pteranodon 339 
Pteridophyta 153, 154, 167 
Pteridospermopsida 153, 180, 181 
Pteridospermophytina 180 
Pterocoma 418? 
Pterodactylus 420" 
Pteropoda 243 
Pteropsida 153, 177 
Pterosauria 337, 338, 353 
pubis 312 

Pulleniatina 200? 
Pulmonata 243 

pulpa 311 

punktuált ekvilibrum 122 
Pupilla 243 I 
Purgatorius 363, 364 
Pygope 51 

pygosztyl 352 

Pyrgoma 121 
Pyrotheria 372 
Pyrrophyta 153, 157, 161 


Owuercus 189", 190 
Ouingueloculina 198" 


rabdozóma 302 
radiália 292 
Radiata 192 
Radiolaria 195, 206 
radioláriás iszap 207 
radiolarit 207 
Radiolites 425" 
rádiusz 312 

rádix 293 

radula 52, 222, 236 
raeti 408 
ragadozók 52 

rágó 271 

rágószerv 222 

rahisz 264 

Ramapithecus 365, 366 
ránövés 67 

reakció 66 

reális niche 65 
Receptaculitoida 212 
régió 77 

regionális tagolás 120 
regresszió 115 

regressziós área 81] 
rekurrencia 132 

reliktum 81 

rendellenes közbetelepülés 129 
Reophax 198t 

Reptilia 314, 327 

reszelő 236 

rész-zóna 130 

rétegtani korreláció 131 
rétegtani őslénytan 31 
Rhabdammina 200" 
Rhamphorhynchus 339, 339" 
Rhinoceros tichorhinus 379 
Rhinocerotidae 379 
Rhipidistia 322, 324 
Rhizopoda 195 
.Rhizostomites 414" 
Rhodophyta 153, 157, 165 
Rhynchocephalia 334 
Rhyncholith 243 
Rhynchonella 290 
Rhynia 168, 169t 
Rhyniella 395 
Richthofenia 51, 121, 289 
rifei 384 

riftesedés 88 

riss. 447 

ritmikus üledékképződés 112 
rizoid 166, 278 
robbanásszerű evolúció 122 
Rodentia 369 

rostedény 167 
Rostroconchia 223, 226 
rosztrum 226, 246, 247 
rothadó iszap 103 
Rudapithecus 365 


Rudista 109, 234, 421, 423, 429 


rúga 230, 284 
Rugosa 216, 217 
Ruminantia 380 
rupéli 435 

Salix 189" 

Sanmiguelia 188 
Sarcopterygii 320 
sarokpánt 228, 271 
Sassendorfites 188 
Saurischia 343, 344 
Sauropoda 348 
Sauropodomorpha 344, 345 
Sauropterygia 333 
Saurornithoides 344" 
scala naturae 24 
Scandentia 361 
Scaphopoda 223, 226 
SCHEUCHZER 20 
Schizomycetes 153, 154 
Schizomycophyta 154 
Schizophyta 153, 154 
Schizostoma 402" 

Sciurus 370 

Scleractinia 216, 217, 218, 423 
Scolecodonta 260 
sekélytengeri fáciesek 104 
sekélytengeri közösségek 68 
Selachidea 319 

Selachii 319 

self 55 

Sepia 257 

Seguoia 191" 
Seguoiadendron 187 


.- Serpula 260 


serteállkapocs 301 

serték 260 

sérülések nyomai 70 
9eymouria 330 

siegeni 398 

Sigillaria 173, 174—175" , 400 
siklató izom 283 
SIMPSON-féle koefficiens 79 
sinaptozauria 330 
singcsont 312 

sípcsont 312 

Sipunculida 192, 193, 222 
Sirenia 375 

sírközösség 96 
Sivapithecus 365 
skizocöloma 219 
skizodont zárszerkezet 230 
slir 437 

Smilodon 371,372" 
SMITH 21, 22, 125 
sokirányú alkalmazkodás 82 
soktengelyű szivacstű 209 


Solenogastra 223 
solnhofeni litográf pala 42, 43, 48 
Soricidae 361 

sorompó 86 

sótartalom szerepe 61 
species interakció 64 
Spermatophyta 154, 179 
spermatozoid 167 
Sphagnidae 167 
Sphenodon punctatum 1467, 334 
oSphenopsida 153, 175 
Sphenopteris 401" 

spira 238 

spirális becsavarodás 266 
spiralium 284 

Spirifer 282" 

Spirula 257 

spongin 209 

sporangium 162, 166 
spóratartó 166 
sporobionta 197 
sporofillumfüzér 172 
sporofiton 167 
sporogónium 166, 167, 197 
Sguamata 334, 335 
Stegosauria 347 
Stegosaurus 346, 347, 410? 
STENO 101 

Stenophlebia 4IT" 
stephani 403 

Stigmaria 172, 173, 173" 
STRAUSZ 32 

stromatolit 72, 103, 155, 156" 
Stylites 191" 
Stylocalamites 176" 
sugárcsatorna 290 
sugárirányú harántválaszfal 211 
Suidae 380 

Suiformes 380 
Symmetrodonta 360 
Synapsida 151, 330, 348, 349 
Synaptosauria 330, 332 


szabad oxigén szerepe 62 
szájadék 195, 196, 238, 240, 246 
szájadékfedő 277 
szájadékperem 246 

szájfedő 240, 246 

szakaszos ugrások 122 
szakmarai 403 

szállítódás 35, 94 

szantoni 426 

szapropelit 103 


száraz éghajlat 61 
szárazföldek és tengerek eloszlása 57 
szárazföldi közösségek 68 
szárkapocscsont 312 
szarmata 438 

szárny 275 

szávai fázis 429. 
szegmentum 261 
szekodont 358 

szelekció 27 

szelenodont 358 

szella 245 

szelvény 261 
szelvényesség 259 
szemfog 358 
szemidigitigrád 372 
szenon 427 

szénülés 36, 103 
szeptibranchia 227 
szeptomaxilláre 362 
szeptum 195, 213, 224, 244 
szerencseút 86 

szerpulit 104, 260 

szerves környezeti tényezők 57 
szervetlen környezeti tényezők 57 
szesszilis szervezetek 50 
szétkülönülés 28 
szétszórt área 76 
szétválás 88 

szexlóbát primerszutúra 245 
szexuális dimorfizmus 52 
szifó 196, 232, 240, 246 
szifonosztóma 240 
szifótölcsér 246 

szigetív 55 

szikula 302 

szilárd váz 33 

sziléziai 403 

szilur 392 

szimbiózis 67 

szimilitási koefficiens 79 
szimmetrikus üledékciklus 112 
szimpatrikus fajok 65 
szinapomorf csoport 150 
szinapszida 330 
szinemuri 419 
szinökológia 64 
szinupalliáta 230 

szinusz 230 

szirom 296 

szivacstű 209 
szivacszátony 210 
szkapula 312, 328 


szkíta 408 taxodont zárszerkezet 230 


szkléragyűrű 332, 352 tegmen 292 

szklerit 209 téka 161, 292, 302 

szkvamózum 330, 351 teknő 227 

szolúció 97 TELEGDI-RorH K. 32 

szögdiszkordancia 113 Teleostei 320, 429 

szpikula 209 telep 277, 302 

szpikulit 210 téliálom 59 

szpongiolit 210 Tellina texana 68 

sztapesz 328 telzon 261, 269 

sztegális koponya 323 Temnospondyli 325, 327 

sztenobat 64 tengelyrész 262 

sztenohalin 61 tengelysejt 162 

sztenoterm 58 tengelyszerkezet 213 

sztenök 56 tenger alattiárok 55 

sztólon 278, 302 tengervíz 61 

sztratigráfia 117 Tentaculata 192, 194, 277 

sztratotípus 133 Tentaculita 223, 224 

szubfácies 112 tentákulum 212, 243, 277 

szublitorálisöv 56 tercier 429 

szubsztrátum 62 természetes kiválogatódás 27 

szubzóna 130 TERTULLIANUS 20 

szulka 247 testfosszília 72 

szulkált 284 testüreg 193 

szuszpenziószűrők 52 Tethys 406 

szutúra 238, 244, 264 Tetrabelodon 374" 

szűrő 86 Tetrabranchiata 244 

szűrőlemez 290 Tetractinella 121 

szűznemzés 271 Tetrapoda 315, 321, 325 
tetraxon szivacstű 209 

tabula 214 Textularia 198" 

Tabulata 216, 217 Thalassemys 144 

tachitelikus csoportok 122 theca 213 

Taeniodonta 369 Thecodontia 335, 337, 338, 339, 343, 354 

tafocönózis 96 Thecosmilia 2187", 413" 

tafonómia 30, 34, 90 Thelodonti 316 

Talpa 361 Theosodon 84" 

talplemez 212 Therapsida 151, 349, 358, 359 

talponjáró 372 Theria 359, 360 

tanatocönózis 96 Theropoda 343, 344 

Tanystropheus 332 Thoatherium 847, 373 

Tapiridae 378 THOMSON 28 

táplálkozási típusok 51 tibia 312 

tapogató 212, 277, 302 tintazacskó 244 

tapogatókoszorú 277 Tintinnida 207 

taréj 247 Tintinnina 119, 120, 123, 207, 418 

Tarsiiformes 364 tipológiai rendszerezés 149 

Tarsius 364 ki típusszelvény 120, 133 

tarzusz 312 tithon 419 

TASNÁDI-KUBACSKA 32 toarci 419 

tatari 403 tojáshéj 328 

Tatu 362 tok 302 

Taxodium 187 tolerancia 56, 67 

toll 352 

tommoci 390 

tor 261 

torax 261 

tortonai 438 

torzó 236 
Toxochelys 144" 
többkamrás váz 195 
tökéletesedés 23 
tökéletlen becsavarodás 266 
tölcsér 244 
tömeghalál 90 
tömörülés 97 

töréses alakváltozás 97 
törpenövés 71 
törpeplankton 158 
törzs 310 
tövisnyúlvány 311 
tőzegesedés 103 
trabekulum 215 
trachea 188, 261 
Tracheata 275 
tracheida 167 
Tracheophyta 167 
transzformáció 23 
tremadoki 392 
triapszida 335 
Triassochelys 331 
triász 406 

triaxon szivacstű 209 
Triceratops 347 
Triconodonta 359 
Tricoppites 189" 
Tridacna 231 
Trigonia 47, 48, 231", 412" 
trilobat primerszutúra 245 
Trilobita 262, 390 
trilobita faunaprovinciák 266 
Trilobiticeras — 78 
Trilobitomorpha 268 
Triloculina 198? 
Trimeroceras 253" 
Triops 146" 
Trochammina 200? 
trochophora 223 
Trogontherium 368 
Tubulidentata 373 
Tudicla 440t 

túlsós 56, 61 
Tunicata 192, 194, 308, 309 
tunika 308 

Tupaia 361 

turbidit 55 


turbidit áramok 60 
turnézi 403 
turoni 426 
Turrilites 257 
Turritella 2388 
tüdőscsiga 242, 243 
tüskék 296 
Tyrannosaurus 347 


Tyrannosaurusrex 344 


 ubiguista 76 


ugrócsont 379 
Uintatherium 373 
ujjak 312 

ulna 312 


umbilikális metalóbus 245 


umbó 239 
uniformitarianizmus 
Unio 231" 
Uniramia 275 
unkonformitás 113 
uráli 403 
Urodela 327 
Ursus spelaeus 371 
úszóhólyag 302 
úszósugarak 320 
úszótövis 312 
utótest 269 
Uvigerina 200" 


üledékfalók 52 
üllőcsont 351 
ülőcsont 312 
űrbél 212 
ürülék 72 
üvegszerű váz 196 


Vapász 31] 

vagilis szervezetek 50 
valangini 427 
válaszfal 195 
Valenciennius 444" 
vállöv 312 
változékonyság 27 
vándorlás 59 

várix 240 
varratvonal 238, 264 
vázképző réteg 215 
váz szétesése 92 
vedlés 265 
védőtető 277 
vegetáció 62 
végtagcsontok 312 

véletlenszerű elemek 66 
veligeralárva 231 
Velociraptor 343 
velum 231 

vendi 384 

ventrális oldal 193 
ventrális rész 245 
ventrálisteknő 283 
versengés 65 

verseny 67 

Vertebrata 192, 194, 309 
vertikális fáciesváltozás 112 
vezérkövület 122 
vibrakuloécium 278 
vibrákulum 278 
villányi 447 

virágpor 179 
viszcerális váz 309 
vitális asztrátum 106 
vitális liposztrátum 106 
vitális pantosztrátum 106 
vitorla 231 

Viviparus 2387", 242 
vízedényrendszer 290 
vizéi 403 

vízmélység szerepe 63 


vízszintes harántválaszfal 211 


volgai 419 
vörösár 161 


WALTHER 115 
Weltwitschia 66, 180, 184 
wenlocki 393 

werfeni 408 

westfáliai 403 
Wevla TT 
Williamsonia 183" 
würm 447 


XENOPHANÉSZ 20 
Xenungulata 372 
xilit 103 
yprézi 433 


zagyáram 55 
Zalambdalestes 361 


:zápfog 358 


Zaphrentis 121 
záróizom 228, 283 
zárosperem 283 
zárszerkezet 230, 283 
zárt koponya 323 
zárt magház 188 
zátonylakó korallok 
zigóta 166, 197 
zoárium 277 
zoécium 277 
zománc 311 

zóna 124 
zoobiogeográfia 76 
zoobiolit 102 
zooid 277, 302 
zooplankton 50 
zooxantella 1l6l, 214 


zsigerzacskó 222 


108, 216 

A NÖVÉNYVILÁG RENDSZERE 


SCHIZOPHYTA (HASADÓ NÖVÉNYEK) 


SCHIZOMYCETES (BAKTÉRIUMOK) 
CYANOPHYCEAE (KÉKMOSZATOK) 


ALGAE (MOSZATOK) 


EUGLENOPHYTA (OSTOROS MOSZATOK) 
CHRYSOPHYTA (SÁRGÁSMOSZATOK) 
DIATOMEAE (KOVAMOSZATOK) 
PYRROPHYTA (BARÁZDÁSMOSZATOK) 
CHLOROPHYTA (ZÖLDMOSZATOK) 
PHAEOPHYTA (BARNAMOSZATOK) 
RHODOPHYTA (VÖRÖSMOSZATOK) 


FUNGI (GOMBÁK) 
LICHENOPHYTA (ZUZMÓK) 


BRYOPHYTA (MOHÁK) 
PTERIDOPHYTA (HARASZTOK) 


PSILOPSIDA (ÖSHARASZTOK) 

LYCOPSIDA (KORPAFÜVEK) 
. SPHENOPSIDA (ZSURLÓK) 

PTEROPSIDA (PÁFRÁNYOK) 

PROGYMNOSPERMOPSIDA (PROGYMNOSPERMOPSIDÁK) 


GYMNOSPERMATOPHYTA (NYITVATERMŐÖK) 


PTERIDOSPERMOPSIDA (MAGVASPÁFRÁNYOK) 
CYCADOPSIDA (CIKÁSZOK) 

BENNETTITOPSIDA (BENNETTITESZFÉLÉK) 
GNETOPSIDA (GNETOPSZIDÁK) 
EPHEDROPSIDA (CSIKÓFARKFÉLÉK) 
CORDAITOPSIDA (NYITVATERMŐ ÖSFÁK) 
GINKGOPSIDA (PÁFRÁNYFENYŐK) 
CONIFEROPSIDA (FENYŐFÉLEÉK) 


ANGIOSPERMATOPHYTA (ZÁRVATERMOK) 


.- . DICOTYLEDONOPSIDA (KÉTSZIKÜŰEK) 
MONOCOTYLEDONOPSIDA (EGYSZIKÜEK) 


AZ ÁLLATVILÁG RENDSZERE 


PROTISTA PROTOZOA (EGYSEJTÜEK) 
METAZOA (TÖBBSEJTŰEK) 


PARAZOA (ÁLSZÖVETESEK) 
PORIFERA (SZIVACSOK) 
ARCHAEOCYATHA (ARCHAEOCYATHÁK) 


EUMETAZOA (VALÓDI SZÖVETESEK) 
RADIATA (SUGARASOK) 


CNIDARIA (CSALÁNOZÓK) 
CTENOPHORA (BORDÁSMEDÚZÁK) 


BILATERIA (KÉTOLDALI RÉSZARÁNYOSOK) 
ACOELOMATA (ÖNÁLLÓ TESTÜREG NÉLKÜLIEK) 


PLATYHELMINTHES (LAPOSFÉRGEK) 
NEMERTINI (ZSINÓRFÉRGEK) 
KAMPTOZOA (NYELESFÉRGEK) 
NEMA THELMINTHES (HENGERESFÉRGEK) 
PRIAPULIDA (ELÖ-GYÜRÜSFÉRGEK) 
COELOMATA (TESTÜREGESEK) 
PROTOSTOMIA (ÖSSZÁJÚAK) 
SIPUNCULIDA (FECSKENDŐFÉRGEK) 
MOLLUSCA (PUHATESTŰEK) 
ECHIURIDA (SÜNFÉRGEK)  " 
ANNELIDA (GYÜRÜSFÉRGEK) 
ARTHROPODA (ÍZELTLÁBÚAK) 
TENTACULATA (TAPOGATÓKOSZORÚSOK) 
DEUTEROSTOMIA (ÚJSZÁJÚAK) 
ECHINODERMATA (TÜSKÉSBÖRŰEK) 
CHAETOGNATHA (SERTEÁLLKAPCSÚAK) 
POGONOPHORA (TAPOGATÓSZAKÁLLASOK) 
HEMICHORDATA (FÉL-GERINCHÚROSOK) 
CONODONTOPHORIDA (KONODONTOPHORIDÁK) 
TUNICATA (ZSÁKÁLLATOK) 
ACRANIA (KOPONYÁTLANOK) 
VERTEBRATA (GERINCESEK) 


A múlt életével foglalkozó ős- 
lénytan nagy hagyományú és rob- 
banásszerűen fejlődő tudomány. 
A leíró őslénytani monográfiák 
mellett egyre nagyobb számban 
látnak napvilágot az oknyomozó, 
elméleti, nagyobb összefüggése- 
két feltáró munkák. Uj résztudo- 
mányok különültek el, mint amic- 
lyen a paleofiziológia, paleoökoló- 
gia, biosztratinómia, paleobioge- 
ográfia stb. A genetika fejlődése 
és a rétegről rétegre gyűjtött hatal- 
mas őslénytani ismeretanyag ki- 
szélesítette az evolúciós kutatáso- 
kat. Indokolt tehát úgy összefog- 
lalni a legújabb eredményeket, 
hogy figyelembe vegyük a klasz- 
szikus adatokat is. 


Az , Őslénytan" célja tehát több- 
rétű. A történeti bevezető után ré- 
szint tárgyalja a múlt dokumentu- 
mainak fennmaradási módját, a 
fosszilizációt, részint foglalkozik 
az egykori élőlények tér- és időbe- 
li elterjedésével és az ebből levon- 
ható következtetésekkel, emellett 
foglalkozik az evolúció alapkérdé- 
seivelis. Az általános őslénytani is- 
meretek után a törzsfejlődés figye- 
lembevételével tekinti át a fosszilis 
és a ma élő növények, valamint ál- 
latok rendszerét. 

A mű azok számára készült, aki- 
ket a természet múltjatérdekel. 


